
Ernst Cassirer 


KANT. 
VIAȚA ŞI OPERA 


Traducere din limba germană 
de Adriana Cinta 


PARALELA 45 


PREFAŢĂ LA EDIȚIA ÎNTÂI 


Lucrarea pe care o public aici încheie ediția completă a 
operelor lui Kant, servind drept volum explicativ si de completare. 
lin nu se adresează aşadar cititorilor care consideră că, într-un 
unrecare sens, au „terminat” cu Kant şi cu învățătura sa, ci mizează 
pe cititorii care încă se mai îndeletnicesc cu studiul operelor 
kuntiene. Acestora doreşte ea să le indice o cale care conduce de la 
periferia sistemului critic în punctul său central, de la diversitatea 
problemelor particulare la o privire de ansamblı? liberă şi amplă 
“supra întregului gândirii kantiene. Ca atare, de la bun început, 
n-am intenționat să mă pierd în abundența problemelor specifice pe 
cure le întâlnim în tot sistemul kantian, ci să reliefez, într-o sinteză 
energică, doar planul sistemului şi liniile majore şi decisive ale 
edificiului ideatic kantian. Valoarea cercetărilor minutioase între- 
prinse de „filologia kantiană” în ultimele decenii nu trebuie 
subestimatä, iar rezultatele la care aceasta a condus, în sens istoric 
si sistematic, fireşte că trebuie luate în considerare si în lucrarea de 
Inţă. Şi totuşi, mi se pare că, adesea, această tendință a cercetării 
detaliate mai degrabă a împiedicat decât a favorizat intuiţia vie a 
ceea ce înseamnă filosofia kantianä în ansamblul ei. În contrast cu 
ncest tip de cercetare care vizează în primul rând dezvăluirea 
„contradicţiilor” lui Kant şi care, în cele din urmă, amenință să 
Lransforme întreg sistemul critic într-un agregat de astfel de con- 
tradictii, cercetarea de față tinde spre o imagine de ansamblu 
asupra lui Kant şi a sistemului său, aşa cum au avut-o Schiller sau 
Wilhelm von Humboldt. În acest scop, abordarea de față încearcă să 
urmeze calea inversă, respectiv de la multitudinea şi complexitatea 
nproape evidentă a problemelor speciale la naturaletea şi unitatea, 
la sublima simplitate şi la generalitatea ideilor fundamentale ale 

sistemului kantian. Desigur, având în vedere limitele trasate şi im- 
puse expunerii prin proiectul general al ediţiei, acest scop putea fi 
atins doar prin renunțarea la prezentarea exhaustivă a întregului 
volum al activităţii intelectuale kantiene. Am fost nevoit să-mi 
impun aceleaşi limite atât în privința părţii sistematice a lucrării, 
cât si în cea a părții biografice. În privința acesteia din urmă, 
conştient am trecut cu vederea abundența particularitätilor si a 
ornamentelor anecdotice transmise de primii biografi ai lui Kant şi 
preluate de atunci înainte în toate biografiile. Am încercat să indic 
doar liniile directoare ale vieţii lui Kant, ceea ce apare tot mai 
determinat drept „sensul” unitar al acestei vieţi, în evoluția sa umană 
şi filosofică. Sper că, prin acest demers, cunoaşterea individualităţii 
lui Kant n-a pierdut nimic. Asta pentru că autentica individualitate 
a lui Kant poate fi căutată doar în acele trăsături ale spiritului şi 
caracterului său pe care se bazează şi originalitatea sa filosofică 
şi creativă. Individualitatea sa nu constă în particularități şi ciudätenü 
anume ale firii şi ale atitudinii sale în ceea ce priveşte viața, ci în 
orientarea spre universal care se manifestă atât în organizarea 
vieţii, cât şi în cea a operei. Am încercat să arăt cum ambele mo- 
mente se condiționează şi completează reciproc, cum fac trimitere la 
aceeaşi origine, iar în cele din urmă, conduc la un rezultat unitar, şi 
cum, prin aceasta, personalitatea şi opera lui Kant se constituie de 
fapt dintr-o singură bucată. În ceea ce priveşte cadrul exterior al 
vieții, l-am prezentat doar în măsura în care reflectă şi exprimă 
conținutul propriu-zis decisiv al existenței lui Kant: esența şi dezvol- 
tarea ideilor sale fundamentale. 


Manuscrisul acestei lucrări era deja gata pentru tipar în 
primăvara lui 1916. Faptul că ea apare doar acum, la mai mult de 
doi ani după finalizare, se datorează războiului care a influențat 
evoluția întregii ediții. Regret foarte mult această amânare a pu- 
blicării, deoarece acum nu-i mai pot înmâna lucrarea celui care, de 
la primele ei începuturi, a insotit-o cu participarea sa cea mai caldă 
şi mai fecundă. Din 4 aprilie 1918, Hermann Cohen nu se mai află 


I PREFAŢĂ LA EDIŢIA ÎNTÂI 


printre noi. Am încercat să prezint în altă parte! semnificaţia 
operelor sale pentru înnoirea şi evoluţia teoriei kantiene în Germania; 
nu mai vreau să revin aici asupra acestui subiect. Cu profundă 
recunoştinţă trebuie să-mi amintesc însă de impresia pe care, în 
urmă cu mai mult de douăzeci de ani, mi-au lăsat-o cărțile lui Cohen 
despre Kant. Sunt conştient de faptul că aceste cărți m-au introdus 
pentru prima oară în problematica serioasă şi profundă a învățăturii 
kuntiene. De atunci, am revenit însă la problemele filosofiei kantiene 
prin studii proprii, mereu reluate şi în raport cu diferite teme, iar 
concepția mea cu privire la aceste probleme s-a configurat diferit şi 
distanțat față de cea a lui Cohen. Mereu, însă, ideea metodică de care 
n fost condus Cohen şi pe care a situat-o la baza interpretării sale a 
sistemului kantian mi s-a dovedit eficientă, productivă şi avanta- 
joasă. Pentru Cohen însuşi, această idee, cerința „metodei transcen- 
dentale”, a devenit chintesenta filosofiei ştiinţifice. Datorită faptului 
că, în acest sens, el nu consideră sistemul kantian un întreg ermetic 
istoric, ci o expresie a temelor permanente ale filosofiei înseşi, acesta 
nu reprezintă pentru Cohen doar o potentä istorică, ci o putere 
vitală activă în mod nemijlocit. Aşa l-a simţit el şi aşa l-a predat şi 
mai departe; şi tot aşa a înţeles şi raportul dintre filosofia kantiană 
şi problemele fundamentale generale ale vieții spirituale germane. 
În multe dintre scrierile sale făcuse trimitere la acest raport, însă 
intenția sa în ceea ce priveşte prezenta ediție completă a operelor 
kantiene a fost să prezinte exhaustiv acest raport. Iar acum, această 
lucrare îndelung planificată despre „semnificația lui Kant pentru 
cultura germană”, a cărei schiță mi-a prezentat-o cu câteva zile 
înaintea morții sale, n-a mai ajuns să fie realizată. Şi cu toate că n-a 
mai fost posibil ca însuşi Hermann Cohen să facă parte din cercul 
colaboratorilor la această ediție, numele său trebuie să rămână 
întotdeauna strâns legat de ea. Aşa cum a rămas prieten şi dascăl al 
tuturor colaboratorilor la această ediţie, tot aşa si modul său de 
pândire a constituit unitatea ideală şi a însemnat în acelaşi timp 


' „Hermann Cohen und die Erneuerung der kantischen Philosophie”, in Kant- 
Studien, 17 (1912), pp. 252-273. 

convingerea fundamentală comună, obiectivă şi metodică, care a 
rămas pentru fiecare dintre ei, în munca lor, determinantă şi că- 
lăuzitoare. 


Schierke, în Munţii Harz, 14 august 1918 
Ernst Cassirer 


INTRODUCERE 


Cu referire la Kant, Goethe spunea odată că orice filosofie ar 
(rebui să fie iubită şi trăită dacă vrea să dobândească semnificație 
pentru viață. „[...] stoicul, platonicianul, epicureicul, fiecare, în pro- 
pria sa manieră, trebuie să se împace cu lumea; aceasta este tocmai 
sarcina vieţii de care nimeni nu este scutit, indiferent de şcoala 
căreia îi aparține. În ceea ce-i priveşte pe filosofi, ei nu pot să ne 
olere nimic altceva decât forme de viaţă. [...] Sobrietatea riguroasă, 
cea a lui Kant de pildă, pretindea o filosofie pe măsura înclinațiilor 
sule înnăscute. Cititi-i viața şi veţi afla imediat cu câtă amabilitate 
reträgea el stoicismului său, care se afla într-o opoziţie tranşantă cu 
relaţiile sociale, asprimea, îl punea în ordine şi în echilibru cu lumea. 
Datorită înclinațiilor sale, orice individ are un drept la principii, 
principii care nu-l anulează ca individ. Şi doar aici trebuie căutată 
originea oricărei filosofii. [...] Fiecare sistem [...] reuşeşte să se 
împace cu lumea îndată ce în el îşi face intrarea eroul potrivit. Doar 
ceea ce e dobândit de natura umană eşuează cel mai adesea când e 
vorba de contradicții; ceea ce îi este înnăscut ştie să-şi creeze acces 
peste tot, şi, nu arareori, îşi înfrânge cu cel mai mare succes con- 
trariul. [...] În primul rând, trebuie să fim în armonie cu noi înşine, 
să fim cel puţin în stare să echilibräm contradicţiile care pătrund in 
nui din exterior, dacă nu putem să le înlăturăm.”! 

Prin aceste cuvinte este desemnat cu toată claritatea unul 
dintre cele mai importante scopuri pe care trebuia să şi-l propună 
cercetarea şi expunerea ştiinţifică a vieţii lui Kant. În acest sens, nu 
poate fi vorba despre simpla depănare a destinelor şi evenimentelor 


!]. W. von Goethe către Johannes Daniel Falk, in Goethes Gespräche, ediţie revizuită 
tle Flodoard Freiherr von Biedermann, cinci volume, Leipzig, 1909 şi anii urm, 
volumul al patrulea, p. 468 sqq. 

exterioare, ci farmecul propriu şi dificultatea propriu-zisă a sarcinii 
ar consta în descoperirea şi evidenţierea „formei vieții” care 
corespunde acestei forme a sistemului. În ceea ce priveşte forma 
sistemului ca atare, ea are propria sa istorie ce transcende toate 
limitele individuale. Fiindcă problemele filosofice kantiene, dacă 
dorim să le urmărim în originea şi evoluția lor, nu se lasă incluse în 
sfera personalității filosofului. În ele se manifestă mai mult o logică 
autonomă a problemei; în ele trăieşte un conținut ideal, care, 
detaşat de toate barierele de natură temporală şi subiectiv-perso- 
nală, are o permanență obiectivă, fundamentată în sine. Şi totuşi, pe 
de altă parte, la Kant, raportul dintre sistem şi viață nu se lasă 
conceput astfel încât viața să devină exclusiv purtător şi recipient 
pasiv al sistemului. În existenţa lui Kant - în această privință, fără 
îndoială că Goethe a observat corect -, nu doar ideea este cea care, 
în conținutul şi în adevărul ei obiectiv, se supune vieţii, ci ea 
reprimeşte în acelaşi timp de la viață, căreia îi dă formă, şi forma 
acesteia. Aici domneşte acel tipic raport reciproc de condiționare, în 
care fiecare dintre cele două momente care se influențează reciproc 
apar simultan ca determinant şi determinat. Ceea ce este şi sem- 
nifică Immanuel Kant - nu în întregul istoriei filosofiei, ci ca perso- 
nalitate individuală a gânditorului — se manifestă doar în această 
dublă relație. Modul în care se relationeazä cele două momente şi 
modul în care unitatea astfel creată se prezintă ulterior în exterior 
tot mai clar şi mai pur constituie tema spirituală fundamentală a 
vieţii sale şi, odată cu aceasta, punctul central al biografiei sale. Asta 
pentru că sarcina esenţială a fiecărei expuneri a vieții unui mare 
gânditor rămâne totuşi aceasta: a urmări cum individualitatea se 
contopeşte tot mai strâns cu opera, pierzându-se aparent în ea, şi 
cum, totuşi, trăsăturile sale spirituale principale rămân păstrate în 
operă, doar prin intermediul acesteia ajungând la claritate şi evidenţă. 
Apogeul filosofiei moderne îl constituie o lucrare ce prezintă 
acest raport în manieră clasică. Discursul despre metodă al lui 
Descartes vrea să dezvolte un procedeu fundamental pe baza căruia 
toate ştiinţele particulare să fie deduse şi argumentate pornind de la 

cauzele lor prime şi generale; însă, ca şi cum s-ar datora unei nece- 
sități intrinseci, aceste expuneri obiective fuzionează cu raportul 
asupra demersului evolutiv propriu al lui Descartes, începând cu 
prima îndoială fundamentală şi până la certitudinea indestructibilă 
de care are parte prin ideea de „matematică universală” şi prin prin- 
cipiile de bază ale metafizicii sale. Scopul spre care tinde tratatul 
este o deducție riguroasă a principiilor şi adevărurilor obiective; în 
ucelaşi timp, însă, involuntar şi colateral, se va obţine şi defini clar 
uici tipul modern al personalității filosofice. E ca şi cum noua uni- 
late a „subiectivului” şi „obiectivului”, idee sistematică fundamen- 
lalä a teoriei carteziene, trebuia să se prezinte încă o dată, dintr-o 
cu totul altă perspectivă şi într-un alt sens. Până şi a doua operă 
principală a lui Descartes, Meditaţii metafizice, mai prezintă încă 
uceastă caracteristică proprie a stilului. Ne confruntăm aici cu cele 
mai mari abstracții ale metafizicii carteziene. În egală măsură le 
vedem însă născându-se dintr-o situație concretă determinată, 
redată până în cele mai mici detalii, în întreg coloritul ei local. Eul, 
cogito-ul, devine principiu general al filosofiei. În acelaşi timp, 
imaginea noii vieţi se distinge însă de acest fundal obiectiv, imagine 
pe care Descartes a creat-o în solitudinea sa olandeză, printr-o re- 
nuntare conştientă la tradiţie şi la toate legăturile şi convențiile 
sociale. Forma literară a monologului poate face trimitere aici la 
modele mai vechi, in special la Soliloquia a lui Augustin şi la confe- 
siunile filosofice ale lui Petrarca. Conţinutul este totuşi unul nou si 
propriu fiecăruia, deoarece confesiunea nu survine în urma unui 
sentiment etic sau religios, ci izvorăşte din energia pură şi neîn- 
frântă a gândirii înseşi. Ideea se prezintă în structura sa obiectivă 
drept un sistem coerent de concepte şi adevăruri, de premise şi con- 
secinte —, însă, odată cu aceasta, întregul proces al judecării şi 
deductiei devine totodată viu în fața noastră. Iar în acest sens, odată 
cu forma sistemului, se explică şi „forma” personală a vieții. Dacă 
viața este dependentă de sistem sau, invers, sistemul dependent de 
viață, abia dacă s-ar mai putea pune sub semnul întrebării în acest 
context: ideal şi real, imagine despre lume şi configurare a vieţii au 

devenit momente ale unuia şi aceluiaşi proces evolutiv spiritual, 
indivizibil. 

Dacă încercăm să stabilim un punct similar de pornire în 
abordarea vieții şi sistemului filosofic kantian, fireşte că ne vedem 
imediat situaţi în fața unei dificultăți ciudate, deoarece în sens exte- 
rior, se pare că materialul biografic pe care îl detinem este insufi- 
cient pentru obținerea unei perspective de acest fel. Ca niciun altul, 
secolul al XVIII-lea este caracterizat prin impulsul spre introspectie 
şi confesiune. Acest impuls se hrăneşte în permanență din cele mai 
diferite surse. Inclinatia spre empiria psihologicä, spre „psihologia 
experimentalä” se uneste cu impulsurile religioase ce provin din 
pietism si cu noul cult al sentimentului care-si are punctul de ple- 
care in Rousseau. Kant este miscat interior de toate aceste tendinte 
spirituale. Asa cum educatia primitä in copilärie stä sub semnul 
pietismului, in perioada tinereții si a maturitätii, el se dedä analizei 
psihologice, pentru a descoperi in ea un nou fundament al meta- 
fizicii; iar Rousseau este pentru el un Newton al lumii morale, care a 
descoperit cele mai ascunse legi si impulsuri ale acesteia. Cu toate 
astea, insä, märturisirile pe care el insusi ni le-a läsat sunt insufi- 
ciente in ceea ce priveste volumul lor si nesatisfäcätoare in privinta 
continutului. Din insemnärile de jurnal nu afläm mai nimic; ar 
trebui astfel să luăm aici în calcul observaţiile pe care obişnuia să le 
facă pe textul manualelor pe care le citea. Într-o epocă ce căuta şi 
aprecia efuziunile sentimentale în corespondența amicală, el se 
situa la polul opus, manifestând scepticism față de astfel de apu- 
cături. Scrisorile sale nu sunt decât completarea şi continuarea 
ideilor pe care le-a expus în tratatele sale ştiinţifice şi filosofice; ca 
atare, ele au o semnificație extraordinară pentru cunoaşterea sis- 
temului şi a istoriei evoluţiei sale, însă ele alocă doar ocazional şi 
oarecum potrivnic spațiu unei dispoziții personale şi unui interes 
personal. Cu cât Kant înaintează în vârstă, cu atât mai mult se 
consolidează în el această trăsătură de bază. Scrierea sa de debut, 
Gedanken von der wahren Schätzung der lebendigen Kräfte [Idei 
despre adevărata apreciere a forțelor vii], încă mai începe cu un şir 

de consideraţii pur personale în care încearcă să-şi definească oare- 
cum poziția de pe care vrea să emită judecăți asupra obiectului. În 
acest caz, despre o temă ce aparține matematicii abstracte şi 
mecanicii nu vorbeşte aici doar cercetătorul ştiinţific, ci şi juvenilul 
amor propriu al gânditorului şi scriitorului ce tinde să depăşească 
limitele strânse ale temei specifice spre o cât mai mare vivacitate 
subiectivă a abordării şi prezentării. Acest ton se mai aude şi în lu- 
crările de maturitate. În critica obiectivă făcută metafizicii în 
Visurile unui vizionar se simte peste tot expresia autoeliberării care 
se săvârşeşte aici în Kant. Din momentul în care s-au stabilit însă 
bazele sistemului critic, şi stilul lui Kant suferă o transformare 
internă. Sintagma de nobis ipsis silemus, pe care o preia de la Bacon 
pentru a o aşeza drept motto al Criticii rațiunii pure?, devine tot 
mai pregnantă. Pe cât de hotărât şi de clar îşi concepe marea sarcină 
tematică, pe atât de laconic devine în legătură cu tot ceea ce ține de 
propria persoană. Se pare că, pentru biografii lui Kant, izvorul seacă 
în punctul în care el se deschide realmente pentru cercetarea şi 
expunerea sistematică a operei sale. 

Cu toate astea, această dificultate nu poate şi nu are voie să 
constituie in sine o piedică decisivă, deoarece acea parte a vieții lui 
Kant situată în afara operei nu poate avea semnificație pentru 
sarcina profundă pe care trebuie să şi-o asume biografia filosofică. 
Ceea ce opera însăşi nu ne spune nu poate fi înlocuit nici de cu- 
noaşterea minuțioasă a vieţii interioare şi exterioare a autorului ei. 
Aşadar, nu aceasta este lipsa pe care o resimtim drept limită 
propriu-zisă a cunoaşterii noastre despre firea lui Kant, ci mai mult 
- oricât de paradoxal poate suna acest lucru — chiar opusul ei, ceea 
ce în acest punct împiedică libertatea şi perspectiva privirii. Intele- 
gerea adecvată a personalităţii lui Kant nu suferă din cauza prea 
putinelor date şi informaţii care ne-au fost transmise despre el, ci 
din cauza abundenței acestora. Primii biografi ai lui Kant, la care se 


” „Asupra noastră păstrăm tăcerea”, vezi Critica rațiunii pure, Bucureşti, Editura 
IRI, 1994, traducere de Nicolae Bagdasar şi Elena Moisuc, p. 17. [În continuare, 
citarea se va face conform acestei ediţii a operei (Crp) — n.t.] 

reduce toată cunoaşterea noastră despre cursul vieţii sale, nu ur- 
măresc decât redarea cât mai fidelă a tuturor acelor detalii minore 
din care se compune viaţa sa exterioară. Ei credeau că îl înţeleg 
pe omul Kant dacă-l descriu cât mai detaliat şi mai fidel în spe- 
cificitatea comportamentului său, în organizarea existenței sale 
zilnice, în cele mai tipice înclinații şi obiceiuri ale sale. Ei au mers cu 
această descriere până la îmbrăcăminte, până la mâncarea şi 
băutura pe care o consuma. Pe baza descrierilor lor, putem re- 
constitui o zi de muncă a lui Kant, cu ceasul în mână, pe ore şi minute; 
cunoaştem detalii despre fiecare piesă a mobilierului şi despre cum e 
organizată gospodăria sa; suntem informați până în cele mai mici 
amănunte despre toate maximele dietei sale fizice şi morale. Şi, aşa 
cum a fost prezentat Kant prin toate astea, aşa a intrat în tradiție şi 
în memoria colectivă. Cine se poate gândi la el fără să-i vină în 
acelaşi timp în minte una dintre particularitätile şi ciudäteniile sale, 
unul dintre miile de ornamente anecdotice pe care această tradiție 
le-a adunat cu atâta zel? Cine însă, pe de altă parte, tinde să pro- 
iecteze o imagine spirituală de ansamblu a lui Kant, obținută în 
mod pur din cunoaşterea învățăturii sale, trebuie să simtă aici 
imediat o contradicție internă. Căci, cum se poate înţelege faptul că 
această învățătură, pe măsură ce îşi urmează calea, se intrepä-- 
trunde tot mai decisiv cu tendința spre generalul pur, necesarul 
obiectiv şi universalul valabil —, în timp ce, simultan, individul, în 
configurarea vieţii sale, pare că este asociat tot mai mult cu ceea ce 
se cheamă particularitate, bizarerie şi capriciu? Este vorba aici 
despre o opoziţie reală de neînlăturat între forma sistemului critic si 
viața lui Kant? Sau poate că această opoziție dispare îndată ce 
alegem o nouă linie directoare pentru abordarea noastră biografică? 
Aceasta este întrebarea în fața căreia se vede mai întâi plasată 
biografia lui Kant. Sarcina ar fi îndeplinită doar dacă biograful ar 
reuşi să structureze şi să interpreteze haosul material al notitelor si 
informaţiilor pe care le are despre persoana lui Kant şi despre 
desfăşurarea vieții sale, astfel încât acest agregat de trăsături 
individuale să conveargă din nou spre o autentică structură spi- 
rituală unitară, şi nu doar spre unitatea unui caracter moral. Primii 

biografi ai lui Kant, indiferent cât de atractive, naive şi sincere sunt 
descrierile lor, nu au atins nicăieri acest scop; abia dacă au avut 
despre el o oarecare conştiinţă metodică. Modul lor de abordare ră- 
mâne, în sens strict, „excentric”. Ei s-au mulțumit să selecteze şi să 
adune trăsături periferice, fără să caute măcar sau să aibă o idee 
despre punctul central viu şi spiritual de la care acestea, mediat sau 
nu, pornesc. Dacă astăzi, în ceea ce ştim sau credem că ştim despre 
firea lui Kant, multe lucruri ne apar bizare şi paradoxale, tocmai de 
aceea trebuie să punem mereu întrebarea dacă această ciudätenie se 
fundamentează exclusiv pe obiectul vieţii lui Kant sau pe abordarea 
subiectivă care a subjugat de cele mai multe ori această viaţă; dacă, 
cu alte cuvinte, nu cumva elementul excentric al aprecierii a fost, în 
cea mai mare parte, cel care a cauzat aparenţa excentricului în ceea 
ce-l priveşte pe Kant. 

Fireşte, vina nu-i revine însă doar acestui punct exterior de 
vedere din care porneşte de cele mai multe ori observaţia atunci 
când, în viața lui Kant, pe cât de simplă pare ea, noi credem că mai 
simțim si un ultim dualism instabil între interior şi exterior. 
Această opoziție nu este doar o aparenţă, ci îşi are originea în înseşi 
condiţiile sub care a fost aşezată această viaţă si de care n-a fost 
detaşată nici în privința ascensiunii sale continue. Desfăşurarea 
completă şi uniformă a vieții şi creaţiei care îi este acordată celui 
mai fericit dintre cei mari nu i-a fost hărăzită lui Kant. El şi-a 
configurat întreaga existență cu forța şi puritatea unei voințe de 
neclintit şi a pătruns-o cu o idee dominantă. Această voinţă, care s-a 
dovedit însă în cea mai mare măsură pozitiv-creatoare în structura 
filosofiei sale, are în raport cu viaţa personală o caracteristică 
restrictivă şi negativă. Toate impulsurile venite din zona afectelor 
constituie pentru el doar materialul pe care aspiră tot mai decisiv 
să-l supună domniei „ratiunii” şi datoriei obiective absolute. Dacă in 
această luptă viața lui Kant a pierdut din plenitudine şi armonie, a 
câştigat prin ea, pe de altă parte, caracterul său cu adevărat eroic. 
Chiar şi acest proces al autoformării interioare se lasă evidenţiat 
doar prin faptul că istoria vieții lui Kant şi evoluţia sistematică a filo- 
sofiei sale sunt concepute împreună. Unitatea şi întregul caracteristic 

care se manifestă în viața lui Kant nu pot fi intuite prin încercarea 
de a reconstitui acest întreg pe baza „pärtilor” sale individuale; el 
trebuie gândit ca ceva prim şi originar ce stă atât la baza operei, cât 
şi la baza vieţii. 

Modul în care această bază, inițial nedeterminată, se dez- 
voltă şi se revelează în energia pură a ideii şi în cea a configurării 
personale a vieţii, constituie conținutul esenţial al istoriei evoluţiei 
lui Kant. 


CAPITOLUL ÎNTÂI 


Anii de tinereţe şi anii de studiu 


1. 


Istoria copilăriei lui Kant şi a anilor săi de şcoală se poves- 
teşte în câteva cuvinte. Immanuel Kant s-a născut la 22 aprilie 
1724, în modesta casă a unui meşteşugar german, fiind al patrulea 
copil al meşterului şelar Johann Georg Kant. În ceea ce priveşte 
originea familiei, Kant însuşi relatează, într-o scrisoare redactată 
la bătrâneţe, că bunicul său, care în ultima parte a vieții a locuit la 
Tilsit, ar proveni din Scotia. El ar fi fost unul dintre cei multi, care, 
spre sfârşitul secolului al XVII-lea şi începutul secolului al XVIII-lea, 
ar fi emigrat de acolo în număr mare, stabilindu-se o parte în 
Suedia, o parte în Prusia de Est.! O verificare obiectivă ulterioară 
nu a confirmat această informatie, cel puțin în forma in care se 
găseşte ea la Kant. Chiar străbunicul lui Kant locuise, după cum s-a 
stabilit, la Worden lângă Heydekrug, unde fusese gospodar? Nici 
afirmaţiile lui Borowski, primul biograf al lui Kant, cum că numele 
de familie ar fi fost la origine Cant şi că însuşi Kant ar fi introdus 
primul scrierea obişnuită a numelui, nu s-au adeverit; în limitele 
documentelor disponibile, numele ne apare peste tot în varianta Kant 
sau Kandt. De aceea, este posibil ca informația despre proveniența 


! Scrisoare către Jakob Lindblom, din 13 octombrie 1797, in Werke, vol. X (Scrisori de 
la şi către Kant, partea a II-a, 1790-1803); ediția Cassirer, Berlin, 1921, p. 326 şi urm. 
* Vezi Johannes Sembritzki, „Kants Vorfahren”, în Altpreussische Monatsschrift 36 
(1899), p. 469 si urm.; pentru alte informaţii despre bunicul lui Kant, vezi „Kants 
Jugend und die fiinf ersten Jahre seiner Privatdozentur im Umriss dargestellt”, în 
(iesammelte Schriften, ed. de Otto Schöndörffer, volumul al treilea, Berlin, 1908, 
pp. 103-210. 


KANT. VIAŢA ŞI OPERA 18 


scoțiană, preluată în mod cert de Kant din vechi istorisiri ale fa- 
miliei, să fie, de fapt, nefondată; în orice caz, până acum, ea nu a 
putut fi demonstrată cu suficientă certitudine. În ceea ce-i priveşte 
pe părinţii lui Kant, nu ştim despre ei decât ceea ce fiul lor a poves- 
tit mai târziu, din propriile-i amintiri. Se pare că imaginea mamei i 
s-a întipărit mai adânc în memorie decât figura tatălui. Până şi la 
bătrâneţe, vorbea cu dragoste şi profundă emoție despre cea pe care 
o pierduse la vârsta de paisprezece ani. Era conştient de faptul că 
mamei i se datorau primele influențe spirituale asupra lui, decisive 
pentru întreaga sa concepţie despre viață. „N-o voi uita niciodată pe 
mama mea”, îi mărturisea el lui Jachmann, „fiindcă ea a cultivat şi 
a hrănit în mine primul germene al binelui, şi tot ea mi-a deschis 
inima asupra semnelor naturii; a trezit şi extins ideile mele, iar 
învăţăturile ei au avut o neîntreruptă influenţă asupra vieții mele.”? 
Se pare că tot mama este cea care a cunoscut cel mai devreme talen- 
tele intelectuale ale băiatului şi care, la sfatul duhovnicului ei, 
profesorul de teologie şi pastorul Franz Albert Schultz, s-a decis să-l 
trimită la gimnaziu. Însă, odată cu Schultz, în viaţa lui Kant a intrat 
un bărbat care a avut o importanţă decisivă pentru întreaga formare 
în tinereţe. Din punct de vedere religios, Schultz aparținea aceleiaşi 
orientări ca şi părinţii lui Kant, respectiv pietismului; dar, în acelaşi 
timp, ca elev al lui Wolff, pe care trebuie să-l fi apreciat în mod 
special, el era pe deplin familiarizat cu conţinutul filosofiei germane 
contemporane şi, prin aceasta, cu tendințele educaţiei laice în 
general. În toamna lui 1732, Kant, în vârstă de opt ani, intră 
la Collegium Fridericianum, la conducerea căruia avea să vină 
Schultz, un an mai târziu. Ceea ce i-a oferit această şcoală a fost 
ceva exclusiv de natură informativă, rămânând în această privință 
strict limitat. În special în Prusia, tipul vechi de gimnaziu latin era 
încă predominant. Scopul principal al învățământului îl constituia 
aproape exclusiv cunoaşterea şi utilizarea abilă a limbii latine. În 


3 Reinhold Bernhard Jachmann, Immanuel Kant geschildert in Briefen an einen 
Freund (Uber Imm. Kant, vol. II), Königsberg, 1804, pp. 97-104, p. 99 şi urm. 
(Scrisoarea a VIII-a). 

anul 1690, în Pomerania, a fost reactualizată o veche ordonanță 
bisericească din 1535 care interzicea utilizarea limbii germane în 
timpul orelor de predare: „Preceptorii (praeceptores) trebuie să vor- 
bească tot timpul cu discipolii (discipulis) latina, şi nu germana, 
care este superficială în sine, dăunătoare copiilor şi supărătoare 
atunci când ei o folosesc”f. Starea şi structura internă a acestui 
Collegium Fridericianum în perioada în care îl urmează Kant 
aminteşte în multe privințe - dacă facem abstracţie de orientarea 
specific teologică a instituţiei — de şcoala latină din Stendal unde s-a 
format Winckelmann, care era cu şapte ani mai mare decât Kant. 
Aici, ca şi acolo, instruirea gramatical-filologică reprezenta planul 
propriu-zis de învățământ, în timp ce matematica şi logica, deşi 
acceptate în plan, erau predate într-o formă cu totul nesatisfăcă- 
toare; toate ştiinţele exacte, istoria şi geografia fuseseră complet 
eliminate. Dacă luăm în considerare faptul că tocmai acestea sunt 
domeniile de care Kant s-a simţit atras aproape exclusiv mai târziu, 
în timpul primei perioade a creaţiei sale, şi cărora li s-a dedicat cu 
elanul tineresc al cunoaşterii imediat ce i s-a acordat libertatea de a 
decide, putem aprecia astfel cât de puţin a însemnat învățământul de 
care a avut parte la Fridericianum pentru orientarea sa spirituală. 
Doar profesorului de latină din ultima clasă, filologul Heydenreich, 
i-a păstrat o amintire plăcută; căci la el a găsit o metodă de expli- 
citare a scriitorilor clasici care nu se oprea la nivelul gramatical şi 
formal, ci tintea la conținut: la claritatea si „corectitudinea” 
conceptelor. Despre ceilalți profesori, însă, avea să afirme foarte clar 
mai târziu că n-au reuşit să aprindă niciuna dintre scânteile care, 
latent, îl făceau apt pentru studiul filosofiei şi matematicii. Astfel, 
predispoziția sa originară a rămas aici în întuneric. Chiar şi acei 


+ Citat după Karl Biedermann, Deutschland im achtzehnten Jahrhundert, vol. II, 1 şi 
2: Deutschlands geistige, sittliche und gesellige Zustände im achtzehnte Jahrhundert, 
2, ed. îmbunătăţită, Leipzig, 1880, vol. II/ 1, p. 490. 

5 Despre anii de şcoală ai lui Winckelmann, vezi Carl Justi, Winckelmann in 
Deutschland. Mit Skizzen zur Kunst- und Gelehrtengeschichte des achtzehnten Jahr- 
hunderts. Nach gedruckten und handschriftlichen Quellen dargestellt, Leipzig, 1866, 
p. 33 şi urm. 


KANT. VIAŢA ŞI OPERA 20 


prieteni din tinereţe ai lui Kant, care ghiceau în el trăsăturile 
celebritätii viitoare, vedeau pe atunci în el doar pe viitorul mare 
filolog. Singura componentă autentică a formării sale ulterioare pe 
care a datorat-o şcolii a fost de fapt prețuirea şi cunoaşterea exactă a 
clasicilor latini, păstrată de el până la o vârstă înaintată; spiritul 
limbii greceşti, predată exclusiv pe baza Noului Testament, nu pare 
să-l fi atins în vreun fel. 

Amintirile din copilărie şi tinereţe ale majorității oamenilor 
maturi au o strălucire specială care îi luminează din interior — chiar 
şi acolo unde tinereţea lor a stat sub semnul sărăciei şi al asprelor 
constrângeri exterioare. Acest farmec le este propriu mai cu seamă 
amintirilor din tinerețe ale marilor artişti. Lui Kant, dimpotrivă, 
tinerețea nu îi apare, mai târziu, când se va întoarce asupra ei, în 
lumina fanteziei, nici în idealitatea amintirii; prin prisma inte- 
lectului matur, vede în ea doar perioada imaturitätii intelectuale şi a 
constrângerii morale. Oricât de pătruns a fost mai târziu de ideile 
teoretice ale lui Rousseau, n-a reuşit, totuşi, niciodată să-şi dezvolte 
o sensibilitate asemănătoare cu a acestuia pentru copilărie şi tine- 
rete. Rink ne aduce la cunoştinţă o maximă a sa, cum că cel care, 
bărbat fiind, tânjeşte după vremurile copilăriei, trebuie să fi rămas 
copil®; şi mai ilustrativă şi emoţionantă este povestea lui Hippel, 
care vorbeşte despre un om atât de reținut în toate exteriorizările 
afectelor sale, încât obişnuia să spună că îl copleşesc spaima şi 
neliniştea numai la gândul acelei „sclavii a tinereţii” de pe vremuri.” 
Din aceste aspre cuvinte înțelegem că educaţia lui Kant din tinerețe 
a lăsat în el o impresie pe care n-a putut să o şteargă niciodată în 
totalitate din viața sa. Decisive nu au fost povara exterioară a situa- 
tiei sale, eforturile şi lipsurile sale; pe toate acestea le va indura, 
oricum, în timpul întregii vieţi, cu un asemenea calm desăvârşit 
încât i se părea aproape ciudat şi supărător să-i audă pe alții, mai 


6 Vezi Friedrich Theodor Rink, Ansichten aus Imm. Kant's Leben, Königsberg, 1805, 
p. 22 şi urm. 

1 Biographie des Königl. Preuß. Geheimenkriegesraths zu Königsberg, Theodor 
Gottlieb von Hippel, conceputä in parte de el insusi, Gotha, 1801, p. 78 gi urm. 

târziu, vorbind despre ele. Faptul că valoarea vieţii, estimată după 
suma plăcerilor, „coboară sub zero”? nu constituie o teoremă izolată 
a filosofiei kantiene, ci motto-ul permanent al concepției sale despre 
lume şi al modului său de viață. De la început, scopul acestei vieți 
nu a fost orientat spre „fericire”, ci spre autonomia gândirii şi a vo- 
intei. Dar tocmai în acest punct intervine acum disciplina spirituală 
sub semnul căreia a stat tinerețea lui Kant. Ea nu viza doar 
îndeplinirea obiectivă a anumitor prescriptii şi datorii, ci aspira să ia 
în posesie întregul om, ținuta sa morală şi convingerile sale, 
sentimentele şi voința sa. Această examinare a „inimii” a fost exer- 
sată necontenit în sensul pietismului. Nu mai exista nicio emoție 
interioară, oricât de ascunsă, căreia să nu-i poată rezista şi care să nu 
fie supravegheată printr-un control permanent. După treizeci de ani, 
David Ruhnken, pe atunci reputat profesor de filologie la Universi- 
tatea din Leiden, care frecventase Colegiul Fridericianum în acelaşi 
timp cu Kant, mai vorbeşte încă despre „disciplina pedantă şi sumbră 
a fanaticilor” sub semnul căreia se aflase viaţa lor de la şcoală.’ 
Ajunge o simplă privire în planul de învățământ al instituţiei, plin 
de exerciții neîntrerupte de rugăciune şi meditaţie, predici şi 
cateheze, ca să confirme această părere. De la toate acestea, invätä- 
mântul îşi primea atât marca morală, cât şi pe cea intelectuală, 
deoarece şi lecţiile teoretice aveau în vedere să țină veşnic trează 
relația cu problemele religioase şi teologice. 

Dacă vrem să ne facem o imagine clară despre spiritul acestei 
forme de învățământ, trebuie să completăm puţinele informaţii pe 
care le avem despre activitatea didactică din colegiu cu mărturiile 
variate şi tipice dezvoltării şi devenirii spiritului pietist în Germania. 
Aici, diferenţele individuale cântăresc, de fapt, puțin: asta deoarece 
destinul pietismului a făcut ca el, deşi orientat initial spre insufletirea 
unei religiozitäti interioare personale, să încremenească ulterior, 


" Vezi Critica facultăţii de judecare, traducere de Vasile Dem Zamfirescu, Editura 
Trei, Bucureşti, 1995, $ 83. 

“ David Ruhnken, scrisoare către Kant din 10 martie 1771, in Werke, vol. IX (Scrisori 
de la şi către Kant), prima parte, 1749-1789; ediția Cassirer, Berlin, 1918, p. 94 şi 
urm. [poenitenda fanaticorum disciplina). 

aproape definitiv, într-un simplu şablon general. Ceea ce relatează 
anumiţi oameni despre convertirea lor capătă treptat caracteristicile 
unei scheme fixe care se reia încontinuu cu modificări neînsemnate. 
Iar această schemă a fost ridicată tot mai clar la rangul de condiție 
pentru obținerea mântuirii. Una dintre corespondentele Susannei 
von Klettenberg intuieşte totuşi la această natură profund religioasă 
lipsa acelei „lupte formale pentru ispăşire”, fără de care 
transformarea interioară riscă să rămână îndoielnică.! În direcţia 
inversă conținutului originar, religios al pietismului, se conturează 
acum tot mai conştient şi mai exigent o anumită tehnică psiho-- 
logico-religioasă. Întâlnim la tot pasul urmele ei, în oricare din 
biografiile timpului. Nu doar educaţia generală teologică a tinerilor 
din epocă se afla sub influenţa ei — aşa cum, de exemplu, a descris-o 
Semler într-un mod viu şi impresionant în biografia sa; inclusiv 
bărbaţi care reprezintă întregul volum şi conținut al educaţiei 
germane din acea perioadă - precum Albrecht von Haller - au incer- 
cat în zadar să-şi elibereze viaţa interioară de această tehnică. În 
spiritul critic al lui Kant, separatia pare să se fi produs însă de tim- 
puriu. Această scindare se pregătea încă din adolescenţă şi tinereţe, 
devenind mai târziu unul dintre momentele caracteristice de bază 
ale sistemului: despărțirea sensului etic al religiei de toate formele 
exterioare ale manifestării sale, aşa cum apar ele în dogmă şi rit. În 
această scindare nu era încă vorba despre o înţelegere conceptuală 
abstractă, ci despre un sentiment care se consolida în el pe măsură 
ce compara şi cântărea cele două forme de religiozitate, cea din casa 
părintească şi cea de la Colegium Fridericianum. Aşezate, în mod 
pur exterior, una lângă cealaltă, părerile despre pietism emise 
de Kant la bătrâneţe sunt la prima vedere ciudat de discordante şi de 
contradictorii, ele capătă însă imediat un sens pe deplin univoc dacă 
se ține cont de faptul că el are în vedere moduri diferite de gândire 
şi de viață ale pietismului. Prima direcţie, a cărei intrupare a 
cunoscut-o în casa părinţilor, a apreciat-o şi pretuit-o chiar şi atunci 


10 Pentru consideraţii generale despre istoria pietismului, vezi Albrecht Ritschl, 
Geschichte des Pietismus, 3 vol, Bonn, 1880; Julian Schmidt, Geschichte der 
deutschen Literatur von Leibniz bis auf unsere Zeit, 5 vol., Berlin, 1886; Biedermann, 
Deutschland im achtzehnten Jahrhundert, vol IV1. 

când, in propria.sa concepție, se detasase interior de ea. „Chiar dacă 
reprezentările religioase ale perioadei respective” - îi spunea odată 
lui Rink - „[...] şi ideile despre ceea ce se numea virtute şi pietate 
nu erau nici pe departe distincte şi suficiente, problema era totuşi 
găsită! Despre pietism să spună oricine ce-o vrea, ajunge! Oamenii 
care l-au luat în serios s-au remarcat într-o manieră onorabilă. Ei 
dețineau lucrul cel mai înalt pe care îl poate obține un om: acea 
linişte, acea seninătate, acea pace interioară, netulburate de nicio pa- 
siune. Nicio constrângere, nicio persecuție nu îi descuraja, nicio dis- 
pută nu putea să le stârnească mânie şi ură. Pe scurt, până şi 
simplul observator era imediat cuprins de venerație. Încă îmi mai 
aduc aminte de certurile care s-au iscat odată între curelari şi şelari 
în legătură cu privilegiile celor două bresle, conflicte care i-au 
pricinuit şi tatălui meu destulă suferință. Cu toate astea, chiar şi în 
discuţiile lor private, părinții mei au abordat conflictul cu atâta 
indulgență şi iubire față de adversar, încât chiar dacă pe-atunci 
cram doar un copil, acest gând nu mă va părăsi niciodată.”!! Cu atât 
mai profundă era însă aversiunea pe care Kant a simtit-o întot- 
deauna față de reglementarea si mecanicizarea evlaviei, al cărei pro- 
totip îl reprezenta, pentru el, în egală măsură pietismul. Nu numai 
că a dezaprobat - cu referire explicită la Haller — acea descompunere 
autochinuitoare a vieții sufleteşti, care, până la urmă, duce de-a 
dreptul la „confuzii datorate unor pretinse inspiratü înalte [...], ilu- 
minare sau terorism”"; în anii târzii a şi respins, ca ipocrite, toate 
manifestările exterioare ale conştiinţei religioase. Este cunoscută 
părerea sa, exprimată atât în discuțiile personale, cât si în scrisori, 
despre lipsa de valoare a rugăciunii; oriunde o găsim formulată, 
simțim în ea o reținere, ecou al acelei „discipline fanatice” din 
tinerețea sa. Pentru prima dată observăm aici cum un element 


'! Rink, Ansichten aus Kant’s Leben, p. 13 şi urm.; o opinie similară vezi la Rudolph 
Reicke (editor), Kantiana. Beiträge zu Imm. Kants Leben und Schriften, Königsberg, 
1860, p. 5. 

1? Antropologia din perspectivă pragmatică, traducere de Rodica Croitoru, Editura 
Antaios, 2001, ($ 4). 

!! Vezi biografia lui Hippel, p. 34; vezi şi „Vom Gebet”, în Werke, vol. IV (Scrieri 
1783-1788), ediţia Buchenau-Cassirer, Berlin, 1913, p. 525 şi urm. 


KANT. VIAŢA ŞI OPERA 24 


teoretic fundamental al filosofiei kantiene - opoziția dintre religia 
moralității şi religia „ca efort în vederea obținerii de favoruri” - îşi 
are originea într-una dintre cele mai timpurii şi mai profunde 
experienţe de viaţă ale gânditorului.!! La apariția Antropologiei kan- 
tiene, Schiller, într-o scrisoare către Goethe, regreta faptul că nici 
măcar acest „spirit senin şi jovial” nu a putut să-şi elibereze cu totul 
aripile de „murdăria vieții” şi că anumite impresii întunecate din 
tinerețe i-ar fi rămas întipărite pe veci in memorie.!5 Această părere 
se bazează pe o intuiție justă; totuşi, ea reține, în mod unilateral, 
doar momentul negativ al acestui raport. Situaţia de conflict în care 
se vedea situat Kant reprezintă, în acelaşi timp, prima formare deter- 
minantă a caracterului şi voinţei sale; degajänd-o din atitudinea sa 
morală si din concepția sa despre viaţă, el stabilea astfel o trăsătură 
fundamentală a firii şi a evoluției sale viitoare. 

Inclusiv primii ani de universitate ai lui Kant - judecând 
după insuficientele informaţii care s-au păstrat în acest sens — au 
semnificație mai mult în această direcţie a formării voinței decât în 


14 Nu încape îndoială că idealul educaţiei religioase din tinereţe al lui Kant a fost 
dezvoltat per antiphrasin din experienţele copilăriei sale. „În ceea ce priveşte religia - 
astfel îi scria lui Wolke, şeful Societăţii Dessamischen Philanthropins, recomandându-i 
spre educație pe fiul prietenului său Montherby -, spiritul filantropic este în deplină 
concordanță cu viziunea tatălui, chiar într-o aşa măsură, încât acesta îşi doreşte ca 
însăşi cunoaşterea naturală a lui Dumnezeu, atâta cât o va dobândi el [fiul] odată 
cu înaintarea în vârstă şi în rațiune, să nu se îndrepte spre acțiuni de devotament, ci doar 
după ce va fi învăţat că ele nu au decât valoarea unor mijloace pentru însufleţirea 
unei frici față de Dumnezeu şi a unei constiinciozitäfi în exercitarea datoriilor, şi nu 
valoarea unor porunci dumnezeieşti, acestea să fie obiectul lui de cunoaştere. Căci 
opinia că religia nu este decât o metodă de a obține favoruri si de linguşire pe lângă 
cea mai înaltă ființă, şi în privința căreia oamenii nu se deosebesc decît prin diferitele 
lor păreri despre metoda care le convine cel mai mult, nu este decât o nebunie, care, 
bazată pe regulamente sau făcând abstracţie de acestea, aduce nesiguranță oricărei 
conştiinţe morale, prin faptul că, în afara unei vieți virtuoase, ea mai presupune încă 
ceva drept mijloc de a ajunge la favoarea celui mai înalt, prin linguşire, ridicându-se 
astfel ocazional deasupra rigurozitätilor celei dintâi, având însă totuşi la dispoziţie, in 
caz de nevoie, o cale sigură de ieşire.” (Scrisoare către Christian Heinrich Wolke din 
28 martie 1776, in Werke, vol. IX, pp. 147-150, vezi p. 149 [X, 179].) 

15 [Friedrich Schiller, Scrisoare către Johann Wolfgang von Goethe din 22 decembrie 
1798, in Briefe. Kritische Gesamtausgabe, ediţie şi note de Fritz Jonas, 7 vol. 
Stuttgart, Leipzig, Berlin, Wien, 1892 şi anii urm., vol. IV, p. 474 şi urm.] 

privința cunoştinţelor pe care a reuşit să le dobândească din urma- 
rea regulată a prelegerilor. În această perioadă, în Prusia, invätä- 
mäntul scolar si cel universitar nu sunt incä in mod esential 
separate. In 1778, sub domnia lui Friedrich cel Mare, s-a emis un 
edict ministerial care le interzicea profesorilor Universității din 
Königsberg organizarea liberă a învățământului academic şi pre- 
tindea raportarea strictă la un anumit manual: cel mai slab compen- 
diu era cu certitudine mai bun decât niciunul. Dacă aveau atâta 
înțelepciune, profesorii puteau să aducă îmbunătățiri autorului — 
însă prelegerile pe baza notitelor proprii trebuiau pur şi simplu 
suprimate. În acest scop, ordinea studiilor era stabilită până în cele 
mai mici detalii pentru fiecare disciplină în parte şi se punea un 
accent deosebit pe organizarea de către profesori a unor examene 
regulate, „pe de o parte, ca să afle cum a înţeles auditoriul lor 
anumite chestiuni, pe de altă parte, ca să încurajeze särguinta şi 
atenţia studenţilor şi să-i cunoască astfel pe cei capabili şi silitori”." 
Din acest motiv, studiului academic îi revenea - atât în ceea ce-i 
privea pe profesori, cât şi pe studenţi — un domeniu destul de îngust. 
Până şi Kant, care, conform unei trăsături fundamentale a firii 
sale, obişnuia să se acomodeze şi să se resemneze cu ordinile 
exterioare ale vieţii, pare să nu fi depăşit, initial, in mod conştient 
aceste limite. Însă cu atât mai semnificativ este faptul că el le 
suprimă de la bun început oarecum involuntar. Aşa cum viitorul 
profesor va extinde şablonul didactic impus - ordonanța minis- 
terială mai sus amintită face excepţie în cazul domnului profesor 
Kant şi al cursului său despre geografia fizică, deoarece nu există 
niciun manual pe deplin convenabil, tot astfel studentul de nici 
şaptesprezece ani vädeste, prin felul său de a-şi delimita şi organiza 
studiul, toate trăsăturile unei autonomii spirituale precoce. „Alegeti-mi 
o facultate!” mai constituia încă, pentru structura din acea perioadă 


'5 Pentru situaţia şi organizarea Universităţii din Königsberg, vezi Daniel Heinrich 
Arnoldt, Ausführliche und mit Urkunden versehene Historie der Königsbergischen 
Universität, 2. vol, Königsberg, 1746 [citat vol. I, anexa 54 (Friedrich Wilhelm I, 
Ordonanţa din 25 octombrie 1735), pp. 314-393]. 

a universităţii, cuvântul de ordine general care, în cazul Prusiei, fu- 
sese impus cu puțin timp în urmă printr-o ordonanţă a lui Friedrich 
Wilhelm I din 25 octombrie 1735. Acolo se spunea: „De acum înainte 
este de prisos obiectia că tinerii care vin la Academie nu ştiu dacă să 
se dedice teologiei, dreptului sau medicinei; ei trebuie să ştie din 
timp acest lucru, căci dacă vin la Academie fără să se fi hotărât 
dinainte ce vor urma acolo, atunci nu poţi aştepta mare lucru de la 
ei; nici pretextul că doresc să se dedice doar filosofiei sau unei părți 
a acesteia nu mai poate fi acceptat; fiecare va trebui să se decidă şi 
asupra uneia dintre facultățile enumerate mai sus, străduindu-se să 
profite măcar puţin de pe urma acestora.” În contrast cu această 
concepție, care, în spiritul lui Friedrich Wilhelm I, vede în Univer- 
sitate doar o şcoală pentru viitorul funcționar, menit să devină util 
şi activ într-o anumită branşă, Kant a avut de la bun început, 
conform datelor de care dispunem în această privinţă, o altă viziune, 
pe care şi-a mentinut-o neclintită şi a pus-o în valoare. Când, la 24 
septembrie 1740, a fost înmatriculat la Universitatea din Königsberg, 
ducea o viață extrem de strâmtorată şi de jalnică. Din registrul 
parohiei Königsberg aflăm că mama sa, cu trei ani în urmă, fusese 
îngropată „sărăcăcios” şi „discret”, adică fără insotirea preotului şi 
sub scutire de taxe, iar la înmormântarea tatălui, în 24 martie 1746, 
regăsim aceeaşi observaţie. Cu toate astea, încă de pe atunci Kant 
părea să respingă, cu siguranţa de sine şi naturaletea geniului, orice 
dorință de a-şi câştiga pâinea cu ajutorul studiilor. Pe baza unor 
informații vagi, tradiția l-a etichetat multă vreme drept student la 
teologie; şi totuşi, cercetările elaborate şi temeinice ale lui Emil 
Arnoldt asupra acestei chestiuni au demonstrat limpede faptul că el 
n-a urmat facultatea de teologie şi, prin urmare, că e puţin probabil 
să fi avut vreodată intenţia de a deveni teolog de profesie. Exa- 
minând biografia alcătuită de Borowski, Kant însuşi a eliminat 
informaţia eronată în legătură cu această problemă. Importantă în 
această privință este mărturia lui Heilsberg, unul dintre cei mai 


11 Op. cit., anexa 54, p. 328 şi urm.; pentru ceea ce urmează, vezi in special Arnoldt, 
Kants Jugend und die fiinfersten Jahre seiner Privatdozentur, p. 115 şi urm. 

apropiaţi prieteni ai săi din tinereţe, consilier militar şi membru în 
Consiliul de Administraţie al domeniilor din Königsberg, mărturie 
care atestă clar faptul că Immanuel Kant n-a fost niciodată 
„studiosus theologiae”." A audiat prelegeri de teologie - spune 
Heilsberg - doar pentru că avea o convingere pe care le-o re- 
comanda insistent şi tovarăşilor săi de studiu, şi anume că trebuie 
să încercăm să învăţăm ceva de la toate ştiinţele, să nu excludem, 
aşadar, nici măcar teologia, „chiar dacă nu intentionäm să ne 
câştigăm pâinea din aceasta”.!* Tot aici, Heilsberg povesteşte cum 
el, Kant si un al treilea prieten din tinerețe, Wlömer, au participat 
la o prelegere a lui Franz Albert Schultz, profesorul lui Kant de la 
Fridericianum, în timpul căreia s-au evidenţiat atât de mult prin zel 
şi capacitate de înțelegere încât Schultz, la sfârşitul ultimei ore, i-a 
poftit la el şi s-a informat în legătură cu situaţiile lor personale şi cu 
intenţiile lor. Kant a răspuns că „vrea să devină medic”%, Wlömer, 
jurist, drept care Schultz a dorit să ştie de ce audiau atunci prelegeri 
de teologie, întrebare la care Kant a răspuns cu cele mai simple 
cuvinte: „din sete de cunoaştere”.?! În acest răspuns se manifestă o 
forță şi o pregnantä de o naivitate cu totul specială. El conține deja 
prima conştiinţă a unei orientări spirituale de bază care nu 
coincidea nici cu un scop particular al studiilor şi care nici nu putea 
fi satisfăcută prin acesta. O confirmare involuntară a acestei stări de 
fapt apare mai târziu, când, în biografia lui Kant, Jachmann 
mărturiseşte că în zadar s-a interesat în legătură cu „planul de 
studii” pe care l-a urmat acesta la universitate; nici măcar singurul 
prieten intim al lui Kant, pe care îl cunoştea şi el, doctorul 
Trummer din Königsberg, n-a putut să-i ofere vreo informatie. Se 
ştie cu siguranță doar că, la universitate, Kant a studiat în special 


18 Arnoldt, op. cit., p. 126. 

19 Op. cit., p. 125. 

20 Op. cit., p. 126. Rămâne de văzut dacă acest răspuns al lui Kant - cum crede 
Arnoldt - conţinea o „notă de umor” [op. cit., p. 127]; putem presupune mai degrabă 
că, prin acest răspuns, Kant a putut să-şi exprime interesul său dominant pentru 
ştiinţa naturii în cadrul schemei pe atunci valabile a împărțirii facultăţilor. 

21 Op. cit., p. 126. 

humaniora şi că nu s-a dedicat niciunei ştiinţe „pozitive”.22 Incur- 
cătura în care se găseau biograful şi prietenii lui Kant poartă am- 
prenta unei ironii inconştiente: ea conţine întreaga opoziție dintre 
scopurile materiale ale omului de rând şi acea finalitate fără scop 
care domneşte până şi în viaţa celui mai cumpătat şi mai conştient 
de sine geniu. Îndepărtarea lui Kant de profilul tradițional al 
universității timpului şi cotitura pe care o face spre umanioare 
reprezintă, din punctul de vedere al biografiei sale, unul dintre 
primii germeni ai acelei structuri mai libere, „umaniste” a educației 
care se va impune mai târziu în Germania sub influenţa decisivă 
a filosofiei sale. În evoluţia acestui nou ideal de umanitate se 
întrepătrund individualul si universalul, personalul şi spiritualul. 
Tânărului Herder, care tocmai se eliberase de constrângerea intelec- 
tuală a anilor de copilărie şi de şcoală, i s-a revelat pentru prima 
dată în prelegerile lui Kant acea nouă exigentä a „formării umane”, 
care de atunci înainte a constituit fundamentul şi impulsul creației 
sale. 

Pentru Kant însuşi, câştigul acestor ani de studiu a constat 
mai puțin în dobândirea unor cunoştinţe şi a unor perspective 
teoretice, cât în disciplina moral-intelectuală care i-a fost impusă 
astfel de timpuriu. Lipsurile ce trebuiau zilnic depăşite cu multă 
stäruintä n-au reuşit să-i tulbure calmul interior, aşa cum reiese din 
informaţiile pe care le avem despre acei ani. Ele n-au făcut decât să-i 
întărească „stoicismul” latent. Şi tocmai pentru faptul că acest stoi- 
cism nu-i fusese provocat din exterior, ci venea dintr-o tendință 
fundamentală a propriei naturi, prima perioadă a vieţii lui Kant 
căpăta o anumită prospeţime şi nepăsare naivă. Această trăsătură se 
manifestă distinct în toate relatările colegilor lui Kant din acea 
vreme şi mai ales în însemnările pe care le-a făcut Heilsberg, 
în vârstă de optzeci de ani, ca material pentru discursul lui Wald în 
memoria lui Kant. Observăm cum între Kant şi tovarăşii de studii 
cu care locuieşte se înfiripă o comuniune personală şi intelectuală, 


2 Jachmann, Immanuel Kant in Briefen an einen Freund (scrisoarea a doua), 
pp. 10-15. 

care, în exterior, ia forma unei indiviziuni primitive a bunurilor: aşa 
cum Kant îi sprijinea pe ceilalți prin sfatul şi învățătura sa, la fel 
primea şi el ajutorul acestora în micile neajunsuri ale vieţii sale 
materiale. În acest cere domnea astfel un spirit amical autentic, 
„O libertate în a dărui şi a primi” in care nimeni nu era datornicul 
nimănui.” În această privință, Kant şi-a impus încă din tinereţe cea 
mai mare severitate. Unul dintre principiile sale fundamentale, 
formulat încă de timpuriu, a constat în afirmarea independenţei 
economice în care vedea o condiţie a autonomiei spiritului şi carac- 
terului său. Dacă acest impuls necondiționat spre independență a 
adus însă treptat, odată cu înaintarea în vârstă, ceva rigid şi exclu- 
sivist în viața lui Kant, tinereţea lui vădeşte totuşi o mobilitate liberă 
şi naturală, proprie firii sale comunicative şi înzestrării lui sociale. 
Armonia acestor două momente: impulsul spre interacțiune şi co- 
municare, pe de o parte, şi afirmarea deschisă a libertăţii interioare 
şi exterioare pe de altă parte, a conferit ținută vieţii de student a lui 
Kant. Despre Winckelmann, ai cărui ani de studiu sunt asemănători 
în multe aspecte ale evoluției intelectuale si ale vieţii exterioare cu 
cei ai lui Kant%, biograful său a spus că nu exista nimic tineresc în 
caracterul său, în afara unei mari puteri de muncä. Am putea 
spune acelaşi lucru şi despre Kant, căci însăşi viața în tovărăşia 
camarazilor săi, despre care cunoaştem atâtea amănunte vesele, a 
fost de la început o comuniune întru muncă şi studiu, în mijlocul 
căreia Kant — recunoscut de toți drept lider spiritual şi tip superior — 
avea manifestări care-l anticipau pe viitorul profesor. Kant nu iubea 
„distracţiile şi cu atât mai puţin exaltările”?7, povesteşte Heilsberg, 


23 Vezi relatarea lui Heilsberg, Kantiana, pp. 48-51. 

24 Vezi în acest sens descrierea lui Arnoldt, Kants Jugend und die fünf ersten Jahre 
seiner Privatdozentur, p. 146 şi urm. 

25 În această privinţă, compară în special relatarea pe care o face Paalzow despre anii 
de studenţie ai lui Winckelmann (la Justi, Winckelmann, p. 46 şi urm.) cu ceea ce 
povesteşte Heilsberg, (Reicke, Kantiana, pp. 48-51) despre Kant; este caracteristic 
mai ales faptul că şi Winckelmann s-a opus cerintei de a alege una dintre cele trei 
„facultăţi superioare”. 

26 Justi, Winckelmann, p. 44. 

2 [Reicke, Kantiana, p. 49) 

convertindu-si treptat şi auditoriul — cuvântul este semnificativ — la 
această atitudine, singura formă de relaxare pe care şi-o îngăduia lui 
şi celorlalți era reprezentată de jocurile de biliard şi !’hombre, care, 
datorită priceperii lor, erau uneori şi o sursă de câştig. 

Şi pentru că este vorba de reconstituirea spirituală a acelei 
epoci, ne permitem şi mai puţin decât de obicei să rămânem doar la 
nivelul unei schițe biografice exterioare. Tot ce s-a relatat în această 
privinţă îşi pierde complet semnificaţia în raport cu „bogätia” inte- 
rioară ce i se revela pesemne pe-atunci pentru întâia oară lui Kant. 
În acea vreme, conceptul de ştiinţă - înțeles, din punctul de vedere 
al conținutului, atât în generalitatea sa abstractă, cât şi în reali- 
zările sale concrete — a devenit pentru el un concept cu adevărat viu. 
Cunostintele pe care i le oferise şcoala nu erau în ultimă instanță 
decât un simplu material de memorat, în timp ce acum se confruntă 
pentru prima oară cu ceea ce se cheamă „filosofie şi mathesis”, şi 
chiar în cea mai strânsă relație de interdependentä a celor două. 
Profesorul care i le-a mijlocit a dobândit astfel o influență decisivă 
asupra întregii orientări ulterioare a studiilor sale. Ceea ce cu- 
noaştem despre acest profesor, despre Martin Knutzen şi activitatea 
sa de la catedră şi cea scriitoricească, nu ne ajută să înțelegem 
imediat profunzimea acestei influenţe: deşi în scrierile sale Knutzen 
ne apare drept un gânditor serios şi pătrunzător, problemele pe care 
le abordează nu depăşesc în mod esenţial domeniul filosofiei sco- 
lastice din acea vreme. În cadrul acestui cerc, el nu este adeptul 
niciuneia dintre părți, ci tinde spre o judecată proprie şi spre o 
decizie independentă; în pofida atenției sporite ce i s-a acordat în 
calitate de profesor al lui Kant, nu s-au descoperit însă la el idei cu 
adevărat proprii şi tendinţe novatoare.” Dacă Christian Jacob 
Kraus - cel care, dintre toți prietenii şi elevii lui Kant, deținea cea 
mai profundă înțelegere a semnificației şi conţinutului filosofiei 
acestuia — a spus totuşi despre Knutzen că, în Königsbergul acelei 


28 Despre Knutzen, vezi Benno Erdmann, Martin Knutzen und seine Zeit. Ein Beitrag 
zur Geschichte der Wolfischen Schule und insbesondere zur Entwicklungsgeschichte 
Kants, Leipzig, 1876. 

perioade, a fost singurul care a putut influența geniul lui Kant -, 
această afirmație vizează nu atât conținutul doctrinei sale, cât 
spiritul în care aceasta a fost expusă. Dintre profesorii Universităţii 
din Königsberg, Knutzen era singurul reprezentant demn al con- 
ceptului european de ştiinţă. Doar el ieşea din limitele eruditiei tra- 
ditionale de compendiu; doar el se afla în centrul discuţiilor 
generale purtate în jurul problemelor fundamentale ale cunoaşterii 
raționale şi ale cunoaşterii realităţii, fiind interesat în egală măsură 
de scrierile lui Wolff şi de cele ale lui Newton. De aceea Kant, odată 
cu prelegerile şi exerciţiile acestui profesor, a pătruns într-o nouă 
atmosferă spirituală. Numai faptul că Martin Knutzen a fost primul 
care i-a împrumutat operele lui Newton are o semnificaţie biografică 
inestimabilă, fiindcă pentru Kant, de-a lungul vieţii sale, Newton a 
reprezentat personificarea ideii de ştiinţă. Probabil că de la început 
trebuie să fi fost viu în Kant sentimentul că dobândise acum, pentru 
prima dată, o poziţie solidă în lumea spiritului. După cum relatează 
Borowski, de atunci înainte „a participat la toate prelegerile de 
filosofie şi matematică [...]” ale lui Knutzen.?? Aceste prelegeri vizau 
logica şi filosofia naturii, filosofia practică şi dreptul natural, algebra 
şi analiza infinitezimală şi astronomia generală. Un nou univers al 
cunoaşterii se deschisese astfel pentru Kant, însă spiritul său 
orientat ab initio spre sistem şi metodă trebuia să dea imediat 
cunoştinţelor un alt conținut şi un alt sens. 

Această tendinţă a evoluției interioare se manifestă în de- 
plină claritate în prima sa scriere cu care îşi încheie anii de studiu. 
Probabil că a conceput această lucrare încă de pe vremea când era 
student; pentru semestrul al doilea al anului 1746, actele Facultăţii 
de Filosofie a Universității Königsberg conțin observaţia că 
„lucrarea Gedancken von der wahren Schätzung der lebendigen 
Kräfte a studentului Immanuel Kandt” a fost prezentatä decanului 
in vederea evaluärii. Desigur cä tipärirea lucrärii s-a amänat destul 


2 Ludwig Ernst Borowski, Darstellung des Lebens und Charakters Imm. Kants. Von 
Kant selbst genau revidirt und berichtigt, (Über Imm. Kant, vol. I), Königsberg 1804, 
p. 28 si urm. [citat p. 28]. 

de mult; a început în 1746, dar a fost terminată abia cu trei ani mai 
târziu. Despre motivele ideatice care l-au condus pe Kant la alegerea 
temei nu există informaţii biografice precise: conținutul lucrării ne 
face însă să bănuim drumul care l-a condus pe tânărul Kant spre 
problema mărimii forțelor. Dacă aruncăm o privire în lucrările de 
filosofie a naturii şi de fizică din primele decenii ale secolului al 
XVIII-lea, înțelegem că la baza disputei în jurul conceptului de mă- 
rime a forței — dispută desfăşurată cu mare zel mai ales în Germania 
- se află o problemă generală. În apărarea conceptului de „mărime a 
forței” impus de Leibniz, se încerca în acelaşi timp şi menţinerea 
conceptului leibnizian de forță. Acest concept al forței era amenințat 
din toate direcţiile: pe de o parte, i se opunea concepția „geome- 
trică” a lui Descartes, conform căreia materia şi mişcarea nu sunt 
decât modificări ale simplei „întinderi”; pe de altă parte, se afirma 
tot mai puternic concepția fundamentală a mecanicii newtoniene 
care respingea orice hotărâre în legătură cu „natura” forței în gene- 
ral, văzând în descrierea şi calculul fenomenelor singura sarcină a 
ştiinţei empirice.” Fireşte că, treptat, pe parcursul disputei, rolurile 
adversarilor s-au schimbat şi s-au încurcat în mod curios. Căci aici 
nu se mai confruntau nici pe departe, în mod clar şi bine delimitat, 
„metafizicianul” şi „fizicianul”, cum ar fi putut părea la începutul 
disputei, ci ambele părți folosesc „metafizica” drept argument, 
pentru ca, fireşte, să-şi reproşeze ulterior utilizarea acesteia. Dacă 
Newton şi Clarke văd în conceptul leibnizian de „monadă” o reîn- 
noire a conceptului aristotelic-medieval de substanță, care, cred ei, 
încalcă principiile cunoaşterii moderne bazate pe matematică şi pe 
ştiinţele naturii, totuşi, pe de altă parte, Leibniz nu pierde nicio 
ocazie să se pronunțe împotriva conceptului de forțe cu efect la 
distanţă, care nu face decât să readucă la viață vechea „barbarie” a 
fizicii scolastice cu formele sale substanțiale şi calitățile ei obscure. 
Adevărata temă începea astfel să se deplaseze tot mai mult din 
domeniul pur fizic în cel general-metodologic. Şi tocmai acest aspect 


% Mai multe detalii vezi în lucrarea mea Das Erkenntnisproblem..., vol. II, p. 400 şi 
urm. 

al problemei â fost cel care l-a atras pe Kant. Nu mai era vorba aici 
de obținerea şi stabilirea anumitor fapte particulare, ci de o opoziție 
fundamentală în interpretarea fenomenelor de bază cunoscute şi 
date ale mişcării înseşi; nu trebuiau cântărite, unele în raport cu 
altele, doar observaţii şi fapte izolate, ci principiile pe care le res- 
pectă cercetarea naturii şi diversele aplicaţii ale acestora. Kant şi-a 
formulat problema specifică raportându-se doar la această sarcină 
generală. Uimitor la această scriere de debut este faptul că primul 
pas pe care Kant îl face în domeniul filosofiei naturii devine imediat 
pentru el o încercare asupra metodei filosofiei naturii. Întreaga 
critică pe care o aduce concepției leibniziene trebuie privită din 
acest punct de vedere: într-un pasaj va sublinia faptul că nu con- 
testă rezultatul lui Leibniz, ci modul în care argumentează şi face 
deductii, „nu chestiunea propriu-zisă, ci modum cognoscendi” 5! 
Această focalizare sigură şi conştientă a încâlcitei controverse asu- 
pra lui modus cognoscendi reprezintă pecetea caracteristică a scrierii 
lui Kant. „Trebuie să avem la dispoziție o metodă cu ajutorul căreia 
să putem stabili pentru fiecare caz in parte - printr-o analiză 
generală a principiilor pe care se întemeiază o anumită opinie şi prin 
compararea acestora cu concluzia dedusă din ele - dacă natura 
însăşi a premiselor conţine în sine tot ceea ce este necesar în vede- 
rea rezultatelor la care s-a ajuns. Acest lucru se întâmplă dacă ținem 
cont de determinările inerente concluziei. Dacă lucrurile nu stau 
aşa, am fi indreptätiti să credem cu siguranță că aceste concluzii, 
care - într-o astfel de manieră - sunt incomplete, nu demonstrează 
nimic [...] Într-un cuvânt: acest întreg tratat trebuie gândit doar ca 
un produs al acestei metode.”*? Kant şi-a numit lucrarea fizico-fi- 
losofică de debut un „tratat despre metodă” - tot un tratat despre 
metodă şi-a numit mai târziu, la apogeul vieţii şi al creaţiei sale, şi 


31 Gedancken von der wahren Schătzung der lebendigen Krăfte und Beurteilung der 
Beweise, deren sich Herr von Leibniz und andere Mechaniker in dieser Streitsache 
bedienet haben, nebst einigen vorhergehenden Betrachtungen, welche die Kraft der 
Körper überhaupt betreffen ($ 50); in Werke, vol. I (Scrieri precritice, vol. I, ed. de 
Artur Buchenau, Berlin 1912, pp. 1-18, p. 60 [I, 60]. 

32 Op. cit., $ 88, p. 95 si urm [I, p. 93 si urm.] 

Critica raţiunii pure. Întreaga sa filosofie şi evoluția acesteia sunt 
cuprinse în transformarea pe care a suferit-o pentru el sensul 
acestei denumiri. Bineînțeles că acum Kant se află încă foarte 
departe de o abordare „critică” în sensul filosofiei sale ulterioare, şi 
ar fi doar o manifestare a bunului-plac citirea tratatului în acest 
sens. În el s-a născut deja îndoiala cu privire la fermitatea şi 
temeinicia metafizicii scolastice, însă se sprijină mai mult pe o 
senzație generală decât pe o întemeiere riguroasă şi pe distincție 
conceptuală. „Metafizica noastră” - spune aici — „se află, în rea- 
litate, la fel ca multe alte ştiinţe, doar la începutul unei cunoasteri 
temeinice reale; Dumnezeu ştie când o vom vedea depăşind acest 
început. Nu este greu să-i vedem neputinta în cele multe pe care le 
întreprinde. [...] Iar pentru aceasta, vinovată se dovedeşte înclinația 
dominantă a celor care caută să extindă cunoaşterea umană. Fi 
doreau să posede o măreaţă filosofie, doar că ar fi fost de dorit ca 
aceasta să fie şi una temeinică. Aproape singura răsplată a unui 
filosof pentru efortul său apare atunci când, după o cercetare ane- 
voioasă, poate să intre în cele din urmă în posesia unei ştiinţe 
temeinice. De aceea, este prea mult să pretindem de la el ca doar 
arareori să creadă în propriul său succes, ca el, în propriile des- 
coperiri, să nu täinuiascä imperfectiunile pe care nu este în stare să 
le corecteze. [...] Intelectului îi plac foarte mult aplauzele, şi fireşte 
că este foarte greu să-l reținem mult timp de la acestea; ar trebui 
totuşi să ne impunem, în cele din urmă, această constrângere, sacri- 
ficând totul pentru o cunoaştere şi mai temeinică, fapt care, în sine, 
este mult mai seducător.”% În tratatul lui Kant, această renunțare 
cumpătată şi matură se intersectează însă constant cu impulsul şi cu 
îndrăzneala juvenilă spre speculație. Nu numai că distincţia între 
forte „vii” şi „moarte”, pe care se sprijină întregul tratat, este mai 
mult de natură „metafizică” decât „fizică”, ci şi în rest, din el străbate 
peste tot näzuinta de a trece de la simpla descriere a particularului 
şi realului la intuiţia celor mai generale „posibilitäti” ale gândirii. 
Tipică în această privință este ideea că spaţiul tridimensional dat al 


33 Op. cit., $ 19, p. 30 [I, p. 30 şi urm.] 


35 ANII DE TINEREŢE ŞI ANII DE STUDIU 


lumii noastre empirice ar fi doar un caz special într-un sistem de 
forme spațiale care, în structura şi dimensiunea lor, pot fi diferite. 
„O ştiinţă despre toate aceste tipuri spaţiale posibile”, se continuă 
în tratat, „pe care ar putea să o întreprindă un intelect finit ar fi 
geometria supremă” — ea ar implica imediat şi ideea că formelor 
diferite ale spaţiului le-ar putea corespunde tot atâtea lumi diferite, 
care nu se află însă, una față de cealaltă, în niciun raport dinamic şi 
în nicio relaţie de interdependentä. În general, în lucrare se tinde 
spre o conciliere şi unificare a matematicii şi metafizicii, de care 
Kant fireşte că este conştient că n-ar fi pe gustul epocii ce domina 
ştiinţa, pe care o credea însă indispensabilă, asta pentru că, după 
toate aparențele, „primele surse din care izvorăsc acţiunile naturii 
ar trebui să constituie în întregime un obiect al metafizicii”.%5 

Ceea ce din punctul de vedere al biografiei lui Kant prezintă 
totuşi interes în privința lucrării Gedancken von der wahren 
Schätzung der lebendigen Kräfte nu este atât conţinutul acesteia, 
cät mai mult tonul in care ea este scrisä. Färä indoialä cä, mai ales 
cänd este comparat cu operele anterioare si cu cele contemporane 
lui ale mecanicii clasice - cu Mechanica sive motus scientia a lui 
Euler, din anul 1736, si cu Essai de Dynamique a lui d’Alembert, 
din 1743, continutul ei apare, din perspectiva stiintelor naturii, 
insuficient. Stim cä studentul in värstä de 22 de ani, cu toatä cu- 
noasterea uluitoare pe care a cucerit-o din literatura fizico-mate- 
maticä, nu si-a insusit totusi, in mod autentic, continutul profund al 
educatiei matematice din epocä. In mecanica modernä, care pre- 
tindea definirea univocä a tuturor conceptelor de bazä si mäsurarea 
exactä a tuturor raporturilor, distinctiile intre forta moartä si cea 
vie, pe care se sprijinä in totalitate abordarea kantianä, isi pier- 
duserä deja fundamentul. In aceastä privintä, renumita epigramä 
sarcasticä a lui Lessing despre „aprecierea forțelor vii” a lui Kant, 
în care acesta ar fi uitat aprecierea propriei forte, n-a greşit. Şi 
totuşi, după ce aproape toate rezultatele ei nu se mai susțin, 


34 Op. cit., $ 8-11, p. 20 şi urm. [citat p. 23 (I, 24)] 
3 Op. cit., $ 51, p. 61 [I, 61] 

scrierea mai emană încă un farmec specific care nu rezidă în ceea ce 
oferă şi conține din punct de vedere pozitiv, ci în acel ceva spre care 
tinde şi pe care-l promite. Pentru prima oară ne confruntăm aici în 
deplină forță si concretete cu acel patos subiectiv al gândirii 
kantiene. Această gândire este orientată exclusiv spre chestiunea în 
raport cu care orice „opinie”, chiar dacă prin tradiție şi prin stră- 
lucirea unui nume celebru pare credibilă, îşi pierde orice impor- 
tantä. „Era o perioadă în care, în cazul unei astfel de cutezante, 
existau foarte multe temeri; doar eu îmi imaginez că această 
perioadă ar fi trecut deja, iar intelectul uman s-ar fi desprins deja cu 
succes din lanțurile în care îl puseseră odinioară ignoranta si 
admiraţia. De acum înainte putem îndrăzni să trecem cu vederea 
prestigiul lui Newton şi al lui Leibniz dacă acesta s-ar opune des- 
coperirii adevărului şi dacă nu s-ar supune niciunor altor convingeri 
decât vocii intelectului”. Din acest punct de vedere, cercetarea teo- 
riei despre forțele vii primeşte un nou sens. Tânărul critic nu mai 
apare drept partizan al unei anumite opinii, ci drept reprezentant al 
„intelectului”. Trebuie apărată „onoarea rațiunii umane”, în măsura 
în care, în persoanele bărbaţilor cu spirit pătrunzător, se identifică 
cu acestia.’ Această apologie nu rămâne însă exclusiv eclectică: dacă 
Immanuel Kant îşi îndreaptă în special atenţia spre o certă „teză 
intermediară”, în care afirmarea ambilor oponenți trebuie să se pună 
de acord, această intermediere necesară nu trebuie să însemne un 
compromis la nivelul conținutului între concepţii opuse, ci trebuie 
obținută prin examinarea şi diferenţierea exactă a condițiilor sub 
care se află teza şi antiteza, şi doar prin care acestea îşi obțin 
valoarea specifică. Simtim deja aici cum în fiecare teză particulară 
se conturează oarecum stilul general al modului de gândire kantian, 
deşi acestui stil îi lipseşte încă o temă cu adevărat demnă de el. 
Constiinta acestei specificitäti şi originaritäti este atât de puternică 
în Kant încât conduce imediat şi la explicaţia subiectivă. „Îmi ima- 
ginez” — spune el în prefața lucrării — „că uneori n-ar fi în zadar să 


36 Op. cit., Prefatä şi $ 125; vezi $ 5 şi 152 [I, 7 şi 148] 
31 Op. cit., § 20, p. 31 [1,32] 

avem o anumită încredere nobilă în propriile forțe. O astfel de în- 
credere ne-ar insufleti toate strădaniile şi le-ar da un impuls care 
este necesar cercetării adevărului. Dacă ne stă în fire să ne putem 
convinge că abordarea noastră ar mai necesita încă ceva ca să fie 
credibilă şi că ar fi posibil ca pe un domn von Leibniz să-l prindem 
cu greşeala, atunci să folosim totul pentru a ne confirma bănuielile. 
După ce am îndrăznit ceva şi am greşit de o mie de ori, câştigul 
atribuit prin aceasta cunoaşterii adevărului va fi totuşi mult mai 
important decât dacă am fi păstrat doar calea majorităţii. Pe aceasta 
mă bazez. Mi-am prefigurat deja calea pe care vreau să o mențin. 
Voi porni pe acest drum şi nimic nu trebuie să mă împiedice să-l 
continui.” 

În primele afirmații ale primei lucrări kantiene răsună atât 
de pur şi de puternic tonul promisiunii. În momentul în care Kant 
apare ca filosof, orice lipsuri ale existenței sale exterioare sunt ca 
şterse, ieşind la suprafaţă, într-o claritate aproape abstractă, doar 
legea determinantă a esenței sale şi a modului său de gândire. De 
acum înainte apare în viața sa acea trăsătură extraordinară a 
consecventei, care compensează lipsa bogăției şi diversităţii pe plan 
exterior. El nu a găsit forma unei dogme concrete, ci forma propriei 
gândiri şi voințe. Deja la 20 de ani, având sentimentul necondiționat 
de sine al geniului, el este conştient că această formă va fi păstrată 
şi continuată. „Nihil magis praestandum est” - aşa sună motto-ul 
preluat de la Seneca pe care-l pune lucrării Gedancken von der 
wahren Schätzung der lebendigen Kräfte — „quam ne pecorum ritu 
sequamur antecedentium gregem, pergentes, non qua eundum est, 
sed qua itur.”” Aceste cuvinte pe care Kant le alege ca maximä a 
gândirii sale se confirmă totodată şi ca maximă a vieții. Kant putea 
să-şi asigure ulterior practicarea liberă a profesiei de scriitor doar 
prin faptul că, mai întâi, renuntase la ea pentru o lungă perioadă de 


3% Op. cit., Prefatä, p. 8 [I, 10) 

39 Op. cit., p. 5 II, 7} „Nimic nu este mai de seamă decât să nu urmäm turma 
predecesorilor după obiceiul oilor, care nu înaintează aşa cum trebuie, ci aşa cum se 
obignuieste.” [n.t.] 


KANT. VIAŢA ŞI OPERA 38 


timp. Înainte de finalizarea tipăririi scrierii sale de debut părăseşte 
Königsbergul pentru a ocupa - după cum relatează Borowski -, 
„constrâns de situația sa, un post de preceptor la ţară, în casa unui 
pastor”.* Acest exil în postura de „preceptor” a durat nu mai puțin 
de şapte ani (dacă nu chiar nouă); în acest timp, Kant şi-a dobândit 
însă independența socială şi libera autodeterminare, ceea ce de fapt 
nădăjduia sau aştepta vreodată din partea vieții.“ 


2. 


În anii care urmează acum, viața lui Kant recade aproape 
complet în obscuritate - şi chiar într-o măsură atât de mare încât 
firul său exterior nu se mai poate reconstitui cu siguranță, indicarea 
exactă a locului şi a timpului pentru fiecare secțiune a acestei 
perioade devenind incertă şi fluctuantă. Majoritatea biografilor 
relatează în mod concordant că, mai întâi, Kant ar fi rămas o pe- 
rioadă la pastorul reformat Andersch în Judschen, ca profesor 
particular, iar de aici, s-ar fi mutat pe proprietatea d-lui von Hülsen, 
în GroB-Arnsdorf, la Saalfeld. Deja însă următoarea relatare, cum că 
ar fi lucrat ca preceptor şi în casa contelui Johann Gebhardt von 
Keyserling, în Rautenburg, la Tilsit, nu este foarte sigură. Christian 
Jacob Kraus cel puţin ne relatează că despre o astfel de relaţie n-ar 
fi auzit niciodată ceva: iar dovada sa este importantă aici, deoarece 
el însuşi — după căsătoria contesei Keyserling cu al doilea soț, Heinrich 
Christian Keyserling - a ocupat postul de educator şi preceptor in 
casa familiei Keyserling din Kânigsberg. În orice caz, judecând după 
vârsta fiilor din familia Keyserling, nu poate fi vorba despre o acti- 
vitate a lui Kant ca preceptor înainte de anul 1753; şi deja în anii ce 


40 Vezi Borowski, Darstellung des Lebens Kants, p. 30 şi urm. [citat, p. 30] 

“ „Deja din tinereţe marele bărbat aspira să fie independent, prin aceasta să trăiască 
nu pentru oameni, ci pentru sine însuşi şi pentru datoria sa. Şi la bătrâneţe considera 
această independenţă drept baza oricărei fericiri şi ne asigura că el, întotdeauna, a 
fost mult mai fericit să se lipsească de anumite lucruri decât să devină dator celor- 
lalfi, primind ceva de la ei.” [Jachmann, Immanuel Kant in Briefen an einen Freund 
(scrisoarea a 7-a), pp. 61-74: p. 65 si urm.]. 

au urmat, Kant probabil că s-a reîntors in Königsberg, căci o scri- 
soare din această perioadă poartă această însemnare. Indiferent cum 
s-au întâmplat lucrurile“, este evident că pe baza unor date atât de 
vagi şi de incerte, nu se poate obține o imagine clară care ne-ar 
putea lămuri oarecum evoluţia interioară a lui Kant în această 
perioadă. Doar Borowski ne-a păstrat despre aceasta câteva infor- 
matii, deşi insuficiente. „Liniştita şedere la ţară” - aflăm de la el - 
„i-a stimulat hărnicia. Pe atunci se aflau trasate în mintea sa liniile 
de bază ale multor cercetări, multe dintre acestea şi complet ela- 
borate, cu care el [...] în anul 1754 şi în anii ce au urmat, a ieşit 
dintr-odată la iveală, spre surprinderea multora. Acolo adunase el, 
în miscelaneele sale din toate domeniile de erudiție, ceea ce îi apărea 
important pentru cunoaşterea umană - şi astăzi se mai gândeşte cu 
multă mulțumire la acei ani petrecuţi la ţară.”* Dacă această rela- 
tare poate fi acceptată cu certitudine pe baza afirmațiilor lui Kant — 
cel puţin Kant a confirmat-o, lăsând-o nemodificată când a examinat 
biografia întocmită de Borowski -, reiese că nici noul cerc de acțiune 
spre care a fost împins Kant de constrângerile pe care i le impunea 
viața n-a putut periclita liniştea si constanta evoluţiei sale 
intelectuale. Completă şi fără contradicții, aşa cum apare aici în 
amintirile lui Kant, bineînțeles, armonia între exterior şi interior nu 
s-a produs în el; căci anii de preceptorat care, în orice caz, apar- 
țineau destinului tipic al invätatilor din acea perioadă, însemnaseră 
pentru orice firi profunde o şcoală riguroasă de lipsuri spirituale. 
Poziția socială a „preceptorului” era în sine apăsătoare şi mizeră. 
„Mai mult de 40 de taleri” — citim în scrisorile d-nei Gottsched - „nu 
primea un preceptor; în plus, acesta trebuia să se îngrijească şi de 
socotelile administratorului.”** Despre cum stăteau lucrurile, in 


“2 Întregul material pentru soluționarea acestei întrebări se găseşte sintetizat la Emil 
Arnoldt (Kants Jugend und die fünf ersten Jahre seiner Privatdozentur, p. 168 şi 
urm.); vezi şi Emil Fromm, „Das Kantbildnis der Gräfin Karoline Charlotte Amalia 
von Keyserling. Nebst Mitteilungen über Kants Beziehungen zum gräflich 
Keyserlingschen Hause”, in Kants-Studien (1899), pp. 145-160. 

4 Borowski, Darstellung des Lebens Kants, p. 30 şi urm. 

4 Citat după Biedermann, Deutschland im Achtzehnten Jahrhundert, vol. II, 1, 
p. 522. 

special în Prusia de Est, obținem o vie impresie, dacă ne reamintim 
imaginea pe care a creat-o Lenz în comedia sa, Preceptorul, un sfert 
de secol mai târziu, despre aceste circumstanțe, comedie ce s-a jucat 
pe o proprietate din Insterburg. „100 pe naiba, dle pastor”, îi spune 
aici consilierul aulic pastorului care vrea să-şi lase fiul să devină 
preceptor, „doar nu l-aţi educat să devină servitor, şi ce este el alt- 
ceva decât servitor dacă îşi vinde libertatea unei persoane private 
pentru o mână de ducati? El este un sclav asupra căruia stăpânirea 
are putere nelimitată, doar că trebuie să fi învățat mult la Academie 
ca să preîntâmpine pretențiile dumneavoastră necugetate şi să ada- 
uge un firnis peste serviabilitatea sa [...] Vă plängeti atât de mult de 
nobletelea şi mândria sa; oamenii îl văd pe preceptor ca pe ceva 
domestic [...] Cine vă porunceste însă să le hräniti orgoliul? Cine vă 
porunceşte să deveniți domestici, când voi ati învățat ceva, şi să de- 
veniți supuşi unui nobil îndărătnic care n-a fost obişnuit din familie 
cu nimic altceva decât cu supunerea sclavului?”+5 Cele mai nobile şi 
mai puternice caractere - cum era, de pildă, Fichte - au resimțit 
întotdeauna această sclavie a existenței de preceptor cu o profundă 
amărăciune. Fireşte, din câte ştim, Kant a fost scutit de experiențe 
de acest fel. El a simţit bineînțeles cât de puţină compatibilitate 
exista între el şi meseria sa, iar mai târziu, dădea zâmbind asigurări 
în privinţa faptului că, probabil, în lume n-a mai existat niciodată 
un preceptor atât de nepotrivit ca el.‘ Totuşi, tot ceea ce ştim 
despre relaţiile lui cu familiile în care a lucrat demonstrează înalta 
prețuire de care se bucura în cadrul acestora. Se pare că, la scurt 
timp, şi în cadrul acestora tot lui îi revenea conducerea spirituală şi 
un anumit mod de domnie morală. De la persoana sa, în toată mo- 
destia, emana din fragedă tinereţe o forță care creştea în fiecare 
situaţie a vieţii în care a fost pus şi care constrângea la consideraţie. 
Natura sa, ca de la sine, dădea mediului în care se afla şi 
relațiilor exterioare forma determinantă. Cu familia contelui von 


4 [Jacob Michael Reinhlod Lenz, Der Hofmeister oder Vortheile der Privaterziehung. 
Eine Komödie, Leipzig, 1774, p. 33 şi urm.] 

1 Vezi Jachmann, Immanuel Kant in Briefen an einen Freund (scris. a 2-a), p. 11 
siurm. 

Hiilsen Kant a rămas mult timp în relaţii amicale chiar şi după ce 
s-a despărțit de ea. Scrisorile ce i-au fost adresate de aici conțineau — 
după cum dovedeşte Rink — „cea mai caldă expresie de gratitudine, 
preţuire şi iubire, care aminteşte şi de ziua când l-au făcut parti- 
cipant al fiecărui eveniment interesant din familie”. „Poate nu este 
superficial de remarcat” — continuă Rink — „că domnii von Hülsen, 
sub regimul actualului rege al Prusiei [Friedrich Wilhelm al III-lea], 
le-au dăruit libertatea supuşilor lor şi, după cum apare în anunțul 
oficial, pentru aceasta, au fost ridicaţi la rangul de conte de către 
monarhul filantrop.”*' Kant a rămas cu casa Keyserling în cele mai 
apropiate legături personale şi intelectuale, dat fiind că distinsa 
contesă von Keyserling s-a mutat la Königsberg după a doua sa că- 
sătorie; Kraus a relatat cum, la masă, Kant trebuia să o aibă 
întotdeauna alături pe contesă, pe locul de onoare, „căci altfel ar fi 
trebuit să fie prezentă o persoană complet străină căreia, conform 
convenientelor, să i se cedeze acest loc.” Dacă sintetizăm toate 
aceste relatări, reiese în orice caz faptul că şi din această perioadă a 
anilor de profesorat privat, pe cât de străină şi inadecvată îi apare 
firii sale propriu-zise, pentru el însuşi şi pentru alţii a avut o in- 
fluentä profundă şi îndelungată. Consträngerea sub care Kant im- 
brätisase initial postura de preceptor nu a anulat în el sentimentul 
libertăţii interioare, deoarece n-a pierdut din vedere scopul de dragul 
căruia îşi sacrificase cei mai buni ani ai tinereţii sale. Lucrarea 
Allgemeine Naturgeschichte und Theorie des Himmels, care în mare 
parte trebuie sä fi fost scrisä sau cel putin pregätitä incä in timpul 


anilor săi de preceptorat*, va fi întrecută doar de puţine dintre 


41 Rink, Ansichten aus Kants Leben, p. 28 şi urm. 

48 Vezi relatarea lui Kraus, Kantiana, p. 60 (citat), vezi şi povestirea fiicei contelui 
von Keyserling (Charlotte Elisabeth Konstantia von der Recke, Bruchstücke aus 
Neanders Leben, ed. de Christoph August Tiedge, Berlin, 1804, p. 108 şi urm.). Mai 
multe detalii despre contesa von Keyserling si cercul ei, vezi la Fromm, Das Kant- 
bildnis der Gräfin von Keyserling, p. 150 si urm. 

“ Arthur Warda [„Ergänzungen zu E. Fromms zweiten und dritten Beitrage zur 
Lebensgeschichte Kants”, 2. Teil, in Altpreussische Monatsschrift, 38 (1901), pp. 398- 
432; p. 404] probabil a fäcut cunoscut faptul cä, pänä in 1750, Kant a zäbovit ca pro- 
fesor privat in Judschen, iar din 1750 si pänä la Paste, in 1754, s-a aflat pe 

operele ulterioare ale lui Kant în privința universalitätii perspectivei, 
a profunzimii şi cutezantei concepţiei, în avântul şi forța limbajului. 
De aceea, Kant a câştigat pentru sine în toți aceşti ani mai mult 
decât simple „miscelanee de erudiție”, ceea ce el a atins a fost pri- 
virea intelectuală liberă şi judecata matură asupra întregului 
problemelor ştiinţifice, care, amândouă, lipsiseră lucrării Gedancken 
über die wahren Schätzung der lebendigen Kräfte. El se putea în- 
toarce acum la universitate cu sentimentul unei sigurante interi- 
oare şi exterioare. A reuşit „să adune mijloacele [...] pentru 
a-şi înfrunta vocaţia viitoare mai puţin împovărat de griji”” şi, în 
acelaşi timp, deţinea acum un volum de cunoaştere ce i-a permis ca 
în primii săi ani de conferențiar să parcurgă logica şi metafizica, 
geografia fizică şi istoria generală a naturii, probleme de matema- 
tică şi mecanică teoretică şi practică. 

La 12 iunie 1755, pe baza unui tratat, De igne, Kant obţine 
titlul de doctor în filosofie; la 27 septembrie, acelaşi an, după sus- 
ţinerea publică a lucrării Principiorum primorum cognitionis 
metaphysicae nova dilucidatio, ii va fi acordată permisiunea de a ţine 
prelegeri. Kant şi-a început astfel noua carieră cu o temă fizică şi cu 
una metafizică. Spiritul său, care căuta în toate organizarea şi divi- 
ziunea critică, n-a putut rămâne însă în această alăturare a diferitor 
ştiinţe. De atunci înainte, dintr-o nouă perspectivă, i s-a trasat 
sarcina de a stabili principiile fizicii şi metafizicii şi de a le delimita 
una față de cealaltă în specificul problematicii lor şi al mijloacelor 
lor de cunoaştere. Doar după ce această tranşare se realizase, se 
putea constitui acel raport între filosofie şi ştiinţa naturii, între 
„experientä” si „gândire”, pe care se sprijină noul concept al cu- 
noaşterii înseşi, introdus şi întemeiat de criticism. 

Înainte să cercetăm această evoluţie, dacă revedem totuşi 
întreaga tinerețe a lui Kant, se impune o observaţie generală. Viaţa 


proprietatea familiei von Hülsen in Grolb-Arnsdorf. Dat fiind că dedicatia lucrării 
Allgemeine Naturgeschichte und Theorie des Himmels este datată 14 martie 1755 şi 
fără îndoială că opera a necesitat o pregătire de mai mulţi ani, rezultă că redactarea 
şi conceperea sa au avut loc în cea mai mare parte în anii de profesorat privat. 

© Rink, Ansichten aus Kants Leben, p. 27. 

marilor oameni, chiar şi atunci când pare că decurge complet deta- 
şat de marile mişcări istorice ale timpului, se află în strânsă legă- 
tură cu întreaga viață a națiunii şi a epocii. Ceea ce Prusia, in 
secolul al XVIII-lea, deținea ca forte spirituale originare se lasă sin- 
tetizat în trei nume: Winckelmann, Kant şi Herder. Istoria tinereţii 
celor trei, în toată diversitatea ce rezultă din specificul orientării de 
bază şi din condiţiile speciale ale evoluţiei lor, prezintă totuşi o tră- 
sătură comună: o trăsătură în care se oglindeşte situația materială 
şi intelectuală a Prusiei din acea vreme. Ceea ce Prusia a fost sub 
Friedrich Wilhelm I s-a datorat unei discipline de fier, unei forțe de 
limitare şi renunțare. Într-un regim al celor mai aspre constrângeri 
şi al sărăciei extreme au fost adunate aici forțele din care trebuia să 
se nască noua structură politică a țării. Aşa cum această consträn- 
gere a pătruns în toate sferele existenței private, tot aşa ea şi-a pus 
pecetea şi asupra concepţiei generale despre viață, prin intermediul 
educației şi învățământului. Viaţa fiecăruia dintre cei mari trebuia 
să se desprindă mai întâi de caracterul prozaic, de restricţiile şi con- 
strângerile acestui mediu politico-spiritual. Winckelmann şi Herder 
au dus această luptă cu o îndârjire crescândă. Aflându-se la Roma, 
Winckelmann a privit sclavia tinereţii sale şi „ţara barbarilor”, 
Prusia, cu o profundă înverşunare; şi inclusiv Herder simte desfă- 
şurarea deplină a forţelor sale spirituale doar în momentul în care 
intenționează să se desprindă pentru totdeauna de vechea patrie. 
Doar în contact cu lumea si cu viața de pretutindeni are el pentru 
prima oară acces la totalitatea propriei sale naturi; abia „jurnalul 
său de călătorie” oferă o imagine de ansamblu asupra originalității 
sale personale şi literare. Iar în acest moment nu îl mai leagă niciun 
sentiment de vechea patrie-mamă: „Statele regelui Prusiei” — decre- 
tează el distant — „nu vor fi fericite până când nu vor constitui o 
confrerie”.5! Dacă, în această privință, punem față în față modul 
în care gândesc Kant, Winckelmann şi Herder, atunci faptul că 
Immanuel Kant a dedicat prima lucrare Allgemeine Naturgeschichte 


51 [Johann Gottfried Herder, „Journal meiner Reise im Jahr 1769”, in: Sämmtliche 
Werke, ed. de Bernhard Suphan, vol. IV, Berlin, 1878, pp. 343-461; p. 405]. 

und Theorie des Himmels lui Friedrich al II-lea, lucrare ce ni-l aratä 
ca gänditor matur si universal, primeste semnificatia unui simbol 
general. Dacä privim aceastä träsäturä in ansamblul vietii viitoare a 
lui Kant, este ca si cum, cu aceasta, el şi-ar lua pentru totdeauna 
angajamentul față de patrie, în toată restrictia şi limitarea sa. Ceea 
ce evoluția sa intelectuală a putut să piardă prin aceasta, în com- 
paratie cu cea a lui Winckelmann şi Herder, nu se poate măsura; 
însă, pe de altă parte, foarte semnificativ a fost câştigul care i-a re- 
venit de aici formării caracterului său şi a voinței sale. Kant a rămas 
pe terenul pe care i-l pregătiseră naşterea şi circumstanțele exte- 
rioare ale vieţii, însă, prin capacitatea sa de autolimitare, trăsătură 
specifică geniului său intelectual şi moral, el l-a câştigat prin tot 
ceea ce conținea ca beneficiu spiritual. Aşa cum învățase deja, băiat 
şi tânăr fiind, să-şi îndeplinească datoria de bărbat, tot aşa a rămas 
fidel acestei datorii până la sfârşit. Iar din energia acestei voințe 
morale s-a născut noua concepţie teoretică despre lume şi viaţă a fi- 
losofiei critice. 


CAPITOLUL AL DOILEA 


Anii de profesorat şi începuturile 
filosofiei kantiene 


2.1. Imaginea natural-ştiinţifică a 
lumii - Cosmologie şi cosmofizică 


În toamna anului 1755, magistrul Kant ţine prima sa 
prelegere în casa profesorului Kypke în care locuia pe atunci. Sala 
vastă de curs pe care o avea această casă, împreună cu vestibulul şi 
scările, erau „pline de o mulțime aproape incredibilă de studenţi”. 
În legătură cu acest fapt, Kant, care nu se aşteptase la acest mare 
auditoriu, a fost extrem de stingherit. Aproape că şi-a pierdut cum- 
pătul, vorbea mai încet decât de obicei, fiind nevoit adesea să se 
corecteze. Aceste greşeli din timpul conferinţei nu au dăunat însă în 
niciun caz efectului prelegerii asupra publicului numeros, ci au dat 
doar „un impuls cu atât mai viu” admiratiei acestuia pentru modestul 
gânditor. „Prezumția vastei eruditii” a lui Kant exista deja, publicul 
aşteptând răbdător expunerile sale. Într-adevăr, în următoarea oră 
a prelegerii, imaginea deja se schimbase: conferinţa lui Kant nu 
doar că era temeinică, ci şi sinceră şi plăcută, aşa cum a rămas şi el 
în continuare. 

Preluăm această descriere din biografia lui Borowski!, 
prezent el însuşi printre ascultători la prima prelegere a lui Kant, 
deoarece şi ea este o dovadă caracteristică pentru puternica impresie 
personală pe care tânărul Kant o lăsa pretutindeni. „Prezumția 


! Borowski, Darstellung des Lebens Kants, p. 185 şi urm. 

vastei eruditii” de care Kant se bucura deja în rândul auditoriului 
său nu se poate baza pe prestigiul său literar, deoarece tocmai acea 
operă care ar fi putut justifica odată pentru totdeauna faima sa lite- 
rară în această perioadă, Allgemeine Naturgeschichte und Theorie 
des Himmels, rămăsese, printr-un curios ghinion, total necunoscută 
publicului. În timpul tipăririi operei, editorul dăduse faliment; 
întregul său depozit a fost sigilat, iar astfel, lucrarea n-a mai ajuns 
nici măcar la un târg de carte.” De aceea, ceea ce se cunoştea în 
privinţa lucrărilor ştiinţifice ale lui Kant în momentul în care el îşi 
începea prelegerile se limitează - independent de lucrarea sa de 
debut de filosofie a naturii - la câteva articole scurte pe care le-a 
publicat in 1754 în Wöchentlichen Königsbergischen Frag- und 
Anzeigungs-Nachrichten > Prin urmare, aceste puţine pagini în care 
erau abordate chestiuni de geografie fizică nu au putut fi cele care 
au trezit interesul şi aşteptările auditoriului în ceea ce-l privea pe 
tânărul docent în logică şi metafizică. Şi totuşi, chiar în momentul 
în care, la 12 iunie 1755, Immanuel Kant primea titlul de magistru, 
deja se întrunise un cerc vast de bărbaţi eruditi şi de vază ai oraşului, 
care, „printr-o remarcabilă linişte şi atenţie”, şi-au arătat conside- 
ratia de care se bucura Kant.‘ Efectul conversatiei şi prezenţei lui 
Kant trebuie să-i fi asigurat această considerație - după cum si mai 
târziu, când toate operele sale filosofice fundamentale apăruseră 
deja, prietenii şi elevii săi apropiați stăruiau în opinia că, în relaţiile 
personale şi „în prelegerile sale”, Kant ar fi fost „mult mai spiritual 
decât în cărţi”, că ar fi emis „mii de idei geniale”, irosind „o bogăție 


2 Op. cit., p. 194 şi urm. 

3 Untersuchung der Frage, ob die Erde in ihrer Umdrehung um die Achse, wodurch 
sie die Abwechselung des Tages und der Nacht hervorbringt, einige Veränderung seit 
denersten Zeiten ihres Ursprungs erlitten habe und woraus man sich ihrer versichern 
könne, welche von der Königl. Akademie der Wissenschaften zu Berlin zum Preise vor 
das jetztlaufende Jahr aufgegeben worden; in: Werke, vol. I, pp. 189-196 (apare initial 
in Wöchentlichen Königsbergischen Frag- und Anzeigungs-Nachrichten, nr. din 8 
si 15 iunie 1754); „Die Frage, ob die Erde veralte, physikalisch erwogen”, in Werke, 
vol. I, pp. 197-217 (apare initial in Wöchentlichen Königsbergischen Frag- und 
Anzeigungs-Nachrichten, nr. din 10 august şi 14 septembrie 1754). 

* Borowski, op. cit., p. 32. 

ideatică incomensurabilă”. Tocmai în aceasta găseau ei marca 
propriu-zisă a originalității lui: căci dacă pentru învățații mediocri 
cartea e îndeobşte mai erudită decât autorul ei, profunzimea şi spe- 
cificitatea autenticului „gânditor independent” s-ar dovedi tocmai 
prin faptul că lucrările nu îl pun în umbră pe autor, ci rămân în 
subsidiar.° 

Desigur, dacä, dupä etaloanele obisnuite, ar fi putut sä existe 
insä ceva in stare sä distrugä aceastä prospetime si nemijlocire a 
spiritului kantian, aceasta ar fi fost doar viata in care el intra acum, 
în primii săi ani de activitate profesională. Încă mai avea de luptat 
cu nesiguranța existenței sale şi, adesea, cu grija pentru viitorul 
apropiat. Şi-a păstrat 20 de galbeni pentru siguranţă în cazul unei 
eventuale boli; pentru a nu se atinge însă de această „comoară”, 
relatează Jachmann, s-a văzut nevoit „să-şi vândă treptat biblioteca, 
pe atunci considerabilă şi aleasă, deoarece, timp de câţiva ani, n-a 
putut face față doar din banii câştigaţi nevoilor sale stringente”.€ 
Câteva decenii mai târziu, Kraus îi spunea lui Poerschke că o 
persoană care hotărăşte să se dedice Universității din Königsberg 
face prin asta un legämänt de sărăcie.” Dar nu lipsurile, pe care Kant 
era de mult obişnuit să le suporte, au constituit, în cazul lui, povara 
propriu-zisă, ci volumul imens de muncă academică pe care şi-l 
asumase acum sub constrângerea situației lui şi care ar fi copleşit 
orice altă natură decât a sa. Încă din primul semestru - în iarna lui 
1755/56 - el a ținut prelegeri de logică, matematică şi metafizică; iar 
următorul semestru, pe lângă repetarea prelegerilor anterioare, a 
mai adus şi un seminar de geografie fizică şi despre liniile directoare 


5 Vezi opinia lui Poerschke exprimată în prelegerea cu ocazia celebrării zilei de 
naştere a lui Kant, 22 aprilie 1812 [Karl Ludwig Poerschke, „Vorlesung bey Kants 
Geburtstagsfeyer, den 22sten April 1812”, în: Königsberger Archiv für Philosophie, 
Theologie, Sprachkunde und Geschichte, vol. I, ed. de Friedrich Delbrück, Carl 
Gottlieb August Erfurdt şi alţii, Königsberg, 1812, pp. 536-544, p. 542]. 

€ Jachmann, op. cit., (scris. a 2-a), p. 13. 

1 Vezi Johann Voigt, Das Leben des Professors Christian Jacob Kraus, öffentlichen 
Lehrers der praktischen Philosophie und der cameralwissenschaften auf der 
Universität zu Königsberg, aus den Mittheilungen seiner Freunde und seinen Briefen, 
Königsberg, 1819, p. 437. 

ale ştiinţei generale a naturii. Pornind de aici, conţinutul activității 
sale didactice sporea tot mai mult; iarna anului 1756/57, care a inclus 
şi etica în cadrul prelegerilor, indică deja 20 de ore pe săptămână, 
față de 12 şi 16 ore în semestrul precedent. Dacă înaintăm în timp 
cu câțiva ani, găsim, de exemplu, anunţate pentru semestrul al 
doilea din 1761, pe lângă logică şi metafizică, şi mecanică şi fizică 
teoretică; pe lângă geografie fizică, aritmetică, geometrie şi trigono- 
metrie, cărora, în fiecare dimineață de miercuri şi sâmbătă, le re- 
venea un „disputatorium”, restul orelor fiind dedicate, în ambele 
zile, „în parte repetitiilor (repetitionen), in parte soluționării îndoie- 
lilor”. Prelegerile anunțate cuprind în total nu mai puţin de 34-36 de 
ore pe săptămână - deşi e discutabil dacă acest program a fost reali- 
zat în întregime Mai poate să surprindă pe cineva faptul că Immanuel 
Kant resimțea adesea această activitate, pe care o respecta cu cea 
mai mare conştiinciozitate şi punctualitate, fără să-şi permită nicio 
întrerupere, ca pe o muncă intelectuală forțată? „În ceea ce mă 
priveşte” — aşa îi scrie el în octombrie 1759 lui Lindner -, „mă aşez 
zilnic la nicovala catedrei mele şi mânuiesc mai departe, într-un 
singur tact, ciocanul greoi al mereu aceloraşi prelegeri. Uneori, o 
înclinaţie nobilă îmi cere să mă extind puţin în afara acestei sfere 
înguste; doar că, pe loc, se năpusteşte asupră-mi neajunsul cu glasul 
lui impetuos şi, cu amenințările lui mereu reale, mă împinge fără 
întârziere înapoi la munca dificilă — intentant angues atque intonat 
ore”. Această mărturisire este cu adevărat zguduitoare - şi, totuşi, 


® Emil Arnoldt a alcătuit o listă a tuturor prelegerilor anunțate de Kant pentru anii 
1755-1796, iar Otto Schöndörffer, editorul lui Arnoldt, a completat-o cu dovezi 
importante; în acest sens, vezi Emil Arnoldt, Verzeichnis von Kants Vorlesungen nach 
der Reihenfolge, für die sie angekündigt, und in denen sie, zum Teil nachweisbar, 
gehalten worden, nebst darauf bezüglichen Notizen und Bemerkungen, in: 
Gesammelte Schriften, vol. V: Kritische Exkurse im Gebiete der Kantforschung, 
partea a doua, Berlin, 1909, pp. 177-331; p. 177 şi urm. şi p. 193 şi urm. [citat, 
p. 193). 

% Scrisoare către Johann Gotthelf Lindner din 28 octombrie 1759, in Werke, vol. IX, 
pp. 16-19 - pentru perioada la care se referă această relatare, Kant - la finalul 
lucrării Versuch einiger Betrachtungen über den Optimismus - anunţase o prelegere 
de logică (după manualul lui Meier), de metafizică şi etică (după Baumgarten), de 

aproape că suntem înclinați să nu o luăm în seamă dacă ţinem cont 
de lucrările lui Kant din această perioadă. Căci, oricât de puţin vo- 
luminoase ar fi ele — producţia lui literară din anii 1756-1763 
cuprinde doar câteva articole -, fiecare din ele atestă o stăpânire 
intelectuală superioară a temei respective şi un punct de vedere nou 
şi original al abordării. În Monadologia physica, el prezintă o teorie 
a atomului „simplu” şi a forțelor cu efect la distanță, care ia în 
discuţie problemele fundamentale ale filosofiei naturii din vremea 
aceea — aşa cum au fost ele concepute şi prezentate sistematic în 
special de către Boscovich; în Neue Anmerkungen zur Erläuterung 
der Theorie der Winde [Noi observaţii în scopul clarificării teoriei 
vânturilor], Kant anticipează explicaţia dată de Dove mai târziu, în 
anul 1835, la legea lui Mariott a mişcării de rotaţie a vânturilor. În 
Neuer Lehrbegriff der Bewegung und Ruhe [Conceptul didactic al 
mişcării şi repausului] din anul 1758, el dezvoltă o concepţie despre 
relativitatea mişcării, total opusă concepţiei dominante aflate sub 
protecția numelui şi autorităţii lui Newton. Din toate acestea emană 
o forță intelectuală neatinsă de rutina academică zilnică - o mobi- 
litate universală care se lasă doar în treacăt închistată în cercul 
strâmt impus de structura tradițională a Universităţii. 

Desigur, nu putem căuta în această perioadă soluții filo- 
sofice fundamentale şi decisive: deoarece această perioadă, cu in- 
tregul ei conținut, mai aparține încă orientării intelectuale pe care 
Kant trebuia să o înfăptuiască în primul rând pentru sine. În 
articolul de mai târziu Was heisst: sich im Denken orientieren (1786) 
[Ce înseamnă a te orienta in gândire], Kant, urmând sensul literal 
al expresiei, scotea în evidenţă trei semnificaţii de bază diferite ale 
conceptului de orientare. Prima semnificaţie, în care se recunoaşte 
distinct rădăcina cuvântului, se referă la orientarea în spațiu: ea 
vizează determinarea punctelor cardinale pe care o realizăm în con- 
formitate cu locul de unde răsare soarele. Acestui concept geografic i 


geografie fizică (după propria sa lucrare), cât şi una de matematică pură şi mecanică 
(după Wolff); vezi Versuch einiger Betrachtungen über den Optimismus, în Werke, 
vol. II (Vorkritische Schriften), ed. de Artur Buchenau, Berlin, 1912, pp. 27-37; 
[lb. lat. - îşi întinde gâtul şi îşi intonează vocea - n.t.]. 

se alătură apoi un alt sens, matematic, potrivit căruia se pune 
problema diferentierii direcțiilor într-un spațiu concret, fără ca, 
pentru aceasta, un obiect particular şi poziţia lui (ca, de pildă, 
poziția răsăritului) să constituie cu necesitate un punct de plecare. 
În acest sens, ne „orientăm” într-o cameră întunecată cunoscută de 
noi dacă ne este dată poziția unui singur obiect (oricare ar fi el), 
fiindcă, odată cu stabilirea acestei poziţii, celelalte ne devin acce- 
sibile după raportul cunoscut „dreapta”-,stänga”. În ambele cazuri, 
baza procedurii de care ne servim rămâne totuşi sensibilă: căci 
opoziția de direcţie dintre dreapta şi stânga se bazează exclusiv 
pe sentimentul unei distincții la nivelul subiectului, respectiv cea 
dintre mâna dreaptă şi mâna stângă. Ultima şi suprema etapă va fi 
atinsă când trecem de la orientarea „geografică” şi „matematică” 
la orientarea logică, în cel mai general sens al cuvântului, în care nu 
mai este vorba de stabilirea locului unui obiect în spaţiu, ci de po- 
zitia unei judecăţi sau cunoştinţe în sistemul universal al rațiunii. 
Diferentierea şi succesiunea de niveluri pe care o oferă Kant aici 
poate fi aplicată şi în cazul propriei sale evoluţii intelectuale. Şi 
el începe cu orientarea de tip fizico-geografic: primul obiect al 
interesului său natural-stiintific îl constituie Pământul, diversitatea 
şi originea formării acestuia, precum şi poziţia lui cosmică. „Cer- 
cetarea chestiunii dacă Pământul, în rotația lui în jurul axei, a 
suferit anumite modificări de la originea lui”, cât şi soluționarea 
problemei dacă se poate vorbi în sens fizic despre o vârstă a Pămân- 
tului, constituie în anul 1754 începutul activităţii sale de scriitor în 
domeniul ştiinţelor naturii; ca o completare, acestor preocupări li se 
alătură cercetări speciale despre teoria vânturilor, precum şi despre 
cauzele cutremurelor şi ale fenomenelor vulcanice. Însă toate aceste 
chestiuni sunt concepute deja cu referire la marea temă funda- 
mentală din perioada respectivă, problema universală a cosmogoniei, 
expusă la modul general în Allgemeine Naturgeschichte und Theorie 
des Himmels. Si totuşi, după cum vedem, această încercare de a 


1 Was heisst: sich im Denken orientieren?, in Werke, vol. IV, pp. 349-366 [p. 352 şi 
urm.). 

explica in mod. general fenomenele naturale rămâne insuficientă 
atâta timp cât principiile şi „fundamentele” empirico-teoretice ulti- 
me ale fenomenului natural nu sunt clar înțelese. De aici înainte, 
lor le revine în primul rând interesul de orientare. Din cercul des- 
crierii naturii şi al istoriei generale a naturii, Kant se vede acum 
împins tot mai mult în cercul filosofiei naturii. Monadologia physica 
justifică şi susține o nouă formă de atomism, în timp ce Neuer 
Lehrbegriff der Bewegung und Ruhe [Conceptul didactic al mişcării 
si repausului] isi propune sä elimine o neclaritate rämasä in fun- 
damentele fizicii, şi anume în definiţia primelor concepte de bază 
ale mecanicii. Din nou, analiza se aprofundează şi se extinde, ajun- 
gând de la începuturile fizicii la cele ale matematicii. O clarificare 
totală a relaţiilor între mărimi şi a legilor mărimilor, de care se 
ocupă ştiinţa naturii, poate fi sperată doar atunci când sunt înțelese 
condiţiile de evaluare a mărimilor, premisele definirii şi măsurării 
matematice. În această privință, Versuch, den Begriff der negativen 
Größen in die Weltweisheit einzuführen [Încercare de a introduce 
notiunea de märimi negative in filosofie] din anul 1763 ajunge la un 
prim rezultat important: conceptul de „directie” si cel de „opozitie 
de direcție” vor fi definite şi utilizate aici într-un sens nou si efi- 
cient. Prin aceasta însă, este desemnat în acelaşi timp, în mod clar şi 
tranşant, contrastul ce există între gândirea silogistică şi cea 
matematică, între logica scolastică şi logica aritmeticii, între geo- 
metrie şi ştiinţa naturii. Întrebarea cu privire la „limitele” dintre 
matematică şi metafizică dobândea prin urmare un nou conținut. 
Toate lucrările din anii următori se referă, direct sau indirect, la 
această problemă centrală, care îşi găseşte în cele din urmă formu- 
larea sistematică în lucrarea De mundi sensibilis atque intelligibilis 
forma et principii (1770). Iese, totuşi, încă o dată la iveală faptul că 
ceea se oferă aici mai întâi ca soluție rezumativă se transformă 
imediat într-un complex de probleme dificile, însă noua direcţie 
generală este stabilită şi va fi păstrată, fără îndoială, de aici înainte. 
În locul determinării cosmosului spațial a apărut acum deter- 
minarea cosmosului „intelectual”: geograful empiric devine „geograf 

al rațiunii”, care începe să măsoare, potrivit anumitor principii, 
volumul întregului potential al acesteia." 

Dacă ne întoarcem de la această trecere în revistă a evo- 
lutiei generale a gândirii kantiene la tematica specifică care 
defineşte şi umple primul deceniu de activitate didactică, observăm 
că aici era vorba în primul rând de întinderea lumii, care trebuia 
pusă la dispoziția gândirii. Nicio altă perioadă din viaţa lui Kant nu 
se caracterizează atât de mult printr-un pur „instinct al mate- 
rialului de cercetare”. Acum începe o muncă imensă, orientată în 
principal către obţinerea şi ordonarea materialului intuitiv care 
trebuia să servească drept fundament noii concepții globale asupra 
lumii. Deficitul lui Kant în materie de impresii şi experiențe proprii 
trebuia suplinit, în acest scop, prin mijloace secundare de orice 
fel: opere geografice şi natural-stiintifice, jurnale de călătorie şi 
rapoarte de cercetare. Niciun amănunt, oricât de neînsemnat, din 
aceste opere nu scapă atenției sale vii şi încordate. Desigur, acest 
gen de preluare a materialului pare să conţină în sine toate pri- 
mejdiile legate de o simplă receptare a observațiilor străine; însă 
nemijlocirea percepţiei sensibile va fi compensată aici de acel dar 
al fanteziei sensibile exacte proprii lui Kant. Graţie acesteia, chiar şi 
acele particularităţi extrase de el dintr-o mulțime nesistematică de 
relatări i se revelau în unitatea şi claritatea unei imagini. În această 
privință, sunt cunoscute mai cu seamă cuvintele lui Jachmann 
despre „admirabila sa forță lăuntrică de intuiție şi reprezentare”. 
„De pildă, el descrise într-o zi, în prezența unui londonez, atât de 
exact Podul Londrei, după structură şi amenajare, după lungime, 
lățime şi înălțime, determinând dimensiunile fiecărei părți încât 
englezul îl întrebă câți ani a trăit în Londra şi dacă este interesat în 
mod special de arhitectură, întrebări la care fu asigurat de faptul că 
Immanuel Kant nici nu trecuse granițele Prusiei, nici nu este 
arhitect de profesie. Tot atât de detaliat trebuie să fi vorbit cu 


1! Vezi Critica raţiunii pure, traducere de Nicolae Bagdasar şi Elena Moisuc, Editura 
IRI, Bucureşti, 1994, „Despre imposibilitatea unei satisfacţii sceptice a rațiunii pure 
în conflict cu ea însăşi”, p. 548 şi urm. 

Brydone despre Italia, astfel încât şi acesta se interesă cât de mult 
timp a petrecut în Italia.” Trăsătură cu trăsătură, element cu ele- 
ment îşi construieşte acum, datorită acestui talent spiritual, tota- 
litatea cosmosului vizibil; forța interioară de reprezentare şi gândire 
extinde materialul precar al datelor nemijlocite, transformându-l 
într-o imagine despre lume ce reuneşte în sine plenitudine şi ar- 
monie sistematică. În epoca în care ne aflăm aici, capacitatea de 
sinteză depăşeşte capacitatea analitică şi critică — în pofida repre- 
zentării pe care o avem îndeobşte despre Kant. Acest impuls spre 
totalitate este atât de puternic în spiritul lui Kant, încât fantezia 
constructivă o ia aproape fără excepție înaintea examinării atente a 
datelor particulare. Teza: „Dati-mi [...] materie, vreau [...] să con- 
struiesc o lume din ea”, pe care o explică şi o variază prefața la 
Allgemeine Naturgeschichte und Theorie des Himmels’, desem- 
neazä in acest sens nu doar tema specificä a cosmogoniei kantiene, 
ci si cea mai generalä sarcinä care se oferä abordärii sale in aceastä 
perioadä. Constructia astronomic-cosmicä este, am putea spune, 
doar rezultatul si expresia clarä a unei anumite forte fundamentale 
a gândirii kantiene înseşi. Această gândire întreabă dincolo de limi- 
tele a ceea ce este cunoscut şi dat în mod empiric, în două direcţii 
distincte: cu privire la spaţiu şi cu privire la timp. „Edificiul lumii” — 
aşa începe secțiunea a şaptea a lucrării Allgemeine Naturgeschichte 
und Theorie des Himmels, care tratează despre creaţie în întregul 
infinitudinii ei, atât din punct de vedere spațial, cât şi temporal — 
„provoacă, atât prin mărimea lui incomensurabilă, cât şi prin 
diversitatea şi frumuseţea infinită pe care le iradiază din toate 
părțile, un sentiment de uluire tăcută. În vreme ce reprezentarea 
acestei perfectiuni tulbură imaginaţia, pe de altă parte, intelectul e 
cuprins de un alt fel de încântare atunci când contemplă câtă 
splendoare, câtă măreție decurge dintr-o unică regulă generală, 


12 Jachmann, op. cit., (scris. a 3-a), pp. 16-25; vezi şi p. 18 şi urm. 

13 Allgemeine Naturgeschichte und Theorie des Himmels oder Versuch von der 
Verfassung und dem mechanischen Ursprunge des ganzen Weltgebäudes, nach 
Newtonischen Grundsätzen abgehandelt, Vorrede, in Werke, vol. I, pp. 219-370; vezi 
p. 223 şi urm. şi în special, p. 231 [I, 229]. 

potrivit unei rânduieli eterne şi exacte. Edificiul planetar al uni- 
versului în care soarele, din punctul central al tuturor cerurilor, 
face, prin atracția lui puternică, să se rotească în cercuri eterne 
sfera locuită a sistemului său, este în întregime [...] clădit din 
substanța fundamentală, răspândită în afară la originea întregii 
materii a lumii. Toate stelele fixe pe care ochiul le descoperă în 
profunzimea cerului, şi care par a sugera un fel de risipă, sunt sori şi 
centre ale altor sisteme similare. [...] dacă toate lumile şi ordinile 
cosmice cunosc aceeaşi origine, dacă atracția este nelimitată şi gene- 
rală, dacă, însă, respingerea elementelor funcționează în aceeaşi 
măsură, dacă, în infinit, mărimea şi micimea sunt mici de ambele 
părți: atunci nu cumva trebuie ca toate edificiile cosmice să vădească 
o legătură sistematică între ele, aidoma corpurilor cereşti ale 
sistemului nostru solar, Saturn, Jupiter şi Pământul, care, luate în 
sine, sunt sisteme, dar, în relaţiile dintre ele, sunt componente ale unui 
sistem şi mai mare? [...] Însă, care va fi în cele din urmă sfârşitul 
organizărilor sistematice? Unde va lua sfârşit creația însăşi? Ob- 
servăm că pentru a o putea gândi în raport cu puterea ființei infi- 
nite, ea n-ar trebui să aibă niciun fel de limite. Nu ne putem apropia 
de infinitatea forței de creaţie a lui Dumnezeu nici dacă includem 
spaţiul revelatiei acesteia într-o sferă având drept rază Calea Lactee, 
nici dacă o limitäm la o sferă cu diametrul de un tol.”'* Acestei 
incomensurabilitäti a întregului lumii îi corespunde infinitatea 
devenirii ei. Creaţia nu este opera unui singur moment, ci, după ce a 
început cu producerea unei infinitäti de substanță şi materie, ea rä- 
mâne activă pentru vecie şi în grade tot mai înalte de productivitate. 
Principiul creator nu poate niciodată renunța să acționeze şi va fi 
mereu preocupat să genereze mai multe apariţii ale naturii, noi 
lucruri şi noi lumi. În vreme ce gândul orientat spre trecut şi spre 
originea lucrurilor e nevoit să se oprească în cele din urmă la o 
materie informă, la un „haos”, din care, progresiv, prin forțele crea- 
toare de atracţii şi respingeri, se naşte o „lume”, o structură unitară 
spaţială şi o articulare mecanică a întregului, privirea noastră în 


1 Op. cit., p. 309 şi p. 311 şi urm. [I, p. 306 şi urm. şi p. 309]. 

viitorul devenirii este nelimitată — căci după cum, „în succesiunea de 
timp a eternității, partea rămasă este infinită, iar cea scursă este 
finită, tot astfel, sfera naturii desăvârşite este doar [...] o mică parte 
a acelei forme ideale care poartă in sine sămânța lumilor viitoare şi 
care aspiră să se dezvolte din starea brută a haosului în perioade 
mai lungi sau mai scurte.”!5 

Nu vom dezbate semnificația acestei teorii, aşa-numita 
„ipoteză Kant-Laplace“, în ansamblul ştiinţei naturii. Pentru evo- 
lutia intelectuală a lui Kant, şi această scriere - care aprofundează, 
mai mult decât oricare alta, detalii empirico-natural-stiintifice — este 
semnificativă mai puţin prin conținutul ei, cât prin metodă. Dacă 
vrem să determinăm specificitatea acestei metode, trebuie să re- 
nuntäm de la bun început să o caracterizăm prin anumite locuri 
comune ale filosofiei, cum ar fi etichetele „rationalism” sau „empi- 
rism”. Această opoziție schematică, în ciuda încercării de a o utiliza 
ca linie directoare pentru expunerea evoluţiei spiritului kantian, 
mai mult a incetosat imaginea acestei evoluţii decât a limpezit-o. 
Căci ceea ce desemnează tendința fundamentală a cercetării şi 
gândirii lui Kant este faptul că acesta a avut în vedere de la bun 
început o unitate a „empiricului” si „rationalului” mai profundă 
decât cea recunoscută şi valorizată până atunci în disputa şcolilor 
filosofice. În acest sens, şi Allgemeine Naturgeschichte und Theorie 
des Himmels, după cum o anunţă şi titlul, afirmă o relaţie continuă 
de interdependentä între empirie şi teorie, între „experientä” şi 
„speculatie”. Lucrarea reia problema constituirii universului exact 
din punctul în care o lăsase Newton. Şase planete se deplasează, îm- 
preună cu cei zece însoțitori ai lor, în acelaşi sens în jurul soarelui, 
care figurează drept centru al lor, mai exact, în aceeaşi direcție 
în care soarele însuşi se deplasează; iar revoluțiile lor sunt astfel 
reglate, încât toate orbitele se află aproximativ pe una şi aceeaşi 
suprafață, respectiv pe suprafața ecuatorială prelungită a soarelui. 
Dacă luăm acest fenomen ca punct de plecare, suntem de la sine 
provocati să ne întrebăm asupra cauzei acestei coincidente generale 


15 Op. cit., pp. 309-325 [citat p. 317, I, p. 314] 

şi să explicăm, pornind de la ea, „armonia în orientarea şi poziția 
cercului planetar”, Newton, deşi a văzut această problemă, n-a 
putut totuşi să o rezolve: căci, din moment ce el, din punctul de 
vedere al stării actuale a lumii, considera, în mod justificat, drept 
vid spațiul în care se deplasează planetele, acestui fapt nu i se putea 
găsi nicio „cauză materială” care, prin extinderea ei în spațiul pla- 
netar, să fi putut menţine similitudinea mişcării. Aşadar, el se 
credea nevoit să afirme că mâna lui Dumnezeu a întemeiat această 
ordine, şi anume fără implicarea forțelor naturii. Însă, el n-ar fi 
trebuit să se oprească la o asemenea „decizie tristă [...] pentru un 
filosof [...]”!7, dacă, în loc să caute „temeiurile” fizice ale sistemului 
fenomenelor astronomice exclusiv în structura lui actuală, şi-ar fi 
îndreptat privirea şi spre trecutul acestui sistem: dacă ar fi ajuns de 
la abordarea permanentei întregului sistematic al lumii, la deve- 
nirea ei sistematică. Doar legea devenirii explică în mod real perma- 
nenta existenței, făcând-o inteligibilă conform legilor empirice. 
Aşadar, dacă la Newton încă mai există o întrepătrundere specială 
între empirie şi metafizică, cauzalitatea empirică ajungând pentru el 
într-un punct de unde trece direct în cea metafizică, Kant, 
dimpotrivă, se reîntoarce la acea exigentä a unității metodei, por- 
nind de la care Descartes fundamentase filosofia recentă. Deja 
acestei fundamentări nu îi era străină implicarea în problema astro- 
nomic-cosmologică: proiectul unei explicitări a lumii, aşa cum îl 
găsim în lucrarea postumă a lui Descartes, Le monde, propune în 
mod ferm teza că nu putem înțelege lumea în structura sa dată 
înainte de a o face să ia ființă pentru noi. Allgemeine Naturgeschichte 
und Theorie des Himmels dă acestei idei valoarea unui principiu 
general al explicitării „filosofice” a naturii. Ceea ce pentru fizician, 
pentru Newton, constituia ultimul „dat” în natură — trebuie dezvol- 
tat şi derivat genetic în fața ochilor noştri sipirituali din perspectiva 
filosofică asupra cosmosului. Ipoteza, speculatia însăşi nu doar că 
are dreptul, ci trebuie să treacă dincolo de conţinutul a ceea ce este 


16 Op. cit., p. 264 [I, p. 261 şi urm.] 
11 Op. cit., p. 341 [I, p. 338] 

dat, cu condiția, totuşi, de a se supune controlului acestui conținut: 
cu condiția ca rezultatele care se lasă deduse din ea conceptual să 
corespundă datelor experienţei şi observaţiei. 

Dacă deja în acest context e clar faptul că Immanuel Kant 
nu utilizează şi nu recunoaşte în niciun caz exclusiv metoda cerce- 
tării empirice, oricât de mult ar pretui-o, acest lucru devine şi mai 
evident în tendința generală care-i domină direcția de cercetare în 
această perioadă. Nu doar Allgemeine Naturgeschichte und Theorie 
des Himmels, ci şi întreaga orientare natural-stiintificä a deceniilor 
următoare se află sub semnul unui interes etico-spiritual global: ea 
caută „natura” pentru a-l găsi în aceasta pe „om”. „Înţelegând încă 
de la începuturile instruirii mele academice” — relatează Kant în 
documentul informativ cu privire la organizarea prelegerilor lui 
pentru anul 1765/66 - „că o mare neglijență a tineretului studios 
constă în aceea că el învaţă de timpuriu să producă sofisme, fără 
a avea suficiente cunoştinţe istorice, menite a compensa lipsa 
experienței de viaţă, am avut în vedere să fac din istoria situației 
actuale a Pământului sau geografie în înțeles larg, un concept 
absolut plăcut şi accesibil a ceea ce ar putea să o pregătească pe 
aceasta în vederea unei rațiuni practice şi să servească totodată la 
incitarea dorinței de a spori tot mai mult cunoştinţele preexistente 
în ea.”'® Aici „raţiunea practică” este luată în sensul ei cel mai larg: 
ea cuprinde atât orientarea morală generală a omului, cât şi acea 
sumă a „lumii şi cunoaşterii umane”, care joacă un rol atât de 
important în orice program pedagogic al epocii luminilor. Pentru 
a-şi ocupa locul cuvenit în cadrul creaţiei, omul trebuie să o fi cu- 
noscut dinainte, trebuie să se fi înțeles pe sine ca o parte compo- 
nentă a naturii, dar, conform destinaţiei lui finale, ca fiind superior 
acesteia. Astfel, aici se întrepătrund nemijlocit consideraţii cauzale 
şi teleologice. Modul în care Kant - în prefața la Allgemeine 
Naturgeschichte und Theorie des Himmels - încearcă să le con- 
cilieze, aspiränd sä descopere in legitatea universalä mecanicä a 


18 ‚Nachricht von der Einrichtung seiner Vorlesungen in dem Winterhalbenjahre von 
1765-1766”, in Werke, vol. II, pp. 317-328, p. 326 [II, p. 312]. 

cosmosului dovada originii sale divine, nu poartă aici nicio am- 
prentă de originalitate, în raport cu tendința spirituală generală a 
secolului al XVIII-lea. Se reiterează doar ideea de bază a filosofiei 
leibniziene, potrivit căreia ordinea cauzală generală a universului 
este dovada supremă şi absolut valabilă a „armoniei” lui interioare 
şi a „finalitätii” lui intelectuale şi morale. Lumea este plină de minuni, 
însă de „minuni ale raţiunii”: căci nu în excepţia de la regulile 
naturii, ci în universalitatea şi valoarea de neclintit a chiar acestor 
reguli rezidă adevărata minune, dovada şi pecetea caracterului divin 
al existenței. Orice temei şi orientare filosofică ar avea ştiinţa 
naturii din acea vreme, ea rămâne îndatorată acestei concepţii, ea se 
reîntoarce nu doar la teoria scolastică a wolffienilor, ci şi la filosofia 
franceză, la D’Alembert şi Maupertuis. Datorită faptului că preia 
încă într-un mod firesc această formă a argumentului teleologic, 
toate aspiraţiile lui spirituale i se relevă închegate într-o unitate de 
nezdruncinat. Aici nu este încă niciunde vorba de un dualism între 
lumea lui „ceea ce este” şi a lui „ceea ce ar trebui să fie”, între fizică 
şi etică; peste tot, consideratiile oscilează între cele două domenii, 
fără ca astfel să se facă simțită pentru Kant însuşi vreo schimbare 
sau vreun salt în metodică. 

Această poziţie ideatică îşi găseşte expresia sa caracteristică 
şi în atitudinea şi concepția despre viață specifice acestei perioade. 
Mai târziu, gândindu-se la „anii săi de profesorat”, Kant i-a consi- 
derat drept cei mai multumitori ai vieţii sale.” Fireşte că el mai 
îndura presiunea necesităţilor exterioare şi a activității academice 
peste măsură; elasticitatea spirituală demnă de admiraţie specifică 
acestor ani de tinereţe depăşise însă în scurt timp, cu uşurinţă şi în 
totalitate, orice piedici de acest fel. Dacă perioada ulterioară a vieţii 
lui Kant, în special cea în care a conceput şi prezentat filosofia 
critică se caracterizează prin comprimarea tuturor forțelor de gân- 
dire şi viață într-un singur punct, aici domină mai mult o läsare 
liberă în voia vieţii şi a experienţei. Aşa cum, în studiul şi lecturile 


19 Vezi scrisoarea către Francois Theodore de la Garde din 25 martie 1790, în Werke, 
vol. X, p. 16 şi urm. 

sale, Kant se lasă influențat de materialul intuitiv de cele mai dife- 
rite tipuri şi proveniente, tot astfel, în această perioadă, el caută şi 
cei mai variati stimuli în viața socială. „Aşa petrecea Kant” - rela- 
tează Rink -, „în anii săi de tinereţe, majoritatea după-amiezelor şi 
serilor în diferite cercuri în afara casei, luând nu arareori parte 
inclusiv la câte o partidă de cărţi, întorcându-se câteodată acasă 
doar către miezul nopţii. [...] Dacă nu stabilise deja vreo întâlnire 
pentru masa de prânz, mânca la restaurant, în compania mai 
multor persoane culte care luau tot acolo masa. ”” Atât de firesc şi 
fără rezerve se lăsa Kant în voia acestui mod de viață încât cei mai 
fini observatori-psihologi din cercul său cel mai apropiat s-au în- 
şelat, ocazional, în această privință: în 1764, Hamann relatează că 
Immanuel Kant avea în minte o mulțime de lucrări mai mici sau 
mai mari, pe care însă, „în vârtejul risipirilor sociale” în care se lăsa 
antrenat acum, cu greu le va mai termina vreodată.” Inclusiv 
activitatea academică a lui Kant din această perioadă mai purta, 
conform normelor pe care Kant însuşi şi le impusese, amprenta 
acestei „mondenitäti”. În privinţa caracterului popular-enciclopedic 
pe care l-a atribuit „geografiei fizice”, nu este surprinzător faptul că 
el nu o abordează în ansamblu şi cu acea exactitate filosofică în 
părțile care privesc fizica şi istoria naturii, ci cu curiozitatea ra- 
tionalä a unui călător, „care caută în toate elementul curios, ceea ce 
e straniu şi frumos, comparând observaţiile făcute şi reflectând din 
nou la planul său” -, însă şi despre predarea disciplinelor abstracte 
spune că acestea, în rândul auditoriului, „ar trebui să-l educe în 
primul rând pe omul care înțelege, apoi pe cel rațional”, şi, în cele 
din urmă, pe erudit. Considera că în filosofie, în special, este ne- 
cesară această transformare a modului obişnuit de predare: căci 


2 Rink, Ansichten aus Kants Leben, p. 80 şi urm. 

21 Johann Georg Hamann, Scrisoare către Johann Gotthelf Lindner din 1 februarie 
1764, în Schriften, ed. de Friedrich Roth, vol. III, Berlin, 1822, pp. 211-215, p. 213. 

22 „Entwurf und Ankündigung eines Collegii der physischen Geographie nebst dem 
Anhange einer kurzen Betrachtung über die Frage: Ob die Westwinde in unsern 
Gegenden darum feucht sein, weil sie über ein großes Meer streichen” (1757), in 
Werke, vol. II, pp. 1-13; p. 3 [II, 3]. 

„nu se poate învăţa filosofia, ci doar filosofarea”.” Logica, înainte să 
fie considerată „critică şi regulă a adevăratei erudiţii”, trebuie abor- 
dată într-o secțiune pregătitoare ca regulă şi critică a intelectului 
sănătos, „la fel cum acesta se află, pe de o parte, la limita con- 
ceptelor aproximative şi a ignoranței, pe de altă parte, însă, la limita 
ştiinţei şi a eruditiei”. La rândul ei, nici etica nu trebuie să por- 
nească de la reguli abstracte şi formale ale ceea ce ar trebui să fie, ci 
trebuie mereu să cântărească, istoric şi filosofic, ceea ce se întâmplă, 
înainte să indice ceea ce ar trebui să se întâmple.” Astfel, in tot ce 
întreprinde Kant, în propria sa formare şi în activitatea academică 
deopotrivă, el urmăreşte un ideal de „antropologie practică”. Aşa 
cum, la început, prelegerile de geografie fizică urmăreau acest scop, 
l-au urmărit mai târziu şi prelegerile de antropologie. Adevărata 
cauză a popularității de care se bucura filosofia lui Kant în această 
perioadă rezidă însă în raportul general acceptat aici între „expe- 
rientä” şi „gändire”, între „cunoaştere” şi „viatä”. Între aceşti doi 
poli nu exista încă nicio tensiune interioară şi nicio opoziție. Însăşi 
gândirea şi sistematica sa, aşa cum este înțeleasă acum, nu este 
decât experiența - eliberată de superstiție şi prejudecăţi, completată 
şi extinsă prin forţa concluziei prin analogie. Ea nu tinde să depä- 
şească acum sfera acestei determinatii. De aceea, Kant se află aici 
mai aproape decât oriunde de idealul dominant al „filosofiei” 
secolului al XVIII-lea, de idealul „filosofiei populare”. Deşi îl enunță 
şi-l prezintă mult mai spiritual, mai viu, mai emotionant decât orice 
alți reprezentanţi ai aceste linii de gândire, se pare că nu i-a dat 
totuşi o nouă orientare. Se pare că şi el aştepta soluţia la întrebările 
filosofice fundamentale pe baza selectionärii si explicitării con- 
ceptelor „intelectului comun”. În acest sens, în Versuch einiger 
Betrachtungen über den Optimismus (1759) vrea să identifice o 
solutie la problema „celei mai bune lumi”, o solutie ce seamänä insä 
mai degrabä cu un exemplu desävärsit de petitio principii. „Dacä 


22 „Nachricht von der Einrichtung seiner Vorlesungen”, p. 319 şi urm. [II, 305 
şi urm.] 
24 Op. cit. (citat, p. 324( II, 310)]. 

cineva se aventurează să afirme” - spune Kant aici - „că intelep- 
ciunea supremă ar putea înțelege mai degrabă răul decât binele sau 
că binelui suprem i-ar conveni mai mult ceva mai puțin bun decât 
ceva şi mai bun, care oricum se afla în puterea lui, atunci nu-mi mai 
pierd timpul. Ne servim foarte prost de filosofie când o folosim 
pentru răsturnarea principiilor rațiunii sănătoase, şi îi facem prea 
puţină cinste, când, pentru a contesta strădanii de acest fel, mai 
considerăm încă necesară folosirea armelor ei.”” 

Desigur că radicalismul propriu-zis le este străin aici atât 
gândirii, cât şi vieţii. Aşa se explică de ce Kant - într-o perioadă în 
care avu deja loc în el o transformare completă a modului de gândire 
şi viață - a fost considerat de observatori drept „filosoful pentru 
lume” căruia i se cereau mai ales soluţii în chestiuni de gust şi mod 
de viață. Borowski relatează faptul că studenţii săi erau obişnuiţi să 
pretindă de la el, „în mod direct”, „tot” ce aveau nevoie pentru ei 
înşişi în viață şi ştiinţă; astfel, nu numai că l-au rugat, in 1759, să 
ţină un curs „despre elocventä si în stilul german” - Kant, fireşte, 
în loc să-l accepte, l-a însărcinat pe Borowski în acest sens -, ci şi în 
1764, l-au rugat să-i ajute „să organizeze funeraliile” unui profesor 
din Königsberg? Lumea educată din Königsberg încerca să-l atragă 
tot mai mult în cercul ei: „Cine nu era însă în stare să-i aprecieze 
calitățile” - observă naiv Rink - „căuta cel puțin onoarea de a-l 
vedea în cercul său pe un om atât de respectat.” Kant întreținea 
relaţii intense cu ofițerii garnizoanei din Königsberg, luând aproape 
zilnic, o bună perioadă de timp, masa cu ei; generalului von Meyer, 
un „om cu mintea deschisă”, îi plăcea în special să-şi vadă ofițerii 
regimentului instruiți de Kant în materie de matematică, geografie 
fizică şi natura fortificațiilor.” Este cunoscută legătura lui Kant cu 
importante familii de comercianți, mai ales cu excentricul Green, 


25 Versuch einiger Betrachtungen über den Optimismus, p. 35 şi urm. (II, 33]. 

26 Borowski, op. cit., p. 189 si urm.; Johann Georg Hamann, scrisoare către Johann 
Gotthelf Lindner, a doua zi de Paşti, 1764, in Schriften, vol. III, p. 221 şi urm. 

21 Rink, op. cit., p. 80. 

28 Op. cit., p. 32; Hamann, scrisoare către Lindner din 1 februarie 1764; Reicke, 
Kantiana, p. 11. 

prototipul „omului-ceasornic” al lui Hippel, şi cu companionul aces- 
tuia, Motherby. Cele mai drägute trăsături ale caracterului lui Kant 
se manifestă în această relaţie, descrisă de contemporanii lui prin 
numeroase accesorii anecdotice încântătoare.” În sfârşit, şi guver- 
nul prusac a dat o dovadă remarcabilă despre direcția în care se 
îndrepta aprecierea de care se bucura Kant în anii săi de profesorat, 
oferindu-i, in 1764, după moartea profesorului Bock - profesor 
de artă poetică in Königsberg -, postul pe care acesta îl ocupase; un 
post care implica examinarea oricăror poezii de ocazie şi obligaţia de 
a redacta poeme germane şi latineşti pentru toate ceremoniile 
academice.* Dacă Immanuel Kant, în pofida situaţiei lui financiare 
dificile - chiar el mai vorbeşte în treacăt, cu ocazia candidaturii 
pentru un post de bibliotecar secund, plătit cu un salariu de 62 de 
taleri pe an, despre „subzistenta foarte precară la Academia lo- 
cală”?! —, n-ar fi avut tăria să respingă această formă de asigurare a 
existenței, n-ar fi avut destinul de succesor, in Königsberg, al lui 
Johann Valentin Pietsch, reputatul profesor al lui Gottsched. 

Şi, totuşi, evoluţia intelectuală a lui Kant o pornise deja 
acum în acea direcție, care, în cele din urmă, îi va schimba radical 
modul de gândire şi viaţă. În 1763, Academia de Ştiinţe din Berlin 
propusese o temă care a atras imediat atenția întregii lumi filosofice 
din Germania. „Sunt în stare ştiinţele metafizice” — astfel sună 
întrebarea - „să prezinte aceeaşi evidență ca cele matematice?” 
Aproape toți marii gânditori ai Germaniei - pe lângă Kant, mai ales 
Lambert, Tetens şi Mendelssohn - au încercat să răspundă la această 
întrebare. Ea constituia însă doar pretextul pentru ca aceştia să-şi 
expună şi întemeieze ideea solidă pe care şi-o formaseră despre 
această chestiune, fie pornind de la tradiţie, fie de la cercetări 


Despre relaţia cu Green şi Motherby, vezi Jachmann, Immanuel Kant in Briefen an 
einen Freund (scris. a 8-a), pp. 75-96. 

39 Actele se găsesc în biografia lui Kant întocmită de Schubert (Friedrich Wilhelm 
Schubert, editor), Immanuel Kants Biographie. Zum grossen Theil nach hand- 
schriftlichen Nachrichten dargestellt [Sämmtliche Werke, ed. de Karl Rosenkranz 
si Friedrich Wilhelm Schubert, vol. XJ/2], Leipzig 1842, p. 49 şi urm. 

31 Scrisoare către Friedrich IL, din 24 octombrie 1765, in Werke, vol. IX, p. 40 [X, 46). 

proprii. Pentru Kant, dimpotrivă, abordarea problemei a devenit 
punctul de plecare pentru o mişcare ideatică mereu progresivă şi 
influentă. Problema nu s-a epuizat în răspunsul pe care l-a dat 
Academiei, ci abia după formularea acestuia, problema a început să 
existe pentru el cu adevărat. Se pare însă că, la început, cercul 
intereselor şi aspirațiilor sale n-a suferit încă nicio modificare 
evidentă. Atenţia i se îndreaptă în continuare spre probleme 
natural-stiintifice, psihologice şi antropologice“; iar dacă obser- 
vatiile lui se deplasează treptat dinspre „experienţa exterioară” spre 
„experienţa interioară”, asta nu înseamnă, totuşi, că s-a schimbat 
obiectul, ci doar principiul acestora. Noutatea constă însă în faptul 
că, de aici înainte, Kant, aplecându-se asupra unui obiect concret, 
nu-l mai cercetează în singularitatea lui, ci investighează în acelaşi 
timp particularitatea modului în care acesta se oferă cunoaşterii. 
Allgemeine Naturgeschichte und Theorie des Himmels era foarte 
departe de o diferenţiere de acest fel a modurilor de cunoaştere. Ea 
încă mai utiliza, in mod firesc, metoda inducției natural-stiintifice, 
metoda măsurării şi calculului matematic, şi, în sfârşit, procedeul 
gândirii metafizice. Structura lumii materiale şi legile generale ale 
mişcării care o guvernează vor constitui baza argumentului teologic, 
iar din calculul densității diferite a planetelor, gândul kantian face 
un salt direct spre zona speculațiilor despre diversitatea materială şi 
spirituală a locuitorilor acestora şi spre perspective asupra nemu- 
ririi.® Încă nu există aici o distincţie clară între perspectiva cauzală 
şi cea teleologică, concepţia despre natură conducând astfel la o teorie 
despre determinarea morală a omului care îşi găseşte din nou 
expresia ultimă în teze şi revendicări metafizice certe. „[...] umplân- 
du-ne sufletul cu consideraţii de acest fel” - aşa încheie Kant 
Allgemeine Naturgeschichte und Theorie des Himmels -, „privirea 
unui cer înstelat într-o noapte senină oferă o plăcere pe care doar 


32 Vezi „Versuch über die Krankheiten des Kopfes” (1764); Werke, vol. II, pp. 301- 
316; recenzia lucrärii lui Moscati, Von dem körperlichen wesentlichen Unterschiede 
zwischen der Struktur der Tiere und Menschen (1771) in Werke, vol. II, pp. 437-441. 
33 Vezi Anexa la Allgemeine Naturgeschichte, p. 353 şi urm. 

sufletele nobile o simt. În liniştea naturii, când simţurile se odih- 
nesc, facultatea ascunsă de cunoaştere a spiritului nemuritor vor- 
beşte o limbă inefabilă, oferind concepte nedesluşite, care, deşi se 
simt, nu pot fi descrise. Dacă printre creaturile gânditoare ale 
acestei planete există ființe infame, care, independent de farmecele 
cu care pot seduce un obiect atât de mare, fiind totuşi capabile să se 
pună definitiv în slujba vanitätii, cât de nefericit este atunci acest 
glob pentru că a putut să formeze creaturi atât de mizerabile! Cât de 
fericit este însă pe de altă parte, deoarece, în cele mai acceptabile 
condiții, îi este deschisă o cale de a atinge o stare de fericire şi 
măreție, infinit superioară în raport cu cea mai avantajoasă struc- 
tură pe care natura o poate realiza în corpurile lumeşti!”* Spiritul 
unui Kant nu putea rămâne însă multă vreme la nivelul conceptelor 
care doar „se simt”, dar nu se lasă „descrise”. Deşi instituia şi recu- 
noştea limitele înțelegerii, el pretindea şi atunci dovada şi justifi- 
carea „imposibilității de a înțelege”. Tot mai mult se trezea de aceea 
dorința de a traduce limbajul inefabil al sentimentului în limbajul 
clar şi distinct al intelectului, făcând astfel distinctă şi transparentă 
„facultatea ascunsă de cunoaştere”. Este identică metoda metafizicii 
- astfel trebuia pusă acum întrebarea - cu cea a matematicii şi a 
ştiinţei empirice? Sau există între ele mai mult o opoziţie principialä? 
Iar dacă aşa ar sta lucrurile, avem in general o garantie pentru 
faptul că gândirea, „conceptul” logic pur şi „concluzia” logică sunt 
în stare să exprime corect structura „realitätii”? Kant este încă 
foarte departe de soluționarea definitivă a acestor întrebări, faptul 
că ele au fost însă formulate semnifică o nouă orientare generală în 
evoluţia ulterioară a sistemului său. 


% Op. cit., p. 369 şi urm. [I, 367 şi urm.] 

Primul pas spre destinderea treptată a bazelor pe care se 
ridică construcția lucrării Allgemeine Naturgeschichte und Theorie 
des Himmels era în direcția problemei teleologiei. Intuitia funda- 
mentală care-l domină pe Kant în plăsmuirea ideilor cosmologice are 
un caracter optimist. El crede că încă mai recunoaşte în forma 
fizicii şi mecanicii newtoniene sistemul leibnizian al „armoniei”. La 
baza constituirii şi nimicirii mecanice a lumii se află un plan ascuns; 
un plan despre care, deşi nu-l putem urmări pas cu pas, suntem 
totuşi siguri că va conduce întreg universul tot mai aproape de sco- 
purile lui supreme, de o perfecțiune mereu crescândă. Chiar dacă 
această convingere îmbracă forma tradițională a argumentului teleo- 
logic, Kant, la început, nu i se opune. „Recunosc validitatea argu- 
mentelor — spune clar în prefața lucrării Allgemeine Naturgeschichte 
- obținute din frumuseţea şi ordinea perfectă a edificiului lumii, în 
vederea confirmării creatorului suprem. Dacă nu contestăm, cu 
îndrăzneală, orice convingere, trebuie să avem motive solide în acest 
sens. Eu doar afirm că susținătorii religiei, folosind greşit aceste 
motive, poartă la infinit disputa cu naturaliştii, oferindu-le fără să 
fie nevoie o latură slabă.”* Această latură constă în confuzia între 
teleologia „materială” şi cea „formală”, între „finalitate” internă şi 
„intenţionalitate” externă. Nu pretutindeni unde observăm armonia 
părților într-un întreg şi concordanța acestora în vederea unui scop 
comun avem dreptul să presupunem că ea a fost mai întâi artistic 
stabilită de o inteligență exterioară, situată deasupra părților. Căci 
ar fi foarte probabil ca obiectul însuşi, conform „naturii” sale, să 
atragă după sine în mod necesar o astfel de potrivire - ca unitatea 
originară a unui principiu creator, care se descompune treptat într-o 
diversitate de consecinţe, să stabilească de la sine o astfel de relaţie 
internă a particularului. Găsim o legătură de acest tip în toate 
structurile organice, dar şi în formele pure pe care ni le face 
cunoscute legitatea logic-geometrică a spațiului: căci şi aici, dintr-o 


35 Op. cit., p. 224 (I, p. 222). 

determinatie de bază particulară sau dintr-un raport fundamental 
singular, decurge o bogăţie de consecințe tot mai noi şi mai surprin- 
zătoare, care împreună sunt menținute, asemeni unui „plan” 
suprem, fiind capabile de soluţionarea celor mai diverse teme. Kant 
reuşeşte să evite confuzia conceptului de scop cu acel concept trivial 
de utilitate mai ales graţie acestei distincţii între finalitate „formală” 
şi „materială”, „externă” şi „internă”. Allgemeine Naturgeschichte 
und Theorie des Himmels criticase deja această confuzie, combătând-o 
cu armele satirei. În această privință, Candidul lui Voltaire, la care 
Kant face mai târziu cu plăcere referire”, nu a putut să-l înveţe 
nimic nou. În planul initial al naturii şi al „providentei”, orice 
creatură, oricât de nesemnificativă ar fi, se află pe aceeaşi treaptă cu 
omul. Căci infinitatea creației cuprinde în sine, cu aceeaşi necesi- 
tate, toate naturile care-i conferă o mare bogăţie: „Începând cu cea 
mai nobilă clasă dintre ființele gânditoare şi până la cea mai dispre- 
tuitä insectă, nu îi este indiferentă nicio verigă; şi niciuna nu poate 
lipsi, fără ca frumuseţea întregului să nu fie prin aceasta afectată.” 

În vederea respingerii modului de abordare popular-filosofic 
teleologic, Kant este condus aici mai degrabă de o reacţie personală 
decât de o examinare riguroasă logic-matematică. Doar treptat se 
instalează acum descompunerea riguroasă şi critică a conceptelor şi 
argumentelor, care, în acest caz, poate că din exterior a primit pri- 
mul impuls decisiv. Aşa cum Goethe, la 7 ani, s-a simţit profund 
tulburat şi predispus pentru prima oară la considerații spirituale, 
odată cu producerea „evenimentului mondial ieşit din comun”, 
cutremurul din Lisabona, şi aşa cum disputa dintre Rousseau 
şi Voltaire cu privire la „cea mai bună lume” a început ca urmare a 
acestui eveniment, la fel şi Kant se vedea chemat aici la o dare de 
seamă conceptuală. El a încercat să-şi facă datoria de a clarifica 


36 Vezi Der einzig mögliche Beweisgrung zu einer Demonstration des dasein Gottes, în 
Werke, vol. II, pp. 67-172 (p. 138 [II, 131]; Träume eines Geistersehers, erläutert 
durch Träume der Metaphysik, in Werke, vol. II, pp. 329-390 [II, 373). 

37 Allgemeine Naturgeschichte und Theorie des Himmels, (Partea a 3-a), p. 356 
I, 354). 

8 J.W. Goethe, Poezie şi adevăr, secțiunea 1. 

evenimentul redactând trei articole, publicându-le în parte, în 1756, 
in Königsbergischen wöchentlichen Frag- und Anzeigungsnachrichten, 
iar in parte lăsându-le să apară independent”; chestiunea generală 
n-a fost însă, cu aceasta, redusă pentru el la tăcere. Nici Versuch 
einiger Betrachtungen über den Optimismus din 1759, care repre- 
zintă doar o scriere academică ocazionalä, redactată în grabä®, n-a 
putut să-l satisfacă multă vreme. Patru ani mai târziu, în Der einzig 
mögliche Beweisgrund zu einer Demonstration des Dasein Gottes, 
reia problema, pentru a-şi expune şi argumenta sistematic, atât in 
sens pozitiv, cât şi în sens negativ, poziţia față de teleologie. El con- 
sideră că argumentul teologic — din armonia finală a lumii deducem 
existența ființei divine primordiale - este cel mai adecvat „atât 
demnităţii, cât şi slăbiciunii intelectului uman”.“! Si mai clar însă ca 
până acum este subliniată lipsa fundamentală a metodologiei 
teleologiei fizice. Convingerea ce izvorăşte din ea poate fi „extrem de 
sensibilă şi, de aceea, foarte vie şi plăcută, iar [...] pentru intelectul 
comun, uşor de înțeles”; ea nu face însă faţă exigenţelor riguroase 
ale cunoaşterii conceptuale. Să presupunem că s-ar demonstra că, 
printr-o intervenţie divină specială, din dezordine s-ar naşte ordine, 
din haos, un „cosmos”; dar, în acest caz, ființei primordiale - care 
trebuie considerată infinită şi autarhicä - îi este impusă din exterior 
o limită originară. Dacă materia „brută” constituie opoziția pe care 
trebuie să o înlăture această ființă, doar astfel putându-şi revela bu- 
nătatea şi înțelepciunea, atunci, pe de altă parte, dacă argumentul 
vrea să-şi păstreze semnificația şi eficienţa, chiar această materie 


39 Vezi Von den Ursachen der Erderschiitterungen bei Gelegenheit des Ungliicks, 
welches die westliche Länder von Europa gegen das Ende des vorigen Jahres betroffen 
hat, in Werke, vol. I, pp. 427-437; Geschichte und Naturbeschreibung der merkwür- 
digsten Vorfälle des Erdbebens, welches an dem Ende des 1755sten Jahres einen 
großen Teil der Erde erschüttert hat, in Werke, vol. I, pp. 439-473; Fortgesetzte 
Betrachtung der seit einiger Zeit wahrgenommenen Erderschütterungen, in Werke, 
vol. I, pp. 475-484. 

4 Despre naşterea lucrării ne informează o scrisoare a lui Kant către Lindner din 28 
octombrie 1759, p. 16 (vezi mai sus, capitolul anterior, nota 9). 

4 Einzig möglicher Beweisgrund, p. 129 (II, 123). 

42 Op. cit., p. 123 (II, 117]. 

trebuie recunoscută ca independentă: un material dat, asupra 
căruia trebuie să acționeze forța în conformitate cu scopul. Acest 
procedeu poate servi de aceea doar pentru demonstrarea existenţei 
„unui creator al raporturilor şi edificiilor artificiale ale lumii, însă 
nu şi a materiei înseşi şi a originii părţilor universului.”** Dumnezeu 
se dovedeşte în acest fel doar un constructor, şi nu creator al lumii; 
opera atribuită Lui este ordonarea şi modelarea materiei, nu însă şi 
producerea acesteia. Cu aceasta, însă, este periclitată de fapt însăşi 
ideea de finalitate a lumii care trebuia demonstrată aici. Căci apare 
acum în lume un dualism originar, pe care, oricât de mult am 
încerca să-l mascăm, nu-l putem înlătura. Modelarea materiei brute 
a existenței, în mod voluntar şi în conformitate cu scopul, nu este una 
absolută, ci doar relativă şi condiționată. Conform acestei concepţii, 
există cel puțin un substrat determinat al existenţei, care, ca atare, 
nu are în sine forma „ratiunii”, ci mai mult, i se opune acesteia. 
Lacuna in argumentatia teologiei fizice devine în acest punct 
vizibilă, ea ar putea fi înlăturată doar dacă s-ar demonstra faptul 
că ceea ce suntem nevoiți să presupunem drept „esentä” proprie şi 
independentă a materiei, pornind de la care putem deduce legile 
ei dinamice generale, nu este ceva străin regulilor raţiunii, ci o ex- 
presie şi o manifestare tipică chiar a acestor reguli.“ 

Pentru Kant, însă, cu această formulare a problemei, se schim- 
bă acum şi scopul, şi forma argumentului teologic. Căci nu vom mai 
porni acum de la structura realului, pentru a descoperi în ea dovada 
unei voințe supreme care ar fi creat-o după bunul ei plac, ci ne 
bazăm doar pe valoarea adevărurilor supreme, pornind de la care, 
încercăm să ajungem la certitudinea unei ființe absolute. De aici 
înainte punctul de pornire trebuie să-l constituie imperiul legilor 
necesare, nu cel al lucrurilor empiric-contingente; nu domeniul 
lucrurilor existente, ci domeniul „posibilitätilor”. Formulând astfel 
problema, Kant este conştient, desigur, că depăşeşte linia urmată 


% Op. cit., p. 129 (II, 122). 
4 Pentru o imagine de ansamblu, vezi lucrarea Einzig möglicher Beweisgrund, 
pp. 122-144. 


69 ANII DE PROFESORAT 


până atunci în scrierile lui, modul popular de expunere a ideilor 
filosofice fundamentale. „Aş putea încă să mă mai tem” - observă el 
- „că aş ofensa delicatetea celor ce se plâng în special de ariditate. 
[...] Căci dacă, mai mult decât oricine altcineva în altă parte, am 
găsit atâta lipsă de gust în înțelepciunea rafinată a celor care, în 
creuzetul lor logic, exagerează, generalizează, şlefuiesc şi îmbună- 
tätesc îndelung concepte sigure şi utilizabile, până când acestea 
devin aburi şi săruri volatile, obiectul pe care intentionez să-l exa- 
minez presupune fie renunţarea totală la a mai ajunge vreodată la o 
certitudine demonstrabilă, fie continuarea descompunerii concep- 
telor în aceşti atomi”. Abstractizarea nu trebuie să înceteze înainte 
să ajungă, pe de o parte, la conceptul pur al „existentei”, si la con- 
ceptul pur al „posibilitätii” logice, pe de altă parte. Formuländ astfel 
opoziția, Kant face în acelaşi timp referire, în mod distinct, la ori- 
ginea istorică a problemei puse aici în discuție. În Der einzig 
mögliche Beweisgrund zu einer Demonstration des Dasein Gottes, el 
vorbeste doar limba filosofiei leibniziene. Aici, insä, distinctia intre 
„real” si „posibil” provine din distinctia metodicä, mai profundä, 
intre cunostinte „contingente” si „necesare”, intre „adeväruri ale 
faptelor” si „adeväruri ale ratiunii”. Acestea din urmä, care includ 
toate tezele logicii şi matematicii, sunt independente de orice lucru 
existent, căci nu exprimă existentul irepetabil, acel hic et nunc, într-un 
loc determinat al spaţiului şi într-un anumit moment temporal, ci 
desemnează raporturi universal-valabile şi obligatorii pentru orice 
conţinut particular. Faptul că 7+5=12, că unghiul unui semicerc 
este drept reprezintă „adevăruri eterne” care nu depind de natura 
lucrurilor individuale, spatio-temporale, şi care rămân adevăruri 
chiar dacă nu ar exista lucruri de acest fel, nici materie şi nici lume 
fizică. În logică, în geometria pură şi ştiinţa numerelor, dar şi în 
principiile pure ale dinamicii, este vorba, prin urmare, despre 
cunoştinţe care exprimă o dependență pur ideală între conținuturi 
în genere, nu însă o legătură între anumite obiecte sau evenimente 


45 Op. cit., p. 79. 

empirice. Dacă traducem această judecată logică în termenii meta- 
fizicii leibniziene, putem atunci spune şi că prima clasă de enunturi, 
adevărurile pure ale raţiunii, sunt valabile pentru toate lumile 
posibile cuprinse în intelectul divin, în timp ce adevărurile faptelor 
se referă doar la determinatiile unei lumi „reale”, care, prin voia divi- 
nitätii, a fost scoasă din cercul posibilităților generale, fiind „lăsată” 
să ia forma existenţei actuale. Doar pornind de aici înţelegem forma 
pe care Kant o dă argumentului teologic. În locul dependenţei „mo- 
rale? a lucrurilor față de Dumnezeu - dependenţă la care facem 
referire în mod obişnuit pe această linie de argumentare -, Kant 
vrea să aşeze dependența „amorală” (mai bine spus: „situată în 
afara moralei”), adică el nu vrea să-şi preia argumentele din sfera 
fenomenelor particulare care par să conțină amprenta unui act 
divin de voinţă, ci vrea să se spijine pe raporturi universale si nece- 
sare, care, ca atare, constituie norme de neclintit pentru orice 
intelect finit sau infinit.“ Kant nu vrea să pornească de la „lucruri”, 
de la o ordine dată, ci să recurgă la „posibilitätile” universale care 
constituie premisa existenței oricăror adevăruri ideale şi, cu aceasta, 
indirect desigur, şi a existenței oricărui „real”. Argumentatia lui 
Kant are de aceea un caracter „aprioric”: el nu trage concluzii por- 
nind de la existența „contingentă” a unui lucru particular şi nici de 
la întregul lucrurilor empirice pe care obişnuim să-l numim „lume”, 
ci pornind de la contextul conceptual, care, în mod similar concep- 
telor geometriei şi aritmeticii, constituie o construcție sistematică 
eternă, independentă de orice bun plac.“ Este posibil - întreabă 
aici Kant - să ajungem la certitudinea unei ființe absolute (asta 
înseamnă, după cum se va vedea, certitudinea lui Dumnezeu), dacă, 
în ceea ce ne priveşte, nu presupunem decât certitudinea adevă- 
rurilor ideale sau a „posibilităților generale”? Reprezintă Dumnezeu 
o certitudine, dar nu la fel cum este cert un lucru sau cum este reală o 
anumită succesiune întâmplătoare de evenimente, ci aşa cum numai 


46 Op. cit., p. 106. 
41 Op. cit., p. 96. 

adevărul şi falsitatea se diferențiază, aşa cum există anumite reguli, 
conform cărora se constituie, cu necesitate, o concordanţă între 
anumite conținuturi conceptuale, în timp ce între alte conținuturi, 
aceasta trebuie negată cu aceeaşi necesitate? 

Kant crede că poate răspunde acum afirmativ la această 
întrebare. Căci — conchide el - dacă n-ar exista nicio ființă absolută, 
n-ar putea exista niciun fel de raporturi ideale, nici concordanţă sau 
opoziţie între conceptele pure. Să ne gândim la faptul că raporturi 
de acest fel nu sunt în niciun caz fundamentate şi asigurate 
suficient doar prin unitatea pur formală exprimată în principiul 
logic al identității şi noncontradictiei, ci presupun, cu necesitate, 
anumite determinatii materiale ale gândirii. Bineînţeles că sunt 
sigur, grație principiului noncontradictiei, de faptul că un patrulater 
nu este cerc; că ar „exista” însă imagini ca patrulater şi cerc, că este 
realizabilă o diferențiere calitativă de acest fel între conţinuturi, 
despre toate astea nu mă învață nimic principiul logic general şi 
formal, ci acea ordine legitimă specifică pe care o numim „spatiu”. 
Dacă n-ar exista certitudini ca spaţiul şi formele lui, ca numărul şi 
diferențele sale, ca mişcarea şi diversitatea mărimilor şi direcțiilor ei 
—, adică, dacă n-am putea distinge între toate acestea, considerându-le 
conţinuturi ale gândirii -, atunci nici materia n-ar mai constitui o 
„posibilitate”, atunci nu numai că n-ar mai putea fi afirmată vreo 
existență empirică, dar nici măcar un principiu adevărat. Gândirea 
ar fi atunci imediat suprimată, şi nu doar din cauza unei con- 
tradictii formale, ci pentru că nu i-ar mai parveni niciun fel de 
„date”, iar astfel, n-ar mai exista nici măcar posibilitatea contestării 
vreunei teze. Căci posibilitatea ca atare este suprimată „nu doar 
dacă întâlnim o contradicţie internă ca logicul imposibilității, ci şi 
dacă nu mai există niciun element material, niciun fel de date care 
să facă obiectul gândirii. Posibilul constituie însă ceva ce poate fi gân- 
dit şi căruia ĝi este atribuit» un raport logic conform principiului 
noncontradictiei” — însă nu numai prin intermediul acestuia. Şi in 
aceasta rezidă acum nervul argumentatiei kantiene: trebuie demon- 
strat că, de fapt, odată cu suprimarea oricărei existente în genere, 

ar fi suprimat şi întreg „materialul” gândirii, chiar în sensul deja 
prefigurat. „Dacă [...] orice existență este suprimată, absolut nimic 
nu mai este instituit, nimic nu mai este dat, niciun material care să 
mai poată fi gândit, iar orice posibilitate dispare. lar negarea 
oricărei existente chiar nu conține nicio contradicţie internă. Căci 
pentru o contradicție de acest fel, ar fi trebuit ca ceva să fi fost insti- 
tuit şi suprimat în acelaşi timp, aici, însă, nu este instituit nimic, 
astfel că nu putem spune că această suprimare ar conţine vreo con- 
tradictie internă. Este contradictoriu doar faptul că ar exista vreo 
posibilitate, dar, totuşi, nimic real, deoarece, dacă nimic nu există, 
atunci nimic din ceea ce ar putea fi gândit nu este aici dat, iar astfel 
ne contrazicem, dorind totuşi ca ceva să fie posibil. ”* 

Desigur, cu aceasta, argumentatia kantiană încă n-a ajuns la 
final: deşi recunoaştem concludenta argumentatiei până în acest 
punct, totuşi, ea doar a arătat că „ceva”, un conținut oarecare în 
genere, ar trebui să existe în mod absolut şi necesar, nu a demon- 
strat însă că acest conţinut ar fi „Dumnezeu”. Vom relua aici suc- 
cint această parte a argumentatiei kantiene. Dacă avem certitudinea 
unei existente absolute şi necesare, putem demonstra că această 
existenţă ar trebui să fie simplă şi unică, neschimbătoare şi eternă, 
că ar conţine în sine orice realitate şi că natura sa e pur spirituală — 
pe scurt spus, că trebuie să-i atribuim toate acele determinatii pe care 
obişnuim să le sintetizăm în numele şi conceptul de „Dumnezeu”.* 
Prin urmare, nu pornim aici de la conceptul de Dumnezeu, pentru 
ca ulterior să demonstrăm în privința Lui, alături de alte predicate, 
pe cel al existenței, existența nu este în genere un predicat ce ar 
putea fi atribuit şi altora, ci conţine „poziţia absolută” a unui lucru, 
simplă şi indivizibilă. Argumentatia se desfăşoară mai mult invers: 
după postularea ființei absolute, se încearcă deducerea determina- 
ţiilor ei, „natura” ei specifică; in plus, se descoperă şi se dovedeşte 
că această natură prezintă toate trăsăturile tipice, care, pentru noi, 


48 Op. cit., p. 83 [II, 78]. 
4 Op. cit., pp. 86-95. 
5 Op. cit., p. 76 şi urm. 

alcătuiesc conţinutul propriu-zis al conceptului de Dumnezeu. Astfel, 
baza o constituie aici, desigur, argumentul ontologic, şi atât argu- 
mentul cosmologic, cât şi cel fizic-teologic vor face referire tot la 
acesta. În metodologia gândirii ontologice apare aici totuşi o schim- 
bare. Dacă argumentul ontologic începe, în forma pe care i-a dat-o 
Anselm din Canterbury şi pe care Descartes a reluat-o într-o nouă 
manieră, cu conceptul ființei desăvârşite, pentru a-i deduce de aici 
existența, dacă „existenta” este dedusă în mod sintetic pornind de la 
„esentä”, Kant, mai mult, începe cu posibilităţile pur ideale, cu 
sistemul adevărurilor eterne în genere, pentru a demonstra imediat, 
în cadrul unei analize progresive, că o ființă absolută trebuie reven- 
dicată cu necesitate drept condiție a posibilităţii acestui sistem. Ceea 
ce vedem aici reprezintă un preludiu tipic la viitoarea „metodă trans- 
cendentală”. Căci ultima justificare pentru instituirea existenței ca 
poziție absolută rezidă aici în faptul că, fără această instituire, n-ar 
putea fi înțeleasă posibilitatea cunoaşterii. Fireşte că, judecând 
de pe poziția sistemului critic ulterior, toate „pozitiile” obținute pe 
această cale nu sunt absolute, ci relative; ele rămân limitate, în va- 
loarea şi utilizarea lor deopotrivă, doar la experiența pe care o fac 
posibilă. 

Putem renunța deocamdată la aprecierea obiectivă a proble- 
mei fundamentale a lucrării Der einzig mögliche Beweisgrund, mai ales 
că evoluţia progresivă a lui Kant va clarifica de la sine această pro- 
blemă. Rămânând în punctul în care această evoluție ne-a adus până 
acum, observăm că această lucrare se distinge de toate scrierile 
anterioare ale lui Kant în special prin aceea că se înscrie pe un nivel 
superior de reflecţie şi de introspectie critică. Kant nu se mai 
rezumă acum la simple observaţii şi argumente cu privire la obiectul 
concret pe care-l examinează, ci investighează în acelaşi timp ori- 
ginea logică a acestora şi valoarea lor de adevăr. De aceea, ca niciun 
alt gânditor al acelei epoci, Kant era pregătit şi înarmat acum pentru 
a răspunde la întrebarea pe care Academia din Berlin o lansase 
cu un an înainte. În abordarea acestei probleme, n-a fost motivat, de 
fapt, de premiul pus în joc, ci, se pare că doar după terminarea 

lucrării, s-ar fi emoționat din cauza raportului obiectiv pe care îl 
descoperise între problematica din lucrare şi întrebarea lansată de 
Academie.” „Vrem să ştim” - aşa suna această întrebare — „dacă 
adevărurile metafizice în general şi principiile ultime ale teologiei 
naturale [Theologiae naturalis] şi ale moralei, in special, sunt 
capabile să ofere aceleaşi dovezi distincte ca şi adevărurile geome- 
trice, iar dacă nu pot oferi aceste dovezi, care este atunci natura pro- 
priu-zisă a certitudinii lor, la ce fel de grad se poate aduce certi- 
tudinea pretinsă şi dacă acest grad este suficient pentru o convin- 
gere deplină”.52 Decizia asupra lucrărilor depuse s-a luat în şedinţa 
Academiei din luna mai, 1763. Premiul întâi i-a revenit tratatului lui 
Moses Mendelssohn, iar despre lucrarea lui Kant s-a spus categoric 
că „s-a apropiat foarte mult” de lucrarea premiată şi că „merită cele 
mai mari elogii”. Ambele tratate, al lui Kant şi al lui Mendelssohn, 
au apărut împreună în lucrările Academiei. Faptul că Formey, in 


51 Premiile Academiei puse în concurs fuseseră publicate deja în iunie 1761, în timp 
ce Kant a început redactarea temei doar la sfârşitul lui 1762, cu puţin înainte de 
expirarea termenului de predare. El însuşi îşi numeşte tratatul o „lucrare concepută 
în grabă” („Nachricht von der Einrichtung seiner Vorlesungen”, p. 322 [II, 308]; vezi 
si Untersuchung über die Deutlichkeit der Grundsätze der natürlichen Theologie und 
der Moral. Zur Beantwortung der Frage, welche die Königl. Akademie der Wissen- 
schaften zu Berlin auf das Jahr 1763 aufgegeben hat, in Werke, vol. II, pp. 173-202. 
Der Beweisgrund... apăruse deja la sfârşitul lui decembrie 1762; la 21 decembrie 1762 
se afla în mâinile lui Hamann, după cum reiese din scrisoarea acestuia către Nicolai 
datată astfel. De aceea, manuscrisul a fost probabil terminat cel mai târziu în toamna 
lui 1762 (vezi notele lui Kurd Lasswitz şi Paul Menzer în ediţia Academiei a operelor lui 
Kant: Paul Menzer (editor), Note la Der einzig mögliche Beweisgrund zu einer 
Demonstration des Dasein Gottes, in Gesammelte Schriften, vol. II, pp. 470-475 si 
Kurd Lasswitz (editor), Note la Untersuchung über die Deutlichkeit der Grundsätze 
der natürlichen Theologie und der Moral, Ibidem, pp. 492-495; vezi si Adolf Harnack, 
Geschichte der königlich Preussischen Akademie der Wissenschaften zu Berlin, vol. I, 
1, Von der Gründung bis zum Tode Friedrich's des Großen, Berlin, 1900, p. 410 
siurm. 

5 Lasswitz, op. cit., p. 492. 

5 Vezi interpretările la Untersuchung über die Deutlichkeit der Grundsätze der 
natürlichen Theologie und der Moral, in Kant, Werke, vol. II, p. 475 şi urm. [citat 
p. 475). 

calitate de secretar permanent al Academiei din Berlin, a fost primul 
care, printr-o scrisoare din iulie 1763, l-a felicitat pe Kant pentru 
succesul său ascunde în sine o ironie istorică tipică. Căci acest Formey, 
spirit ştiinţific eclectic, îşi datora reputaţia filosofică popularizării 
sistemului wolffian într-o lucrare în mai multe volume, dar super- 
ficială.5* Dacă ar fi fost în stare să aprecieze conţinutul tratatului lui 
Kant, ar fi trebuit să bănuiască faptul că lucrarea trimisă la tipar la 
comanda Academiei purta în sine germenele unei reformări a filo- 
sofiei, care, într-o zi, va nimici „pretenţia nejustificată a tomurilor 
de convingeri” metafizice dogmatice””. 

În ceea ce-l priveşte pe Kant, el era de la bun început 
conştient de miza pusă aici în joc: „Întrebarea lansată” - aşa începe 
el dezbaterea - „prin natura ei, dacă este solutionatä aşa cum se 
cuvine, ar trebui să confere filosofiei o anumită formă. Dacă e 
stabilită metoda prin care poate fi atinsă certitudinea maximă în 
acest tip de cunoaştere, şi dacă natura acestei convingeri este pe 
deplin înțeleasă, atunci, în locul eternei instabilitäti a opiniilor şi 
şcolilor de gândire, o regulă stabilă a modului de predare trebuie să 
unifice capetele gânditoare în direcția unui singur efort; la fel cum 
metoda lui Newton, în ştiinţa naturii, a transformat dezmätul ipo- 
tezelor fizice într-un procedeu sigur conform experienței şi geome- 
triei.”® Care a fost însă ideea decisivă pe baza căreia Newton a 
ajuns la această transformare? Prin ce se diferentieazä ipotezele 
fizice utilizate înainte de el de regulile şi legile pe care le-a stabilit? 
Dacă punem această întrebare, recunoaştem atunci că modul în care 
„universalul” este raportat la „particular”, în fizica matematică 
a epocii moderne, este diferit în fizica speculativă a lui Aristotel şi a 
Evului Mediu.” Galilei şi Newton nu pornesc de la „conceptul” 


% Jean Henri Samuel Formey, La belle Wolffiene, 6 volume, Den Haag, 1741 sqq. 

% Vezi scrisoarea către Moses Mendelssohn din 8 aprilie 1766, in Werke, vol. IX, 
pp. 55-59 [p. 56 (X, 67)]. 

56 Untersuchung über die Deutlichkeit der Grundsätze der natürlichen Theologie und 
der Moral, p. 175 (II, 275). 

57 Op. cit., p. 184 

general al forței gravitaționale, pentru a „explica” pornind de aici 
fenomenele gravitaţiei, nu deduc, pornind de la natura materiei şi a 
mişcării, ceea ce ar trebui să se întâmple în căderea liberă a corpu- 
rilor, ci se mulțumesc să stabilească mai întâi „datele” problemei, 
aşa cum le oferă experienţa. Căderea către centrul Pământului, mis- 
carea de aruncare, mişcarea lunii în jurul Pământului, în sfârşit, 
rotirea planetelor în jurul Soarelui în traiectorii eliptice: toate 
acestea sunt fenomene date mai întâi ca atare şi stabilite în deter- 
minatiile lor pure, cantitative. Şi abia acum se naşte întrebarea dacă 
nu cumva acest complex de stări de fapt poate fi redus la un 
„concept” comun, adică dacă nu cumva există o relație matematică, 
o funcţie analitică, care să conțină şi să exprime în sine toate aceste 
raporturi speciale. Cu alte cuvinte, nu se porneşte aici de la o 
„fortä” născocită sau imaginată, pentru a deduce pe baza ei anumite 
mişcări (aşa cum, de exemplu, în sistemul fizic aristotelic, căderea 
corpurilor este „explicată” printr-o tendință naturală care atrage 
fiecare parte a materiei spre „locul ei natural”); ceea ce numim 
„gravitatie” reprezintă aici doar o altă expresie pentru raporturile 
mărimilor cunoscute şi măsurabile. Dacă aplicăm acum în meta- 
fizică ceea ce învăţăm de-aici, observăm, desigur, că aceasta se referă 
la o sferă de fapte diferită de cea a fizicii matematice. Căci obiectul 
ei nu-l constituie experiența externă, ci, mai mult, „experiența 
interioară”; ea nu studiază corpurile şi mişcările lor, ci cunoştinţele, 
actele de voinţă, sentimentele şi înclinațiile. 

Modul de interpretare nu este însă determinat sau schimbat 
prin faptul că obiectul diferă. Inclusiv aici poate fi vorba doar despre 
descompunerea structurilor date ale experienţei în raporturi simple 
şi despre considerarea lor drept date ultime indivizibile. Dacă în 
aceste date se ascund determinatii, care, nemaiputând fi descompuse 
în componente şi mai simple, nu ne pot oferi o definiție scolastică 
(după genus proximum şi differentia specifica), ne este la fel de 


58 Op. cit., p. 186; pentru mai multe detalii despre raportul istoric al acestor afirmaţii 
cu metodologia lui Newton şi a şcolii sale, vezi Das Erkenntnisproblem..., vol. II, 
p. 337 şi urm şi p. 493. 

indiferent. Căci există un tip de „determinare” şi de „evidentä” - si 
despre acesta este vorba in conceptele si raporturile fundamentale -, 
care, printr-o definitie logicä de acest fel, in loc sä ajungä la un grad 
si mai ridicat de determinare si evidentä, este doar camuflat. 
Augustin spunea: „Stiu foarte bine ce este timpul, dacä mä intreabä 
însă cineva, nu mai ştiu”.5 La fel, şi în filosofie, putem şti adesea, şi 
chiar cu certitudine, foarte multe despre un obiect, înainte să avem 
definiția lui, şi chiar dacă nici măcar nu intentionäm să dăm o astfel 
de definiție. „Pot avea certitudinea unor predicate diferite ale fiecă- 
rui lucru în parte, deşi nu le cunosc îndeajuns, pentru a ajunge la 
conceptul elaborat al lucrului respectiv, adică la definiţia lui. Dacă 
n-aş explica niciodată ce este o dorință, aş putea totuşi spune cu 
certitudine că orice dorință presupune o reprezentare a lucrului 
râvnit, că această reprezentare este o anticipare a viitorului, că sen- 
timentul plăcerii îi este inerent etc. Oricine poate percepe toate 
acestea în conştiinţa nemijlocită a dorinței. Poate că pe baza obser- 
vatiilor de acest fel am putea ajunge, în cele din urmă, la definiția 
dorinței. Doar că, de vreme ce şi fără această definiție, am putea 
deduce ceea ce căutăm pe baza câtorva trăsături nemijlocite ale unui 
lucru, este inutil atunci să întreprindem ceva atât de delicat.”® 
Aşadar, la fel cum, în ştiinţa naturii, nu mai începem prin a explica 
„natura” forței, ci considerăm ceea ce numim forță drept expresie 
analitică ultimă a proporțiilor cunoscute ale mişcărilor, tot aşa 
esența logică, obiectul investigației metafizice, nu trebuie să consti- 
tuie începutul cercetării, ci sfârşitul ei. Orice compendiu de metafi- 
zică contrazice însă această regulă, prin mersul obişnuit al cercetării, 
sacralizat prin tradiție. Se începe cu explicarea universalului - tipică 
în acest sens este Metaphysica lui Alexander Baumgarten, care stătea 
la baza prelegerilor lui Kant -, definiţia ființei, a esenței, a substan- 
tei, a cauzei sau a afectului şi dorinţei, în genere, încercându-se apoi 
deducerea particularului din relationarea acestor determinatii. Dacă 


59 Untersuchung über die Deutlichkeit der Grundsätze der natürlichen Theologie und 
der Moral, p. 184 (II, 283]. 
6 Op. cit., p. 184 si urm. (II, 284]. 

examinäm mai atent această presupusă deducție, vom recunoaşte, 
desigur, că ea acceptă de fapt tacit cunoaşterea particularului pe 
care pretinde că-l deduce, folosind acest procedeu astfel încât 
„întemeierea” filosofică, chipurile, sfârşeşte prin a fi circulară. Dacă 
vrem să clarificăm ceea ce îi este atribuit şi neatribuit metafizicii, ne 
poate ajuta aici doar întoarcerea la metodele, simple şi oneste în 
acelaşi timp, ale fizicii. Nu vrem, în niciunul din cazuri, să extindem 
cu orice preț conținutul cunoaşterii noastre, ci să respectăm cu 
rigurozitate limitele cognoscibilului şi incognoscibilului, ale ceea ce 
este dat şi ceea ce este căutat, fără să ne înşelăm nici pe noi, şi nici 
pe alții în privinţa acestora. Atât într-un caz, cât şi în celălalt, ajun- 
gem la „esentä” doar prin analiza constantă şi mereu progresivă a 
fenomenelor; desigur, însă, trebuie să ne mulțumim cu faptul că 
nicio determinare a esenței în acest domeniu nu este absolută, ci doar 
relativă şi provizorie, căci nu putem susține cu certitudine desă- 
vârşirea acestei analize, cel puţin nu în stadiul actual al metafizicii. 
„Adevărata metodă a metafizicii” - aşa sintetizează Kant toate 
aceste observaţii în lucrarea lui premiată - „este de fapt identică cu 
cea introdusă de Newton în ştiinţa naturii şi care a condus acolo la 
rezultate atât de utile. Se spune acolo că, prin experiențe certe, 
trebuie să căutăm, cu ajutorul geometriei, regulile după care se 
petrec anumite fenomene ale naturii. Dacă nu identificăm cauza 
acestora în corpuri, este tot atât de sigur atunci că ele acţionează 
după aceste legi; iar noi explicăm fenomenele încâlcite ale naturii 
când arătăm în mod distinct cum se supun ele acestor reguli deja 
demonstrate. La fel şi în metafizică: căutăm, printr-o experiență 
interioară certă, adică o conştiinţă nemijlocită, acele semne distinc- 
tive care se află cu certitudine în conceptul unei naturi oarecare, şi 
deşi nu cunoaştem esența lucrului, le folosim totuşi ca punct de 
pornire în deductiile noastre cu privire la lucrul respectiv. ”® 

Mai ales într-un singur punct se distanțează acum Kant atât 
de metafizica tradițională, cât şi de procedeul pe care, la început, el 
însuşi îl utilizase. Metafizica nu poate „inventa” nimic, ci doar să 


êl Op. cit., p. 186 şi urm. [II, 286). 

enunte raporturi empirice pure. Ea doar clarifică ceea ce, mai întâi, 
ne este dat ca un întreg întunecat şi complex, făcându-i vizibilă struc- 
tura; nu-i adaugă însă de la sine nici măcar un singur moment. Şi la 
începuturi, în Allgemeine Naturgeschichte und Theorie des Himmels, 
gândirea kantiană credea că se află pe terenul „experientei”; însă, 
unde datele experienţei erau insuficiente, şi-a permis completarea şi 
depăşirea datului empiric prin forța sintetică a fanteziei şi intelec- 
tului. Ea pornea de la lume, de la cosmosul cercetătorului naturii; de 
aici, însă, a ajuns, treptat şi inconştient, la ipoteze despre ființa 
divină, despre ordinea finală a universului, despre permanenta 
în timp şi nemurirea sufletului. Doar acum devine Kant conştient de 
întreaga problematică internă a acestui mod de gândire. Poate fi 
demersul metafizic - întreabă el - unul sintetic, unul constructiv? In 
momentul în care întrebarea este atât de categoric pusă, la fel de 
categoric va fi negată. Căci „sinteza” se produce doar dacă continu- 
turile puse în discuţie reprezintă imagini autocreate ale intelectului, 
care, prin urmare, se subordonează doar legii acestuia. În acest sens, 
matematica, mai ales geometria pură, trebuie să procedeze 
„sintetic”, deoarece formele de care se ocupă se nasc doar în şi odată 
cu actul construcţiei. Ele nu sunt amprente ale unui oarecare dat 
fizic, ci şi-ar păstra semnificaţia şi adevărul chiar dacă n-ar exista 
nimic fizic, nimic real material. Un cerc, un triunghi „există” doar 
grație actului intelectual şi intuitiv prin care, sintetizând elemente 
spaţiale singulare, le facem să ia ființă; nu există nicio trăsătură, 
nicio determinatie exterioară a acestor imagini care să nu fie 
conținută în acest act fundamental şi deductibilă doar de aici. „Un 
con poate însemna orice; în matematică, el se naşte din reprezen- 
tarea arbitrară a unui triunghi dreptunghic care se învârte în jurul 
unei laturi. Explicaţia, aici şi în toate celelalte cazuri, este evident 
sinteza”.” Altfel se întâmplă însă cu conceptele şi explicitările 
„filosofiei”. Dacă în matematică, după cum s-a arătat, obiectul con- 
cret ce trebuie explicat, cum este elipsa sau parabola, nu există 
înainte de construcția genetică a imaginii, ci, mai mult, doar prin ea 


62 Op. cit., p. 176 (Il, 276). 

se naşte —, metafizica, dimpotrivă, de la bun început are în vedere 
un material cert intuitiv. Căci ea nu vrea să-i prezinte spiritului 
determinatii pur ideale, ci proprietăţi şi raporturi ale „realului”. De 
aceea, la fel de puţin ca fizica, nu poate să producă obiectul, ci doar 
să-l înțeleagă în structura lui reală; ea nu-l „descrie” în sensul în 
care geometrul descrie o anumită figură, adică o creează construind-o, 
ci poate doar să-l „circumscrie”, adică să-i scoată în evidenţă o oarecare 
trăsătură caracteristică şi să o interpreteze în mod izolat. Conceptul 
metafizic îşi menține valabilitatea relativă doar prin această rapor- 
tare obişnuită la „datul” experienţei interne şi externe. Gândirea 
metafizică nu vrea, în nicio privință, să fie o „näscocire”; ea nu este 
deductivă ca în geometrie, unde, dintr-o definiție originară, sunt 
formulate progresiv concluzii tot mai noi, ci inductivă, căutând, la o 
stare de fapt existentă, condiţiile în care aceasta rezultă, la un 
ansamblu de fenomene, „temeiurile explicative” posibile.& Fireşte 
că aceste temeiuri sunt, în primul rând, doar ipotetice, devin însă 
certe doar dacă reuşim să explicăm pe baza lor totalitatea fenome- 
nelor cunoscute, prezentându-le ca unitate legitimă concretă. Kant 
nu are nicio îndoială în privinţa faptului că această problemă, în 
încercările metafizice anterioare, n-a fost solutionatä, bineînțeles, 
în niciun fel: „Fără îndoială că metafizica este cea mai dificilă între- 
prindere; doar că încă n-a fost scrisă vreuna” .* 

Şi, într-adevăr, ea n-a putut fi scrisă de vreme ce gândirea 
dispunea în acest sens doar de acea metodă obişnuită a deductiei, 
specifică filosofiei scolastice. Căci instrumentul folosit aproape exclusiv 
în acest demers este silogismul: lumea e cunoscută şi înțeleasă dacă 
este descompusă într-un şir de concluzii raționale. Aşa îşi dezvoltase 
Wolff „ideile raționale” despre Dumnezeu, lume şi suflet, despre 
drept, stat şi societate, despre acțiunile naturii şi despre raporturile 
vieţii spirituale, pe scurt spus, „despre toate lucrurile în genere”, în 
manualele considerate clasice în acea perioadă. Kant aprecia rigu- 
rozitatea şi chibzuinta metodică a acestora, continuând să le apere 


8% Op. cit., (§§ 1 şi 3), p. 176 şi urm.; p. 180 şi urm. 
& Op. cit., p. 183 [II, 283). 

şi de pe poziţia sistemului său critic împotriva atacurilor filosofiei 
populare eclectice, pe-atunci la modă. În prefața la Critica rațiunii 
pure, Wolff este considerat „creatorul spiritului de temeinicie până 
acum încă nestins în Germania”, deoarece, prin stabilirea legitimă a 
principiilor, prin determinarea clară a conceptelor şi prin evitarea 
de salturi temerare la concluzii, a încercat pentru prima dată să 
conducă metafizica pe calea sigură a unei stiinte.°° Cu toate astea, în 
evoluția filosofică a lui Kant, nu găsim niciun indiciu cum că s-ar fi 
aflat vreodată într-un raport de dependenţă spirituală cu sistemul sco- 
lastic wolffian, cum se poate spune, de exemplu, despre Mendelssohn 
şi Sulzer. Tehnica artistică a argumentării de tip silogistic nu l-a 
„orbit” niciodată; iar în 1762, într-o lucrare, a încercat să explice 
„falsa subtilitate” a acesteia.° Mai gravă însă decât această dezba- 
tere formală este obiectia care se naşte acum din noua concepție 
kantiană cu privire la sarcina metafizicii. Demersul silogistic 
este „sintetic”, în sensul strict în care este folosit acest termen în 
Untersuchung über die Deutlichkeit der Grundsätze der natürlichen 
Theologie und der Moral. Pornim de la premise spre concluzii, de la 
conceptele si definitiile generale initiale mergem cätre determinatii 
particulare. Corespunde însă un demers de acest fel drumului cu- 
noaşterii care, după cum am văzut, ne-a fost prescris în orice cercetare 
a realului? Principiul care stă la baza oricărui procedeu logic 
deductiv este principiul identităţii şi al noncontradictiei — primul, 
după cum arată Kant într-o lucrare logică, Nova dilucidatio, din 
1755, este principiul suprem pentru toate judecätile afirmative, al 
doilea, principiul suprem pentru toate judecätile negative.°” Orice 
deducție vizează, prin introducerea unui şir de componente concep- 
tuale, doar demonstrarea mediată a identității între două conti- 
nuturi, a şi b, când aceasta nu este evidentă în mod direct. Astfel, 


65 Critica raţiunii pure, traducere de Nicolae Bagdasar şi Elena Moisuc, Editura IRI, 
Bucureşti, 1994, Prefaţa la ediţia a doua, p. 43. 

6 Die falsche Spitzfindigkeit der vier syllogistischen Figuren, in Werke, vol. II, 49-65 
[Falsa subtilitate a celor patru figuri silogistice]. 

67 Principiorum primorum cognitionis metaphysicae nova dilucidatio, in Werke, vol. I, 
pp. 389-426 (V. p. 393). 

sistemul lucrurilor şi al evenimentelor, conform concepţiei rationa- 
liste, trebuie prezentat tot mai exact şi mai determinat ca un sistem 
de premise şi concluzii. Formulând astfel sarcina filosofiei, Wolff 
face evident referire la Leibniz: în elaborarea ulterioară a sistemului 
său, a şters însă limita metodică subtilă, care mai exista încă la 
acesta, între „principiul noncontradictiei” şi „principiul raţiunii su- 
ficiente”. Conform lui Leibniz, primul este principiul adevărurilor 
„necesare”, al doilea, principiul celor „contingente”; primul vizează 
tezele logicii şi matematicii, în timp ce al doilea, în sens specific, 
trebuie să garanteze tezele fizicii. În cadrul sistemului scolastic 
wolffian, uniformitatea schemei de argumentare constrângea însă 
tot mai mult la o uniformitate a principiilor. Pretutindeni se simţea 
aşadar aici dorința de depăşire a particularitätii conţinuturilor „ma- 
teriale” de cunoaştere şi a principiilor cunoaşterii prin reducerea lor 
la principiul logic al identităţii şi prin „demonstrarea” lor pe baza 
acestuia. În acest sens încercase Wolff, de exemplu, să demonstreze 
„principiul rațiunii suficiente”, ajungând însă la un cerc vicios; dacă 
ar exista ceva, aşa rationase el, fără niciun temei, nimic n-ar trebui 
să fie atunci temeiul unui lucru - fapt ce conţine o contradicţie. S-a 
încercat, în acest mod, deducerea necesităţii ordinii spaţiale a feno- 
menelor, doar pe baza validității principiului logic suprem: căci ceea 
ce este gândit ca fiind diferit de noi, aşa s-a conchis, trebuie gândit 
ca existând în afara noastră, deci separat de noi din punct de vedere 
spaţial. „Praeter nos” este interpretat aici ca „extra nos”, conceptul 
abstract al diversităţii ca „separare” intuitivă a locurilor spaţiale. 
Bineînțeles că lipsurile acestui mod de abordare au fost 
observate şi în cadrul filosofiei scolastice germane. Crusius, cel mai 
important adversar al lui Wolff, pune accentul în critica lui pe faptul 
că principiul noncontradictiei, ca principiu formal, nu poate oferi, în 
genere, vreo cunoaştere concretă, ci, pentru aceasta, ar fi necesar un 
şir de „principii materiale” originare şi nedeductibile, însă mai 
sigure.f Ultimul pas decisiv în această direcţie l-a făcut însă Kant în 


€ Vezi Das Erkenntnisproblem, vol. II, pp. 442-449; vezi afirmaţiile lui Kant despre 
Crusius in Untersuchung über die Deutlichkeit der Grundsätze der natürlichen 
Theologie und der Moral, $ 3, pp. 194-197. 

Versuch, den Begriff der negativen Größen in die Weltwiesheit 
einzuführen, un tratat care avea probabil legäturä cu lucrarea pre- 
miatä°. Chiar la început este formulată aici distincţia între opoziția 
logică şi opoziția reală. Prima are loc când două predicate se ra- 
portează unul la altul, ca A şi non-A - când, aşadar, afirmarea logică 
a unuia conţine în sine negarea logică a celuilalt. Rezultatul acestei 
opoziții este astfel nimicul pur: dacă pe un om îl consider erudit si, 
în acelaşi timp şi sub acelaşi raport, ignorant, dacă-mi imaginez un 
corp în mişcare şi inert, această idee e imposibilă şi lipsită de con- 
ţinut. Cu totul altfel stau însă lucrurile în cazul opoziţiei reale - în 
acele cazuri, în care, popular fie spus, nu este vorba de o opoziţie a 
trăsăturilor şi determinatiilor conceptuale, ci de una a „fortelor”. 
Viteza unui corp in miscare, care nu intämpinä niciun fel de piedici 
exterioare, poate fi anulată printr-o alta egală, dar invers orientată: 
ceea ce rezultă însă de aici nu este, ca în primul caz, o contradicție 
logică, ci acea stare fizică tipică pe care o numim „repaus” sau 
„echilibru”. Dacă în prima formă, în încercarea de a stabili o relație 
între A şi non-A, rezultatul este un nonsens, aici este vorba despre o 
determinare stabilă şi clară a mărimilor: căci mărimea „zero” nu 
este mai puțin determinată decât orice altă mărime căreia i se atri- 
buie un număr pozitiv sau negativ. Prin urmare, modul în care se 
determină reciproc diferite cauze reale, inläntuindu-se în unitatea 
unui efect — raport ilustrat cel mai bine prin paralelogramul 
mişcărilor sau al forțelor - nu este, în niciun caz, identic cu relația 
existentă între predicatele logice şi judecăţi. „Cauza reală” repre- 
zintă un raport independent, tipic calitativ, care nu numai că nu 
se epuizează în raportul dintre cauza logică şi consecinţă, dintre 
„antecendens ” şi „consequens”, dar nici măcar nu poate fi exprimat 
prin acesta. Doar acum metoda metafizicii este separată definitiv de 
cea silogisticä: căci metafizica, conform definiției pe care i-a dat-o 
Kant, vrea să fie ştiinţa „cauzelor reale”. În metafizică, la fel ca 
în ştiinţa naturii, descompunerea fenomenului complex conduce 


6° Prezentarea tratatului se găseşte în Actele Facultăţii de Filosofie din Königsberg, 
cu data de 3 iunie 1763, în timp ce lucrarea premiată a fost terminată la sfârşitul lui 
1762. 

la anumite raporturi fundamentale simple, care doar în realitatea 
lor pură pot fi înţelese, şi nu pornind de la concepte. 

Acest lucru vizează în primul rând raportul de cauzalitate, 
care, pentru noi, deşi este neîndoielnic, nu mai poate fi demonstrat 
logic; căci pentru determinarea lui nu mai există în sistemul con- 
ceptual formal al logicii niciun pretext şi niciun mijloc. Fireşte că 
este uşor de înţeles cum un efect urmează cauzei lui conceptuale, o 
consecință unei premise, conform principiului identităţii, deoarece, 
în acest caz, trebuie doar să descompunem cele două concepte care 
trebuie relationate aici, pentru a regăsi în ele una şi aceeaşi carac- 
teristică. O cu totul altă problemă, despre care Kant recunoaşte că 
niciunul dintre „filosofii temeinici” n-a putut să i-o clarifice până 
atunci, este cum decurge ceva din altceva, însă nu conform princi- 
piului identităţii. Cuvintele „cauzä” şi „efect”, „fortä” şi „actiune” 
nu conţin aici vreo soluție, ci doar repetă problema. Ele toate spun 
că, dacă ceva există, trebuie să existe atunci şi altceva diferit de acel 
ceva, şi nu că - ceea ce ar corespunde unei linii pur logice de argu- 
mentare —, dacă ceva este gândit, trebuie gândit atunci şi un altceva, 
identic în fond cu acesta.” În evoluţia sistemului kantian iese, cu 
aceasta, la iveală primul dualism pronunţat. Concepţia potrivit 
căreia logica, în forma ei tradițională, ca silogistică, ar fi suficientă 
pentru „a copia” sistemul realităţii este definitiv înlăturată: căci ea 
şi principiul ei suprem, principiul noncontradictiei, nu mai pot nici 
măcar indica, in specificitatea lui, cel mai simplu raport real, 
raportul cauză-efect. Să renunțe atunci gândirea la a mai înțelege 
natura şi structura existenței? Să devenim atunci „empiristi”, mul- 
tumindu-ne să înşiruim impresie după impresie, stare de fapt după 
stare de fapt? Kant, cu siguranță, n-a gândit niciodată aşa, în niciun 
moment al evoluţiei lui. Renuntarea la silogistică si la metoda ei 
care imită mersul sintetic argumentativ al geometriei nu înseamnă 
pentru el, în niciun caz, renunțarea la o întemeiere „rationalä” a fi- 
losofiei: căci analiza experienţei — care, de aici înainte, devine pentru 


P Vezi Versuch, den Begriff der negativen Groessen in die Weltweisheit einzufuehren, 
in Werke, vol. II, pp. 203-242. 

el sarcina esenţială a oricărei metafizici - mai reprezintă încă pentru 
el o operă a rațiunii. Sintetizând ceea ce a înfăptuit rațiunea, con- 
form concepției dominante a acestei epoci, în raport cu realitatea, 
obținem o dublă relație. Ea trebuia, pe de o parte, să descompună 
datul experienţei până la ultimele raporturi fundamentale din care 
acesta se constituie — desigur, raporturi pe care doar le-a exprimat, 
în existența lor pură, fără să continue însă şirul deductiilor. In 
schimb, pe de altă parte, ea poate întemeia şi demonstra necesitatea 
unei ființe absolute - şi acesta este un privilegiu care îi mai este încă 
aici îngăduit —, căci, din purele posibilităţi ideale, domeniul ei de cer- 
cetare, decurg, după cum a arătat Der einzig mögliche Beweisgrund, 
existența şi esența realității supreme, atotcuprinzătoare, pe care o 
indicăm prin conceptul de Dumnezeu. Dacă alăturăm aceste două 
funcţii, descoperim că aparțin unor direcții complet diferite de gân- 
dire. Este o dilemă tipică pentru Kant, când, pentru determinarea 
realităţii, trimite, pe de o parte, rațiunea la datele experienţei, iar pe 
de altă parte, îi încredințează forța de a demonstra certitudinea 
necondiționată a unei ființe infinite care se situează în afara ori- 
cărei experiențe. Analistul „experienţei interne” — care încearcă să 
se formeze după modelul metodei newtoniene - şi filosoful specu- 
lativ - care se agaţă de nucleul oricărei metafizici rationale, de argu- 
mentul ontologic, deşi într-o formă schimbată - nu s-au separat încă 
aici. Această opoziție ascundea germenele şi condiția evoluției 
filosofice ulterioare a lui Kant. Odată înțeleasă, ea revendica şi o 
anumită decizie, una care trebuia să-l împingă pe Kant tot mai 
departe de sistemele filosofiei scolastice. 


2.3. Critica metafizicii dogmatice — 
Visurile unui vizionar 


Kant îşi creează reputație în lumea literară şi filosofică a 
Germaniei odată cu scrierile din 1763. Mendelssohn, deşi nu înțelege 
pe deplin originalitatea demersului argumentativ, recenzează Der 
einzig mögliche Beweisgrund zu einer Demonstration des Daseins 

Gottes şi recunoaşte, fără invidie şi fără rezerve, faptul că Immanuel 
Kant este un „gânditor autonom”. Kant a spus mai târziu despre 
această recenzie că l-a făcut cunoscut, pentru prima dată, publicului. 
Părerea Academiei din Berlin despre lucrarea Untersuchungen 
über die Deutlichkeit der Grundsätze der natürlichen Theologie 
und der Moral si faptul cä aceasta apäruse aläturi de lucrarea 
premiatä a lui Mendelssohn in scrierile Academiei l-au fäcut cu- 
noscut pe Kant si in afara granitelor Germaniei. Desi pozitia lui fatä 
de filosofia epocii nu este incä precis determinatä si delimitatä, el se 
numără de aici înainte printre liderii spirituali ai Germaniei. Gän- 
ditori ca Lambert, socotit fără îndoială una din cele mai originale 
minţi ale epocii şi considerat de însuşi Kant drept „primul geniu în 
Germania” în materie de metafizică, încep cu el o corespondență 
ştiinţifică, prezentându-i proiectele lor filosofice. În general, Kant 
începe să fie văzut acum drept viitorul creator al unui nou „sistem” 
pe care Mendelssohn îl anticipase în 1763 - cu 18 ani înainte de 
apariţia Criticii rațiunii pure -, în recenzia deja menționată. 

După scrierile din 1763, Kant, în evoluţia lui ca gânditor şi 
scriitor, intră într-o fază care a înşelat în cel mai ciudat mod aceste 
aşteptări. Lumea spera şi aştepta de la el proiectul unei metafizici 
noi, mult mai temeinică şi mai credibilă, o descompunere analitică 
abstractă a premiselor ei şi o examinarea teoretică matură a celor 
mai generale rezultate ale ei — a primit în schimb, în primul rând, o 
scriere, care, prin forma ei literară şi prin accesoriile stilistice, 
răsturna orice tradiţie ştiinţifică şi filosofică. Visurile unui vizionar 
interpretate prin visurile metafizicii — aşa se numea lucrarea ano- 
nimă ce apărea in 1766, in Königsberg. Magistrul Kant, autor al 
scrierii premiate de Academie, scrisese într-adevăr această lucrare? 
Existau îndoieli în această privință - atât de straniu si de străin era 
tonul ei. Căci nu era vorba de examinarea teoretică a metafizicii şi a 
principiilor ei, ci o subtilă ironie se joacă aici îndrăzneț cu toate 
conceptele şi clasificările acesteia, cu definițiile si distinctiile, cu ca- 
tegoriile şi şirurile ei de concluzii logice. Pe de altă parte, răzbate 
însă din lucrare, în pofida ironiei, un ton grav. Căci este vorba, 

totuşi, de îndoieli şi reflecții ce ating problemele spirituale şi religioase 
supreme ale umanităţii — chestiuni ca nemurire şi permanenţă în 
timp, despre care Kant, în orice fază a gândirii, indiferent cum sună 
răspunsul lui teoretic, mărturisise că prezintă doar un interes moral. 
„S-ar spune” — citim într-un pasaj din lucrare - „că avem de-a face 
cu o discuţie serioasă asupra unei probleme atât de indiferente ca cea 
pe care o tratăm noi, ce merită să fie numită mai degrabă amu- 
zament decât o îndeletnicire serioasă. Şi nu este incorect să judecăm 
astfel. Şi deşi nu este cazul să facem pregătiri însemnate pentru 
märuntisuri, totuşi, trebuie să le facem si în astfel de ocazii [...] Eu 
nu găsesc că un ataşament oarecare sau o înclinație concepută 
înainte de examinare ar priva sufletul meu de docilitate în raport cu 
toate felurile de principii pro sau contra, cu excepția unui singur 
caz. Balanța intelectului nu este însă cu totul nepărtinitoare, iar 
unul dintre braţele sale, cel ce poartă inscripţia speranță în viitor, 
are un avantaj mecanic [...] De acest fel este singura incorectitudine 
pe care eu nu o pot preveni şi pe care în fapt nici nu vreau să o pot 
preveni vreodată.””! 

Ce moment este însă cu adevărat decisiv în această mixtură 
paradoxală de glumă şi seriozitate? Care este aici adevărata față a 
autorului şi care e masca lui? Este scrierea doar un capriciu de 
moment? Sau în spatele acestui joc satiric se ascunde altceva - cum 
ar fi, de exemplu, o tragedie a metafizicii? Niciunul din prietenii 
şi criticii lui Kant nu a putut răspunde cu certitudine la aceste 
întrebări. Cei mai bine intenţionaţi critici, cum este, de exemplu, 
Mendelssohn, nu şi-au ascuns uimirea cu privire la acest echivoc. 
Răspunsul lui Kant a fost însă, la început, aproape o enigmă. 
„Uimirea pe care o exprimati cu privire la tonul micii scrieri” - îi 
scrie el lui Mendelssohn - „este pentru mine o dovadă a bunei păreri 
pe care v-aţi format-o despre caracterul meu sincer, îmi place şi 
apreciez inclusiv indignarea dumneavoastră cu privire la tonul 
echivoc. În fapt, nu veţi mai avea niciodată motive să vă schimbaţi 
părerea despre mine, căci, indiferent ce greşeli ar putea exista, pe 


71 Visurile unui vizionar, traducere de Rodica Croitoru, Editura IRI, Bucureşti, 2003, 
pp. 76-77. 

care nici măcar cea mai fermă decizie să nu le poată ocoli, cu sigu- 
rantä nu voi avea niciodată un temperament nestatornic, mai ales 
după ce am învăţat deja, de-a lungul celei mai mari părți a vieții 
mele, să mă debarasez de majoritatea lucrurilor care obişnuiesc să 
corupă caracterul; prin urmare, pierderea armoniei interioare, care 
provine din conştiinţa unei moralitäti nesimulate, ar fi răul suprem 
care mi s-ar putea întâmpla vreodată, dar de care sunt sigur că nu 
voi avea parte. Cred în multe lucruri, şi chiar cu tărie; cred şi în 
unele despre care, spre marea mea mulțumire, n-aş avea curajul să 
mărturisesc vreodată ceva, nu voi afirma însă niciodată ceva în care 
să nu cred.”'2 Dacă încercăm să elucidăm problemele cu care se 
confruntă de fapt Kant şi care se ascund în mod evident în spatele 
lucrării, contextul apariţiei acesteia ne ajută foarte puţin într-o 
primă fază. Într-o renumită scrisoare către Charlotte von Knobloch, 
Kant însuşi descrie cum, mai întâi, a acordat atenţie istorisirilor 
fantastice care circulau pe-atunci despre „vizionarul” Swedenborg, 
fapt ce l-a determinat să studieze în profunzime opera fundamen- 
tală a acestuia, Arcana coelestia. Nu reluăm aici această relatare, ci 
ne mulțumim doar să facem referire la ea.” Cine este însă dispus să 
creadă că Immanuel Kant, doar pentru că achizitionase cu mult 
efort şi cu multi bani cele opt volume ale operei lui Swedenborg, 
dorea o confruntare literară serioasă cu aceasta? Să credem mai 
degrabă ceea ce aflăm din preambulul umoristic la Visurile unui 
vizionar? „Autorul” — aflăm de aici — „recunoaşte cu o anumită umi- 
lintä că a fost onest în urmărirea adevărului unor relatări de felul 
menționat. El a descoperit... nimic, ca de obicei când nu este nimic 
de căutat... Aşadar, aceasta este în sine o cauză suficientă pentru a 
scrie o carte; numai că acesteia i s-a mai adăugat faptul că modestul 
autor s-a străduit de mai multe ori să scrie cărți bucurându-se de 
sprijinul impetuos al prietenilor cunoscuţi şi necunoscuti.”’”* Cu greu 
l-ar fi putut determina toate acestea pe Kant, care nu se lăsa condus 
de vreun „orgoliu de autor”, să se ocupe atât de detaliat de „cel 


72 Scrisoare către Mendelssohn din 8 aprilie 1766, p. 55 şi urm. (X, 66]. 

13 Scrisoare către Charlotte von Knobloch, 10 august 1763, in Werke, vol. IX, pp. 34-39. 
14 Visurile unui vizionar, p. 44. 

15 Vezi scrisoare către Marcus Herz din 1733, în Werke, vol. IX, pp. 114-117. 

mai mare visător dintre toți”, dacă n-ar fi recunoscut la el un raport 
straniu cu problema filosofică fundamentală la care îl condusese 
între timp evoluţia sa interioară. Swedenborg este pentru Kant 
caricatura oricărei metafizici suprasensibile; din cauza acestei 
distorsionări a trăsăturilor ei fundamentale, îşi permite însă să-i 
arate oglinda. Dacă nu s-a recunoscut în analiza rece şi la obiect din 
„lucrarea premiată”, metafizica trebuie să se recunoască acum în 
această caricatură. Căci, prin ce se disting de fapt excesele fantastice 
ale visătorului de „cei ce construiesc în aer toate felurile de lumi 
ideale” care obişnuiesc să-şi numească creațiile sisteme filosofice? 
Unde se află limita care separă închipuirile vizionarului de acea 
ordine construită a lucrurilor, după cum a făcut-o Wolff, din mai 
puţine materiale empirice, şi mai mult din concepte obținute prin 
tertipuri? Sau de cea construită din nimic de Crusius, „prin forța 
magică a unor sentințe asupra a ceea ce poate fi gândit şi ceea ce nu 
poate fi gändit”?"® 

Dacă filosoful intenționează să recurgă aici la „experiente”, 
atunci - independent de faptul că examinarea acestei pretenții va 
conduce adesea la lipsuri grave ale întemeierii — visătorului nu-i vor 
lipsi anumite instanțe, date şi „stări de fapt” certe, verificate, supra- 
sensibile. Sau să fie aici decisivă forma sistemului, „ansamblul ratio- 
nal” de concepte şi principii? Kant învățase însă deja, din studiul 
amănunțit al Arcanei coelestia, cât de departe poate merge acest 
sistem, ajungând chiar la absurditäti evidente. Cum silogistica, 
conform rezultatelor obținute în scrierile din 1763, nu e suficientă 
pentru examinarea unei cauze reale —, pe de altă parte, lipsa adevă- 
ratelor cauze reale nu împiedică apariția unei scheme, în aparenţă 
fără lacune, de şiruri cauzale. Aşadar, în această privință, „visătorii 
rațiunii” nu sunt mai buni decât „visätorii senzatiei”: arhitectonica 
artistică a construcției nu poate suplini lipsa „uneltelor”. Iar astfel, 
nici măcar pentru filosoful sistematic nu există un alt criteriu pentru 
„realitatea” concluziilor lui decât examinarea exactă şi răbdătoare a 


16 Visurile unui vizionar, p. 69, pentru ceea ce trebuie înţeles prin „sentințe asupra a 
ceea ce poate fi gândit şi ceea ce nu poate fi gândit” la Crusius, vezi explicația dată 
într-un pasaj din lucrarea premiată (p. 196 şi urm.). 

„datelor” ce-i stau la dispoziţie pentru fiecare problemă în parte. Ce 
formă îmbracă însă metafizica tradițională, dacă o supunem acestui 
etalon! Pretutindeni ne lovim în metafizică de probleme care nu 
numai că se dovedesc neintelese, ci, la o examinare mai atentă, si 
neinteligibile, căci însăşi formularea problemei începe de la un con- 
cept echivoc sau de la o premisă obținută prin tertipuri.” Se vor- 
beste despre „prezenta” sufletului în corpuri, se investighează modul 
în care „spiritul” acționează asupra „materiei” sau invers - nu se ob- 
servă însă că reprezentarea pe care o avem despre spirit nu se da- 
torează analizei ştiinţifice riguroase, ci mai mult obisnuintei si 
prejudecätii. Este mare această amägire de sine, dar, pe de altă 
parte, este de înțeles: „Căci despre ceea ce ştim foarte mult de tim- 
puriu, din vremea copilăriei, ulterior, şi la maturitate, apare certi- 
tudinea că nu ştim nimic, iar omul care are un fond bun devine, în 
cele din urmă, sofistul iluziilor din tinereţea sa.””® De altfel, la fina- 
lul tratatului despre „mărimile negative”, Kant recunoaşte ironic 
„neputinta” capacităţii lui de înțelegere, spunând că, de obicei, 
„înţelege cel mai puțin ceea ce toți oamenii cred că înțeleg cu ugu- 
rintä”.”” Graţie acestei neputinte, metafizica epocii, „dorind să fie 
atât de fecundă”, devine tot mai mult pentru el, pe măsură ce 
se afunda si mai adânc în ea, o carte cu şapte peceti. Ea înseamnă 
pentru el o țesătură de opinii, care, similar relatărilor pe care le face 
Swedenborg despre lumea spiritelor, pot fi asimilate istoric, însă nu 
pot fi înțelese pornind de la cauze prime, nefiind în realitate con- 
vingătoare. Îi rămâne, prin urmare, o singură poziție: mărturisirea 


11 Vezi scrisoarea către Mendelssohn din 8 aprilie 1766, p. 58 şi urm. [X, 69]: „[...] 
încercarea mea asupra analogiei între o influență morală a naturilor spirituale şi 
gravitația generală nu este de fapt vreo părere onestă de-a mea, ci un exemplu pentru 
cât de departe şi de neîngrădit se poate merge în invențiile filosofice, când datele 
lipsesc, şi pentru cât de necesar ar fi, pentru o astfel de sarcină, să stabilim ceea ce ar 
fi util pentru soluția problemei şi dacă datele necesare nu lipsesc. [...] Trebuie să 
stabilim dacă nu cumva aici există limite reale care să nu fie fixate prin barierele 
raţiunii, ba chiar şi prin ale experienţei care conţine datele pentru acestea.” 

% Visurile unui vizionar, p. 47. 

19 Negative Größen, p. 240 (II, 201). 

8 Scrisoare către Mendelssohn din 8 aprilie 1766, p. 57 (X, 67). 

onestă şi deschisă a ignoranței. De aici înainte, problema lumii 
spiritelor, dar şi temele care se referă la obiecte ce transcend orice 
experiență, nu mai reprezintă pentru el conținuturi ale speculatiei 
teoretice. Ceea ce filosofia poate realiza în această privință pare, în 
sens strict, lipsit de însemnătate; în sens metodic, însă, este hotă- 
râtor pentru cunoaştere şi viață. Ea transformă scepticismul forțat 
într-unul liber şi dorit. „Atunci când ştiinţa şi-a parcurs traseul, ea 
ajunge în mod natural în punctul unei modeste încrederi şi spune 
involuntar despre sine: Cät de multe lucruri există totuşi, pe care eu 
nu le înțeleg! Dar rațiunea maturizată de experiență şi ajunsă la 
înțelepciune spune cu sufletul senin prin gura lui Socrate, în mij- 
locul mărfurilor care se etalează într-o zi de iarmaroc: Cät de multe 
lucruri există totuşi, de care eu nu am deloc nevoie! Astfel, la sfârşit, 
se reunesc două tendinţe de o natură atât de diferită într-una sin- 
gură, cu toate că la început ele au avut direcţii diferite, unde prima 
este vană şi nesatisfăcută, iar a doua este serioasă şi satisfăcută. 
Căci pentru a face o alegere rațională trebuie mai înainte să cu- 
noaştem şi ceea ce este inutil şi chiar imposibil; dar ştiinţa ajunge, 
în cele din urmă, să determine limitele stabilite ei conform naturii 
rațiunii umane; iar toate proiectele lipsite de fundament, care de altfel 
pot să nu aibă în ele însele o altă indemnitate decât aceea de a fi 
plasate în afara sferei umane, dispar în limbusul vanitätii. Atunci 
metafizica însăşi devine ceva care se îndepărtează destul de mult de 
ceea ce este ea astăzi, pe care cel puțin am putea să o presupunem 
ca insotitoare a înţelepciunii.”8. 

Aceste afirmaţii prezintă, pentru întreaga evoluţie a lui 
Kant, un dublu interes. Pe de o parte, ele ne arată un Kant aflat în 
cea mai strânsă relație cu tendinţele şi temele iluministe funda- 
mentale - pe de altă parte, însă, ne indică faptul că acestea au primit 
în spiritul lui o nouă formă şi întemeiere. Dacă filosofia luminilor 
procedează naiv în respingerea suprasensibilului, limitând rațiunea 
la datul empiric, la „ceea ce se află dincoace”, pentru Kant, acelaşi 
procedeu reprezintă produsul unui proces de gândire care a parcurs 


81 Visurile unui vizionar, p. 99. 

toate stadiile reflectiei critice. El nu se situează pe terenul „expe- 
rientei” din precauţie sau comoditate, ci în mod asumat şi conştient. 
Astfel, pentru el, metafizica mai este încă ştiinţă: însă nu ştiinţa 
lucrurilor unei lumi suprasensibile, ci ştiinţa limitelor rațiunii 
umane.® Ea trimite omul la cercul lui specific, adecvat lui, căci e 
singurul de care are el nevoie pentru a se defini din punct de vedere 
moral, pentru determinarea în vederea acțiunii. Atitudinea morală a 
epocii luminilor, aşa cum este ea vie în cele mai mari şi mai pure 
spirite ale ei, îşi găseşte aici prin Kant justificarea teoretică. „Nu; va 
veni, cu siguranță va veni vremea aceea a desăvârşirii” — declară 
Lessing la finalul Educaţiei neamului omenesc — „când omul, cu cât va 
fi mai încredințat în mintea lui de apropierea unui viitor mai bun, cu 
atât mai puţin va avea nevoie să-şi caute în acest viitor motivele 
acțiunilor sale; atunci el va înfăptui binele pentru că e bine, şi nu 
pentru că nu ştiu ce arbitrare räspläti sunt statornicite, care 
şi-au avut altădată rostul unic să-i fixeze şi să-i întărească privirea 
şovăitoare spre a putea descoperi räsplätile intrinseci, mai bune, ale 
binelui.”® Pornind de la aceeaşi concepţie etică fundamentală şi de 
la acelaşi patos intelectual se pronuntase Kant, cu un deceniu şi ju- 
mătate înainte de Educaţia neamului omenesc, pro şi contra metafi- 
zicii. „Cum? aşadar este bine să fim virtuoşi numai pentru că există 
o altă lume sau mai degrabă că acţiunile ar merita să fie recompen- 
sate pentru că ele au fost bune şi virtuoase în ele insele?”®* Cine mai 
are nevoie de perspective metafizice pentru întemeierea moralității 
nu-şi recunoaşte încă acea trăsătură autarhică pură, care constituie 
adevăratul lui conținut. În acest sens al imanentei etice se încheie 
Visurile unui vizionar cu apelul la cuvintele „onestului Candid”: 
Hai să ne ocupăm de fericirea noastră, să mergem în grădină şi să 
muncim 


82 Op. cit., p. 97. 

83 Gotthold Ephraim Lessing, Educaţia neamului omenesc, în româneşte de Lucian 
Blaga, în Opere I, Editura de Stat pentru Literatură şi Artă, Bucureşti, 1958, p. 330. 
% Visurile unui vizionar, p. 102. 

85 Op. cit., p. 103. 

Noul ideal educativ se transformă aici într-un nou ideal de 
viață. Despre modul în care aceste idealuri s-au impregnat imediat 
atunci în atitudinea spirituală a lui Kant şi în influența pe care a 
avut-o asupra altora detinem o dovadă decisivă şi clasică într-o 
renumită descriere a lui Herder, pe care nicio biografie kantiană nu 
trebuie s-o treacă cu vederea. „Am avut norocul să cunosc un filosof 
care mi-a fost profesor. În anii lui înfloritori, avea vioiciunea unui 
tânăr, care cred că l-a însoţit şi la bătrâneţe. Fruntea lui, construită 
pentru gândire, era un loc de seninătate şi bucurie indestructibile; 
de pe buze îi curge discursul cel mai bogat în idei; gluma şi vorbele 
de duh îi stăteau la dispoziţie, iar cuvântările lui bogate în invätä- 
turi erau cea mai plăcută companie. În acelaşi spirit în care îi analiza 
pe Leibniz, Wolff, Baumgarten, Crusius şi Hume, şi în care urmărea 
legile enunțate de Kepler şi Newton, la fel accepta şi lucrările 
apărute pe atunci ale lui Rousseau, Emil şi Heloise, dar şi orice altă 
descoperire în domeniul ştiinţelor naturii, le pretuia ca atare si se 
întorcea la cunoaşterea sinceră a naturii şi la valoarea morală a 
omului. Oameni, popoare, istoria naturii, ştiinţa naturii, matematică 
şi experiență: toate acestea erau sursele din care îşi alimenta 
conferințele şi relaţiile pe care le întreținea; nimic din ceea ce era 
demn de a fi cunoscut nu-i era indiferent; cabală, sectă, avantaj, 
ambiţie: niciuna dintre acestea n-au constituit vreodată pentru el 
nici cel mai mic stimul împotriva aflării adevărului. El încuraja şi 
constrângea în mod plăcut spre gândire autonomă; despotismul era 
străin firii lui. Omul la care mă refer aici cu cea mai mare re- 
cunoştinţă şi prețuire este Immanuel Kant; portretul lui se află în 
fața mea.”® În „jurnalul de călătorie”, Herder subliniază contrastul 
între anii de studiu din copilărie şi tinereţe, seci, abstracti, disper- 
sati, şi „modul viu de predare” şi „filosofia umană” pură a lui Kant.?” 
Herder subliniază mereu libertatea şi seninătatea sufletului ca tră- 
sături fundamentale ale firii lui Kant; se pare însă că n-a conştientizat 


8 Johann Gottfried Herder, Briefe zur Beförderung der Humanităt (Scris. 79), în 
Sämmtliche Werke, vol. XVII şi urm., Berlin, 1881, 1883, vol. XVII, pp. 402-408. 

pe deplin faptul că această armonie n-a fost pentru Kant un dar 
direct al naturii şi destinului, ci a obținut-o prin grele bătălii 
intelectuale. Se pare că aceste bătălii au luat sfârşit doar odată cu 
Visurile unui vizionar. Kant a găsit, în sens teoretic şi etic, în 
cunoaştere şi în acţiune, direcția spre „ceea ce se află dincoace”. El 
este convins acum că se situează „pe poziția unui om” şi că nimic 
înşelător nu l-ar putea ispiti să iasă în afara acesteia.5 Această 
tendință se manifesta atât de pronunţat încât era evidentă pentru 
oricine intra pe atunci în contact cu el. „Pe multi i-a făcut să vadă, 
luminându-le ochii, simplitate în gândire şi natura în viaţă”, aşa 
sună câteva versuri dintr-un poem pe care tânărul Reinhold Michael 
Lenz îl compune in 1770 „în numele celor care studiau in Königsberg” 
şi îl înmânează profesorului Kant cu ocazia preluării noii lui 
funcţii. În această perioadă, în Kant se înfăptuieşte idealul unei 
vieți contemplative şi active în egală măsură, vizând sfera obligati- 
ilor cotidiene, dar şi perspective mai largi, orientată în permanență 
spre cele mai generale contexte spirituale, şi, totuşi, conştientă în 
fiecare clipă de limitele înțelegerii umane. Într-o scrisoare pe care 
i-o trimite lui Herder, la Riga, în 1768, Kant însuşi schiteazä ima- 
ginea acestui tip de viață: „În ceea ce priveşte dezvoltarea timpurie 
a talentelor dumneavoastră, mă gândesc cu mai mare plăcere la mo- 
mentul în care spiritul productiv nu mai cucereşte, animat de emoții 
şi sentimente juvenile, acea linişte blândă, dar plină de sensibilitate, 
şi care constituie oarecum viața contemplativă a filosofului, exact în 
opoziție cu ceea ce visează misticii. Îmi pun nădejdea în această 
epocă a geniului, bazându-mă pe ceea ce cunosc de la dumneavoastră: 
o natură spirituală, extrem de utilă pentru lume, şi în privința 


51 J.G. Herder, Journal meiner Reise, p. 384. 

88 Vezi Kant, Fragmente aus seinem Nachlasse, în Friedrich Wilhelm Schubert (ed.), 
Immanuel Kant’s Briefe, Erklärungen. Fragmente aus seinem Nachlasse (Sämmtliche 
Werke (Ediţia Rosenkranz, vol. XI, 1, Berlin, 1842, pp. 215-277; vezi şi Imm. Kant’s 
Sämmtliche Werke in chronologischer Reihenfolge, ed. de Gustav Hartenstein, 
vol. VII, Leipzig, 1868, p. 625). 

89 Poezia este tipărită de exemplu în volumul editat de August Sauer, Stürmer und 
Dränger, vol. II, Lenz und Wagner (Deutsche National-Literatur. Historischkritische 
Ausgabe, ed. de Joseph Kürschner, vol. 80, Berlin, Stuttgart, o. J., 1886, p. 215 si 
urm. (citat pp. 216 si 215). 

căreia Montâigne ocupă locul cel mai de jos, iar Hume, după câte 
ştiu, pe cel mai de sus.”% 

În această perioadă, Kant este influențat cel mai tare de 
această „natură spirituală” — şi mai clar spus, el examinează acum 
literatura filosofică, asumându-și poziția față de ea, dintr-o perspec- 
tivă pur spirituală. Fireşte că la prima vedere, opoziţia între Kant şi 
Montaigne, între „critic” şi „sceptic”, între cel mai riguros gânditor 
sistematic şi cel mai nesistematic pare ireconciliabilă. Şi, totuşi, în 
faza spirituală în care ne aflăm aici, îi uneşte o trăsătură comună 
care îşi are originea în atitudinea lor față de erudiție. La fel cum 
Montaigne avertizează asupra faptului că ne micşorăm capacitatea 
de înțelegere dacă pretindem prea mult de la ea - că putem deveni 
erudiți asimilând cunoştinţe străine, însă înţelepţi doar prin 
propriile noastre cunoştinţe —, tot aşa, şi din Visurile unui vizionar 
răzbate convingerea că adevărata înțelepciune este insotitoarea 
simplităţii, că ea, deoarece inima îi dictează intelectului, „face de 
obicei inutil întregul aparat al erudiţiei”*!. La fel cum Montaigne a 
făcut din „Que sais je?” deviza filosofiei lui despre viață, Kant, tot 
aşa, vede adesea în „flecăreala metodică din şcolile superioare”, de 
cele mai multe ori, „numai un acord destinat să eludeze întrebări 
greu de rezolvat prin ambiguitatea cuvintelor, întrucât calmul şi 
rationalul: Eu nu ştiu nu se aude cu uşurinţă în Academii”. Dacă 
Montaigne, unul dintre primii gânditori moderni, revendica deta- 
şarea moralității de orice implicaţii religioase, dacă pretindea o morală 
liberă de orice prescrieri legale sau religioase, una care să se nască 
„din origini proprii, din seminţele rațiunii universale” - Kant, la 
rândul lui, se întreabă indignat dacă nu cumva inima omului conti- 
ne prescrieri morale nemijlocite şi dacă nu cumva, pentru a-l con- 
duce pe om, conform destinaţiei sale, ar trebui ca maşinăria să-i fie 
dusă într-o altă lume.” Dacă adaugă însă că adevăratele scopuri ale 


% Scrisoare către J.G. Herder, din 9 mai 1768, în Werke, vol. IX, p. 59 şi urm. [X, 70, 
conform ediției Academiei, scrisoarea datează din 9 mai 1767]. 

91 Visurile unui vizionar, p. 102. 

% Op. cit., p. 47. 

% Op. cit., p. 102; vezi Michel de Montaigne, Essais (cartea a 3-a, cap. XII) [Essais, 
avec les notes de tout commentateurs, ed. de Joseph-Victor Le Clerc, 2 vol., Paris, 

omului nu trebuie gândite ca depinzând de mijloace de acest fel, 
care „nu-şi pot exercita puterea asupra tuturor oamenilor” -, ne 
mişcă în acelaşi timp aici un alt cerc ideatic: suntem transpuşi 
imediat în starea fundamentală tipică confesiunii a vicarului din 
Savoia. Pentru a înţelege ce a însemnat pentru Kant, de la bun 
început, opera lui Rousseau, n-avem nevoie de bine cunoscuta 
anecdotă conform căreia, în 1762, lecturând recent apärutul Emil, el 
ar fi devenit pentru prima oară infidel programului zilnic obişnuit, 
neglijând plimbarea de după-amiază, spre uimirea concetätenilor 
lui. Elementul istoric inedit în lucrarea lui Rousseau se conturează 
poate cel mai clar prin faptul că toate etaloanele fixe de care dis- 
punea epoca în materie de judecată s-au dovedit complet insufi-- 
ciente în privința acestuia. Rousseau a avut o influență diametral 
opusă, în funcție de specificul fiecărui spirit din epocă. Pentru 
filosofia luminilor, Rousseau rămâne - indiferent cât de multe fire il 
leagă de ea - o valoare incomensurabilă. Dacă iluminismul german a 
confirmat aceasta în tonul lui Voltaire - dacă chibzuitul Mendelssohn 
dorea o judecată calmă şi bine cântărită, lui Kant i-a fost refuzată 
orice întrezărire a originalității istorice a lui Rousseau. Recenzia lui 
Mendelssohn la Noua Eloiză în „scrisorile literare”, în care, în ceea 
ce priveşte „cunoaşterea inimii omului”, îl plasează pe Rousseau 
cu mult sub Richardson“, este tipică pentru gustul literar al acelor 
zile: doar Hamann, în Chimărischen Einfăllen, s-a opus pe atunci 
acestei recenzii, cu întregul lui temperament şi cu întreaga forță 
a umorului său veninos, persiflând-o la modul cel mai eficient. 
Artistul Rousseau a fost înțeles doar de următoarea generaţie, gene- 
ratia tinerelor „genii”. Ea s-a lăsat docil cuprinsă de forța senzatiei 
rousseauniene şi de limbajul acestuia; în fiecare cuvânt credea că 
aude vocea vieţii şi a „naturii” înseşi. În acest cult al sentimentului 
stârnit acum în jurul lui Rousseau, dispar însă toate distinctiile 
categorice, toate problemele conceptual-dialectice, care sunt totuşi 


1836, vol. II, p. 558 şi urm. „nee en nous de ses propres racines, par la semence de la 
raison universelle” [e născut în noi din propriile sale rădăcini, din sămânța raţiunii 
universale - n.t.] 

% Moses Mendelssohn, „Über Rousseau's Neue Héloïse”, în Schriften zur Philosophie, 
Ästhetik und Apologetik, ed. de Moritz Brasch, vol. II, Leipzig, 1880, pp. 302-318. 

importante pentru personalitatea şi pentru misiunea lui istorică. 
Față de aceste două abordări şi aprecieri tipice ale naturii lui Rousseau, 
Kant adoptă un punct de vedere complet independent. Dacă ilumi- 
nismul apără dreptul unei culturi rigide şi depăşite a intelectului, 
privindu-l pe Rousseau oarecum prin ochii unui bătrân, dacă „ge- 
niile” il văd prin ochii unui tânăr, Kant - care doar cu Lessing poate fi 
comparat aici” - il receptează de la bun început cu sensibilitate şi 
judecată mature. Chiar dacă în anii în care îl cunoaşte pe Rousseau 
se află pe culmile lui scriitoriceşti - Beobachtungen über das Gefühl 
des Schönen und Erhabenen” apare în 1764 si este scrierea care, 
alături de Visurile unui vizionar, ni-l arată cel mai clar ca stilist —, 
Kant manifestă un mare interes pentru noul stil pe care-l introduce 
Rousseau în literatura filosofică. Nu se lasă însă pradă farmecului 
acestuia. „Trebuie” — aşa îşi poruncea sieşi — „să-l citesc pe Rousseau 
până când frumusețea expresiilor să nu mă mai deranjeze, şi doar 
atunci să-l pot pătrunde cu rațiunea.”” Farmecul estetic al scrie- 
rilor lui Rousseau nu este, desigur, singurul lucru ce îngreunează 
aici examinarea cumpătată şi lucidă, ci în spatele acestuia se află nu 
mai puțin periculosul farmec al dialecticii sale. „Prima impresie pe 
care o lasă scrierile lui Rousseau unui cititor care nu citeşte doar din 
vanitate şi pentru a-şi umple timpul este aceea că întâlneşte o 
profunzime neobişnuită a spiritului, un entuziasm nobil al geniului 
şi un suflet sensibil, cum poate niciun alt scriitor, indiferent cărei 
epoci sau cărui popor i-ar aparține, nu le-a mai avut vreodată 
reunite astfel. Impresia imediat următoare este uimirea în fața unor 
opinii stranii şi absurde, ce contravin atât de mult celor generale, 
încât cu uşurinţă bănuim că autorul, graţie talentului si elocventei 
lui ieşite din comun, este un om original care aduce elemente noi şi 
surprinzătoare, în comparaţie cu orice alt rival al agerimii spiri- 
tului.”® Kant nu se rezumă însă doar la aceste două impresii, ci in 


% Vezi Lessings Anzeige von Rousseaus Dijoner Preisschrift (Das Neueste aus dem Reiche 
des Witzes, als eine Beylage zu den Berlinischen Staats- und Gelehrten Zeitungen), 
1751, in Sämmtliche Schriften, vol. IV, Stuttgart 1889, pp. 385-475 (vezi p. 388). 

96 Vezi Werke, vol. II, pp. 243-300. 

9 Kant, Fragmente, p. 232. 

% Op. cit., p. 240. 


KANT. VIAŢA ŞI OPERA 98 


spatele „magicianului”, îl caută pe filosoful Rousseau. El nu se lasă 
orbit şi indus în eroare de natura paradoxală şi de exprimarea 
ambiguă a acestuia; este convins că acest fenomen bizar, ce se 
sustrage oricărei convenții şi oricărui şablon, trebuie să aibă totuşi 
legea sa interioară, şi de aceea vrea să o descopere. Şi acum îşi 
formează despre Rousseau o părere în totalitate nouă şi tipică. 
Contemporanii lui Kant împărtăşeau oarecum aceeaşi părere despre 
Rousseau, şi anume îl considerau militant împotriva tiraniei „re- 
gulii”. În această postură, unii l-au contestat pe bazele „ratiunii” 
populare si a moralei civile, in timp ce altii l-au salutat entuziast ca 
eliberator. Intoarcerea la „naturä” pärea intoarcerea la libertatea 
vietii interioare, la naturaletea sentimentului. Pentru Kant, pe fi- 
liera Newton, conceptul de naturä are de la bun inceput un alt ton. 
El il consideră expresia obiectivitätii supreme, a ordinii si legiti- 
mitätii. lar pe Rousseau il interpretează acum în acest sens. La fel 
cum Newton căuta şi stabilea regula obiectivă a traiectoriilor cor- 
purilor, tot aşa şi Rousseau căuta şi stabilea norma morală obiectivă 
a înclinațiilor şi acțiunilor umane. „În primul rând, unde înainte era 
dezordine şi diversitate, Newton a văzut ordine şi regularitate 
asociate unei mari simplitäti, şi de atunci cometele parcurg tra- 
iectorii geometrice. În diversitatea structurilor umane, Rousseau a 
descoperit în primul rând natura ascunsă şi legea ascunsă a omului, 
care justifică providenta.”” Această „naturä”, imuabilä în sine, este 
independentă atât față de schimbarea inclinatiei subiective, cât şi de 
schimbarea „opiniilor” teoretice: ea reprezintă legea morală autonomă, 
valabilă, necesară şi neschimbätoare. În fața simplităţii sublime şi a 
uniformitätii acestei legi, toate diferenţele trebuie să dispară - di- 
ferente pe baza cărora individul se credea aparte în raport cu 
ceilalți, fie prin privilegiul naşterii şi a poziției sociale, fie prin 
talentele spiritului şi ale eruditiei lui. Kant recunoaşte că este „din 
înclinație un cercetător” şi că simte sete de cunoaştere şi nelinişte 
arzătoare în privința acesteia. Nu vrea însă să mai caute adevărata 
valoare morală şi „prestigiul umanităţii” în capacitatea ei de cu- 
noastere si în progresul ei intelectual: Rousseau l-a ajutat în acest 


5% Op. cit., p. 248. 

sens. „Acest primat înşelător dispare, învăţ să cinstesc oamenii, şi 
m-aş simți mai inutil decât muncitorul de rând dacă n-aş crede că 
acest mod de a privi lucrurile ar putea acorda drepturi umani- 
tăţii.”1% Înţelegem acum de ce Kant, în aceeaşi scrisoare către 
Mendelssohn în care îi mărturisea că priveşte cu aversiune, cu ură 
chiar, pretenţia exagerată nejustificată a tomurilor de convingeri 
metafizice din acea vreme, explică în acelaşi timp că este departe de 
a privi metafizica, obiectiv vorbind, ca nesemnificativă sau dispen- 
sabilă, căci este totuşi convins că adevărata şi durabila bunăstare a 
speciei umane depind de ea.!” De aici înainte, scopul şi orientarea 
metafizicii se schimbă. În locul numeroaselor probleme abordate în 
şcoli în numele ontologiei, psihologiei raționale şi teologiei, apare 
acum provocarea fundamentală la o nouă întemeiere a eticii. Aici, şi 
nu în conceptele logicii scolastice este căutată adevărata cheie 
pentru interpretarea lumii spirituale. A preluat Kant această con- 
vingere de bază de la Rousseau? Sau, mai mult, Kant i-a imple- 
mentat-o acestuia? Aceste întrebări sunt inutile; căci tocmai în 
aceste fine relaţii de tip spiritual şi ideal rezidă valoarea tezei pe 
care Kant a enuntat-o pentru apriorismul cunoaşterii teoretice: cu- 
noaştem despre lucruri doar ceea ce „noi înşine punem în ele”.'” La 
fel cum Schiller, mai târziu, la primul contact, a întrezărit imediat 
țesătura încâlcită a filosofiei kantiene, căci a inteles-o pornind din 
punctul ei central, pornind de la ideea de libertate, care era şi ideea 
centrală a vieţii sale - tot aşa l-a citit şi înțeles si Kant pe Rousseau, 
pornind de la această idee esențială. Newton îl ajutase să inter- 
preteze fenomenul lumii, Rousseau i-a mijlocit interpretarea pro- 
fundă a noumen-ului libertăţii. În această confruntare se ascunde 
însă, desigur, germenele unei noi probleme fundamentale. Trebuie 
indicat acum cum este posibilă menținerea punctului „imanent” de 


1% Op. cit., p. 240. Afirmațiile lui Kant despre Rousseau, introduse aici, se găsesc în 
observaţiile (publicate mai întâi de Schubert) pe care Kant le face în manuscrisul la 
Beobachtungen über das Gefühl des Schönen und Erhabenen (1764). in majoritatea 
edițiilor Kant, aceste observaţii sunt preluate sub titlul Fragmente aus Kants 
Nachlass (vezi şi Imm. Kant's Sämmtliche Werke, vol. VIII, pp. 618, 624 si 630.) 

191 Scrisoare către Mendelssohn din 8 aprilie 1766, p. 56 şi urm. 

10? Critica raţiunii pure, prefaţă la ediţia a doua, p. 34. 

vedere, dar şi protejarea caracterului necondiționat al normelor 
morale — cum să păstrăm „caracterul inteligibil” al eticii şi, totuşi, 
sau chiar de aceea, să putem renunţa la suprasensibilul exaltării 
mistice şi al metafizicii speculative. 

Pornind de la această problemă fundamentală, care apare de 
aici înainte tot mai distinct ca una centrală, determinând întreaga 
evoluţie ideatică de la Visurile unui vizionar şi până la De mundi 
sensibilis atque intelligibilis forma et principiis, se conturează şi 
poziția pe care Kant o adoptă, atât în manieră pozitivă, cât şi nega- 
tivă, față de sistemul lui Hume.'® O scrisoare către Herder, din 1768 
ne confirmă faptul că se simte foarte aproape de Hume: Hume 
ocupă aici locul suprem printre profesorii adevăratei „naturi” filo- 
sofice.!% De aici înainte, Kant acceptă cel puţin un rezultat fun- 
damental al teoriei lui Hume, chiar dacă numai într-o relaţie pur 
teoretică. Faptul că, dintr-o simplă descompunere a conceptului, 
conform principiului identității şi noncontradictiei, nu se poate obține 
nici cea mai neînsemnată examinare a unei „cauze reale” oarecare, 
fapt pe care îl afirmase deja lucrarea despre „mărimile negative”, 
este consolidat şi aprofundat acum şi mai mult pentru Kant. „[...] cum 
poate constitui ceva o cauză sau cum poate avea o forță”: Kant este 
convins că nu putem înțelege niciodată aceasta prin „ratiune” - 
adică prin compararea conceptelor după semnul identității şi al 
noncontradictiei —, ci cunoaşterea acestor relaţii fundamentale poate 
105 Două pagini mai încolo, acordul 
cu teoria lui Hume îşi întâlneşte însă limita. Kant şi Hume au 


fi extrasă exclusiv din experiență. 


interese teoretice şi etice complet diferite. Scepticismul lui Hume 
este de fapt expresia completă şi adecvată a felului lui de a fi. El este 
stăpânit în întregime de plăcerea de a se îndoi de dragul îndoielii, de 
a-şi ține intelectul analitic ocupat tot timpul. De asemenea, şi la el 


103 Nu voi insista aici asupra disputei cu privire la orientarea, mărimea şi durata 
influenţei lui Hume asupra lui Kant. Pentru evitarea repetiţiilor, facem trimitere la 
expuneri anterioare (Erkenntnisproblem, vol. II, p. 507 si urm.). 

104 Vezi mai sus, pp. 94-95. 

1% Visurile unui vizionar, p. 100. 

sunt prezente - in special în Dialoguri despre religia naturală - 
tendințele morale populare ale filosofului luminilor; în general, însă, 
şi el se confruntă cu problemele etice fundamentale cu o supe- 
rioritate ieftină, pe jumătate ironică. Kant devine în schimb tot mai 
sceptic față de orice dogmatism religios şi teologic, atâta timp cât 
acesta pretinde că este fundamentul moralității; poziţia lui față de 
conținutul eticii şi recunoaşterea pretentiei de valabilitate a acesteia 
au rămas însă neschimbate pe tot parcursul vieţii lui. În această 
privinţă, Visurile unui vizionar recunoaşte că „balanţa intelectului” 
de care se serveşte Kant nu este niciodată complet impartialä, că ea 
nu poate renunța la orice „interes” moral. Războiul împotriva me- 
tafizicii şi împotriva formei pe care aceasta o dă conceptelor de 
Dumnezeu şi de lume suprasensibilă înseamnă pentru el, în acelaşi 
timp, războiul pentru o nouă întemeiere pozitivă a moralității 
autonome. Inclusiv în cadrul domeniului logic pur se manifestă un 
raport analog. Conceptul kantian de experienţă atinge, şi el, o stare 
pozitivă pe care niciun scepticism n-o atinge: asta pentru că orice 
cunoaştere reală a experienţei se serveşte de matematică. Pentru 
Hume, experiența constituie doar un joc al reprezentărilor, care se 
derulează graţie regulilor „subiective” ale imaginației şi mecanis- 
mului psihologic al asociației. Pentru Kant, experiența, origine a 
întregii noastre cunoaşteri despre „cauzele reale”, este mai mult 
metoda inducției fizice, aşa cum a fost ea desăvârşită de Newton cu 
ajutorul experimentului şi prin utilizarea continuă a analizei şi cal- 
culului matematic. Aşadar, chiar dacă Immanuel Kant se simte 
impulsionat, prin Hume, la luptă împotriva metafizicii şi pentru 
contestarea oricărei „transcendente”, ideea lui, în raport cu Hume, 
ia imediat o nouă şi autonomă turnură; căci, cu cât mai pur tinde de 
aici înainte să se mențină exclusiv în cadrul „bathos-ului rodnic al 
experienței”, cu atât mai clar îi va fi în acelaşi timp faptul că această 
profunzime a experienţei este întemeiată pe un moment care nu îşi 


1% Prolegomene, traducere de Mircea Flonta şi Thomas Kleininger, Editura Sti- 
inţifică şi Enciclopedică, Bucureşti, 1987, p. 181 (în notă). 

are originea în senzaţie, ci în conceptul matematic. Înțelegerea con- 
ceptului de experiență conduce, prin urmare, la diferențierea strictă 
a condițiilor pe care se bazează acest concept şi la delimitarea aces- 
tora, în valoarea lor specifică. 


2.4. Lume sensibilă versus lume inteligibilă 


Un biograf al tinereţii lui Kant a observat odată că opinia 
conform căreia viața lui Kant s-ar fi derulat extrem de simplu şi de 
regulat se confirmă cu atât mai puțin pe măsură ce cunoaştem şi 
mai profund detaliile ce o compun. Mai mult, într-un mod sur- 
prinzător, el arată că viaţa lui Kant, în cursul ei exterior, nu poate fi 
în niciun caz apreciată după etaloanele şi regulile vieţii cotidiene. 
„Nici Kant nu s-a plimbat pe o potecă obişnuită [...] De la începutul 
evoluției lui şi până la bătrâneţe, n-a făcut niciodată nimic din ceea 
ce, în cazul său, ar fi făcut oamenii obişnuiţi. De aceea, viața lui, la o 
privire mai atentă, nu mergea în niciun caz înainte, cu o regularitate 
perfectă, ci decurgea neuniform în direcția scopurilor. Se derula 
mereu în contra direcţiei opiniei comune, înşelând aşteptările celor 
ce-l înconjurau şi-l observau. Căci ceea ce aşteptai de la el să facă, fie 
că nu făcea, fie făcea, însă abia după ce se renuntase deja la 
aşteptare; şi chiar făcea ceva atât de grandios şi de desăvârşit încât 
stârnea uimire, contrazicänd din nou orice aşteptare.”1% 

Dacă această părere cu privire la cursul exterior al vieţii lui 
Kant poate părea paradoxală, ea se aplică totuşi, în toate punctele, 
muncii intelectuale prin care se construieşte sistemul lui Kant. Cu 
cât este mai metodică această muncă în cele mai profunde motive 
ale ei, cu atât mai puţin progresează, simplu, regulat şi „rectiliniu”, 
în vederea rezultatelor. Întâlnim aici pretutindeni puncte în care 
ideea, aflându-se mai întâi în minte, în loc să se finalizeze printr-o 
anumită soluţie, face brusc o mişcare inversă. Se pune o problemă, 
este gândită, şi apoi rezolvată - brusc se arată însă că tocmai con- 
dițiile sub care se află ea, in prima sa abordare, nu sunt suficient 


107 Arnoldt, Kants Jugend und die fünf ersten Jahre seiner Privatdozentur, p. 204 
şi urm. 

cântărite, prin urmare, nu numai că un singur pas al soluției trebuie 
corectat, ci mai mult, întreaga problematizare trebuie reluată. 
Scrisorile lui Kant, tăcute de obicei în legătură cu problemele evo- 
lutiei interioare, relatează mereu „răsturnări” de acest fel. Un an- 
samblu de concepte nu se construieşte aici treptat, într-un progres 
continuu, ci fire mereu noi par a fi toarse pentru ca imediat să fie 
din nou desfăcute. Dacă Immanuel Kant, după ce ajunge la desă- 
vârşirea teoriei critice, menţine şi apără toate tezele esenţiale ale 
acesteia cu o forță de convingere necondiționată, în această perioadă 
de preparare îi este caracteristică mai mult o oarecare indiferență 
față de tot ceea ce reprezintă un simplu „rezultat”: simte frică față 
de finalizarea prea rapidă a unui proces de idei. „În ce mă priveşte” 
- îi scrie lui Herder, în 1768 -, „deoarece nu depind de nimic şi fiind 
profund indiferent atât față de părerile mele, cât si ale altora, răs- 
torn adesea întreg edificiul şi îl abordez din toate punctele, pentru 
ca în cele din urmă să întâlnesc totuşi ceva pe care să-l pot prefigura 
conform adevărului; de când ne-am despărţit, am ajuns la alte con- 
vingeri [...]."1% O observaţie ulterioară surprinde şi mai bine 
această „maximä” a gândirii kantiene. „[...] nu împărtăşesc părerea 
unui bărbat admirabil, care recomanda să nu mai supunem îndoielii 
ceva despre care ne-am convins deja. În filosofia pură nu func- 
ționează acest lucru. Însuşi intelectul are o aversiune naturală față 
de acest lucru. Afirmațiile trebuie cântărite în toate aplicările lor, 
iar dacă le lipseşte un argument, să încercăm să presupunem 
contrariul şi să amânăm decizia până când adevărul va ilumina din 
toate pärtile.”'” 


108 Scrisoare către Herder, din 9 mai 1768 [X, p. 70 şi urm.] 

19 Reflexionen Kants zur kritischen Philosophie. Aus Kants handschriftlichen 
Aufzeichnungen, 2. vol., ed de Benno Erdmann, Leipzig, 1882, 1884, vol. II, 
Reflexionen zur Kritik der reinen Vernunft, p. 4 şi urm. (nr. 5). Am recurs aici la 
aceste „reflecții” (in care este vorba despre observaţiile pe care le nota Kant pe mar- 
ginea textelor pe care le citea, mai ales pe marginea Metafizicii lui Baumgarten), 
cercetate detaliat şi folosite de mine într-o expunere mai veche a evoluţiei filosofiei 
critice, doar acolo unde perioada redactării lor poate fi stabilită cu exactitate - fie că 
ele conţin o anumită dată, fie că aceasta rezultă nemijlocit şi clar din conţinutul 
acestora. Unde această datare este îndoielnică sau se poate obține doar indirect prin 

Doar dacă ne reprezentăm acest procedeu al lui Kant, vom 
înțelege imediat motivul turnurii total surprinzătoare pe care 
filosofia lui a luat-o încă o dată între anii 1766 şi 1770, adică în 
intervalul dintre Visurile unui vizionar şi De mundi sensibilis atque 
intelligibilis forma et principiis. Aşteptările lumii în legătură cu 
evoluția lui Kant au fost şi aici înşelate în cel mai ciudat mod. Ne 
amintim că în 1763, după redactarea lucrării Einzig möglicher 
Beweisgrund, cunoscătorii într-ale filosofiei îl considerau pe Kant 
viitorul creator al unei noi metafizici, mai temeinice — o metafizică 
pe baze examinate critic, construită însă, în ansamblu, după vechiul 
model „rational”. Cu uimire, observă acum că Immanuel Kant, pe 
care-l consideraseră de-al lor, o apucă pe un drum ce pare că-l 
separă pentru totdeauna de metafizică. El chiar se declarase vinovat 
de o mai veche dependenţă şi slăbiciune pentru metafizică; declara 
însă asta cu o ironie atât de rafinată încât se simţea cu atât mai tare 
eliberarea subiectivă pe care credea că a câştigat-o definitiv. 
„Metafizica, de care soarta a voit ca eu să mă îndrăgostesc, cu toate 
că nu mă pot măguli că am fost adesea răsplătit de ea cu unele 
mărturisiri temeinice, prezintă două avantaje. Primul este de a 
răspunde la întrebări ridicate de un suflet curios, atunci când 
investighează prin rațiune proprietăţile ascunse ale lucrurilor. Dar 
adesea se întâmplă ca aici speranţa să fie înşelată de eveniment şi de 
această dată ceea ce dorim ne scapă printre degete [...] Celălalt 
avantaj este mai conform naturii intelectului uman şi constă în: a 
vedea dacă problema ce rezultă din ceea ce poate fi cunoscut este şi 
ea determinată, şi care este raportul dintre întrebare şi conceptele 
experienţei pe care trebuie să se bazeze întotdeauna toate judecätile 
noastre. În măsura în care metafizica este o ştiinţă asupra limitelor 


deductii obiective, acolo mai bine am renunţat la aceste dovezi decât să împovărez 
expunerea biografică, care face trimiteri la date exacte şi univoce, cu un material în 
multe privințe problematic, neesenţial, inutil. Mijlocul exact pentru datarea 
„reflectiilor” ni-l oferă ediţia kantiană Handschriftlicher Nachlass, începută de Erich 
Adickes în ediţia Academiei a scrierilor lui Kant. [Immanuel Kant, Gesammelte 
Schriften, 3. Sect.: Handschriftlicher Nachlass, 10 vol. (vol. XIV-XXIII, Berlin 1911 şi 
anii urm.)]. 

rațiunii umane şi întrucât o ţară mică are întotdeauna mai multe 
granițe, in general ea este mult mai interesată să îşi cunoască şi să 
îşi menţină bine posesiunile decât să întreprindă orbeşte mărirea 
sa prin cuceriri, această utilitate a metafizicii este cea mai puțin 
cunoscută şi totodată cea mai importantă, dar ea este dobândită 
doar târziu şi ca urmare a unei experiențe îndelungate. Într-adevăr, 
eu nu am determinat aici cu precizie limitele, dar totuşi le-am 
indicat, astfel încât cititorul să le găsească printr-o reflecţie ulte- 
rioară, el putându-se dispensa de orice investigație vană în raport cu 
o întrebare ale cărei date se află într-o altă lume decât cea în care 
simte el. Eu mi-am pierdut, deci, timpul pentru a-l câştiga. Mi-am 
înşelat cititorul pentru a-i fi de folos, iar dacă nu i-am dat nicio nouă 
perspectivă, am făcut să-i dispară iluzia şi cunoştinţa vanä ce umflă 
intelectul, luând locul pe care teoriile filosofice şi instructia folo- 
sitoare puteau să-l ocupe.” Metafizica, înțeleasă ca problemă şi 
sarcină teoretică, pare cu aceasta concediată. Kant explică foarte 
clar că, de aici înainte, consideră încheiat definitiv subiectul despre 
spirite. Acest subiect nu-l mai interesează pe viitor, căci, datorită 
abordărilor precedente, orice examinare filosofică a esentelor de 
acest fel este încheiată; şi chiar dacă am mai emite păreri, crede el, 
n-am putea afla niciodată mai multe. Această afirmație — continuă 
Kant - pare desigur o fanfaronadä, însă nu e aşa, deoarece inche- 
ierea despre care e vorba aici este, ca atare, doar în sens negativ, 
adică n-am definit obiectul, ci am stabilit doar cu exactitate limitele 
înțelegerii noastre. Pe acest fundament, întreaga pneumatologie ar 
putea fi numită un sistem al ignoranței necesare cu privire la o 
natură ipotetică, fiind, ca atare, adecvat sarcinii.!10 

După această mărturisire, nimeni n-ar fi bănuit că, la data 
de 20 august 1770, cu ocazia preluării noii funcţii de profesor titular 
de logică şi metafizică, Kant va prezenta un tratat care, deja prin 
titlu, promitea să infätiseze clar forma lumii inteligibile şi să o deli- 
miteze, în toate aspectele esențiale, de lumea sensibilă. Ceea ce este 
sintetizat aici în conceptul de lume inteligibilă este, de fapt, acel 


110 Visurile unui vizionar, p. 97 şi urm. 

imperiu al substanțelor imateriale, în care se părea că accesul ne 
este refuzat. lar aceasta nu mai reprezintă o scriere ocazională, 
izvorâtă dintr-un capriciu de moment, ci aici, un gânditor riguros 
descria pas cu pas întregul program al activităţii lui viitoare de 
profesor şi cercetător. Kant ne oferă aici o teorie detaliată a inte- 
ligibilului, întemeiată pe o cercetare a principiilor şi a premiselor 
acestuia, şi condusă prin toate punctele principale ale metafizicii 
cunoscute. El nu mai are îndoieli în privința faptului că aici se ocupă 
doar de probleme ale căror date sunt puse într-o altă lume decât cea 
în care noi simțim, este departe însă de a-şi cataloga demersul drept 
o „cercetare zadarnică”. Stăpân pe sine, merge înainte, şi deşi, după 
cum este firesc într-o scriere preliminară, nu schiteazä nicio ima- 
gine clară a lumii inteligibile, el este totuşi convins că a făcut-o. 
Nimic de-aici nu mai are legătură cu vechile proiecte şi încercări: 
născută ca din nimic, avem în față noua imagine a lumii sensibile si 
a celei suprasensibile. 

Suntem nevoiţi totuşi să căutăm un punct intermediar şi 
pentru această lucrare, care să ne permită să stabilim o legătură, 
dacă nu cu soluţiile anterioare, măcar cu problemele cu care se con- 
frunta gândirea kantiană. Ce raport există între negarea din Visurile 
unui vizionar şi poziţia pe care se află Despre forma şi principiile 
lumii sensibile şi a celei inteligibile? Este subiectul acelaşi sau poate 
că tema metafizicii a devenit o alta? Şi dacă aşa stau lucrurile, care 
sunt atunci noile sarcini care se află acum în centrul intereselor 
teoretice kantiene? Dovezile pe care le detinem în legătură cu evo- 
lutia lui Kant între anii 1766 şi 1770 nu ne dau un răspuns direct, 
cel puțin nu unul complet, la niciuna dintre aceste întrebări. 
Conţinutul disertatiei inaugurale umple însă acest gol: căci se referă 
clar şi distinct la noul cerc de idei în care intră Kant acum. Filosofia 
leibniziană se dovedeşte aici, pentru prima oară, o putere interioară 
şi determinantă pentru Kant. Bineînţeles că această afirmație pare 
paradoxală; căci nu cumva prima scriere a lui Kant despre apre- 
cierea forțelor vii abordase deja o temă din filosofia leibniziană a 
naturii, şi nu cumva totalitatea învățăturilor lui Leibniz - cel puțin 

în forma pe care au primit-o prin Wolff şi filosofia scolastică — l-a 
însoţit pas cu pas mai departe? În realitate, chiar menționarea 
frecventă a conținutului acestor învățături demonstrează că, pentru 
Kant, într-o primă fază, spiritul filosofic al acestora a rămas inac- 
cesibil. Nici Monadologia physica, care aminteşte mai degrabă de 
Leibniz, nu face excepţie în acest sens; deoarece, ca monadologie 
fizică, ea încearcă să obțină particulele ultime în domeniul exis- 
tentei corporale. Monadele sunt înțelese aici ca centre de forță din a 
căror influențare reciprocă, din atracţie şi respingere, se constituie 
materia ca masă având drept atribut întinderea. De aceea, această 
construcție dinamică utilizează în permanenţă concepte, care (la fel 
ca noțiunile de element corporal, forță care acționează la distanţă şi 
influență fizică), în sens leibnizian, ar fi considerate pur şi simplu 
ficțiuni. Însă, în conformitate cu conţinutul său metafizic, conceptul 
de monadă - in Versuch über die Deutlichkeit der Grunsätze der 
natürlichen Theologie und Moral - este considerat un exemplu 
pentru acea metodă „sintetică” a metafizicii, contestată de Kant, in 
care conceptele fundamentale nu sunt deduse prin descompunerea 
fenomenului în elementele lui, ci mai mult „născocite” după bunul 
plac.!! Acest fapt arată că Immanuel Kant nu înțelegea şi nu putea 
aprecia pe-atunci imensa activitate analitică prin care Leibniz, ob- 
servând fenomenele, obținuse conceptul de substanță ca „principiu” 
şi „fundament” al acestora.!!2 Trebuie să ne amintim poziția de până 
acum față de învățătura leibniziană, pentru a putea aprecia trans- 
formarea decisivă pe care Noile eseuri asupra intelectului uman 
au produs-o în concepţia lui Kant, în momentul în care i-au fost 
cunoscute. Această lucrare a rămas ascunsă mai mult de 60 de ani 
în manuscrisele bibliotecii din Hanovra, până când a fost tipărită 
de către Raspe, în 1765, în ediţia lui a Operelor filosofice ale lui 
Leibniz. Fireşte că trebuia să aibă acum o nouă influență asupra 


11 Uber die Deutlichkeit der Grundsätze, p. 177. 
2 Mai multe detalii vezi în lucrarea mea Leibniz’s System in seinen wissen- 
schaftlichen Grundlagen, cap. 6, p. 254 şi urm. 

epocii. Leibniz, ca înviat din morți, se afla din nou în mijlocul 
contemporanilor. Doar acum ieşeau la iveală întreaga sferă şi ori- 
ginalitate a gândirii lui, ascunse până atunci prin tradiţia scolastică. 
În această operă - se simțea pe-atunci în general - nu este vorba 
despre un produs erudit izolat, ci despre un eveniment ce se produce 
în istoria universală a spiritului şi în toate problemele şi interesele 
acestuia. În acest sens au inteles-o Herder şi Lessing, acesta din 
urmă plănuind şi începând traducerea în limba germană a Noilor 
eseuri." Între anii 1765 şi 1770, s-au depus cele mai mari eforturi 
pentru cunoaşterea generală şi pentru înțelegerea profundă a învă- 
täturü lui Leibniz in Germania; odată cu marea ediţie a lui Dutens 
din 1768, înţelegerea operei filosofice şi ştiinţifice leibniziene, înainte 
dispersată sau necunoscută, a devenit posibilă în întregul ei. Şi 
Kant, aşadar, avea acum acces la noi surse. Notitele lui din această 
perioadă oferă numeroase dovezi neîndoielnice în privința faptului 
că s-a ocupat în detaliu de Noile eseuri.!!1 Kant îl înfruntă aici pe 
Leibniz, pentru prima oară, nu doar ca filosof al naturii sau meta- 
fizician speculativ, ci în calitate de critic al cunoaşterii. El înțelege 
acum în ce sens este corelată teoria ideilor şi a adevărurilor înnăs- 
cute cu sistemul monadologiei; cum, pe de o parte, ea fundamen- 
tează acest sistem, iar pe de altă parte, îşi găseşte pentru prima oară 
confirmarea în acesta. Kant se confruntă încă o dată acum cu marea 
problemă a relației existente între metodologia cunoaşterii ştiin- 
tifice şi cea a metafizicii. Leibniz îl conduce astfel înapoi la problema 
fundamentală, detaşată însă aici de orice raport cu probleme singu- 
lare şi obținând o formulare universală. 

Dacă dorim să ne reamintim acest proces, nu trebuie să 
pornim, desigur, de la semnificaţia sistemului leibnizian în ceea ce 


113 Vezi Gotthold Ephraim Lessing, Neue Versuche vom menschlichen Verstande, în 
Sämmtliche Werke, vol. XV, Leipzig, 1900, p. 521 şi urm. 

114 Vezi Reflexionen, vol. II (nr. 513 şi 273-278, p. 160 şi urm. şi pp. 83-86; pentru 
datarea acestor reflectii, vezi Erich Adickes, Kant-Studien, Kiel, Leipzig, 1895, p. 165 
si urm. si Das Erkenntnisproblem, vol. II, p. 521, notä. 

priveşte existenţa lui istorică, ci de la modul în care acesta s-a con- 
turat în spiritul lui Kant. Interpretarea pe care Kant o dă concep- 
telor şi tezelor leibniziene conţine şi erori; deoarece, deşi exista deja 
ediția întocmită de Dutens, cele mai importante surse ale filosofiei 
leibniziene, pe care noi le avem astăzi la dispoziție - în special cea 
mai mare parte a corespondenței lui filosofice şi matematice —, mai 
erau încă inaccesibile în secolul al XVIII-lea. Pentru istoria evoluţiei 
spirituale a lui Kant acest fapt are însă o mică însemnătate: căci nu 
se discută aici cine a fost Leibniz, ci modul în care Kant îl recep- 
tează şi-l interpretează. Când Kant, mai târziu, in Metaphysischen 
Anfangsgründen der Naturwissenschaft, trece încă o dată în revistă 
sistemul lui Leibniz în ansamblul lui, el subliniază faptul că mona- 
dologia nu trebuie considerată o încercare în vederea explicitării 
naturii, ci mai degrabă „o idee platonică despre lume”; „privită ca 
lucru în sine, şi nu ca obiect al simțurilor, ea reprezintă doar un 
obiect al intelectului, dar care stă totuşi la baza fenomenelor sen- 
sibile.”"5 De fapt, din acest punct de vedere apreciază Kant de la 
bun început sistemul leibnizian. Monadele reprezintă „cel mai simplu 
element” al lucrurilor, însă această simplitate nu se referă în niciun 
caz la simplitatea unei componente fizice care ar intra în alcătuirea 
corpurilor ca ingredient, ci la acea unitate ultimă ireductibilă pe 
care noi, ca subiecți spirituali, o conştientizăm în ideea de eu.! In 
actul conştiinţei de sine ne este dată o unitate, care nu numai că este 
ireductibilă, ci constituie principiul oricărei deductüi - una care nu 
mai rezultă dintr-o multiplicitate originară, ci care constituie 
premisa necesară pentru reprezentarea oricărei multiplicitäti. Căci 
pentru a gândi sau reprezenta multiplul, este necesar ca momente 
diferite ale acestuia să fie raportate unul la celălalt şi gândite ca în- 
treg coerent — această sinteză este însă realizabilă doar dacă ne bazäm 
pe acea posibilitate generală de a vedea „unitate în diversitate”, pe 


115 Metaphysischen Anfangsgriinden der Naturwissenschaft, în Werke, vol. IV, 
pp. 367-485 [413; IV, 507]. 
116 Vezi Critica raţiunii pure, pp. 310-317. 

care obişnuim să o numim „perceptie” sau „constiintä”. Avem astfel 
două concepții opuse despre lume, conform principiului şi originii 
lor, chiar dacă între ele există o legătură în întregul concret al ex- 
perientei noastre. În conformitate cu prima concepție, noi ne consi- 
derăm esențe spirituale: un ansamblu de fenomene sufleteşti raportate 
toate, în diversitatea lor, la acelaşi eu identic, constituind astfel doar 
un singur şir de trăiri, o „substantä” unitară; conform celeilalte, 
atât noi înşine, cât şi lumea înconjurătoare constituim un întreg 
corporal coerent, guvernat de legi mecanice, de legile de presiune şi 
ciocnire. În prima viziune, ceea ce numim „lume” este un ansamblu 
pur de stări interioare, o chintesentä de reprezentări şi dorințe - in 
a doua, privim aceste stări de pe poziția unui observator extern. De 
pe această poziție, diversitatea intensivă trebuie să se transforme 
într-una extensivă; dependența reciprocă a fenomenelor interioare 
şi înrudirea sau asemănarea lor calitativă trebuie să apară drept 
ordine exterioară, aşa cum o gândim în ideile de spaţiu şi timp. Dacă 
ne întrebăm care dintre cele două viziuni este „adevărată”, răs- 
punsul este neîndoielnic. Căci, în prima, ne concepem în confor- 
mitate cu ceea ce suntem pentru noi înşine în mod pur; în a doua, 
este prezentat doar punctul de vedere sub incidența căruia cade 
existența noastră atunci când este privită din exterior. În primul 
caz, prin concepte pur spirituale - ca cel de condiționare dinamică a 
unei stări printr-o alta —, este exprimată şi prezentată o existență, şi 
ea, pur spirituală; în cel de-al doilea, pentru a afla ceea ce este de 
fapt o relaţie interioară, suntem nevoiți să o traducem in exteri- 
oritatea unei lumi spaţiale şi temporale. Obtinem astfel, într-un 
caz, imaginea unei lumi pur inteligibile, a unei comunităţi între 
diferite substanțe spirituale, iar în celălalt, imaginea unei lumi sen- 
sibile, a unei relationäri de fenomene ale căror coexistentä şi succe- 
siune pot fi observate şi descrise empiric. În această concepție 
fundamentală găseşte Kant de aici înainte — după cum arată compa- 
ratia pe care o face între Leibniz şi Platon - vechea opoziţie între 
phaenomenon şi noumenon, înțeleasă şi interpretată însă dintr-o 

nouă perspectivă. De aici înainte, el priveşte sistemul monadologiei 
în acest context universal al istoriei spiritului — context la care Leibniz 
însuşi făcuse trimitere!!”. Distincția „clasică” între lumea inteli- 
gibilă şi cea sensibilă'!% pare dedusă aici din legile fundamentale 
ale cunoaşterii înseşi, şi astfel, înțeleasă pentru prima dată în 
necesitatea ei. Dar şi poziția lui Kant față de această problemă 
suferise o mutație. În critica pe care o adusese metafizicii - începând 
cu lucrarea premiată şi până la Visurile unui vizionar -, el in- 
vestigase mereu „datele” pe care s-ar putea sprijini cunoaşterea unei 
lumi suprasensibile, dar nu le-a putut descoperi în definițiile 
tradiționale ale metafizicii scolastice, şi cu atât mai puţin în teoriile 
şi relatările unui Swedenborg. Găseşte însă aici un nou punct de 
pornire: cele mai importante date - Kant conştientizează pentru 
prima oară acest lucru studiindu-l pe Leibniz - se află în diferita 
provenienţă şi valoare a principiilor cunoaşterii noastre. De aici, 
dacă nu de oriunde altundeva, trebuie să înceapă abordarea me- 
tafizicii. Cu adevărat spiritual nu înseamnă exagerat, nu înseamnă a 
ieşi în afara oricărei forme a cunoaşterii noastre, ci se ascunde chiar 
în aceasta. Distincția între adevărurile universal valabile şi 
particulare, necesare şi contingente este „dată”, este certă, fără 
îndoială: să încercăm să vedem dacă este posibilă determinarea 
limitelor celor două lumi, sensibilă şi inteligibilă, pornind doar de la 
această distincție. Căci în disputa dintre Leibniz şi Locke, Kant 
trece imediat - şi, după cum se pare, fără ezitare - de partea pri- 
mului. Modul în care Locke deduce conceptele pure ale intelectului 
din „experientä” i se pare lui Kant un fel de „generatio aequivoca”: 
el n-a folosit, în nicio fază a gândirii lui, un astfel de „certificat de 


17 Vezi G. W. Leibniz, Epistola ad Hanschium, de philosophia Platonica sive de 
enthusiasmo Platonico, în Opera omnia, ediţia Louis Dutens, vol. II, Genf, 1768, 
Partea I, pp. 222-230. [Epistola către Hanschius despre filosofia lui Platon sau despre 
entuziasmul platonic - n.t.]. 

118 Vezi De mundi sensibilis atque intelligibilis forma et princiipis, in Werke, vol. II, 


pp. 401-436; vezi şi Critica raţiunii pure, p. 212 şi urm. 

naştere”.!!? Că a fost „empirist”, aceasta însemna pentru el doar 
pretenţia ca valabilitatea conceptelor să fie întemeiată în analiza 
conținutului obiectiv al experienţei; însă niciodată n-a privit dovada 
originii psihologice subiective a unui concept şi deducerea acestuia 
din „senzatii” drept condiţie suficientă sau necesară a adevărului 
lui. S-a convins acum de faptul că mai ales concepte ca posibilitate, 
existență, necesitate, substanță, cauză etc., împreună cu tot ce le 
este corelat, nu pot fi obținute şi deduse niciodată pe această cale. 
Relaţiile pe care acestea le exprimă nu sunt de natură sensibilă, prin 
urmare nu pot fi extrase, prin simpla însumare a conținuturilor 
sensibile particulare, din materia percepţiilor.!2 Dacă vrem să vorbim 
despre faptul că aceste concepte pure de relație sunt obţinute, „prin 
abstractizare”, pornind de la simțuri, văz, auz etc., trebuie să înlă- 
turăm atunci echivocitatea internă a conceptului de „abstractizare”. 
Adevăratul concept logic sau matematic nu este abstras din feno- 
menele senzoriale (căci, astfel, el n-ar mai conţine nimic în afară de 
părțile componente ale acestora), ci se raportează la ele mai mult 
prin abstragere, adică prezintă o relație generală fără să-l intereseze 
însă dacă aceasta poate fi demonstrată şi concretizată prin oarecari 
exemple sensibile. Este mai corect, aşadar, să-l numim „conceptus 
abstrahens”, şi nu „conceptus abstractus”.!?! Kant, înainte să ajungă 
să definească metodic spaţiul şi timpul, in Disertafie, ca „intuitü 
pure”, în acest sens îşi mai numeşte conceptele geometrice funda- 
mentale „idei ale intelectului pur”: căci şi ele exprimă raporturi pe 
care, pentru a le cunoaşte în general, nu trebuie să le testăm mai 
întâi în cazuri particulare. Le obținem, desigur, într-un anumit 
sens, tot „prin abstractizare”; însă materialul ce stă la baza acestui 
proces nu îl constituie senzațiile, ci acţiunile spiritului, pe care le 
înțelegem în legitatea lor imanentă, deci în necesitatea lor. „Câteva 
concepte” — aflăm dintr-o însemnare din această perioadă — „sunt 


119 Critica raţiunii pure, p. 106 [B 119 şi 167]. 
120 De mundi sensibilis, p. 411. 
121 Op. cit., p. 410. 

deduse din senzaţii; altele, din legile intelectului, de exemplu, a 
compara, a pune în relaţie sau a separa. Originea acestora din urmă 
se află în intelect; a primelor, în simțuri. Toate conceptele de acest 
fel se numesc concepte pure ale intelectului: conceptus intellectus 
puri. Având la un moment dat anumite senzaţii, putem pune 
intelectul în mişcare, constientizänd astfel anumite legături gene- 
rale ale ideilor abstrase conform legilor acestuia; iar regula lui Locke 
este valabilă şi aici, respectiv, fără senzaţie, nicio idee nu ne este 
clară; «notiones rationales» apar doar prin intermediul senzatilor şi 
pot fi gândite doar aplicate ideilor abstrase din acestea; ele nu se 
află însă în senzaţii şi nu sunt deduse de aici; la fel cum, în 
geometrie, nu împrumutăm ideea de spaţiu din senzaţia existenţei 
întinse, chiar dacă acest concept ne devine clar doar în momentul în 
care cunoaştem prin simțuri lucrurile corporale. De aceea, ideea de 
spaţiu este notio intellectus puri şi poate fi aplicată la ideea abstrasă 
de rocă şi de recipient. Metafizica reprezintă filosofia conceptelor 
intelectului pur (intellectus puri), ea se raportează la restul filosofiei 
precum mathesis pura la mathesis applicata. Conceptele de exis- 
tentä (realitate), posibilitate, necesitate, temei, unitate şi diver- 
sitate, parte, tot, nimic, compus şi simplu, spaţiu, timp, schimbare, 
mişcare, substanţă şi accident, forță şi acțiune, şi toate cele ce apar- 
tin adevăratei ontologii, se află, față de restul metafizicii, într-un 
raport similar celui existent între aritmetica generală şi mathesi 
pura.”!2? De mundi sensibilis adaugă acestor idei şi terminologia 


122 Reflexionen, vol. II (Nr. 513), p. 160 şi urm. Pentru a reactualiza contextul istoric 
împreună cu Leibniz, contrapunem acestor afirmaţii enunțurile din prefața lucrării 
Noi eseuri: „Poate că eruditul nostru autor [Locke] nu se îndepărtează în întregime 
de opiniile mele. Căci după ce a întrebuințat întreaga carte a întâia (a scrierii sale) 
pentru a respinge luminile înnăscute, luate într-un anumit sens, mărturiseşte, totuşi, 
la începutul celei de-a doua şi în continuare, că ideile care nu-şi au nicicum originea 
în senzaţie provin din reflexie. Or, reflexia nu este nimic altceva decât o atenţionare 
către ceea ce este în noi, pe când simțurile nu ne dau niciodată ceea ce purtăm deja cu 
noi. Aşa stând lucrurile, se poate nega oare că există ceva înnăscut în spiritul nostru, 
deoarece ne suntem înnăscuți nouă înşine, ca să zic aşa, şi că: ființă, unitate, 


KANT. VIAŢA ŞI OPERA 114 


finală, conceptul echivoc de „idei înnăscute” fiind astfel evitat. În 
ceea ce priveşte categoriile fundamentale ale intelectului, nu este 
vorba de „idei înnăscute” (conceptus connati), ci despre legi origi- 
nare ale spiritului (leges menti insitae) pe care le conştientizăm, 
desigur, doar îndreptându-ne atenţia spre acțiunile lui, deci în 
momentul unei experiente.'” Nici în această privință Kant nu-l 
depăşeşte pe Leibniz; de aici înainte, el găseşte însă, pentru ideile de 
bază pe care acesta le susține, o nouă expresie, care, in pregnanta şi 
determinarea ei, conduce de la sine la o aprofundare a problemei 
„apriorismului”. Mai întâi, însă, Kant este nevoit să ia o decizie 
critică cu privire la probleme mult mai complexe decât opoziția 
dintre Leibniz şi Locke. Fără îndoială că s-a pronunțat împotriva lui 
Locke, deoarece Kant făcuse întotdeauna o distincție foarte clară 
între „empirism” şi „empirie”. Avea însă dreptul, în sistemul cu- 
noasterii pur intelectuale pe care îl întreprindea acum, să renunțe, pe 
lângă Locke, şi la Newton? Nu cumva între acesta şi Leibniz existau 
cele mai clare opoziții, neîmpăcate încă, şi, după cum se pare, irecon- 
ciliabile? De la formularea lor clară în corespondența polemică 
dintre Leibniz şi Clarke, ele n-au mai atins vreun echilibru. Întreaga 
literatură filosofică şi ştiinţifică a secolului al XVIII-lea mai este 
încă dominată de ele. Pretutindeni se constituie aici o opoziție, la 
modul dur şi ireconciliabil, între conceptul de lume al metafizi- 
cianului şi ontologului şi cel al fizicianului matematic. Această 


substanță, durată, schimbare, acțiune, percepție, plăcere şi multe alte obiecte ale 
ideilor noastre intelectuale există în noi? Şi dacă aceste obiecte fiind imediate şi 
totdeauna prezente în intelectul nostru (cu toate că nu ar putea să fie totdeauna 
percepute din cauza neatenţiilor şi nevoilor noastre), atunci de ce să ne mirăm că 
spunem că aceste idei ne sunt înnăscute împreună cu tot ce depinde de ele?”, în 
Opera philosophica quae exstant latina gallica germanica omnia, ed. de Johann 
Eduard Erdmann, Berlin 1840, pp. 194-418; vezi p. 196. Pentru spaţiu şi timp, vezi 
cartea a doua, cap. 5: „Idei [...] ca ideile de spaţiu, figură, mişcare aparțin mai 
degrabă simțului comun [. .. ], căci sunt ideile intelectului pur, dar care au legătură cu 
exteriorul şi pe care simţurile ne ajută să le observăm.” (p. 230). 

123 De mundi sensibilis, p. 411. 

scindare devine parola universală în numele căreia se poartă în acea 
epocă războaiele spirituale. Cel mai mare geniu al Germaniei în 
materie de ştiinţă, Leonhard Euler, reia această dispută în 1768, 
într-o lucrare populară, în Briefen an eine deutsche Prinzessin. Dacă 
metafizicianul - aşa prezintă el aici lucrurile -, pentru a înțelege 
lumea, o descompune în părţile ei ultime, matematicianul trebuie să 
procedeze atunci invers, adică să insiste asupra faptului că materia 
şi spaţiul sunt infinit divizibile şi că aici, de aceea, nu se poate 
ajunge la ceva ultim. Dacă primul reduce realul la o sumă de sub- 
stante punctuale, existente pentru sine, care, prin compunere, trebuie 
să creeze fenomenul (sau, mai mult, aparența) -, matematicianul 
ştie că, graţie continuității spaţiului şi timpului, va ajunge întot- 
deauna numai la o relație spaţială sau temporală mai complexă în 
raport cu o altă relație mai simplă, că niciodată însă n-ar putea 
produce întinderea din puncte, extensivul din ceva fără extensie. 
Dacă, mergând mai departe, conform teoriilor metafizice puse în 
discuţie, spaţiul pur şi timpul pur nu există în sine, ci sunt gândite 
doar ca determinatii, ca „accidente” ale corpurilor reale si ale 
mişcărilor acestora, matematicianul şi fizicianul, în ceea ce-i pri- 
veşte, nu se vor mulțumi, desigur, să stabilească ce tip de realitate le 
revine spațiului şi timpului; vor constata, în schimb, în mod sigur, 
că trebuie să le fie atribuită o oarecare realitate şi că, astfel, întin- 
derea şi durata au o existență autonomă, chiar dacă facem abstracție 
de ceea ce este întins şi de ceea ce durează, fără această prezumție, 
n-ar putea defini legile supreme ale mişcării. De exemplu, legea 
inertiei nu poate fi clar formulată dacă nu facem o distincţie prea- 
labilă între spaţiul pur sau absolut, cum îl numise Newton, şi tot 
ceea ce este conținut în el, şi dacă nu îl recunoaştem ca întreg inde- 
pendent, în raport cu care se poate discuta despre repausul sau 
mişcarea unui sistem material. 24 


124 Leonhard Euler, Briefe an eine deutsche Prinzessin iiber verschiedene Gegenstânde 
aus der Physik und Philosophie, Leipzig, 1769 şi Theoria motus corporum solidorum 
seu rigidorum ex primis nostrae cognitionis principiis stabilita et ad omnes motus, 

Cea mai severă obiectie împotriva pretențiilor nejustificate 
ale metafizicii de a se pronunţa în chestiuni de teorie a naturii a fost 
aşadar ridicată aici de un gânditor pentru care Kant simtise mereu 
cea mai adâncă admiraţie şi pe care, după Newton, obişnuia să-l 
considere adevăratul arbitru în toate problemele ştiinţelor exacte şi 
empirice. În prefața lucrării Versuch, den Begriff der negativen 
Größen in die Weltweisheit einzuführen, Kant fäcuse deja referire la 
metoda lui Euler de a vedea in cele mai sigure rezultate ale mate- 
maticii o piatră de încercare pentru tezele filosofice, o măsură a 
adevărului sau falsitätii lor; tot la Euler se referise şi în lucrarea 
Von dem ersten Grunde des Unterschiedes der Gegenden im Raume 
din 1768, lucrare despre care mărturiseşte că este o extindere a 
Reflectülor sale despre spațiu şi timp, ca în De mundi sensibilis 
atque intelligibilis forma et principiis, să-l proslăvească drept 
„phaenomenorum magnus indagator et arbiter”.!% Aşadar, şi acum, 
când se îndreaptă spre o transformare a filosofiei care pare să-l 
apropie din nou de metafizică, Kant este convins de un singur lucru: 
matematica, ştiinţă pură şi aplicată, trebuie să stabilească şi să 
protejeze față de orice „sicane” valabilitatea principiilor metafizice. 
Cum putea fi însă atins acest scop dacă, cum a făcut Kant începând 
de-acum, era menținută opoziţia între lumea sensibilă şi cea 
inteligibilă? Era posibil să i se atribuie matematicii o totală aplica- 
bilitate în sfera fizicii, fără să existe astfel riscul ca ele să fie inter- 
pretate, în natura şi esenţa lor, ca uniforme? Şirul ideilor conduce 
aici la o dilemă tipică. Dacă afirmăm corespondența totală între 
matematic şi empiric, astfel încât să nu existe vreo teză a matema- 
ticii pure care să nu aibă valabilitatea şi în cea aplicată, atunci, după 


qui in huiusmodi corpora cadere possunt, accomodata, Rostock, Greifswald, 1765 şi 
„Reflexions sur l’espace et le temp”, în Histoire de l’Academie Royale des Sciences et 
Belles Lettres, 1748, Berlin, 1750, pp. 324-333; şi Mechanica sive motus scientia 
analytice exposita, 2. vol., Petropol, 1736; vezi mai multe amănunte despre Euler şi 
războiul său împotriva teoriilor „metafizice” despre spațiu şi timp în Das Er- 
kenntnisproblem, vol. II, p. 397 şi urm., p. 422 şi urm. 

125 Versuch, den Begriff der negativen Größen in die Weltweisheit einzuführen, p. 206; 
Von dem ersten Grunde des Unterschiedes der Gegenden im Raume, in Werke, vol. II, 
pp. 391-400; p. 394; De mundi sensibilis atque intelligibilis. forma et principiis, 
p. 414. 

cum se pare, conceptele empirice constituie originea conceptelor 
matematice şi a valorii lor cognitive. Dimpotrivă, dacă adevărurile 
matematice sunt considerate adevăruri pure ale intelectului, care nu 
sunt deduse pornind de la lucruri, ci de la legile şi activităţile 
„intelectului”, ce ne garantează nouă atunci că lucrurile sunt în 
conformitate cu conceptele pure, că sensibilul este conform inteligi- 
bilului? Dorind să ne referim aici la o „armonie prestabilită” a ambelor 
domenii, am obţinut doar un termen, şi nu o soluţie a problemei.'* 
Sistemul leibnizian al metafizicii eşuează, de fapt, chiar în 
acest punct. După părerea lui Kant, lipsa fundamentală a acestui 
sistem este aceea că forma „rationalului”, prezentată şi doar aici 
recunoscută, poate să-şi afirme aplicabilitatea la existența empirică 
doar prin faptul că îi atribuie acesteia un concept fals. Căci forma în 
care apare realul-empiric este spaţiul şi timpul; în sistemul lui Leibniz, 
însă, acestea nu sunt recunoscute ca mijloace specifice şi pure de 
cunoaştere, ci doar ca „reprezentări confuze”. „Adevărul” propriu-zis 
le este atribuit în cadrul acestui sistem doar relațiilor dinamice între 
substanţe, raporturilor monadelor simple, în timp ce tot ceea ce ex- 
primäm în termeni spatiali şi temporali nu ne oferă nicicând acest 
adevăr, ci doar o imagine tulbure a lui. Dacă, pe de altă parte, această 
concepţie este valabilă, atunci, în acest punct, teoria Leibniz-Wolff 
este suprimată. Căci dacă mai întâi avem substanţele, spaţiul şi 
timpul, însă, sunt ulterioare şi deduse (ceva dedus care nu cores- 
punde nicicând în totalitate prototipului), atunci orice conţinut al 
matematicii este dependent de realitatea lucrurilor. Dacă urmărim 
concluzia rationamentului şi nu vrem să o ocolim după bunul nostru 
plac, suntem readusi de fapt pe poziția unei întemeieri empirice a 
matematicii; iar faptul că s-a ajuns la această întemeiere pornind de 
la alte premise decât cele de la care pornise Locke este lipsit de orice 
însemnătate. Deoarece când „lucrurile” determină „conceptul”, şi 
nu invers, se ajunge doar la o cunoaştere accidentală, şi nu la una 
universal valabilă şi necesară. Prin urmare, dacă sunt valabile 


126 Vezi părerea lui Kant în scrisoarea adresată mai târziu lui Marcus Herz, din 21 
februarie 1772, in Werke, vol. IX, pp. 102-108; De mundi sensibilis, p. 426. 


KANT. VIAŢA ŞI OPERA 118 


premisele sistemului Leibniz-Wolff, iar spaţiul şi timpul exprimă 
structura „realitätii” — chiar dacă neadecvat, ci doar neclar -, atunci 
s-a terminat cu orice exactitate şi certitudine necondiționată a 
matematicii. Tezele matematicii ar putea avea atunci pretenții de 
universalitate şi adevăr doar relative şi „comparative”, însă nu 
absolute, iar ideea conform căreia conținutul axiomelor şi tezelor 
geometrice ar putea fi schimbat sau combătut prin experimentare 
progresivă n-ar mai fi absurdă. Ne-a mai rămas doar o cale pentru 
a face față acestor dificultăți - pentru a-i acorda matematicii liber- 
tatea deplină, independența față de realul-empiric, şi, totuşi, pe de 
altă parte, pentru a-i asigura deplina concordanţă cu acesta. Ea ar 
trebui să corespundă domeniului formelor spirituale pure şi, totuşi, 
să se raporteze la domeniul sensibilului, într-o manieră specifică, ca 
niciun alt „concept al intelectului”; ar trebui să recurgă la un princi- 
piu de cunoaştere care să fie „rational” si „sensibil”, „universal” si 
„individual”, „general” şi „concret” în acelaşi timp. 

Apropiindu-ne de analiza critică a formei spațiale şi tempo- 
rale, observăm că, aici, nu avem de-a face cu o cerință accidentală şi 
paradoxală, ci chiar acesteia îi corespunde un „dat” real al cunoaş- 
terii. Căci în această formă se desăvârşeşte de fapt ceea ce fusese 
prezentat ca simplu postulat. Spaţiul şi timpul sunt „universale”: 
asta pentru că ele stau la baza oricărei posibilități de ordonare în 
genere, şi, de aceea, trebuie să constituie premisa oricărui enunţ 
despre o structură concretă şi specială a existenţei, despre una 
empirică individuală. Ele sunt însă, în acelaşi timp, „concrete”, căci 
nu reprezintă pentru noi concepte generice ce pot fi concretizate 
printr-o majoritate de exemplare individuale, ci, în măsura în care 
vrem să le înțelegem în determinarea lor tipică, trebuie să le gândim 
ca individuale şi „unice”. Conceptul de gen „subsumează” diferite 
clase, aşa cum, de exemplu, conceptul de copac cuprinde „speciile”: 


27 Op. cit, p. 420; ar fi încă o dată de subliniat faptul că aici nu este vorba, bine- 
înțeles, despre concepţia istorică reală pe care a avut-o Leibniz despre spaţiu, timp şi 
despre valoarea cognitivă a matematicii, ci despre concluzii ipotetice despre care Kant 
afirmă că şi-ar avea temeiul în premisele sistemului leibnizian. 

brad, tei, stejar etc.; aici, însă, pentru spaţiu şi timp, nu există specii 
subordonate. Chiar dacă descompunem întregul spațiului şi al 
timpului, nu ajungem la nimic ce ar putea fi gândit ca „şi mai 
simplu”, la niciun concept cu un grad mai mic de complexitate, ci în 
fiecare picior şi în fiecare cot, în fiecare minut şi secundă, pentru a 
înțelege totalitatea coexistentei spaţiale şi a succesiunii temporale, 
aceasta trebuie gândită în acelaşi timp. Dacă n-am respecta această 
cerință, atunci n-am gândi nici cotul „în” spaţiu, şi nici secunda 
„în” timp: căci cotul şi secunda trebuie delimitate de restul părților 
spaţiale şi temporale, acestea însă reprezentate în acelaşi timp cu ele. 
Pentru tipul acesta aparte de raportare a particularului la universal 
şi invers, de concepere a întregului în fiecare dintre părțile lui si 
odată cu ele, apare aici un nou termen psihologic şi cognitiv-critic. 
Unde este pretins şi posibil acest tip de înțelegere, acolo nu avem 
de-a face cu forma conceptului, ci cu forma intuiției.!% Acum ajunge 
Kant la ideea hotărâtoare, care, crede el, conţine în sine soluția la 
orice îndoială anterioară. Intuitia spaţiului şi a timpului, recunos- 
cute ca „dat” autonom şi tipic al cunoaşterii, creează de fapt, pentru 
prima oară, adevărata punte de legătură cu pretenţiile care, până 
acum, apăreau ca excluzându-se reciproc. Intuitia constituie punctul 
în care momentul purității intră în legătură cu momentul sensibi- 
litätii. Spaţiul şi timpul sunt sensibile, întrucât simultaneitatea şi 
succesiunea nu pot fi reduse vreodată, în cadrul vreunei analize, la 
simple determinatii conceptuale - ele sunt „pure”, întrucât, fără să 
întreprindem o descompunere de acest fel în elemente conceptuale, 
funcţia pe care o îndeplinesc ele, ca întreg, ne poate conduce la 
deplină „evidentä”, ajutându-ne astfel să le înţelegem in valabili- 
tatea lor necondiționată, superioară oricărui element empiric. Doar 
acum, ajungând în acest punct, există pentru noi o ştiinţă a sensi- 
bilului, o aplicare riguroasă şi exactă a matematicii la fenomene, la 
transformarea şi la cursul lor. S-au tranşat aici două tipuri 
fundamentale de cunoaştere pură: unul, graţie căruia putem stabili 
raporturile „inteligibilului”, şi un altul, pe baza căruia ordonăm 


128 Op. cit., pp. 414, 422. 

sfera sensibilă. Doar primul tip, prin concepte intelectuale pure, ne 
învaţă să cunoaştem lucrurile aşa cum sunt ele, în timp ce al doilea, 
cunoaşterea intuitivă în spațiu şi timp, ne lasă să pătrundem doar în 
lumea „fenomenului”; în acest cadru fenomenal al ei, ea îşi păs- 
trează însă universalitatea şi necesitatea, exactitatea şi certitudinea 
nelimitate.” 

Kant ia astfel şi decizia cu privire la opoziția între Leibniz şi 
Newton, chiar dacă ea nu este formulată aici într-o formă la fel de 
simplă ca în disputa dintre Leibniz şi Locke. În aceasta din urmă, 
Kant este de acord cu Leibniz în toate punctele esențiale: dacă 
respinge noțiunea de „înnăscut” şi pune în locul ei afirmarea legilor 
originare ale spiritului, cunoscute de altfel doar în manifestarea lor, 
aceasta înseamnă mai degrabă o îmbunătățire a terminologiei decât 
o turnură a ideilor leibniziene. În disputa dintre Leibniz şi Newton 
n-a mai fost însă posibil să treacă de partea niciunuia; căci proble- 
mele care-l preocupau acum ieşeau în afara problematicii acestora. 
Euler, în intervenţia sa pentru Newton, susține de fapt interesul 
cercetării empirice, care trebuie apărat de orice pretenție străină, 
critica filosofică a lui Kant se confruntă însă aici cu o problemă mai 
dificilă şi mai complexă. Căci trebuia să înlocuiască decizia negativă 
cu una pozitivă; nu numai că trebuia să asigure şi să afirme ştiinţa 
în propriile ei limite, ci şi să determine cu exactitate ceea ce ieşea în 
afara acestora, ca domeniu propriu al metafizicii. Doar în acest fel 
putea reuşi să prevină intervențiile abuzive ale metafizicii în ştiinţa 
naturii, dar şi intervenţiile abuzive ale acesteia în metafizică. 
Evoluţia fizicii matematice în secolul al XVIII-lea oferea numeroase 
exemple avertizând asupra intervențiilor de acest fel. Kant le-ar fi 
permis cu plăcere geometrului şi fizicianului să utilizeze conceptul 
de „spațiu absolut” pentru deducerea tezelor lor; căci, de fapt, această 
utilizare se epuiza în afirmaţia că acea chintesentä pe care, in geo- 
metrie sau mecanică, o numim „spatiu” nu coincide cu ceea ce numim 
întreg al lumii materiale, ci mai mult i se opune ca ceva inconfun- 
dabil. Kant era în totalitate de acord cu această teză; chiar încercase 


129 Op. cit., p. 413 şi urm., 408 şi urm. 

să o susțină în tratatul din 1768, în Von dem ersten Grunde des 
Unterschiedes der Gegenden im Raume, analizând raporturile geo- 
metrice pure.!% Nu putea fi însă de acord, după cum se întâmpla în 
tot locul, cu formularea unor concluzii, pornind de la natura acestui 
spațiu matematic pur, ce privesc probleme fundamentale de cosmolo- 
gie şi teologie speculativă, raportul dintre Dumnezeu şi lume, dintre 
creație şi eternitate. Şi în această privință Newton i-o luase înainte: 
la calculele şi experimentele din Principiile matematice ale filosofiei 
naturii şi din Optice el adăugă secțiuni în care îşi expune teoria 
despre spațiu ca „sensorium” al divinității şi ca organ al omnipre- 
zentei divine, o teorie, deşi rezervată în privința formei, foarte 
incisivă şi dogmatică in continut.'”' Probleme de acest fel vizau 
polemicile dintre Leibniz şi Clarke. Leibniz subliniase însă deja 
contradicţiile dialectice la care se ajungea pe această cale. Dacă 
acceptăm - astfel conchidea el — că spaţiul şi timpul sunt predicate 
ale oricărei existente, deci şi ale spiritualului şi corporalului, si ale 
lui Dumnezeu şi ale lumii, creația apare atunci, cu necesitate, drept 
un act ce se înfăptuieşte în spaţiul absolut şi în timpul absolut. Ea 
este determinată, aşadar, spaţial şi temporal, „unde” şi „cänd”, 
adică există un moment în care începe şi există un loc, o secțiune 
limitată a spațiului infinit al lumii, care-i serveşte ca fundament, ca 
recipient pentru materia care trebuie inventariată. Dacă vrem însă 
să definim acest loc şi timp, ne rătăcim imediat într-o rețea de anti- 
nomii. Căci, întrucât în spațiul „vid” şi în timpul „vid”, nicio poziție 
nu deține vreun oarecare primat şi nici nu prezintă vreo diferență 
internă față de altele, orice punct pe care-l putem accepta ipotetic 
aici ca „început” sau „limită” spaţială a creaţiei, poate fi oricând 
schimbat cu un altul. Prin urmare, privind astfel lucrurile, nu este 
posibil să instituim un „aici” oarecare, fără ca acesta să nu se trans- 
forme imediat pentru noi într-un „aici” şi „acolo”, şi nici un „acum” 


130 Op. cit., p. 391 şi urm. 

131 Isaac Newton, Philosophia naturalis principia mathematica (Cartea a 3-a, p. 673 şi 
urm.), Optice: sive de reflexionibus, refractionibus, inflexionibus et coloribus lucis, 
libri tres, ed. de Samuel Clarke, Lausanne, Genf, 1740, p. 297 şi urm. 

oarecare, fără ca el să nu se transforme imediat în opusul lui, în- 
tr-un „mai devreme” sau „mai târziu”.!%? Kant, luând insufletit parte 
la toate aceste discuții — cunoştea corespondența dintre Leibniz şi 
Clarke din ediția lui Dutens din 1768, iar observaţiile pe care le-a 
notat în exemplarul pe care-l avea din Metafizica lui Baumgarten ne 
arată cât de amănunțit s-a ocupat de ea - înțelege problema 
formulată aici, însă îi acordă imediat o semnificație şi mai generală. 
Contradictia pe care Leibniz o descoperă aici nu este una izolată, ci 
apare întotdeauna atunci când se folosesc predicate sensibile pentru 
obiecte inteligibile sau predicate inteligibile pentru obiecte sensibile. 
Când se întâmplă aceasta, orice „tezä” enunțată îşi întâlneşte 
imediat „antiteza”, ambele putând fi, în aparenţă cu aceeaşi concizie 
şi necesitate, demonstrate. Kant însuşi relatează că, în perioada 
premergătoare disertatiei inaugurale, a practicat astfel de argumen- 
taţii antitetice şi că doar pe baza lor, a ajuns să fie pe deplin conştient, 
pentru prima oară, de elementul specific al noului sistem: separarea 
principială şi metodică a lumii sensibile de lumea intelectuală. „La 
început, vedeam acest sistem doar într-un clarobscur. Încercam cu 
seriozitate să demonstrez teze, dar şi antitezele lor, şi nu pentru a 
construi un sistem al îndoielii, ci pentru că bănuiam că voi descoperi 
locul în care s-ar ascunde o iluzie a intelectului. Anul '69 mi-a adus 
marea revelaţie.”'5% Iluzia s-a spulberat imediat ce a ştiut faptul că 
obiectul oricărei judecăţi, pentru a fi definit complet, necesită în- 
totdeauna un semn specific care să ne indice condiţiile în care el 
poate fi cunoscut. Dacă omitem acest fapt şi dacă legile, care îşi au 
originea in „predispozitia” (indoles) noastră subiectivă, fiind înte- 
meiate cu necesitate în aceasta, sunt considerate, în mod fals, determi- 
natii ale lucrurilor, deci trebuie atribuite acestora indiferent de modul 
de abordare -, atunci are loc o „subreptie” a conştiinţei. Întrucât 
limitele cunoaşterii dispar, dispare şi orice claritate a obiectelor: nu 


132 Vezi Corespondenţa dintre Leibniz şi Clarke (în ediția întocmită de mine: 
G.W. Leibniz, Hauptschriften zur Grundlegung der Philosophie, traducere de Artur 
Buchenau, cu introducere şi note de E. Cassirer), vol. I, Leipzig, 1904, p. 134 şi urm., 
pp. 147, 188 şi 190. 

133 Reflexionen, vol. II, (nr. 4), p. 4. 

mai avem un subiect al judecății, ci rătăcim încoace şi încolo, fără 
vreun fir călăuzitor, printre diferite interpretări şi semnificații. 
Spiritul uman devine o lanternă fermecată, care, în funcţie de lu- 
mina proiectată asupra lucrurilor, le schimbă şi deformează în mod 
curios silueta. Doar delimitarea strictă a celor două sfere în care se 
mişcă judecätile noastre ne protejează de astfel de „fantasme ale 
spiritului”: Odată înfăptuită această separare, nu mai putem cădea 
în ispita de a aplica predicatele „unde” şi „când” la obiectele lumii 
intelectuale pure, de exemplu, la Dumnezeu şi substanțele imate- 
riale, la fel cum, pe de altă parte, nu mai putem concepe obiectele 
sensibile decât în condiţiile specifice ale sensibilităţii, în formele 
pure ale intuitiei, adică în spaţiu şi timp." 

Ajungem astfel acum la un dublu rezultat. „Contaminarea” 
(contagium) inteligibilului prin sensibil, aşa cum apărea ea distinct 
în teoria newtoniană a divinitätii'®, este înlăturată; pe de altă 
parte, însă, formelor sensibilităţii, în cadrul acestei regiuni a obiec- 
telor experienţei, li se asigură certitudine necondiționată şi aplicabi- 
litate permanentă. Atât metafizica, cât şi fizica matematică sunt în 
egală măsură satisfăcute; fiecare şi-a găsit centrul de greutate şi 
propriul principiu al certitudinii. Pentru Kant, în aceasta rezidă 
tema principală şi nucleul propriu-zis al disertatiei lui inaugurale. 
„Prima şi a patra secțiune” - îi scrie lui Lambert la 2 septembrie 
1770, căruia îi şi trimite lucrarea — „pot fi trecute cu vederea ca mai 
puţin importante, însă în a doua, a treia şi în a cincea, deşi, din 
cauza indispozitiei mele, nu le-am redactat astfel încât să fiu mul- 
tumit, mi se pare că se află un material care ar fi demn de o dez- 
voltare atentă şi amănunțită. Este fals că, în metafizică, unde este 


134 Vezi De mundi sensibilis, p. 427 şi urm. 

135 O p. cit., p. 426 şi 428. 

” A doua secțiune este Despre deosebirea în genere a celor sensibile de cele inteligibile; 
a treia, Despre principiile formei lumii sensibile; a cincea, Despre metoda în legătură 
cu cele sensitive şi intelectuale în metafizică [vezi şi Imm. Kant, Despre forma şi 
principiile lumii sensibile şi a celei inteligibile, traducere de Constantin Noica, 
Tipografia Bucovina, Bucureşti, 1936 — deşi există această traducere, am preferat să 
retraduc pasajele din această lucrare decât să le preiau ca atare de aici - n.t.] 

vorba doar de concepte şi principii ale raţiunii pure, legile cele mai 
generale ale sensibilităţii joacă un rol important. Se pare că meta- 
fizicii ar trebui să-i preceadă o ştiinţă specială, deşi negativă (pheno- 
menologia generalis), în care principiile sensibilităţii să-şi determine 
valabilitatea şi limitele astfel încât să nu încurce judecätile despre 
obiectele rațiunii pure, cum aproape întotdeauna s-a întâmplat până 
acum. Căci, raportate la ele, spațiul şi timpul si axiomele tuturor 
lucurilor sunt, din punctul de vedere al cunoaşterii empirice şi al 
obiectelor simțurilor, foarte reale şi conţin condiţiile tuturor feno- 
menelor şi judecăților empirice. Dacă ceva nu este însă gândit ca un 
obiect al simțurilor, ci, prin intermediul unui concept pur al rati- 
unii, ca un lucru sau ca substanță, apar atunci poziţii în întregime 
false dacă vrem să le subordonăm conceptelor fundamentale ale 
sensibilităţii. De asemenea, mi se pare, şi poate că de aceea mă simt 
eu atât de fericit, deşi mai trebuie încă să încerc să obțin şi confir- 
marea dumneavoastră, că o astfel de disciplină propedeutică, care 
apără adevărata metafizică de orice amestec al sensibilului, poate fi 
realizată eficient şi evident chiar cu mici eforturi.” Ceea ce Kant 
consideră aici obiectul unui mic efort se va dovedi de fapt cea mai 
profundă şi încordată muncă timp de un deceniu: doar Critica ra- 
țiunii pure, care apare la aproape 11 ani după această scrisoare 
către Lambert, va conduce la „evidentä” reală această propedeuticä 
a gândirii metafizice pe care Kant o întrezăreşte aici. 

Înainte să pornim pe drumul ce conduce dincolo de diser- 
tatia inaugurală, să ne oprim încă o dată asupra evoluţiei ideatice 
care a dus la naşterea rezultatelor din această lucrare. Pentru in- 
tervalul dintre Visurile unui vizionar şi disertaţie dispunem de date 
relativ puţine; dacă le luăm însă pe toate în calcul, obținem totuşi o 
imagine clară despre progresul ideatic înregistrat în aceşti ani. Ştim 
despre Kant că, în acest interval, ia contact cu lucrarea lui Leibniz, 
Noi eseuri asupra intelectului uman, că el, în strânsă legătură 
cu aceasta, schiteazä o teorie a conceptelor intelectuale pure, în care 


136 Vezi scrisoare către Johann Heinrich Lambert din 2 septembrie 1770, în Werke, 
vol. IX, pp. 73-76. 

spațiul şi timpul se mai află încă pe acelaşi plan cu „conceptele 
raționale” pure de substanță, cauză, posibilitate, necesitate etc., şi 
că, treptat, începe pentru el separarea strictă a „conceptelor elemen- 
tare ale sensibilităţii”, a „conceptelor pure ale intuitiilor”. Putem 
urmări cum, bazându-se mai ales pe lucrările lui Euler şi cu referire 
la discuţia dintre Leibniz şi Clarke, încearcă să soluţioneze disputa 
dintre „matematician” şi „metafizician” cu privire la problema spa- 
tiului şi a timpului, cum, însă, în acest sens, se încurcă tot mai 
adânc în contradicții dialectice până când, în cele din urmă, în 1769, 
ajunge să vadă problema generală a antinomiilor în semnificația ei 
decisivă.!5 Formulând riguros problema, el găseşte acum şi o nouă 
soluţie. „Teza” şi „antiteza” pot fi unificate doar dacă înțelegem că 
ele vizează lumi diferite. Separarea lor, dar şi întemeierea fiecăreia 
dintre ele constituie de aici înainte adevărata sarcină a metafizicii. 
În privința metodei, în metafizică nu este important, după cum se 
întâmplă în alte ştiinţe, să începem cu încercări singulare şi paşi 
mici de gândire, pentru ca ulterior, când obținem deja un anumit set 
de convingeri, să cercetăm principiile care ne-au ghidat în cunoaş- 
tere. Întrebarea cu privire la metodă constituie aici începutul pro- 
priu-zis şi legitim al oricărei cunoasteri: Methodus antevertit omnem 
scientiam.1% Vedem aici foarte clar cum Kant, atingând un nou 
stadiu al gândirii, nu depăşeşte totuşi cadrul continuității evoluției 
sale de până atunci. Filosofia mai este încă pentru el o „ştiinţă 
despre limitele rațiunii umane”; acum, însă, ca fundament al deter- 
minării limitelor el obține noi „date” pe care înainte nu le-a înțeles 
nici în întregul lor, nici ca importanță. Sistemul cunoştinţelor aprio- 
rice reprezintă fundamentul oricărei distincții între lumea sensibilă 
şi lumea inteligibilă. Leibniz a dat un prim contur acestui sistem, nu 
i-a văzut însă si subtilele ramificații, căci dincolo de principiul 
comun, dincolo de „rationalitate”, specifică în egală măsură tuturor 


17 Mai multe detalii despre semnificaţia problemei antinomiilor pentru istoria 
evoluţiei lui Kant, vezi la Benno Erdmann, în prefața la Reflexionen („Die Ent- 
wicklungsperioden von Kants theoretischer Philosophie”), în Kant, Reflexionen, 
pp. XIII-LX: p. XXIV şi urm. 

138 De mundi sensibilis, p. 427. 

elementelor acestei chintesente, conceptelor logic-ontologice, dar si 
celor matematice, el a neglijat diferenţele tipice de valoare ce există 
totuşi aici. Disertatia inaugurală a făcut primul pas decisiv în direc- 
ţia clarificării acestor diferențe: iar acum trebuiau trasate, la modul 
riguros, liniile de demarcaţie, până când „ratiunea” ieşea la iveală ca 
unitate desăvârşită şi, în acelaşi timp, în specificul şi articularea 
tuturor momentelor ei particulare. 


2.5. Descoperirea problemei critice fundamentale 


Kant, la 46 de ani, grație lucrării De mundi sensibilis atque 
intelligibilis forma et principiis, îşi ocupă noua catedră, iar acest 
fapt putea fi interpretat aici ca punct culminant al evoluției sale 
filosofice. Din nou se afla în fața marilor puteri intelectuale ale 
epocii, obținând, în raport cu ele, o poziție proprie şi independentă. 
Nimic nu părea mai necesar decât consolidarea averii spirituale prin 
efort obținută şi desăvârşirea ei sub toate aspectele. Kant însuşi 
crede că orice activitate ulterioară trebuie să servească doar unui 
singur scop: aprofundarea şi fundamentarea convingerilor deja obti- 
nute. Chiar în acest punct survine însă acum cotitura decisivă, care, 
pentru prima oară, îi oferă vieții şi gândirii sale adevărata profun- 
zime. Ceea ce pentru alţii, chiar pentru marile talente filosofice, ar fi 
însemnat sfârşitul, pentru geniul filosofic al lui Kant constituie doar 
primul pas pe o cale în totalitate nouă. Mai târziu, însuşi Kant 
plasează începutul realizărilor lui originale ca gânditor şi scriitor în 
anul 1770 - şi, de fapt, tot ce premerge acestei perioade, indiferent 
cât de bogat este în conținut, are o însemnătate secundară raportat 
la acele etaloane, care, începând cu disertatia inaugurală şi până la 
critica rațiunii, au fost din nou examinate şi schimbate. 

Înainte să intrăm propriu-zis în această epocă, cea mai 
importantă pentru formarea lui Kant, trebuie să precizăm succint 
câteva aspecte cu privire la viața şi evoluţia lui profesională. Fără 
îndoială că obținerea postului de profesor titular de logică şi meta- 
fizică a constituit o etapă importantă; Kant avea astfel asigurat 

răgazul netulburat pentru desăvârşirea operei sale filosofice. Din 
scrisorile pe care le adresează ministrului şi regelui, cu ocazia 
candidaturii lui la postul de profesor, în pofida modestiei de care dă 
dovadă, aflăm totuşi cât de îngrijorat era în privinţa viitorului. „În 
primăvara aceasta” - scrie el — „intru în al 47-lea an de viață, vârstă 
care face tot mai neliniştitoare grija pentru viitoare neajunsuri.”'”° 
„În cazul în care petiția mea smerită şi-ar rata scopul, atunci vârsta 
şi raritatea ocaziilor de a ocupa un post la Academie, dar şi acea 
conştiinţă de a candida doar pentru acele posturi pe care le pot 
ocupa cu onoare, ar nimici în mine orice speranță de a mă putea 
întreţine în viitor în patria mea.”'* De fapt, toate demersurile pe 
care Kant le-a întreprins înainte în această direcție rămăseseră fără 
succes. În primii ani de profesorat i-a fost refuzat până şi postul de 
profesor la o şcoală confesională din Königsberg pentru care con- 
curase; acesta a fost ocupat, după cum relatează Wald în discursul 
lui comemorativ, de un „ignorant notoriu” pe nume Kahnert.!*! 
Eşuase, de asemenea, şi în încercarea de a obține postul de profesor 
de logică şi metafizică al lui Martin Knutzen, la câţiva ani după 
moartea acestuia; când, în aprilie 1756, formulase petiția, izbuc- 
nirea războiului era din nou iminentă, iar guvernul prusac lăsase 
postul neocupat din motive economice.!*? Sub auspicii şi mai puțin 
favorabile a stat şi următoarea petiție a lui Kant, formulată doi ani 
mai târziu, pentru postul de profesor de logică şi metafizică. Odată cu 
moartea profesorului Kypke în 1758, postul rămase vacant. În acea 
perioadă, întreaga Prusie de Est era ocupată de ruşi şi administrată 


139 Scrisoare către baronul von Fürst din 16 martie 1770, in Werke, vol. IX, p. 68 şi urm. 

140 Scrisoare către Friedrich al II-lea din 19 martie 1770, in Werke, vol. IX, p. 70. 

141 Vezi Reicke, Kantiana, p. 7; Borowski, Darstellung des Lebens Kant’s, p. 31, notă; 
nu mai există niciun motiv de a pune la îndoială conținutul acestor relatări de vreme 
ce Arthur Warda („Zur Frage nach Kants Bewerbung um eine Lehrstelle an der 
Kneiphoefischen Schule”, în Altpreussische Monatsschrift 35 [1898], pp. 578-614) 
a demonstrat, pe baza actelor scolii, cä, incepänd cu anul 1757, Kahnert a fost angajat 
acolo ca profesor. Desigur, nu s-a găsit în acte dovada faptului că Imm. Kant a 
concurat pentru post. 

142 Petiţia lui Kant către regele Friedrich al II-lea, din 8 aprilie 1756, vezi Werke, 
vol. IX, p. 2 şi urm. 

de autorităţile lor militare. Prin urmare, petiția nu trebuia înaintată 
doar Facultăţii de Filosofie din Königsberg, ci, în acelaşi timp, 
şi „măritei şi puternicei împărătese autocrate a tuturor ruşilor”, îm- 
părătesei Elisabeta. Reprezentantul ei, guvernatorul rus din Königsberg, 
s-a pronunţat totuşi împotriva lui Kant; în locul său, a primit postul 
colegul Buck, care fusese recomandat în primul rând de senatul uni- 
versitäti, şi chiar cu motivaţia că îl depăşeşte pe Kant, în privința 
anilor de muncă, cu mai mult de doisprezece ani.'* Însă, nici după 
revenirea Königsbergului la administraţia prusacă, când, odată cu 
sfârşitul războiului de şapte ani, chestiunile învățământului supe- 
rior puteau fi din nou dezbătute, Ministerului de Justiţie, care ad- 
ministra pe atunci problemele de învățământ, nu i se oferise încă 
nicio ocazie să-l promoveze pe Kant. Într-o ordonanță din 5 august 
1764, adresată autorităţilor prusace din Königsberg, chiar este men- 
tionat faptul că „un anumit profesor de acolo, pe nume Immanuel 
Kant, ar fi atras atenţia prin câteva dintre lucrările lui [...] din care 
răzbate o foarte temeinică erudiție”, însă singurul post ce-i putea 
fi oferit pe atunci era un post de profesor de artă poetică in Königsberg. 
Refuzându-l, Kant cel puţin a primit asigurarea că „va fi plasat” 
imediat ce se iveşte o altă ocazie; iar o scrisoare adresată Senatului 
Universităţii din Königsberg dispunea ca „magistrul docent foarte 
talentat şi renumit [...] să fie promovat cu prima ocazie”.!* Până la 
ivirea acestei ocazii, s-au scurs însă mai mult de 6 ani. Kant trebuia 
să se mulțumească deocamdată cu postul, oferit la cerere, de ajutor 
de bibliotecar în cadrul Bibliotecii Regale din Kânigsberg, cu un 


143 Petiţia lui Kant către rector şi Senat (din 11 decembrie 1758), către Facultatea de 
Filosofie din Königsberg (din 12 decembrie 1759) şi către împărăteasa Elisabeta a 
Rusiei (din 14 decembrie 1758), vezi Werke, vol. IX, pp. 3-6. Faptul că petiția trebuia 
adresată împărătesei constituia o formă impusă de autoritatea rusă şi stipulată 
printr-o ordonanţă specială; detalii vezi la Arthur Warda, „Kants Bewerbung um die 
Stelle des Sub-Bibliothekars an der Schlossbibliothek”, în Altpreussische Monats- 
schrift 36 (1899), pp. 473-524. 

144 Schubert, Immanuel's Kant Biographie, p. 65 şi urm. 

145 Despre planul de a prelua Kant postul de profesor de artă poetică şi despre 
decretele şi dispoziţiile în legătură cu aceasta, vezi op. cit., p. 49 şi urm. [citat Anexa 
A, pentru petiția adresată regelui, din 24 octombrie 1765, in Werke, vol. IX, p. 40]. 

venit de 62 de taleri pe an - o sumă despre care spunea în petiția sa 
că, deşi modestă, „i-ar servi totuşi asigurării existenţei, şi-aşa 
incertä”.'* Ani la rând, din cauza incompetentei superiorului său, 
bibliotecarul-şef Bock, a purtat aproape singur, cu solicitudine şi 
punctualitate, întreaga povară a muncii. Abia în aprilie 1772, la doi 
ani după ce ocupase postul de profesor titular, a cerut să fie demis 
din postul de ajutor de bibliotecar, căci, din cauza obligaţiilor aca- 
demice, nu-i mai rămânea timp şi pentru acesta.” Când, in 1769, 
s-a ivit posibilitatea ocupării unui post în Erlangen, vedea în ea „o 
şansă mică, dar sigură”, iar acest fapt demonstrează că, şi în ultimii 
săi ani de profesorat, se mai gândea încă la siguranţa viitorului." 
Se temea însă că, acceptând, universitatea ii va hotărî de îndată 
numirea şi, prin profesorul de matematică şi fizică, Simon Gabriel 
Suckow, îl va invita să-şi ocupe imediat postul. Abia acum realiza ce 
ar fi însemnat pentru el schimbarea mediului şi a modului său obiş- 
nuit de viață. „Noi şi binevoitoare asigurări” — îi scrie lui Suckow -, 
„în privința unui posibil post vacant în localitate, oraşul natal şi un 
cerc destul de mare de cunoscuți şi prieteni, dar mai ales constituția 
mea firavă, toate astea se împotrivesc dintr-odată acestei intenţii: 
îmi pot găsi liniştea doar acolo unde, deşi în circumstanţe dificile, 
am găsit-o până acum întotdeauna [...] Îmi fac foarte multe griji, 
onorabile [...] să nu cumva să stârnesc nemulțumire din cauza 
aşteptării zadarnice pe care eu însumi am provocat-o. Numai dum- 
neavoastră, onorabile, cunoaşteţi slăbiciunile ce se ascund în carac- 
terul oamenilor, şi chiar foarte bine: în privința unui suflet care nu 
este predispus la schimbări, considerate neînsemnate de alții, dum- 
neavoastră ar trebui să luați în calcul şi obstacolele, care, deşi 
adesea pot avea consecințe dezavantajoase, pot fi controlate la fel de 


146 Petiţia către rege din 24 octombrie 1765, p. 40 şi urm. şi către ministru, baronul 
von Fiirst, din 29 octombrie 1765, în Werke, vol. IX, p. 41 (vezi şi Arthur Warda, 
op. cit., p. 477 şi urm.). 

147 Scrisoare către regele Friedrich al II-lea din 14 aprilie 1772, in Werke, vol. IX, 
p. 109. Mai multe detalii despre postul şi activitatea lui Kant ca ajutor de bibliotecar, 
vezi Karl Vorländer, Immanuel Kants Leben, Leipzig, 1911, p. 79 şi urm. 

148 Citat după Karl Vorländer, op. cit., p. 83 şi urm. 

puţin ca şi şansele.” În anii următori, după ocuparea postului de 
profesor titular de logică şi metafizică, Kant, deşi n-a mai fost 
constrâns de griji materiale, gândea la fel. Ministrul von Zedlitz, 
care nu îl aprecia doar ca profesor, ci şi ca filosof, a încercat, în 
1778, să-l determine să accepte un post de profesor la Halle; refuzat 
fiind, nu i-a arătat doar „imbunätätirea” pe care ar fi adus-o schim- 
barea postului, ci i-a şi amintit că, pentru un om ca el, ar fi o datorie 
să-şi extindă cercul de influență - Kant rămase totuşi de neclintit in 
decizia lui. „[...] mi-aş dori” - îi scria von Zedlitz pe atunci - „ca 
oameni cu cunoştinţele şi talentele dumneavoastră să nu fie atât de 
rari, nu am vrut să vă supăr, am vrut însă să nu treceţi cu vederea 
datoria dumneavoastră de a fi de folos celorlalți în ocaziile care vi se 
oferă şi să luaţi în calcul faptul că cei 1.000 până la 1.200 de 
studenți din Halle au dreptul să ceară îndrumare de la dumnea- 
voastră, iar de omiterea acestui drept nu vreau să mă fac răspun- 
zător.”15 Halle, unde Wolff, numit din nou de Friedrich cel Mare, 
predase paisprezece ani, se bucura de fapt de renumele primei 
universități cu tradiție filosofică din Germania, iar von Zedlitz, 
depunând mari eforturi în vederea creşterii prestigiului ei, putea 
să-i prezinte lui Kant chiar şi la restul disciplinelor câteva nume mari. 
Voltaire spunea că, pentru a vedea incununarea eruditiei germane, 
trebuie să mergem la Halle. Kant nu doar că s-a opus oricărei ten- 
taţii a vanitätii - von Zedlitz îi oferise până şi titlul de consilier aulic 
în eventualitatea că „circumstanţele conexe de care nici măcar filo- 
soful nu se poate separa” ar putea să-i facă plăcut acest titlu —, ci, 
ceea ce cu siguranță era şi mai important pentru el, şi tuturor apelu- 
rilor pe care von Zedlitz le făcuse la datoria sa față de universalitate 
şi tineretul studios. „Beneficii şi senzație pe o mare scenă” - îi scrie 
Kant pe atunci lui Marcus Herz - „mă stimulează, după cum ştiţi, in 
mică măsură. Tot ce mi-am dorit şi am obținut este o situaţie 


149 Scrisoare către Simon Gabriel Suckow din 15 decembrie 1769, in Werke, vol. IX, 
p. 66 şi urm. 

150 Karl Abraham, baron von Zedlitz, scrisoare către Kant din 28 martie 1778, in 
Werke, vol. IX, p. 171 şi urm. 

liniştită şi adecvată nevoilor mele, alternând cu muncă, speculaţii şi 
relații sociale, prin care spiritul meu, uşor afectat, însă în rest lipsit 
de griji, şi corpul meu, mai mult capricios, deşi niciodată bolnav, vor 
fi, fără efort, ținute ocupate. Orice schimbare îmi produce teamă, 
chiar dacă creează aparența îmbunătăţirii stării mele, şi cred că 
trebuie să mă bazez pe acest instinct al meu, dacă vreau să întind şi 
mai departe firele fine pe care ursitoarele mi le tes. Aşadar, cele mai 
mari mulțumiri binefăcătorilor şi prietenilor mei atât de binevoitori 
să se intereseze de bunăstarea mea, în acelaşi timp, şi rugămintea 
mea supusă ca ei să mă protejeze de toate neliniştile, însă în situaţia 
mea actuală [...].”'”! Nu arareori unii au condamnat această hotä- 
râre; chiar s-a făcut haz pe seama firii sensibile şi anxioase a filo- 
sofului în chestiunile ce țineau de viaţa lui exterioară; însă, în ambele 
cazuri, Kant a fost judecat mai mult prin prisma unor motive 
abstracte şi generale decât prin cântărirea situaţiei concrete de viață 
care a stat la baza deciziei sale. În acea perioadă se gândea la 
elaborarea operei, care, atât conceptual, cât şi literar, necesita o 
muncă enormă, cum poate niciodată n-a realizat-o vreun gânditor. 
Din momentul în care Kant a conceput-o, viața lui nu mai avea 
pentru el nicio însemnătate în sine şi în afara operei; viața era doar 
substratul pentru sarcina spirituală ce trebuia îndeplinită. Toate 
forțele personale sunt puse doar în slujba acestui proces conceptual 
abstract. Se plânge mereu, în această perioadă, de sănătatea lui 
„mereu întreruptă”; însă, corpul, graţie unei diete atente si chib- 
zuite, îi ținea piept eforturilor. Observăm că, în această perioadă, 
Kant resimte orice schimbare, deşi din exterior ar putea apărea ca o 
îmbunătăţire a situaţiei sale, ca pericol şi nelinişte. Scrisoarea lui 
Kant către Marcus Herz aminteşte în multe puncte de corespon- 
denta lui Descartes cu Chanut, ambasadorul francez în Stockholm, 
pe când acesta îl invita la Curtea Cristinei a Suediei. Şi Descartes 
simţea o puternică împotrivire față de invitaţia ce implica renunțarea 
la un mod de viață metodic ales şi, până în acel moment, riguros 
urmat - o împotrivire căreia, în cele din urmă, i-a cedat, însă mai 


151 Scrisoare către Marcus Herz din aprilie 1778, în Werke, vol. IX, p. 174 şi urm. 

puțin din convingere, şi mai mult din motive exterioare. Kant, în 
schimb, a rămas şi în această privință fidel legii interioare - suntem 
convinşi că „instinctul” pe care se baza era, de fapt, acel daimonion 
care i-a determinat cursul vieții, conform cerințelor pur obiective ale 
operei sale. 

Corespondenta lui cu Marcus Herz în intervalul 1770-1780 
reprezintă o mărturie incomparabilă în privința modului în care s-a 
născut în el, printr-o evoluţie liniară a ideii, această operă, în pofida 
oricăror dificultăţi şi piedici interioare — o mărturie care, desigur, 
trebuie luată ca atare, căci nu detinem alte informaţii despre aceşti 
ani. Unii, pe baza reproducerilor ce s-au păstrat după prelegerile de 
metafizică ale lui Kant, au încercat să contureze o imagine a con- 
ceptiei filosofice dezvoltate în această perioadă, dar acest demers s-a 
dovedit nesigur în mai multe privințe; pe lângă faptul că aceste 
reproduceri nu pot fi datate cu exactitate, găsim în ele, fie din vina 
celui care le-a scris, fie din cauza manualului care, conform tradiţiei, 
stătea la baza prelegerilor, atât de multe elemente stranii încât 
valoarea lor, ca surse ale filosofiei kantiene, devine cu adevărat 
problematică. Scrisorile către Herz, în schimb, nu numai că recon- 
stituie evoluţia ideilor kantiene, ci reprezintă şi o oglindire fidelă a 
stărilor de spirit pe care le experimenta Kant. La dezbaterea publică 
a lucrării De mundi sensibilis, Marcus Herz participase în calitate 
de „respondent”, fiind introdus în toate detaliile acestei lucrări de 
însuşi Kant. De aceea, dacă Immanuel Kant aştepta de la cineva 
înțelegere pentru ulterioarele dezvoltări ale ideilor sale, Marcus 
Herz era acela. Corespondenta lor a fost adesea întreruptă şi se pare 
că, pentru o perioadă, chiar lipseşte; Kant, care, prin aceste scrisori, 
îşi dădea oarecum sieşi socoteală despre progresul gândirii, simțea 
însă nevoia mereu de a o relua. Prin această corespondenţă, rapor- 
turile dintre profesor şi elev au devenit tot mai intime şi mai priete- 
nesti. „Ales şi nepretuit prieten”, „onorabile şi preastimate prieten” 
- astfel i se adresează Kant lui Herz, el, care întotdeauna era zgäreit 
în folosirea acestui apelativ. I-a permis astfel lui Herz, ca nimănui 
altcuiva înainte, o profundă privire în atelierele gândurilor sale. 
Prima scrisoare, din iunie 1771, nu ne arată doar noile rezultate la 

care ajunsese între timp, ci şi aruncă o lumină asupra metodei su- 
biective de care se serveşte de aici înainte în prelucrarea gândurilor 
sale. „Dumneavoastră ştiţi că eu nu privesc obiecțiile rationale” - îi 
scrie Kant lui Herz, scuzându-se pentru amânarea răspunsului său 
la obiecțiile ridicate de Lambert si Mendelssohn cu privire la 
disertaţie — „doar în funcţie de modul în care ar putea fi combătute, 
ci le las să se intreteasä cu judecätile mele, acordându-le dreptul de 
a-mi da peste cap toate părerile preconcepute. Privindu-mi nepar- 
tinic opiniile, din punctul altora de vedere, sper să obțin un al treilea 
punct de vedere, mai bun decât cel pe care-l aveam inițial. În plus, 
lipsa de convingere la oameni cu o mare capacitate de pătrundere 
este pentru mine întotdeauna o dovadă că teoriile mele au anumite 
lacune, fie în privinţa claritätii, fie a evidenţei, fie în privinţa a ceva 
şi mai important. O îndelungă experiență m-a învăţat că înțelegerea 
intentiilor noastre nu poate fi obținută prin constrângere şi grăbită 
prin încordare, ci este nevoie de o perioadă destul de mare de timp 
pentru a analiza, periodic, un singur concept în toate raporturile şi 
contextele posibile, iar, astfel, spiritul sceptic să se trezească şi să 
cerceteze dacă rezultatul gândirii rezistă în fața celei mai severe 
îndoieli. Pe astfel de lucruri m-am concentrat în acest timp, de fapt, 
din respect față de părerile celor doi eruditi, deşi există şi posibili- 
tatea unui reproş de nepolitete din partea mea. Ştiţi ce mare influ- 
entä are în general a face o distincţie riguroasă între, pe de o parte, 
faptul că nu doar sensibilitatea, ci şi intelectul se bazează pe prin- 
cipiile subiective ale forțelor sufleteşti, şi, pe de altă parte, ceea ce 
vizează obiectele în ansamblul filosofiei, până şi cele mai importante 
scopuri ale oamenilor. Dacă nu cădem în patima sistemului, atunci 
se verifică reciproc şi cercetările întreprinse asupra aceleiaşi reguli 
fundamentale în vasta sa utilizare. De aceea, sunt preocupat acum 
să elaborez o lucrare cu titlul Limitele sensibilităţii şi ale rațiunii, 
care să prezinte raportul legilor şi conceptelor fundamentale pre- 
luate din lumea simțurilor, dar şi să schiteze ceea ce constituie na- 
tura teoriei gustului, metafizica şi morala. De-a lungul iernii am 
parcurs toate materialele în acest sens, am cântărit toate punctele 
de vedere, le-am potrivit, însă doar pe scurt am schițat planul 

lucrării.”52 Care este momentul nou ce diferențiază acest plan de 
proiectul anunțat în disertatia inaugurală? Din observațiile lui Kant 
din aceeaşi scrisoare către Herz, reiese, fără îndoială, faptul că 
disertatia trebuia să constituie textul de bază şi pentru lucrarea pe 
care o avea acum în minte, deşi recunoscuse că anumite explicaţii ce 
apar în ea sunt eronate. Prin urmare, trebuie să acceptăm aici o 
dublă relație, una pozitivă şi una negativă - pe de o parte, este 
confirmat procedeul de bază din lucrarea De mundi sensibilis, pe de 
altă parte, însă, rezultatul la care ajunge aceasta este anulat. Dacă 
ne aducem aminte de obiecțiile lui Lambert şi Mendelssohn, care 
constituie punctul de plecare pentru considerațiile kantiene ulte- 
rioare şi care servesc mai ales la deşteptarea „spiritului sceptic” în 
el, obținem un indiciu clar cu privire la dubla relație deja mentio- 
natä. Obiectiile celor doi gânditori, în deplină concordanţă, se referă 
la modul în care a fost formulată, în disertaţie, teoria despre 
„idealitatea spaţiului şi a timpului”. Desigur, această teorie, în şi 
pentru sine, nu conține, consideră ei, nimic surprinzător sau para- 
doxal; metafizica leibniziană stabilise deja că spațiul şi timpul sunt 
doar ordonări ale fenomenelor, iar această teză îmbracă cele mai 
diferite forme în literatura filosofică a secolului al XVIII-lea. Lambert 
şi Mendelssohn au fost deranjati mai ales de faptul că această 
idealitate a spaţiului şi timpului părea că se transformă, în diser- 
tatie, într-o simplă „subiectivitate” a acestora. „Timpul” - scrie 
Mendelssohn - „este [după Leibniz] un fenomen (Phaenomenon) şi 
are, la fel ca toate fenomenele, ceva obiectiv şi ceva subiectiv.” 
Lambert, la rândul lui, subliniază că încă n-a putut fi convins în 
privința faptului că timpul nu este „ceva real”: dacă schimbările 
sunt reale (asta până şi un idealist trebuie să admită, deoarece le 
percepe nemijlocit în schimbarea internă a reprezentărilor sale), 
atunci şi timpul trebuie să fie real, întrucât orice schimbări se petrec 
în timp, în lipsa acestuia neputând fi „gândite”.! Astăzi, putem 
constata cu uşurinţă că aceste obiecţii nu atingeau de fapt sensul 


152 Scrisoare către Marcus Herz din 7 iunie 1771, în Werke, vol. IX, p. 96 şi urm. 
153 Vezi Mendelssohn, scrisoare către Kant din 25 decembrie 1770, in Werke, vol. IX, 
pp. 90-93; J.H. Lambert, scrisoare din 13 octombrie 1770, în op. cit., pp. 80-88. 

profund al teoriei kantiene, că ele, pentru a ne exprima în termenii 
viitorului sistem, confundau idealismul „transcendental” cu un 
idealism „psihologic”; Kant însuşi s-a referit la acest fapt într-un 
binecunoscut pasaj din Critica rațiunii pure. Însă nu cumva se 
justifică această confuzie? Nu cumva era aproape necesară dacă ne 
gândim la forma în care a fost expusă teoria spațiului şi timpului în 
disertaţie? Nu cumva „subiectivitatea” formelor intuitiei, deşi con- 
stituia temeiul certitudinii matematicii şi ştiinţei naturii, trebuia să 
apară totuşi ca o pată care o distingea de „conceptele pure ale 
intelectului” în defavoarea ei? Căci despre acestea din urmă s-a spus 
clar că ne oferă lucrurile spre cunoaştere, şi nu doar aşa cum ne 
apar ele nouă, ci şi cum sunt în şi pentru sine. Deşi spaţiul şi timpul 
nu sunt obiecte absolute, conceptul lor este „foarte adevărat”!5%; 
ideea aceasta a fost mereu subliniată; acest adevăr rămâne totuşi 
doar un adevăr de rangul al doilea, de vreme ce există alte concepte 
care au pretenția de a se raporta „nemijlocit la lucruri”, nu doar la 
„fenomene” şi la relaţiile dintre ele. 

Scrisoarea lui Kant către Herz ne arată cum cercetarea sa 
progresivă începe chiar în acest punct dificil. Kant consideră drept 
rezultat incontestabil separarea conceptelor „sensibile” de cele „in- 
telectuale”; în acelaşi timp, însă, extinde şi asupra ultimei sfere, 
neafectate de critică până acum, distincţia între ceea ce se sprijină 
pe „principii subiective” şi ceea ce se referă la „obiecte”. „Nu doar 
subiectivitatea sensibilităţii, ci şi a intelectului” începe să i se con- 
tureze acum tot mai concret şi mai clar - însă, în loc să se rätäceascä 


15 Vezi Critica rațiunii pure, „Estetica transcendentală”, $ 7, pp. 84-86. 

155 Vezi De mundi sensibilis [p. 418], „Quanquam autem Tempus in se et absolute 
positum sit ens imaginarium, tamen, quatenus ad immutabilem legem sensibilium, 
qua talium, pertinet, est conceptus verissimus et per omnia posibilia sensuum obiecta 
in infinitum patens intuitivae repraesentationis conditio” [Chiar dacă timpul, 
considerat în sine şi absolut, este o realitate imaginară, totuşi, în măsura în care se 
referă la legea imuabilă a unor asemenea lucruri sensibile, este un concept foarte 
adevărat şi o condiție care afectează reprezentarea intuitivă prin toate obiectele 
posibile ale simțurilor, la infinit - n.£.]; vezi şi teza analogă cu privire la spațiu, 
op. cit., 420 şi urm. 

156 Scrisoare către Marcus Herz din 7 iunie 1771, p. 97. 

astfel într-o teorie generală a îndoielii, conceptele intelectului îşi 
însuşesc, mai mult pe dos, aceeaşi pecete a „adevărului” ca şi for- 
mele intuitiei pure. Ele nu sunt adevărate în virtutea faptului că 
reproduc lumea obiectelor absolute, ci pentru că reprezintă condiţii 
indispensabile în sistemul cunoaşterii, în construcţia realității em- 
pirice, şi de aceea sunt universal şi necesar valabile. Disertatia 
recunoaşte şi formulează lucrurile în acest fel; utilizării „logice” a 
conceptelor intelectului, în raport cu utilizarea „reală”, care vizează 
cunoaşterea obiectelor suprasensibile, îi recunoaşte însă doar o impor- 
tantä relativ subordonată.!” De altfel, centrul de greutate al pro- 
blemei începe să se deplaseze. În locul separării în obiecte, în locul 
dualismului lumii sensibile şi suprasensibile, apare separarea în 
funcţiile cunoaşterii, întemeierea „obiectivitätii” de orice tip sau 
pretenția acestei obiectivitäti. Limita nu mai este trasată între 
mundus intelligibilis şi mundus sensibilis, ci între sensibilitate şi 
rațiune. lar aceasta din urmă mai este încă luată aici în sensul cel 
mai larg. La fel cum putem întreba care este forma tipică de obiec- 
tivitate ce revine spaţiului şi timpului şi cum o putem descoperi, in 
măsura în care clarificăm structura şi modul de cunoaştere specifice 
matematicii şi mecanicii pure -, tot aşa, pe de altă parte, putem si 
trebuie să punem întrebarea asupra principiului pe care se bazează 
necesitatea cunoaşterii intelectuale pure sau dreptul şi valabilitatea 
primelor noastre judecăţi morale sau estetice. Kant vede acum, cu 
ochii minţii, într-o primă schiță, o operă care să ofere răspunsuri la 
toate aceste întrebări, care să stabilească şi să delimiteze pretențiile 
de valabilitate atât în cadrul cunoaşterii teoretice, cât şi în domeniul 
etic şi estetic; şi se pare că mai este necesară doar dezvoltarea 
riguroasă a planului deja conceput, pentru a o desăvârşi. 

Abia în acest punct apare problema cu adevărat decisivă. Să 
presupunem că am definit limitele dintre sensibilitate şi intelect şi, 
mai departe, dintre judecata teoretică, etică şi estetică; înseamnă că am 
ajuns într-adevăr la un „sistem” al rațiunii? Nu cumva am obținut 


157 Pentru opoziția dintre „usus logicus” şi „usus realis” a conceptelor intelectului, 
vezi De mundi sensibilis, p. 409 şi urm. 

doar un simplu „agregat”? Este suficient să alăturăm această diver- 
sitate şi să o examinăm ca atare? Sau nu cumva trebuie să căutăm 
un punct de vedere comun care să stea la baza tuturor acestor for- 
mulări diferite ale problemei? Orice instituire a limitei presupune, 
în separarea pe care o face, şi o legătură originară între elementele 
separate, orice analiză presupune o sinteză. În ce constă această 
componentă unificatoare, dacă nu mai suntem nevoiți să căutăm 
rezultatul, la care am ajuns până acum, în lumea lucrurilor, ci în 
structura şi legitatea „raţiunii pure”? La toate aceste întrebări 
ne oferă un răspuns scrisoarea lui Kant către Marcus Herz din 
21 februarie 1772: un răspuns care, ca dintr-odată, clarifică şi 
iluminează din interior orice dezvoltări precedente şi viitoare. Pe 
bună dreptate s-a spus despre această scrisoare că reprezintă adevă- 
ratul moment în care s-a născut Critica raţiunii pure. „Dacă lipsa 
oricărui răspuns din partea mea a reuşit să vă contrarieze” - aşa 
începe Kant, şi trebuie să lăsăm aici scrisoarea să vorbească de la 
sine, dacă vrem să reținem toate nuanțele fine ale dezvoltării ideii —, 
„trebuie să recunosc că există motive care să indreptäteascä o 
asemenea atitudine. Dacă însă veţi trage concluzii neplăcute, mi-aş 
dori să vă pot aduce la cunoştinţă modul meu de a gândi. Ca să mă 
scuz, vă voi explica pe scurt cu ce îmi ocup gândurile, care, în orele 
libere, cauzează amânarea scrierii corespondenţei. După plecarea 
dumneavoastră din Königsberg, în intervalele de muncă, precum si 
în cele de repaus, atât de necesare, am revăzut încă o dată planul 
chestiunilor pe care le-am dezbătut împreună, pentru a-l adapta 
ansamblului filosofiei şi restului cunoaşterii şi pentru a încerca să 
determin întinderea şi limitele sale. În ceea ce priveşte diferențierea 
sensibilului de intelectual în morală şi a principiilor corespunză- 
toare care decurg din ea, cercetările mele înaintaseră deja destul de 
mult. Principiile sentimentului, gustului, forței de judecare, împreună 
cu efectele lor, anume, plăcutul, frumosul şi binele, le-am schițat cu 
mai mult timp în urmă, într-o manieră pe care o găseam îndeajuns 
de multumitoare; intentionam să elaborez planul unei lucrări al 
cărei titlu să fie Limitele sensibilităţii şi ale rațiunii. Plănuiam să o 

ordonez în două părți, una teoretică şi una practică. Prima parte ar 
cuprinde în două capitole: 1) fenomenologia generală; 2) metafizica, 
ţinând cont doar de natura şi de metoda sa. A doua parte ar cu- 
prinde tot două capitole: 1) principiile generale ale sentimentului 
gustului şi dorinţei sensibile; 2) primele fundamente ale moralității. 
Eram pe cale să aprofundez atât partea teoretică cu tot ce presu- 
pune ea, cât şi raporturile reciproce pe care le intretin toate părţile, 
când am remarcat că îmi lipseşte ceva [un lucru] esenţial pe care 
l-am neglijat, ca şi alți gânditori, în cursul îndelungilor mele cerce- 
tări metafizice, şi care constituia de fapt cheia întregului mister, 
cheia metafizicii, ascunsă ei înseşi până acum. M-am întrebat: Pe ce 
se întemeiază raportul între ceea ce numim în noi reprezentare şi 
obiect?”15 Acest raport - în aceşti termeni continuă Kant - poate fi 
înțeles cu uşurinţă în două cazuri: când obiectul creează repre- 
zentarea sau, invers, când aceasta creează obiectul. Intelegem apoi 
de unde ar proveni „conformitatea” intre acestea; cäci credem cä 
intelegem cä orice efect e conform cauzei lui, si cä, intr-un anumit 
sens, trebuie sä o „reproducä”. Asadar, problema pare rezolvatä si 
dacä o analizäm de pe pozitia senzatiei, si de pe pozitia unui intelect, 
care, el insusi, produce obiectele pe care le cunoaste. Cäci in primul 
caz al pasivitätii pure nu există, ca să spunem aşa, nicio diferență 
sau tensiune între ceea ce este dat „în afară” şi efectul pe care îl 
produce în noi: obiectul ni se imprimă conform existenței sale, lă- 
sând în urmă-i o dâră sensibilă prin care ni se anunţă. În al doilea 
caz, însă, în cazul „intelectului divin”, din nou putem recunoaşte cu 
uşurinţă corespondența dintre cunoaştere şi obiect: căci aici, una şi 
aceeaşi identitate originară a esenței divine se prezintă şi se explică, 
în egală măsură, în cunoaştere şi închipuire, în contemplare şi 
creație. Prin urmare, putem concepe, cel puţin la modul general, 
atât posibilitatea unui intelect creator pur, intellectus archetypus, 
cât şi posibilitatea unui intelect receptiv pur, intellectus ectypus. 
Singur intelectul nostru nu intră în niciuna dintre aceste categorii: 
pentru că el nici nu produce obiecte la care se raportează în 


158 Scrisoare către Marcus Herz din 21 februarie 1772 în Werke, vol. IX, p. 102 şi urm. 

cunoaşterea sa, nici nu preia efectele lor, aşa cum acestea se oferă 
nemijlocit în impresiile sensibile. Disertatia arätase foarte clar că a 
doua alternativă este exclusă. „Aşadar, conceptele pure ale intelec- 
tului” — argumentează Kant în continuare — „nu trebuie să fie abstrase 
de la senzații, nici nu pot exprima caracterul receptiv al reprezen- 
tărilor [care trec] prin simțuri, dar, chiar dacă este adevărat că ele 
îşi au sursa în natura sufletului, asta nu înseamnă că sunt produse 
de obiect, nici că ele însele produc obiectul. În disertaţie m-am 
mulțumit să expun natura reprezentărilor intelectuale doar într-o 
manieră negativă, afirmând că ele nu ar fi modificări ale sufletului 
produse de obiect. Am trecut însă sub tăcere chestiunea de a şti cum 
este posibilă o reprezentare care se raportează la un obiect fără ca 
prin aceasta să fie afectată totuşi de el în vreo oarecare privință. 
Afirmasem: reprezentările sensibile reprezintă lucrurile aşa cum 
apar ele, iar cele intelectuale aşa cum sunt. Dar prin ce ne sunt date 
aceste lucruri, ştiut fiind că ele nu sunt date prin modul în care ne 
afectează, iar dacă asemenea reprezentări intelectuale se întemeiază 
pe activitatea noastră interioară, de unde provine atunci corespon- 
denta pe care trebuie să o aibă cu obiectele [...]?”'°° 

În matematică, desigur, acest lucru poate fi posibil: căci, aici, 
obiectul „se naşte” de fapt doar în actul de instituire intuitivă şi 
conceptuală. Ceea ce „este” un cerc sau o sferă ne-a învățat deja 
lucrarea premiată din 1763; în această privinţă, trebuie să examinez 
doar actul construcţiei în care se naşte această imagine. Unde 
ajungem însă dacă admitem un tip de „constructie” de acest fel si 
pentru conceptele „metafizice” şi dacă vrem în acest sens să le for- 
măm, „independent de experiență”? Conceptele de mărime pot fi 
„spontane”, căci doar în sinteza diversului, „luând unitatea de mai 
multe ori”, se constituie pentru noi întregul mărimii, iar principiile 
teoriei pure a mărimilor pot fi, conform acestui lucru, valabile a 
priori şi necondiționat necesare. „Dar, sub raportul calităților, ches- 
tiunea de a şti cum trebuie să-şi facă intelectul nostru a priori 
concepte despre lucruri, cu care trebuie să corespundă în mod 


159 Op. cit., p. 103 şi urm. 

necesar lucrurile, cum trebuie intelectul să producă principii reale 
despre posibilitatea lucrurilor, cu care experiența trebuie să cores- 
pundă fidel şi care sunt, totuşi, independente de ea: această proble- 
mă lasă mereu în urma ei o zonă obscură în ce priveşte capacitatea 
intelectului nostru, adică în ce priveşte problema de a şti de unde 
poate proveni corespondența intelectului cu lucrurile insele.”!% 
Întreaga metafizică de până acum ne lasă baltă în fața acestei 
probleme. Căci, cu ce ne ajută dacă credem că putem rezolva enigma 
deplasând-o până la originea ultimă a lucrurilor: până la acel punct 
unitar misterios, în care „fiinta” şi „gändirea” încă nu s-au separat? 
Ce câştigăm noi dacă Platon face dintr-o contemplare spirituală de 
odinioară a divinității izvorul conceptelor pure ale intelectului, dacă 
Malebranche presupune o legătură şi mai durabilă între spiritul 
uman şi cel divin, una care se confirmă şi revelează în orice cunoaş- 
tere a unei teze pure a rațiunii, dacă Leibniz sau Crusius, înteme- 
iază corespondența dintre ordinea lucrurilor şi ordinea regulilor 
intelectului într-o „armonie prestabilită”? Nu cumva în toate aceste 
„explicatii” aparente este utilizat mai mult ceva absolut necunoscut 
pentru lămurirea a ceva relativ necunoscut, ceva de neconceput pentru 
mintea noastră pentru interpretarea a ceva problematic? „Deus ex 
machina” — obiecteazä Kant împotriva tuturor încercărilor de acest 
fel — „este ipoteza cea mai absurdă pe care o putem alege când este 
vorba să determinăm originea şi valabilitatea cunoaşterii noastre; 
dincolo de cercul vicios căruia îi dă naştere în seria rationamentelor 
cunoaşterii noastre, această ipoteză are şi dezavantajul de a încuraja 
capriciile habotnice sau himerele creierului nostru.”!$! Problema 
fundamentală pe care o ridică cunoaşterea: întrebarea cu privire la 
ceea ce îi asigură valabilitatea obiectivă, relația cu obiectul, trebuie 
solutionatä pe terenul cunoaşterii înseşi, trebuie să-şi găsească 
răspuns în lumina rațiunii, recunoscând însă condiţiile şi limitele 
acesteia. 


160 Op. cit., p. 104 şi urm. 
161 Op. cit., p. 105. 

Odată cu această formă a problematizării, introducerea 
în Critica raţiunii pure este de fapt făcută. Kant însuşi relatează în 
scrisoarea către Herz cum, pornind de aici, a proiectat un întreg 
sistem al „filosofiei transcendentale”, reducând „toate conceptele 
rațiunii pure” la un anumit număr de categorii — însă nu aşa cum a 
făcut-o Aristotel, care s-a mulțumit să le juxtapună după bunul său 
plac, ci aşa cum se împart ele în clase, respectând câteva legi fun- 
damentale ale intelectului. „Fără a încerca” — continuă Kant - „să 
prezint în detaliu întreaga desfăşurare ulterioară a acestei cercetări 
până la ultimul ei punct, pot totuşi să afirm că mi-a reuşit intenția 
principală şi că sunt acum în stare să prezint o critică a rațiunii 
pure care va cuprinde atât natura cunoaşterii teoretice, cât şi a celei 
practice, în măsura în care este intelectuală. Voi redacta mai întâi 
prima parte, care va cuprinde sursele metafizicii, metoda şi limitele 
sale. Mă voi ocupa pe urmă de principiile pure ale moralității şi, în 
ce priveşte primul proiect, sper că-l voi putea prezenta spre pu- 
blicare în trei luni.”'® Iluzia lui Kant, cum că ar putea termina în 
trei luni o operă de care, de altfel, se va mai ocupa încă opt sau nouă 
ani, este, totuşi, de înțeles, oricât de ciudată ar putea părea la prima 
vedere. Cine a înțeles noua sarcină într-un mod atât de determinat 
şi de clar putea spera că deține deja toate condițiile esenţiale pentru 
soluționare. Căci, pe bună dreptate, Kant avea deja toate convin- 
gerile fundamentale pe baza cărora s-a născut Critica rațiunii pure. 
Acum s-a înfăptuit ceea ce Kant a numit mai târziu „revoluția modului 
de gândire”, cotitura „copernicanä” a problemei cunoasterii!®. Cer- 
cetarea nu mai începe cu obiectul, ca ceva dat şi cunoscut, pentru a 
arăta ulterior cum acesta „trece” în facultatea noastră de cunoaştere 
şi se „reflectä” în ea!, ci cu sensul şi conţinutul conceptului de 
obiect, cu semnificaţia pretentiei de „obiectivitate”, fie în mate- 
matică, în ştiinţa naturii, în metafizică sau în morală şi estetică. În 
acest tip de cercetare s-a găsit componenta intermediară, care, 


162 Ibidem, p. 126 şi urm. 
16 Vezi Critica raţiunii pure, prefaţă la ediţia a doua, pp. 33-36. 
164 Vezi Prolegomene, p. 31. 


KANT. VIAŢA ŞI OPERA 142 


începând de aici, uneşte într-un sistem toate conceptele şi proble- 
mele „rațiunii pure”. Dacă în metafizica anterioară era importantă 
întrebarea „ce”, Kant subliniază importanţa lui „cum”, cu alte cu- 
vinte, dacă metafizica anterioară pornise de la obiect, de la „ce” 
reprezintă el, Kant investighează „cum” este posibilă judecata asupra 
obiectului. Dacă metafizica anterioară ştia să ne relateze mai întâi 
despre o calitate oarecare a lucrurilor, Kant cercetează şi descom- 
pune afirmarea cunoaşterii obiectului, pentru a stabili apoi ceea ce 
este instituit şi vizat prin „relatia” enunțată. 

În această convertire a problemei, „metafizica” devine 
„filosofie transcendentalä” - în sensul riguros in care Critica raţi- 
unii pure a definit mai târziu noul termen: „Numesc transcen- 
dentală orice cunoaştere care se ocupă în genere nu cu obiecte, ci cu 
modul nostru de cunoaştere a obiectelor, întrucât acesta este posibil 
a priori.”1% Nu un ansamblu al lucrurilor, ci unul al „modurilor de 
cunoaştere” - printre care se numără şi „facultatea de judecare” 
morală, teleologică, estetică — revendică acum înnodare şi separare, 
coerenţă, în vederea unei sarcini comune şi a recunoaşterii reali- 
zărilor lor specifice. Kant atinge totodată conţinutul altei întrebări 
fundamentale a criticii raţiunii: „Cum sunt posibile judecăţile 
sintetice a priori?” — chiar dacă formularea nu este aici identică. 
Căci problema pe care o pune scrisoarea lui Kant către Herz este 
următoarea: cu ce drept putem vorbi despre o cunoaştere „a priori”, 
care transcende tot ce este dat în elementele pasive ale senzatiei şi 
sensibilităţii, dar şi orice descompunere conceptuală: o cunoaştere 
care, ca enunț despre legătura „reală” şi conflictul real, este ra- 
portată în mod necesar la experienţă, care însă, pe de altă parte, 
întrucât vrea să fie valabilă „independent de orice experiență”, nu 
mai este întemeiată în nicio experiență particulară. Valabilitatea uni- 
versală şi necesitatea devin acum o problemă, respectiv ceea ce apare 
ca universal-valabil şi necesar nu doar în cunoaşterea cantităților, ci 
şi a calităților, nu doar în dezvoltarea relaţiilor de simultaneitate în 


165 Vezi Critica raţiunii pure, p. 66. 
166 Ibidem, p. 62. 

spațiu sau de succesiune în timp, ci şi în „raportul dinamic”, în enun- 
turile despre lucruri şi proprietăţi, despre cauză şi efect: o problemă 
ce poate fi solutionatä doar cu ajutorul noii formule a „conceptului de 
obiect”, în care trebuie căutată în general „cheia întregului mister [...] 
până acum încă ascuns al metafizicii”.15 

Cu cât Kant se apropie mai mult de prelucrarea şi intele- 
gerea detaliilor, cu atât mai clar îi apare dificultatea sarcinii pe care 
a asumat-o. În urma fiecărei soluţii, se nasc pentru el noi întrebări; 
în urma fiecărei împărțiri a conceptelor rațiunii în clase şi „facul- 
täti”, apar din nou alte subdiviziuni, fiecare in parte necesitând o 
nouă şi subtilă examinare. Planul său este însă deja cunoscut, iar 
Herz, în special, insistă, cu o nerăbdare firească de fapt, să termine 
opera promisă. Nici aşteptările lui, nici aşteptările pe care le-a trezit 
în alții nu pot să-l abată însă de la munca sa. „Dacă în intenţia mea” 
- îi scrie lui Herz într-o nouă scrisoare, la aproape doi ani după 
ultima - „de a transforma o ştiinţă, în zadar prelucrată de jumătate 
din lumea filosofică, am ajuns atât de departe încât mă văd în 
posesia unui sistem care dezleagă definitiv enigma de până acum şi 
foloseşte rațiunea ce se izolează după reguli sigure şi uşor de aplicat, 
rămân, şi de acum înainte, la fel de neclintit în hotărârea mea de a 
nu mă lăsa condus de orgoliu în căutarea faimei într-un domeniu 
mai uşor şi mai îndrăgit, înainte să-mi eliberez terenul spinos şi 
anevoios în vederea unei abordări generale.”'® Kant mai speră ca 
opera să fie gata „de Paşti” în 1774 sau, „aproape sigur”, în scurt 
timp după Paşti: invocă însă în acelaşi timp efortul şi timpul pe 
care-l necesită metoda, clasificările şi terminologia specifică „în 
proiectarea şi desăvârşirea unei ştiinţe în totalitate noi”.'% Intentio- 
nează să finalizeze mai întâi „filosofia transcendentală”, vrea să 
treacă apoi la metafizică, pe care o gândeşte în două părți: ca „meta- 
fizică a naturii” şi ca „metafizică a moravurilor”; spune că se gândeşte 
să o elaboreze mai întâi pe aceasta din urmă şi că deja se bucură 


167 Vezi mai sus, nota 20. 
168 Scrisoare către Marcus Herz, spre sfârşitul lui 1773, în Werke, vol. IX, pp. 114-117. 
169 Ibidem. 

anticipat în această privință. Foarte interesant aici, din punct de 
vedere sistematic, este faptul că problemele eticii sunt abordate la fel 
ca problemele cunoaşterii teoretice, adică pe baza aceloraşi premise 
şi după acelaşi plan de bază. A existat o perioadă în care Kant părea 
că se apropie de metoda psihologică a eticii, aşa cum a fost ea practi- 
cată de englezi, şi când vedea în metoda unor Shaftesbury, Hutcheson 
şi Hume „o frumoasă descoperire a timpurilor noastre”!%, această 
perioadă ţine însă acum de domeniul trecutului. Disertatia inaugu- 
rală deplasase problema moralității pe pozițiile „inteligibilului”, 
separând-o, în evidentă opoziţie față de Shaftesbury, de toate teme- 
iurile sensibile ale plăcerii şi nepläcerii.'”! În această reformare a 
bazelor eticii, Kant vede în acelaşi timp, după cum îi scrie lui Lambert 
odată cu trimiterea disertaţiei, unul dintre cele mai importante 
scopuri în ceea ce priveşte forma, de aici înainte schimbată, a meta- 
fizicii.!'2 Etica devine, la fel ca teoria spaţiului şi timpului, la fel ca 
teoria conceptelor intelectuale pure, o disciplină „apriorică”: obiecti- 
vitatea specifică a lui „ceea ce ar trebui să fie” se distinge, pe de o 
parte, de obiectivitatea a „ceea ce este”, la fel cum, pe de altă parte, 
aruncă lumină asupra ei, şi, în sens invers, primeşte de la ea lu- 
mina. 

Nu mai intrăm aici şi în celelalte detalii ale corespondenţei 
dintre Kant şi Herz, căci acestea reflectă doar aceeaşi imagine de 
ansamblu. Până aici, din perspectiva unui spectator, planul lui Kant 
ar putea părea doar un spiriduş care il ademeneste, fără niciun scop, 
în depărtările necunoscute ale gândirii. Kant crede adesea că se află 
la final, însă, pe măsură ce avansează, i se aşterne tot mai mult în 
față drumul pe care mai trebuie încă să-l parcurgă. De la sfârşitul 
lui 1773, când promitea finalizarea „aproape sigură” a operei după 
sărbătorile de Paşti, anul urmätor'”®, s-au scurs din nou trei ani, 
în care, asaltat de întrebări mereu noi, nici măcar nu începuse 
cu aşternerea sistematică a ideilor pe hârtie. Tot mai mari sunt 


170 Vezi informaţia despre organizarea prelegerilor sale, p. 326 (II, 312]. 
171 De mundi sensibilis, p. 412. 

172 Scrisoare către Lambert din 2 septembrie 1770, p. 73 şi urm. 

173 Scrisoare către Herz, sfârşitul lui 1773, p. 116 (X, 137). 

aşteptările şi tot mai insistente sunt întrebările ce vin din cercurile 
Germaniei literare şi erudite. „Spuneti-mi, vă rog, chiar dacă numai 
în două rânduri” - îi scrie Lavater în februarie 1774 -, „ati murit 
pentru lume? De ce scriu atâția care nu pot să scrie, iar dumnea- 
voastră, care puteţi să o faceți atât de exemplar, nu? De ce tăceți — în 
acest timp nou -, de ce nu scoateţi niciun sunet? Dormiti? Kant - nu, 
nu vreau să vă aduc elogii —, spuneti-mi, totuşi, de ce täceti? Sau, 
mai mult, spuneti-mi că vreţi să vorbiti.”'”* Scriind acestea, Lavater 
nu bănuia, desigur, că în această tăcere se anunța începutul 
„timpului nou”. „Din toate părțile” - îi scrie Kant, la 24 noiembrie 
1776, lui Herz - „primesc reproşuri din cauza inactivitätii în care 
par că mă aflu de mult timp, şi, totuşi, niciodată n-am fost mai 
sistematic şi mai ocupat de când nu m-ati văzut. Materialele, prin a 
căror întocmire aş putea spera să obțin un succes trecător, se aglo- 
merează, aşa cum se întâmplă de obicei, când intri în posesia 
câtorva principii eficiente. Un obiect fundamental le reține însă, 
asemeni unui stăvilar, şi sper să obțin ceva durabil, ceva la care cred 
că, într-adevăr, am ajuns deja şi care, de aici înainte, nu mai nece- 
sită reflecţie, ci doar redactare. [...] Dacă e să o spun, urmarea neclin- 
tită a unui plan ca acesta e o dovadă de încăpățânare, vă mărturisesc 
că, adesea, datorită dificultăţilor întâmpinate, mă gândeam să mă 
dedic altor subiecte, mai plăcute, însă, depăşirea câtorva obstacole şi 
importanța subiectului m-au ferit de o infidelitate de acest fel. Dum- 
neavoastră stiti că domeniul rațiunii pure trebuie privit indepen- 
dent de orice principii empirice, căci el se află a priori în noi şi nu 
are voie să aştepte nicio deschidere din partea experienţei. Şi-acum, 
pentru a-i stabili întreaga cuprindere, secțiunile, limitele şi conti- 
nutul în conformitate cu certe principii şi pentru a aşeza pietrele de 
hotar astfel încât, pe viitor, să putem şti cu certitudine dacă ne aflăm 
pe terenul rațiunii sau pe cel al sofisticii, pentru toate astea sunt ne- 
cesare: o critică, o disciplină, un canon şi o arhitectonică a rațiunii 
pure, aşadar o ştiinţă formală căreia nu-i poate folosi nimic din ceea 
ce oferă ştiinţele existente şi a cărei întemeiere necesită formulări 


11 Johann Caspar Lavater, scrisoare către Kant din 8 februarie 1774, in Werke, 
vol. IX, p. 117 si urm. 


KANT. VIAŢA ŞI OPERA 146 


tehnice proprii.”! Aşadar, Kant concepe clar acum nu doar planul 
fundamental sistematic, ci şi planul tehnic al criticii rațiunii; şi, mai 
ales, separă acum „analitica” de „dialectică”, domeniul „ratiunii” de 
cel al „sofisticii”. Şi totuşi, încă nu putea cuprinde întregul sarcinii 
literare, şi asta pentru că, din nou, apăreau asigurări, îndoielnice 
deja, cum că spera să termine lucrarea, dacă nu înainte de Paşti, 
atunci în vara imediat următoare. Îl ruga însă pe Herz să nu stâr- 
nească niciun fel de aşteptări în privința ei, aşteptări care, până 
atunci, „au fost dificile şi în dezavantaj”. După trei sferturi de an, 
în august 1777, Kant anunță că opera sa, Critica rațiunii pure, mai 
constituie încă o „piatră” în calea celorlalte planuri şi activităţi pe 
care le are în minte, fiind preocupat acum de eliminarea acestora. 
Este convins că va reuşi să facă acest lucru în „această iarnă”. Îl mai 
reține acum doar strădania de a-şi expune cu cea mai mare claritate 
ideile, întrucât, conform experienței, până şi lucrurile foarte clar 
prezentate, dacă se renunţă la calea obişnuită, ar putea fi greşit 
interpretate chiar de cunoscători." În aprilie 1778, este nevoit să 
infirme zvonul cum că din „opera la care lucrează” s-ar fi tipărit 
deja câteva pagini. Dacă, însă, pe baza acestui zvon, suntem încli- 
nati să credem că, în acea vreme, Kant fixase, cel puţin, prima schiță 
şi viitoarea formă literară a operei, aflăm totuşi altceva din 
afirmaţiile lui cu referire la o lucrare „de mici dimensiuni”.!%8 În 
luna august a aceluiaşi an, auzim despre operă că este un „manual 
de filosofie”??? la care Kant mai lucrează încă neobosit; după încă un 
an, finalizarea lucrării este anunţată pentru Crăciunul din 1779.18 
Oricum, un lucru este sigur: în acea perioadă, redactarea trebuie 
să fi început deja, căci, în mai 1779, Hamann îi relatează lui Herder, că 
Immanuel Kant mai lucrează încă la „morala raţiunii pure”; în 
iunie 1780, se vorbeşte despre cât de binevenită este întârzierea, 


115 Scrisoare către Marcus Herz din 24 noiembrie 1776, in Werke, vol. IX, p. 151 şi urm. 
116 Op. cit., p. 153. 

117 Scrisoare către Herz, 20 august 1777, p. 158-161. 

178 Scrisoare către Herz, aprilie 1778, p. 174 şi urm. 

119 Scrisoare către Herz, 28 august 1778, p. 182 şi urm. 

180 Scrisoare către Johann Jacob Engel, 4 iulie 1779, p. 191 şi urm. 

deoarece ea va contribui la atingerea scopului kantian.'?! Asternerea 
ideilor pe hârtie - făcând abstracţie de schițele preliminare - nu 
necesita, desigur, foarte mult timp; Kant le-a povestit lui Garve şi 
Mendelssohn cum a reuşit să redacteze „într-un interval de patru 
până la cinci luni, oarecum în zbor”, materialele la care reflectase cu 
atenție timp de mai mult de doisprezece ani. După un deceniu de 
profunde meditații, după amânări şi amânări, opera va fi terminată 
doar printr-o hotărâre care întrerupe brusc depănarea continuă a 
gândurilor. Teama că moartea sau slăbiciunile vârstei l-ar putea 
surprinde în timpul elaborării l-a determinat pe Kant să-şi formu- 
leze în cele din urmă concluziile, pe care le simţea ca insuficiente şi 
provizorii.'?? Şi în această privință, Critica rațiunii pure este o carte 
clasică: fiindcă operele marelui gânditor, asemeni marilor opere de 
artă, nu apar în adevărata lor formă când poartă pecetea desăvâr- 
şirii, ci când mai oglindesc încă devenirea continuă şi neliniştea 
interioară a gândului. 

În lucrările premergătoare „criticii rațiunii”, pe care le mai 
avem, se conturează clar şi viu acest proces. Manuscrisele pe care 
Rudolf Reicke le-a publicat sub titlul Lose Blätter aus Kants Nachlaß, 
dar şi ediția Reflexionen a lui Benno Erdmann, conțin însemnări 
făcute în acest stadiu al gândirii, unul dintre manuscrisele publicate 
de Reicke poate fi datat aproape exact, întrucât Kant, pentru însem- 
nările sale, foloseşte spaţiile goale ale unei foi de scrisoare pe care 
este înscrisă dată de 20 mai 1775. Dacă pornim de la aceste manu- 
scrise şi grupăm restul în jurul lor, dacă luăm în calcul şi afirmaţiile 
corespondente conținutului, obținem o imagine de ansamblu edifica- 
toare cu privire la stadiul ideatic la care ajunsese Kant în această 
perioadă." Nu insistăm aici asupra conţinutului acestor manu- 
scrise: îl înțelegem doar în contextul problemelor şi conceptelor 


181 J.G. Hamann, scrisoare către Herder, din 17 mai 1779 şi din 11 iunie 1780, in 
Schriften, vol. VI, Berlin, 1824, p. 82 şi urm şi pp. 83, 136-146. 

182 Scrisoare către Christian Garve din 7 august 1783, în Werke, IX, pp. 223-230; 
scrisoare către Mendelssohn din 16 august 1783, pp. 230-234. 

1% Mai multe detalii vezi la Theodor Haering, care a reeditat şi comentat manu- 
scrisele respective: Der Duisburgsche Nachlass und Kants Kritizismus um 1775, 
Leipzig, 1910. 

fundamentale ale Criticii rațiunii pure. Aproape la fel de semnifi- 
cativă ca şi conținutul obiectiv al acestor manuscrise este şi lumina 
pe care o aruncă ele asupra modului de lucru al lui Kant. „Kant” - ne 
relatează Borowski cu referire la acest aspect - „îşi făcea mai întâi 
în minte proiecte generale; le prelucra apoi amănunțit; nota pe 
bucăți mici de hârtie ceea ce mai trebuia intercalat sau explicat mai 
pe larg, după care le anexa primului manuscris improvizat. După un 
timp, prelucra din nou întregul; pe urmă, transcria curat şi clar, aşa 
cum scria întotdeauna, pentru tipar.”15 Însemnările pe care le de- 
ţinem din 1775 reflectă acel prim stadiu de pregătire, in care Kant, 
fără a fi atent la cititor şi la forma literară a operei, încearcă să 
fixeze doar pentru sine ideile şi să le redea în cele mai diferite 
formulări. El nu este condus aici de nicio schemă concretă, rigu- 
roasă a expunerii, nu există nicio raportare strictă la o „dispu- 
nere” fixă sau la o anumită terminologie. Cele mai diferite adăugiri 
şi încercări se încrucişează şi se înlocuiesc reciproc, fără ca una 
dintre acestea să obțină primatul definitiv şi forma finală. Cine 
consideră gândirea kantiană doar un ansamblu blindat de definiţii şi 
clasificări conceptuale scolastice ar fi uimit de libertatea mişcării 
pe care o întâlneşte aici. Kant priveşte toate chestiunile termi- 
nologice cu o autentică indiferență suverană. El găseşte denumiri şi 
face distincții în funcţie de cerințele tematice ale unei probleme 
oarecare, renunță însă la ele, îndată ce ideea ia o nouă turnură. 
Evoluţia ideii nu este nicicând împiedicată prin concentrarea asupra 
unui şablon acceptat o dată, ci conţinutul îşi creează întotdeauna 
doar forma care-i este adecvată. Rezultă, aşadar, colateral şi arbi- 
trar, o plenitudine de idei, care, şi în raport cu forma ulterioară, de- 
finitivă din Critica rațiunii pure, îşi mai păstrează încă valoarea 
proprie şi independentă. Cine analizează aici terminologia lui Kant - 
cu acea pedanterie pe care se pare că multi o consideră calitatea 
adevăratei şi „exactei” filologii kantiene — doar pentru a scoate în 
evidență, în privința conceptelor şi expresiilor izolate folosite, 
diferențele şi „contradictiile”, va vedea în aceste manuscrise doar un 
haos de idei eterogene. Dacă le citim aşa cum trebuie citite — ca 


184 Borowski, Darstellung des Lebens Kant's, p. 191 şi urm. 

încercări diferite de surprindere a gândului în devenire, de a-i da o 
primă formă -, obținem, din ele, la fel ca din multe alte opere 
kantiene, o imagine vie despre specificul şi stilul gândirii kantiene. 
Observăm, desigur, şi dificultățile interioare şi exterioare care tre- 
buiau depăşite, în vederea structurării materialului ideatic, aşa cum 
ne apare el în „critica rațiunii”. Poate Kant avea de fapt dreptate 
atunci când acuza dificultățile expunerii că sunt răspunzătoare 
pentru mersul anevoios al operei. În 1775 - atât cât putem să ne 
dăm seama din însemnările făcute în această perioadă -, schița 
generală a sistemului critic e gata; însă, conform indiciilor pe care le 
conține corespondența lui Hamann cu Hartknoch, se pare că abia în 
decembrie 1780 începe tipărirea Criticii rațiunii pure. La 1 mai 1781, 
Kant îi poate anunţa lui Herz, într-o scrisoare, apariţia iminentă a 
operei. „În perioada acestui târg de Paşti va ieşi de la tipar o carte 
de-a mea, cu titlul Critica rațiunii pure [...] Ea conţine expunerea 
completă a tuturor cercetărilor care au început de la conceptele pe 
care le-am disputat împreună sub numele de mundi sensibilis şi 
intelligibilis; ea reprezintă totodată pentru mine o ocazie impor- 
tantă pentru a preda întreaga sumă a strădaniilor mele, spre a fi 
evaluate, aceluiaşi om pătrunzător care a găsit că merită să-mi 
prelucreze ideile şi care a fost atât de ager la minte încât să le pă- 
trundă cât se poate de adânc.”'% Kant îşi leagă astfel opera de tre- 
cutul său filosofic. Îşi face însă o mare nedreptate când, la 57 de ani, 
îşi priveşte lucrarea, născută din doisprezece ani de meditații, ca apo- 
geu al muncii sale de-o viaţă: căci ea devine atât pentru el, cât şi 
pentru istoria filosofiei începutul unei evoluţii aparte. 


186 Scrisoare către Marcus Herz din 1 mai 1781, în Werke, vol. IX, p. 194 şi urm. 
(X, 249). 


CAPITOLUL AL TREILEA 


Structura şi problematica 
criticii rațiunii pure 


Dacă şi în cazul marilor gânditori este adevărat că stilul 
defineşte omul, atunci, în această privință, Critica rațiunii pure îi 
pune pe biografii lui Kant în fața unei probleme dificile. Căci o 
transformare atât de profundă a stilului, aşa cum are loc la Kant 
între anii 1770 şi 1780, nu găsim niciunde în istoria literaturii şi a 
filosofiei — nici măcar la Platon, al cărui stil de bătrânețe in 
Philebos, Sofistul sau Parmenide se distinge totuşi de stilul în care-şi 
prezintă dialogurile anterioare. Doar cu mare efort putem recu- 
noaste în autorul Criticii pe autorul Observaţiilor despre senti- 
mentul frumosului şi al sublimului sau al Visurilor unui vizionar. 
În locul umorului şi imaginației apare acum rigurozitatea descom- 
punerii conceptuale abstracte, în locul gratiei şi voioşiei superioare, 
seriozitatea scolastică gravă. Desigur, cine ştie să citească corect 
Critica raţiunii pure găseşte şi în ea, pe lângă causticitatea şi 
profunzimea gândirii, o forță ieşită din comun a intuitiei şi o forță 
plastică neobişnuită a limbajului. Goethe spunea că, citind o pagină din 
Kant, se simțea întotdeauna de parcă ar intra într-o cameră lumi- 
noasă. Pe lângă arta descompunerii continue a celor mai dificile şi 
încâlcite complexe de idei, se manifestă aici şi talentul de a determina 
brusc şi de a concentra într-un singur punct, în imagini caracteristice, 

în ocolişuri satirice, rezultatul unei îndelungi deductü şi descompuneri 
conceptuale. În general, însă, la majoritatea cititorilor predomină 
impresia că forma expunerii aleasă de Kant mai degrabă îi încă- 
tuşează ideile decât le exprimă adecvat şi pur. Din prea mare grijă 
pentru stabilirea terminologiei, pentru exactitate în determinaţii şi 
clasificări conceptuale, pentru concordanța şi paralelismul sche- 
melor, se pare că forma naturală, spirituală şi personală de expresie 
a lui Kant este încremenită. Chiar el a simţit şi a spus asta. „Metoda 
expunerii mele” — observă el într-o însemnare de jurnal - „are un 
dezavantaj; ea pare scolastică, prin urmare, meditativă, seacă, 
limitată chiar, şi în totalitate diferită de tonul geniului.” Conştient 
şi asumat, însă, are aici rezerve față de orice apropiere, de orice 
recunoaştere, de orice mărturisire a tonului „geniului”. „Am ales 
metoda scolastică” — spune în altă parte — „şi am preferat-o mişcării 
libere a spiritului şi a ironiei, chiar dacă, dorind ca fiecare minte 
gânditoare să participe la această cercetare, am aflat că ariditatea 
acestei metode ar intimida cititorii care caută de-a dreptul legătura 
cu practicul. Chiar dacă aş fi avut cele mai mari capacităţi de a folosi 
ironia şi cel mai mare farmec ca autor, i-aş fi scutit de acestea, căci 
mă interesează mai mult să nu las nicio suspiciune în privinţa 
faptului cum că aş vrea să influentez şi să conving cititorii, doresc să 
mi se alăture doar prin capacitatea lor de înțelegere. Şi metoda, de 
asemenea, mi s-a născut doar prin încercări.”! Deductia conceptuală 
riguroasă şi sistematica conceptuală constituie aici unicul ideal din 
faţa căruia orice alte pretenţii trebuie să se retragă. 

Kant n-a renunţat, totuşi, uşor la aceste pretenţii. În anii ce 
premerg direct redactarea Criticii rațiunii pure, îl preocupă neîn- 
cetat cum şi în ce măsură este posibil să acordăm ideilor filosofice, 
neprejudiciind temeinicia lor, forma „popularităţii”. „De ceva timp 
încoace” - îi scrie lui Herz în ianuarie 1779 — „mă gândesc, în anu- 
mite ore de răgaz, la principiile popularității mai ales în ştiinţe (se 
înțelege, în cadrul celor care sunt capabile de aceasta, căci matema- 
tica nu este), cu precădere în filosofie, şi cred că aş putea stabili nu 


1 Reflexionen, vol. II (Nr. 9 şi 14), p. 6 şi urm. 

numai o selecție din acest punct de vedere, ci şi o cu totul altă ordine 
față de cea pretinsă de metoda scolastică, care, totuşi, rămâne 
fundamentul”.2 Într-adevăr, primele proiecte ale „criticii rațiunii” 
au fost dominate de acest punct de vedere. Pe lângă „claritatea dis- 
cursivă (logică) prin concepte”, ele urmăreau şi „claritatea intuitivă 
(estetică) prin intuitii” şi exemple concrete. Prefaţa la Critica ra- 
țiunii pure ne lämureste în legătură cu motivele care, în cele din 
urmă, l-au determinat pe Kant să se detaşeze de această intenţie. 
„[...] Căci dacă mijloacele care ajută pentru a produce claritatea sunt 
fără îndoială utile în amănunte, ele sunt însă de multe ori 
dăunătoare în ansamblu, întrucât nu permit cititorului să ajungă 
destul de repede la o perspectivă de ansamblu - şi acoperă cu toate 
culorile lor sclipitoare articulaţia sau fac de nerecunoscut structura 
sistemului, de care depinde totuşi de cele mai multe ori judecarea 
unităţii şi soliditätii lui.”? În locul primelor încercări de a face o ex- 
punere intuitivă, inteligibilă pentru intelectul comun, apare astfel 
aici renunțarea conştientă: Kant înțelege acum că o „cale regală” spre 
filosofia transcendentalä poate exista la fel de puțin ca una spre ma- 
tematică. 

Cauza şi mai profundă a acestei transformări a stilului 
constă însă în faptul că Immanuel Kant reprezintă acum un tip de 
gândire în totalitate nou, în raport cu propriul său trecut şi cu filo- 
sofia epocii luminilor - în raport cu Hume şi Mendelssohn, al căror 
stil de a scrie, elegant şi temeinic deopotrivă, il invidiază. În dece- 
niile de meditaţie solitară în care îşi stabilise metoda şi modalitatea 
de interogare, Kant se îndepărtase treptat de premisele de bază pe 
care se sprijineau, ca într-o înțelegere tacită, gândirea filosofică şi 
ştiinţifică din epocă. Fireşte că el mai vorbeşte încă limba acestei 
epoci; încă mai foloseşte conceptele pe care aceasta le-a încetățenit şi 
clasificările scolastice pe care ea le valorificase în manualele de 
ontologie, de psihologie raţională, cosmologie şi teologie. Kant va 
pune însă întregul material ideatic în slujba unui scop în totalitate 


2 Scrisoare către Marcus Herz, din ianuarie 1779, în Werke, vol. IX, p. 188 şi urm. 
3 Vezi Critica rațiunii pure, Prefatä la ediţia întâi, p. 26. 

nou. Autorul, stabilindu-şi acest scop, nu respinge nici mijloacele 
definirii şi expunerii care, conform rigurozitätii, nu mai sunt adec- 
vate ideilor sale; adesea le preferă, sperând să găsească cât mai 
degrabă o legătură directă cu lumea conceptuală obişnuită a citito- 
rului. Această flexibilitate devine însă, de aici înainte, cauza feluritor 
dificultăţi: coborând la nivelul epocii sale, nu reuşeşte, în schimb, să 
ridice epoca la nivelul lui. Trebuie să facem aici referire şi la un alt 
moment care le-a creat contemporanilor dificultăți în înțelegerea 
concepției fundamentale a lui Kant, constituind, de atunci înainte, 
sursa a nenumărate erori şi răstălmăciri. Dacă luăm în considerare 
doar forma exterioară pe care Kant o dă scrierilor sale, este foarte 
clar că, în fața noastră, se desfăşoară un sistem terminat, rigid şi 
închis. „Materialele” structurale par că sunt pregătite, totul este 
plănuit clar şi exact până în cele mai mici detalii: mai trebuie doar 
ca părţile disparate să fie îmbinate în conformitate cu acest plan. În 
această încercare, iese însă la iveală dificultatea sarcinii. Apar 
pretutindeni noi îndoieli şi întrebări; observăm că până şi conceptele 
singulare, despre care credeam că pot fi utilizate ca premise, 
necesită mai mult ele însele definire. Conceptele devin, astfel, altele 
şi altele, în funcție de poziția pe care o ocupă în construcția sis- 
tematică progresivă a întregului. Ele nu există de la bun început ca 
substrat al mişcării ideatice, ci evoluează şi se fixează doar în cadrul 
acestei mişcări. Cine omite acest fapt, cine crede că semnificația 
unui anumit concept se epuizează în prima lui definiție şi cine în- 
cearcă, în acest sens, să vadă în el ceva neschimbător, ceva neafectat 
de mersul ideii — se află, gândind astfel, pe o cale greşită. Modul în 
care scrie Kant coincide aici cu ceea ce ni s-a relatat despre el ca 
profesor. „Conferinţa lui” — povesteşte Jachmann - „era întotdeauna 
adecvată obiectului, şi nu era memorată, ci atunci gândită. [...] Până 
şi prelegerile sale de metafizică, având în vedere dificultatea su- 
biectului pentru gânditorul începător, erau clare şi atractive. Kant a 
dat dovadă de o mare artă în expunerea şi definirea conceptelor 
metafizice, lăsând auditoriului impresia că atunci, pe loc, începea 
să reflecteze asupra obiectului, introducând treptat noi concepte 

definitorii, reluând si imbunätätinänd explicațiile deja date, trecând, 
în cele din urmă, la definirea conceptului, epuizat şi clarificat deja 
sub toate aspectele, iar astfel, nu numai că-şi familiariza auditoriul 
cu subiectul, ci îl şi introducea în gândirea metodică. Cine nu a 
învățat de la el acest mers al expunerii şi considera că prima ex- 
plicatie este cea corectă şi definitivă, cine nu îl urmărea cu atenție 
mai departe acumula doar cvasi-adevăruri, după cum m-am convins 
citind mai multe notițe luate de cei ce-l ascultau.” Aceeaşi soartă au 
avut-o şi multi dintre exegetii lui Kant. Dacă ne raportăm la 
definiția judecăților analitice şi sintetice, la conceptul de experiență 
şi cel de apriori, la conceptele de transcendental şi filosofie transcen- 
dentală, aşa cum apar ele la începutul Criticii rațiunii pure, gândin- 
du-ne că găsim aici monede bătute a căror valoare este stabilită 
definitiv, atunci, cu siguranţă, citind mai departe, ne vom încurca şi 
vom fi în eroare. Şi asta pentru că, din paginile Criticii, reiese foarte 
clar că o cercetare, încheiată în aparenţă, este reluată, că o explicație 
anterioară e completată şi dezvoltată, reconfigurată chiar, că proble- 
mele care, inițial, au fost separat tratate sunt abordate dintr-odată 
într-un context în totalitate nou, în care se schimbă şi semnificația 
inițială. Această capacitate de schimbare constituie de fapt singurul 
raport natural şi necesar: căci ea certifică faptul că, aici, ne aflăm în 
mijlocul unui proces viu şi într-o evoluţie continuă a gândirii înseşi. 
Multe lucruri, care, în privința rezultatului, par contradictorii se 
clarifică de îndată ce ne situăm din nou în cadrul acestei mişcări şi le 
interpretăm pornind dinăuntrul ei. Unde Kant, grație metodei 
„sintetice” pe care o utilizează în Critica rațiunii pure, merge trep- 
tat de la parte spre întreg, reproducerea liberă a sistemului poate 
începe acolo, în mod similar demersului pe care Kant îl indică în 
Prolegomene, cu ideea întregului, şi doar prin raportare la acesta, să 
încerce să stabilească sensul părții. Dacă acolo se împletesc fire în 
permanenţă noi, până când, în cele din urmă, obținem cea mai inge- 
nioasă țesătură ideatică —, pentru analiza retrospectivă mersul e 


1 Jachmann, Immanuel Kant in Briefen an einen Freund (Scrisoarea a IV-a), 
pp. 26-38. 

invers, şi anume desprinderea trăsăturilor relevante din diferite 
complexe conceptuale şi reținerea celor mai generale linii directoare 
care ghidează ideea printre ramificatiile şi complicațiile ei. Fireşte 
că, astfel, nu sunt epuizate toate problemele pe care le conține în 
sine sistemul filosofiei critice; ar fi suficient doar ca acea „structură 
pe niveluri”, în care însuşi Kant a văzut un moment esenţial, un cri- 
teriu decisiv în aprecierea unității şi temeiniciei filosofiei sale, să fie 
clară şi vizibilă. 


2. 


„Critica rațiunii” porneşte de la conceptul de metafizică şi 
de la destinul acestuia de-a lungul timpului. Contradictia internă 
care străbate întreaga istorie a metafizicii este aceea că ea, pretinzând 
că este instanța supremă în problema „existentei” şi a „adevärului”, 
nu i-a oferit însă nicio normă a certitudinii. Schimbarea sistemelor 
pare că sfidează orice încercare de a conduce metafizica pe „drumul 
sigur al unei ştiinţe”? Deşi pare imposibilă ca ştiinţă, judecând după 
experienţele istoriei sale, ea este totuşi necesară ca „predispozitie 
naturală”. Căci orice încercare de resemnare în fața problemelor ei 
fundamentale se dovedeşte imediat înşelătoare. Niciun act de voință 
şi nicio demonstraţie, oricât de riguroasă şi de logică, nu ne pot de- 
termina să stăm la distanță față de sarcinile ce ne sunt trasate aici. 
Dogmatismul, care nu ne învață nimic, şi scepticismul, care nu ne 
promite nicăieri nimic, se dovedesc a fi, ca soluţii la problema 
metafizicii, în egală măsură insuficiente. După eforturi spirituale de 
secole, am ajuns în punctul în care, după cum se pare, nu mai există 
nici înainte şi nici înapoi - în care este imposibil să satisfacem 
pretenţiile ce converg în conceptul şi numele de metafizică, dar şi să 
renuntäm la ele. „Matematicianul, spiritul frumos, filosoful naturii: 
Ce obțin ei dacă batjocoresc cu aroganță metafizica? În interiorul lor 
există o voce care-i invită mereu să facă o încercare în domeniul 
metafizicii. Dacă ei nu urmăresc doar atingerea scopurilor acestei 


5 Critica rațiunii pure [citată în continuare Crp), Prefaţa ediţiei a doua, p. 32 şi urm. 

vieţi, atunci nu pot să nu se întrebe: De unde vin eu? De unde pro- 
vine întregul? Astronomul este cu atât mai mult invitat să răspundă 
la aceste întrebări. El nu se poate abtine să nu caute ceva ce l-ar 
satisface în această privință. Odată cu primele judecăţi pe care le 
emite, el se află deja în domeniul metafizicii. Iar aici, vrea cumva să 
se bazeze, fără niciun reper, doar pe convingerile la care ar putea 
ajunge, deşi nu deţine nicio hartă a domeniului pe care vrea să-l 
străbată? În acest întuneric, Critica rațiunii pure scoate făclia, 
neluminând însă regiunea pe care n-o cunoaştem şi care transcende 
lumea simţurilor, ci doar spațiul întunecat al propriului nostru 
intelect.” Prin urmare, Critica rațiunii pure nu abordează şi nu 
elucidează obiectul metafizicii; ceea ce examinează ea, şi mai profund 
decât înainte, este întrebarea asupra metafizicii, considerând nece- 
sară înțelegerea ei pornind de la originile pe care le are în „intelec- 
tul” nostru. 

Odată cu aceasta, este exprimată prima opoziţie caracte- 
ristică între filosofia kantiană şi sistemele trecutului. Vechea meta- 
fizică era ontologie: ea începea cu anumite convingeri generale 
despre „existentä” şi încerca, pornind de aici, să pătrundă până la 
cunoaşterea determinatiilor specifice ale lucrurilor. De fapt, acest 
demers este tipic atât pentru acele sisteme care se autointitulează 
„empiriste”, cât şi pentru acelea care se declară „rationaliste”. Căci 
„empirismul” si „rationalismul” se separă doar în privința mijloa- 
celor de cunoaştere prin care ne apropriem ființa; le este comună 
însă viziunea fundamentală cum că o astfel de ființă „există”, că 
există o realitate a lucrurilor, una pe care spiritul trebuie să o per- 
ceapă şi să o reproducă în sine. Deci, indiferent cum privim aici 
relaţia, rămâne totuşi faptul că ambele încep cu o anumită afirmaţie 
despre realitate, despre natura lucrurilor sau a sufletului, şi, pornind 
de aici, deduc restul tezelor. În acest punct încep prima îndoială şi 
prima cerință a lui Kant. „Numele mândru al unei ontologii care 
pretinde să dea, într-o doctrină sistematică”, cunoştinţe universal-va- 
labile şi necesare despre „lucruri în genere trebuie să facă loc 


6 Reflexionen, vol. II (Nr. 128), p. 40. 

titlului modest al unei simple analitici a intelectului pur”. Dacă 


ontologia întreabă mai întâi ce este existența, pentru a arăta 
imediat cum „este înțeleasă”, adică cum se prezintă şi se exprimă în 
concepte şi cunoştinţe, metafizica trebuie să înceapă invers, adică să 
stabilească ce înseamnă întrebarea asupra existenţei în genere — dacă, 
în primul caz, punctul de plecare îl constituie existenţa, în al doilea, 
aceasta devine problemă sau postulat. Dacă ontologia îşi stabileşte 
drept punct de pornire o structură oarecare a lumii obiectuale, 
cu scopul precis de a arăta cum această formă de „obiectivitate” se 
transformă în „subiectivitate”, în cunoaştere şi reprezentare, meta- 
fizica pretinde ca, înaintea oricărei teorii despre această transfor- 
mare, să fie dată mai întâi o explicaţie cu privire la ce înseamnă de 
fapt, în genere, conceptul de realitate şi pretenția de obiectivitate. 
Căci „obiectivitatea” — cunoaştem acest fapt acum - nu este o stare 
de fapt primordială, ci o întrebare inițială a „ratiunii”, o întrebare 
care, deşi nu se lasă complet solutionatä, trebuie să dea neaparat 
socoteală cu privire la sensul ei. 

Desigur, lucrurile mai pot părea încă obscure, însă ele se 
clarifică îndată ce ne întoarcem în timp, la acel prim germene al 
„criticii rațiunii” pe care l-am găsit în scrisoarea lui Kant către Herz 
din 1772. Temeiul relaţiei dintre ceea ce se numeşte în noi repre- 
zentare şi obiect este privit aici de Kant drept „cheia întregului 
mister, cheia metafizicii, ascunsă ei înseşi până acum”. Toate teo- 
riile anterioare cu privire la această relație nu l-au lămurit cu nimic; 
căci fie conduceau la o simplă „receptivitate” a spiritului, care nu 
explica capacitatea acestuia de a ajunge la cunoştinţe universale si 
necesare, fie sfârşeau, întrucât îi recunoşteau aceste capacități, prin 
acceptarea unui oarecare „Deux ex Machina”, care le-ar fi sădit initial 
în spirit, în concordanță cu „natura lucrurilor”? Această soluţie 
mistică este, de fapt, la fel de inutilă pe cât de nesatisfăcătoare, de 
vreme ce s-a înțeles deja că întrebarea generală asupra obiectului 


1 Crp, p. 244. 
8 Vezi scrisoarea lui Kant către Marcus Herz din 21 februarie 1772. 
9? Vezi mai sus, capitolul al doilea. 

cunoaşterii nu este o întrebare a metafizicii, ci mai mult una a logicii. 
Şi asta pentru că în opoziţia pe care o stabilim între „reprezentare” 
şi „obiect” nu este vorba despre două fețe distincte ale ființei abso- 
lute, ci despre o anumită calitate şi tendință a judecății. Atribuind 
„obiectivitate” unei anumite corelaţii între conținuturi, vom considera 
că ea este expresie a „fiintei”, dacă avem un temei să presupunem că 
forma acestei corelaţii nu este accidentală, ci necesară şi universal- 
valabilă. Ce ne indreptäteste să presupunem acest lucru? Deocam- 
dată, doar faptul că pe această presupozitie nu se bazează numai 
întreaga noastră conştiinţă despre adevărul şi valabilitatea reală a 
unei judecăţi, ci în ea constă de fapt această conştiinţă. Cu alte 
cuvinte, nu ne sunt date „lucruri”, pornind de la care obținem ime- 
diat cunoştinţe sigure şi necesare, ci certitudinea acestor cunoştinţe 
este cea care se insinuează în afirmarea unei „fiinte”, a unei „lumi” 
şi a unei „naturi”. Este drept că scrisoarea către Herz nu atinge 
această rigurozitate în punerea şi soluționarea problemei; o atinge 
doar Critica rațiunii pure în capitolul hotărâtor despre „deductia 
transcendentală a categoriilor”. „Şi aici este necesar — se subliniază 
clar, încă o dată, în această secțiune - să facem inteligibil ce inte- 
legem prin expresia de obiect al reprezentărilor. [...] Ce se înţelege 
când se vorbeşte despre un obiect care corespunde cunoaşterii şi, 
prin urmare, e şi distinct de ea? E uşor de sesizat că acest obiect 
trebuie gândit numai ca ceva în genere = X, fiindcă, afară de cunoş- 
tinta noastră, noi nu avem nimic pe care să-l putem opune acestei 
cunoştinţe ca fiindu-i corespunzătoare. Dar găsim că ideea noastră 
despre raportul oricărei cunoştinţe cu obiectul ei cuprinde în sine 
ceva necesar, dat fiind că acest obiect e considerat ca ceea ce e pus în 
fața cunostintei, că şi cunoştinţele noastre nu sunt determinate la 
întâmplare sau arbitrar, ci într-un mod anumit a priori, fiindcă, 
urmând a se raporta la un obiect, ele trebuie să concorde, de ase- 
menea, necesar între ele cu privire la acest obiect, adică trebuie să 
aibă acea unitate care constituie conceptul despre un obiect. [...] 
Atunci vom spune: cunoaştem obiectul dacă am efectuat unitate 
sintetică în diversul intuitiei. [...] Astfel, noi gândim un triunghi ca 

obiect când suntem conştienţi de aşezarea celor trei linii drepte 
după o regulă conform căreia o astfel de intuiție poate fi totdeauna 
reprezentată. Această unitate a regulii determină tot diversul şi îl 
limitează la condiţii care fac posibilă unitatea aperceptiei, şi con- 
ceptul acestei unități este reprezentarea despre obiectul = X, pe 
care-l gândesc cu ajutorul predicatelor amintite ale unui triunghi.” 
Necesitatea judecății nu provine, aşadar, din unitatea unui obiect, 
situat în spatele cunoaşterii şi dincolo de ea, ci această necesitate 
constituie pentru noi singurul sens inteligibil al conceptului de obiect. 
Cine înțelege condiţiile constitutive şi temeiul acestei necesităţi ar 
rezolva problema ființei mult mai bine decât este ea în genere solu- 
tionabilä din punctul de vedere al cunoaşterii. Căci, nu întrucât 
există o lume a lucrurilor, există pentru noi, ca reprezentare şi copie 
a acestora, o lume a cunoştinţelor şi adevărurilor, ci întrucât există 
necondiţionat judecăţi sigure - judecăţi a căror valabilitate nu este 
dependentă nici de subiectul empiric care le emite, nici de condiţiile 
empirice şi temporale în care sunt ele emise -, există pentru noi o 
ordine ce nu trebuie înțeleasă doar ca ordine a impresiilor şi repre- 
zentărilor, ci ca ordine a obiectelor. 


Cu aceasta, sunt indicate definitiv punctul de plecare al 
filosofiei kantiene şi opoziția în care simte ea că se află față de orice 
formulare anterioară a problemelor metafizice. În Prefaţa la ediția a 
doua a „criticii rațiunii”, Kant, pentru a da expresie acestei opoziții, 
a creat acea imagine celebră în care îşi compară „revoluția modului 
de gândire” cu fapta lui Copernic. „Până acum se admitea că toată 
cunoaşterea noastră trebuie să se orienteze după obiecte; dar, în 
această ipoteză, toate încercările de a stabili ceva despre ele a priori 
cu ajutorul conceptelor, prin intermediul cărora cunoaşterea noastră 
ar fi fost lărgită, au fost zadarnice. Să încercăm deci o dată, dacă 
n-am reuşi mai bine în problemele metafizice, presupunând că 
lucrurile trebuie să se orienteze după cunoaşterea noastră, ceea ce 
concordă şi mai bine cu posibilitatea dorită a unei cunoasteri a lor 


19 Crp, pp. 140-142. 

a priori, menită să stabilească ceva asupra lucrurilor înainte de a ne fi 
date. Aici se petrece acelaşi lucru ca şi cu prima idee a lui Copernic, 
care, văzând că explicarea mişcărilor cereşti nu dădea rezultate dacă 
admitea că toată armata stelelor se învârte în jurul spectatorului, 
încercă să vadă dacă n-ar reuşi mai bine lăsând spectatorul să se 
învârtă, iar stelele, dimpotrivă, să stea pe loc.”!! „Învârtirea spec- 
tatorului”, în sensul în care este înțeleasă aici, înseamnă că lăsăm să 
ne treacă prin față ansamblul funcţiilor de cunoaştere de care 
dispune în genere „ratiunea” şi că ni le imaginăm pe fiecare dintre 
ele în valabilitatea lor necesară, dar şi în cea specifică şi limitată. 
Nici în cosmosul cunoaşterii rationale nu avem voie să ne agätäm 
rigid de un singur punct, ci trebuie să parcurgem succesiv întregul 
şir de poziţii pe care le putem lua în raport cu adevărul si cu 
obiectul. Există pentru noi o anumită formă de obiectivitate pe care 
o numim ordinea spațială a lucrurilor. Trebuie să încercăm să o 
înțelegem şi să o definim, dar nu pe baza existenței unui spațiu 
„absolut” al lumii, ci chestionând şi analizând legile construcției 
geometrice: legile în conformitate cu care se nasc pentru noi, 
construindu-se permanent, puncte şi linii, suprafeţe şi corpuri. 
Există pentru noi o legătură sistematică între structuri numerice, 
astfel încât fiecare număr are, în cadrul întregului numerelor, o 
poziție fixă în raport cu toate celelalte componente ale întregului. 
Trebuie să înțelegem această legătură ca fiind una necesară, 
întrucât, în această privință, nu avem niciun fel de alte date în afară 
de procedeul general pe baza căruia, pornind de la „unu”, să con- 
struim întregul şir de numere din primele sale elemente şi după un 
principiu în sine constant. Şi, în sfârşit, există pentru noi acel an- 
samblu de corpuri şi forte fizice pe care obisnuim să-l numim, în sens 
strict, lumea „naturii”; însă, pentru a-l înțelege, nu trebuie să por- 
nim nici aici de la existența empirică a obiectelor, ci de la specificul 
funcției empirice de cunoaştere, de la acea „ratiune” care se află in 
experiența însăşi şi în fiecare dintre judecätile sale. Şi totuşi, calea 
pe care ne conduce „turnura” critică nu este încă decisă. Metafizica, 


11 Idem, p. 33. 

ca teorie a existenţei, ca ontologie generală, cunoaşte de fapt doar 
un anumit tip de realitate, cunoaşte doar substanțe materiale sau 
imateriale care „sunt acolo” şi persistă într-o formă oarecare. Pentru 
sistemul rațiunii, există însă necesități pur imanente, există, aşadar, 
pretenţii obiective de valabilitate, care, ca atare, nu mai admit pre- 
dicatul „existentei”, ci aparțin unui cu totul alt tip, unul inedit. O 
necesitate de acest fel este cea care se exprimă în judecata etică sau 
estetică. Şi „imperiul scopurilor”, a cărui imagine o proiectează etica, 
şi imperiul structurilor şi formelor pure care ni se revelează în artă 
„sunt” într-un oarecare sens, deoarece au o existență stabilă, inde- 
pendentă de orice bun plac individual. Această existență nu este însă 
nici identică, nici comparabilă cu existența empirică, spatio-tem- 
porală a lucrurilor, deoarece are propriile ei principii de formare. 
Din această diferență de principii rezultă că, pentru noi, lumea a 
„ceea ce ar trebui să fie” şi lumea formei artistice trebuie să fie o 
alta decât cea existentă ca atare. Observăm că doar diversitatea 
existentă în rațiunea însăşi, în direcţiile şi interogările ei fundamen- 
tale, ne intermediază şi explică diversitatea obiectelor. Pornind de la 
ea, însă, trebuie să obținem o cunoaştere sistematică şi completă, 
întrucât rațiune înseamnă de fapt că „putem da socoteală de toate 
conceptele, părerile, asertiunile noastre, fie din principii obiective, 
fie, când ele sunt o simplă aparenţă, din principii subiective.”'? 
Revoluţia modului de gândire înseamnă că rațiunea începe să reflec- 
teze asupra ei înseşi, asupra premiselor şi principiilor, problemelor 
şi sarcinilor ei; abia după acest prim moment, urmează reflectia 
asupra „obiectelor”. 

Sunt definite astfel aici două concepte fundamentale, semni- 
ficative pentru problematica criticii rațiunii. Dacă înțelegem bine 
semnificația „revoluţiei copernicane”, vom înţelege şi conceptul 
kantian de „subiectivitate”, şi conceptul de „transcendental”. Şi, 
astfel, mai înțelegem că, de fapt, ambele concepte se lasă definite 
doar împreună şi unul prin celălalt; căci tocmai noua relație în care 
intră ele constituie esența şi specificul noului conținut pe care-l 


12 Idem, p. 468. 

primesc prin critica raţiunii. Să începem cu conceptul de „transcen- 
dental”. Kant spune că numeşte transcendentală orice cunoaştere 
care nu se ocupă în genere de obiecte, ci de modul în care noi 
cunoaştem obiectele, întrucât acest mod de cunoaştere trebuie să fie 
a priori. „De aceea, nici spaţiul, nici vreo determinare geometrică 
a priori a lui nu este o reprezentare transcendentală, ci poate fi 
numită transcendentală numai cunoaşterea că aceste reprezentări 
nu sunt câtuşi de puțin de origine empirică, precum si posibilitatea 
pe care o au ele totuşi de a se putea raporta a priori la obiecte ale 
experienței.” La fel de puţin pot fi numite „transcendentale” - în 
aceeaşi ordine de idei — conceptele de mărime şi număr, de perma- 
nentä sau cauzalitate; acest atribut îi revine doar acelei teorii care 
ne arată cum posibilitatea oricărei cunoasteri a naturii se bazează 
pe aceste concepte, fiind considerate condiţii necesare. Nici ideea de 
libertate, luată în sine, nu poate fi numită „transcendentală”, ci 
această denumire trebuie să-i fie rezervată doar cunoaşterii despre 
modul în care conştiinţa datoriei şi, implicit, întregul imperiu al lui 
„ceea ce ar trebui să fie” îşi are temeiul în libertate. Şi doar acum 
înțelegem în ce sens le poate fi şi trebuie să le fie atribuit, din 
perspectivă strict „transcendentală”, momentul „subiectivităţii ” 
acestor concepte fundamentale: spațiu şi timp, mărime şi număr, 
substantialitate şi cauzalitate etc. Această „subiectivitate? nu 
înseamnă altceva decât spune în general revoluția copernicană; ea 
stabileşte punctul de plecare nu de la obiect, ci de la o legitate 
specifică a cunoaşterii pe baza căreia trebuie explicată o anumită 
formă de realitate (fie ea teoretică, etică sau estetică). Dacă în- 
telegem clar acest lucru, dispare imediat acel sens colateral al 
„subiectivului” care-l leagă de aparenţa individualului şi bunului 
plac. În acest context, „subiectiv” înseamnă: a fi întemeiat într-un 
procedeu necesar şi într-o lege generală a rațiunii. De exemplu, 
turnura subiectivă pe care o dă Kant teoriei spațiului nu înseamnă 
că „esenta” spaţiului trebuie determinată printr-o analiză a „repre- 
zentării spaţiului” şi printr-o indicare a momentelor psihologice 


13 Idem, p. 98 şi urm. 

singulare care se îmbină în această reprezentare, ci că înţelegerea 
acestei esențe rezultă din examinarea şi înţelegerea naturii cunoaş- 
terii geometrice, rămânând dependentă de aceasta. Ce trebuie să fie 
spaţiul — întreabă Kant în „Expunerea transcendentalä a concep- 
tului de spaţiu” — pentru ca o astfel de cunoaştere despre el să fie 
posibilă? O cunoaştere care, la fel ca axiomele geometrice, să fie în 
acelaşi timp generală şi concretă, certă în mod necondiționat şi pur 
intuitivă?" Începem cu specificul funcției de cunoaştere pentru a 
determina în ea specificul obiectului cunoaşterii: asta înseamnă aici 
„Subiectivitate”. La fel cum totalitatea numerelor este dedusă din 
„principiul” numărării, tot aşa, şi ordinea obiectelor în spațiu şi a 
evenimentelor în timp este dedusă din principiile şi condițiile cu- 
noaşterii experienței, din „categoriile” de cauzalitate şi acțiune reci- 
procă - si tot aşa, într-un alt domeniu, forma imperativului etic, pe 
care se sprijină pentru noi tot ceea ce stă sub semnul lui „trebuie”, 
este înțeleasă pornind de la certitudinea fundamentală ce ni se reve- 
lează în ideea de libertate. Să confundăm această subiectivitate a 
„ratiunii” cu subiectivitatea bunului plac sau cu cea a „organizării” 
fizico-psihice nu mai este posibil, întrucât ea este presupusă şi de- 
monstrată tocmai pentru păstrarea acestora. 

Acest raport fundamental se manifestă, şi mai clar decât în 
„critica rațiunii”, în câteva reflecţii şi însemnări ale lui Kant, care 
ne permit să urmărim modul în care se nasc noua semnificație şi 
relație a conceptelor principale. Se pare că, dintre aceste reflecții, 
câteva datează din perioada anterioară finalizării Criticii rațiunii 
pure, marcând astfel mai mult stadiul ideilor în devenire decât al 
celor deja fixate; şi chiar dacă, în privința altor reflecţii oscilante, nu 
putem estima momentul redactării lor, evoluţia conceptelor se ma- 
nifestă în ele mult mai viu şi mai clar decât în expunerea rezul- 
tatelor. „Poate fi” — citim în aceste reflecţii — „născocit ceva prin 
metafizică? Da, dar cu privire la subiect, şi nu la obiect.”!5 Însă, în mod 
evident, această teză exprimă incomplet noua turnură; dacă ne-am 


14 Idem, $ 3, „Expunerea transcendentalä a conceptului de spațiu”, p. 76. 
15 Reflexionen, vol. II (Nr. 102), p. 33. 

rezuma doar la ea, ar trebui să ne aşteptăm la o metafizică ce nu 
promite idei noi despre lucruri, ci doar despre „suflet” — o metafizică 
despre care, de altfel, n-am putea spune prin ce se distinge, prin- 
cipial, de sistemele dogmatice anterioare ale „spiritualismului”. De 
aceea, găsim o formulare şi mai clară a opoziţiei fundamentale într-un 
alt loc, unde se spune concis şi pregnant că metafizica nu se ocupă 
de obiecte, ci de cunoştinţe. Doar odată cu aceasta, se conturează 
foarte clar „subiectivitatea” spre care se îndreaptă metafizica: nu 
este o „subiectivitate” a „naturii umane”, după cum au inteles-o Locke 
şi Hume, ci acel tip de „subiectivitate” care se relevă în ştiinţe, în me- 
toda construcției geometrice sau în calculele aritmetice, în cercetarea 
empirică sau în producerea experimentului fizic. „În orice filosofie” — 
găsim o altă observaţie —, „elementul cu adevărat filosofic este meta- 
fizica ştiinţei. Orice ştiinţă, întrucât se foloseşte de rațiune, îşi are 
metafizica ei.”! Şi, astfel, s-a tranşat definitiv în ce sens este pă- 
răsită calea anterioară, obiectiv-dogmatică, a vechii ontologii, con- 
ceptul de metafizică fiind însă păstrat şi aprofundat în direcția 
„subiectivităţii”.!5 „Elementul obiectiv” al ştiinţelor - aşa putem 
spune, de aici înainte, în sens kantian - îl constituie tezele lor, iar 
„elementul subiectiv”, principiile lor. De exemplu, abordäm „obiectiv” 
geometria dacă o privim în mod pur, după conținutul ei teoretic, ca 
un întreg de teze despre forme şi raporturi spaţiale, o abordăm 
„subiectiv” dacă, în loc să-i examinäm rezultatele, ne interesează 
mai mult principiile ce stau la baza ei, axiomele fundamentale va- 
labile ca atare nu doar pentru o oarecare formă spaţială, ci pentru 


16 Op. cit., (Nr. 91), p. 30. Faptul că această reflecţie aparține epocii pe care Erdmann 
o numeşte empirismul critic, deci epocii anilor 1760, este improbabil. Poziţia „scrierii 
premiate” din anul 1763 pe care se bazează Erdmann pentru această părere, nu este 
elocventă în nici un caz deoarece aici metafizica (în sensul concepției folosite din vre- 
mea lui Aristotel, de zp@m priocopra) este desemnată drept o filosofie despre pri- 
mele fundamente ale cunoaşterii noastre; însă, faptul că „ea nu s-ar ocupa de obiecte”, 
nu ar fi putut fi spus de către Kant înainte de cotitura decisivă, în scrisoarea către 
Marcus Herz din anul 1772. 

17 Op. cit., (Nr. 129), p. 40. 

18 Vezi şi op. cit., (Nr. 215), p. 63: „Paşii în metafizică au fost până acum zadarnici; 
aici nu s-a găsit nimic. Totuşi ea nu poate fi abandonată. Subiectiv în loc de obiectiv.” 

orice structură spaţială în genere. Aceasta este direcţia interogatiei, 
care, începând de acum, va fi neclintit menţinută. „Metafizica este 
ştiinţa despre principiile oricărei cunoasteri a priori şi ale oricărei 
cunoaşteri care decurge din aceste principii. Matematica conține prin- 
cipii de acest fel, însă nu este ştiinţa despre posibilitatea acestor 
principii. 19 

Apare aici, în acelaşi timp, un nou element, tipic manierei în 
care Kant defineşte conceptele. Şi filosofia transcendentală vrea şi 
trebuie să se ocupe de diferite forme de realitate; orice formă îi este 
însă accesibilă doar printr-o anumită modalitate de cunoaştere. De 
aceea, materialul pe care ea se bazează este întotdeauna unul deja 
oarecum format. Analiza transcendentală vrea să descopere şi să 
explice modul în care se prezintă „realitatea”: fie văzută cu ochii 
geometriei sau ai fizicii matematice, fie aşa cum apare ea în lumina 
intuitiei artistice, fie din perspectiva imperativului etic. Ea nu ne 
poate răspunde însă la întrebarea: ce este această realitate „în sine” 
şi independent de orice legătură cu modurile spirituale specifice de 
interpretare? Căci, odată cu această întrebare, filosofia s-ar simţi 
din nou transpusă în spaţiul vid al abstractiei, fără să mai aibă vreo 
bază solidă. Dacă într-adevăr are pentru sine pretenţia la un con- 
ţinut determinat, „metafizica” trebuie să fie metafizică a ştiinţelor, 
teorie a principiilor matematicii şi cunoaşterii naturii, sau, de ce nu, 
metafizică a moralității, a dreptului, a religiei, a istoriei. Ea sinteti- 
zează toate aceste direcţii şi activități obiectiv-spirituale în unitatea 
unei probleme - şi nu pentru ca diversitatea lor să dispară în această 
unitate, ci pentru a le pune pe fiecare dintre ele în lumină, în spe- 
cificul şi conditionarea lor. Cu aceasta, filosofia rămâne un punct de 
pornire necesar pentru întregul dat al culturii spirituale; însă ea nu 
mai vrea să preia pur şi simplu acest întreg, ci să-şi explice struc- 
tura acestuia şi normele universal-valabile cărora el li se supune. 
Abia acum înțelegem ce voia Kant să spună prin faptul că făclia 
criticii rațiunii nu trebuie să ne lumineze necunoscutul ce transcende 
lumea simțurilor, ci spaţiul întunecat al propriului nostru intelect. 


19 Op. cit., (nr. 140), p. 42. 

„Intelectul” nu trebuie nicidecum înțeles aici în sens empiric, ca 
forță psihologică de gândire a omului, ci, în sens pur transcendental, 
ca întreg al culturii spirituale. Întâi de toate, „intelectul” reprezintă 
acea chintesentä pe care o numim „stiintä” şi premisele axiomatice 
ale acesteia, imediat însă, în sens extins, el reprezintă acele „ordini” 
intelectuale, etice sau estetice care ies la iveală în rațiune şi se nasc 
prin intermediul ei. Ceea ce în viața empiric-istorică a umanității se 
manifestă izolat şi accidental, prin critica transcendentală, trebuie 
înțeles ca necesar, pornind de la primele sale „cauze”, şi prezentat 
ca sistem. La fel cum orice formă spaţială particulară se supune legii 
generale întemeiate in forma pură a „simultaneitätii”, in forma 
intuitiei, tot aşa, orice „conţinut al rațiunii” se explică printr-o 
manifestare specifică a rațiunii, printr-o procedură fundamentală pe 
care ea o certifică şi o respectă în toate realizările sale. Filosofia nu 
mai are acum un domeniu propriu, nici un cerc specific de conti- 
nuturi şi obiecte, care, spre deosebire de alte ştiinţe, să-i aparțină 
exclusiv ei; însă doar ea cuprinde relația funcțiilor spirituale funda- 
mentale în adevărata lor universalitate şi profunzime: într-o profun- 
zime la care niciuna dintre aceste ştiinţe nu are acces. Lumea este 
lăsată în seama disciplinelor teoretice şi forțelor particulare, pro- 
ductive ale spiritului; cosmosul acestor forte, diversitatea şi clasifi- 
carea lor constituie însă, în schimb, noul „obiect” pe care l-a câştigat 
filosofia. 

Pentru a clarifica acest lucru, să începem cu structura mate- 
maticii. În acest caz, nu este vorba despre dezvoltarea conţinutului 
principiilor matematice, ci, mai mult, despre indicarea procedeului 
general grație căruia există de fapt „principii”, adică graţie căruia 
putem înţelege cum orice structură spațială sau orice operație spe- 
cifică de numărare şi măsurare se supun unor condiții generale 
originare de care nu se pot desprinde. La baza oricărei teze sau de- 
monstratii geometrice se află o intuiție concretă, deci „izolată”; nicio 
demonstrație nu vizează însă ceea ce este izolat, ci, de la acesta, trece 
imediat la o judecată despre un întreg infinit de forme. Nu se 
enunță o anumită proprietate despre acest sau acel triunghi, despre 
un cerc oarecare, ci despre triunghi sau cerc în genere. Ce ne 

indreptäteste, în acest caz, să trecem de la ceva particular, care ne 
poate fi dat doar în reprezentarea sensibilă, la totalitatea cazurilor 
posibile, care nu poate fi percepută ca nelimitată în nicio repre- 
zentare empirică? Cum ajungem până acolo încât să transformăm 
conținutul parțial limitat în purtătorul unui enunţ care, ca atare, nu 
se referă la el, ci la o chintesentä infinită care ne este „reprezentată” 
prin intermediul acestuia? Conform lui Kant, pentru a răspunde la 
aceste întrebări, este suficient să ne amintim de metodele geo- 
metriei ştiinţifice, aşa cum au fost ele aplicate şi cum au evoluat pe 
plan istoric. Faptul că geometria, din starea ei cea mai rudimentară, 
în care nu era decât o artă practică a măsurării, s-a ridicat la rangul 
unei cunoaşteri teoretice temeinice se datorează doar unei „revoluții 
a modului de gândire”, similară celei la care ne-am referit în filosofia 
transcendentală. „Istoria acestei revoluţii a modului de gândire, care 
a fost mult mai importantă decât descoperirea drumului în jurul renu- 
mitului Cap, şi a fericitului care a înfăptuit-o, nu ne-au fost păstrate. 
Totuşi, legenda pe care ne-o transmite Diogene Laertiu, care dă 
numele pretinsului inventator al celor mai mici elemente ale demon- 
stratiilor geometrice şi care, după părerea generală, nici nu au măcar 
nevoie de o demonstrație, dovedeşte că amintirea schimbării care a 
fost efectuată prin întâiul pas spre descoperirea acestui drum nou 
trebuie să li se fi părut matematicienilor extraordinar de importantă 
şi prin aceasta a devenit de neuitat. Primul care a demonstrat triun- 
ghiul isoscel (fie că s-a numit Thales sau altfel) a avut o revelaţie; el 
a găsit că nu trebuie să urmărească cu atenţie ceea ce vedea în 
figură sau chiar simplul concept al ei şi să înveţe, aşa-zicând, din 
acestea proprietăţile ei, ci că trebuie s-o producă prin ceea ce el 
însuşi gândea şi reprezenta în ea a priori prin concepte şi că, pentru 
a şti sigur ceva a priori, nu trebuie să atribuie lucrului decât ceea ce 
rezultă în mod necesar din ceea ce a pus el însuşi în lucru, în con- 
formitate cu conceptul său.” Pentru a face demonstrația geome- 
trică, ar trebui să mergem pe urmele figurii; dacă am avea-o în față, 
ca un obiect dat, ale cărui proprietăți specifice ar trebui să le 
învăţăm, în mod direct, prin experiment, judecata geometrică n-ar 


2 Crp, prefața ediţiei a doua, p. 31. 

putea depăşi atunci niciodată sfera conținutului obiectiv al figurii 
respective; căci cu ce drept am emite judecăţi despre ceva ce nu este 
dat pornind de la ceva dat sau despre suma celor ce nu sunt date 
pornind de la un caz particular? În realitate, însă, o deducție de 
acest fel nu este aici nici posibilă, nici necesară: deoarece totalitatea 
cazurilor geometrice singulare nu există înaintea şi în afara construc- 
tiei, ci ea se naşte pentru noi doar în actul construcției înseşi. Dacă 
mă gândesc la parabolă, la elipsă, însă nu doar in abstracto, ci pe 
baza unei anumite reguli (de pildă, pe baza definirii lor ca secțiuni 
conice), creez astfel condiţiile sub care pot fi gândite parabolele sau 
elipsele particulare. Intelegem acum in ce mäsurä conceptul geometric 
constructiv nu apare în urma cazurilor particulare, ci le premerge — 
înțelegem, aşadar, că în raport cu acestea, el este „a priori”. În acest 
context, este evident că această determinatie nu se referă în niciun 
caz la un subiect empiric-psihologic şi la succesiunea temporală a 
reprezentărilor şi cunoştinţelor acestuia, ci exprimă doar, în mod 
pur şi exclusiv, un raport în privința a ceea ce este observat, un 
raport al „lucrului însuşi”. Construcția geometrică este „anteri- 
oară” figurii geometrice particulare, deoarece sensul figurii este 
stabilit doar prin construcție, şi nu invers, sensul construcției prin 
figura particulară. Orice necesitate, specifică judecăților geometrice, 
se bazează pe această stare de fapt. În geometrie, cazurile nu există, 
separat şi independent, în afara legii, ci se nasc doar din conştiinţa 
legii; „particularul” nu constituie aici premisa „generalului”, ci el 
poate fi gândit doar prin determinarea mai îndeaproape a genera- 
lului. Ceea ce se întâmplă în demersul instituirii spaţiale sau în 
demersul sintetic al numărării nu poate fi combătut de nicio formă 
particulară şi de niciun număr concret, pentru că doar în cadrul 
acestui demers se naşte tot ceea ce participă la conceptul de spațiu 
sau la conceptul de număr. În acest sens, geometria şi aritmetica 
oferă dovada nemijlocită pentru un principiu pe care Kant îl pre- 
zintă acum drept norma şi „piatra de încercare” a „metodei schim- 
bate a modului de gândire”: „anume că noi cunoaştem despre lucruri 
a priori numai ceea ce noi înşine punem în ele.””! 


2! Crp, p. 34. 

Pe lângă conceptele fundamentale de „subiectiv” şi „transcen- 
dental”, apare acum si un al treilea concept-nucleu al criticii rati- 
unii: „sinteza a priori”. Intelegem semnificatia acestei sinteze imediat 
ce comparäm demersul geometriei si aritmeticii, aşa cum l-am fixat 
până acum, cu modul obişnuit, empiric în care se formează concep- 
tele şi cu demersul logicii formale. În demersul empiric de formare a 
conceptelor (demers specific mai ales ştiinţelor pur descriptive şi 
clasificatoare), ne mulțumim doar să înşiruim caz după caz, detaliu 
după detaliu şi să vedem dacă nu cumva în suma astfel obținută iese 
la iveală o trăsătură „comună”, proprie fiecărui caz sau detaliu. Evi- 
dent, putem decide că un astfel de raport există doar după ce parti- 
cularitätile, la care se referă problema noastră, au fost într-adevăr 
verificate: căci nu putem cunoaşte acea trăsătură de care vorbim aici 
altfel decât ca „proprietate” observată a unui lucru dat, şi, astfel, este 
foarte clar că, înainte ca „lucrul” ca atare să existe în mod real, 
adică să fie constatat în experiență, nu ne sunt date niciun fel de 
trăsături ale lui. Cu aceasta, cunoaşterea pare că se îndreaptă spre o 
sinteză, spre un agregat de elemente, care, şi în afara acestei legă- 
turi, şi anterior ei, au o existenţă şi o semnificaţie autonome.” Se 
pare că lucrurile stau cu totul altfel în cazul acelor propoziţii gene- 
rale pe care ni le indică logica formală. În „propoziția universală” a 
acestei logici, totalitatea nu este dedusă pe baza examinării elemen- 
telor particulare, ci ea le premerge şi le determină. Pornind de la 
faptul că toți oamenii sunt muritori şi de la certitudinea conținută 


22 Desigur, trebuie accentuat faptul că în această prezentare a cunoaşterii empirice 
(a „sintezei a posteriori”) nu este atât vorba despre descrierea unei stări de fapt reale 
a cunoaşterii, cât mai mult despre construcția unui caz limită pe care noi o folosim 
pentru a determina mai exact specificul judecății apriorice prin contrastul său şi prin 
opoziţie. În distincţia sa între judecăţi de percepţie şi judecăţi de experienţă şi în 
accentuarea caracterului pur „subiectiv” al primelor, Kant însuşi s-a servit de această 
construcţie (vezi Prolegomene, $ 18). Însă, după Kant, nu există în sine nici o 
„judecată particulară” care să nu ridice imediat pretenție la o oarecare formă de 
„generalitate”; nici o teză „empirică” care să nu închidă în sine o oarecare afirmaţie 
„apriorică”. Deoarece, deja forma judecății însăşi conţine această pretenţie de „uni- 
versalitate valabilă obiectivă”. 

în această propoziţie, este „demonstrat”, drept consecință necesară, 
faptul că şi Caius este muritor. Logica se rezumă însă doar la dez- 
voltarea formelor şi formulelor acestui raționament, fără să re- 
flecteze şi asupra conținutului cunoaşterii, originii şi temeiul ei. De 
aceea, ea acceptă ca atare principiile generale de la care porneşte 
pentru a trage o anumită concluzie, fără să pună sub semnul 
întrebării temeiului valabilitätii lor. Ea ne arată că, dacă orice A este 
B, acest lucru trebuie să fie valabil şi pentru un anumit A, parti- 
cular; întrebarea dacă şi de ce premisa ipotetică este valabilă se află 
în afara sferei intereselor sale. În fapt, logica generală nu face decât 
să descompună din nou în părțile componente anumite complexe 
conceptuale pe care ea însăşi le-a format anterior prin compunere. 
Ea „defineşte” un concept prin afirmarea anumitor „caracteristici” 
de conţinut, pentru ca imediat să scoată în evidenţă, din ansamblul 
logic astfel creat, un moment particular, pe care îl separă de cele- 
lalte, pentru a-l folosi ca „predicat” al întregului. Acest predicat nu 
conţine însă niciun element nou, ci doar expune şi lămureşte ceea ce 
ştiam deja; el serveşte analizei „conceptelor pe care le avem despre 
obiecte”2. În ceea ce priveşte sursa acestor concepte, logica nu face 
niciun fel de investigaţii. 

De aici înainte, în privința dublei opoziții rezultate, recunoas- 
tem specificul „sintezei a priori”. Dacă în judecata empirică, în legătura 
a posteriori, am obținut „întregul”, pe care-l căutam, din elemente 
singulare, existente anterior independent, dacă în judecata formal- 
logică am descompus un întreg logic dat în părțile sale - sinteza a 
priori aparține unui cu totul alt tip de construcție. Aici se porneşte 
de la o anumită legătură constructivă, în care şi prin care se naşte 
pentru noi, în acelaşi timp, o abundență de elemente particulare, 
condiționate de forma generală a îmbinării. Într-o singură regulă, 
gândim diferite posibilități de a sectiona un con; creăm astfel, in 
acelaşi timp, totalitatea acelor figuri geometrice pe care le numim 
curbe de gradul al doilea, cercuri, elipse, parabole şi hiperbole — gân- 
dim construcția „sistemului natural al numerelor” în conformitate 


% Vezi Crp, p. 55. şi Prolegomene, p. 63 şi urm. 

cu un principiu fundamental, incluzând în acelaşi timp aici, din capul 
locului şi în anumite condiții, toate relațiile posibile între termenii 
acestuia. Însă, disertatia inaugurală a lui Kant a introdus deja ex- 
presia tipică de „intuiție pură” pentru a desemna această formă a 
raportului între „pärti” şi „întreg”. Rezultă astfel că orice sinteză 
a priori coincide cu forma intuitiei pure - că ea fie este intuiție pură, 
fie se raportează şi se sprijină în mod direct pe o astfel de intuiție. 
Când, mai târziu, în polemica sa, Eberhard a acuzat lipsa unui prin- 
cipiu unitar, clar determinat, în Critica rațiunii pure, Kant l-a trimis 
la acest raport. „Toate judecätile sintetice ale cunoaşterii teoretice ” — 
formulează acum Kant acest principiu — „sunt posibile doar prin ra- 
portarea conceptului dat la o intuiție.” De aceea, spaţiul şi timpul 
rămân adevăratele modele şi prototipuri în conformitate cu care se 
prezintă, în mod pur şi complet, raportul tipic care există, în orice 
cunoaştere aprioric-sintetică, între infinit şi finit, între universal şi 
particular. Nemărginirea spațiului şi a timpului se referă la faptul 
că mărimile singulare determinate spaţial şi temporal sunt posibile 
doar prin limitările unui spaţiu „unic” care cuprinde totul sau ale 
reprezentării unitare, nelimitate a timpului. Spaţiul nu ia ființă 
pentru noi întrucât îl compunem din puncte, şi nici timpul întrucât 
îl compunem din clipe, de parcă acestea ar fi componente obiective; 
mai mult, punctele şi clipele (şi astfel, în mod direct, orice creații 
în spaţiu şi timp în genere) pot fi instituite doar printr-o sinteză, în 
care se constituie pentru noi, în mod originar, forma simultaneitätii 
în genere sau a succesiunii în genere. Aşadar, noi nu plasăm creati- 
ile într-un spaţiu şi într-un timp date, ci le producem doar prin 
intermediul spaţiului şi a timpului - înțelegând spaţiul şi timpul 
drept acte constructive fundamentale ale intuitiei. „[...] matematica 
trebuie să-şi reprezinte toate conceptele ei mai întâi în intuiție, iar 


2 Vezi scrisoarea lui Kant către Carl Leonhard Reinhold din 12 mai 1789, in Werke, 
vol. IX, pp. 396-404; vezi şi lucrarea împotriva lui Eberhard: Uber eine Entdeckung, 
nach der alle neue Kritik der reinen Vernunft durch eine ăltere entbehrlich gemacht 
werden soll, in Werke, vol. IV (Scrieri din anii 1790-1796), ed. de Artur Buchenau, 
Ernst Cassirer şi Benzion Kellermann, Berlin 1914, pp. 1-71: vezi p. 59 şi urm. 

25 Vezi Crp, p. 74 şi urm. 

matematica pură, în intuiţia pură, adică să le construiască. Deoarece 
matematica trebuie să procedeze sintetic şi nu analitic, adică prin 
descompunerea conceptelor, nu-i este cu putință să facă nici măcar 
un singur pas atât timp cât îi lipseşte intuiţia pură [...] Geometria 
pune la temelia ei intuiţia pură a spaţiului. Aritmetica îşi produce ea 
însăşi conceptele numerelor prin adăugarea succesivă a unităților în 
timp, iar mecanica pură, mai ales, nu poate produce conceptele sale 
despre mişcare decât prin mijlocirea reprezentării timpului”.26 
Întrucât pe această cale se constituie conținuturile geometriei, arit- 
meticii şi mecanicii — căci nu pornim de la lucruri fizice pentru a le 
învăța apoi proprietăţile, ci începem cu instituiri-limită în întregul 
ideal al întinderii şi al duratei —, şi lor li se aplică, de aceea, în mod 
necesar şi universal, toate tezele implicit incluse în aceste forme 
fundamentale. 

Dacă, însă, se pare că acest mod de a privi lucrurile ne lă- 
mureşte utilizarea şi valabilitatea sintezei a priori în matematică, 
el pare totodată, în acelaşi timp, că scurtează orice cale, pentru a 
ridica pretenţii la o valabilitate de acest fel şi pentru domeniul 
realului, pentru cel al ştiinţei empirice. Căci tocmai aceasta era 
„piatra de încercare” despre care ne vorbea Kant: „că noi cunoaştem 
despre lucruri a priori numai ceea ce noi înşine punem în ele”? O 
„punere” de acest fel a legilor în obiecte era de înțeles în construc- 
ţiile matematice ideale. Unde am ajunge însă dacă am accepta-o 
oarecum şi pentru obiectele empirice? Nu cumva chiar aceasta este 
trăsătura fundamentală prin care se caracterizează aceste obiecte ca 
fiind reale, „adevărate”, şi anume, faptul că ele, în particularitatea 
lor, „există aici” înainte de orice evoluții şi instituiri ale gândirii? Că 
ele, deci, ne determină în mod originar reprezentarea şi gândirea, 
nefiind însă determinate de acestea? Şi nu cumva ne-am pierde 
imediat orice fundament încercând să răsturnăm acest raport? 
Oricât ar fi de inteligibile pentru noi spaţiul şi timpul în principii 
generale, întrucât prin aceste principii sunt construibile, existenţa 


26 Prolegomene, $ 10, p. 79. 
27 Crp, p. 34. 

lucrurilor în spațiu şi timp, existența corpurilor şi a mişcărilor aces- 
tora pare să constituie bariera de netrecut pentru orice construcții 
de acest tip. După toate aparențele, nu există aici nicio altă cale decât 
să aşteptăm ca lucrurile să acționeze, să ne influenţeze şi să consta- 
tăm aceasta exclusiv prin senzaţia sensibilă. Obiectele sunt pentru 
noi reale doar dacă acționează asupra noastră şi dacă, pe această 
cale, ne „comunică” proprietăţile lor. De aceea, oricât de posibilă 
pare o afirmaţie generală despre existentele fizice, nu trebuie să 
înțelegem, în niciun caz, că ea este posibilă altfel decât prin însu- 
marea cazurilor particulare, prin înşiruirea şi compararea variatelor 
impresii pe care ni le „lasă” lucrurile. 

De fapt, „idealismul transcendental” al lui Kant nu intentio- 
nează să estompeze specificul cunoaşterii empirice, ci, în afirmarea 
acestuia, el îi caută adevăratul merit. Cunoaştem foarte bine spusele 
lui Kant, cum că locul lui „este bathos-ul rodnic al experienţei ”.2% 
Însă, şi cu referire la noua determinare critică a conceptului de 
experiență, putem spune că, nici în acest caz, nu trebuie să începem 
cu examinarea obiectului, ci cu analiza cunoaşterii. Ce este obiectul 
empiric, acest lucru particular al naturii? Ne este el accesibil altfel 
decât prin percepţia nemijlocită a trăsăturilor sale? Aceste întrebări 
trebuie, aşadar, înainte de toate, să rămână fără răspuns. Căci înainte 
ca ele să poată fi puse cu oarecare sens, ar fi trebuit să clarificăm în 
întregime ce înseamnă „mod de cunoaştere” al ştiinţei naturii, ce este 
fizica, conform structurii şi metodologiei sale. Şi în această privință 
sesizăm imediat o dificultate fundamentală a modului tradițional de 
abordare. Să urmăm acest mod de abordare şi să presupunem că obiec- 
tul matematicii se bazează de fapt pe regulamentele pure ale gândirii 
şi că, astfel, are exclusiv o valabilitate „ideală”, în timp ce obiectul 
„fizic” ne este dat doar prin intermediul diferitelor clase de senzații 
sensibile. Pe această bază, se înțelege ceva de genul cum că, pe de o 
parte, este posibilă o teorie matematică pură, iar pe de altă parte, 
o „empirie pură”, adică, pe de o parte, ar putea exista un complex de 
teze, care, independent de orice experiență, ar aborda doar acele 


25 Vezi Prolegomene, p. 181, în notă. 

conţinuturi pe care le putem construi liber, iar pe de altă parte, am 
putea întemeia o ştiinţă descriptivă care să se ocupe de experimente 
pe lucrurile date. Ceea ce rămâne, în schimb, complet inexplicabil 
sub această premisă este întrepătrunderea specifică a ambelor mo- 
mente pe care o observăm în structura reală a ştiinţei matematice a 
naturii. Căci aici, „măsurarea” nu are loc în paralel cu „experi- 
mentul”, „experimentul” şi „teoria” nu se află în opoziţie, ci se con- 
ditioneazä reciproc. Teoria conduce la experiment determinându-l, 
la fel cum experimentul determină conținutul teoriei. Prefaţa la edi- 
ţia a doua a Criticii rațiunii pure, în privirea transcendentalä pe 
care o aruncă asupra întregului domeniu al cunoaşterii, prezintă 
acest raport cu o desăvârşită claritate, fără egal. „Când Galilei a lă- 
sat sferele sale să ruleze pe planul înclinat cu o greutate aleasă de el 
însuşi, sau când Torricelli a lăsat aerul să susțină o greutate pe care 
a gândit-o mai dinainte egală cu o coloană de apă cunoscută lui, sau 
când, mai târziu, Stahl a transformat metalele în var şi varul iar în 
metal, susträgändu-le şi restituindu-le ceva, toţi fizicienii au început 
să vadă clar. Ei au înţeles că rațiunea nu sesizează decât ceea ce 
produce ea însăşi după planul ei, că trebuie să meargă înainte condusă 
de principiile judecăților ei după legi imuabile şi să consträngä 
natura a-i răspunde la întrebări, iar nu să se lase dusă, aşa-zicând, 
de nas de către ea: căci altfel, observaţii întâmplătoare, care nu sunt 
făcute după un plan schițat mai înainte, nu pot sta împreună într-o 
lege necesară, pe care rațiunea o caută şi de care are nevoie. Ratiu- 
nea trebuie să se aproprie de natură ținând într-o mână principiile 
ei, conform cărora numai fenomenele concordante pot dobândi va- 
loare de legi, şi în cealaltă mână experimentul pe care şi l-a ima- 
ginat potrivit acelor principii, pentru a fi ce-i drept instruită de ea, 
dar nu în calitate de şcolar, căruia dascălul îi poate spune ce vrea, ci 
de judecător în exerciţiul functiuni care constrânge martorii să 
răspundă la întrebările pe care el le pune. Şi astfel şi fizica dato- 
rează atât de avantajoasa revoluție a modului ei de gândire exclusiv 
ideii că trebuie să caute în natură (nu să-i atribuie prin imaginaţie) 
în conformitate cu ceea ce trebuie să înveţe de la ea şi despre care 

n-ar şti nimic prin ea însăşi. Numai în chipul acesta fizica a fost 
adusă pe drumul sigur al unei ştiinţe, după ce timp de atâtea secole 
nu fusese altceva decât o simplă dibuire.”% Deci, oricât de mult se 
pot dispensa percepțiile sensibile izolate sau o sumă de percepții de 
acest fel de „proiectul” anterior al raţiunii, totuşi, acest proiect este 
cel care determină primul experiment, care face posibilă „experienta”, 
în sensul de cunoaştere fizică. Astfel, impresii sensibile izolate pot 
deveni „observatii” şi „stări de fapt”: în acest sens, trebuie mai întâi 
ca diversitatea, initial pur calitativă, a perceptiilor să fie transfor- 
mată într-una cantitativă, trebuie ca agregatul senzatiilor să fie 
raportat la un sistem de mărimi măsurabile. Ideea unui astfel de 
sistem stă la baza oricărui experiment. Înainte ca Galilei să poată 
„măsura” acceleraţia în căderea liberă, trebuia să existe în prealabil 
conceptul de acceleraţie ca instrument de măsură. De altfel, acest con- 
cept matematic îl separă definitiv pe Galilei de fizica scolastică a 
Evului Mediu. Rezultatul experimentului, aici, mai decide doar ce 
unități de măsură sunt valabile pentru căderea liberă; că trebuie 
căutate şi pretinse în genere astfel de unități reprezintă însă un 
fapt stabilit pentru Galilei în prealabil, în conformitate cu acel 
„proiect al rațiunii” pe baza căruia a putut fi născocit şi organizat 
experimentul. Doar din acest moment devine cu adevărat transpa- 
rentă structura fizicii matematice. Teoria ştiinţifică a naturii nu 
este un hibrid logic, nu se naşte din cuplarea eclectică a componen- 
telor cognitiv-teoretice eterogene, ci constituie o metodă unitară. 
Sarcina pe care şi-o propune critica transcendentală este înțelegerea 
şi explicarea acestei unităţi, în mod similar unității matematicii 
pure, pe baza unui principiu general fundamental. Formulând 
nceastä sarcină, ea depăşeşte atât unilateralitatea raționalismului, 
cât şi a empirismului. După cum vedem aici, esența teoriei natural- 
ştiinţifice nu rezidă nici în recurgerea la concept, nici în recurgerea 
la percepție şi experiență: căci ambele opţiuni vizează întotdeauna 
doar un singur moment, în loc să determine raportul momentelor de 
care depinde aici soluția. 


** Crp, p. 31 şi urm. 

Si, totuşi, problema nu este încă solutionatä, ci doar schitatä 
în linii generale. În cadrul matematicii pure, sinteza a priori lămu- 
rea următorul lucru: „întregul” formei intuitiei, întregul spaţiului 
pur şi al timpului pur, premerge şi stă la baza oricăror creații 
spaţiale şi temporale. Se lasă susținută o astfel de relație sau una 
asemănătoare şi pentru domeniul naturii? Este posibil, şi despre 
natură ca întreg, un enunţ, dar care să nu fie o sinteză ulterioară a 
experimentelor izolate, ci, mai mult, care să mijlocească un expe- 
riment izolat? Există şi aici un particular care să nu poată fi obținut 
şi stabilit altfel decât prin „limitarea” unei totalitäti originare? De 
vreme ce gândim „natura”, în sens obişnuit, ca sumă a lucrurilor 
fizico-materiale, suntem nevoiți să răspundem negativ la toate 
aceste întrebări. Căci, cum am putea enunta ceva despre o totalitate a 
lucrurilor, fără o parcurgere şi o examinare individuală prealabilă 
a acestora? Conceptul de natură conţine însă o determinatie care 
indică abordării noastre o altă direcție. Pentru că nu numim „na- 
tură” orice complex de lucruri, ci înțelegem prin aceasta un întreg 
de elemente şi evenimente ordonate şi supuse unor reguli generale. 
De aceea, Kant ne dă următoarea definiţie: „Natura este existența 
lucrurilor în măsura în care aceasta din urmă este determinată după 
legi universale.”% Dacă, aşadar, natura înseamnă, în sens material, 
suma tuturor obiectelor experienţei, atunci pe de altă parte, din 
punct de vedere formal, ea înseamnă legitimitatea acestor obiecte. 
Iar sarcina generală îmbracă acum o altă formă: în loc să cercetăm 
pe ce se bazează legitimitatea necesară a lucrurilor ca obiecte ale ex- 
perientei, cercetäm cum este posibilă în genere cunoaşterea legitimi- 
tätii necesare a experienţei înseși, în ceea ce priveşte obiectele sale. 
„Vom avea de-a face, prin urmare, aici” — citim în Prolegomene - 
„numai cu experiența şi cu condiţiile generale şi a priori date ale 
posibilității ei şi vom determina natura, pornind de la acestea, drept 
întregul obiect al oricărei cunoaşteri posibile. Cred că se înțelege că 
nu am aici în vedere regulile pentru observarea unei naturi care este 
de acum dată [...], ci felul în care condiţiile a priori ale posibilității 


3 Prolegomene, $ 14, p. 91. 

experienţei sunt în acelaşi timp şi sursele din care trebuie deduse 
toate legile universale ale naturii.”*! Astfel, de la conținuturile expe- 
rientei, de la obiectele empirice, cercetarea merge înapoi la funcția 
experienței. Această funcție are o determinatie originară, compara- 
bilă cu cea care ni se revelează în forma pură a spațiului şi a timpului. 
Fa nu se lasă realizată, fără ca anumite concepte să nu fie utilizate, 
după cum în organizarea oricărui experiment ştiinţific, în întrebarea 
pe care, odată cu el, o adresăm naturii, sunt deja incluse anumite 
premise: mărimea naturii, constanta şi conservarea anumitor ele- 
mente în natură şi succesiunea regulată a evenimentelor. Fără ideea 
unei ecuații care să determine raportul spaţiului pe care-l parcurge 
un corp în cădere şi al timpului de cădere, fără ideea de permanență 
a cantității de mişcare, fără conceptul şi procedeul universal al mă- 
surării şi numărării, niciun experiment al lui Galilei n-ar fi fost 
posibil. Căci fără aceste condiţii preliminare, întregul cerc de pro- 
bleme al lui Galilei ar fi rămas pur şi simplu neinteligibil. Prin 
urmare, experiența însăşi este un „mod de cunoaştere care reclamă 
intelect”, adică un proces de judecare care se bazează pe anumite 
condiții logice preliminare. Ni se arată din nou aici, de fapt, un 
„întreg”, care nu trebuie „citit” însă pornind de la părțile sale, ci 
instituirea „pärtilor”, a conținuturilor particulare este posibilă doar 
în virtutea lui. Până şi natura trebuie gândită ca sistem, înainte 
ca ea să poată fi observată în detaliile sale. La fel cum înainte, o anu- 
mită figură spațială apărea ca limitare a „spațiului unic”, iar un 
anumit interval de timp, ca delimitare a duratei infinite, tot aşa, de 
aici înainte, văzute în acest context, apar şi legile specifice ale natu- 
rii ca „specificatii” ale principiilor generale ale intelectului. Există 
multe legi pe care le putem cunoaşte doar prin intermediul expe- 
rientei, „dar legitatea în corelarea fenomenelor, adică natura în 
genere, nu o putem cunoaşte prin nicio experiență, deoarece expe- 
rienta are ea însăşi nevoie de asemenea legi, care întemeiază a priori 
posibilitatea ei.” Oricât de exagerat si de contradictoriu ar suna 


“ Idem, p. 94. 
“2 Crp, p. 34. 
“1 Prolegomene, p. 118. 


KANT. VIAŢA ŞI OPERA 178 


dacă am spune că intelectul însuşi este sursa legilor naturii, deci a 
unităţii formale a naturii, o astfel de afirmaţie este totuşi corectă şi 
adecvată obiectului, respectiv experienței. „Într-adevăr, legile empi- 
rice, ca atare, nu-şi pot deriva nicidecum originea lor din intelectul 
pur, după cum diversitatea incomensurabilă a fenomenelor nu poate 
fi concepută suficient din forma pură a intuitiei sensibile. Dar toate 
legile empirice nu sunt decât determinări particulare ale legilor 
pure ale intelectului, sub care şi după a căror normă cele dintâi sunt 
abia posibile, şi fenomenele primesc o formă legală, după cum şi 
toate fenomenele, în ciuda diversităţii formei lor empirice, trebuie 
totuşi să fie totdeauna conforme condiţiilor formei pure a sensibi- 
lităţii.”% Desigur, putem stabili anumite constante numerice, carac- 
teristice unui domeniu particular al naturii, doar prin măsurarea 
empirică, iar anumite raporturi cauzale pot fi mijlocite doar prin 
observație; faptul că noi căutăm în genere astfel de constante, că 
revendicăm şi presupunem o legitate cauzală în succesiunea eveni- 
mentelor se datorează însă acelui „proiect al rațiunii”, pe care nu îl 
deducem pornind de la natură, ci pe care noi îl punem în ea. Există o 
cunoaştere „apriorică” doar despre ceea ce hotărăşte acest proiect. 
Este stabilită astfel a doua direcţie fundamentală a „sintezei 
a priori”, sinteza conceptelor pure ale intelectului sau a categoriilor, 
fiind justificată pe baza aceluiaşi principiu, la fel ca sinteza intuitiei 
pure. Căci nici conceptul pur nu acționează cu adevărat şi în mod 
tipic când doar descrie datul experienţei, ci când construieşte „for- 
ma” pură a acesteia; nu când înşiruie şi clasifică conținuturile ex- 
perientei, ci când întemeiază unitatea sistematică a modului ei de 
cunoaştere. În niciun caz, în vederea experienței, nu este suficient, 
aşa cum ne imaginăm în mod obişnuit, să comparăm percepțiile şi să 
le corelăm, prin intermediul rationamentului, într-o cunoştinţă: 
procedând astfel, valabilitatea specifică a conştiinţei perceptive n-ar 
fi nicicând depăşită, iar caracterul universal-valabil şi necesar al 
unui principiu ştiinţific n-ar fi nicicând atins. „Înainte ca percepția 
să se poată transforma în experiență mai trebuie, deci, să apară o 


% Crp, p. 175 şi urm. 

judecată de cu totul alt fel. Intuitia dată trebuie subsumată unui 
concept care determină forma judecății în genere cu privire la intui- 
ție, care leagă conştiinţa empirică a celui din urmă într-o conştiinţă 
în genere, făcând astfel ca judecätile empirice să fie universal vala- 
bile. Un asemenea concept este un concept pur a priori al intelec- 
tului, care nu face nimic altceva decât să indice unei intuitii felul în 
care ea poate sluji în actul judecării.” Nici măcar judecätile mate- 
maticii pure nu se abat de la această condiție: de exemplu, „propo- 
zitia că linia dreaptă este cea mai scurtă linie care poate fi trasă 
între două puncte presupune subsumarea liniei la conceptul de 
mărime” — un concept, „care, cu siguranță nu este o simplă intuiție, 
ci îşi are sediul numai în intelect şi slujeşte la determinarea intuitiei 
(a liniei) în perspectiva judecăților ce vor fi formulate cu privire la 
cantitatea ei, şi anume a determinării multiplicitätü [...], prin 
aceasta intelegändu-se că o intuiţie dată cuprinde multe elemente de 
acelaşi fel.”® Si mai clar se manifestă acest raport atunci când 
vorbim despre o determinare „dinamică” a obiectului, şi nu despre 
una strict matematică: adică, nu numai atunci când este produsă o 
anumită imagine spatial-temporalä, drept quantum, prin sinteza 
succesivă a uniformului®, ci şi când este stabilit raportul acesteia cu 
o alta. Căci observăm că orice determinare de acest fel a raportului, 
că ordinea pe care o atribuim corpurilor particulare în spațiu şi 
evenimentelor izolate în timp se sprijină în permanență pe o formă 
de acțiune pe care o presupunem că există între ele. Ideea de acțiune 
presupune însă ideea de dependenţă funcțională, aşadar un concept 
pur al intelectului. 

Dacă, între timp, pe baza acestor exemple simple, am clarifi- 
cat deja acțiunea şi relația reciprocă ale celor două forme fundamen- 
tale de sinteză apriorică, mai lipseşte încă, deocamdată, un principiu, 
pentru a desăvârşi expunerea celei de-a doua forme. Putem da exemple 


3 Prolegomene, p. 99, vezi şi paginile anterioare, în special, p. 98. 

36 Vezi Crp, „Metodologia transcendentalä”, p. 528: „Astfel, noi putem determina a 
priori conceptele noastre în intuiţie, întrucât noi înşine ne creăm obiectele în spațiu 
şi timp, printr-o sinteză uniformă, considerându-le numai ca şi quanta.” 


KANT. VIAŢA ŞI OPERA 180 


de cazuri izolate de aplicare a conceptelor pure ale intelectului, însă 
nu detinem niciun fel de criteriu, care, în acest punct, să ne asigure 
de faptul că am înţeles bine lucrurile şi că cercetarea noastră este 
desăvârşită. Chiar la această din urmă pretenţie a ajuns Kant, după 
cum ne amintim, în evoluţia ideilor ce începuse imediat după diser- 
tatia inaugurală. Scrisoarea către Marcus Herz din 1772 prezintă 
drept sarcină a nou descoperitei ştiinţe a „filosofiei transcenden- 
tale” următoarele: „am încercat să reduc toate conceptele raţiunii 
pure la un anumit număr de categorii, însă nu aşa cum a făcut-o 
Aristotel, care s-a mulțumit să le enumere după bunul său plac, aşa 
cum le-a descoperit, în cele zece predicate, ci aşa cum ele însele se 
împart în clase, respectând câteva legi fundamentale ale intelec- 
tului.” Pentru satisfacerea acestei vechi pretenţii, noul sistem 
oferă însă un nou fundamentum divisionis. „Posibilitatea experien- 
ței” - ni se spune despre acest fundament al clasificării în secțiunea 
a doua, „Despre principiul suprem al tuturor judecăților sintetice” — 
„este deci ceea ce dă tuturor cunoştinţelor a priori realitate obiec- 
tivă. Experiența se bazează pe unitatea sintetică a fenomenelor în 
genere, fără care nu ar fi cunoştinţă, ci o rapsodie de percepții care 
nu ar forma împreună un context după regulile unei conştiinţe 
(posibile) universal legate, prin urmare care nu s-ar acomoda nici în 
unitatea transcendentalä şi necesară a aperceptiei. Experienţa are 
deci ca bază principii ale formei ei a priori, anume reguli generale 
ale unităţii în sinteza fenomenelor, a căror realitate obiectivă, ca şi 
condiţii necesare, poate fi arătată oricând în experiență, ba chiar în 
posibilitatea experienţei. Dar în afară de acest raport, judecăţi sin- 
tetice a priori sunt cu totul imposibile, fiindcă nu au un al treilea 
termen, anume nici un obiect, în care unitatea sintetică a concep- 
telor lor să poată demonstra realitatea lui obiectivă. [...] Fiindcă 
experiența, ca sinteză empirică, este deci în posibilitatea ei unicul 
mod de cunoaştere care dă oricărei alte sinteze realitate, aceasta, ca 
şi cunoştinţă a priori, are adevăr (acord cu obiectul) numai cu con- 
ditia de a nu conţine nimic mai mult decât este necesar unităţii 


37 Vezi scrisoarea către Marcus Herz din 21 februarie 1772, p. 205. 

sintetice a experienţei în genere. [...] În felul acesta judecăţi sinte- 
lice sunt posibile a priori când [...] zicem: condiţiile posibilității ex- 
perienței în genere sunt în acelaşi timp condiţii ale posibilităţii 
obiectelor experienţei si de aceea au valabilitate obiectivă într-o ju- 
decată sintetică a priori.”® Întreaga structură internă a Criticii 
rafiunii pure ni se revelează în aceste afirmaţii. Se porneşte de la 
experiență - însă nu înțeleasă ca sumă de lucruri date având anumite 
proprietăţi, şi nici ca simplă rapsodie de percepții, ci determinată şi 
enracterizatä drept necesitate în relationare, drept domnie a legilor 
obiective. Până aici, metodica transcendentală stabilise doar ceea ce 
de mult timp era valabil în fizica matematică şi ceea ce era recu- 
nuscut în privința ei, fie conştient, fie inconştient. Teza lui Kant 
cum că orice judecată empirică autentică trebuie să fie conținută cu 
necesitate în sinteza perceptiilor reprezintă de fapt doar o cerință 
cure fusese deja formulată, concis şi concludent, de către Galilei. 
Conceptul de experienţă al senzualismului filosofic este pur şi sim- 
plu înlocuit cu cel al empiriei matematice.* Însă, în acelaşi timp, în 
ncest punct începe adevărata „revoluţie a modului de gândire”. Dacă 
înainte consideram că necesitatea este întemeiată în obiecte şi că de 
la acestea se revarsă doar indirect asupra cunoaşterii, acum intele- 
gem, mai mult invers, că orice idee despre „obiect” provine dintr-o 
necesitate originară în cunoaşterea însăşi: „[...] căci obiect nu este 
nimic mai mult decât ceva despre care conceptul exprimă o astfel de 
necesitate a sintezei.” Întrucât în succesiunea senzatiilor şi repre- 
zentărilor noastre nu domneşte bunul-plac, ci, mai mult, o legitate 
riguroasă care exclude orice bun-plac subiectiv, de aceea şi numai de 
aceea există pentru noi şiruri „obiective” de fenomene. Ceea ce expe- 
rienta constituie ca „mod de cunoaştere” condiționează şi mijloceste 
instituirea obiectelor empirice. Dacă în afara acestui raport ar mai 
putea exista pentru noi şi alte obiecte, aceasta reprezintă o problemă 


8 Crp, p. 183 şi urm. 

 Prolegomene, $ 22; vezi Crp, p. 197: „Experienţa este posibilă doar prin repre- 
zentarea unei legături necesare a perceptiilor.” 

%0 Crp, p. 144. 

complet inutilă - şi, conform ideilor transcendentale fundamentale, 
ea trebuie să fie inutilă, de vreme ce pentru acest, chipurile, alt 
obiect nu ne este indicat un alt tip de cunoaştere a cărei structură să 
fie diferită față de cea a experienţei. Acum, însă, când încă nu 
înțelegem foarte bine pretenţia unui astfel de tip de cunoaştere sau 
când, altfel spus, cel puțin satisfacerea acestei pretenţii rămâne 
problematică, nu este posibilă o altă concluzie în afară de cea trasă 
de principiul suprem. Condiţiile pe care experienţa, ca funcţie, se ba- 
zează sunt, în acelaşi timp, şi condiţii pentru tot ceea ce putem 
obține din ea ca rezultat; căci orice determinare întru obiect se ba- 
zează pe întrepătrunderea dintre formele pure ale intuitiei şi concep- 
tele pure ale intelectului, o întrepătrundere prin care diverse 
senzaţii sunt relationate într-un sistem de reguli şi, astfel, transfor- 
mate într-un „obiect.” 


3. 


Dacă in consideratiile precedente doar am formulat marile 
idei clasice ale Criticii rațiunii pure, odată cu problema clasificării 
şi diviziunii sistematice a conceptelor pure ale intelectului, intrăm, 
pentru prima oară, în subtilitätile acestei opere. Însă, odată cu aceasta, 
este ca şi cum ne-am situa pe un alt teren; de parcă aici n-ar mai 
domina doar necesitatea obiectivă a chestiunii, ci un mod evolutiv şi 
expozitiv, care, în cele din urmă, poate fi înțeles şi apreciat corect 
doar dacă facem apel la anumite trăsături ale spiritului kantian. În 
expunerea teoriei categoriilor, Kant dă dovadă de o plăcere ieftină 
pentru structura arhitectonică sinoptică, pentru paralelismul formei 
artistice sistematice, pentru schematizarea unitară a conceptelor. 
De fapt, una dintre cele mai importante obiecţii care s-au adus în 
permanenţă în raport cu structura „criticii rațiunii” este aceea că 
tabelul conceptelor pure ale intelectului ar fi reprodus după tabelul 
logic al judecăților, e adevărat, cu o mai mare artă analitică, însă nu 
mai puţin artificial. În viziunea logicii tradiţionale, judecätile se îm- 
part în cele patru clase ale cantității, calității, relației şi modalităţii, 

şi Lot aşa trebuie să se clasifice şi conceptele intelectului; la fel cum, 
în privința judecăților, fiecare clasă presupune o triadă de instituiri 
speciale, a treia rezultând întotdeauna din unirea sintetică a pri- 
melor două, tot aşa, şi în privința categoriilor, este riguros menţinută 
ucecaşi structură. Obtinem astfel, pentru fiecare categorie in parte, 
următoarele concepte subordonate: pentru „cantitate”: unitate, multi- 
plicitate şi totalitate; pentru „calitate”: conceptele de realitate, nega- 
fie si limitaţie; pentru „relatie”: substanţă, cauzalitate şi comunitate, 
inr pentru „modalitate”: posibilitate, existenţă şi necesitate. 
Indiferent ce obiecţii s-ar aduce şi împotriva acestei forme 
de derivare, orice polemică, care vizează în general relaţia siste- 
matică dintre „categorie” şi „judecată”, îşi ratează totuşi scopul. 
Căci ei îi scapă adevăratul sens al problemei transcendentale funda- 
mentale; ea omite faptul că poziția pregnantă pe care Kant o atribuie 
judecății îşi are deja temeiul în mod necesar în primele premise ale 
problemei. Judecata este corelativul natural, revendicat obiectiv, al 
„obiectului”: căci ea exprimă doar în cel mai general sens realizarea 
acelei „legături” la care, pentru noi, s-a redus conceptul de obiect. 
„Atunci vom spune: cunoaştem obiectul, dacă am efectuat unitate 
sintetică în diversul intuiţiei”!! —, dar tocmai tipurile şi formele 
unității sintetice sunt cele care, reduse la anumite denumiri logice, 
produc formele judecății. Aici poate fi ridicată doar o singură obiec- 
tie, şi anume că, dacă acceptăm acest raport, sistemul „logicii formale” 
n-ar putea fi instanța în fața căreia trebuie să se justifice formele 
legăturii reale. Căci nu cumva natura acestei logici şi a metodei sale 
fundamentale este mai mult analitică decât sintetică? Nu cumva 
abstrage ea chiar din acea relaţie, din acel „conținut ” al cunoaşterii 
care pentru noi trebuie să fie cel decisiv şi esențial? Se impune să ne 
amintim aici faptul că, deşi pentru Kant există o astfel de abstra- 
gere, ea trebuie înțeleasă întotdeauna doar în sens relativ, şi nu 
absolut. O analiză care ar fi în întregime doar o analiză, care nu s-ar 
baza nici măcar indirect pe o sinteză, este imposibilă; „căci acolo 
unde intelectul nu a legat nimic în prealabil, el nu poate nici dezlega 


4 Vezi Crp, p. 141 şi urm. 

nimic, fiindcă numai ca fiind legat de către el a putut fi dat ceva 
facultăţii de reprezentare”. Prin urmare, fireşte că „logica gene- 
rală” se ocupă cu „descompunerile conceptelor pe care noi le avem 
deja despre obiecte”? şi că dezvoltă judecätile care rezultă atunci 
când considerăm astfel de obiecte drept substraturi ale asertiunii; 
însă, imediat ce reflectăm la originea acestor substraturi — ceea ce, 
desigur, iese în afara câmpului problematic al logicii — si lansăm 
întrebarea cu privire la posibilitatea acestei „existente” acceptate de 
logică, intrăm pe terenul unui alt tip de abordare care reclamă o 
explicitare mai profundă şi o deducție şi mai temeinică a judecății. 
Intelegem acum că funcţia care, într-o judecată, dă unitate diferitor 
reprezentări este identică cu cea care relationeazä diversitatea 
elementelor empirice de o aşa manieră încât acestea primesc vala- 
bilitate obiectivă. „Acelaşi intelect deci, şi anume prin aceleaşi acte 
prin care a produs în concepte, cu ajutorul unităţii analitice, forma 
logică a unei judecăţi, introduce cu ajutorul unității sintetice a 
diversului care se găseşte în intuiţia în genere si în reprezentările 
lui un conţinut transcendental; de aceea ele se numesc concepte 
pure ale intelectului, care se raportează a priori la obiecte, ceea ce 
nu poate face logica generală.”** Dacă logica poate fi totuşi folosită 
ca „fir conducător în descoperirea conceptelor pure ale intelectului”, 
acest lucru nu se întâmplă în scopul susținerii conceptelor „trans- 
cendentale” prin cele „formale”, ci invers, în scopul susținerii concep- 
telor „formale” prin cele „transcendentale”, deci în scopul înţelegerii 
şi mai profunde a acestora, în conformitate cu temeiul ultim al vala- 
bilitätii lor. „Aristotel a adunat zece asemenea concepte elementare 
sub numele de categorii. Mai târziu s-a văzut nevoit să adauge 
acestor categorii, care au fost numite şi predicamente, încă cinci 
postpredicamente, care în parte se află deja în primele (ca prius, 
simul, motus). Această rapsodie poate fi însă considerată mai 
degrabă drept o îndrumare pentru cercetătorul de mai târziu [...] La 


12 Idem, p. 127. 
3 Idem, p. 99 si urm. 
“ Idem, p. 112. 

o cercetare a elementelor pure ale cunoaşterii omeneşti (care nu 
cuprind nimic empiric) am izbutit numai după o îndelungată re- 
(lecţie să deosebesc şi să separ cu siguranță conceptele elementare 
pure ale sensibilităţii (spaţiul şi timpul) de cele ale intelectului. În 
felul acesta am exclus din acea listă a şaptea, a opta şi a noua 
categorie. Celelalte nu-mi puteau fi de niciun folos, pentru că nu 
exista niciun principiu potrivit căruia să poată fi măsurat în mod 
complet şi determinat cu precizie domeniul intelectului şi toate 
funcţiile sale din care provin conceptele sale pure. Pentru a des- 
coperi însă un asemenea principiu, am căutat un act al intelectului 
cure să le cuprindă pe toate celelalte, care să nu se deosebească 
decât prin diferite modificări sau momente şi să strângă laolaltă 
varietatea reprezentării sub unitatea gândirii în genere, şi am 
descoperit că acest act al intelectului constă în actul judecării. Aici 
imi stăteau în față rezultatele deja încheiate - deşi nu întru totul 
lipsite de greşeli —, obţinute de logicieni şi, astfel, mi-a stat în pu- 
lintä să alcătuiesc un tabel complet al funcţiilor pure ale intelectului, 
care rămâneau însă nedeterminate în raport cu toate obiectele. Am 
raportat apoi aceste funcţii de judecare la obiecte în genere sau, mai 
exact, la condiția care determină judecätile ca obiectiv valabile şi au 
rezultat astfel conceptele pure ale intelectului cu privire la care 
puteam fi sigur că tocmai acestea, numai acestea, nu mai multe, nu 
mai puţine, alcătuiesc întreaga noastră cunoaştere a lucrurilor doar 
prin intelect.” Demersul deductiv descris aici de Kant corespunde 
în întregime cu tendința sa generală fundamentală. Dacă Aristotel 
determinase „elementele” cunoaşterii, Kant vrea să descopere „prin- 
cipiul” acestor elemente; dacă Aristotel pornise de la proprietățile 
originare ale ființei, Kant face apel la judecată, ca unitate a acțiunii 
logicef, în care conţinutul reprezentării primeşte pentru noi constan- 
tä şi necesitate, deci valabilitate obiectivă. 

Nu putem înțelege cu adevărat semnificația propriu-zisă a 
fiecărei categorii dacă o raportăm doar la forma judecății logice care 


5 Prolegomene, pp. 122-123. 
16 Vezi Crp, p. 113 şi urm. 

îi corespunde, ci trebuie să anticipăm în acelaşi timp aici şi reali- 
zarea atribuită ei în construcția lumii obiectuale. Această realizare 
nu îi este proprie categoriei abstracte ca atare, ci ea se manifestă 
mai întâi în acea formulă concretă pe care o primesc conceptele 
intelectului pur prin faptul că se transformă în principii ale intelec- 
tului pur. Unul dintre meritele fundamentale ale operelor pe care le- 
a scris Cohen despre Kant este acela că au determinat pentru prima 
oară, cu o deplină claritate, acest raport. Sistemul principiilor 
sintetice — pe acest lucru se tot insistă aici“? — constituie adevărata 
piatră de încercare pentru valabilitatea şi adevărul sistemului cate- 
goriilor. Căci principiul sintetic apare prin faptul că funcția, care 
este desemnată printr-o anumită categorie, se raportează la forma 
intuitiei pure si se întrepătrunde cu ea formând o unitate siste- 
maticä. Obiectele empirice — acest lucru este stabilit încă de la 
primele propoziţii ale „esteticii transcendentale” — nu ne pot fi date 
altfel decât prin intermediul intuitiei, prin forma spațiului şi a timpu- 
lui. Această condiţie necesară nu este însă în niciun caz suficientă. 
Căci intuiţia ca atare conţine doar diversul pur al simultaneitätii şi 
succesiunii; însă, pentru ca anumite figuri, strict delimitate între 
ele, să se poată contura în acest divers, este necesar ca elementele 
lor să fie parcurse în conformitate cu un anumit punct de vedere şi 
cu o regulă fixă şi, astfel, să fie sintetizate în unităţi relativ auto- 
nome. Însă, chiar intelectul face acest lucru; el nu găseşte această 
legătură a diversului în spaţiu şi în timp gata stabilită, ci doar el o 
produce, întrucât „afectează” ambele intuitii.“” Dacă pentru crearea 
figurilor geometrice concrete este necesară o sinteză de acest fel“, 
ea se dovedeşte complet inutilă în cazul definirii obiectelor fizice. 
Pentru a defini un obiect fizic, trebuie să-i atribui un „loc” fix în intre- 
gul spaţiului şi un anumit „moment” în timp. Acest lucru, din nou, 
este posibil doar dacă precizez o regulă fixă sau, mai mult, un sistem 


11 Vezi Herman Cohen, Kants Theorie der Erfahrung, a doua ediţie, Berlin 1885, 
p. 242 şi urm. 

48 Crp, p. 128, vezi şi p. 132, notă. 

49 Vezi Prolegomene, p. 13. 

de reguli, în conformitate cu care conţinutul particular ce trebuie 
fixat aici să fie cunoscut într-un context mai larg şi în dependența sa 
funcţională față de alte conținuturi. Locuri în spațiu şi momente în 
Limp sunt, în sens fizic, definibile doar pe baza „fortelor” şi a rapor- 
turilor de forță; simultaneitatea şi succesiunea se lasă stabilite legitim 
doar prin faptul că presupunem, între elementele particulare ale 
experienței, anumite relații dinamice universal valabile. Sarcina gene- 
rală pe care şi-o propune sistemul principiilor sintetice este următoa- 
rea: stabilirea formei acestor premise şi, totodată, indicarea condiţiilor 
în care este în genere posibilă o legătură reciprocă a „obiectelor” în 
spațiu si în timp. Dacă nu ne abatem de la acest scop, iese în acelaşi 
limp la iveală principiul în conformitate cu care este ordonat acest 
sistem şi în virtutea căruia el avansează de la simplu la complex. 
Primul pas trebuie să-l constituie, fără îndoială, faptul că 
obiectul în genere, întrucât este intuit în spaţiu şi în timp, preia din 
caracteristicile amândurora, adică este determinat ca mărime 
extensivă. Dacă, însă, conform modului obişnuit de abordare, conti- 
nutul concret, fizic, „are” mărime, atunci, în viziune transcen- 
dental-critică, această afirmaţie trebuie inversată. Nu lucrurilor le 
este atribuit predicatul mărimii ca cea mai generală şi esențială 
proprietate a lor; ci sinteza, prin care se naşte pentru noi conceptul 
de cantitate, este identică cu cea prin care diversul perceptiilor 
devine o ordine a obiectelor, supusă anumitor reguli. Mărimea nu 
este o determinatie ontologică fundamentală a obiectelor, pe care o 
putem obține prin comparaţie şi abstragere; şi nici nu este ceva de 
genul unei simple senzaţii, cum ar fi cea vizuală sau auditivă. Ea 
reprezintă mai mult un instrument al gândirii: un mijloc pur de 
cunoaştere, cu ajutorul căruia ne construim „natura” ca ordine 
legitimă universală a fenomenelor. Căci fenomenele „nu pot fi deci 
altfel aprehendate, adică primite în conştiinţa empirică, decât cu 
ajutorul sintezei diversului prin care sunt produse reprezentările 
unui spațiu sau timp determinat, adică prin compoziția omogenului 
şi conştiinţa unităţii sintetice a acestui divers (omogen).”” Însă, 

conceptul de mărime (quantum) în genere reprezintă chiar această 
conştiinţă a omogenului divers, întrucât prin ea devine mai întâi 
posibilă reprezentarea unui obiect. „Prin urmare, însăşi percepția 
unui obiect ca fenomen nu este posibilă decât prin aceeaşi unitate 
sintetică a diversului intuitiei sensibile date prin care este gândită 
unitatea compoziției omogenului divers în conceptul unei mărimi; 
adică fenomenele sunt toate mărimi, şi anume mărimi extensive, 
pentru că ele, ca intuitii în spaţiu sau în timp, trebuie să fie repre- 
zentate prin aceeaşi sinteză prin care sunt determinate în genere 
spaţiul si timpul.””! Întrebarea cu privire la posibilitatea aplicării 
conceptelor matematice exacte la fenomenele naturii - nu numai 
întregul trecut filosofic s-a ocupat de această întrebare, ci şi însuşi 
Kant în perioada sa precritică - îşi găseşte astfel, dintr-odată, räs- 
punsul. Pentru că ştim acum că ea este în mod fals pusă. Pentru 
că nu este vorba despre aplicarea conceptelor date asupra unei lumi 
de lucruri, în egală măsură date şi stranii în raport cu aceste con- 
cepte, ci despre un mod specific de plăsmuire, prin care transfor- 
măm „simplele” senzaţii în forme obiective ale intuitiei. „Va rămâne 
întotdeauna un fenomen demn de atenţie în istoria filosofiei” — 
observă Kant în Prolegomene - „faptul că a existat o epocă în care 
chiar matematicienii, care erau totodată şi filosofi, au început să se 
îndoiască, ce-i drept, nu de corectitudinea propozitiilor lor geome- 
trice, în măsura în care nu se refereau decât la spațiu, ci de valabili- 
tatea obiectivă şi de posibilitatea ca acest concept, împreună cu 
toate determinările sale geometrice, să poată fi aplicat naturii. Ei se 
temeau că în natură linia ar putea foarte bine să fie compusă din 
puncte fizice şi, prin urmare, că spațiul adevărat din obiect ar fi 
compus din părți simple, cu toate că spaţiul, aşa cum îl gândeşte 
geometrul, nu poate să fie alcătuit din asemenea elemente.”” In 
această privinţă, se interpretase greşit faptul că tocmai acest „spațiu 
gândit” ar face posibil spaţiul fizic, adică întinderea materiei: că 
acelaşi procedeu graţie căruia noi proiectăm în geometria pură 


51 Idem, p. 188. 
52 Prolegomene, p. 84. 

imaginea spațiului „ideal” ne-ar servi şi la crearea unui raport 
metric între elementele sensibil-empirice. Toate obiecțiile sunt doar 
„sicane ale unei raţiuni greşit instruite”°°, care nu poate găsi ade- 
văratul temei al propriilor sale cunoştinţe, deoarece îl caută, în mod 
eronat, într-o lume de lucruri transcendente, in loc să îl caute in 
propriile sale principii. Atâta timp cât privim determinatiile mate- 
matice pure ca date ale experienţei, nu putem ajunge la o deplină 
certitudine cu privire la exactitatea acestor determinatii, întrucât 
orice măsurare empirică este în mod necesar inexactä, ascunzänd în 
sine anumite surse ale erorii; vom ajunge însă la această certitudine 
îndată ce vom învăţa să înțelegem prin mărime, în loc de proprie- 
Inte, un principiu. Faptul că spaţiul este o condiţie formală 
a priori a experiențelor exterioare, că sinteza creatoare, prin care 
construim în imaginație un triunghi, este identică cu cea pe care o 
săvârşim în aprehendarea unui fenomen, pentru a ne construi pe 
baza lui un concept de experiență: acesta, singurul, este cel care 
pune în legătură cu acest concept reprezentarea posibilității unui 
ustfel de lucru.5* 

Şi mai dificilă pare deductia celui de-al doilea principiu 
sintetic, pe care Kant îl numeşte principiul „anticipaţiilor percep- 
tiei”. Căci, după cum ne anunţă deja această denumire, aici nu este 
vorba despre determinarea formei percepţiei, ci despre anticiparea 
conținutului ei într-o teză generală. Întrucât însă percepția este 
de fapt „conştiinţa empirică”, orice pretenţie de acest fel trebuie să 
apară ca paradoxală: cum s-ar lăsa ceva „anticipat” din ceea ce ne 
poate fi dat doar a posteriori? Cantitatea admite principii teoretice 
universal-valabile — însă cum ar trebui să fie posibile astfel de 
principii despre calitate, care ni se comunică exclusiv prin senzaţie, 
nu putem înțelege deocamdată în niciun fel. Şi totuşi, există un 
anumit moment pe care-l afirmăm despre toate calităţile naturii şi 
care, în sens strict, nu este perceptibil totuşi în niciun fel. Putem 
distinge mărimile extensive după întinderea lor în spaţiu şi în timp, 


53 Crp, p. 190. 
54 Crp, p. 188 şi urm. 

le putem atribui „întindere” şi „durată” diferite, însă acest mijloc al 
măsurării şi comparării nu ne este de niciun folos în cazul cali- 
tätilor. Căci dacă gândim o astfel de calitate (de exemplu, viteza unui 
corp sau „temperatura” sa, potențialul său electric sau magnetic 
etc.), ea nu este legată de ideea de separare, esenţială în cazul spa- 
tiului şi timpului. Putem gândi variabil viteza unui corp în mişcare, 
într-o mişcare neuniformă dintr-un loc în altul, dintr-un moment în 
altul, fără ca astfel să încetăm să o concepem în fiecare punct spaţial 
şi temporal indivizibil ca mărime şi să-i atribuim, în raport cu alte 
viteze, o anumită valoare. Şi, tot aşa, ceea ce numim temperatură 
sau energie electrică a unui corp, poate fi văzut într-un punct ca 
determinat, iar de la un punct la altul, diferit. Această mărime a 
calității fixată într-un punct nu se compune, aşadar, la fel ca dis- 
tanta, din „pärti” singulare situate la distanță unele față de altele; 
ci ea există în el în întregime, de unde totuşi, în raport cu alte mă- 
rimi de acelaşi fel, admite un anumit „mai mult” sau „mai puţin”, 
deci o comparare exactă. Mărimii extensive i se contrapune aici mări- 
mea intensivă, mărimii întinderii sau a duratei, mărimea gradului, 
care, şi pentru diferentialul spațial şi temporal, are o valoare fixă. 
Fireşte, este evident faptul că această valoare, calitățile particulare, 
în privința corpurilor particulare, nu pot fi stabilite decât prin mäsu- 
rare empirică. Şi, cu toate astea, dacă analizăm întregul cunoaşterii 
noastre despre natură, se arată că, în privinţa lor, deşi nu se poate 
prezenta determinarea calităților şi gradelor singulare, se poate pre- 
zenta însă un raport fundamental general, o pretenție generală pe 
care ele o satisfac în întregime. Să presupunem că trecerea de la un 
grad la un altul nu are loc în salturi, ci este continuă; că în locul 
unui anumit grad A nu apare direct un altul, mai mare sau mai mic, 
ci că la o astfel de schimbare, toate valorile intermediare ce pot fi 
gândite între a şi b, vor fi parcurse şi acceptate ca atare. Se sprijină 
şi această teză pe un experiment empiric - poate fi ea demonstrată 
sau combătută prin senzaţie? În mod evident, nu: căci indiferent cum 
poate fi determinată relaţia dintre senzație şi calitate „obiectivä”, in 
orice caz un lucru este clar, faptul că senzația se raportează întot- 
deauna doar la starea singulară deja dată şi că ea, cu aceasta, chiar 

şi atunci când colectăm despre ea atât de multe date, nu depăşeşte 
niciodată un cerc finit de constatări. 

Principiul continuității oricăror schimbări fizice este însă o 
teză în care nu este vorba despre o sumă de elemente finite, ci despre 
o sumă de infinit mai multe elemente. Între fiecare dintre două 
puncte temporale pe care le gândim ca punct initial şi punct final al 
unui anumit proces de schimbare se lasă intercalate, indiferent cât 
de aproape sunt situate unele în raport cu altele, pe baza diviziunii 
nelimitate a timpului, infinit de multe momente temporale; şi fie- 
căruia dintre aceste momente îi corespunde, după cum spune teza 
continuității schimbării, o anumită valoare a calității schimbate 
care va fi acceptată încă o dată în cursul întregului proces. Indi- 
ferent pentru câte valori poate fi demonstrat sau este demonstrabil 
empiric acest lucru, mai rămâne încă întotdeauna o infinitate de 
valori nedemonstrate în acest fel şi despre care noi afirmăm totuşi 
că se supun aceloraşi reguli generale. Căci dacă într-un loc oarecare 
am gândi continuitatea schimbării ca fiind anulată, atunci n-am mai 
avea nici un mijloc prin care să legăm schimbarea de un subiect 
unitar identic. Să presupunem că un corp prezintă în momentul a o 
stare X, în momentul b, o stare X’, fără să fi parcurs şi valorile 
intermediare dintre acestea; am putea astfel concluziona de-aici că, 
de fapt, n-ar mai fi vorba despre „acelaşi” corp. Am susține că în 
momentul a un corp cu starea X ar dispărea şi că în momentul b ar 
apărea un altul, cu starea X’. Intelegem de-aici cä in presupozitia 
continuității schimbărilor fizice nu este vorba despre un rezultat 
singular experimental, ci despre o premisă a cunoaşterii naturii în 
genere, nu este vorba despre o teoremă, ci despre un adevărat princi- 
piu. Aşa cum primul principiu sintetic, principiul „axiomelor intuitiei”, 
condiționează obiectul fizic de mărimile geometrice şi aritmetice, tot 
aşa, în acest al doilea principiu, obiectul naturii este legat de condiţiile 
care îşi găsesc expresia şi evoluţia lor ştiinţifică în analiza infinitului. 
Această analiză este adevărata „Mathesis intensorum”, matematica 
mărimilor intensive.” Dacă fenomenele erau determinate înainte 


5 Vezi Cohen, Kants Theorie der Erfahrung, p. 422; de acelaşi autor, Das Princip der 
Infinitesimal-Methode und seine Geschichte. Ein Kapitel zur Grundlegung der Er- 
kenntniskritik, Berlin, 1883, p. 105 gi urm. 

drept Quante în spaţiu si în timp, calitatea lor, care-şi găseşte ex- 
presia subiectiv-psihologică în senzație, este cuprinsă acum într-un 
concept pur şi doar aşa „realitatea” fenomenului devine obiectivă şi 
determinată din punct de vedere ştiinţific. 

„În toate fenomenele” - din acest motiv aşa formulează Kant 
principiul anticipaţiilor percepției — „realul, care este un obiect al sen- 
zaţiei, are mărime intensivă, adică un grad” 5 Locurile goale din spaţiu 
şi timp ar fi, ca urmare, similare cu omogenitatea obişnuită a spa- 
tiului şi a timpului pur, şi de aceea, ca atare, n-ar putea fi diferen- 
tiate. Ele ar putea fi diferenţiate doar dacă le-am umple cu un anumit 
conținut în funcție de care am gândi diferența dintre „mare” si 
„mic”, dintre „mai mult” şi „mai puţin”. Simpla aprehensiune prin 
intermediul senzatiei umple însă, în sens strict, doar o clipă: unui 
„acum” indivizibil îi corespunde un conținut senzorial indivizibil 
care se poate schimba de la un moment la altul. „Fiind ceva în fe- 
nomen, a cărui aprehensiune nu este sinteză succesivă, care să 
meargă de la părți la reprezentarea totală, ea nu are decât mărime 
extensivă; absența senzatiei în aceeaşi clipă ar reprezenta această 
clipă ca vidă, prin urmare = 0. Ceea ce corespunde senzatiei in 
intuiţia empirică este realitate (realitas phaenomenon); ceea ce cores- 
punde absenței ei este negare = 0. Dar orice senzație e susceptibilä 
de diminuare, aşa încât ea poate descreşte şi astfel dispărea treptat. 
Prin urmare, între realitatea în fenomen şi negare este o inläntuire 
continuă şi mai multe senzații intermediare posibile, între care este 
totdeauna o diferență mai mică decât diferența dintre senzația dată 
şi zero sau negarea totală. Adică: realul în fenomen are totdeauna o 
mărime [...], dar nu una extensivă.”5 De aceea toate senzațiile vor fi 
date, ca atare, doar a posteriori; însă proprietățile lor, faptul că au 
un grad şi, mai departe, că acest grad, întrucât suferă o schimbare, 
trebuie să se schimbe continuu, pot fi înțelese a priori ca fiind ne- 
cesare. În acest sens se lasă aşadar „anticipată” natura empiricului, 
determinarea propriu-zisă a percepțiilor. „Este demn de reținut” — 

astfel încheie Kant dezbaterea acestui principiu — „că nu putem 
cunoaşte a priori în mărimile în genere decât o singură calitate, 
unume continuitatea, iar că în orice calitate (în realul fenomenelor) 
nu putem cunoaşte nimic mai mult a priori decât cantitatea lor in- 
(ensivä, anume că au un grad; tot restul rămâne în seama experien- 
jei.”®" Ceea ce înainte era valabil în privinţa conceptului de mărime 
upaţială şi temporală este valabil acum despre conceptul de grad. Nici 
el nu ne oferă o caracteristică generală în ceea ce priveşte cunoas- 
terea lucrului, ci el este mai mult condiţia constitutivă sub care 
devin posibile instituirea şi diferențierea obiectelor empirice. 

Dacă, prin urmare, obiectul singular este luat doar în parti- 
cularitatea sa, atunci, cu aceasta, el nu umple încă conceptul pro- 
priu-zis de „natură”: deoarece sistemul naturii vrea să fie un sistem 
de legi, nevizând însă astfel obiectul izolat ca atare, ci raportul 
general al fenomenelor şi forma dependenței lor reciproce. Cu aceste 
noi idei suntem conduşi spre o nouă grupă de principii care trebuie 
să enunte premisele nu atât pentru instituirea obiectelor singulare, 
cât mai mult, pentru instituirea raporturilor. Dacă Immanuel Kant 
numeşte aceste principii „analogii ale experienței”, el foloseşte aici 
limbajul matematic al epocii în care termenul „analogie” era utilizat 
drept expresie generală pentru orice tip de proporție. Dar proporția 
fundamentală care trebuie stabilită aici este poziția mutuală pe care 
o dețin fenomenele în spaţiu şi timp: aşadar, raportul obiectiv al 
simultaneitätii şi succesiunii lor. Pentru ca un astfel de raport să 
poată fi exprimat, pare mai întâi necesară includerea lucrurilor 
singulare, fiecare pentru sine, în spațiu şi în timp, adică pare ne- 
cesar a le atribui un anumit punct în diversitatea dată a spațiului 
şi a timpului în genere, un punct care să le determine individual un 
„aici” şi un „acum”. Ne lovim însă aici imediat de o dificultate 
tipică. Pentru a avea nevoie de spaţiu, în special de timp, ca fun- 
dament al determinării, ar trebui mai întâi să le detinem pe ambele 
ca ordini absolute şi incontestabile. Ar trebui să ne fie dată o divizi- 
une constantă a „locurilor”, o succesiune constantă a „momentelor 

temporale” la care să putem raporta, precum la o scală fundamen- 
tală fixă, orice mişcare în spațiu şi orice schimbare calitativă. 
Presupunând însă că o astfel de scală ar exista, putem noi să o cu- 
noaştem în vreun fel oarecare? Newton vorbeşte desigur despre 
timpul absolut, adevărat şi matematic, care, în sine şi datorită 
naturii sale, curge uniform şi fără raportare la vreun obiect exterior. 
Dacă admitem însă această explicație a sa, atunci şi momentele 
acestui timp uniform pot fi deosebite independent de orice raportare 
la obiectele fizice? Cunoaştem noi nemijlocit clipele şi succesiunea 
lor? Sau nu cumva, mai mult, orice cunoaştere pe care credem că o 
detinem în această privinţă provine din cunoaşterea conținuturilor 
spatio-temporale şi din relația dinamică pe care o asumăm între ele? 
Nu ne putem pronunţa în acest sens doar pe baza unui „unde” 
absolut şi a unui „când” absolut al lucrurilor; ci invers, forma ac- 
tiuni pe care o presupunem între ele pe baze empirice sau pur 
deductive este cea care ne permite să le atribuim o anumită ordine 
în spaţiu şi în timp. Bazându-ne pe legea gravitației, deci pe o teorie 
despre împărțirea şi dependenţa „fortelor”, noi proiectäm mental 
imaginea cosmosului aşa cum există el în spațiu şi aşa cum a evoluat 
în timp. În această construcţie teoretică, se distanțează spaţial şi 
temporal multe elemente care, în prima percepţie sensibilă, în sim- 
pla simultaneitate şi în succesiunea impresiilor, se atingeau direct 
(aşa cum, de exemplu, noi raportăm lumina stelelor fixe, într-o 
interpretare pur intelectuală, la un „obiect”, amprenta pe care ele 
o lasă asupra noastră fiind similară cu cea a unui corp prezent oare- 
care); pe de altă parte, multe elemente separate în senzație vor fi 
concepute şi transformate într-o unitate prin judecata ştiinţifică 
obiectivă. 

Dacă în acest fel se arată însă că ordinea specifică pe care o 
atribuim conţinuturilor în spațiu şi în timp se bazează întotdeauna 
pe anumite legi speciale ale acţiunii pe care le asumăm între ele, din 
punct de vedere transcendental, această viziune trebuie acum genera- 
lizată. În privinţa timpului distingem trei determinatii fundamentale 
diferite, doar trei moduri prin care ideea de timp se desăvârşeşte: 

permanenta, succesiunea şi simultaneitatea. Trebuie să înțelegem că 
uceste trei determinatii nu sunt date în mod direct, că nu pot fi „citite” 
pur şi simplu pornind de la impresii, ci că fiecare dintre ele, pentru a 
(i inteligibile pentru noi, necesită o anumită sinteză a intelectului, 
care, la rândul ei, constituie o premisă generală pentru forma ex- 
perientei înseşi. „De aici trei reguli ale tuturor raporturilor tempo- 
rale ale fenomenelor, după care existența fiecăruia din ele poate fi 
determinată în raport cu unitatea oricărui timp, reguli care preced 
orice experiență şi o fac mai întâi posibilă. "5% Aceste trei reguli sunt 
prezentate de către Kant în cele trei „analogii ale experienţei”. Doar 
pe baza lor ajungem în genere la determinarea raporturilor tempo- 
rale obiective: asta înseamnă că nu ne lăsăm exclusiv în voia şirului 
accidental de impresii care se produc în noi, conform jocului asoci- 
erii, diferit de altfel pentru fiecare individ, în funcţie de condiţiile 
particulare în care el se află, ci că putem emite judecăţi universal-va- 
labile despre raporturile temporale. De exemplu, pentru a constata 
în mod obiectiv apariția unei schimbări, nu este suficient să aşezăm 
diferite conţinuturi şi să le fixăm direct de anumite momente tem- 
porale - căci timpul şi momentul ca atare nu sunt obiecte ale 
percepţiei posibile -, ci, în acest scop, trebuie să indicăm în feno- 
menele însele un element permanent şi invariabil, prin raportare la 
care să putem constata schimbarea prin alte determinatii. Această 
idee despre ceva relativ constant şi relativ schimbător în fenomene, 
această categorie a „substantei” şi „accidentului” devine astfel con- 
ditia necesară - sine qua non - sub care se conturează pentru noi, 
din întregul reprezentărilor noastre în genere, conceptul de unitate 
a timpului, de durată în schimbare. Permanentul este „substratul 
reprezentării empirice a timpului însuşi, substratul care, el singur, 
face posibilă orice determinare de timp.”“ Care parte, ce cantitate 
(quantum) din natură trebuie privită ca invariabilă? Aceasta rămâne 
desigur o întrebare a cărei soluționare trebuie să o lăsăm în seama 
observației propriu-zise — faptul că în genere trebuie asumată însă 


59 Crp, p. 197 
6° Crp, p. 201. 

o oarecare cantitate care să se menţină în acest fel constantă consti- 
tuie o premisă fundamentală fără de care conceptul de „natură” şi de 
cunoaştere a naturii s-ar dărâma pentru noi. 

Acelaşi raționament este valabil pentru relațiile de cauza- 
litate şi acțiune reciprocă, puse în discuţie în cea de-a doua şi în cea 
de-a treia „analogie a experienţei”. Critica senzualistă a noțiunii de 
cauzalitate prin Hume pornea de la contestarea valorii obiective şi 
necesare a acesteia, încercând să reducă tot conţinutul ei la un enunţ 
despre succesiunea mai mult sau mai puțin regulată a reprezen- 
tărilor. Potrivit acestei concepții, inläntuirea fenomenelor pe care 
credem că o surprindem în ideea cauzalitätii nu înseamnă decât că, 
adesea, acestea se succed neîncetat şi, astfel, pentru „imaginatia” 
noastră, sunt amestecate într-un complex de reprezentări relativ 
stabil. Dacă această viziune este combătută din temelii, atunci asta 
se poate întâmpla doar prin acea turnură a întrebării, tipică pentru 
filosofia transcendentală. Trebuie demonstrat faptul că nu regula- 
ritatea cu care se succed senzațiile şi reprezentările noastre produce 
conceptul de cauzalitate, ci, invers, că doar ideea şi revendicarea 
unei reguli pe care să o aplicăm perceptiilor ne permit să reliefăm, 
dintr-un flux permanent, anumite „plăsmuiri”, anumite legături 
obiective necesare, şi astfel, să dăm reprezentării noastre un „obiect”. 
Asta pentru că, în realitate, dacă cercetăm tipul reprezentărilor 
noastre în funcție de raportarea la un obiect şi valoarea logică ce 
le-ar reveni astfel, vom afla atunci „că acest raport nu constă în 
altceva decât în aceea că face necesară legătura reprezentărilor într-un 
anumit mod şi le supune unei reguli; invers, numai prin faptul că o 
anumită ordine e necesară în raportul cronologic al reprezentărilor 
noastre, li se conferă o semnificaţie obiectivă.”! Însă tocmai asta 
face conceptul de cauzalitate; căci dacă pun două fenomene, a şi b, 
în relația cauzä-efect, acest fapt nu înseamnă decât că trecerea de la 
unul la altul nu se realizează întâmplător (aşa cum, de exemplu, în vis 
sau în fantezie, putem muta elemente singulare precum pietricelele 
unui caleidoscop şi le putem grupa după bunul-plac într-un mod sau 

ultul), ci că ea se supune unei reguli fixe, conform căreia b trebuie 
să-i succeadă întotdeauna si cu necesitate lui a, nu însă că b se 
poate întâmpla şi înaintea lui a. Aşadar, plasând un raport empiric 
dat sub conceptul cauzalitätii, am fixat astfel şi determinat univoc 
ordinea temporală în succesiunea elementelor sale. „Să presupunem 
că un eveniment nu e precedat de nimic căruia el ar trebui să-i 
urmeze în conformitate cu o regulă; atunci orice succesiune a per- 
ceptiei nu ar fi determinată decât în aprehensiune, adică numai su- 
biectiv; dar prin aceasta nu ar fi deloc determinat obiectiv ce anume 
trebuie să preceadä şi să succeadă perceptiilor. Nu am avea în acest 
fel decât un joc de reprezentări, care nu s-ar raporta la niciun obiect, 
adică prin percepția noastră un fenomen nu ar fi distins deloc de 
oricare altul sub raportul timpului [...] Eu nu voi spune deci că două 
stări se succed într-un fenomen, ci doar că o aprehensiune urmează 
alteia, ceea ce e numai ceva subiectiv şi nu determină un obiect, prin 
urmare nu poate fi valabilă pentru cunoaşterea unui obiect oarecare 
l...| E vorba deci să arătăm [...] că noi nu atribuim niciodată, nici chiar 
în experiență, obiectului succesiunea [...] şi nu o distingem de succesi- 
unea subiectivă a aprehensiunii noastre decât dacă avem ca principiu 
o regulă care ne constrânge să observăm această ordine a perceptiilor 
mai mult decât pe alta, ba chiar că această constrângere este propriu- 
zis ceea ce face posibilă în primul rând reprezentarea unei succesiuni în 
obiect” 5? Şi doar aşa este dezlegată problema lui Hume - „deşi con- 
trară presupunerii lui”.5 În întreaga sa analiză psihologică, Hume 
presupusese fără preget un fapt: că în genere anumite impresii ar fi 
date într-o succesiune obiectivă şi regulată. Căci dacă lucrurile n-ar 
sta aşa, dacă ba a i-ar premerge lui b, ba n-ar fi legat de acesta sau 
ar apărea într-o altă succesiune - cu totul şi cu totul întâmplător -, ar 
fi imposibil atunci să se producă o „asociere” obişnuită între a şi b, 
o asociere a cărei condiție este chiar apariția repetată a aceloraşi 
conţinuturi empirice într-un raport identic.$* Însă, deja în premisa 
unei succesiuni obiective de elemente empirice se manifestă conținutul 


%2 Idem, pp. 208-210. 

propriu-zis al noțiunii contestate de cauzalitate - după cum obiec- 
tează Kant —, aşa încât orice scepticism ulterior cu privire la această 
noțiune nu se susține. Doar prin aplicarea cauzalitätii, doar prin 
ideea unei reguli căreia i se subordonează „fenomenele” indepen- 
dent de conştiinţa spectatorului subiectiv, poate fi vorba „în noi” 
despre o succesiune în „natură” sau în „lucruri”, în contrast cu 
simplul mozaic al reprezentărilor. „Dar aici” - astfel observă Kant - 
„este la fel ca şi cu alte reprezentări pure a priori (de exemplu, spa- 
tiul şi timpul), pe care nu le putem scoate din experienţă ca şi con- 
cepte clare decât fiindcă noi le pusesem în experiență, pe care am 
constituit-o cu ajutorul acestor concepte.”®° Pentru metafizica dog- 
matică, cauzalitatea este o putere obiectivă, un gen de fatum care îşi 
are originea în lucrurile însele sau în temeiul lucrurilor. Critica 
sceptic-psihologică suprimă această viziune; însă, la o privire mai 
atentă, ea plasează în locul constrângerii lucrurilor doar constrân- 
gerea ce ține de mecanismul reprezentărilor şi al legăturilor dintre 
ele. Dimpotrivă, metodologia critică fundamentează necesitatea pe 
care o gândim în raportul cauză-efect pe o sinteză necesară a inte- 
lectului, graţie căreia impresiile disparate şi izolate se transformă în 
„experiente”. Fireşte, ea nu poate asigura o altă obiectivitate, mai 
sigură şi mai stabilă; însă nici nu necesită una, întrucât principiul 
ei suprem spune că pentru noi există „obiecte” doar în experienţă şi 
graţie condițiilor acesteia. Conceptul de cauză nu este obținut mai 
întâi „din experiență”, din succesiunile percepute, comparate şi con- 
cordante ale mai multor evenimente, adică pe baza impresiilor sen- 
sibile, mai mult, principiul cauzalitätii arată „cum în primul rând 
s-ar putea obține de la ceea ce se întâmplă un anumit concept al 
experienţei. "56 

A treia „analogie a experienţei”, numită de Kant „principiul 
simultaneitätii după legea acțiunii reciproce sau a comunităţii”, se 
bazează pe aceeaşi idee. „Toate substanţele, întrucât pot fi percepute 


în spațiu ca simultane, sunt într-o acțiune reciprocă universală”. 


5 Idem, p. 209. 

Căci, aşa cum obiectivarea succesiunii era posibilă doar prin faptul 
că legam elementele, a căror succesiune trebuia considerată nece- 
sară, printr-o regulă cauzală, tot aşa obiectivitatea „simultaneităţii” 
poate fi garantată doar prin faptul că ambele elemente, despre care 
ufirmăm acest raport, se află într-o relație dinamică, pe baza căreia 
unul este atât cauză, cât şi efect al celuilalt. Câtă vreme ne lăsăm ex- 
clusiv în voia fluxului senzatiilor şi al impresiilor, nu există pentru 
noi, în sens strict, nicio „simultaneitate”: căci „aprehensiunea” 
noastră este exclusiv ceva curgător şi succesiv, în cadrul căreia 
un conţinut poate „exista” doar dacă înlătură conținuturile care 
existau înaintea lui. „Sinteza imaginaţiei în aprehensiune nu 
ar prezenta deci fiecare din aceste percepții decât ca existând în 
subiect când cealaltă nu este, şi reciproc, dar nu că obiectele sunt 
simultane, adică atunci când unul este, este şi celălalt în acelaşi 
timp [...] Prin urmare, e necesar un concept al intelectului despre 
succesiunea reciprocă a determinărilor acestor lucruri care există 
simultan exterior unele față de altele, pentru a spune că succe- 
siunea reciprocă a perceptiilor e întemeiată în obiect şi pentru a ne 
reprezenta astfel simultaneitatea ca obiectivä.”°® Caracteristica ge- 
nerală a acestui concept al intelectului este deja stabilită prin 
principiul precedent. Forma „actiunii” sau cea a dependenţei func- 
tionale este cea care ne dă „cauza” pentru acceptarea unei anumite 
legături temporale în obiectul însuşi. Aici, însă, elementele nu se 
află, cum era cazul relaţiei de cauzalitate, într-un raport de depen- 
dentä unilaterală, astfel încât un element a „presupune” un element 
b, atât în sens temporal, cât şi obiectiv, ci trecerea între ele, dacă 
vrea să fie „în acelaşi timp”, trebuie să se producă atât de la a la b, 
cât şi de la b la a. Ajungem astfel la un sistem de cauzalitate în care 
ambele elemente sunt concepute astfel încât să se poată trece de la 
unul la altul, şi invers. Un asemenea sistem apare de exemplu în 
conținutul ecuațiilor fizico-matematice care se deduc din legea 
newtoniană a gravitaţiei. Prin această lege, fiecare componentă a 

cosmosului, în poziția şi mişcarea sa spaţială, este privită drept func- 
tie a celorlalte componente, şi invers. Şi doar în această acțiune reci- 
procă universală, realizată de la masă la masă, se constituie pentru 
noi întregul obiectiv al spaţiului fizic şi ordonarea şi divizarea păr- 
tilor sale componente.‘? 

Insä, acest ultim mare exemplu, care pentru Kant a insem- 
nat de timpuriu adeväratul prototip al oricärei cunoasteri naturale, 
este in acelasi timp si un indiciu pentru faptul cä, odatä cu prin- 
cipiul pe care-l examinăm aici, sarcina determinării obiectului 
naturii a ajuns la final. Principiile care urmează şi care sunt sin- 
tetizate de Kant sub numele de „postulate ale gândirii empirice” nu 
mai adaugă de fapt nimic nou. Căci ele nu vizează — după cum arată 
deja acest nume - conținutul fenomenului obiectiv, ci mai degrabă 
raportul în care ne situăm față de el în gândirea empirică. Dacă vom 
considera un conţinut ca fiind „posibil”, „empiric-real” sau „necesar”, 
acest lucru nu schimbă nimic în natura sa ca atare şi nu-i adaugă 
conceptului său nici măcar o singură trăsătură nouă; acest fapt 
vădeşte însă o poziție diferită pe care i-o acordăm în întregul 
cunoaşterii noastre. Astfel, şi categoriile modalităţii, în care îşi gă- 
seşte expresia această instituire tripartită, au în sine particula- 
ritatea: „că nu augumentează cu nimic, ca determinare a obiectului, 
conceptul căruia îi sunt adăugate ca predicate, nu exprimă decât 
raportul față de facultatea de cunoaştere. Când conceptul unui 
obiect este deja cu totul complet, eu totuşi mai pot întreba despre 
acest obiect dacă el este numai posibil sau şi real, sau în cazul în 
care este real, dacă este şi necesar. Prin aceasta nu sunt gândite mai 
multe determinări în obiectul însuşi, ci se pune numai problema de 
a şti care este raportul acestui obiect (cu toate determinările lui) 
față de intelect şi folosirea lui empirică față de judecata empirică 
şi faţă de rațiune (în aplicarea ei la experientä).”” De aceea, la o 
privire mai atentă, raportarea la „intelect” înseamnă raportarea 
la sistemul experienţei, singurul în care obiectele pot fi cunoscute ca 
obiecte date şi, astfel, şi ca obiecte „reale”, „posibile” sau „necesare”. 


© Idem, p. 218 şi urm. 
1 Crp, p. 223. 

Ceca ce coincide cu condiţiile formale ale experienței (în ce priveşte 
intuiţia şi conceptele) — aşa sună acum cele trei postulate ale mo- 
dualității — este posibil; ceea ce se acordă cu condiţiile materiale ale 
«xperienței (ale senzatiei) este real; ceea ce este determinat ca fiind 
în acord cu realul după condiţiile universale ale experienţei este (sau 
uxistă) necesar. Ştim că aici, în niciun caz, nu trebuie definit con- 
ceptul formal-logic al posibilului, realului şi necesarului, ci că pu- 
nerea în opoziţie a celor trei niveluri rezultă pe baza unui interes 
cognitiv cu totul şi cu totul specific. „Posibil”, conform „logicii gene- 
rule”, ar fi orice conținut care n-ar avea nicio trăsătură contradictorie 
şi nicio contradicție internă; însă, după acest criteriu, asigurarea că 
nu acesta este cazul aici este departe de a fi suficientă. Căci şi fără o 
ustfel de deficiență formală, un anumit conținut poate fi totuşi 
pentru noi complet vid, încât să nu definească clar niciun obiect al 
cunoaşterii. Astfel, în conceptul unei figuri formate din două linii 
drepte nu există nicio contradicție, deoarece noțiunile a două linii drep- 
te şi intersectarea lor nu conțin nicio negare a unei figuri. Şi totuşi, 
acest concept nu va defini nicio imagine particulară, diferită din 
punct de vedere spaţial de altele. Pentru a ajunge la o astfel de 
imagine, trebuie să mergem mai departe, de la regulile analitice ale 
logicii la condiţiile sintetice ale construcției în intuiţia pură. Şi nici 
acordul cu aceste ultime condiţii nu este încă suficient pentru a 
rezulta sensul complet şi concret al posibilului ce trebuie definit aici. 
Acesta va rezulta mai degrabă doar dacă ajungem să înțelegem că 
sinteza pură a spațiului ca atare este conținută cu necesitate in 
orice sinteză empirică a perceptülor, prin care apare pentru noi no- 
tiunea unui „lucru” fizic-sensibil: că, aşadar, de exemplu, actul prin 
care proiectăm la nivel imaginar figura unui triunghi este perfect 
identic cu cel pe care-l facem în aprehensiunea unui fenomen, în 
scopul de a-l transforma într-un concept al experienței.” Prin 
urmare, nu satisfacerea unei anumite condiţii, ci satisfacerea oricăror 
condiții, considerate esenţiale pentru obiectul experienței, duce la 
stabilirea unui autentic concept al „posibilului”. 


"1 Idem, p. 226. 

Desigur, primul principiu modal afirmă doar valoarea condi- 
ţiilor „formale” ale experienţei, ale intuitiei pure şi ale conceptului 
pur al intelectului. Dimpotrivă, dacă mergem mai departe, de la afir- 
marea posibilului la afirmarea „realului”, ajungem de fapt la un cu 
totul alt factor de cunoaştere. Nici prin conceptul pur, nici prin 
intuiţia pură nu ne este dată o realitate in concreto, un lucru par- 
ticular concret; căci în simpla noțiune a unui lucru nu poate fi 
întâlnită nicio trăsătură a existenţei sale, şi în ceea ce priveşte 
sinteza constructivă prin care apar pentru noi figurile geometrice, 
nici măcar ea nu ajunge vreodată până la determinațiile individuale 
pe care le vizäm când vorbim despre „existenta” unui obiect specific. 
Noi construim „triunghiul” sau „cercul” ca pe o schemă [un model 
general] ce poate fi realizată în exemplare infinite şi diferite; îndată 
însă ce dorim să reliefăm din acest conținut posibil un caz singular 
real, îndată ce concepem o figură în toate particularitätile sale, cum 
ar fi lungimea laturii sau mărimea unghiului, sau determinarea 
poziției sale „actuale”, a poziției sale în spațiul absolut, noi trecem 
de fapt dincolo de problematica şi bazele cunoaşterii matematice. 
Doar senzaţia permite o astfel de instituire a particularului. „Pos- 
tulatul cu privire la cunoaşterea realității lucrurilor reclamă 
percepție, prin urmare senzaţie de care suntem conştienţi; el nu 
reclamă, ce-i drept, să fim nemijlocit conştienţi de obiectul însuşi, a 
cărui existență trebuie să fie cunoscută; dar reclamă totuşi un acord 
al acestui obiect cu o oarecare percepție reală după analogiile expe- 
rientei, care reprezintă orice legătură reală într-o experiență în 
genere.”? Astfel, pentru a fi real, „existent”, nu este necesar ca un 
conținut să fie sensibil; el trebuie să demonstreze însă, cel puțin cu 
o percepție oarecare dată, acea legătură pe care o numim [in sens 
larg] sistemul şi ordinea cauzalitätii empirice. De exemplu, existența 
unei materii magnetice care pătrunde toate corpurile nu se arată, 
bineînțeles, în senzația nemijlocită; este suficient însă dacă este 
„revelată” pe baza datelor observabile (cum ar fi de exemplu 
atracţia piliturii de fier), apelând la legile cauzalitätii. Raportarea 

perceptiilor la astfel de legi şi, invers, raportarea legilor la percepție 
este aşadar ceea ce constituie pentru noi caracteristica fundamen- 
lulă propriu-zisă a realității empirice. „Că ar putea exista locuitori 
în lună, deşi niciun om nu i-a văzut vreodată, trebuie fără îndoială 
ndmis, dar acest lucru înseamnă numai atât: că în progresul posibil 
ul experienței noi am putea da peste ei. Căci tot ceea ce stă într-un 
context cu o percepţie după legi ale progresului empiric este real.”” 
Nici pentru diferența între vis şi veghe nu avem vreun alt criteriu 
mai sigur decât cel fixat în aceste afirmaţii. Căci în alcătuirea con- 
ținuturilor conştiinţei ca atare, în originalitatea reprezentărilor 
singulare ce ne sunt date într-o stare şi într-o alta, această distincție 
nu se lasă demonstrată niciodată, întrucât aceste date sunt mai 
mult aceleaşi de ambele părţi; iar diferența decisivă este dată doar 
de faptul că noi, într-un caz, putem sintetiza totalitatea acestora 
într-un întreg legitim şi concordant în sine, în timp ce în celălalt 
caz, totalitatea rămâne pentru noi doar un conglomerat incoerent 
de impresii singulare.’* 

Astfel definit, postulatul realităţii se apropie nemijlocit de 
cel al necesităţii. Deoarece necesitatea, aşa cum este înțeleasă aici, 
nu este în niciun caz una formală şi logică în corelarea conceptelor, 
ci desemnează o valoare cognitivă plasată şi fundamentată în gân- 
direa empirică, deci în gândirea naturii. Potrivit acestui mod de 
gândire, noi desemnăm însă un anumit fapt drept „necesar” nu 
afirmându-i exclusiv realitatea pe baza observaţiei, ci considerând 
această realitate drept consecința unei legi generale. În acest sens, 
de exemplu, regulile mişcării planetelor, în forma în care le-a 
enunțat Kepler, reprezentau mai întâi o simplă constatare; au fost 
ridicate însă la rangul de „necesitate” empirică când Newton a 
reuşit să găsească formula generală a legii gravitaționale; doar pe 
baza acestei legi, acele reguli puteau fi deduse matematic, fiind con- 
siderate drept cazuri speciale. Este evident, fireşte, faptul că această 
necesitate nu este una „absolută”, ci doar una „ipotetică”. Ea are 

valoare doar sub premisa că principiul pe baza căruia se face deductia — 
în cazul nostru legea newtoniană a atracției în raportul direct al 
maselor şi în raportul invers al pătratelor distanțelor - există şi este 
autentic. Astfel, existența obiectelor simțurilor nu poate fi cunos- 
cută a priori în totalitate, „dar totuşi relativ a priori în raport cu o 
altă existență deja dată”. Prin urmare, atât in postulatul nece- 
sitätii, cât şi în cel al realităţii este vorba despre relația perceptiilor 
cu legile; însă în ambele cazuri această relaţie este una diferită. 
Dacă în primul caz are loc trecerea de la „particular” la „universal”, 
în celălalt, drumul este invers; dacă în primul caz se face apel la o 
situație particulară, aşa cum se prezintă ea în senzație şi percepţie, 
în cel de-al doilea, observația porneşte de la lege spre situaţia izo- 
lată. Principiul realității îmbracă astfel forma inducției fizice, cel al 
necesității, forma deductiei fizice: trebuie să reținem însă că niciuna 
dintre ele nu constituie o metodă independentă, ci că se conditio- 
nează reciproc, doar în această corelație determinând forma com- 
pletă a „experienţei în genere”. Intelegem in acest contextincä o datä 
pozitia specificä pe care o ocupä postulatele modalitätii in cadrul 
sistemului principiilor sintetice: ele nu se mai raportează la lucruri, 
ci la complexul de metode empirice, cu scopul de a le stabili, pentru 
fiecare în parte, dreptul relativ şi semnificaţia în întregul cunoaş- 
terii empirice. 


4. 


„Subiectivitatea”, punctul de pornire al abordärii transcen- 
dentale, a fost prezentată până acum într-un sens foarte clar, deli- 
mitat din punct de vedere terminologic. Ea nu înseamnă că pornim de 
la structura subiectului care cunoaşte, şi nici de la procesele psi- 
hologice prin care se constituie pentru acesta lumea senzatiilor, a 
reprezentărilor şi a complexelor de reprezentări. „Subiectivitate” 
înseamnă mai degrabă că oricărei definiri a obiectului cunoaşterii 
trebuie să-i preceadă definirea formei pure a cunoaşterii. Concepând 

„Mpaţiul” ca procedeu sintetic unitar, înţelegem şi legitimitatea 
figurilor geometrice si fizico-geometrice; analizând metodologia 
experimentală şi arătând conceptele pure de mărime şi măsură, pre- 
misele generale ale permanentei şi ale cauzalitätii, cunoaştem şi 
universalitatea şi validitatea obiectivă a judecăților de experienţă in 
chiar originea lor. De aceea „subiectul” despre care vorbim aici nu 
este altul decât „ratiunea” însăşi, în funcţiile sale fundamentale 
generale şi specifice. Şi doar în acest sens putem numi sistemul 
kantian un sistem „idealist”: idealul la care se referă şi pe care se 
bazează este cel al principiilor rațiunii, un cadru ideal în care toate 
rezultatele specifice şi deduse sunt oarecum deja prefigurate şi în 
care acestea trebuie să fie „a priori determinate”. 

Nu cumva există însă şi un cu totul alt sens al „subiecti- 
vitätii”, care, deşi nu constituie punctul de plecare al Criticii ratiu- 
nii pure, pretinde cel puţin să fie luat în considerare aici? Şi nu 
există nici alte forme de „idealism” cunoscute suficient de istoria 
filosofiei şi în raport cu care noua formă trebuie să fie strict delimi- 
tată pentru a evita confuziile? Nicio problemă, în ceea ce priveşte 
expunerea ideilor, nu l-a preocupat atât de profund şi atât de mult 
pe Kant ca aceasta. A încercat în permanenţă să-şi delimiteze idea- 
lismul „critic” de cel „sceptic” sau „problematic” al lui Descartes, dar 
şi de cel „dogmatic” al lui Berkeley, a încercat să-şi protejeze ideile 
fundamentale, referitoare la determinarea „formei” experienţei, față 
de orice confuzie cu idealismul psihologic „comun” şi „material”. 
Dacă Immanuel Kant şi-a explicat însă orice confuzie de acest fel ca 
izvorând „dintr-o răstălmăcire aproape premeditatä”’® -, judecata 
istorică pură o plasează desigur într-o altă lumină. Căci un moment 
fundamental al „criticii rațiunii” este dat tocmai de faptul că ea 
conține o nouă teorie a conştiinţei şi o nouă teorie a obiectului. Când 
contemporanii lui Kant au desprins mai întâi această primă com- 
ponentă din întregul sistemului critic, când încercau să inter- 
preteze acest întreg pornind de la ea, asta s-a întâmplat pentru că 
au regăsit în sistemul critic un aparat filosofic conceptual ce părea 

că permite o legătură cu moduri de reprezentare cunoscute; căci în 
timp ce Kant, în „deductia obiectivă” a categoriilor - demonstrând 
că, de fapt, condiţiile posibilității experienţei sunt în acelaşi timp 
condiţii ale posibilității obiectelor experienței —, era nevoit să creeze 
independent nu doar conceptele, ci şi expresia lor logică, în „deduc- 
ţia subiectivă” el apelează la conceptele curente ale psihologiei 
epocii. Hamann relatează într-o scrisoare către Herder, că opera prin- 
cipală a lui Tetens, Philosophische Versuche iiber die menschliche 
Natur [Încercări filosofice cu privire la natura umană], s-ar fi aflat 
pe masa lui Kant în timpul elaborării „criticii raţiunii”.” S-ar putea 
naşte aşadar impresia că, în fapt, psihologiei empirice i s-ar fi creat 
un nou suport „transcendental”; că realităţile psihologice şi relaţiile 
dintre ele ar fi traduse aici doar într-o altă limbă, una metafizică. 

În realitate însă „critica rațiunii” se opune atât „idealis- 
mului” psihologic, cât şi „realismului” dogmatic -, întrucât nu vrea 
să fie nici critică a conceptului de eu, nici critică a conceptului de 
obiect. Metafizica psihologică, care şi-a găsit formularea istorică în 
sistemul lui Berkeley, este caracterizată prin faptul că susține cer- 
titudinea eului ca fapt originar, iar certitudinea „lucrurilor exteri- 
oare” exclusiv ca fapt dedus. În existența eului avem o existență 
nemijlocită şi neîndoielnică, în timp ce tot ceea ce numim realitate, 
cum ar fi existența lucrurilor în spațiu, depinde de realitatea pri- 
mordială a eului. „Sufletul” [şi, la polul opus, spiritul infinit al lui 
Dumnezeu] constituie astfel singura realitate cu adevărat „substan- 
tialä”. Ceea ce numim existență nu poate fi exprimat şi înțeles altfel 
decât drept conținut sufletesc, drept „cel care percepe” sau „cel care 
este perceput”. Kant se distanțează de această concepție mai ales 
prin faptul că, pentru el, inclusiv eul, unitatea psihologică a conşti- 
intei de sine, constituie un punct pe care deductia îl vizează, şi nu 
unul de la care ea porneşte. Judecând strict pe baza experienței şi a 
posibilităţii ei, şi nu din punctul de vedere al unei metafizici abso- 
lute, se dovedeşte că realitatea eului, prin mijloacele percepţiei şi ale 
gândirii empirice, nu are niciun primat şi nicio prerogativă în raport 
cu alte realități confirmate. Căci eul nu ne este dat originar ca 

mubstanță simplă, ci conceptul de eu se naşte doar pe baza aceleiaşi 
sinteze, a aceloraşi funcţii de unificare a diversului, prin care conți- 
nutul senzorial devine conținut empiric, „impresia” devine „obiect”. 
Congtiința de sine empirică nu precede, temporal şi obiectiv, conştiinţa 
umpirică a obiectului, ci, printr-un singur proces de obiectivare şi 
determinare, întregul experienţei se separă pentru noi în sfera „in- 
terioarä” şi cea „exterioară”, sfera „eului” şi cea a „lumii”.’® 
Estetica transcendentală desemnase deja timpul drept „forma 
simțului intern, adică a intuirii noastre înşine şi a stării noastre 
interne”. De fapt, în această primă condiţie sunt incluse deja 
si toate celelalte: căci acum se pune în discuţie doar faptul de a 
analiza conştiinţa timpului însuşi, pentru a contura în parte toate 
momentele determinante care o constituie. Dacă ne întrebăm pe ce 
se bazează posibilitatea de a gândi un întreg temporal ca unitate 
determinată, observăm foarte clar că aici există o problemă. În cazul 
spațiului, această posibilitate poate fi uşor de înțeles: căci, conform 
conceptului de spaţiu, întrucât părţile sale trebuie să fie „simul- 
tane”, nimic nu mai apare aici necesar în afară de a prelua şi în 
reprezentare ceea ce există simultan, pentru a avea o intuiție despre 
o întindere spaţială determinată. Momentul temporal singular, 
dimpotrivă, este caracterizat tocmai prin aceea că este dat întot- 
deauna doar ca limită punctuală, trecătoare, între trecut şi viitor; 
deci că este de fapt prezent ca singular, excluzând de la sine toate 
celelalte momente. Real este aici doar „acum” - indivizibil şi pre- 
zent, în timp ce orice alt punct temporal trebuie privit ca ceva ce 
încă nu există sau ce nu mai este existent. Astfel, în mod evident, 
în sens obişnuit, nu mai este posibil aici niciun agregat, nicio sumă de 
elemente singulare: căci cum s-ar constitui o astfel de sumă dacă pri- 
mul element dispare când trec la al doilea? Cu toate astea, dacă 
timpul trebuie instituit ca întreg, dacă totalitatea unui şir întreg 
trebuie instituită în timp — şi chiar aceasta constituie premisa nece- 
sară pentru acea unitate pe care o numim unitatea conştiinţei de 

sine -, atunci cel puțin indirect trebuie să fie posibil să păstrăm 
momentul fără ca astfel să se piardă caracteristica generală a tim- 
pului: proces continuu şi trecere. Momentele temporale nu pot fi pur 
şi simplu instituite şi „aprehendate”, ci trebuie repetate şi create 
din nou. „Sinteza aperceptiei” trebuie să fie activă simultan în unul 
şi acelaşi act fundamental indivizibil al „sintezei reproducerii”.®° 
Doar astfel prezentul îi poate urma trecutului, iar trecutul păstrat 
în prezent şi gândit împreună cu el. De fapt, chiar şi aşa, procesul 
temporal nu ar fi gândit încă drept unitate dacă reproducerea, 
înfăptuită fiind, nu ar fi cunoscută în acelaşi timp ca reproducere: 
adică, dacă ceea ce a fost instituit de mai multe ori şi în diferite 
momente temporale n-ar fi determinat totuşi şi ca identic. Unitatea 
sintezei intelectului trebuie să se realizeze în afara oricărei diver- 
sitäti a conținuturilor calitative ale senzatiei şi în afara oricărei 
diversitäti a pozițiilor, aşa cum este ea specifică intuitiei pure. „Fără 
conştiinţa că ceea ce gândim este identic cu ceea ce am gândit cu o 
clipă mai înainte, toată reproducerea în seria reprezentărilor ar fi 
zadarnică. Căci ar fi o nouă reprezentare în starea actuală care nu 
ar aparține deloc actului prin care ea ar fi trebuit să fie produsă 
încetul cu încetul şi diversul acestei reprezentări n-ar constitui 
niciodată un întreg, fiindcă i-ar lipsi unitatea pe care numai conşti- 
inta i-o poate procura. Dacă, numărând, uit că unităţile pe care le 
am prezente înaintea ochilor au fost adăugate de mine succesiv 
unele la altele, nu aş recunoaşte producerea numărului mai mare 
prin această adăugare succesivă a unităţii la unitate, prin urmare 
nici numărul [...] Cuvântul «concept» ne-ar putea conduce de la sine 
la această observaţie. Această conştiinţă, una, este aceea care reu- 
neşte într-o reprezentare diversul, intuit succesiv şi apoi şi repro- 
dus. Această conştiinţă poate fi adeseori slabă, astfel încât noi o 
unim cu reproducerea reprezentării numai în efect, iar nu în actul 
însuşi, adică imediat; dar, cu toate aceste deosebiri, trebuie totuşi să 
se găsească totdeauna o conştiinţă, deşi îi lipseşte claritatea izbi- 
toare, şi fără care conceptele şi, cu ele, cunoaşterea despre obiecte, 

ur fi cu totul imposibile.”5! Doar în această ultimă fază a sintezei, în 
nceastä „recognitie în concept” se constituie pentru noi acel conținut 
pe care, în calitatea sa de „eu constant şi permanent”®?, îl contrapu- 
nem fluxului şi schimbului impresiilor sensibile şi reprezentărilor. 
Dacă senzualismul credea că a dat explicația suficientă a concep- 
tului de eu prin aceea că îl desemnase drept o structură relaxată de 
conținuturi sufleteşti, drept o „legătură de percepții”, în acest sens 
îi stă la bază, după cum este demonstrat acum, o analiză brută şi 
incompletă. Căci, independent de faptul că până şi cea mai destinsă 
formă a legăturii ar conţine deja în sine o problemă cognitiv-critică, 
şi aici este din nou valabilă turnura transcendentală. Eul este la fel 
de puțin produsul obţinut din percepțiile singulare, constituind mai 
mult premisa generală a faptului că ceva poate fi desemnat în ge- 
nere drept „perceptie”. Doar punctul de referinţă identic al „sinelui” 
îi conferă particularului semnificația sa calitativă în calitate de 
conținut al conştiinţei. În acest sens, eul aperceptiei pure constituie 
„corelatul tuturor reprezentărilor noastre”, întrucât este posibil să le 
conştientizeze: „şi întreaga conştiinţă aparține unei aperceptii pure 
atotcuprinzătoare, precum orice intuiție sensibilă aparține, ca repre- 
zentare, unei intuitii interne pure, anume timpului." Unitatea 
timpului - in care şi pe baza căreia există pentru noi o unitate 
a conştiinţei empirice — este aşadar condusă aici spre condiţii 
generale, iar aceste condiţii, alături de principiile care decurg din 
ele, se dovedesc, la o analiză mai riguroasă, a fi aceleaşi pe care se 
bazează şi orice instituire de legături obiectiv valabile şi, cu aceasta, 
orice „cunoaştere despre obiect”. Doar acum se explică raportul 
dintre experiența internă şi cea externă, dintre „conştiinţa de sine” 
şi „conştiinţa obiectului”. Niciuna dintre acestea nu constituie „ju- 
mätäti” ale întregii experienţe, existente pentru sine, autonome, ci 
sunt legate de aceeaşi sumă de premise universal valabile şi logic 
necesare, iar prin această sumă sunt raportate indisolubil una la cea- 
laltă. Acum nu ne mai întrebăm cum ajunge eul la lucrurile absolute, 

nici cum lucrurile absolute încep să se comunice eului: căci ambele, 
atât „sinele”, cât şi „obiectul”, constituie pentru noi de-acum înainte 
expresia unei legitäti fundamentale a „experienţei în genere”, desem- 
nată prin conceptul aperceptiei transcendentale, doar prin a cărei 
mijlocire există pentru noi anumite conținuturi, fie ele ale simțului 
intern, fie ale celui extern. 

Desigur, înțelegând greşit acest sens şi această origine a 
conceptului de eu, ne vom rătăci imediat printre toate problemele 
insolvabile care reapar în orice psihologie metafizică. Dacă încetăm 
să gândim „unitatea transcendentală a aperceptiei” in forma condi- 
tiei pure; dacă încercăm să ne-o reprezentăm ca pe un lucru dat, 
existent pentru sine, păşim astfel pe drumul unei dialectici care 
apare acum tot mai dificil şi mai încâlcit cu fiecare pas pe care îl 
facem, cu fiecare concluzie pe care o tragem. Şi întâlnim această 
dialectică oriunde încercăm să transformăm un anumit raport, 
valabil doar în cadrul experienței şi doar pentru relationarea 
componentelor sale singulare, într-o esență independentă, anteri- 
oară oricărei experiențe. Această transformare a unei relaţii pure 
într-o esență absolută nu ascunde fireşte nicio iluzie accidentală sau 
individuală pentru care ar fi responsabil subiectul individual em- 
piric; ci aici avem de-a face cu o sofistică a rațiunii înseşi care nu 
poate fi evitată până când nu este complet descoperită de critica 
transcendentală şi pătrunsă în ultimele sale motive. Cu aceasta, 
criticii rațiunii i se oferă un nou câmp problematic. Dacă estetica şi 
analitica transcendentală vizau indicarea condiţiilor adevăratei insta- 
urări a obiectului care se produce în experiență şi prin intermediul 
principiilor acesteia, dialectica transcendentală, în sens invers, vrea 
să respingă „obiectele” false care se constituie prin transcenderea 
acestor condiţii, dacă primele se doreau a fi „logica adevărului”, 
aceasta din urmă este „logica aparenţei”.** Dacă aplicăm această 
delimitare conceptuală exclusiv la problema psihologică, vom ur- 
mări atunci să facem cunoscută aici iluzia care rezultă din iposta- 
zierea funcției generale unitare a conştiinţei într-o „substantä” 
particulară, simplă a sufletului. Toate paralogismele psihologiei 

raționale, toate rationamentele false ale teoriei metafizice pure a 
sufletului îşi au originea în această ipostaziere. Deoarece conceptul 
truditional al sufletului se bazează pe faptul că noi extragem o 
unitate, vizibilă în şirul fenomenelor conştiinţei înseşi şi a cărei ne- 
cesitate este demonstrabilă în cadrul acestui domeniu, din întregul 
ncestui şir şi o atribuim unui substrat originar, existent pentru sine, 
pornind de la care fenomenele particulare ale conştiinţei trebuie să 
reprezinte doar o succesiune mediată. Deci, in loc să gândim 
fenomenele doar în contextul lor, noi gândim acum în privința lor 
încă o „cauză” supraempirică, pornind de la care încercăm să ex- 
plicăm şi să deducem diversitatea lor. Este instaurat un „ceva” 
simplu, indivizibil şi nemuritor, care, conform formei sale reice 
generale, este comparabil cu lucrurile din spaţiu, însă conform 
naturii sale specifice, trebuie să fie esențialmente diferit de acestea, 
şi care, de aceea, în mod prezumtiv, poate intra cu acestea într-o 
relație doar accidentală şi suprimabilă. La baza acestei afirmaţii — 
şi, cu aceasta, la baza oricăror teze despre natura „imaterială” şi 
despre permanenta sufletului — se află însă întotdeauna aceeaşi 
contradicție insolvabilă. „Singurul text” al psihologiei raționale este 
propoziția „eu gândesc” care trebuie să poată însoți desigur toate 
reprezentările noastre, întrucât ele doar prin ea - fie instituită 
expresiv în ele sau conținută doar latent în ele — sunt explicate ca 
aparținând uneia şi aceleiaşi conştiinţe de sine. Dar, prin această 
raportare a tuturor conținuturilor sufleteşti la un punct central 
comun nu va fi spus nici măcar minimum despre faptul că există o 
existență constantă spre care ele sunt orientate şi nici nu va fi de 
terminat nici măcar un singur predicat real care să aparțină acestei 
existente. Faptul că noțiunea de eu, gândită ca unitate constantă, 
identică cu sine, ar apărea mereu în orice act particular de repre- 
zentare şi gândire, este fără îndoială cert; viziunea despre un obiect 
existent pentru sine care corespunde acestui concept nu va fi însă 
astfel obţinută. Orice consecință cu privire la substanța reală şi 
metafizică a sufletului, pornind de la unitatea logică a funcției gân- 
dirii, semnifică mai mult o eraßaoıo £to aAlo YEvoo, o trecere nejus- 
tificată într-un alt domeniu de probleme. „De aici urmează că primul 

raționament al psihologiei transcendentale nu ne aduce decât o pre- 
tinsă nouă cunoaştere, prezentând subiectul logic permanent al gân- 
dirii drept cunoaştere a subiectului real al inerentei, despre care noi 
nu avem şi nu putem avea nici cea mai neînsemnată cunoştinţă, 
deoarece conştiinţa este singurul lucru care face din toate reprezen- 
tările noastre idei şi în care, prin urmare, trebuie să fie întâlnite 
toate percepțiile noastre ca într-un subiect transcendental; şi în 
afară de această semnificaţie logică a eului, nu avem nicio cunoş- 
tintä despre subiect în sine însuşi, despre ceea ce stă, ca substrat, la 
baza lui şi a tuturor ideilor. Totuşi, am putea admite ca valabilă 
judecata: sufletul este substanţă, cu condiţia de a ne da seama că 
acest concept nu ne duce câtuşi de puțin mai departe şi nici nu ne 
poate învăţa niciuna din concluziile obişnuite ale psihologiei pretins 
raționale, ca de exemplu durata permanentă a sufletului în toate 
schimbările, şi chiar după moartea omului, că acest concept desem- 
nează deci o substanță numai în Idee, nu însă în realitate.” Şi 
tocmai în aceasta constă activitatea conceptuală pe care trebuie să o 
desfăşoare dialectica transcendentală în acest punct: anume, ea trans- 
formă continuu determinatiile metafizice tradiționale ale substanței 
sufletului în determinatii cognitive ale ideii sufletului. „Eul”, „aper- 
ceptia transcendentală” este constantă şi neschimbätoare; însă este 
doar o relaţie constantă între conținuturile conştiinţei, şi nu substratul 
constant din care ele provin. El este „simplu” şi „nedivizat”: acest 
lucru se raportează însă doar la actul sintetic al legăturii diversului 
care, desigur, poate fi gândit ca atare doar în mod complet sau deloc. 
De la indivizibilitatea acestui act la afirmarea unui lucru indivizibil 
care se află în spatele lui şi îi stă la bază, nu există mediere. De 
aceea, simplitatea sinelui meu (ca suflet) nu este dedusă din jude- 
cata „eu gândesc”, ci ea se află deja în orice idee. „Judecata eu sunt 
simplu trebuie considerată ca o expresie nemijlocită a aperceptiei, 
aşa cum pretinsul raționament al lui Descartes: cogito ergo sum, 
este de fapt tautologic, întrucât acest cogito (sum cogitans) exprimă 
nemijlocit realitatea. Eu sunt simplu nu înseamnă însă nimic mai 
mult decât că această reprezentare eu nu cuprinde în sine nici cea 

mai mică diversitate şi că este unitate absolută (deşi numai lo- 
pică). »86 

Problematica şi tendința fundamentală a dialecticii transcen- 
dentale se manifestă mult mai clar în critica conceptului de lume 
decât în critica conceptului de suflet. Desigur, mai întâi, pare că aici 
este ca şi cum analitica transcendentalä ar fi solutionat definitiv 
problema: căci ce spune conceptul de lume în plus față de conceptul 
de „natură” şi ce altceva este natura, conform principiului suprem 
al judecăților sintetice, dacă nu întregul experienţei posibile a cărei 
structură şi ale cărei legi au fost stabilite chiar prin sistemul 
principiilor pure ale intelectului? Vorbind însă despre întregul ex- 
perientei, anuntäm de fapt noua problemă care iese în afara bari- 
erelor analiticii. „Experienta”, a cărei posibilitate am pus-o sub 
semnul întrebării, n-a fost pentru noi un mod particular al lucrului, 
ci un „mod specific de cunoaştere”. Ea înseamnă o sumă de pro- 
cedee de care se serveşte ştiinţa, nu atât pentru a reproduce un real 
existent, cât pentru a da naştere legăturii universal valabile şi 
necesare a fenomenelor pe care noi o numim „adevărul” lor. Din 
acest punct de vedere, ea nu constituie însă pentru noi un produs 
finalizat, ci un proces care se configureazä progresiv. Iar noi putem 
determina doar condiţiile acestui proces, şi nu sfârşitul său. Astfel, 
cunoaşterea noastră a experienţei va imbrätisa o direcție univocă, 
deoarece progresul ei se realizează după metode universale funda- 
mentale şi constante; sigur, nu putem stabili şi suma ei, şi întregul 
ei produs, ci accesibilă ne este aici doar o sumă de căi diferite ale 
determinării obiectului; scopul spre care ele trimit nu este însă atins 
vreodată de niciuna dintre ele. Dispunem astfel de formele funda- 
mentale ale spaţiului şi timpului, pe baza cărora relationäm feno- 
menele în ordini ale simultaneitätii şi succesiunii. Pe baza conceptului 
[al intelectului] de cauză, extragem din diversitatea fenomenului 
anumite şiruri cauzale şi grupe de şiruri cauzale. Pe această cale nu 
vom atinge însă niciodată un punct final al determinării, întrucât 
nu numai că în orice şir particular un element trimite întotdeauna 

la un altul ce-i premerge, fără a ajunge vreodată la un element 
ultim, dar până şi atunci când înțelegem orice şir ca unitate şi vrem 
să înțelegem dependenţa lui de alte şiruri, rezultă pentru noi un 
complex de raporturi funcționale tot mai noi care scapă oricărei 
încercări de determinare conceptuală şi care ne conduce într-un 
spațiu nedeterminat. Într-o astfel de sumă de relații progresive, şi 
nu într-un întreg de date absolute, constă ceea ce numim expe- 
rientä. Cerinţele pe care în acest punct le formulează nu doar meta- 
fizica dogmatică, ci şi „realismul naiv” al concepţiei obişnuite despre 
lume, nu sunt cu aceasta în niciun caz satisfăcute. Căci această 
viziune este caracterizată tocmai de faptul că nu doar că vrea să 
gândească obiectul în determinarea progresivă, prin cunoaşterea 
experienţei, ci că presupune lumea ca totalitate a procesului acestei 
determinări. Chiar dacă noi, în cunoaşterea noastră empirică, o 
înțelegem doar parțial şi fragmentar, ea există totuşi ca un întreg 
desăvârşit în fiecare privinţă. Însă ce înseamnă - aşa întreabă acum 
critica transcendentalä - acest „fapt de a fi existent”? Este clar că 
prin aceasta nu poate fi vizat faptul de a fi evident în senzaţia 
nemijlocită şi percepție; căci aici trebuie accentuat că acea parte a 
existenţei care ne este dată în percepția reală constituie totdeauna 
doar un fragment infim al „întregului”. Cu aceasta, avem din nou 
în față o anumită formă şi formulă a judecății de obiectivitate în 
această afirmare a unei lumi existente şi ermetice. Această judecată 
trebuie înțeleasă cel puţin şi apreciată în particularitatea sa logică - 
chiar dacă ar trebui să combatem existența absolută a obiectului la 
care ea ne trimite. 

Iar aici, din nou, de pe poziția abordării transcendentale, 
trebuie să începem mai întâi cu recunoaşterea faptului că ecuaţia 
dintre „experientä” şi „obiect”, aşa cum a fost ea concepută şi în- 
teleasä până acum, nu conţine de fapt nicio soluţie definitivă si 
univocă a problemei noastre. Deoarece necesitatea de a ieşi la nivel 
mental în afara a ceea ce este cunoscut şi dat empiric este incon- 
testabilă. Dacă considerăm în sens critic experienţa ca un „produs” 
al intuitiei şi intelectului, dacă izolăm in ea condiţiile singulare ale 
spaţiului, timpului, mărimii, substantialitätü şi cauzalitätii etc., se 

„rată atunci, dacă scoatem în evidenţă oricare dintre aceste funcţii, 
că ea nu se epuizează niciodată într-un rezultat determinat. Cum, de 
exemplu, conform unei teze a esteticii transcendentale, infinitatea 
timpului nu înseamnă decât că orice mărime determinată a tim- 
pului este posibilă doar prin limitările unui singur timp care se află 
la bază, tot aşa fiecărei forme particulare a sintezei pure i se atribuie 
o infinitate analogă. Orice Quantum determinat poate fi gândit doar 
pe baza procedeului universal al instituirii cantităţii şi determinării 
cantităţii — orice caz particular de relaţie cauzală, doar ca „speci- 
ficare” a principiului cauzal în genere. Graţie acestei infinitäti aflate 
deja închisă în forma sa pură logică, oricare dintre momentele 
constitutive ale cunoaşterii experienţei revendică utilizarea sa per- 
manentă care iese în afara oricărei limite într-adevăr atinse. Orice 
cauză pe care o putem arăta în experiență are doar o existență 
limitată şi relativă -, căci noi o putem institui întotdeauna doar prin 
aceea că o raportăm la o alta care a existat în trecut -, principiul şi 
conceptul cauzalitätii are însă valoare nelimitată. Faptul că acest 
principiu va fi aplicat, in completitudine sistematică, la întreg dome- 
niul fenomenelor -— că astfel, niciun fenomen ca aparent „ultim” şi 
de aceea ireductibil la un altul care ar încerca să-i împiedice cursul: 
acest fapt constituie o cerinţă ridicată de rațiunea însăşi şi funda- 
mentată în ea. „Ratiunea”, în sensul specific pe care-l are acest con- 
cept în dialectica transcendentală, nu semnifică decât însăşi această 
cerință. „Dacă intelectul poate fi o facultate a unităţii fenomenelor 
cu ajutorul regulilor, atunci rațiunea este facultatea unităţii regulilor 
intelectului sub principii. Ea nu se raportează deci niciodată imediat 
la experiență sau la un obiect oarecare, ci la intelect, pentru a da 
a priori, prin concepte, cunoştinţelor lor variate o unitate, care poate 
fi numită unitate rațională şi care este de cu totul altă natură decât 
aceea efectuată de intelect.”* Categoriile intelectului sunt doar mij- 
loc pentru a ne conduce de la un condiţionat la altul, în timp ce 
conceptul transcendental al rațiunii vizează întotdeauna totalitatea 
absolută în sinteza condiţiilor şi de aceea nu sfârşeşte niciodată ca 

necondiționat în orice relație. „Astfel, rațiunea nu se raportează 
decât la folosirea intelectului, şi anume, nu întrucât el conţine 
principiul experienţei posibile (căci totalitatea absolută a condiţiilor 
nu este un concept utilizabil într-o experiență, fiindcă nici o ex- 
perientä nu este necondiționată), ci pentru a-i prescrie direcția spre 
o anumită unitate, despre care intelectul nu are niciun concept şi 
care urmăreşte să cuprindă într-un tot absolut toate actele inte- 
lectului cu privire la fiecare obiect.”®® Dar pretenţia transcendentalä 
indreptätitä aflată aici devine imediat transcendentă dacă se în- 
cearcă prezentarea ei în imaginea unui lucru absolut; dacă totali- 
tatea existenței care constituie sarcina permanentă a cunoaşterii 
experienţei este transformată într-un obiect existent şi dat. Ceea ce 
a fost văzut nu doar ca fiind permis, ci şi ca necesar, în calitate de 
maximă şi fir conducător pentru cercetarea empirică, apare acum 
ca un conţinut care, la o analiză mai exactă, se descompune în mo- 
mente contradictorii. Astfel, putem demonstra cu acelaşi drept logic 
despre lume, ca întreg dat, că ea are un început în timp şi o limită în 
spaţiu, la fel, că este infinită atât în timp, cât şi în spaţiu; cu aceeaşi 
concizie se lasă atunci dovedit că ea este compusă din substanțe 
simple, cât şi că diviziunea, în spaţiul fizic şi în cel pur deopotrivă, 
nu ajunge vreodată la un final şi că, de aceea, simplul absolut este o 
idee irealizabilă. 

Adevărata cauză a tuturor acestor antinomii ale conceptului 
de lume, al căror conținut şi semnificaţie sistematică au fost deja 
evidente în istoria evoluţiei gândirii kantiene°®, se lasă acum 
desemnată în toată pregnanta şi simplitatea, pornind de la premi- 
sele generale ale sistemului critic. Faptul că dintr-un concept pot fi 
deduse două determinatii şi consecințe care se contrazic direct este 
posibil doar atunci când conceptul însuşi conține deja în sine o 
contradicţie internă, în structura sa şi în sinteza originară pe care el 
se sprijină. În cazul nostru, însă, văzută mai îndeaproape, această 
contradicție rezidă în faptul că însuşi conținutul conceptului de 

lume este însoțit în genere de articol hotărât - că lumea este folosită 
en substantiv. Deoarece întregul experienței nu ne este dat niciodată 
en o existență rigidă, închisă, ci ca o devenire; nu ca un rezultat ce 
se află în spatele nostru, ci ca un scop ce se află în fața noastră. De 
ceea, „permanenta” pe care i-o atribuim nu este fundamentată 
decât pe regula progresului însuşi, în care noi, începând de la sin- 
pular, ne ridicăm la conceptul de lume în calitate de întreg complex 
nl existenţei empirice. Desigur, în ceea ce o priveşte, această regulă 
are valabilitatea sa obiectivă; însă nu se lasă gândită în forma unui 
întreg reic ce ar fi dat simultan cu părțile sale. Ea nu poate defini 
ce este obiectul, ci cum este organizată regresia empirică pentru 
a ajunge la conceptele complete ale obiectului.” „Cu aceasta nu in- 
tentionäm deci să spunem că seria condițiilor unui condiționat dat 
este în sine finită sau infinită, căci în felul acesta o simplă Idee 
a totalitätii absolute, care nu există decât în această Idee însăşi, ar 
gândi un obiect care nu poate fi dat în nicio experiență, pentru că 
s-ar atribui unei serii de fenomene o realitate obiectivă independentă 
de sinteza empirică. Ideea rațională nu va prescrie deci decât sintezei 
regresive în seria condiţiilor o regulă, potrivit căreia ea înaintează 
de la condiționat, prin intermediul tuturor condiţiilor subordonate 
între ele, spre necondiționat, deşi acesta nu este niciodată atins. 
Căci neconditionatul absolut nu se întâlneşte în experiență.” În 
acest sens, ideea totalitätii este „regulativă”, şi nu „constitutivä”, 
deoarece conține doar o prescriere despre ceea ce trebuie să se în- 
tâmple în regresie, însă nu conține determinat şi anticipat ceea ce 
este dat în obiect înainte de orice regresie. Distincția făcută astfel 
priveşte desigur doar reflectia „transcendentală” asupra originii prin- 
cipiului, şi nu utilizarea lui reală empirică. „În cele din urmă, este de 
altfel tot una dacă spun: în progresia empirică pot întâlni în spațiu 
stele care sunt de sute de ori mai îndepărtate decât cele mai înde- 
părtate pe care le văd, sau dacă spun: astfel de stele pot fi eventual 
întâlnite în spațiul cosmic, chiar dacă niciodată nu le-a văzut sau nu 

le va vedea vreun om.”*! Deoarece faptul de a fi existent al unui obiect 
nu înseamnă, la o analiză mai atentă, nimic altceva şi nu poate 
însemna nimic altceva decât determinabilitatea sa, fie ea nemijlo- 
cită, fie mijlocită prin metodica empirică: prin senzaţia sau intuiţia 
pură, prin „analogiile experienței” sau prin „postulatele gândirii 
empirice”, prin principiile sintetice sau ideile regulative ale raţiunii. 
Dacă eu, conform acestui lucru, îmi reprezint toate obiectele exis- 
tente în toate timpurile şi în toate spaţiile, eu nu le plasez în ele înainte 
de experiență, ci această reprezentare este doar ideea despre o expe- 
rientä posibilă în caracterul ei absolut.” Această idee este ca atare 
indispensabilă; însă cade în contradicții îndată ce izoläm şi iposta- 
ziem conţinutul ei după bunul nostru plac, deci îndată ce, în loc să-l 
folosim şi să-l menţinem ca o linie directoare în cadrul cercetării 
empirice, inventăm un lucru care se află în afara oricărei relaţii cu 
ea, un lucru care să-i corespundă. 

Cu această viziune este dată în acelaşi timp soluția princi- 
pală pentru acele probleme pe care Critica rațiunii pure le reuneşte 
în partea a treia şi cele care încheie dialectica transcendentală. 
Critica psihologiei raționale şi a cosmologiei se alătură criticii teo- 
logiei raționale: analiza ideii de suflet şi a ideii de lume se fina- 
lizează cu analiza ideii de Dumnezeu. Şi aici, conform liniei metodice 
generale, se arată că în ideea de Dumnezeu nu este gândită o esență 
absolută determinată, ci este instaurat mai mult un „principiu” ca- 
racteristic al experienţei posibile, şi cu aceasta, este produsă o relație 
mediată cu sarcinile generale ale cercetării empirice. Această coti- 
tură conţine însă un paradox. Căci nu întregul sens al conceptului 
de Dumnezeu constă în „transcendenta” sa? Nu constă el tocmai în 
faptul că este afirmată aici certitudinea unei esențe primordiale care 
există independent de orice accidentalitate si conditionalitate a 
existenței empirice finite? Se pare că în această semnificație a fost 
preluat conceptul de întreaga metafizică de până acum, începând cu 
Aristotel. Dacă nu există nicio esenţă care este „din sine” şi „prin 

sine” - aşa s-a concluzionat dintotdeauna - atunci nu poate fi 
gândită nicio existență a unui lucru mijlocit şi dependent; prin 
urmare orice realitate se dizolvă în genere în aparență lipsită de 
esență. Până şi lucrarea precritică a lui Kant Der einzige mogliche 
Beweisgrund zu einer Demonstration des Dasein Gottes se mişcă 
încă în întregime în cadrul acestei concepţii fundamentale; ea a con- 
solidat-o, încercând să demonstreze că esența necesară nu este doar 
cauza a tot ceea ce este real, ci si a oricărei existente posibile, a 
oricărui adevăr al relaţiilor conceptuale şi ideale.” Însă, din perspec- 
tivă critică, şi această observaţie trebuie să sufere acum o transfor- 
mare. În loc de a merge de la un concept general al posibilului logic 
la conceptul special al posibilității experienței, „experiența posibilă” 
este văzută mai mult acum ca fundamentul care le poate împru- 
muta valoarea şi valabilitatea obiectivă tuturor conceptelor, în cali- 
tatea lor de concepte de cunoaştere. Şi cu aceasta este depăşit între- 
gul mod ontologic de argumentare pe care se bazase până acum toată 
teologia rațională. Deoarece nucleul oricărei ontologii constă în aceea 
că argumentarea merge de la conceptul esenței perfecte înspre 
existența sa: deoarece „existenta” însăşi ar fi o perfecțiune care n-ar 
putea fi scoasă astfel din caracteristicile acestui concept, fără a se 
ajunge la contradicție. Însă, din perspectivă transcendentală, se ştie 
de mult că „existenta” nu este un predicat conceptual care ar exista 
alături de altele, ci că este o problemă a cunoaşterii care trebuie 
solutionatä progresiv cu toate mijloacele sale. Doar întregul acestor 
mijloace poate circumscrie ceea ce semnifică în genere pentru noi 
existența empirică. Aici nu este suficient nici simplul concept ana- 
litic-logic, nici intuiţia pură a spaţiului şi a timpului, şi nici senzația 
şi percepția sensibilă; ci doar pe raportul de interdependentä a tu- 
turor acestor factori se întemeiază pentru noi experienţa şi, în ea şi 
prin ea, „obiectul”. În sistemul principiilor sintetice, „postulatele 
gândirii empirice” au fixat în primul rând acest raport, iar dintre 
acestea, mai ales „postulatul realității” - cel care ne-a învățat cum 
trebuie să interacționeze senzația, intuiţia şi conceptul pentru a da 

drept rezultat un oarecare enunț valabil despre un „existent”. 
Ontologia, însă, scoate funcția „gândirii” din acest întreg complex; 
ea vede gândirea, în loc de funcţie sintetică a legăturii, raportată la 
diversul intuitiei, ca simpla descompunere analitică a unui conținut 
conceptual dat. Astfel îi este interzis orice acces şi mers înspre 
„existentä”. Acum, doar printr-o petitio principii poate face un ratio- 
nament de la „posibil” spre „real”; din simplul motiv că ea, por- 
nind în mod pur de la sine, nici nu cunoaşte şi nici nu înţelege 
diferența dintre posibilitate şi realitate. O sută de taleri reali nu 
conţin nimic mai mult decât o sută de taleri posibili — asta dacă iau 
în considerare doar conceptul şi predicatele care pot fi deduse 
analitic din el. „Când gândesc [...] un lucru, oricare şi oricâte ar fi 
predicatele [...] nu se adaugă nimic lucrului prin faptul că adaug: 
acest lucru este [...] Dar dacă gândesc o fiinţă ca realitate supremă 
(fără lipsuri), rămâne mereu întrebarea dacă ea există sau nu. Căci 
deşi conceptului meu nu-i lipseşte nimic din conţinutul real posibil 
al unui lucru în genere, totuşi mai lipseşte ceva raportului cu 
întreaga stare a gândirii mele, anume că e posibilă cunoaşterea acelui 
obiect şi a posteriori. [...] Căci, prin concept, obiectul este gândit 
numai în acord cu condiţiile generale ale unei cunoaşteri empirice 
posibile în genere, pe când prin existență el este gândit ca fiind 
conținut în contextul întregii experiențe; dacă deci prin legătura 
cu conținutul întregii experienţe conceptul despre obiect nu este spo- 
rit câtuşi de puţin, gândirea noastră capătă prin el o percepție posi- 
bilă în plus.” 

Aşadar, raportul cu conţinutul experienţei şi „contextul” 
instituirilor şi judecăților sale este singurul care poate să justifice 
orice enunţ asupra realității. Cu aceasta, ne vedem trimişi de la 
dovezile „apriorice” ale ontologiei, dacă în genere existența lui 
Dumnezeu trebuie demonstrată, la formele aposteriorice de argu- 
mentare: la argumentul „cosmologic” şi „fizico-teologic”. Primul 
rezultă din circumstanta că noi, în cadrul şirului cauzelor lumii, ajun- 
gem întotdeauna doar de la o existență condiționată şi dependentă 

lu o alta, că, deci, pe această cale, cauza absolută a întregului şir nu 
oste niciodată vizibilă, că această cauză ar trebui căutată în afara 
yirului, în existența unei esențe care, ca şi „causa sui”, nu mai 
există printr-o alta, ci prin ea însăşi. Al doilea, dintr-o ordine 
raţională şi conform scopului, evidentă în părțile singulare ale tota- 
litätii şi în întreaga sa structură, trage concluzia unei inteligente 
supreme din care ea a fost originar produsă şi care o va menţine in 
existența sa ulterioară. Însă, independent de deficiențele logice interne 
nle acestor argumente pe care Kant le-a cunoscut şi descoperit deja 
de timpuriu”, ele nu rezistă, căci doar aparent sunt autonome 
şi autosuficiente. În metafizica tradițională, ele se dau ca sprijin şi 
completare a argumentului ontologic; însă, în realitate, ele îl pre- 
supun deja, după întregul său conținut. Căci presupunând că pe calea 
argumentului cosmologic s-ar ajunge la o cauză supremă a lumii sau 
că, pornind de la finalitatea în cadrul fenomenelor, s-ar putea trage 
concluzia unei cauze raționale a lumii, cu aceasta, nu s-ar dovedi 
totuşi că această cauză şi acest fundament al lumii ar fi identic cu 
ceea ce noi obişnuim să desemnăm prin conceptul şi numele de 
Dumnezeu. Pentru a ajunge la această identitate, nu doar la exis- 
tenta unei cauze ultime, ci şi la descrierea sa, la predicatele sale, ne 
vedem retrimişi la argumentul ontologic. Trebuie să încercăm să 
arătăm că esența absolut autonomă şi necesară este în acelaşi timp 
şi cea mai reală, că orice realitate şi perfecțiune este închisă în ea şi 
este deductibilă din ea. Cu aceasta, însă, este evidentă circulari- 
tatea; căci ceea ce se aduce aici pentru adeverirea argumentului 
ontologic rămâne fără determinare univocă atâta timp cât el nu va fi 
acceptat şi anticipat ca valabil.* Astfel, in general, critica argumen- 
tului ontologic descoperă din nou aici lipsa fundamentală pe care 
Kant i-o reproşează metafizicii de până acum: faptul că în ea nu este 
cunoscut exact şi pronunțat cu o conştiinţă clară raportul dintre 
experiență şi gândire. Ideea care se închidea in mod pur în sine, 
pentru a ţese din sine realul, se vede în cele din urmă constrânsă să 


% Vezi capitolul al doilea, „Problema metodei metafizice”. 
% Crp, pp. 462-476. 

se conformeze acestui real, acceptând pe nesimţite anumite deter- 
minatii empirice fundamentale în premisele sale; însă, pe această 
poziție, pe de o parte este tulburat şi caracterul gândirii pure, iar pe 
de altă parte, conceptul pur al experienţei este greşit. 

De acum înainte dialectica transcendentală încearcă şi în 
acest punct transformarea rezultatului negativ al criticii argumen- 
tului ontologic într-o idee pozitivă, reliefând în formula tradițională 
a conceptului de Dumnezeu un moment care, tradus din limbajul 
metafizicii în cel al filosofiei transcendentale, este semnificativ pentru 
caracteristicile experienţei înseşi şi a procesului ei progresiv. În ca- 
drul metafizicii, Dumnezeu este gândit ca esența cea mai reală, 
adică drept aceea care unifică in sine toate poziţiile şi perfectiunile 
pure, excluzând de la sine toate negatiile şi lipsurile. În el este 
instituită doar existența absolută fără nicio non-existentä: căci 
faptul că un lucru este ceva, în timp ce el nu este altceva, că lui îi re- 
vine un anumit predicat a, în timp ce alte predicate b, c, d... îi sunt 
refuzate, aceasta înseamnă că este gândit ca un lucru limitat şi finit. 
Teza omnis determinatio est negatio desemnează strict caracterul şi 
modalitatea acelei determinări care singură este posibilă aici, în 
domeniul existenței empiric-finite: instituind o astfel de existenţă, 
am separat-o de universul realității şi i-am atribuit în cadrul 
acesteia doar o sferă limitată. Dimpotrivă, în Dumnezeu nu mai 
gândim nicio determinare singulară în contrast cu altele, ci gândim 
în el idealul desăvârşit al determinării universale. Cuprindem aici 
ideea despre un „ansamblu al oricărei realități” care „nu e numai 
un concept care cuprinde sub el toate predicatele, în ceea ce priveşte 
conținutul lor transcendental, ci un concept care le cuprinde în el; 
iar determinarea completă a fiecărui lucru se bazează pe limitarea 
acestui tot al realităţii, întrucât ceva din această realitate este 
atribuită lucrului, iar restul este exclus [...]”.* Pentru această 
intenție a sa, însă, rațiunea nu are în niciun caz nevoie de existența 
unei astfel de esențe conforme idealului, ci doar de ideea acesteia. 
„Deci pentru ea idealul este prototipul (prototypon) tuturor lu- 
crurilor, care toate, fiind copii imperfecte (ectypa), îşi scot de aici 

materia posibilităţii lor şi, apropiindu-se mai mult sau mai puţin de 
prototip, rămân totuşi totdeauna infinit de departe de el, pentru a-l 
junge. [...] Astfel, orice posibilitate a lucrurilor [...] este considerată 
ca derivată, şi numai posibilitatea lucrurilor care conține în sine 
Loată realitatea este apreciată ca originară. [...] Toată diversitatea 
lucrurilor nu este decât un tot atât de divers mod de a limita con- 
ceptul realității supreme, care este substratul ei comun, după cum 
Loate figurile nu sunt posibile decât ca moduri diferite de a limita 
spațiul infinit. De aceea, obiectul idealului lor, care îşi are sediul 
numai în rațiune, se numeşte şi ființa originară (ens originarium), 
iar întrucât nu are nicio altă fiinţă deasupra ei, se numeşte ființa 
supremă (ens summum), şi întrucât tot i se subordonează, ca fiind 
condiţionat, se numeşte ființa fiinţelor (ens entium).”® Însă, la fel 
cum spaţiul care „stă la baza” tuturor figurilor particulare nu 
trebuie gândit ca un lucru absolut, autonom, ci ca formă a intuitiei 
pure, tot aşa trebuie înțeles acest „lucru al tuturor lucrurilor” insti- 
tuit în conceptul de Dumnezeu, în sens transcendental, drept „for- 
mă”: cu toate că o formă care aparține unui cu totul alt cerc de 
valoare decât formele sensibilităţii şi decât conceptele pure ale inte- 
lectului. Conţinutul ei propriu-zis constă, la fel ca cel al tuturor ideilor 
rațiunii, în semnificația sa regulativă. Realul tuturor fenomenelor 
particulare ne poate fi dat doar în singura experiență atotcuprin- 
zătoare şi în contextul ei legitim. Faptul că acest „întreg” al expe- 
rientei premerge şi condiționează toate instituirile empirice singulare 
constituia de fapt convingerea pe care se bazase, pentru Critica 
rațiunii pure, soluţia enigmei judecăților sintetice. Bineînţeles, acest 
întreg era gândit mai întâi ca o sumă de principii, însă în aceste 
principii şi pe baza lor, el este determinat simultan ca o sumă de 
obiecte. Noi nu putem fixa un obiect empiric particular altfel decât 
atribuindu-i „pozitia” în cadrul acestui sistem de obiecte ale expe- 
rientei posibile în genere şi gândindu-l în relaţie permanentă cu toate 
celelalte elemente (reale sau doar posibile) ale acestui ansamblu. Şi 
cu aceasta, am obţinut de acum înainte analogonul transcendental 
al conceptului metafizic de Dumnezeu ca cel al „celei mai reale 


% Crp, p. 448. 

esențe”; desigur, înțelegem însă în acelaşi timp că totalitatea la care 
ne vedem trimişi aici, ca premisă, nu este o totalitate a existenţei 
absolute, ci dă doar expresie unui anumit postulat al cunoaşterii. 
Deoarece întregul calitativ al obiectelor experienţei posibile nu este, 
asemeni întregului cantitativ pe care obişnuim să-l desemnăm prin 
numele de „lume”, niciodată unul dat, ci întotdeauna doar un întreg 
dat înspre a fi prelucrat. Aparenta dialectică a teologiei transcen- 
dentale ia naştere îndată ce noi - atraşi desigur de o iluzie naturală 
a intelectului — ipostaziem această idee a ansamblului oricărei rea- 
litäti, transformând dialectic „unitatea distributivă a folosirii experi- 
mentale a intelectului într-o unitate colectivă a unui tot al expe- 
rientei, şi în acest întreg al fenomenelor gândim un lucru particular 
care cuprinde în sine întreaga realitate empirică, care apoi [...] este 
confundat cu conceptul unui lucru care se află în vârful posibilității 
tuturor lucrurilor, pentru a căror determinare completă el oferă 
condiţiile reale.” Se lasă diferenţiate trei niveluri ale acestei false 
reificări dialectice: idealul ființei suverane reale este mai întâi 
realizat, adică în genere sintetizat în conceptul unui obiect, apoi 
ipostaziat şi, în cele din urmă, chiar personificat, în măsura în care îi 
împrumutăm inteligenţă şi conştiinţă de sine. Dar, din punctul abor- 
dării pur teoretice, întreaga idee, astfel formată, despre ființa divină 
şi autosuficientä se dizolvă într-o simplă „subreptiune” transcen- 
dentală, într-o obținere prin tertipuri conceptuală prin care noi 
atribuim unei idei, ce serveşte doar regulii, realitate obiectivă.% 

Cu această viziune ne situăm la sfârşitul „dialecticii transcen- 
dentale”, al întregii structuri a Criticii rațiunii pure teoretice. 
Această critică trebuia să intermedieze condiţiile generale şi nece- 
sare ale oricăror judecăţi obiective şi, cu aceasta, ale oricăror instituiri 
obiectuale posibile în cadrul experienţei. Reducând şi limitând obiec- 
tul empiric la aceste condiţii, ea l-a determinat astfel ca obiect al 
„fenomenului”. Deoarece, înțeles în sens pur transcendental, „fe 
nomenul” nu înseamnă decât obiectul unei experiențe posibile — deci 
obiectul care nu este gândit „în sine” şi detaşat de toate funcţiile 
cunoaşterii, ci cel care este intermediat prin chiar aceste funcții, 

prin formele intuitiei pure şi ale gândirii pure şi „dat” doar pe baza 
acestora. Dacă am vrea să întrebăm acum ce ar fi obiectul dacă l-am 
gândi independent de toate aceste momente constitutive ale sale, 
dacă nu l-am mai gândi în spaţiu şi timp şi nici ca mărime extensivă 
snu intensivă, nici în raporturile substantialitätii, cauzalitätii, ale 
schimbului reciproc etec., această întrebare nu conţine atunci ca atare, 
cum trebuie să fim de acord, nicio contradicție internă. Căci o astfel 
de contradicție ia naştere doar unde unific într-un concept şi institui 
împreună două predicate pozitive, opuse; însă aici nu am instituit 
nimic în genere, ci mai mult, am anulat condițiile oricărei instituiri 
pe care le cunosc. Cu aceasta, rezultatul nu este o contradicție, este 
însă nimicul pur, întrucât nu mai poate fi arătată nici cea mai mică 
cauză pentru ideea unui astfel de obiect, existent în sine, în afara 
oricărei relaţii cu legile de formare ale cunoaşterii. În semnificație 
analitică, după regulile logicii formale, ideea este posibilă, însă nu 
este valabilă, în semnificație sintetică, ca un conținut real al cu- 
noaşterii. Aceeaşi obiectie continuă să existe doar dacă nu luăm in 
sens extins abstractia conceptuală posibilă pornind de la condițiile 
cunoaşterii — deci dacă nu gândim un obiect absolut în sensul că 
pornind de la el se vor deduce în genere toate principiile de formă 
ale cunoaşterii, ci că între ele se va presupune un alt raport decât cel 
care are loc în cunoaşterea dată a experienţei. Căci ceea ce cunoaş- 
tem ca experiență se bazează pe acțiunea comună propriu-zisă a 
acelor doi factori fundamentali pe care critica îi numise sensibilitate 
şi intelect, intuiție pură şi gândire pură. Dimpotrivă, despre ce fel de 
formă ar avea o experiență în care unul dintre aceşti factori ar fi 
suprimat sau ar fi determinat complet diferit în relaţia sa cu cel de-al 
doilea, despre aceasta nu avem nicio idee pozitivă; nici măcar nu 
ştim dacă sub această premisă ar mai rămâne în genere vreo „for- 
mă” oarecare, o structură fixă, legitimă a experienței. Căci doar 
relația dintre intelect şi intuiţie, şi nu fiecare dintre acestea, ca ele- 
ment şi substrat absolut, este ceea ce cunoaştem în realitate. Dacă 
desprindem gândirea pură din raportul în care se află cu sensibili- 
tatea pură şi cea empirică, atunci conținutul ei care se obiectivează 
ne scapă - astfel, după cum s-a spus, „sensul” său specific se pierde.!% 


1% Crp, p. 240 şi urm. 

Funcţia unităţii ce se află în categoria pură ne dă ca rezultat un 
conținut pozitiv de cunoaştere doar prin aceea că ea se schema- 
tizează în forma spaţiului şi a timpului. Astfel, conceptul de mărime 
nu se lasă explicat altfel decât prin aceea că, în această explicaţie, 
acest „de câte ori” al instituirii este preluat dintr-o unitate pusă la 
bază: ceea ce semnifică însă acest „de câte ori” devine inteligibil 
doar dacă se recurge la repetarea succesivă, prin urmare la timp şi 
la sinteza omogenului în timp. Tot aşa, în conceptul de substanță, 
dacă aş lăsa la o parte în el momentul permanentei temporale, 
ar mai rămâne reprezentarea logică a unui subiect care nu poate 
fi niciodată predicat despre altceva; dacă un astfel de conţinut ar 
putea fi dat însă ca obiect, fie el al experienței externe, fie al ex- 
perientei interne, nu va fi în niciun fel lămurit prin această expli- 
catie pur formală. Acelaşi lucru este valabil în cazul conceptelor de 
cauzalitate şi acţiune reciprocă, care, deopotrivă, au putut fi „deduse” 
de către noi, adică demonstrate în valabilitatea lor pentru indiferent 
care determinare a obiectului empiric, prin faptul că le-am raportat 
la intuiţia spatio-temporalä şi le-am cunoscut ca premise pentru 
ordinea din cadrul acestora. „Cu un cuvânt, toate aceste concepte nu 
pot fi justificate prin nimic şi posibilitatea lor reală nu poate fi 
demonstrată, dacă se face abstracţie de orice intuiție sensibilă (sin- 
gura pe care o avem) şi nu mai rămâne decât posibilitatea logică, 
anume că conceptul (ideea) este posibil; dar despre care nu e vorba, 
căci problema constă în a şti dacă conceptul se raportează la un 
obiect şi deci dacă el semnifică ceva.”!"! Astfel, categoriile pure, fără 
condiţiile formale ale sensibilităţii, nu au decât o semnificaţie trans- 
cendentală, nu pot fi însă utilizate transcendental (adică să iasă în 
afara posibilității experienţei şi a obiectelor acesteia). Dacă originea 
lor este apriorică, atunci modul în care le putem folosi este întot- 
deauna empiric: în sensul că sunt limitate la experiență „şi că numai 
cu privire la condiţiile generale ale unei experiențe posibile, prin- 
cipiile intelectului pur pot fi raportate la obiecte ale simțurilor, dar 
niciodată la lucruri în genere (fără a lua în considerare modul cum 
le putem intui).”'° Conceptul unui „noumenon”, adică al unui lucru 


101 Crp, p. 243, notă. 
102 Crp, pp. 243-244. 

care nu trebuie gândit ca un obiect al simțurilor, ci trebuie gândit 
exclusiv prin intelectul pur, ca un lucru în sine, rămâne de aceea în 
liccare caz un concept problematic, chiar dacă acceptăm posibili- 
tatea sa logică. Obiectul astfel conceput — noumen-ul ~ nu este un 
obiect inteligibil pentru intelectul nostru, „ci un intelect căruia i-ar 
aparține, ar fi el însuşi o problemă”!%, este un mod de cunoaştere 
despre a cărui posibilitate nu ne putem face nici cea mai neînsem- 
nată reprezentare. Un astfel de concept poate servi drept concept- 
limită pentru îngrădirea sensibilităţii (el explicând că sfera obiectelor 
sale nu coincide cu cea a obiectelor care pot fi gândite în genere), 
însă nu poate stabili niciodată ceva pozitiv în afara domeniului 
acesteia.” 

În sens strict, Critica rațiunii pure nu ne poate conduce mai 
departe de această viziune, adică teoria despre noumenon „în sens 
negativ”: ea se încheie aici şi chiar simpla privire în acel domeniu 
menit să ofere conceptului problematic o nouă semnificație pozitivă 
ne este refuzată. Desigur, Kant însuşi nu a evitat această privire; şi 
tot mai decisiv şi mai puternic se anunță la el, în pofida tuturor 
barierelor şi încătuşărilor date prin divizarea tripartită a sistemului 
în domeniul rațiunii teoretice, al rațiunii practice şi al facultății de 
judecare, noua orientare a interogatiei care nu mai este raportată la 
existență, ci la ceea ce ar trebui să fie, ca un autentic şi real „necon- 
ditionat”. Unul dintre lipsurile esenţiale ale expunerii kantiene în 
„critica rațiunii” l-a constituit faptul că n-a mai putut clarifica 
complet acest raport, ci doar a dat câteva indicaţii incerte în le- 
gătură cu acesta. Astfel, teoria kantiană despre „noumenon” şi 
despre „lucru în sine”, în forma în care a apărut mai întâi în Critica 
rațiunii pure, se leagă de la început de o obscuritate, care, pentru 
înțelegerea ei şi pentru forma ei istorică ulterioară, ar trebui să-i fie 
fatală. Şi totuşi, nu trebuie să anticipăm aici noua formă şi noua 
soluție a problemei „lucrului în sine” ce va apărea în teoria kantiană 
a libertăţii: căci teoria „fenomenului” ca atare, descompunerea 


103 Crp, p. 251. 
104 Crp, p. 250; pentru o imagine de ansamblu, vezi capitolul „Despre principiul 
distingerii tuturor obiectelor în genere în fenomene şi noumene”, pp. 238-254. 


KANT. VIAŢA ŞI OPERA 228 


sistematică a experienței pure nu va mai fi prin aceasta afectată. Ea 
constituie un întreg ermetic care se sprijină pe premise indepen- 
dente, un întreg care poate şi trebuie conceput din perspectivă pur 
imanentă. Dacă în afara acestui cerc al existenței empirice, singura 
care ni s-a dovedit până acum determinabilă, mai există încă un 
domeniu nu atât de obiecte, ci mai mult de valori obiective şi dacă 
nu cumva prin aceasta conceptul nostru transcendental de obiecti- 
vitate are parte de o îmbogăţire şi aprofundare a conținutului său: 
aceasta constituie o întrebare la care îi poate răspunde definitiv 
doar etica şi estetica critică. Doar în cadrul acestora va fi descoperit 
sensul propriu-zis pozitiv al „noumenului”, „datele” fundamentale 
pe care se bazează separatia sensibilului de inteligibil, a „feno- 
menului” de lucru în sine, conform cauzelor lor ultime. 


CAPITOLUL AL PATRULEA 


Efecte imediate ale filosofiei critice. 
Prolegomene. - Ideile lui Herder şi întemeierea 
filosofiei istoriei 


Cu o fermă hotărâre de voință, înainte de a împlini 57 de 
ani, Kant se angrenase iar în activitatea intelectuală ce viza Di- 
sertatia din 1770. În mai puţin de câteva luni Critica rațiunii pure 
era gata: o realizare care, şi ca fapt pur literar, nu-şi are egal în 
întreaga istorie a spiritului. În acest interval al redactării, în această 
supremă concentrare a ideii şi a voinței spre unicul scop de fi- 
nalizare a operei, pentru Kant, orice întrebare cu privire la efectul 
pe care ea l-ar produce trebuie să fi fost lipsită de importanţă. La fel 
ca în anii de meditație solitară, el s-a dedicat exclusiv problemei 
înseşi, fără să se întrebe asupra mijloacelor prin care cititorul 
contemporan şi şcolile filosofice ar putea avea acces la ea. De fapt, 
a fost aşa cum spune afirmaţia împrumutată de la Bacon pe care a 
aşezat-o ulterior ca motto celei de-a doua ediţii a criticii rațiunii: 
„Asupra noastră păstrăm tăcerea; în ce priveşte însă lucrul despre 
care e vorba aici, dorim: ca oamenii să-l gândească nu ca pe o simplă 
opinie, ci ca pe rezultatul unei îndelungate sträduinte şi să fie 
convinşi că noi nu clădim temeliile unei secte filosofice ca oricare 
alta sau ale unei plăcute distracţii, ci pe acelea ale bunăstării şi ale 
demnității omeneşti”.! Totuşi, primele probe ale aprecierii pe care 


! Critica raţiunii pure, ed. cit., p. 17: De nobis ipsis silemus: De re autem, quae agitur, 
petimus: ut homines eam non Opinionem, sed Opus esse cogitent; ac pro certo 
habeant, non Sectae nos alicuius, aut Placiti, sed utilitatis et amplitudinis humanae 
fundamenta moliri. 

le-a găsit opera sa l-au scos imediat pe Kant din atmosfera şi dis- 
poziția în care lucrase la „critica rațiunii”. Căci indiferent cum 
sunau acele aprecieri, ele coincideau în totalitate într-un punct: 
unde Kant crezuse că expune o problemă necesară şi universal va- 
labilă, comentatorii vedeau doar exprimarea unei „viziuni” indi- 
viduale şi a unei dogme. Fiecare se simțea atras sau îndepărtat de 
„critica raţiunii” în funcție de modul în care îi apărea această vi- 
ziune, înrudită sau opusă; nu s-a găsit însă nicăieri nici cea mai 
mică înțelegere pentru faptul că întregul demers al lui Kant nu mai 
corespundea în niciun fel cadrului tradițional al şcolilor filosofice. 
Unica preocupare a comentatorilor a constituit-o mult timp cum ar 
trebui gândit şi denumit acest sistem: „idealism” sau „realism”, „empi- 
rism” sau „rationalism”. In raport cu aceastä preocupare, Mendelssohn 
sustinea mereu primatul critic, cänd, in binecunoscutele sale cu- 
vinte, il desemna pe Kant „atotdistrugätorul”, anuntänd astfel cel 
putin sentimentul corect pentru distanta dintre el si filosofia tra- 
dițională. Însă, pentru Kant însuşi, acest tip de concepție şi de apre- 
ciere s-a conturat pe deplin doar în cronica apărută în aşa-numitul 
Göttingischen gelehrten Anzeigen din 19 ianuarie 1782. Istoria 
acestei recenzii este cunoscută. Christian Garve, un scriitor in 
general apreciat de filosofia populară a secolului al XVIII-lea, într-o 
călătorie ce l-a condus la Göttingen, îşi luase angajamentul să co- 
laboreze mai mult cu periodicul Göttingischen gelehrten Anzeigen, 
ca mulțumire pentru „multiplele dovezi de amabilitate şi prietenie” 
ce i s-au acordat din partea acestuia. El s-a oferit să recenzeze 
Critica raţiunii pure pe care încă nu o citise, dar care totuşi - după 
cum însuşi relatează în scrisoarea sa către Kant din 13 iulie 1783 — 
„îi promitea o mare plăcere”, după ce „micile scrieri anterioare ale 


2 Cel mai pe larg este tratată de Emil Arnoldt, „Vergleichung der Garve'schen und 
der Feder'schen Rezension über die Kritik der reinen Vernunft”, in Gesammelte 
Schriften, vol. IV: Kritische Exkurse im Gebiete der Kantforschung, partea I, Berlin 
1908, pp. 9-76, vezi si Albert Stern, Ueber die Beziehungen Chr. Garve’s zu Kant 
nebst mehreren bisher ungedruckten Briefen Kant's [,] Feder's und Garve’s, Leipzig 
1884. 

lui Kant îi făcuseră deja atât de multä”.’ Desigur, primele pagini pe 
care le-a citit trebuiau să-l fi convins de eroarea sa. De la început 
n întâmpinat foarte multe dificultăți. Prin studiile sale de până 
atunci, cu precădere în domeniul estetic şi psihologic-etic, nu era 
pregătit în niciun caz pentru o lectură de acest fel şi, în plus, suferea 
în acel moment şi urmările unei boli destul de grave. Doar faptul că 
şi-a dat deja cuvântul l-a făcut să continue şi să întocmească un 
raport amănunţit pe care, în sfârşit, după ce îl modificase şi pres- 
curtase de mai multe ori, l-a trimis redacției revistei. Revista 
cra condusă însă de un om al datoriei, neafectat în niciun fel de 
scrupulele şi îndoielile pe care le simtise Garve în timpul lecturii 
„criticii rațiunii”. Johann Georg Feder aparținea acelui cerc de pro- 
fesori din Göttingen care aveau deja o opinie formatä despre 
Kant. Cänd Christian Jacob Kraus, cu putin timp inainte de aparitia 
„criticii rațiunii”, afirma în cadrul acestui cerc că Immanuel Kant ar 
avea în pupitrul său o operă care, cu siguranță, îi va face încă o dată 
pe filosofi să transpire de teamă, a fost întâmpinat cu râsete, 
primind drept răspuns că de la un „diletant în filosofie” cu greu s-ar 
putea aştepta la aşa ceva.* Feder, având conştiinţa unui specialist şi 
iscusit „redactor” în acelaşi timp, fără prea multe mustrări legate de 
chestiune, ştia să potrivească fiecare articol după volumul şi con- 
ţinutul nevoilor revistei sale. Cu un scris energic, inclusiv recenzia 
„criticii rațiunii” a lui Garve a fost redusă acum la aproape un sfert 
comparativ cu versiunea inițială şi schimbată din punct de vedere 
stilistic; pe de altă parte, însă, ample completări ale lui Feder aveau 
grijă ca cititorului să-i fie imediat indicat un anumit „punct de 
vedere” pentru studiul şi înțelegerea operei kantiene. În acest sens, 
mijloacele sistematice de care s-a dispus aici erau cele mai limitate 
cu putință: ele vizau doar utilizarea rubricilor cunoscute ale istoriei 
filosofiei, aşa cum se găseau ele în fiecare compendiu şi incetätenite 


3 Christian Garve, scrisoare către Kant din 13 iulie 1783, în Kant, Werke, vol. IX, 
pp. 218-223; 219 (X, 308). 
1 Vezi Voigt, Das Leben des Professor Christian Jacob Kraus, p. 87. 

prin folosință. „Această lucrare” — aşa începe recenzia în formularea 
lui Feder - „care exersează întotdeauna intelectul cititorului ei, chiar 
dacă nu îl instruieşte mereu, care oboseşte adesea atenţia până la 
istovire, îi vine câteodată în ajutor prin imagini fericite sau o răsplă- 
teşte prin consecințe neaşteptate de interes general, este un sistem 
al idealismului înalt sau, cum îl numeşte autorul, al idealismului 
transcendental; al unui idealism care cuprinde în egală măsură 
spiritul şi materia, preface lumea şi pe noi înşine în reprezentări 
şi face ca toate obiectele să ia naştere din fenomene, prin aceea că 
încearcă să reducă intelectul la un şir al experiențelor, să extindă 
şi să lege în mod necesar, dar zadarnic, raţiunea într-un sistem al 
lumii întregi şi complet.”5 Pe baza acestor afirmaţii realizăm ce im- 
presie trebuie să-i fi lăsat lui Kant această recenzie. Nimic din ceea 
ce el a spus despre ea, utilizând cele mai dure expresii, nu este prea 
mult, la o analiză pur obiectivă - s-a înşelat doar cu privire la faptul 
că, unde se pronuntau cu naivitate opinii mărginite şi infumurate, el 
vedea intenția clară de denaturare şi interpretare greşită. Sti- 
mulat şi iritat de critica de la Göttingen, intenționa să dezvolte încă 
o dată, succint, dar pregnant, ideile fundamentale ale teoriei sale; se 
pare însă că şi această muncă forțată a dobândit imediat o semni- 
ficatie universală: Prolegomene la orice metafizică viitoare care se va 
putea infätisa drept ştiinţă s-a născut dintr-o replică la recenzia 
Garve-Feder. 

Din punct de vedere istorico-literar, ne aflăm aici în fața crizei 
decisive a filosofiei germane a luminilor. Tipul de filosofie populară 
de până atunci, filosofia „intelectului uman sănătos”, după cum îl 
reprezentase onest şi natural Garve, va fi distrus prin Prolegomene. 
„Dalta şi ciocanul” — se spune în Cuvânt-înainte — „pot servi, fără 
îndoială, la prelucrarea unei bucăţi de lemn, dar pentru gravura în 


5 Christian Garve, „Critik der reinen Vernunft von Imm. Kant, 1781”, în 
Göttingische Anzeigen von gelehrten Sachen 29 (1782), pp. 40-48. [vezi Prolegomene, 
traducere de Mircea Flonta şi Thomas Kleininger, p. 212, Editura Ştiinţifică si 
Enciclopedică, Bucureşti, 1987.) 

ıramä avem nevoie de un ac anume făcut pentru aceasta.”® Iar 
această artă subtilă de a face vizibile cele mai fine distincții şi 
nuanţe ale conceptelor fundamentale ale cunoaşterii, alături de 
raporturile lor generale, n-a fost exersată de către Kant însuşi 
nicăieri cu o astfel de superioritate. În raport cu opera sa finalizată, 
nvea acum o dublă calitate: cititor şi critic; putea să-i prezinte acum, 
încă o dată, in mod complet, tesätura-i variată, şi totuşi, să indice 
firele principale care o mențin ca întreg. Dacă Immanuel Kant - 
după cum îi scrie lui Marcus Herz într-o scrisoare din ianuarie 1779 
- „a meditat îndelung la principiile popularității în ştiinţe în genere 
[...], în special în filosofie” -, problema pe care şi-o pune el acum 
cra rezolvată în acelaşi timp şi teoretic, şi practic. Căci în Prolegomene 
este întemeiată o nouă formă a popularității cu adevărat filosofice, 
este creată o introducere în sistemul criticii rațiunii care nu admite 
comparație în ceea ce priveşte claritatea şi precizia. Nu reluăm aici 
conținutul lucrării; acesta trebuia deja înțeles din prezentarea 
ideilor fundamentale ale „criticii rațiunii”, deoarece conține cea mai 
sigură şi autentică interpretare a acesteia” Pe lângă acest conţinut 
obiectiv, Prolegomenelor le revine însă în evoluţia lui Kant şi o sem- 
nificatie personală. Prin prisma a ceea ce realizase până atunci, se 
simţea dispus acum pentru o nouă activitate, şi mai amplă. Critica 
sa nu este încă finalizată: începe să stabilească deja fundamentul 
pentru viitoarea „elaborare sistematică” în jurul celor trei critici. 
Metaphysischen Anfangsgriinde der Naturwissenschaften oferă în 
1786 noul proiect al filosofiei kantiene a naturii. Lucrarea definea 
conceptul de materie, însă în spirit transcendental, esența materiei 
nu apare acum ca instituire originară, ci dedusă, iar existența materiei 
este doar o altă expresie pentru eficienţa şi legitatea forțelor. După 
conceptul ei pur empiric, materia se bazează pentru noi pe o anu- 
mită relație dinamică între atracţie şi respingere, pe un echilibru 


6 Vezi Prolegomene, ed. cit., p. 51. 

1 Scrisoare către Marcus Herz din ianuarie 1779, p. 189 (X, 230). 

” Cassirer face trimitere aici la capitolul al treilea al lucrării, „Structura şi problemele 
fundamentale ale Criticii rațiunii pure” (n.t.). 


KANT. VIAŢA ŞI OPERA 234 


între atracție şi repulsie. Nu trebuie să mergem cu analiza noastră 
mai departe şi, de fapt, ea nici nu poate pătrunde mai departe. 
Fiindcă aşa-numita esență metafizică a materiei, „ceea ce este pur şi 
simplu interior”, căreia îi mai premerge altceva, este doar un ca- 
priciu lipsit de fond; este „ceva despre care n-am putea înțelege ce ar 
fi, chiar dacă cineva ne-ar putea spune”. Ceea ce putem percepe 
empiric despre ea este exclusiv o proporție matematică determi- 
nabilă a acțiunii înseşi: deci, fireşte, doar ceva comparativ-interior 
care, el însuşi, constă în raporturi exterioare.* Deja Critica rațiunii 
pure, în capitolul despre analogüle experienţei, arätase modul în care 
se reglează aceste raporturi, cum se subordonează conceptelor gene- 
rale de legi. Metaphysischen Anfangsgründe der Naturwissenschaften 
oferă expunerea concretă a ideilor fundamentale dezvoltate aici. 
Această lucrare prezintă cele trei leges motus de la care a pornit 
Newton: legea inertiei, a proportionalitätii dintre cauză şi efect si 
legea identităţii dintre acțiune şi reacțiune, ca expresii determinate 
ale principiilor sintetice generale de relație. Însă, pentru Kant, 
alături de această muncă asiduă la „metafizica ştiinţei naturii” se 
află noua direcție spre metafizica istoriei. În caietele din noiembrie 
şi decembrie ale asa-numitei Berlinische Monatsschrift din 1784 
apăruseră ambele tratate: Ideea unei istorii generale în intenţie 
cosmopolită şi Răspunsul la întrebarea: Ce este luminarea?, 
iar acestora li s-a adăugat în 1785, în Jenaische Allgemeine 
Literaturzeitung, recenzia primei şi celei de-a doua părți a lucrării 
lui Herder, Ideen zur Philosophie der Geschichte der Menschheit. Se 
pare cä aceste lucräri sunt doar ocazionale, scurte, repede schitate; 
si totusi, in ele este dat intregul fundament pentru noua conceptie 
despre esenta statului si despre esenta istoriei pe care Kant a 
dezvoltat-o. De aceea, pentru evolutia internä a idealismului ger- 
man, acestor lucräri le revine o semnificatie mult mai micä decät cea 
pe care o are Critica ratiunii pure. Mai ales de prima lucrare men- 
tionatä, Ideea unei istorii generale în intenţie cosmopolită, se leagă o 


8 Vezi Critica raţiunii pure, p. 234; pentru construcția dinamică a materiei la Kant, 
vezi August Stadler, Kants Theorie der Materie, Leipzig, 1883. 

umintire cu o semnificație universală, spiritual-istorică. Ea a fost 
prima scriere a lui Kant pe care a citit-o Schiller şi care l-a făcut să 
se decidă pentru studiul profund al teoriei kantiene.” Această scriere 
constituie însă o linie de demarcaţie importantă în întreaga evoluție 
spiritualä şi într-un alt sens. Pe de o parte, ea mai aparține încă 
ideilor politico-istorice ale secolului al XVIII-lea, aflat pe terminate, 
în timp ce pe de altă parte, se anunţă deja în ea noile concepţii 
fundamentale ale secolului al XIX-lea. Kant mai vorbşte încă aici 
limba lui Rousseau: în argumentarea sistematică şi metodică a 
ideilor sale îl depăşeşte însă. Dacă Rousseau vede întreaga istorie 
a umanităţii drept o cădere din starea de nevinovăție şi fericire, in 
care oamenii trăiau înainte de intrarea lor în societate, înainte de 
stabilirea relațiilor sociale, pentru Kant, ideea unui astfel de stadiu 
primordial, privită ca stare de fapt, apare utopică, iar ca ideal moral, 
echivocä şi neclară. Deoarece etica sa îl trimite spre individ şi spre 
conceptul fundamental al personalității morale şi autolegiuitoare -, 
însă viziunea sa istorică şi filosofică conduce la convingerea că, doar 
în societate, sarcina ideală a conştiinţei morale de sine şi-ar putea 
găsi îndeplinirea reală empirică. Valoarea societăţii, evaluată prin 
fericirea individului, poate apărea ca mărime negativă; însă acest 
lucru demonstrează doar că acest punct al evaluării şi însuşi etalo- 
nul este ales în mod eronat. Adevăratul criteriu al acestei valori nu 
constă în ceea ce uniunea socială şi statală realizează pentru folosul 
individului, pentru siguranța existenței sale empirice şi a bunăstării 
sale, ci în ceea ce semnifică ea ca mijloc al educației sale înspre 
libertate. Iar în această privinţă rezultă acum pentru Kant antiteza 
fundamentală care cuprinde în sine conţinutul întregii sale viziuni 
despre istorie. Teodiceea, justificarea morală internă a istoriei se 
produce dacă înțelegem că drumul către unitatea ideală autentică a 
speciei umane poate fi străbătut doar prin război şi dispută, iar 
către a fi autolegiuitor, doar prin constrângere. Din cauză că natura, 
„providenta”, a vrut ca omul să producă din sine tot ceea ce iese in 


9 Vezi Fr. Schiller, scrisoare către Gottfried Körner din 29 august 1787 [in Briefe, 
vol. I, pp. 396-406]. 

afara rânduielii mecanice a existenței sale animale, ca el să nu 
participe la nicio altă fericire sau perfecțiune decât cea pe care el 
însuşi, independent de instinct, a creat-o prin propria-i rațiune — de 
aceea ea trebuia să-l plaseze într-o stare în care el, din punct de ve- 
dere fizic, era inferior oricărei alte creaturi. Ea l-a creat mai ne- 
ajutorat şi mai lipsit de protecție decât alte ființe, astfel încât tocmai 
această neajutorare să devină pentru el impulsul de a ieşi în afara 
limitării şi a izolării sale naturale. Nu un instinct social, aşezat de la 
bun început în oameni, a fost cel care a întemeiat primele uniuni 
sociale, ci nevoia a creat primele relaţii sociale, constituind şi mai 
departe una dintre condiţiile esenţiale pentru menţinerea şi trăi- 
nicia structurii sociale. Ceea ce expune lucrarea Metaphysischen 
Anfangsgründe der Naturwissenschaften în privința corpului fizic 
este valabil, înţeles corect, şi pentru corpul social. Nici el nu va fi 
menţinut în mod simplu printr-o armonie interioară originară 
a vointelor individuale, prin acea dispoziție de bază moral-socială 
pe care se sprijinise optimismul lui Shaftesbury şi al lui Rousseau; ci 
permanenta sa îşi are originea, ca şi cea a materiei, în atracţie si 
respingere: într-un antagonism al forțelor. Această opoziţie consti- 
tuie germenele şi premisa oricărei ordini sociale. „S-au produs atunci 
primii paşi adevăraţi de la incultură spre cultură, aceasta din urmă 
constând în valoarea socială a omului; talentele au fost dezvoltate 
din ce în ce mai mult, s-a format gustul, iar prin continua iluminare 
s-au pus bazele unui mod de gândire care, cu timpul, a putut trans- 
forma predispoziția primitivă a naturii pentru diferențierea morală 
în anumite principii practice, în sfârşit, transformând prin aceasta 
armonizarea patologic-fortatä spre o societate într-un întreg moral. 
Fără acele caracteristici ale nesociabilitätii care pentru sine nu sunt 
tocmai agreabile, din care ia naştere rezistența, cea pe care fiecare 
trebuie să o întâlnească în mod necesar în pretenţiile sale egoiste, 
toate talentele ar rămâne ascunse în sămânţa lor pe vecie într-o 
viață arkadian-pastoralä, în înțelegere absolută, autosuficientä şi 
iubire reciprocă; oamenii, buni precum oile pe care le păstoresc, nu 
ar putea da vieţii lor o valoare mai mare decât o au aceste animale 

(le casă; ei nu ar umple golul creației cu privire la scopul ei ca na- 
(urä rațională. Să mulțumim deci naturii pentru incompatibiliate, 
pentru vanitatea ce concurează invidioasă, pentru dorința ce nu 
poute fi satisfăcută niciodată de a avea sau de a stăpâni! Fără ele, 
toate predispozițiile naturale admirabile ale umanităţii ar dormi 
neevoluate pe vecie.”!0 Astfel, răul însuşi este cel care, în cursul 
inLoriei, trebuie să devină sursa binelui: aşadar, doar discordia este 
cea din care se poate produce armonia autentică, sigură, morală. 
Ideea propriu-zisă a ordinii sociale constă în faptul că vointele indi- 
viduale nu sunt lăsate să coboare la o nivelare generală, ci trebuie 
menținute în specificul lor şi, cu aceasta, în opoziția lor - în acelaşi 
limp, însă, libertatea fiecărui individ trebuie determinată astfel 
încât să-şi găsească limita în libertatea celorlalți. Iar faptul că această 
determinare, ce nu poate fi obținută decât prin forță exterioară, este 
preluată în voința însăşi şi este cunoscută ca realizare a propriei 
sale forme şi a pretentiei sale fundamentale: acesta este scopul etic 
al oricărei evoluţii istorice. Aici rezidă cea mai dificilă problemă 
pe care trebuie să o stăpânească specia umană şi pentru care toate 
instituțiile externe politico-sociale, ordinea statală însăşi, în toate 
formele existenței sale istorice, constituie doar mijloc. De aceea, o 
încercare filosofică de a aborda istoria universală din acest punct de 
vedere şi, astfel, de a vedea în ea realizarea progresivă a unui „plan 
al naturii” care vizează alianța civilă perfectă în specia umană, nu 
doar că este posibilă, ci trebuie văzută ca necesară pentru această 
intenţie a naturii. „O astfel de justificare a naturii - sau mai bine 
zis, aprovidentei” — aşa îşi încheie Kant această disertaţie - „nu este 
un motiv lipsit de importanță pentru a alege un punct de vedere 
special în modul de a privi lumea. Căci, cu ce ne ajută să slăvim 
măreţia şi înțelepciunea creației în imperiul lipsit de rațiune al na- 
turii şi să îl recomandăm contemplatiei, când partea din marea 
scenă care conţine înțelepciunea supremă, care conţine întâi de toate 
scopul — istoria speciei umane - rămâne o obiectie perpetuă, al cărei 


10 Imm. Kant, „Idee zu einer allgemeinen Geschichte in weltbürgerlicher Absicht”, in 
Werke, vol. IV, pp. 149-166. 

aspect ne constrânge să ne întoarcem cu revoltă privirea de la acest 
imperiu, în disperarea de a mai întâlni acolo o intenţie rațională, 
lucru care ne face să ajungem să sperăm la ea într-o altă lume?” 
Din nou, dacă ne situăm pe poziția întrebării transcen- 
dentale, interesul trebuie acordat în primul rând nu conţinutului 
acestei viziuni despre istorie, ci metodicii sale specifice. Ceea ce se 
caută aici este în primul rând un nou punct de vedere al abordării 
lumii, o poziție schimbată pe care cunoaşterea noastră o ia față de 
cursul existenței empirico-istorice. Faptul că, astfel, abordarea isto- 
rică obişnuită, care încearcă să înțeleagă şi să descrie fenomenele în 
factualitatea lor pură, nu trebuie să fie în niciun caz prejudiciată şi 
înlocuită, va fi reliefat cu precădere de Kant la sfârşitul tratatului 
său..? Alături de acest procedeu trebuie să existe însă şi un altul, prin 
care să ni se dezvăluie sensul evenimentelor istorice; procedeu prin care 
semnificația lor să apară într-un cu totul alt mod decât prin înşi- 
ruirea empirică a stărilor de fapt. Încă nu putem avea aici şi nici nu 
putem determina cu precizie o perspectivă asupra caracteristicilor 
de bază ale acestui nou procedeu; căci filosofia kantiană a istoriei 
constituie doar o componentă a sistemului său teleologic general. 
Doar dezvoltarea completă a acestui sistem în operele etice de bază 
şi în Critica facultăţii de judecare va demonstra şi ultima soluţie 
critică pentru întrebările fundamentale ale teleologiei istorice. Dar 
încă de pe-acum, odată cu aceste începuturi ale filosofiei kantiene a 
istoriei, ne confruntăm foarte clar cu o turnură decisivă. Cu aceste 
prime teze ale teoriei kantiene suntem transupuşi din domeniul lui 
ceea ce este, în care cercetarea critică se mişcase până acum, în do- 
meniul lui ceea ce ar trebui să fie. Conform lui Kant, „istorie”, în sensul 
strict al termenului, există pentru noi doar acolo unde abordăm un 
anumit şir de evenimente aşa încât să nu percepem în el doar suc- 
cesiunea temporală a momentelor sale sau determinarea lor cauzală, 
ci să le raportăm la unitatea ideală a unui „scop” imanent. Doar apli- 
când şi continuând aceste idei, acest nou mod de judecare, fenomenul 


1 Idem, p. 165. 
12 Idem, p. 165 şi urm. 

ILuric se conturează, in specificitatea şi autonomia sa, din curentul 
uniform al devenirii, din complexul cauzelor şi efectelor naturale. În 
acest context, înțelegem imediat că întrebarea asupra „scopului isto- 
rici” are pentru Kant, conform concepției sale fandamentale trans- 
eondentale, un alt ton decât pentru abordarea obişnuită a lumii si 
pentru metafizica tradițională. Aşa cum s-a ajuns la înțelegerea 
deplină a valorii „legilor naturii” prin aceea că noi am înțeles că nu 
nalura dată „are” legi, ci că însuşi conceptul de lege este cel care îl 
constituie pe cel al naturii — tot aşa, nici istoria, ca succesiune de 
»läri de fapt şi evenimente, nu conține încă un „sens” şi un telos 
propriu, ci doar în ipoteza unui astfel de sens se justifică „posibi- 
litatea” sa, semnificația sa specifică. „Istoria” există realmente doar 
ucolo unde nu ne mai aflăm cu abordarea noastră în şirul eveni- 
mentelor, ci în şirul acţiunilor. Ideea de acțiune conţine însă în sine 
ideea de libertate. Astfel, principiul filosofiei kantiene a istoriei anti- 
cipează principiul eticii kantiene în care îşi va găsi apogeul şi 
explicitarea completă. Întrucât această corelație este pentru Kant 
de neînlăturat în sens metodic, constituind forma originară a con- 
ceptului său despre istorie, de aceea va fi determinantă şi pentru 
conținutul acestuia. Evoluţia spiritual-istorică a umanității coincide 
cu evoluţia, cu înțelegerea tot mai clară si cu aprofundarea 
progresivă a ideii de libertate. Filosofia luminilor îşi găseşte aici 
scopul suprem, iar în Răspunsul la întrebarea: Ce este luminarea ?, 
ca îşi găseşte şi sfârşitul clar şi programatic. „Luminarea este ieşirea 
omului din starea de minoritate de care el însuşi este vinovat. 
Minoritatea este incapacitatea de a te servi de propria rațiune fără 
conducerea altuia. Această minoritate este vinovată, deoarece cauza 
ei nu este lipsa rațiunii, ci lipsa de decizie si de curaj de a te servi de 
propria rațiune fără conducerea altuia. Sapere aude! Ai curaj să te 
serveşti de propria-ti rațiune! Aceasta este deviza Iluminismului.”' 
Această deviză este însă în acelaşi timp motto-ul oricărei istorii 
umane: căci în procesul autoeliberării, în progresul de la constränge- 
rea naturală la conştiinţa de sine autonomă a spiritului, a misiunii 


13 „Răspunsul la întrebarea: Ce este luminarea?”, in Werke, vol. IV, pp. 167-176. 

sale, constă ceea ce în sens spiritual poate fi desemnat drept singurul 
„fenomen” real. 

Kant se apropie de lucrarea lui Herder, Ideen zur Philosophie 
der Geschichte der Menschheit, având această convingere şi dispo- 
zitie fundamentală. Şi pornind de aici, înțelegem imediat opoziția 
ivită între el şi Herder. Căci Herder, fireşte, şi în redactarea acestei 
opere fundamentale, a rămas discipolul lui Kant, cel care îi indicase 
pentru prima oară calea către acea filosofie „umană” în anii săi de 
studiu de la Königsberg şi care, de atunci înainte, a constituit idealul 
său. Şi mai profund însă a fost influențat totuşi, în ansamblul 
concepţiei sale despre istorie, de viziunea despre lume a lui Hamann, 
pe care îl simțea apropiat sufleteşte. El căuta în istorie intuiţia celor 
mai diverse manifestări ale umanităţii, care, ea însăşi, se dezvăluia 
şi revela în acestea drept una şi aceeaşi. Pe cât de profund se 
adâncea el în acest întreg, nu pentru a-l reduce la concepte şi reguli, 
ci pentru a-l simţi şi retrăi, cu atât mai distinct i se impunea ideea că 
niciun etalon singular abstract, niciun concept de normă sau de ideal 
moral nu putea să-i epuizeze conținutul. Fiecare veac şi epocă, fie- 
care națiune îşi are în sine măsura propriei desăvârşiri şi „perfec- 
tiuni”. Aici nu există nicio „comparatie” între ceea ce sunt ele; nicio 
reliefare a unor trăsături comune în care elementul caracteristic, 
adică ceea ce transformă mai întâi particularul într-o individualitate 
vie, să fie şters şi distrus. Aşa cum viața copilului nu poate fi compa- 
rată cu cea a maturului sau a vârstnicului, ci deţine în sine punctul 
central al existenţei şi valorii sale, acelaşi lucru este valabil şi pentru 
viața istorică a popoarelor. Ideea de „perfectibilitate” intelectuală si 
morală a speciei umane nu este decât o ficțiune arogantă, pe baza 
căreia ultima epocă dintr-o anumită perioadă s-a crezut indreptätitä 
să le privească cu dispreț pe toate cele anterioare, considerändu-le 
etape culturale depăşite. Noi percepem însă adevărata imagine a isto- 
riei doar dacă o lăsăm să ne învăluie cu toată strălucirea-i, cu diver- 
sul ei colorit şi, astfel, cu toată diversitatea ireductibilă a trăsătu- 
rilor sale individuale. Întrucât opera lui Herder nu vrea să fie isto- 
rie, ci filosofie a istoriei, ea conține anumite direcţii teleologice, prin 

diversitatea infinită a fenomenului. Si Herder crede că un „plan” al 
providentei se dezvăluie în evoluția istoriei; însă acest plan nu in- 
keamnä vreun scop final exterior, atribuit fenomenului, şi nici vreun 
scop general care să le includă pe toate cele particulare. Mai mult, 
ideea de umanitate îşi găseşte expresia concretă în transformarea 
individuală treptată prin care, în cele din urmă, este obținută forma 
(otalitätii. În alternanţa dintre scene şi evenimente, dintre indivi- 
dualitätile popoarelor şi destinele acestora, dintre apariția şi de- 
clinul anumitor forme istorice de existență, avem în cele din urmă în 
față un întreg care nu se lasă totuşi conceput ca rezultatul des- 
prins din toate aceste momente, ci doar drept chintesentä vie a 
acestora. Cu privire la intuiţia acestei chintesente Herder nu mai 
face investigaţii. Cine ajunge în acest punct, aceluia istoria i-a 
revelat misterul său, nemaiavând nevoie de niciuna dintre normele 
situate în afara ei, norme care o explică şi interpretează. Dacă pentru 
a înțelege sensul istoriei Kant are nevoie de unitatea abstractă a 
unui postulat etic, văzând în ea soluția perfectă a unei sarcini 
infinite, Herder se opreşte la datul pur al istoriei - dacă pentru a 
înţelege fenomenul din interior Kant trebuie să-l raporteze la un 
„imperativ” inteligibil, Herder rămâne la nivelul „devenirii” pure. 
Conceptiei etice despre lume, bazată pe dualismul dintre „ceea 
ce este” şi „ceea ce ar trebui să fie”, dintre „naturä” şi „libertate”, i se 
opune foarte clar concepția dinamică şi organică despre natură, care 
încearcă să le înțeleagă pe cele două drept momente ale unuia şi 
aceluiaşi proces evolutiv. Cele două recenzii kantiene la Ideile lui 
Herder pot fi apreciate corect doar prin prisma acestei opoziții 
fundamentale spiritual-istorice. Iată destinul tragic al lui Herder: 
faptul că el, care n-a putut să meargă pe urmele lui Kant şi a filo- 
sofiei critice începând cu anii '60, nu s-a ridicat la nivelul acestui 
mod de abordare şi, ca atare, disputa cu Kant s-a transformat tot 
mai mult într-una personală. Dimpotrivă, în ceea ce-l priveşte pe 
Kant, fireşte că nu este achitat în totalitate - dacă în dispute spiri- 
tuale de acest fel poate fi vorba despre „vină” şi „nevinovätie” — 
de vina că, în superioritatea pe care i-a oferit-o analiza critică a 

conceptelor fundamentale, a refuzat concepţia care, în pofida tuturor 
deficienţelor terminologice ale deducţiilor sale istorico-filosofice, 
pulsa in Herder. El, care urmărea cu precădere rigoarea argumen- 
tării, deductia exactă a principiilor şi trangarea strictă a sferei lor de 
valabilitate, n-a putut întrezări în metodica lui Herder decât „o 
sagacitate în descoperirea analogiilor, dar o imaginaţie îndrăzneață 
în utilizarea acestora, înrudită cu abilitatea de a cuceri obiectul — 
păstrat mereu la vagă distanţă - prin sentimente şi senzații, care, ca 
efecte sau ca semne importante, lasă mai mult să se bănuiască de la 
sine un mare conţinut de idei despre acest obiect decât ar obține 
judecata rece de la obiectul in cauzä”.'* Neînduplecat, criticul filosof 
şi analistul pretindea şi aici renunțarea la orice formă de „sincre- 
tism”!5 metodic — un pas care, desigur, ar fi trebuit să anuleze şi avan- 
tajele personale ale modului de abordare specific lui Herder.!5 Căci 
această abordare constă în faptul că el trece în permanenţă de la 
intuiție direct la concept, şi de la concept la intuiție - că Herder, 
ca poet, este filosof, iar ca filosof este poet. Starea de iritare cu care 
deschide de-acum înainte lupta împotriva lui Kant şi amărăciunea 
crescândă cu care a dus-o se explică prin faptul că simţea şi ştia că 
nu era vorba despre o problemă singulară ce trebuia solutionatä, 
ci că însăşi esenţa şi talentul său erau puse sub semnul întrebării 
prin provocările teoretice ale lui Kant. 

Opoziția nu este încă dezvoltată complet în cele două recen- 
zii la Ideile lui Herder. Căci atâta timp cât întemeirea eticii nu a fost 
încă realizată de Kant, atâta timp cât conceptul său de libertate nu 
ajunsese încă la formularea definitivă, acestei dezvoltări îi lipsea 
una dintre premisele esențiale. Critica rațiunii pure prezentase deja 
conceptul de libertate şi dezbătuse antinomiile dintre libertate şi 


14 Kant, „Rezensionen von J.G. Herder, Ideen zur Philosophie der Geschichte der 
Menschheit”, 2. Teile, in Werke, vol. IV, pp. 177-200. 

15 Vezi scrisoarea lui Kant către Friedrich Heinrich Jacobi din 30 august 1789, in 
Werke, vol. IX, pp. 431-434. 

15 Mai multe detalii in legătură cu lupta lui Herder, împotriva lui Kant, vezi in 
expunerea excelentă a lui Eugen Kühnemann (editor), Herder, 2., ediţie imbunä- 
tätitä, München, 1912, p. 383 şi urm. 

«nuzalitate; s-a ajuns totuşi aici doar la o determinare pur negativă 
n conținutului ideii de libertate. Doar odată cu Bazele metafizicii 
moravurilor din 1785 începe evoluţia spre o nouă abordare pozitivă: 
una menită să dezrădăcineze definitiv întreaga opoziție de până 
atunci dintre „determinism” şi „indeterminism”, opoziție de care 
părea că încă mai depinde Critica rațiunii pure. Doar de-aici reiese 
semnificaţia tratatelor istorico-filosofice ale anilor 1784 şi 1785 în ca- 
drul întregii activităţi a lui Kant ca filosof. Ele fac legătura cu un cerc 
de probleme complet nou asupra căruia se concentrează de-acum 
înainte tot mai intens interesul sistematic. Conceptul kantian al 
istoriei constituie doar un exemplu singular pentru un complex de 
probleme care îşi găsesc nucleul propriu-zis în conceptul de rațiune 
practică, spre a cărui determinare avansează Kant de-acum înainte. 


CAPITOLUL AL CINCILEA 


Structura eticii critice 


După desăvârşirea „criticii rațiunii”, Kant nu adăugase 
Critica rațiunii practice „sistemului” său ca o a doua componentă 
teoretică a acestuia, ci din primul moment, problemele etice au 
constituit în sistemul critic o componentă esențială şi integratoare. 
Doar pe baza acestei relații obținem cel mai profund concept al 
„ratiunii” înseşi, aşa cum îl înțelege Kant. Când filosoful, în „lucra- 
rea premiată” din 1763, examina metoda generală a metafizicii, 
aşezând-o pe un nou fundament, în această examinare - in con- 
cordantä cu cerințele impuse de Academia din Berlin în vederea 
obținerii premiului - cuprindea mai ales conceptele fundamentale 
ale moralei. Şi acestea, a căror valoare şi utilizare nu se pune în 
discuție, trebuie cercetate aici cu privire la „claritatea” lor, trebuie 
înțelese în fundamentul valorii lor generale. Dacă până şi un „empi- 
rist” ca Locke situează tipul de relație dominant în adevărurile 
morale pe acelaşi nivel cu şirul judecăților şi tezelor geometrice, 
dacă atribuie moralei aceeaşi „certitudine demonstrativă” ca şi 
metafizicii, Kant află că primele fundamente ale moralei, conform 
naturii lor actuale, nu sunt încă în niciun caz capabile să ateste 
orice evidență pretinsă lor. Şi asta, întrucât primul concept al obli- 
gativitätü (care a devenit cauza deducerii drepturilor şi datoriilor 
naturale în dreptul natural al lui Wolff) este încă neclar. „Trebuie să 
facem un lucru sau un altul în defavoarea altora; aceasta este 
formula în care este exprimată fiecare obligativitate. Fiecare impe- 
rativ exprimă o necesitate a acţiunii şi admite o dublă semnificaţie. 
Respectiv, fie eu trebuie să fac ceva (ca mijloc) dacă vreau altceva 
(ca scop), fie trebuie să fac nemijlocit cu totul altceva (ca scop) şi să 

înlăptuiesc. Primul caz ar putea fi numit necesitatea mijloacelor 
(necessitatem problematicam), al doilea, necesitatea scopurilor (nece- 
muilatem legalem). Primul gen de necesitate nu indică niciun carac- 
tur obligatoriu, ci arată doar regula ca rezolvare a unei probleme, 
care sunt mijloacele de care eu ar trebui să mă servesc dacă vreau să 
ling un anumit scop. Cine îi impune cuiva ce acţiuni ar trebui sau 
nu să execute dacă ar vrea să-şi promoveze fericirea, acela ar putea, 
poate, îngloba aici toate învățăturile moralei, însă ele nu mai sunt 
utunci obligativitäti, ci doar ceva de genul cum ar constitui o obli- 
gație să fac două arcuri de cerc încrucişate, dacă vreau să împart o 
dreaptă în două părți egale; asta înseamnă că ele nu sunt deloc 
obligativitäti, ci doar indicaţii pentru un comportament abil, dacă 
vrem să atingem un scop. Întrucât folosirea mijloacelor nu are altă 
necesitate decât cea pe care o are scopul, toate acțiunile pe care le 
prescrie morala în vederea anumitor scopuri sunt întâmplătoare şi 
nu se pot numi obligativitäti, atâta timp cât nu sunt subordonate unui 
scop necesar în sine. De exemplu, eu trebuie să promovez întreaga şi 
deplina perfecțiune sau trebuie să actionez în conformitate cu vo- 
inta lui Dumnezeu; indiferent cărei dintre aceste două teze i s-ar 
subordona întreaga înţelepciune practică a lumii, teza aceasta ar 
trebui, dacă trebuie să fie regulă şi bază a obligativitätii, să dispună 
acțiunea ca fiind nemijlocit necesară şi nu sub condiția unui anume 
scop. lar aici aflăm faptul că o asemenea regulă supremă şi nemij- 
locită a obligativitätii trebuie să fie în mod necesar nedemonstra- 
bilă. Căci, prin nicio analiză a vreunui lucru sau concept, indiferent 
care ar fi el, nu este posibil să cunoaştem şi să deducem ce ar trebui 
să facem când ceea ce este presupus nu este un scop, iar acțiunea un 
mijloc. Aceasta însă nu trebuie să fie aşa, căci atunci nu ar mai fi o 
formulă a obligativitätii, ci a abilității problematice.” 

Când Kant scria aceste cuvinte, niciunul dintre cititorii şi cri- 
ticii săi de-atunci n-au putut să prevadă că prin aceste câteva puține 
şi simple afirmaţii au fost depăşite deja, în principiu, toate sistemele 
morale, aşa cum le-a produs secolul al XVIII-lea. Într-adevăr, aici 


! Untersuchung über die Deutlichkeit der Grundsätze, p. 199 şi urm. [II, 298 şi urm.]. 

rezidă ideea fundamentală a eticii sale viitoare, aici se află, cu o 
deplină claritate, distincția riguroasă între „imperativul categoric” 
al legii morale şi imperativul „ipotetic” al scopurilor mediate. În 
ceea ce priveşte conținutul legii morale necondiționate, desigur, în 
legătură cu ea, după cum accentuează Kant în acest context, nu mai 
poate fi făcută nicio deducție şi nicio întemeiere ulterioară; căci orice 
deducție de acest fel ar plasa din nou legea morală în acea sferă a 
conditionatului pe care ar trebui să-l suspende. Asta s-ar întâmpla, 
întrucât deductia făcea valabilitatea imperativului dependentă de 
altceva - fie de existența unui lucru, fie de presupusa necesitate a 
unui concept. Astfel, deja caracterul formal al primei certitudini 
fundamentale etice conţine în sine, nemijlocit, momentul „nede- 
monstrabilitätii” sale. Nu se poate deduce şi înțelege doar pe baza 
conceptelor că ar trebui să existe valori morale absolute, un bine „în 
sine”, iar nu condiționat de altceva. Putem lua această afirmaţie ca 
ipoteză în structura eticii pure doar în acelaşi sens în care, şi în 
structura logicii şi a matematicii, trebuie să luăm drept bază, alături 
de principiile pur formale ale identităţii şi contradictiei, principii 
material-certe, însă nedemonstrabile. Aici, în contextul problemelor 
etice, pentru această manieră tipică de înțelegere şi certitudine, 
se va recurge la facultatea psihologică a „sentimentului”. „In zilele 
noastre a inceput pentru prima datä sä se recunoascä faptul cä 
facultatea de a reprezenta adeväratul este cunoasterea, aceea insä de 
a simti binele, ar fi sentimentul, si cä ele nu trebuie in niciun caz 
confundate. Asa cum existä concepte ale adeväratului care nu pot fi 
descompuse, adicä a ceea ce se intälneste in obiectele cunoasterii, 
există deci si un sentiment indisolubil al binelui [...] Descompunerea 
şi clarificarea conceptului compus şi încâlcit al binelui reprezintă o 
sarcină a intelectului, în măsura în care el arată cum acesta ar 
proveni din senzațiile mai simple ale binelui. Atâta doar că, dacă 
acest bine este simplu, atunci sentinţa este: acesta este bun, complet 
nedemonstrabil, şi un efect nemijlocit al conştiinţei sentimentului 
de plăcere cu reprezentarea obiectului. Şi deoarece în noi există cu 
siguranță multe senzaţii ale binelui, tot aşa există şi multe astfel de 
reprezentări la fel de indisolubile.”? 


2 Op. cit., p. 201 [II, 299]. 

Acest apel la limbajul psihologic al secolului al XVIII-lea, 
eure recurge mai ales la teoria „sentimentului moral”, aşa cum a 
lost ea dezvoltată de Adam Smith şi şcoala sa, ascunde fireşte 
pentru Kant pericolul ca, prin aceasta, să se şteargă din nou treptat 
upecificitatea noului punct de pornire pe care îl câştigase pentru 
întemeierea eticii. Într-adevăr, în scrierile ce urmează, analiza con- 
ceptului pur de „obligativitate”, în care Kant situase sarcina propriu- 
zisă a filosofiei morale, încetează tot mai mult. Se pare că interesul, 
în loc să se concentreze pe „ceea ce ar trebui să fie”, se canalizează 
Lot mai energic pe ființă şi pe devenire, pe perspectiva evoluţiei 
penetice: problematica eticii va fi înlocuită cu cea a psihologiei şi 
antropologiei. În Buletinul informativ cu privire la organizarea 
prelegerilor sale pentru semestrul de iarnă din 1765/66, Kant scoate 
foarte clar în evidență faptul că se gândeşte să se servească de 
metoda cercetării morale, întemeiată de Shaftesbury, Hutcheson şi 
Hume, ca de o „frumoasă descoperire a timpurilor noastre”: acea 
metodă care, înainte să arate ce trebuie să se întâmple, cântăreşte 
întotdeauna, filosofic şi istoric, ceea ce se întâmplă, şi care nu 
porneşte astfel de la reguli abstracte, ci de la adevărata natură a 
omului. Dacă analizăm mai atent aceste afirmaţii şi dacă reflectăm 
la contextul în care ele se află, observăm atunci că nici aici Kant nu 
este dispus să adere la metoda psihologiei morale engleze fără o 
oarecare rezervă critică. Fiindcă acea „natură” a omului pe care el 
vrea să se bazeze nu trebuie înțeleasă, după cum adaugă imediat, ca 
o mărime variabilă, ci ca una constantă. Omul nu trebuie conceput 
şi prezentat în forma schimbătoare pe care i-o imprimă o stare 
accidentală a sa la un moment dat, ci esența sa, mereu aceeaşi, 
trebuie cercetată şi indicată drept bază pentru legile morale. De 
aceea, ceea ce Kant înțelege aici prin natură, prin „om al naturii”, se 
explică mai puţin prin influenţa psihologiei engleze, şi mai mult prin 
influenţa lui Rousseau. În cadrul acestei epoci, morala kanti- 
ană, conform conţinutului ei, este determinată esențial de Rousseau. 


3 Nachricht von der Einrichtung seiner Vorlesungen [Buletinul informativ cu privire 
la organizarea prelegerilor sale), p. 326 [II, 312]. 

Rousseau este cel care „l-a educat”, care l-a eliberat de supraes- 
timarea intelectualistă a gândirii pure şi care a orientat filosofia sa 
spre acțiune. Avantajul iluzoriu, strălucirea aparentă a cunoaşterii 
dispare: „[...] învăţ să cinstesc oamenii şi m-aş considera mult mai 
nefolositor decât muncitorul obişnuit, dacă nu aş crede că acest mod 
de a privi lucrurile ar putea acorda tuturor celorlalte o valoare, 
pentru a stabili drepturile omenirii.”* Cu aceasta însă este trasată 
din nou şi în sens pur metodic o altă direcție a abordării: deoarece 
conceptul de natură al lui Rousseau este, conform expresiei, un con- 
cept al existenţei, în timp ce conform conţinutului său pur, este în 
mod evident un concept ideal şi normativ. Natura este atât starea 
originară de la care a pornit omul, cât şi scopul şi finalul la care 
trebuie el să se reîntoarcă. Pentru spiritul analitic al lui Kant, acest 
amestec nu putea însă să mai reziste. El separă „ceea ce este” şi 
„ceea ce ar trebui să fie” până şi acolo unde părea că întemeiază 
acest din urmă element pe primul. Şi cu atât mai clară trebuia să-i 
apară această separare, cu cât avansa mai mult în descompunerea 
critică a conceptului pur de adevăr, cu cât separa mai tranşant şi în 
domeniul pur teoretic întrebarea asupra provenientei şi constituirii 
cunoştinţelor de cea asupra valorii şi a valabilitätii lor obiective. 
Întrucât această separare îşi găseşte prima sa expresie siste- 
matică în disertatia kantianä De mundi sensibilis atque intelligibilis 
forma et principiis, problema eticii este situată şi ea pe o bază 
complet nouă. După cum există un „apriori” pur al cunoaşterii, tot 
aşa există acum şi un „apriori” al moralității: aşa cum primul nu 
este deductibil din simplele percepții sensibile, ci îşi are originea 
într-o spontaneitate originară a intelectului, într-un „actus animi”, 
tot aşa şi acesta, dacă vrea să fie înțeles în conținutul şi valoarea sa, 
trebuie desprins mai întâi de orice dependență de sentimentul 
sensibil de plăcere sau neplăcere şi menținut la distanță de orice 
amestec cu acesta. Astfel, pentru Kant s-a decis deja aici ruptura cu 
orice întemeiere eudaimonistă a moralei. Acestă renunțare este atât 


1 Kant, Fragmente, p. 240. [vezi capitolul al doilea, Critica metafizicii dogmatice], 
pentru relaţia dintre Kant şi Rousseau, vezi acelaşi capitol. 

(lo categoric, încât de-acum înainte, printre cei care fac din „fericire” 
un principiu al eticii îl include până şi pe Shaftesbury, la care „plă- 
cerea” nu este utilizată în niciun caz în sensul unui sentiment 
mensibil nemijlocit, ci în rafinamentul şi sublimarea sa estetică 
Kupremä, drept criteriu moral. O astfel de asimilare trebuia să stär- 
nească într-adevăr uimire în rândul contemporanilor, iar Mendelssohn 
nu a avut retineri să şi-o exprime în legătură cu faptul că l-a găsit 
nici pe Shaftesbury printre cei care îl urmează pe Epicur.” Kant nu 
mai vedea însă acum între el şi întreaga etică de până atunci doar o 
simplă diferență de conţinut, ci una de sens şi de intenție funda- 
mentală. De aceea, cu atât mai stringent trebuia să simtă nevoia de 
n ieşi în afara aluziilor sărăcăcioase ale sistemului său etic pe care le 
conținea disertatia. Dar cu cât mai des se decidea pentru o expunere 
mai amplă şi pentru o întemeiere a noii concepţii fundamentale - 
iar corespondenţa din anii 1772-1781 conţine dovezi incontestabile 
pentru faptul că în acest interval începuse de mai multe ori să 
lucreze la acest proiect —, tot atât de des această intenţie era împie- 
dicată, „ca printr-un stăvilar”, de „obiectul principal” al reflectiilor 
sale din această perioadä.® În mod repetat, Kant părea că se află pe 
punctul de a depăşi această amânare, printr-o decizie promptă de a 
da deocamdată la o parte Critica rațiunii pure a cărei finalizare se 
tot amâna, şi de a se dedica prelucrării eticii sale ca o odihnă mult 
dorită după dificultățile cercetărilor cognitiv-critice. „Mi-am propus în 
această iarnă - îi scrie în septembrie 1770 lui Lambert, când ii tri- 
mitea disertatia -, pentru a mă reface dintr-o lungă indispozitie 
avută în timpul verii şi ca să nu fiu fără ocupație în orele supli- 
mentare, să pun în ordine şi să finalizez cercetările mele asupra 
filosofiei morale pure [si, în aceeaşi măsură, metafizica moravu- 
rilor], în care nu se întâlnesc niciun fel de principii empirice. Ea va 
deschide în multe părți calea celor mai importante intenții in forma 


5 Vezi Kant, Despre forma şi principiile lumii sensibile si a celei inteligibile, 
Bucureşti, Tipografia Bucovina, 1936, traducere de Constantin Noica; vezi scrisoarea 
lui Mendelssohn către Kant din 25 decembrie 1770, p. 91 şi urm. 

ë Vezi scrisoarea către Herz din 24 noiembrie 1776, p. 152 [X, 185]. 

schimbată a metafizicii, şi în plus, mi se pare că sunt tot atât de ne- 
cesare pentru principiile ştiinţelor practice, care în momentul de 
faţă sunt încă prost stabilite.” În decursul următorului deceniu plin 
de cea mai abstractă speculație, spiritul său sistematic a rezistat 
însă întotdeauna acestei tentaţii, indiferent cât de des a mai simtit-o. 
El a pretins de la sine, ca fundament metodic indispensabil, proiec- 
tul şi realizarea filosofiei transcendentale pure pentru ca numai 
atunci când ambele vor fi terminate, să se dedice „metafizicii naturii 
şi a moravurilor”. În ceea ce o priveşte pe aceasta din urmă, desigur 
că la ea s-a gândit să o redacteze prima, iar o scrisoare către Herz din 
1773 relatează că „se bucură deja anticipat” în această privinţă. 
Astfel, similar Criticii rațiunii pure, şi Bazele metafizicii moravu- 
rilor, pe când apărea in 1785, era un produs al meditatiei de mai 
mult de doisprezece ani. Însă vivacitatea, flexibilitatea şi entuzias- 
mul expunerii nu au suferit în niciun caz din acest punct de vedere. 
În niciuna dintre operele sale critice principale, personalitatea lui 
Kant nu este atât de nemijlocit prezentă ca aici; în nicio operă, 
rigurozitatea deductiei nu este unită în aceeaşi manieră perfectă cu 
o atât de liberă mobilitate a gândirii, forța morală şi măreția cu 
simțul pentru detaliul psihologic, exactitatea determinării concep- 
tuale cu obiectivitatea nobilă a unei limbi populare, bogată în imagini 
şi exemple fericite. Pentru prima oară, şi ethosul subiectiv al lui 
Kant, cel mai profund nucleu al ființei sale, s-a putut manifesta şi 
pronunța aici în mod pur. Desigur, acest ethos nu „a devenit”, ci iese 
deja foarte clar la iveală în scrierile anilor de tinereţe, în Istoria 
generală a naturii şi teoria cerului şi în Visurile unui vizionar, însă 
doar aici s-a înțeles pe sine în totalitate şi, în opoziție conştientă cu 
filosofia epocii luminilor, şi-a creat expresia sa filosofică adecvată. 
Dacă încercăm să denumim cel mai general conținut al eticii 
critice — caz in care, pentru a nu separa contextul obiectiv, anti- 
cipăm deja aici Critica rațiunii practice apărută trei ani mai târziu -, 
nu avem voie să ne lăsăm induşi atunci în eroare de maximele 


1 Scrisoare către Lambert din 2 septembrie 1770, p. 47 şi urm. [X, 93]. 
8 Scrisoare către Marcus Herz [de la sfârşitul lui 1773], în Werke, vol. IX, pp. 114-117. 

comode care au jucat un rol atât de important în teoriile kantiene. 
S-a vorbit mereu despre caracterul „formalist” al eticii kantiene, s-a 
nccentuat faptul că principiul de la care ea porneşte ar genera doar o 
formulă generală şi oarecum vidă a acțiunii morale, insuficientă 
pentru determinarea cazurilor şi deciziilor concrete. Kant însuşi 
replicase deja obiectiilor de acest fel, acceptând reprosul si recunos- 
cându-l într-un anumit sens. „Un comentator care voia să spună 
ceva întru blamarea acestei scrieri - observă el - a nimerit-o mai 
bine decât a intenționat probabil el însuşi, spunând că în ea nu a 
fost stabilit niciun principiu nou de moralitate, ci numai o nouă for- 
mulă. Dar cine ar voi să introducă un nou principiu al oricărei mo- 
ralitäti şi oarecum s-o descopere el cel dintâi? La fel ca şi când 
înaintea lui lumea ar fi fost ignorantă sau într-o totală eroare în 
ceea ce priveşte datoria. Cine ştie însă ce înseamnă pentru mate- 
matician o formulă care defineşte precis ceea ce trebuie făcut pentru 
a rezolva o problemă şi nu te lasă să greşeşti, acela nu va considera 
ca lipsită de importanţă şi inutilă o formulă care face acelaşi lucru 
cu privire la orice datorie în genere.” Adevărata justificare pentru 
„formalismul” lui Kant trebuie căutată desigur într-un strat şi mai 
profund al ideilor sale: căci ea se află în acel concept transcendental 
de formă care stă şi la baza matematicii. Critica rațiunii pure sta- 
bilise că obiectivitatea cunoaşterii nu poate fi întemeiată în datele 
materiale sensibile, în „continutul” senzatiilor. Senzatia este mai 
mult doar expresia pentru starea schimbătoare de la moment la mo- 
ment a indivizilor, ea constituie accidentalul prin excelență, ceea ce 
este diferit de la caz la caz, de la subiect la subiect, şi cu aceasta, 
ceva ce nu este determinabil prin nicio regulă univocă. Dacă din astfel 
de stări infinit-diferite se vor extrage judecăţi cu un conţinut de adevăr 
universal valabil, dacă fenomenele, iniţial complet nedeterminate, 
trebuie să poată fi citite ca experiențe, atunci este necesar să existe 
anumite tipuri fundamentale de relationare, care, neschimbătoare 


9 Vezi Critica rațiunii practice, Bucureşti, Editura IRI, 1999, traducere de Nicolae 
Bagdasar, p. 40 (notă) [În continuare, redarea citatelor se va face după această ediţie 
—n.t.). 

fiind, să producă unitatea obiectivă a cunoaşterii, şi doar astfel să 
facă posibil şi să întemeieze „obiectul” acesteia. Aceste sinteze fun- 
damentale au fost descoperite şi reliefate de teoria critică ca „for- 
me” ale intuitiei pure, ca „forme” ale cunoaşterii pure a intelectului 
etc. Pentru Kant, introducerea problemei etice se află în cea mai 
bună analogie cu aceste idei fundamentale. La fel cum înainte, 
pentru simpla „reprezentare” trebuia găsit momentul care îi împru- 
mută caracterul de valoare obiectivă, tot aşa trebuie găsit acum 
acest moment pentru domeniul pragmatic, pentru dorință şi acțiune. 
Doar dacă un astfel de moment este demonstrabil, intrăm cu el din 
sfera bunului plac în cea a voinței. În această privinţă, voinţă şi cu- 
noaştere se află pe acelaşi nivel: ele există doar dacă poate fi stabi- 
lită o regulă permanentă care să constituie unitatea şi identitatea 
lor. Aşa cum această regulă pentru cunoaştere nu este obținută de la 
obiect, ci a fost stabilită prin analitica intelectului, aşa cum se dove- 
deşte că şi condiţiile posibilității experienței, ca sumă a anumitor 
funcţii de cunoaştere, sunt în acelaşi timp condiţiile sub care pot fi 
instituite pentru noi, în genere, anumite obiecte singulare -, tot aşa 
încercăm acum să extrapolăm această problematizare asupra dome- 
niului eticului. Există şi aici o legitate ce nu-şi are originea în conti- 
nutul şi în diferența obiectuală a ceea ce este dorit, ci în direcția 
fundamentală proprie a voinţei înseşi şi care, datorită acestei origini 
a sale, poate întemeia obiectivitatea etică în sensul transcendental al 
cuvântului, adică necesitatea şi universalitatea valabilă a valorilor 
morale? 

Pornind de aici, înțelegem imediat din ce cauză plăcere şi 
neplăcere, în orice formă şi nuantare, au devenit pentru Kant şu- 
brede ca principii etice. Căci plăcerea, indiferent cum este înțeleasă, 
se află pe acelaşi nivel valoric cu senzaţia, întrucât în ea este indi- 
cată doar pasivitatea „impresiei”. În funcţie de natura individului şi 
de stimulul care acționează din exterior asupra lui, ea este schim- 
bătoare şi flexibilă la infinit, conform caracterului diferit al celor două 
elemente. Metafizica naturalistă, care obişnuieşte să stea la baza 
eticii principiului plăcerii, încearcă să învăluie acest fapt, făcând 

npel la caracterul psihologic general al acestui principiu. Dar deşi 
oste adevărat că tuturor indivizilor le este intrinsecă şi înnăscută 
ıspiratia spre plăcere, cu acest fapt biologic nu obținem nici măcar 
un minimum pentru stabilirea unui conținut identic în care vointele 
singulare şi-ar putea găsi unitatea şi concordanța. Căci în măsura în 
care fiecare nu aspiră atât la plăcere, cât la plăcerea sa sau spre ceea 
ce vede ca plăcere, întregul acestor aspirații devine mai mult o masă 
haotică - un labirint al celor mai diverse tendinţe care se incru- 
cişează şi se resping reciproc, fiecare fiind opusă celeilalte din punct 
de vedere calitativ, chiar dacă, în aparenţă, se orientează spre acelaşi 
obiect. „De aceea e de mirare - observă Kant - cu toate că dorința de 
fericire, prin urmare şi maxima prin care oricine îşi face din ea un 
principiu determinant al voinței sale, sunt universale, cum le-a 
putut trece prin minte unor oameni inteligenți să facă din ele 
pentru acest motiv o lege practică universală. Căci, pe când o lege 
universală a naturii face totul armonic, aici, dimpotrivă, dacă am 
vrea să acordăm maximei universalitatea unei legi, ar rezulta tocmai 
contrarul armoniei, cea mai rea contradicţie şi totala distru- 
gere a maximei înseşi şi a scopului ei. Căci voința tuturor nu are 
atunci unul şi acelaşi obiect, ci fiecare îl are pe al său (să-i meargă 
lui bine), care întâmplător se poate împăca şi cu intenţiile altora, pe 
care aceştia le raportează la fel la ei înşişi, obiect însă care e departe 
de a fi suficient pentru o lege, deoarece excepţiile pe care din când în 
când suntem autorizați să le facem sunt infinite şi nici nu pot fi 
cuprinse în mod determinat într-o regulă generală. În chipul acesta 
se produce o armonie asemănătoare cu cea pe care o descrie o poezie 
satirică despre înțelegerea a doi soți care se ruineazä: o minunată 
armonie, ce vrea el, vrea şi ea etc., sau cu ce se povesteşte despre 
legământul regelui Francisc I față de împăratul Carol Quintul: Ceea 
ce vrea să aibă fratele meu Carol (Milano) vreau şi eu.” Cu aceasta, 
armonizarea actelor volitive individuale nu poate fi atinsă prin 
aceea că sunt orientate spre acelaşi conținut obiectiv, spre unul şi 
acelaşi scop material al dorinţei — căci acest lucru ar avea mai mult 


10 Critica raţiunii practice, $ 4, Teorema a III-a, notă, pp. 58-59. 

drept consecință conflictul lor permanent -, ci doar prin aceea că 
fiecare dintre ele se supune conducerii unui temei determinant 
răspândit si universal. Doar într-o astfel de unitate a temeiului ar 
putea fi întemeiat ceva etic-obiectiv, o valoare morală reală, inde- 
pendentă şi necondiționată - la fel cum unitatea şi necesitatea de 
neclintit a principiilor logice fundamentale ale cunoaşterii au făcut 
posibilă instituirea unui obiect pentru reprezentările noastre. 

Astfel, nu natura determinată a plăcerii, ci caracterul ei 
esențial este cel care o face improprie pentru a constitui un fun- 
dament al eticii. La fel cum în analiza problemei cunoaşterii, natura 
specifică a senzatiilor n-a putut fi luată în calcul de Kant, întrucât 
pentru el era valabilă teza că „grosolänia sau fineţea simțurilor nu 
privesc câtuşi de puțin forma experienţei posibile”, tot aşa, acelaşi 
lucru este valabil şi pentru analiza voinței. Dacă luăm plăcerea în 
semnificația sa „grosier-sensibilă” sau dacă ne străduim să o expli- 
cităm prin toate nivelurile de rafinare până la plăcerea supremă 
„intelectuală”, se constituie o distincţie în conținutul principiilor 
etice, însă nu în metoda deducerii şi justificării lor. La fel cum orice 
senzație, fără a dăuna claritätii şi distinctiei sale, produce un 
anumit grad de cunoaştere care o separă de intuiţia pură si de 
conceptul pur al intelectului, tot aşa şi în sfera practică, caracterul 
dorinţei subiective trebuie separat de cel al „voinței pure”. Atâta 
vreme cât individul, în aspiraţia sa, nu este orientat spre niciun alt 
scop decât spre satisfacerea impulsului său subiectiv -, el rămâne, 
indiferent care este obiectul particular al acestui impuls, legat şi 
închis în singularitatea sa. În această privință, toate principiile 
materiale practice - toate care instituie valoarea voinței în ceea ce 
este dorit — „sunt de unul şi acelaşi gen şi se încadrează în principiul 
universal al iubirii de sine sau al fericirii personale.”!! „E de mirare 
- astfel argumentează Kant această teză - cum oameni altfel cu 
minte ageră pot crede că găsesc o diferență între facultatea 
inferioară şi cea superioară de a râvni, după cum reprezentările, 
care sunt legate de sentimentul plăcerii îşi au originea în simțuri 


1 Op. cit., p. 52. 

snu în intelect. Căci atunci când căutăm principiile determinante ale 
rävnirü şi le situăm în vreo plăcere pe care o aşteptăm de la ceva, nu 
interesează să ştim de unde provine reprezentarea acestui obiect de 
desfätare, ci numai să ştim cât de mult desfată. Când o repre- 
zentare, oricât şi-ar avea sediul şi originea în intelect, nu poate 
determina liberul-arbitru decât fiindcă presupune în subiect un 
sentiment de plăcere, atunci faptul că ea este un principiu deter- 
minant al liberului-arbitru depinde în întregime de natura simțului 
intern, anume ca acest simț să poată fi plăcut afectat de ea. Repre- 
zentările de obiecte pot fi încă oricât de diverse, pot fi reprezentări 
ale intelectului, ba chiar ale raţiunii, în opoziție cu reprezentările sim- 
turilor, sentimentul plăcerii, singurul prin care ele devin propriu-zis 
principiul determinant al voinței (plăcerea, desfătarea, pe care o aş- 
teptăm de la ele, care stimulează activitatea la producerea obiec- 
tului), este de una şi aceeaşi specie, nu numai fiindcă nu poate fi 
cunoscut totdeauna decât empiric, ci şi pentru că el afectează una 
şi aceeaşi forță vitală care se manifestă în facultatea de a râvni, si 
în această privință nu se poate distinge întru nimic de orice alt 
principiu determinant, decât numai în grad. [...] După cum aceluia 
care are nevoie de aur pentru o cheltuială îi este cu totul indiferent 
dacă aurul e extras din munți sau din nisip, prin spălare, numai să 
fie acceptat pretutindeni pentru aceeaşi valoare, tot astfel, niciun 
om pe care-l interesează numai plăcerile vieţii nu întreabă dacă 
reprezentările intelectului sau ale simțurilor îi procură desfătarea, 
ci numai cât de multe şi de intense sunt plăcerile pe care i le procură 
pentru un timp cât mai lung. ”?? 

Cu aceasta este desemnat cu toată exactitatea caracterul 
comun al tuturor genurilor şi calităților plăcerii. El constă în aceea 
că, în ele, conştiinţa se comportă pasiv în raport cu stimulul mate- 
rial - că ea este „afectatä” şi determinată de acțiunea lor. Însă, pe 
cât de puțin este suficientă o „afectare” de acest fel pentru a funda- 
menta conceptul de adevăr şi valabilitatea obiectivă a cunoaşterii, la 
fel de puţin poate fi obținută, pornind de la ea, o normă obiectivă a 


12 Op. cit., pp. 53-54. 

moralității. Pentru aceasta este necesară mai degrabă aceeaşi 
completare cu care ne-am întâlnit deja în deplina sa semnificație în 
structura teoretică a criticii rațiunii. „Afectării” trebuie să i se opună 
„functia”, „receptivitätii impresiilor”, „spontaneitatea” conceptelor 
rațiunii. Trebuie să fie indicat un raport al voinţei cu obiectul său, 
în care ea nu este determinată pornind de la obiect, de la „materia” 
specifică a dorinţei, ci mai degrabă invers, ea determină acest obiect. 
În această cerință nu rezidă niciun paradox, dacă ne amintim 
rezultatul critic al analiticii intelectului; căci şi materia senzatiei 
dobândea o valoare cognitivă obiectivă doar prin faptul că în 
„aperceptia transcendentalä” a fost indicată legitatea fundamentală 
pe care se bazează orice relationare a diversului si, cu aceasta, orice 
semnificaţie obiectuală a sa. 

Acum este necesară doar transpunerea acestui rezultat din 
sfera teoretică în cea practică pentru ca astfel să ajungem la con- 
ceptul fundamental al eticii kantiene: conceptul de autonomie. 
Autonomia înseamnă acea relationare a rațiunii teoretice si a celei 
morale, în care rațiunea însăşi este conştientă de sine ca fiind cea 
care relationeazä. În cadrul autonomiei, voința nu se supune 
niciunei alte reguli decât aceleia pe care ea însăşi o creează şi şi-o 
prezintă ca normă generală. Indiferent unde este atinsă această 
formă, în care dorința individuală se ştie subordonată unei legi 
valabile pentru toți subiecţii etici fără excepţie si în care, pe de altă 
parte, ea înţelege şi afirmă această lege ca fiindu-i „proprie”: doar 
acolo ne aflăm în domeniul teoretic al eticului. Constiinta morală 
populară de la a cărei analiză porneşte Bazele metafizicii mora- 
vurilor conduce deja spre această concluzie. Deoarece conceptul 
de „datorie” de care este dominată şi condusă conţine în sine 
toate determinatiile esențiale cu care ne-am întâlnit până acum. 
„Conform datoriei” se cheamă pentru noi o acţiune doar atunci când 
în ea este suspendată orice idee a avantajului pe care l-am putea 
aştepta de la ea, orice calcul al plăcerii actuale sau viitoare care ar 
putea rezulta de exemplu din ea, inclusiv orice alt scop material, şi 
în care nu rămâne decât direcţia spre generalitatea legii, ca singură 

cauză determinantă care limitează toate emoţiile accidentale şi 
particulare. „O acţiune făcută din datorie îşi are valoarea ei morală 
nu în scopul care trebuie atins prin ea, ci în maxima după care este 
determinată; această valoare nu depinde deci de realitatea obiec- 
tului acțiunii, ci numai de principiul volitiei în virtutea căruia a fost 
împlinită acțiunea, fără a ţine seama de niciunul din obiectele 
râvnirii. Din cele ce preced rezultă clar că scopurile pe care le putem 
stabili acțiunilor noastre şi efectele lor ca scopuri şi mobiluri ale 
voinței nu pot conferi acțiunilor nicio valoare necondiționată şi 
morală. Unde poate să rezide deci această valoare, dacă nu ar consta 
în raportul voinţei cu un efect sperat? Ea nu poate rezida nicăieri 
altundeva decât în principiul voinţei, făcând abstracţie de scopurile 
care pot fi realizate printr-o astfel de acțiune; căci voința stă la 
mijloc, între principiul ei a priori care este formal şi între mobilul ei 
a posteriori care este material, oarecum la răscruce; şi cum, totuşi, 
trebuie să fie determinată de ceva, ea trebuie să fie determinată de 
principiul formal al voinței în genere când o acţiune are loc din 
datorie, fiindcă orice principiu material i-a fost sustras.” La fel 
cum pentru Kant adevărul unei reprezentări nu constă în faptul că 
ea este similară unui lucru exterior, precum copia prototipului său, 
ci în faptul că însuşi conținutul reprezentării se află cu alte 
elemente de acelaşi fel în acel raport permanent şi legitim necesar 
pe care noi îl numim cunoaştere a experienţei - tot aşa, predicatul 
binelui revine acelui act de voinţă care nu este condus de un impuls 
accidental şi singular, ci prin luarea în considerare a întregului 
determinatiilor posibile ale voinţei şi concordanța lor internă. 
Voința „bună” este voința pentru lege, adică pentru unanimitate: o 
unanimitate care se bazează atât pe raportul diferiților indivizi, cât 
şi pe consecventa internă a variatelor acte de voinţă şi acțiuni ale 
unuia şi aceluiaşi subiect, întrucât ele, deasupra oricărei alternante 
a motivelor şi stimulilor particulari, demonstrează acea unitate pro- 
prie pe care noi obişnuim să o numim „caracter”. În acest sens — şi 


13 Vezi Întemeierea metafizicii moravurilor, în Kant, Critica raţiunii practice, ed. cit., 
pp. 199-273; pentru prezentul citat, vezi p. 211. 

doar în acest sens - trebuie înțeleasă „forma” care întemeiază atât 
valoarea adevărului, cât şi pe cea a binelui, întrucât ea intermediază 
şi cuprinde în sine raportul perceptiilor empirice ca sistem cognitiv 
necesar şi aprioric, iar sinteza scopurilor particulare empirice, ca 
unitate a unui scop şi a unei determinări extinse a scopului. 

Ne aflăm aici în fața definirii finale a principiului funda- 
mental al eticii critice: în fața formulării „imperativului categoric”. 
Un imperativ se numeşte ipotetic dacă doar indică ce mijloace 
trebuie utilizate sau dorite pentru ca un altceva, presupus ca scop, 
să se realizeze; se numeşte categoric dacă apare ca cerință necondi- 
tionatä care nu trebuie să-şi împrumute valoarea de la un scop, ci o 
are în ea însăşi, în constituirea unei valori ultime, certe prin ea 
însăşi. Întrucât această valoare fundamentală nu poate fi căutată în 
niciun conținut particular al dorinţei, ci doar în legitatea generală a 
acesteia, conţinutul şi obiectul unicului imperativ categoric posibil 
este deja complet circumscris. „Acţionează — astfel sună de acum 
înainte regula fundamentală - numai conform acelei maxime prin 
care să poți vrea totodată ca ea să devină o lege universală”. 
Dezvoltarea metodică în care a fost atinsă această teză pe baza 
analizei pure a conceptului de datorie constituie în acelaşi timp, 
pentru conținutul ei, cea mai clară şi mai exactă explicitare. Dacă în 
acest conţinut ar fi presupusă o oarecare determinatie particulară, 
dacă în el ar fi afirmat ca valoare supremă un bine singular care ține 
de lucruri, n-am putea să evităm atunci întrebarea asupra cau- 
zei acestui primat al valorii, dacă nu am vrea să acceptăm această 
constatare în mod simplu ca dogmă. Fiecare încercare de a răspunde 
la această întrebare ne-ar face însă să recunoaştem imediat chiar în 
această „cauză” o altă valoare supremă, de la care s-ar deduce va- 
loarea instituită iniţial. „Imperativul categoric” s-ar transforma 
astfel din nou într-unul ipotetic, ceea ce are valoare necondiționat în 
ceva ce are valoare condiționat. Ne eliberăm de această dilemă doar 
dacă gândim o legitate universală în genere drept conținut al 
principiului suprem al valorii. Deoarece ne aflăm aici într-un punct 


14 Idem, p. 231. 

în care orice întrebare asupra unui „de ce” ulterior trebuie să înce- 
teze - într-un punct în care ea îşi pierde sensul şi semnificația. La 
(el cum noi, în domeniul teoretic, progresäm sintetic de la percepții 
la judecăţi şi complexe de judecăţi, de la fenomenele singulare la 
raporturi tot mai ample, până când, în cele din urmă, găsim în 
principiile apriorice ale intelectului pur prototipul oricărei legitäti 
teoretice la care trebuie să ne oprim ca ultim fundament legitim al 
experienţei, fără a mai putea „deduce” mai departe această legitate 
din nou de la un altceva din trecut, obiectual-transcendent, la fel 
este valabil acelaşi raport şi aici. Măsurăm detaliul prin unitate, 
impulsul real psihologic particular prin totalitatea determinatiilor 
posibile ale voinţei şi îi determinăm valoarea pe baza raportului cu 
această totalitate; însă pentru acest etalon ca atare nu avem nicio 
altă dovadă decât cea care se află în el însuşi. De ce ordinea este 
preferată haosului, de ce libera subordonare generalitätii unei legi 
autonome este preferată bunului plac al dorințelor individuale: 
în această privinţă, etica critică nu ne mai oferă niciun răspuns. În 
critica rațiunii, atât a celei teoretice, cât şi a celei practice, este 
presupusă ideea de rațiune, ideea unei legături ultime şi supreme 
între cunoaştere şi voință. Cine nu recunoaşte această idee se află în 
afara cercului problematicii sale - în afara conceptelor pe care ea le 
are despre „adevărat” şi „fals”, despre „bine” şi „rău”, şi pe care doar 
ea le poate întemeia pe baza unicitätii metodicii sale.'® 

Astfel, o premisă aflată la baza tuturor dezvoltărilor de până 
acum îşi găseşte aici împlinirea reală, din punct de vedere al continu- 
tului. Rațiunea se cunoaşte şi se percepe pe sine doar in autodeter- 
minarea voinţei, iar această cunoaştere a sa este ceea ce constituie 
conținutul ei esenţial, profund. Am întâlnit „spontaneitatea” pură a 


15 Vezi începutul secţiunii „Despre interesul care este legat cu ideile de moralitate”, 
op. cit., p. 257 şi urın. 

16 Vezi Prefaţa la Critica rațiunii practice, p. 43: „Nu s-ar putea întâmpla însă nimic 
mai rău pentru aceste strădanii decât ca cineva să facă descoperirea neaşteptată că 
nu există în genere nici o cunoştinţă a priori şi că nici nu poate exista. Dar din 
această parte nu este nicio primejdie. E ca şi când cineva ar voi să demonstreze cu 
ajutorul raţiunii că nu există rațiune.” 

gândirii şi în domeniul cunoaşterii teoretice, însă această sponta- 
neitate a putut fi recunoscută aici doar în reflexul şi în replica sa. 
Ceea ce constituie unitatea aperceptiei şi conceptele şi principiile 
singulare care se fundamentează în ea a ieşit la iveală doar în 
construcția lumii obiectuale pe care aceste concepte au ajutat-o să se 
înfăptuiască. O lume a lucrurilor, ordonată în spaţiu şi în timp, care 
se determină după „analogiile experienţei”, după raporturile de 
substantialitate, cauzalitate şi acțiune reciprocă, a fost rezultatul in 
care ne-a devenit clară şi vizibilă diviziunea intelectului şi structura 
sa specifică. Constiinta eului, a aperceptiei transcendentale pure ne 
este dată doar în şi odată cu conştiinţa obiectului ca „fenomen” 
obiectiv. Acum ne aflăm însă în fața unei probleme în care dispare şi 
această ultimă barieră. Căci, fireşte, trebuie să gândim şi voința 
pură ca pe ceva condiționat prin lege, prin urmare „obiectiv”, însă 
această obiectivitate aparține unei cu totul alte sfere decât cea care 
îşi găseşte expresia în fenomenul spatio-temporal. Nu avem aici 
certitudinea unei lumi de lucruri, ci a unei lumi de personalități 
libere; nu a unei sume şi a unui raport cauzal de obiecte, ci a unei 
constituţii şi unități a scopului a subiecţilor autonomi. Ceea ce 
înainte era desemnat prin expresia teoretică generală a fenomenului 
sau a obiectului experienței coboară în această viziune la valoarea 
simplului lucru căruia i se opune acum persoana, ca unitate 
conştientă de sine. Doar în ea se împlineşte ideea de scop în sine şi 
scop final. Doar în cazul lucrului naturii care se află într-un anumit 
cerc de cauze şi efecte putem pune întrebarea asupra „provenientei” 
sale şi asupra „scopului” său. Dimpotrivă, cu privire la persoană, 
care, graţie actului său legiuitor originar, îşi dă singură maxima 
unitară a dorinţei sale şi, prin aceasta, „caracterul ei inteligibil”, 
această întrebare este depăşită. Relativitatea, conditionarea reci- 
procă a mijloacelor, şi-a găsit aici limita într-o valoare absolută. 
„Scopurile pe care şi le propune o ființă raţională, după bunul plac, 
ca efecte ale acţiunii ei (scopuri materiale) sunt toate numai relative; 
căci ceea ce le dă valoare este numai raportul lor cu o stare parti- 
culară a facultății de a rävni; de aceea ele nu pot pune la îndemână 

principii universale pentru orice fiinţe raționale şi nici principii 
universale şi necesare pentru orice volitie, adică legi practice. Toate 
ucoste scopuri relative nu sunt aşadar decât baza pentru imperative 
ipotetice [...] Deci valoarea tuturor obiectelor pe care le putem 
«dobândi prin acţiunea noastră este totdeauna condiționată. Fiintele 
n căror existență nu este întemeiată pe voința noastră, ci pe natură, 
nu totuşi, dacă sunt ființe fără rațiune, numai o valoare relativă, ca 
mijloc, şi de aceea se numesc lucruri, pe când fiinţele raţionale se 
numesc persoane, fiindcă natura lor le distinge deja ca scopuri în 
sine, adică ca ceva ce nu este îngăduit să fie folosit numai ca mijloc, 
prin urmare îngrădeşte orice bun-plac. [...] Dacă există deci un 
principiu practic suveran şi, în ce priveşte voința omenească, dacă 
există un imperativ categoric, el trebuie să fie un astfel de principiu 
încât din reprezentarea a ceea ce este în mod necesar scop pentru 
oricine, fiindcă este scop în sine, să constituie un principiu obiectiv 
al voinţei, prin urmare care poate servi ca lege practică universală. 
Fundamentul acestui principiu este: natura rațională există ca scop 
în sine. [...] Imperativul practic va fi deci următorul: acționează astfel 
ca să foloseşti umanitatea atât în persoana ta, cât şi în persoana 
oricui altuia totdeauna în acelaşi timp ca scop, iar niciodată numai 
ca mijloc.” 

Ordinea mijloacelor coincide astfel cu ordinea lucrurilor 
naturii, în timp ce ordinea scopurilor se află pe acelaşi nivel cu cea a 
„inteligentelor” pure, determinate prin ele însele. Conceptul oricărei 
fiinţe rationale, care trebuie să se observe prin toate maximele vo- 
intei sale ca universal legiuitoare, pentru a se aprecia pe sine şi acti- 
unile sale din acest punct de vedere, conduce mai departe nemijlocit 
la conceptul corelativ al unei comunități de ființe rationale într-un 
„imperiu al scopurilor”. Dacă toate ființele raționale stau sub legea 
conform căreia ele, ca personalitate, se bazează în acelaşi timp pe 
individualitatea morală a tuturor celorlalte, că ele pretind şi de la 
toţi ceilalți subiecţi valoarea fundamentală pe care şi-o dau astfel 
şi o acordă şi lor - de aici izvorăşte atunci „o unire sistematică a 


17 Vezi Întemeierea metafizicii moravurilor, ed. cit., pp. 237-238. 

fiinţelor raționale prin legi obiective comune, adică un imperiu care, 
dat fiind că aceste legi au ca obiect tocmai relația acestor ființe între 
ele ca scopuri şi mijloace, poate fi numit un imperiu al scopurilor 
(care nu este desigur decât un ideal).”'® În el nu mai are valoare 
prețul lucrurilor, care servesc exclusiv ca mijloc pentru un alt scop 
care trebuie atins şi a căror întreagă valoare ia naştere şi există în 
această comuniune, ci demnitatea pe care fiecare subiect şi-o dă sieşi 
prin aceea că se concepe drept creator al determinării sale a voinţei, 
deopotrivă individuală şi universală.!* 

Dacă astfel ne îndreptăm spre o cu totul altă ordine decât 
cea a lucrurilor empiric-fenomenale, se pare că ne aflăm din nou sub 
vraja metafizicii; această metafizică nu îşi are însă originea într-un 
nou concept al lucrului care se opune conceptului de obiect al 
experienţei, nu în afirmarea unui „interior al naturii” substanțial, ci 
în mod pur şi exclusiv în acea certitudine fundamentală pe care noi 
o obţinem în conştiinţa legii etice ca şi conştiinţă a libertăţii. Orice 
altă cale de acces la lumea „inteligibilului” şi a neconditio- 
natului ne este refuzată. Noua poziție pe care ne-o acordăm în 
domeniul lui „ceea ce ar trebui să fie” este singura garanție pe care 
o detinem pentru o sferă de valoare supraordonată a şirului pur 
fenomenal. Antinomia dintre libertate şi cauzalitate ni se prezintă 
aşadar încă o dată în deplina sa exactitate. Căci tocmai în privința 
aceluiaşi eveniment şi a aceleaşi acțiuni a cărei necesitate, adică 
faptul-de-a-nu-putea-fi-altfel, este susținută de ideea de cauzalitate, 
ideea voinţei pure şi a legii etice pure ridică pretenţia ca ele să apară 
altfel decât au apărut. Întregul şir de cauze va fi astfel nimicit aici 
ca printr-un ordin suprem; logica cunoaşterii pure a naturii va fi 
anulată în principiul său fundamental. Dar chiar dacă punem aşa 
problema, trebuie meditat mai întâi la faptul că aici poate fi vorba 
despre o opoziţie între două maniere de determinare, însă în niciun 
caz despre opoziția dintre determinare şi lipsa de determinare. În 
acest sens, libertatea este introdusă de Kant însuşi - sigur, cu 


18 Idem, pp. 242-243. 
19 Idem, p. 238 şi urm. 

o expresie inexactă si initial echivocă - ca „un gen propriu de 
cauzalitate”. „Cum conceptul unei cauzalitäti include pe cel de legi, 
în virtutea cărora prin ceva pe care-l numim cauză trebuie să fie pus 
ultceva, adică efectul, atunci libertatea, deşi nu este o libertate a 
voinţei, este supusă legilor naturale, totuşi din această cauză nu 
este lipsită de legi, ci trebuie să fie mai curând o cauzalitate după 
legi imuabile, dar de un gen diferit, căci astfel o voință liberă ar fi o 
absurditate. Necesitatea naturală era o eteronomie a cauzelor efi- 
ciente, căci orice efect era posibil numai potrivit legii că altceva ar 
determina cauza eficientă spre cauzalitate. Ce poate fi altceva 
libertatea voinței decât autonomia, adică proprietatea voinţei de a-şi 
fi sieşi lege? Dar judecata: voința îşi este, în toate acțiunile noastre, 
sieşi lege, indică numai principiul de a nu acţiona conform altei 
maxime decât conform aceleia care se poate avea pe sine însăşi ca o 
lege universală. Dar aceasta este tocmai formula imperativului 
categoric şi principiul moralității: astfel o voinţă liberă şi o voință 
supusă legilor morale este unul şi acelaşi lucru.”2 Prin urmare, 
voinţa şi acțiunea „nu sunt libere” dacă sunt determinate printr-un 
singur obiect dat al dorinţei, printr-un stimul particular „material”; 
ele sunt libere dacă se lasă determinate prin ideea de totalitate a 
determinărilor scopului şi prin cerința unităţii lor. Căci, în primul 
caz, unicitatea fenomenului mecanic, aşa cum îl atribuim lumii 
fizice a lucrurilor, nu este încă depăşită. Aşa cum trăsăturile şi 
schimbările unei substanţe corporale urmează una alteia şi provin 
una din cealaltă, cum starea următoare este deja conținută în cea 
precedentă şi este deductibilă din aceasta după o regulă cantitativă a 
conservării, la fel se derulează aici şirul impulsurilor şi aspirațiilor 
„interioare”. Stimulul obiectiv dat declanşează instinctul lui cores- 
punzător, şi acesta, la rându-i, declanşează o anumită acțiune cu aceeaşi 
necesitate pe care o gândim în cazul împingerii şi apăsării corpu- 
rilor. Unde acțiunea stă însă sub ideea autonomiei, sub revendicarea 
a ceea ce trebuie să fie, orice analogie de acest fel îşi găseşte limitele. 
Fiindcă aici nu se desfăşoară în mod simplu şirul momentelor 


2 Idem, p. 255. 


KANT. VIAŢA SI OPERA 264 


temporale şi al conținuturilor empirice singulare instituite în aces- 
tea; aici nu se transmite doar ceea ce a fost instituit într-un moment 
precedent asupra unui altul care-i succede, ci ne situăm în mijlocul 
unei abordări supratemporale, în care cuprindem într-o unitate atât 
trecutul, cât şi prezentul, la fel cum anticipăm în ea şi viitorul. 
Conform lui Kant, în orice judecată morală simplă întâlnim 
această trăsătură de bază. În orice astfel de judecată, „rațiunea pură 
[...] este în sine practică”, adică ea judecă ceea ce s-a întâmplat şi, 
deci, ceea ce ar trebui să se întâmple după ordinea empiric-cauzală, 
ca ceva pe care ea, din punctul de vedere al preciziei normei sale, are 
libertatea atât să-l accepte, cât şi să-l respingă.” Raportarea la un 
criteriu suprem al valorii, cert prin el însuşi, creează astfel oarecum 
o nouă dimensiune pentru orice abordare a factualului. În locul 
şirului curgător, mereu acelaşi, al evenimentelor pe care le urmărim 
în succesiunea lor şi pe care, conform principiului cauzalitätii al 
intelectului, îl putem forma într-o ordine obiectiv-temporală în care 
fiecărei componente îi este determinat momentul ei „anterior” şi 
„ulterior”, apare aici conceptul şi anticiparea unui sistem teleologic 
în care un element este prezent „pentru” un altul şi în care, în cele 
din urmă, toate scopurile particulare materiale se sintetizează în 
forma unei legitäti a scopului, a unei valori necondiționate. Adevă- 
rata voinţă liberă este voința care poate înțelege această valoare şi 
care poate să i se subordoneze: deoarece ea nu se mai supune de- 
terminatiilor accidentale, ci li se opune într-o spontaneitate pură. 
Iar cu aceasta, desigur, în acelaşi timp, ordinea „experientei” in 
cadrul căreia ne-a menţinut ferm Critica rațiunii pure şi, în special, 
deductia categoriilor, este depăşită; rămâne însă faptul că această 
depăşire nu rezultă din niciun dat teoretic, şi de aceea nu ne poate 
livra nici măcar un singur nou dat teoretic pentru construcția şi 
desăvârşirea noii lumi „inteligibile”. Desprinderea de experiență, de 
suma obiectelor empirice în spaţiu şi timp nu are loc prin intelect ca 
şi cum acesta ar descoperi acum un domeniu al cunoaşterii inde- 
pendent de condiţiile intuitiei sensibile, ci exclusiv prin voință, care, 


2! Critica raţiunii practice, ed. cit, p. 63. 

independent de toți stimulii sensibili şi de toate mobilurile empirice 
mnteriale, întrevede o posibilitate a aplicării sale. Voința este cea 
care depăşeşte deja de fapt, în fiecare dintre actele sale autonome, 
realitatea factualä, simpla „existentä” a lucrurilor, căci ea nu in- 
{ervine în ceea ce este dat, ci este orientată exclusiv spre sarcina 
morală care o ridică deasupra oricărui dat. Ea instituie această 
sarcină cu deplină forță şi puritate, nepäsätoare, în jurul obiectiei pe 
care se pare că o ridică împotrivă orice stare a ființei reale şi orice 
curs empiric de până acum al lucrurilor. Cine ar încerca să îm- 
piedice acest elan al voinței şi al ideii morale, făcând trimitere la 
limitele experienţei, ale posibilității de realizare,. aceluia ar trebui 
să i se răspundă cu primele idei fundamentale ale idealismului şi cu 
noua relație care s-a produs prin el între idee şi realitate. Nu este 
întâmplător faptul că, în acest context, Kant recurge la Platon - că 
se simte platonician şi vorbeşte aici ca atare. „Platon a observat foarte 
bine că facultatea noastră de cunoaştere simte o nevoie cu mult mai 
înaltă decât să silabisească numai fenomene în conformitate cu 
unitatea sintetică, pentru a le putea citi ca experiență, şi că rațiunea 
noastră se ridică în mod natural la cunoştinţe care merg cu mult 
mai departe decât poate să-i corespundă cândva vreun obiect pe 
care-l poate da experiența, dar care totuşi îşi au realitatea lor şi nu 
sunt nicidecum simple himere. Platon a găsit Ideile sale mai ales în 
tot ce e practic, adică se întemeiază pe libertate, care, la rândul ei, 
este supusă cunoasterilor, care sunt un produs propriu al rațiunii. 
Cine ar vrea să scoată conceptele virtuţii din experienţă, cine ar vrea 
să dea (cum de fapt au făcut multi) ca model pentru izvorul de 
cunoaştere ceea ce poate servi cel mult ca exemplu pentru o ex- 
plicatie imperfectă, acela ar face din virtute o fantomă echivocă, 
variabilă după timp şi împrejurări, inutilizabilă pentru o regulă. [...] 
Faptul că niciodată un om nu va acționa adecvat cu ceea ce conţine 
Ideea pură de virtute nu dovedeşte deloc că este ceva himeric în 
această Idee. Căci orice judecată asupra valorii sau nonvalorii mora- 
le nu este totuşi posibilă decât cu ajutorul acestei Idei; prin urmare, 
ea este în mod necesar la baza oricărui progres spre perfecțiunea 


KANT. VIAŢA ŞI OPERA 266 


morală, oricât de departe ne-ar ţine de ea obstacolele aflate în na- 
tura omenească şi al căror grad nu poate fi determinat. Republica 
lui Platon a devenit proverbială, ca un exemplu pretins izbitor de 
perfecțiune imaginară care nu-şi poate avea sediul decât în creierul 
unui gânditor fără ocupaţie, şi Brucker găseşte ridicolă afirmația 
filosofului că un principe n-ar guverna niciodată bine dacă nu ar 
participa la Idei. Dar am face mai bine să urmărim această idee mai 
îndeaproape şi (acolo unde eminentul bărbat ne lasă fără ajutor) s-o 
punem în lumină prin noi sträduinte decât s-o respingem ca inutilă 
sub pretextul mizerabil şi dăunător că este impracticabilä. [...] Dacă 
se face abstracţie de ceea ce este exagerat în expresie, avântul genial 
al filosofului de a se înălța de la contemplarea copiei pe care o pre- 
zintă ordinea fizică a lumii la legătura ei arhitectonică după scopuri, 
adică după Idei, e o trudă care merită stimă şi care e demnă de ur- 
mat; însă cu privire la principiile moralei, legislaţiei şi religiei, unde 
Ideile fac în primul rând posibilă experienţa însăşi (a binelui), deşi 
ele nu pot fi exprimate aici niciodată pe deplin, această încercare are 
un merit cu totul particular, pe care nu-l cunoaştem decât fiindcă îl 
judecăm tocmai după regulile empirice, care trebuie să-şi piardă 
valabilitatea, ca principii, în faţa acestor idei. Căci, în ce priveşte na- 
tura, experiența ne pune la îndemână regula şi este izvorul adevă- 
rului; dar în ce priveşte legile morale, experiența este (din nefericire!) 
mama aparentei şi este foarte reprobabilä tentativa de a scoate legile 
pentru ceea ce trebuie să fac din ceea ce se face sau de a voi să le 
limităm prin ceea ce se face. "22 

Diferenţa fundamentală dintre „cauzalitatea a ceea ce este” 
şi „cauzalitatea a ceea ce ar trebui să fie”, pe care se bazează ideea 
de libertate, este stabilită astfel cu toată exactitatea. Cauzalitatea a 
ceea ce ar trebui să fie nu îşi are limita în real, ci este orientată spre 
ireal, chiar spre ceea ce este imposibil empiric. De aceea, conținutul 
pur şi valoarea pură a „imperativului categoric” ar continua să 
existe şi atunci când experiența nu ne-ar livra nicio dovadă pentru 
faptul că un subiect real ar fi acționat vreodată conform lui — cum ea 


2 Vezi Critica rațiunii pure, pp. 283-286. 

nu poate niciodată, în realitate, să ne dea la modul riguros o astfel 
de dovadă, nu ne este permis să pătrundem în interiorul convinge- 
rilor celui care acționează şi să determinăm tipul „maximelor” care-l 
conduc. Legea morală rămâne totuşi dată „ca un fapt al raţiunii 
pure, de care suntem conştienţi a priori şi care e apodictic cert, chiar 
kupozänd că nu s-ar putea invoca în experiență niciun exemplu 
în care ea să fi fost exact urmată.”% De întregul declin al ideilor 
noastre de datorie nu ne poate apăra aici decât convingerea clară 
conform căreia, deşi n-au existat niciodată acţiuni care să izvorască 
din astfel de surse pure, cu toate astea, n-ar fi vorba nici aici despre 
faptul dacă s-ar întâmpla un lucru sau altul, „ci dacă rațiunea, ea 
însăşi şi independent de toate fenomenele, porunceşte ce trebuie să 
se întâmple; prin urmare, acțiuni despre care lumea n-a dat poate 
până acum niciun exemplu, despre a căror posibilitate chiar cel ce 
întemeiază totul pe experiență s-ar putea îndoi foarte mult, totuşi 
sunt poruncite cu îndărătnicie de raţiune.”2* Tocmai asta constituie 
realitatea specifică, proprie ideii de libertate, faptul că ea, întrucât 
nu se sperie de cerința aparentului imposibil, deschide prin aceasta 
adevăratul cerc al posibilului pe care empiristul îl crede închis în 
realul de până acum. Conceptul de libertate devine astfel — aşa cum 
îl exprimă prefața la Critica rațiunii practice — „motiv de indignare 
pentru toți empiristii, dar şi cheia celor mai sublime principii prac- 
tice pentru moraliştii critici, care înțeleg în acest mod că trebuie să 
procedeze neapărat rațional.”% Acest caracter sublim se conturează 
cel mai clar acolo unde legea căreia i se supune individul care vrea 
ceva, neagă şi anulează existența empirică a însuşi acestui individ — 
unde viața, ca existenţă fizică, este jertfitä Ideii. Doar într-o astfel 
de determinare prin motive exterioare şi suprasensibile ale acțiunii 
înțelegem la modul autentic existența suprasensibilă: lumea „inteli- 
gibilului” în sens critic. Această existenţă nu este inteligibilă decât 
prin mediul voinței pure. Dacă facem abstracţie de acest lucru, lumea 


23 Vezi Critica rațiunii practice, p. 78. 
24 Vezi Întemeierea metafizicii moravurilor, p. 218. 
25 Vezi Critica raţiunii practice, p. 39. 

inteligibilului se scufundă pentru noi, la fel cum nu mai există 
pentru noi nicio lume a formelor empirice, dacă facem abstracție de 
intuiţia pură a spaţiului — tot aşa cum nu există nicio „naturä” a lu- 
crurilor fizice altfel decât prin principiul cauzalitätii al intelectului. 
De aceea, şi aici, în centrul abordării singurului „absolut” la 
care ne poate conduce viziunea critică, specificul viziunii funda- 
mentale transcendentale este protejat. Această viziune consta în 
aceea că orice instituire a unui obiectiv a fost corelată cu o formă de 
bază a conştiinţei: că orice afirmaţie despre un existent trebuia să-şi 
caute întemeierea şi justificarea într-o funcție originară a rațiunii. 
Această relație este păstrată aici în totalitate. Conceptul unei lumi a 
intelectului — astfel explică Immanuel Kant exact şi concis — este doar 
o poziție pe care rațiunea se vede nevoită să o ia în afara feno- 
menelor, pentru a se concepe pe sine ca practică: „ceea ce n-ar fi 
posibil, dacă influențele sensibilităţii asupra omului ar fi determi- 
nante, dar ceea ce e totuşi necesar, dacă nu vrem să-i contestăm 
conştiinţa de sine însăşi ca inteligență, prin urmare ca o cauză 
raţională şi activă prin rațiune, adică ca o cauză acţionând liber”.2% 
Prin urmare, posibilitatea unei astfel de naturi suprasensibile nu 
are nevoie de nicio intuiție apriorică a unei lumi inteligibile care, în 
acest caz, ar trebui să fie pentru noi şi imposibilă ca suprasensibilä; 
mai mult, în maximele volitiei nu este vorba decât despre principiul 
determinant al voinţei, „dacă el este empiric sau este un concept al 
rațiunii pure (al conformităţii cu legea rațiunii pure în genere) şi 
cum ar putea fi el un concept.”2 Cu aceasta, este dată în mod com- 
plet explicația tezei kantiene atât de mult confundată şi greşit 
interpretată, cum că noi am fi indreptätiti să presupunem inteli- 
gibilul doar „în intenţie practică”. Cu privire la folosirea teoretică a 
rațiunii, „causa noumenon” rămâne totuşi un concept vid, deşi unul 
posibil şi care poate fi gândit. Oricum, întrucât avem nevoie de acest 
concept pentru întemeierea eticii, nu pretindem să cunoaştem 
teoretic natura unei fiinţe, în măsura în care are o voință pură; ne 


% Vezi Întemeierea metafizicii moravurilor, p. 267. 
27 Vezi Critica rațiunii practice, p. 77. 

este mai mult decât suficient doar s-o denumim, prin urmare să 
punem în legătură conceptul cauzalităţii cu cel al libertăţii (şi, ceea 
ce este inseparabil de el, cu legea morală ca principiul ei deter- 
minant).2 Cine iese în afara acesteia sau doar tinde spre ea; cine 
încearcă o descriere a lumii inteligibile, în loc să o gândească ca nor- 
mă şi sarcină a acțiunii sale; cine vede în ea o existență a obiec- 
telor, in loc de o ordine conform scopului a inteligentelor libere, ca 
personalităţi morale: acela a părăsit terenul filosofiei critice. Prin 
libertate, a cărei realitate obiectivă ni se anunţă în legea morală 
„oarecum ca un fapt”, este, desigur, desemnată şi determinată, in 
raport cu lumea fenomenală, o sferă a „în sinelui”. Însă nu ne putem 
apropia de ea prin intuiție şi gândire, ci doar prin acțiune; o putem 
înțelege nu în forma „lucrului”, ci doar în cea a scopului şi a sar- 
cinii. Dacă am păstra mereu prezent în minte acest raport, într-o 
deplină claritate, am fi scutiți de câteva dificultăți şi de câteva spe- 
culatii subtile asupra teoriei lui Kant despre „lucru în sine” - care, 
desigur, în această expresie, este paradoxală şi echivocă. În semni- 
ficatie practică, „în sinele” nu determină nicidecum „cauza transcen- 
dentală” a lumii fenomenale; conduce însă înapoi la „principiul 
inteligibil” al acesteia, întrucât doar prin el îi pot fi cunoscute sem- 
nificatia şi sensul, ne este indicat scopul ultim şi pentru orice volitie 
şi acțiune empirică. Aşadar, ceea ce se obține aici nu este o extindere 
a cunoaşterii despre obiectele suprasensibile date, ci o extindere a rati- 
unii teoretice şi a cunoaşterii acesteia cu privire la suprasensibil în 
genere. Ideile îşi pierd acum caracterul lor transcendent: ele devin 
„imanente şi constitutive, întrucât sunt principiile posibilității de a 
realiza obiectul necesar al raţiunii pure practice (Binele suveran)”.% 
Teoria lui Kant despre opoziția empiric-inteligibil are sem- 
nificatie doar în acest context general. Dacă ne imaginăm - cum a 
făcut-o Schopenhauer - caracterul inteligibil în maniera în care 
subiectul volitiv şi-ar fi dat o dată pentru totdeauna caracterul 


% Idem, pp. 86-87. 
2 Idem, p. 78. 
30 Idem, p. 162. 

determinant al fiinţei sale într-un act preistoric care stă la baza 
existenței sale empirice, de care rămâne acum legat inevitabil în 
lumea experienţei, am ajunge atunci astfel într-un labirint extrem 
de încurcat de întrebări metafizice. Căci nu avem nicio singură 
categorie care ne-ar putea explica şi interpreta un raport de acest fel 
„în sine”-fenomen, atemporal-temporal. Orice îndoială însă dispare 
îndată ce învățătura kantiană este şi în acest punct transpusă din 
nou de pe terenul metafizicii şi al misticii în cel al eticii pure; dacă 
este privită în sensul in care au inteles-o Schiller şi Fichte. Doar 
atunci vedem că importanţa caracterului inteligibil nu ne trimite 
într-un trecut mitic, ci în viitorul etic. El ne conduce spre certi- 
tudinea faptului sarcinii noastre practice infinite. Una şi aceeaşi 
acțiune se află, pe de o parte, sub constrângerea cauzelor trecute şi 
revolute, în timp ce pe de altă parte, sub punctul de vedere al sco- 
purilor viitoare şi al unităţii lor sistematice. În primul caz, acțiunea 
îşi primeşte semnificația empirică a existenţei, în al doilea, caracterul 
ei de valoare; în primul caz, ea aparține şirului evenimentelor, în cel 
de-al doilea, ordinii inteligibile a ceea ce ar trebui să fie şi deter- 
minării ideale libere. 

Pentru această dublă formă a judecării, Kant se poate baza 
din nou aici pe maxima conştiinţei populare. Pretentia legitimă 
însăşi a raţiunii umane comune la libertatea voinței - aşa explică el 
- se întemeiază pe conştiinţa şi premisa admisă a independenţei 
rațiunii de cauze şi instincte sensibile, determinante subiectiv. Omul, 
imaginându-se înzestrat cu o voință autonomă, se situează astfel 
într-o altă ordine a lucrurilor şi într-un raport față de cauzele 
determinante de un cu totul alt fel decât atunci când se percepe ca 
fenomen în lumea simţurilor şi supune cauzalitatea sa determinării 
exterioare după legile naturii. Faptul că trebuie să-şi reprezinte şi să 
gândească totul în această dublă manieră nu conține nici cea mai 
mică contradicţie; deoarece, în primul caz, se sprijină pe conştiinţa 
de sine ca obiect afectat prin simțuri, în al doilea, pe conştiinţa de 
sine ca inteligenţă, adică ca un subiect activ care, utilizând rațiunea, 
este independent de legătura pasivă cu impresiile sensibile! Cu 


3i Vezi Întemeierea metafizicii moravurilor, p. 266. 

uceasta, determinarea obiectului are loc şi aici conform caracteris- 
Licii de bază a metodicii transcendentale, prin intermediul analizei 
judecății. Dacă judec că o anumită acţiune pe care am făcut-o ar fi 
lrebuit să nu o fac, atunci o astfel de afirmație ar fi lipsită de sens, 
dacă în ea, „eul” ar fi luat doar în semnificație simplă. Deoarece eul, 
ca fenomen sensibil-empiric, ca voință determinată în aceste con- 
ditii, trebuia să îndeplinească acțiunea: dacă am cunoaşte în totalitate 
caracterul empiric al unui om, atunci i-am putea determina dinainte 
acțiunea la fel de exact cum putem calcula anticipat o eclipsă de 
soare sau de lună. În realitate, însă, în judecată este instituit şi vizat 
un cu totul alt raport. Acţiunea este respinsă, având în vedere că în 
ca erau determinante doar motivele corespunzătoare momentului 
respectiv, singular şi accidental, care n-au mai luat în consideraţie 
întregul principiilor teleologice determinante. Eul şi-a negat adevă- 
rata „esentä”, cea inteligibilă, lăsându-se stăpânit de această acci- 
dentalitate de moment a unei situaţii particulare şi a unui singur 
impuls: el produce acelaşi lucru, în măsura în care, din unitatea pos- 
tulată a „caracterului” său, examinează şi apreciază maniera 
particulară de acțiune. Astfel, „inteligibilul”, unitatea gândită a 
determinatiilor normei, apare ca etalonul permanent căruia îi subsu- 
măm orice element empiric. Fenomenul este raportat la noumenon 
ca la principiul său propriu-zis; nu în sensul că astfel s-ar cunoaşte 
un substrat suprasensibil dat, ci în sensul că, doar aşa este stabilită 
semnificația sa valorică propriu-zisă, poziția sa în „imperiul sco- 
purilor”. 

Faptul că totuşi persistă în forță ideea de „mundus intelli- 
gibilis”, aşa cum a existat ea începând cu disertatia, că ideea a ceea 
ce ar trebui să fie se concentrează în genere în prezentarea unei 
„lumi”, se datorează unei cauze profund metodice. Căci acolo unde 
analiza critică ne revelează şi ne face inteligibilă o manieră specifică 
a judecății, ea atribuie acestei forme a judecății şi o formă parti- 
culară a „obiectului”. Această obiectivare este o funcție de bază a 
rațiunii pure teoretice la care nu putem renunţa; desigur, trebuie să 
distingem însă în fiecare caz singular cărei sfere de valabilitate îi 
aparțin cunoaşterea şi judecata şi, totodată, care, conform acestui 


KANT. VIAŢA ŞI OPERA 272 


lucru, este genul de existență care se întemeiază pe aceasta. Pentru 
domeniul rațiunii practice, Kant a făcut această cercetare în acea 
secțiune importantă pe care o intitulează Tipologia facultăţii de ju- 
decare pure practice. Opoziția in obiectivarea în sensibil si in su- 
prasensibil este făcută aici cunoscută pe baza opoziţiei dintre „tip” şi 
„schemă”. Lumea experienţei, lumea fizicii şi a ştiinţei naturii în 
genere se constituie pentru noi prin aceea că intelectul îşi rapor- 
tează principiile universale la intuitiile pure ale spațiului şi timpului 
- că le înscrie oarecum acestor forme fundamentale pure. Con- 
ceptele empirice ale „lucrului” şi ale însuşirilor şi schimbărilor sale 
fizice iau naştere în măsura în care noi „umplem” categoriile pure 
de substanță şi accident, de cauză şi efect cu un conținut concret- 
intuitiv: în măsura în care nu gândim substanţa doar ca purtător 
şi ca subiect pur logic al caracteristicilor singulare, ci ca permanenţă şi 
durată; iar cauzalitatea nu doar ca raport al „temeiului” cu „înte- 
meiatul” şi dependentul, ci ca determinare a raporturilor obiective 
temporale într-o succesiune empirică de fenomene. Dacă este vorba 
despre caracteristicile inteligibilului, orice astfel de formă de insti- 
tuire a obiectului ne este refuzată. Până şi aici există un analogon al 
legii naturii, aşa cum cea mai cunoscută formulă a „imperativului 
categoric” cere voinței să acționeze ca şi cum maxima acțiunii sale 
trebuie să devină prin el „lege universală a naturii”.*2 Însă, „natura” 
vizată aici nu este existența sensibilă a obiectelor, ci relația siste- 
matică a scopurilor singulare şi sinteza lor armonică într-un „scop 
final”. Ea este un prototip, un tip la care raportăm orice determi- 
nație particulară a voinţei, şi nu un prototip existent obiectiv care se 
lasă observat pentru sine, independent de această relație practică. 
Ceea ce ea are în comun cu lumea fizic-sensibilă este doar momentul 
„permanentei”, al unei ordini de nezdruncinat pe care ne-o imagi- 
näm în ambele deopotrivă - însă, într-un caz, este vorba despre o 
ordine pe care o contemplăm ca existând în afara noastră, în celă- 
lalt, despre una pe care o producem activ pe baza autonomiei legii 
morale. 


32 Idem, p. 228. 

Este permisă astfel utilizarea naturii lumii simţurilor ca tip 
nl unei naturi inteligibile „atâta timp cât nu extind asupra acesteia 
din urmă intuitiile şi ce depinde de ele, ci raportez la ea numai forma 
legalităţii în genere [...]”.% Dar dacă are loc acest transfer şi lăsăm 
limitele sensibilului şi ale suprasensibilului să se întrepătrundă 
imperceptibil — rezultă atunci din nou, cu necesitate internă, acea 
formă a misticii pe care Kant o combätuse neîntrerupt începând cu 
Visurile unui vizionar. În măsura în care ceea ce ar trebui să fie este 
transformat într-o imagine, îşi pierde forța sa productivă, „regula- 
livă”. Pe această cale ajungem la „misticismul rațiunii practice” 
care transformă în schemă ceea ce servea doar ca simbol, adică atri- 
buie observaţii reale, însă nu sensibile (ale unui imperiu impercep- 
tibil al lui Dumnezeu) aplicării conceptelor morale, trecând într-o 
stare de exaltare. Iar în acest sens, este important şi caracteristic 
din punct de vedere metodic faptul că spre o astfel de exaltare 
mistică nu ne seduce de exemplu teoria pură a aprioritätii, ci invers, 
întemeierea pur empiristă a eticii, concepția despre morală ca teorie 
a fericirii. Întrucât această viziune nu cunoaşte decât motive sensi- 
bile, ea nu poate depăşi niciodată descrierile sensibile, în orice salt 
aparent deasupra experienţei şi în orice reprezentare a unui „dincolo” 
al simţurilor. Dacă rațiunea practică, condiționată patologic, adică 
guvernând numai interesul înclinațiilor sub principiul sensibil al 
fericirii, ar fi pusă ca fundament, atunci paradisul lui Mohamed sau 
contopirea (unirea dizolvantă) a teosofilor şi a misticilor cu divini- 
tatea, după cum îi place fiecăruia, i-ar impune rațiunii monstruozi- 
tätile lor; şi ar fi tot aşa de bine să n-o avem deloc decât s-o lăsăm 
astfel pradă tuturor himerelor.3* Şi să nu ne temem că, renunțând 
la astfel de suporturi sensibile, imperativul pur etic ar rămâne ab- 
stract şi formal, adică ineficient. „De aceea, este fără temei teama 
că” - iar în cuvinte de acest fel, avem acces total la filosoful Kant - 
„dacă lipsim moralitatea de tot ceea ce o poate recomanda sim- 
turilor, atunci ea nu va avea forță de mobilizare, nu va emotiona si 


33 Vezi Critica raţiunii practice, p. 100. 
34 Idem, p. 148. 

va găsi doar o aprobare rece, lipsită de viață. Dimpotrivă, acolo unde 
simțurile nu mai văd nimic în fața lor, rămânând doar ideea 
inconfundabilă şi de neşters a moralității, ar fi necesară mai curând 
temperarea elanului unei imaginatii nelimitate, pentru a nu o lăsa 
să fie cuprinsă de entuziasm, decât căutarea de sprijin pentru aceste 
idei în imagini şi mijloace puerile, căutare determinată de teama că 
ele ar fi lipsite de forță. [...] Această intruchipare pură, doar nega- 
tivă a moralității [...] exclude pericolul fanatismului, care este greşeala 
de a voi să vezi ceva dincolo de hotarele sensibilităţii, adică de a dori 
să visezi conform principiilor (a divaga păstrând raţiunea), tocmai 
pentru că întruchiparea moralității este doar negativă. Căci im pene- 
trabilitatea ideii de libertate face imposibilă orice intruchipare 
pozitivă; legea morală în sine constituie pentru noi un factor de 
determinare suficient şi originar, care nici nu ne permite să căutăm 
un altul în afara ei.”” 

Teoria lui Kant se sfârşeşte şi aici în ceva „impenetrabil”; 
este însă un cu totul alt raport decât cel cu care ne-am întâlnit 
în cadrul criticii rațiunii teoretice. Dacă vorbim despre „lucrul în 
sine”, dacă afirmăm despre el o formă a existenţei şi, dimpotrivă, 
cognoscibilitatea sa este contestată, ne confruntăm cu dificultăți 
aparent insolvabile; căci şi instituirea simplei lui existente, făcând 
abstracție de determinarea sa mai îndeaproape, nu se lasă realizată 
decât în acele forme ale cunoaşterii a căror utilizare transcendentă 
critica raţiunii pure vrea să o elimine. În domeniul teoriei kantiene 
a libertăţii suntem scutiţi însă de acest conflict. Inclusiv libertatea şi 
legea morală prezentate în imperativul categoric trebuie recu- 
noscute în sens kantian, ca insondabile. Ele înseamnă pentru noi 
„cauza” ultimă pentru orice existenţă şi fenomen, raportând feno- 
menul la scopul său final şi ancorându-l într-o valoare supremă; 
însă, pentru ele însele, nu se mai poate cerceta nimic cu privire la un 
de ce următor. Astfel, în sens pur logic, ne-am încurcat aici într-un 
„Ben de cerc” din care, după cum se pare, nu se poate ieşi. Presupunem 


% Vezi Critica facultăţii de judecare, Editura Trei, 1995, traducere de Vasile Dem. 
Zamfirescu şi Alexandru Surdu, pp. 113-114. 

ci suntem liberi în ordinea cauzelor eficiente, pentru a ne imagina 
În ordinea scopurilor sub legile morale şi ne imaginăm, după aceea, 
en supuşi acestor legi, deoarece ne-am atribuit libertatea voinței. 
„|...] căci libertate şi legislație proprie a voinței sunt ambele auto- 
nome, prin urmare concepte care se pot substitui unul altuia, dar 
tocmai din această cauză nu ne putem servi de unul pentru a-l ex- 
plica pe celălalt şi a-i arăta principiul. Tot ceea ce putem face este să 
reducem la un singur punct de vedere logic (cum se reduc fracțiuni 
diferite de aceeaşi valoare la cea mai simplă expresie).”’* Această 
dilemă logică nu trebuie să ne inducă în eroare în volitia şi acțiunea 
noastră. Pentru „faptul” libertăţii nu mai avem nevoie aici de nicio 
ultă explicație, deoarece indescriptibilul s-a realizat deja pentru noi. 
Limita cunoaşterii nu este o limită a certitudinii: căci o mai mare 
certitudine decât cea pe care ne-o asigură sinele nostru moral, 
personalitatea noastră autonomă, nu poate exista pentru noi. Ra- 
tiunea şi-ar depăşi toate limitele dacă s-ar încumeta să explice cum 
rațiunea pură ar putea fi practică, lucru care ar fi identic cu încer- 
carea de a explica cum este posibilă libertatea. Deoarece modul în 
care o lege ar putea fi pentru sine şi nemijlocit factor determinant al 
voinței, modul în care ar trebui să ne reprezentăm teoretic şi pozitiv 
acest gen de cauzalitate nu se mai lasă înțeles printr-un alt dat 
oarecare, care poate fi arătat teoretic, ci putem şi trebuie să pre- 
supunem că o astfel de cauzalitate ar fi doar prin legea morală şi în 
scopul ei.” „Impenetrabilul” nu ni se mai opune acum în caracterul 
său abstract de lucru ca o esenţă substanțială necunoscută, ci ni se 
dezvăluie în legea ultimă a inteligenţei noastre ca personalitate 
liberă şi, cu aceasta, deşi este inexplicabil mai departe, devine totuşi 
inteligibil interior. Prin urmare, nu înţelegem necesitatea practică 
necondiționată a imperativului moral; „dar concepem totuşi incon- 
ceptibilitatea lui, iar aceasta este tot ceea ce se poate cere pe bună 
dreptate unei filosofii care năzuieşte în principii să înainteze până la 
limitele ultime ale raţiunii omeneşti.”* Este necesar să pätrundem 


% Vezi Întemeierea metafizicii moravurilor, p. 259. 
31 Vezi Critica raţiunii practice, p. 102. 
38 Vezi Intemeierea metafizii moravurilor, p. 273. 

însă până în acest punct, şi pentru a împiedica rațiunea, pe de o 
parte, să caute în lumea sensibilă, în dauna moravurilor, cauza su- 
premă de acțiune şi un interes inteligibil, însă empiric, „iar pe de 
altă parte, pentru ca ea să nu fâlfâie neputincioasă aripile în spațiul 
vid pentru ea al conceptelor transcendente sub numele lumii inte- 
ligibile, fără a se urni din loc şi să nu se piardă printre himere.”* In 
acest punct, întunericul înțelegerii teoretice dispare pentru noi în ac- 
tiune: vom avea însă parte de lumină atâta timp cât ne vom afla în 
mod real în mijlocul acţiunii şi nu vom încerca să o transformăm din 
nou în speculaţii abstracte. 

Unde se sfârşeşte cunoaşterea apare astfel „credința morală 
rațională” care pleacă de la libertate ca fapt fundamental, nu pentru 
ca de aici să concluzioneze certitudinea lui Dumnezeu şi a nemuririi, 
ci să o revendice. Caracterul acestor postulate cu care Kant îşi încheie 
expunerea etică, pare mai întâi, din punct de vedere pur metodic, 
îndoielnic determinat. Căci pentru ideile de libertate poate exista, în 
sens strict, tot atât de puțin o completare ulterioară ca şi o inte- 
meiere ulterioară. Imperiul a ceea ce ar trebui să fie este limitat şi 
complet epuizat prin această idee, în calitate de principiu suprem, 
însă de la el nu se poate ajunge la imperiul a ceea ce este decât 
printr-o weraßaoıg eıg aAAo yevog. Bineînţeles, pentru Kant nu mai 
rămâne nici cea mai mică îndoială în privința faptului că in concep- 
tul de Dumnezeu nu poate fi dat niciun alt nou fundament, mai 
stabil, al ideii de libertate decât cel care se află în conştiinţa şi in 
valoarea legii morale înseşi. Acest concept nu trebuie să deducă 
valabilitatea ideii de autolegiuire de la o realitate metafizică supre- 
mä; ci trebuie doar să pronunţe şi să garanteze aplicabilitatea acestei 
idei la realitatea empiric-fenomenalä. Voința pură nu se lasă deter- 
minată prin ceea ce ea decide, prin cântărirea oportunității şi prin 
prevederea consecințelor empirice ale acţiunii, căci pe ea o caracte- 
rizează chiar faptul că nu îşi primeşte valoarea de la ceea ce ea cau- 
zează sau realizează, nu prin capacitatea sa de a atinge un anumit 
scop propus, ci doar prin forma volitiei înseşi, prin convingerea şi 


3 Idem, p. 270. 

maxima din care izvorăşte. Utilitatea sau lipsa de eficiență nu poate 
udăuga şi nici lua ceva acestei valori.“ Pe cât de puţin însă voința 
însăşi, în decizia sa, se face dependentă de luarea în considerare a 
succesului, pe atât de puţin putem noi, pe de altă parte, gândind şi 
acționând practic, să nu acceptăm întrebarea dacă în genere 
realitatea empirică dată a lucrurilor este capabilă să realizeze pro- 
gresiv scopul voinței pure. Dacă ceea ce este şi ceea ce ar trebui să fie 
sunt sfere complet separate, atunci ideea că ele s-ar putea exclude 
pentru totdeauna, că poruncii a ceea ce ar trebui să fie, a cărei vala- 
bilitate necondiționată nu admite tocmeală, i-ar fi impuse limite de 
nedepăşit pentru realizarea sa, în domeniul existenței, cel puţin nu 
conține nicio contradicţie logică. Convergenta finală a ambelor şiruri, 
afirmaţia că ordinea naturii ar conduce şi ar trebui să conducă în 
cele din urmă, în cursul ei empiric, la o stare a lumii conformă cu 
ordinea scopurilor, nu mai poate fi astfel demonstrată, ci doar 
postulată. Iar conform lui Kant, conținutul acestei cerințe constituie 
sensul „practic” al conceptului de Dumnezeu. Dumnezeu nu este 
gândit aici drept creator, drept explicaţie a „începutului” lumii, ci ca 
garanţie a scopului ei moral şi a „sfârşitului” ei. Binele suprem în 
lume, concordanța finală între „fericire” şi „meritul de a fi fericit” 
este posibilă doar dacă este presupusă o cauză supremă a naturii care 
are o finalitate în conformitate cu convingerea morală. Prin urmare, 
postulatul posibilităţii binelui suprem dedus (a celei mai bune lumi) 
este în acelaşi timp postulatul realității unui bine suprem originar, 
respectiv existența lui Dumnezeu“! Această presupunere nu este 
despre moralitate, însă este necesară prin ea. Trebuie să presupu- 
nem o cauză morală a lumii, pentru a stabili un scop final în confor- 
mitate cu legile morale; şi atâta timp cât acest scop este necesar, 
trebuie presupusă cu necesitate (adică în acelaşi grad şi din aceeaşi 
cauză) şi legea morală.“ Cu aceasta, intenţia nu este nici aici, în niciun 
caz, de a-l concepe pe Dumnezeu, în sens metafizic, ca substanța 


4% Vezi Întemeierea metafizicii moravurilor, pp. 202-203. 
41 Vezi Critica raţiunii practice, p. 150 şi urm. 
12 Vezi Critica facultăţii de judecare, p. 300. 

infinită cu atributele şi proprietăţile sale, ci de a vrea să ne determi- 
năm pe noi înşine şi voința noastră în funcţie de acestea.“ Conceptul 
de Dumnezeu este forma concretă sub care ne reprezentăm sarcina 
morală inteligibilă şi îndeplinirea ei empirică progresivă. 

Conform lui Kant, o semnificație similară îi revine şi ideii de 
nemurire: deoarece şi ea se naşte pentru noi, în măsura în care îm- 
brăcăm ideile despre infinitatea determinării noastre, despre sarcina 
infinită care îi este impusă ființei raționale, în forma duratei şi eter- 
nitätii. Conformitatea totală a voinţei cu legile morale este o per- 
fectiune de care o ființă rațională a lumii simţurilor nu este capabilă 
în niciun moment al existenței sale: „cum este totuşi cerută ca 
practic necesară, ea nu poate fi întâlnită decât într-un progres mer- 
gând la infinit către acea conformitate deplină şi, după principiile 
rațiunii pure practice, este necesar să se admită un astfel de progres 
practic ca obiectul real al voinţei noastre.”* Mai mult decât în orice 
alt loc al sistemului său, Kant se află aici în continuitatea concepţiei 
filosofice despre lume a secolului al XVIII-lea. Şi el, la fel ca Lessing 
în Educația speciei umane, constată în ideea nemuririi cerința unei 
posibilități infinite de evoluţie a subiectului moral; şi la fel ca 
acesta, refuză să facă din această idee factor determinant al voinței 
morale, care, pentru speranța viitorului, trebuie să urmeze mai mult 
legea imanentä autoimpusä.” Forţa faptei morale trebuie să fie în 
acest punct, ea însăşi, dovadă suficientă. Orice impuls străin şi 
extern care i-ar fi adăugat ar trebui să o vlăguiască şi să o dezo- 
rienteze în sine. Presupunând că ar exista un mijloc de a demonstra 
prin argumente logice nemurirea individului, astfel încât să devină 
un fapt neîndoielnic, din punctul de vedere al acţiunii, s-ar pierde 
mai mult decât s-ar câştiga. Încălcarea legii morale, în certitudinea 
unei viitoare dreptäti penale, ar fi imediat evitată, ceea ce a fost po- 
runcit ar fi fost realizat; „dar cum simtämäntul din care trebuie să 
se întâmple acțiunile, nu poate fi insuflat în noi prin niciun fel de 


43 Idem, p. 286. 
4 Vezi Critica rațiunii practice, pp. 149-150. 
35 Vezi mai sus, capitolul al doilea, „Critica metafizicii dogmatice”. 

poruncă [...], cele mai multe dintre acţiunile conforme legii s-ar face 
din frică, puţine numai din speranţă şi niciuna din datorie, iar o 
valoare morală a acţiunilor, singura de care depinde valoarea per- 
soanei şi chiar aceea a lumii în ochii înțelepciunii supreme, nu ar 
mai exista. Purtarea oamenilor, atâta timp cât natura lor ar rămâne 
uşa cum e, ar fi deci transformată într-un simplu mecanism în care, 
ca şi într-o piesă de marionete, totul ar gesticula bine, dar unde în 
figuri nu s-ar întâlni totuşi viață.” Astfel, însuşi momentul in- 
certitudinii, care, în sens pur teoretic, este fixat ideii de nemurire, 
eliberează viața noastră de rigiditatea cunoaşterii abstracte şi îi dă 
culoarea fermitätii şi a faptei. „Credinţa rațională practică” ne ghi- 
dează în acest punct orice deducție logică, deoarece ea, pornind direct 
din centrul acţiunii, pătrunde din nou nemijlocit în domeniul acti- 
unii, determinându-i direcţia. 

Sistemul critic al eticii se încheie odată cu teoria postu- 
latelor — să trecem aici încă o dată în revistă fazele principale din 
evoluția concepției etice despre viaţă a lui Kant. În acest scop, pro- 
blema nemuririi ne poate servi drept fir conducător, întrucât stră- 
bate toate momentele speculatiei kantiene. Ea apare deja în prima 
perioadă, orientată în esență spre ştiinţa şi filosofia naturii: ima- 
ginea despre lume a astronomiei moderne, cosmologia şi cosmofizica 
lui Newton serveşte drept fundament pentru consideratiile meta- 
fizice despre permanenta şi capacitatea evolutivă a sufletului. Lu- 
mea a ceea ce este şi a ceea ce ar trebui să fie încă nu sunt separate 
aici, ci privirea trece direct de la una la cealaltă. Opozitiile dintre ele 
se anulează în unitatea dispozitiei estetice care stă la baza acestei 
abordări a lumii. „Oare sufletul nemuritor - astfel încheie Kant 
Istoria generală a naturii şi teoria cerului — trebuie să rămână legat 
în toată infinitatea duratei lui viitoare de acest punct al cosmosului, 
de Pământ? [...] Cine ştie dacă nu îi este hărăzit să cunoască 
vreodată îndeaproape acele îndepărtate sfere ale construcției lumii, 
precum şi excelența alcătuirii lor, lucruri ce îi incită curiozitatea de 
la distanță? Poate că în jurul lor se formează alte câteva sfere ale 

sistemului planetar, pentru ca, după scurgerea completă a timpului 
prescris existenței noastre aici, să ne pregătească noi locuinţe în alte 
ceruri. Cine ştie dacă acei trabanti nu se învârt în jurul lui Jupiter 
pentru ca vreodată să ne lumineze? [...] Într-adevăr, dacă sufletul ne 
este plin de asemenea concepţii, atunci privirea unui cer înstelat 
într-o noapte senină produce un fel de satisfacție pe care nu o simt 
decât sufletele nobile. În liniştea generală a naturii şi a simţurilor, 
facultatea ascunsă a cunoaşterii a spiritului nemuritor vorbeşte o 
limbă ce nu poate fi numită şi dă concepte nedesfăşurate, care pot fi 
simţite, însă care nu se pot descrie.” Pentru Kant, se produce deja 
aici acea analogie curentă pe care Critica rațiunii practice a expri- 
mat-o şi dezvoltat-o mai târziu în celebrele cuvinte-cheie. „Cerul 
înstelat deasupra mea şi legea morală în mine” se indică reciproc şi 
servesc unul altuia spre interpretare. „Pe ambele nu am voie să le 
cercetez şi să le presupun numai, ca şi când ar fi învăluite în întu- 
necimi sau situate în extravagant, în afara orizontului meu; le văd 
în fața mea şi le leg nemijlocit cu conştiinţa existenței mele. Primul 
începe din locul pe care-l ocup în lumea sensibilă externă şi lărgeşte 
conexiunea în care mă aflu, în spațiul imens de lumi peste lumi şi de 
sisteme peste sisteme, şi pe deasupra în durata ilimitată a mişcărilor 
lor periodice, a începutului şi duratei lor. Al doilea începe de la eul 
meu invizibil, de la personalitatea mea şi mă reprezintă într-o lume 
care are o adevărată infinitate, de care numai intelectul îşi poate da 
seama şi de care (iar prin ea, în acelaşi timp, şi cu toate acele lumi 
vizibile) mă recunosc legat, nu ca în prima, numai contingent, ci în 
chip universal şi necesar.” Dacă reținem aceste cuvinte, alături de 
consideratiile finale din Istoria generală a naturii şi teoria cerului, 
atunci, în orice înrudire profundă a dispozitiei intelectuale funda- 
mentale, se clarifică în acelaşi timp progresul decisiv realizat prin 
Critica rațiunii pure. Observarea naturii şi observarea scopului sunt 
acum tot atât de unite pe cât de separate, legate, cât şi opuse una 
alteia. Această dublă determinare trebuie reținută, dacă pe de o 


+1 Istoria generală a naturii şi teoria cerului, p. 368 şi urm. 

parte, ştiinţa, în propriul ei domeniu, vrea să fie ferită de orice 
utacuri străine, de orice explicaţie prin scopuri transcendente - şi 
dacă, pe de altă parte, moralitatea vrea să fie păstrată în forța mo- 
tivelor ei pure şi specifice. Ni se permite la fel de puţin să punem 
întrebări cu privire la „interiorul naturii”, necondiționat, spiritual 
care este şi rămâne mai mult „o simplă iluzie”*, la fel cum, pe de 
ultă parte, pentru imperiul libertăţii şi al ceea ce ar trebui să fie, nu 
avem voie să căutăm niciun fel de alte justificări şi explicaţii decât 
cele care se află în conţinutul legii morale supreme. Ambele cerințe 
au fost încălcate în evoluţia culturii empiric-istorice. „Reflectia asu- 
pra lumii a început de la spectacolul cel mai splendid pe care pot să-l 
prezinte simțurile omeneşti şi pe care poate să-l cuprindă în marea lui 
întindere intelectul nostru şi a sfârşit cu astrologia. Morala a înce- 
put cu cea mai nobilă proprietate a naturii morale, a cărei dezvoltare 
şi cultură vizează foloase infinite şi s-a încheiat cu fanatismul sau cu 
superstitia.””° Doar critica rațiunii teoretice şi a celei morale ne 
poate apăra de aceste căi greşite — poate să ne împiedice ca, în loc să 
explicăm matematic şi mecanic rotația corpurilor cereşti, să o explicăm 
prin forte spirituale şi inteligente conducătoare şi ca, pe de altă parte, 
să încercăm să descriem în imagini sensibile legile pure ale ceea ce 
ar trebui să fie şi ale ordinii inteligibile care ni se revelează în ele. 
A înţelege bine această diferență, acest „dualism” între idee şi expe- 
rientä, între ceea ce este şi ceea ce ar trebui să fie si a afirma in şi 
prin el unitatea rațiunii reprezintă acum sarcina cea mai generală 
pe care şi-o propune sistemul critic. 

Odată cu această unitate obiectivă a sistemului său, între- 
zărim acum şi unitatea personalităţii lui Kant, caracterul omului cu 
simţ critic incoruptibil pentru adevăr şi cu convingerea sa morală de 
nezdruncinat şi netulburată de nicio îndoială, cu rigurozitatea cum- 
pătată a gândirii şi entuziasmul voinței. În decursul evoluţiei lui 
Kant ca gânditor şi scriitor, această dublă trăsătură a ființei sale s-a 
conturat tot mai determinat. În operele de tinereţe, cele în care, 

alături de gândirea analitică, mai domină încă şi deplina forță a fan- 
teziei sintetice, ideile lui Kant se lasă adesea antrenate într-o exube- 
rantä aproape lirico-entuziastă: iar în Istoria generală a naturii şi 
teoria cerului, numeroase trăsături mai indică faptul că ne aflăm 
aici în perioada sentimentalismului. Însă, cu cât Kant progresează, 
cu atât mai mult se desparte în această privință de tendința senti- 
mentală a epocii. În lupta împotriva idealurilor morale şi estetice ale 
epocii sentimentalismului, el stă acum alături de Lessing. În acest 
sens, este caracteristic mai ales modul în care, în prelegerile sale 
despre antropologie, preia şi confirmă renumita judecată pe care 
Lessing a emis-o despre Klopstock în Litteraturbriefen. Klopstock nu 
mai este demult pentru el „un adevărat poet”, deoarece i-ar fi re- 
fuzată adevărata forță a plăsmuirii: el ar impresiona doar „per 
Sympathie”, în măsura în care el însuşi vorbeşte ca un afectat. Dar 
şi mai nemilos se îndreaptă judecata literară şi etică a lui Kant îm- 
potriva întregului gen al „scriitorului de romane”, care, precum 
Richardson, proiectează în personajele sale imagini ale unei perfec- 
tiuni ideale şi care, prin acestea, vizează să incite voința spre emulatie. 
Pentru el, toți aceşti „maeştri în genul de scriitură sentimentală şi 
afectată” sunt doar „mistici ai gustului şi sentimentului”. Căci, 
fireşte, sentimentele stârnesc lacrimi, însă nimic în lume nu se uscă 
mai repede decât lacrimile; dimpotrivă, principiile acțiunii trebuie 
construite pe concepte: „[...] pe orice altă bază nu se pot produce 
decât apucături care nu pot da persoanei niciun fel de valoare mo- 
rală, ba nici măcar o încredere în sine însăşi, fără care nu poate avea 
loc conştiinţa simtämäntului ei moral şi a unui astfel de caracter, 
binele suveran in om.”*? Asupra „rigorii” mult invocate şi mult 
deplânse a eticii kantiene se revarsă deplina lumină doar în acest con- 
text. Ea este reacția modului de gândire tipic masculin al lui Kant 
împotriva moleşirii şi räsfätului pe care le vedea domnind peste tot 


51 Pentru opiniile lui Kant despre Klopstock şi Richardson, vezi Otto Schlapp, Kants 
Lehre vom Genie und die Entstehung der „Kritik der Urteilskraft” [Teoria kantiană a 
geniului şi constituirea Criticii facultăţii de judecare], Göttingen 1901, pp. 170, 175 
şi 299. 

în jurul lui. În acest sens, el a fost înțeles, într-adevăr, de cei care au 
experimentat pe cont propriu valoarea si forța operei kantiene de 
eliberare. Nu doar Schiller, care deplânge categoric într-o scrisoare 
către Kant că, pentru o clipă, a putut câştiga „prestigiul unui ad- 
versar” al eticii kantiene%, ci şi Wilhelm von Humboldt, Goethe şi 
Hölderlin sunt de acord în această privință. Goethe preamăreşte ca 
„merit nepieritor” al lui Kant faptul că „a salvat morala din starea 
servilă şi fără vlagă în care căzuse prin simplul calcul al fericirii” şi, 
astfel, „ne-a reîntors din acea slăbiciune în care eram cufundaţi”.5* 
Aşadar, din punct de vedere istoric, însuşi caracterul „formal” al eticii 
kantiene s-a dovedit a fi adevăratul moment fertil şi eficient; chiar 
prin faptul că etica lui Kant înțelegea legea morală în cea mai mare 
puritate şi abstracţie a sa, ea a intervenit direct şi concret în viața 


naţiunii şi a epocii, dându-i o nouă direcţie. 


™ Vezi Fr. Schiller, Scrisoare către Kant din 13 iunie 1794, în Kant, Werke, vol. X 
(Briefe von und an Kant, partea a II-a: 1790-1803), ed. de Ernst Cassirer, Berlin 
1921, p. 241 şi urm. [„prestigiu ca adversar al dumneavoastră” (IX, p. 487)]. 

Critica facultăţii de judecare 


1. 


Intr-o scrisoare cätre Schütz din 25 iunie 1787, prin care 
anunță terminarea manuscrisului Criticii rațiunii practice, Kant 
refuză discutarea părții a doua a Ideilor lui Herder, în revista 
de literatură din Jena, argumentând că trebuie să se țină la distanță de 
orice activități secundare pentru a putea progresa înspre înteme- 
ierea criticii gustului. Astfel, în această perioadă, una dintre cele 
mai fertile ale vieţii sale, i se aglomerau marile sarcini literare şi 
filosofice. Nu există acum niciun moment de odihnă, ci consecința 
internă a evoluției ideii trimitea neîncetat, mai departe, la noi pro- 
bleme. Ceea ce marile spirite obişnuiau să-şi permită doar în epocile 
fericite ale tinereţii sau maturității, anume continua autodepăşire — 
Kant a experimentat, în sensul cel mai profund, mult mai târziu, în 
intervalul cuprins între şaizeci şi şaptezeci de ani. Operele acestei 
epoci arată forța creatoare a tinereţii unită cu maturitatea şi de- 
săvârşirea vârstei. Ele sunt în acelaşi timp construibile şi desăvâr- 
şibile: vizează simultan deschiderea de noi domenii de probleme şi a 
unei ordini arhitectonice tot mai determinate a materialului ideatic 
obținut. În ceea ce priveşte Critica facultății de judecare, la prima 
vedere pare că în ea această din urmă caracteristică le depăşeşte pe 
toate celelalte. Conceperea operei pare mai întâi determinată mai 
mult prin meditații asupra descompunerii sistematice a conceptelor 
principale şi fundamentale ale criticii decât prin descoperirea unei 

noi legitäti specifice a conştiinţei. Căci facultatea de judecare îşi pre- 
zintă prima delimitare conceptuală în funcție de o intermediere care 
upare între rațiunea teoretică şi rațiunea practică şi care vrea să le 
lege pe ambele într-o nouă unitate. Conform ideilor de bază ale teoriei 
critice, natură şi libertate, Sein şi Sollen trebuie să rămână sepa- 
rate. Se caută totuşi o poziție din care noi să le vedem nu atât în 
diferența lor, cât în relaţia lor mutuală, nu atât în separarea lor 
conceptuală, cât mai mult în raportul lor armonic. Deja prefața la 
Critica facultății de judecare o tratează ca pe un „mijloc de legătură 
a celor două părți ale filosofiei într-un întreg”. „Conceptele naturii 
care conțin a priori temeiul pentru orice cunoaştere teoretică se 
bazau pe legiferarea intelectului. - Conceptul libertăţii care conține 
a priori temeiul pentru toate prescriptiile practice, necondiționate 
sensibil, se baza pe legiferarea rațiunii. [...] Numai că în familia 
facultăților de cunoaştere superioare mai există totuşi un termen 
mediu între intelect şi rațiune. Aceasta este facultatea de judecare, 
despre care avem motive să presupunem, prin analogie, că ea trebuie 
de asemenea să conțină, dacă nu o legiferare proprie, cel puţin un 
principiu a priori propriu de a căuta legi, în orice caz un principiu a 
priori doar subiectiv. Chiar dacă acestui principiu nu-i revine un câmp 
de obiecte ca domeniu al său, el poate avea totuşi un anumit teri- 
toriu pentru al cărui specific să fie valabil numai acest principiu.”! 
În literatura kantiană, o viziune sigură şi unanim acceptată 
a devenit faptul că analogia la care Kant face trimitere aici a consti- 
tuit pentru el adevăratul fir roşu în descoperirea problemei Criticii 
facultăţii de judecare. Estetica lui Kant nu s-a născut - aşa se spune 
— din interesul nemijlocit pentru problemele artei şi ale formării 
artistice şi nu a fost unită cu problema finalitätii naturii într-o 
singură operă, dintr-o necesitate fundamentată în lucrul însuşi. În 
ambele cazuri s-a dovedit mai mult predilectia lui Kant pentru 
divizarea artistică şi exterioară a sistemului, pentru clasificări 
şi subclasificări ale conceptelor şi pentru încadrarea facultăţilor de 


1 Vezi Critica facultăţii de judecare, traducere de Vasile Dem Zamfirescu, Editura 
Trei, Bucureşti, 1995, pp. 22-23. 

cunoaştere într-o „familie” singulară. Dacă urmărim această viziune 
asupra constituirii istorice a Criticii facultăţii de judecare, efectul ei 
istoric trebuie să apară asemeni unei minuni. Căci acum se produce 
lucrul straniu: faptul că Immanuel Kant, cu această operă, care pare 
că se naşte în totalitate din premisele specifice şi care pare conce- 
pută exclusiv pentru umplerea unei lacune a acestei sistematici, 
pătrunde mai mult decât cu oricare altele în întregul formării spi- 
rituale a timpului său. Pornind de la Critica facultății de judecare, 
atât Goethe, cât si Schiller — fiecare în manieră proprie - şi-au găsit 
şi stabilit relația lor interioară cu Kant; şi pornind de la această 
operă, mai mult decât de la oricare alta, a fost introdusă o nouă mişcare 
a gândirii ce a determinat direcția întregii filosofii postkantiene. 
Este admirată adesea „fericita întâmplare”, deşi insuficient explicată, 
graţie căreia ceea ce la început a fost doar un rezultat al evoluţiei 
schematismului transcendental a devenit expresia celor mai pro- 
funde probleme ale formării spiritului în secolul al XVIII-lea şi la 
începutul secolului al XIX-lea. Faptul că Immanuel Kant, com- 
pletând şi desăvârşind doar structura scolastică a teoriei sale, ajunge 
într-un punct crucial al tuturor intereselor vii spirituale ale epocii 
sale - că lui, în special, i-a reuşit pornind de aici să construiască 
„conceptul poeziei goetheene”?: acest fapt este şi rămâne un ciudat 
paradox istoric. Iar pentru a accentua paradoxul, mai apare aici încă 
un moment. Ceea ce l-a atras pe Goethe la Critica facultății de 
Judecare n-a fost doar conţinutul ei, ci maniera în care a fost constru- 
ită. De dragul acestei unicitäti a construcţiei el a mărturisit că a 
datorat acestei opere „o perioadă foarte fericită a vieții”. „Am găsit 
aici puse împreună cele mai disparate preocupări ale mele, am văzut 
abordate atât produsele artei, cât şi pe cele ale naturii; cele două 
facultăţi de judecare, estetică şi teleologică, se clarificau reciproc [...] 
M-a bucurat faptul că arta poetică şi ştiinţa comparată a naturii 
erau atât de îndeaproape înrudite, ambele supunându-se aceleiaşi 


2 Vezi Wilhelm Windelband, Die Geschichte der neueren Philosophie in ihrem 
Zusammenhange mit der allgemeinen Kultur und den besonderen Wissenschaften 
dargestellt, douä volume, ed. a 3-a, Leipzig, 1904, vol. II, p. 173. 

facultăți de judecare”.* Dar tocmai această trăsătură de bază care 
l-a atras pe Goethe a constituit dintotdeauna motivul de supărare 
pentru critica filosofică de specialitate. Ceea ce pentru Goethe a consti- 
tuit cheia propriu-zisă a înțelegerii, era privit în general, şi in special 
pentru concepţia modernă, drept una dintre cele mai stranii 
trăsături ale concepției kantiene şi ale manierei kantiene de expu- 
nere. Însuşi Stadler îşi exprimă uimirea în acest sens, cu o atât de 
fină înţelegere, urmărind peste tot structura Criticii facultăţii de 
judecare teleologice. El găseşte că sinteza dintre problema estetică şi 
problema teleologiei naturii este foarte puțin conformă cu scopul, 
deoarece a condus la atribuirea unei valori prea mari unui moment 
cu o semnificaţie pur formală şi, cu aceasta, la interpretarea greşită 
a valorii profunde a cärtii.‘ Ne confruntăm aşadar aici cu o dilemă 
aparte: ceea ce, la analiza pură a conținutului filosofic al Criticii fa- 
cultății de judecare, pare că s-a dovedit o componentă relativ acci- 
dentală şi dispensabilă a operei, apare pe de altă parte ca moment 
esențial al înțelegerii sale istorice şi al eficienței sale universale. Să 
ne resemnăm cu acest rezultat — sau nu cumva totuşi între divizi- 
unea formală a Criticii facultăţii de judecare şi problema ei funda- 
mentală obiectivă există un raport profund, care s-a ascuns pentru 
noi treptat, în timp ce era încă accesibil formării spirituale a secolului 
al XVIII-lea, pornind de la premisele sale caracteristice? 

Această întrebare ne trimite în acelaşi timp spre o dificultate 
generală opusă înțelegerii istorice şi sistematice a Criticii facultății de 
Judecare. O trăsătură de bază a metodicii transcendentale kantiene 
o constituie faptul că se raportează întotdeauna la un anumit „fapt” 
care va face obiectul criticii filosofice. Pe cât de dificil poate fi acest 
tip de critică, obiectul spre care se îndreaptă este stabilit totuşi de la 
început. Pentru Critica rațiunii pure, acest fapt era dat în forma şi 
structura matematicii şi a fizicii matematice, pentru Critica rațiunii 


3 Johann Wolfgang von Goethe, Einwirkung der neueren Philosophie, in: Werke, sect. 
a doua, vol. XI, pp. 47-53. 

+ August Stadler, Kants Teleologie und ihre erkenntnisstheoretische Bedeutung. Eine 
Untersuchung, Berlin, 1874, p. 25. 

practice punctul de plecare l-a constituit comportamentul „rațiunii 
umane comune” şi criteriul de care ea se serveşte în orice apreciere 
morală. Însă pentru problemele pe care Kant le sintetizează în con- 
ceptul unitar de „facultate de judecare”, pare că mai întâi lipseşte o 
astfel de bază a cercetării. Orice disciplină ştiinţifică particulară ce 
ar putea fi invocată ca exemplu aici, la fel ca orice direcţie a conşti- 
intei specifice, caracterizată psihologic, pe care voiam de exemplu să 
ne bazăm, se dovedeşte nesatisfăcătoare la o examinare mai exactă: 
căci de la problemele ştiinţei descriptive şi clasificatoare a naturii 
niciun drum nu conduce în mod direct la problemele formării es- 
tetice, şi invers, pornind de la conştiinţa estetică nu poate fi găsită 
nicio cale de acces spre conceptul de scop ca metodă specifică ob- 
servării naturii. Aşadar, în orice caz, părţile - niciodată însă întregul 
- între care trebuie să se producă totuşi legătura spirituală, par că 
sunt aici capabile de o certitudine transcendentală într-un „dat” 
unitar al rațiunii. Şi, totuşi, şi aici trebuie presupusă o astfel de 
unitate a problemei la care se poate raporta întrebarea filosofică, 
dacă Critica facultăţii de judecare nu vrea să însemne un salt în vid, 
ci vrea să evolueze din problemele de până acum, într-un soi de 
continuitate şi rigoare metodică. Înainte să trecem la analiza ches- 
tiunilor particulare ale Criticii facultăţii de judecare, să încercăm 
mai întâi să determinăm mai exact această unitate de bază - încer- 
care care ne constrânge, desigur, să părăsim pentru o clipă căile 
sistematicii critice şi să ne reîntoarcem la primele origini istorice şi 
obiective ale metafizicii. 


2. 


Prima definiţie pe care o dă Kant facultăţii de judecare ca o 
facultate care legiferează a priori trimite mai degrabă la o problemă 
a logicii „formale” generale decât la o problemă fundamentală a 
filosofiei transcendentale. „Facultatea de judecare în genere — aşa 
explică Kant - este facultatea de a gândi particularul ca fiind cuprins 
în general. Dacă este dat generalul (regula, principiul, legea), atunci 

facultatea de judecare care îi subsumează particularul (şi atunci 
când ea, ca facultate de judecare transcendentală, indică a priori 
condiţiile în care, în mod exclusiv, poate fi realizată subsumarea) 
este determinativă. Însă dacă este dat numai particularul, pentru 
care ea trebuie să găsească generalul, atunci facultatea de judecare 
este doar reflexiva.”” Conform acestei explicaţii, problema facultăţii 
de judecare ar coincide cu problema formării conceptului: căci con- 
ceptul sintetizează exemplarele singulare într-un gen supraordo- 
nat, gândindu-le conținute în universalitatea acestuia. Simpla 
cunoştinţă istorică ne învață însă că în această problemă logică, in 
aparență atât de simplă, se află ascunsă o multitudine de probleme 
care se raportează la teoria despre „esentä” şi care o determină în 
mod decisiv. Socrate este numit de Aristotel cel care a descoperit 
conceptul, deoarece a aflat primul că raportul particular-universal 
exprimat prin concept este îndoielnic. În întrebarea lui rı eorı, pe 
care o adresează conceptului, i s-a revelat un nou sens al întrebării 
generale asupra ființei. lar acest sens se manifestă în deplină puri- 
tate în măsura în care „eidos-ul” socratic se dezvoltă mai departe 
în „ideea” platoniciană. În această ultimă formulare, problema 
raportului universal-particular este ridicată imediat pe un nou nivel 
al abordării. Căci acum universalul nu mai apare — cum încă mai 
apărea în interpretarea socratică — doar ca sinteza pe care o cunosc 
singulariile în şi prin gen, ci el este prototip al oricărei configurări 
singulare. În „imitarea” universalului şi prin „participarea” la aces- 
ta, lucrurile particulare „sunt”, întrucât le este atribuită în genere 
o oarecare formă de existență. Cu această idee fundamentală începe o 
nouă evoluţie în întreaga istorie a filosofiei. Fără îndoială că ar fi prea 
simplu dacă am caracteriza această evoluţie prin faptul că problema 
raportului universal-particular este transpusă prin ea din sfera lo- 
gicii în cea a metafizicii. Căci logica şi metafizica ar fi presupuse 
astfel drept componente cunoscute, în timp ce adevăratul interes al 


5 Vezi Critica facultăţii de judecare, p. 25. 

progresului ideatic cu care ne confruntăm aici constă mai mult în 
cunoaşterea modului în care ambele domenii se formează treptat şi 
îşi determină limitele doar în acțiune reciprocă. O astfel de deter- 
minare strictă a limitei este înfăptuită la Aristotel doar aparent. 
Aristotel nu este în niciun caz „empirist”; nici pentru el, în centrul 
cercetării nu se află fixarea singularului şi a singulariilor, ci sur- 
prinderea esenței. Unde Socrate şi Platon puseseră însă problema 
conceptului, el vede o problemă ontologică concretă. În locul lui 
7I EOri al lui Socrate, apare To rı nv ervou: problema conceptului se 
transformă în problemă a scopului. Scopul însuşi nu rămâne însă 
limitat la scopuri şi executări tehnice ale oamenilor, ca la Socrate, ci 
în acelaşi timp se încearcă o demonstrație în privinţa lui ca fun- 
dament ultim pentru orice fenomen al naturii. Doar universalul 
scopului conține cheia pentru cunoaşterea universalitätii esenței. În 
orice diversitate şi particularitate a devenirii empirice se conturează 
un element universal şi tipic care oferă direcția acestei deveniri. 
Lumea „formelor” nu există dincolo de fenomene ca un existent pentru 
sine şi separat; ci este prezentă interior în fenomenele însele ca un 
întreg de forțe active conform scopului, care intervin, reglând şi 
dirijând, în desfăşurarea fenomenului material. De aceea, în sis- 
temul aristotelic, conceptul de evoluție este menit să niveleze opoziția 
dintre materie şi formă, dintre particular şi universal. Singularul nu 
„este” universalul; însă tinde să devină unul, parcurgând cercul 
formărilor sale posibile. În această trecere de la posibil la real, de la 
potentä la act constă ceea ce Aristotel surprinde în cel mai general 
sens în conceptul de mişcare. Conform conceptului ei pur, mişcarea 
naturală este ca atare mişcare organică. Aşadar, entelechia aristo- 
telică vrea să însemne umplerea a ceea ce înainte a fost căutat în 
conceptul eidos-ului lui Socrate şi în ideea platoniciană. Pentru 
Aristotel, întrebarea în ce raport stă particularul cu universalul, 
cum este el separat şi totuşi identic cu acesta, este solutionatä în 
ideea de scop; căci această idee este cea prin care noi înțelegem 
direct modul în care orice fenomen singular se concentrează în 

întreg şi este condiționat de un întreg răspândit. Fiinţă si devenire, 
formă şi materie, lume inteligibilă şi sensibilă apar unite în scop; 
nici apare adevărata realitate concretă care cuprinde in sine toate 
uceste opoziții ca determinatii specifice. 

Sistemul neoplatonic, orientat spre sinteza ideilor funda- 
mentale aristotelice şi platoniciene, acceptă această relație; conceptul 
de evoluţie primeşte însă în el o altă marcă decât la Aristotel. Dacă 
pentru acesta, evoluţia era legată mai întâi de fenomenul vieţii 
organice, Plotin caută să o reproducă în semnificația sa cea mai 
largă şi mai abstractă, înțelegând prin ea nu atât devenirea natu- 
rală, cât mai mult, acea trecere de la unul şi priorul absolut la existența 
intermediată şi dedusă care constituie concepția fundamentală a 
sistemului său. Cu aceasta, evoluția apare aici în forma metafizică 
a emanatiei: ea este acel proces originar prin care linia descendentă, 
de la esența primordială inteligibilă până la lumea simțurilor, se 
realizează pe anumite faze şi niveluri. În această formulare a pro- 
blemei apare însă distinct acum, pentru prima dată în istoria filosofiei, 
relația şi corelatia ideaticä între problema biologică şi cea estetică, 
între ideea de organism şi ideea de frumos. Conform lui Plotin, 
ambele îşi au originea în problema formei şi exprimă, deşi în sens 
diferit, raportul lumii pure a formei cu lumea fenomenelor. La fel 
cum în zămislirea animalelor nu se află în joc cauze pur materiale şi 
mecanice, ci logos-ul creator este activ din interior ca cel ce mişcă 
propriu-zis şi transferă structura genului asupra individului ce ia 
ființă: tot aşa, şi procesul creator prezintă în artist acelaşi raport, 
văzut însă dintr-o altă perspectivă. Deoarece şi aici ia amploare în 
lumea materiei ideea care există inițial doar ca ceva spiritual şi, cu 
aceasta, ca unu indivizibil; prototipul spiritual pe care artistul îl 
poartă în sine constrânge materia şi o transformă în reflex al uni- 
tätii formei. Pe cât de desăvârşit se întâmplă acest lucru, cu atât mai 
pur se realizează fenomenul frumosului. De fapt, în această singură 
idee este conținut deja produsul esteticii idealiste, întrucât, înainte 
de Kant, avusese o formă sistematică riguroasă. Estetica specula- 
tivă, care provine din cercul Academiei Florentine şi merge apoi de la 

Michelangelo şi Giordano Bruno până la Shaftesbury şi Winckelmann, 
este exclusiv o continuare şi configurare a motivelor fundamentale 
atinse la Plotin şi în neoplatonism. În cadrul acestei concepții 
globale, opera de artă este văzută doar ca o dovadă singulară, în 
special marcantă, a acelei „forme interioare” pe care se bazează 
în genere contextul universului. Construcţia şi ordonarea sa este ex- 
presia singulară direct intuitivă pentru ceea ce este lumea ca întreg. 
El îi arată, precum într-o secțiune a existenței, legea care o pä- 
trunde; el indică acea relație permanentă a tuturor momentelor 
singulare al cărei exemplu suprem şi desăvârşit îl vedem în cosmosul 
însuşi. Unde observaţia empirică vede doar distanța în spațiu si 
timp, unde lumea se descompune deci pentru ea într-o majoritate de 
părți simple, intuiţia estetică vede acolo acea intrepätrundere a 
forțelor creatoare pe care se bazează atât posibilitatea frumosului, 
cât şi posibilitatea vieţii: căci ambele fenomene, atât al frumuseții, 
cât şi al vieţii, sunt cuprinse într-un singur fenomen singular al 
formării. 

Din acest punct, însă, metafizica speculativă va fi împinsă 
mai departe la un alt rezultat, pretins şi prefigurat prin însăşi pro- 
blema pe care ea o pune. Faptul de a fi format pe care îl dovedeşte 
realul atât ca întreg, cât si în părțile sale singulare in general şi in 
particular, este inteligibil din punctul de vedere al acestei metafizici 
doar dacă cauza ei poate fi demonstrată într-un intelect suprem, 
absolut. Teoria abstractă a logos-ului îşi primeşte astfel marca 
sa specifică teologică. Realul este formă şi are formă, deoarece în 
spatele lui se află o inteligenţă dătătoare de formă şi o voință 
supremă de a da formă. Logos-ul este principiul explicării lumii, 
întrucât este principiul creării lumii. Această idee determină de acum 
înainte nu doar teoria existenței, ci, odată cu ea, şi întreaga teorie a 
cunoaşterii. Căci acum se impune diferenţierea a două moduri de 
cunoaştere fundamental opuse, dintre care unul corespunde poziției 
intelectului finit şi dependent, celălalt celui necondiționat şi creator. 
Pentru abordarea empirică nu există nicio altă cale de a pătrunde 
legitatea realului decât observarea coincidentelor şi a diferențelor 
particularului şi, prin aceasta, unificarea lui în clase şi genuri, în 

„concepte” empirice. Cum ar fi posibilă însă această formă empirică 
conceptuală ca o relationare a particularitätilor în spaţiu şi timp în 
penuri logice dacă realul n-ar fi ordonat astfel încât să fie capabil să 
îmbrace forma unui sistem conceptual? Unde înşiruim doar aparent 
detaliu după detaliu, pentru a trece de la cazul particular la gen, şi 
de la gen din nou la specii, există de aceea implicit o premisă mai 
profundă. Fără presupozitia că lumea ca totalitate are o structură 
logică ce cuprinde totul, astfel încât niciun element să nu poată fi 
găsit în ea care să nu se afle în relație cu toate celelalte, comparatia 
şi clasificarea empirică şi-ar pierde echilibrul. Dacă ştim însă acest 
lucru, atunci dreptul de a răsturna întreaga abordare de până acum 
este justificat. Adevărul, în sensul său propriu-zis, ni se va revela 
doar dacă nu mai pornim de la singular, ca dat şi real, ci sfârşim cu 
acesta - dacă, în loc să ne transpunem în mijlocul existenței formate, 
ne reîntoarcem la principiile primordiale ale actului formării. Deoa- 
rece acestea sunt cele „anterioare conform naturii”, prin care orice 
particular este determinat în forma sa singulară. Pentru această 
formă a înțelegerii care cuprinde în acelaşi timp totalitatea tuturor 
elementelor deduse ale existenței în generalitatea unui principiu 
suprem al acesteia, Plotin a încetățenit deja conceptul de „intelect 
intuitiv”. Intelectul infinit, divin, care nu acceptă în sine ceva ce 
există în afara sa, ci care produce el însuşi obiectul cunoaşterii sale, 
nu constă în intuiţia unui singular pornind de la care, după regulile 
relationärii empirice sau după regulile logice ale rationamentului, 
deduce din nou un altul - şi tot aşa, la infinit, într-o succesiune 
nelimitată, ci pentru el, totalitatea realului şi a posibilului îi este 
dată într-o singură privire. El nu are nevoie să lege concept de 
concept, teoremă de teoremă, pentru ca pe această cale să obțină un 
„întreg” aparent al cunoaşterii care ar trebui să rămână totuşi doar 
fragmentar -, ci pentru el, atât singularul, cât şi totul, apropiatul şi 
depărtatul sunt premise şi consecințe cuprinse într-unul şi acelaşi 
act spiritual indivizibil. Distincţiile temporale, menținute în aceste 
idei ale intelectului divin şi prototipal, încep să decadă la fel ca 
distincţiile de care se ocupă clasificarea logică şi regulile logice ale 
rationamentului. Acest intelect contemplä forma globală a realului, 

deoarece el o creează în fiecare clipă şi deoarece cu aceasta, îi este pre- 
zentă din interior legea formatoare căreia i se supune orice existent.’ 
Această concepție fundamentală străbate întreaga filosofie a 
Evului Mediu: până şi filosofia modernă, începând cu Descartes, o 
păstrează mai întâi neschimbată, deşi îi imprimă pecetea caracte- 
ristică a problematizărilor sale particulare din acea perioadă. Aşa, 
de exemplu, în lucrarea lui Spinoza, De intellectus emendatione, şi în 
forma argumentului ontologic formulat în ea, ideea intelectului 
prototipal şi creator mai este încă valorizată; concepția de ansamblu 
în care această idee este folosită şi consecințele spre care ea tinde, 
fireşte că s-au schimbat. Imaginea despre lume a lui Spinoza nu este 
cea organic-teleologică a lui Aristotel şi a neoplatonismului, ci cea a 
cosmosului mecanic al lui Descartes şi al noii ştiinţe. Însă şi acest 
conţinut nou obținut se dovedeşte - oricât de ciudat pare acest lucru 
la prima vedere - a fi acum supus vechii forme conceptuale meta- 
fizice. Pentru că tocmai gândirea matematică, interpretată în mod 
obişnuit ca dovadă a unui procedeu silogistic, deci „discursiv”, de- 
vine pentru Spinoza chezăşie şi martor pentru posibilitatea unei 
cunoasteri de un alt tip, pur intuitive. Orice cunoaştere matematică 
autentică procedează genetic: ea determină proprietățile şi trăsă- 
turile obiectului, în măsura în care ea însăşi produce acest obiect. 
Din ideea adecvată de sferă, concepută nu ca o imagine mută pe o 
tablă, ci ca legea constructivă din care se produce sfera, se lasă deduse 
cu certitudine şi complet toate determinațiile ei singulare. Dacă 
transferăm cerința inclusă în acest ideal de cunoaştere geometrică 
asupra întregului conținutului lumii, va fi şi aici vorba despre a 
surprinde ideea acestui întreg în care să fie incluse toate -propri- 
etätile sale particulare şi toate modificările. Ideea unei substanțe cu 
atribute infinite reprezintă soluția pe care sistemul lui Spinoza o dă 
acestei sarcini: această idee semnifică oarecum reflectia realistă a 
ideii intelectului prototipal şi creator. Aici este cuprins un concept 
general al existenței, în care, conform sistemului spinozist, sunt 


6 Vezi, pentru acest concept de „intellectus archetypus”, explicaţiile lui Kant in 
scrisoarea sa către Marcus Herz din 21 februarie 1772. 

conținute tot atât de necesar toate modurile particulare de a fi ale 
existenței şi legile acesteia, după cum de natura triunghiului ține 
faptul că unghiul său este format de două drepte. Ordinea reală şi 
legătura lucrurilor se vădeşte astfel a fi identică cu ordinea şi legă- 
tura ideilor. Însă, pe de altă parte, legătura ideilor se contrapune 
sirului accidental al reprezentărilor noastre subiective — examinării 
structurii întregului lumii i se contrapune simpla cunoaştere despre 
mersul empiric-temporal al evenimentului şi coexistentei empiric- 
spaţiale a corpului în cadrul unei secțiuni limitate a existenței. Dacă, 
împreună cu Spinoza, desemnăm cunoaşterea despre aceste rapor- 
turi spatio-temporale ale fenomenelor drept forma de cunoaştere a 
„imaginatiei”, forma intuitiei pure, fiind singurul nivel real adecvat 
al cunoaşterii, apare din nou într-o opoziţie netă. Şi, precum aici, şi 
în istoria filosofiei moderne devine clar faptul că ideea „intelectului 
intuitiv”, cu sensul cel mai general al său fixat începând cu Plotin şi 
neoplatonismul, are în acelaşi timp şi o semnificaţie schimbată prin 
care serveşte expresiei imaginii despre lume dintr-un anumit moment. 
De aceea, întreaga evoluţie a sistemelor speculative moderne poate 
fi urmărită în genere prin prisma transformării progresive pe care o 
suferă această idee în gândirea modernă. Aşa, de exemplu, formu- 
larea kepleriană a conceptului de „intelect creator” dezvăluie în ace- 
laşi timp, pe lângă motivul fundamental matematic, şi motivul 
fundamental estetic al teoriei sale: întrucât creatorul universului, 
„demiurgul”, a purtat în sine, în afară de numerele şi figurile 
matematice, şi proporțiile şi „armoniile” estetice, de aceea ne apare 
peste tot reflexul lor şi în cadrul existenței empirice şi condiționate. 
La Shaftesbury, acest idealism se reîntoarce imediat la sursele sale 
antice în măsura în care el se leagă de problema vieții şi de formu- 
larea aristotelico-neoplatonică a conceptului de organism. Prin aceasta, 
conceptul de „formă internă” apare din nou în centrul abordării, 
pentru a se dovedi semnificativ şi fertil atât pentru mersul specu- 
latiei, cât şi pentru evoluția concepției artistice despre lume şi viață. 
Tot ceea ce este viu îşi datorează specificul existenţei sale formei 
tipice active în el: unitatea universului se bazează însă pe faptul că 

toate formele particulare sunt închise în cele din urmă într-o „formă 
a tuturor formelor”, şi cu aceasta, totalitatea naturii apare ca expre- 
sie a unuia şi aceluiaşi „geniu” al universului dătător de viață şi de 
scop. Secolul al XVIII-lea, mai ales în Germania, mai acceptă încă 
această concepție fundamentală” — ea constituie şi una dintre pre- 
misele latente la care face trimitere Critica facultății de judecare. 
Trebuie să ne amintim acest fundal istoric general al for- 
mulării kantiene a problemei, pentru a înţelege bine structura 
exterioară a Criticii facultății de judecare. Conceptele de bază care 
au reprezentat fazele principale ale unui demers istoric în evoluţia 
metafizico-speculativă a problemei formei constituie în acelaşi timp, 
în cadrul expunerii Criticii facultății de judecare, adevărate pietre 
de marcatie a procesului ideatic sistematic. Raportul universal-par- 
ticular este plasat deja în centrul cercetării prin definiţia facultății 
de judecare înseşi. Relaţia internă ce trebuie acceptată între pro- 
blema estetică şi cea teleologică, între ideea frumosului şi ideea or- 
ganismului, se exprimă în poziția pe care ambele părți ale operei, 
corelative şi completându-se reciproc, o dobândesc una în raport cu 
cealaltă. Pornind din acest punct, ideile avansează imediat: pro- 
blema conceptului empiric şi problema scopului ies în evidență în 
raportul lor; sensul ideii de evoluţie se determină şi mai clar până 
când, în cele din urmă, întregul problemei kantiene se sintetizează 
în acele dezbateri profunde despre posibilitatea unui „intelect intuitiv”, 
dezbateri despre care Fichte şi Schelling au spus că, în ele, rațiunea 
care filosofează ar fi atins culmea supremă în afara căreia nu i-ar 
mai fi permis niciun pas înainte. Nu punem deocamdată în discuţie 
conținutul obiectiv al tuturor acestor probleme, ci avem mai întâi în 
vedere doar structura generală a operei, integrarea problemelor 
particulare într-o problemă globală. Filologia şi critica kantiană 
modernă au omis frecvent această problemă globală, deoarece, în 
evaluarea sistematică a ideilor kantiene, s-au legat prea unilateral 
de acel concept strict al „evolutiei”, pus în valoare in a doua jumă- 
tate a secolului al XIX-lea de biologia ştiinţifică. Excelenta cercetare 


1 Pentru mai multe detalii, vezi lucrarea mea Freiheit und Form. Studien zur 
deutschen Geistesgeschichte, p. 139 şi urm. 

n lui Stadler asupra teleologiei kantiene vizează exclusiv o compa- 
raţie între Kant si Darwin. Aşa cum viziunea despre natură a lui 
Goethe a fost apreciată cel mai mult prin aceea că gânditorul a fost 
calificat drept „darwinistul dinaintea lui Darwin”, tot aşa se încearcă 
nceeasi caracterizare şi pentru Kant — cunoscutele sale cuvinte, cum 
că „pentru oameni ar fi absurd” să formuleze o explicație mecanică 
a fiinţei organizate şi să spere la un „Newton al firului de iarbä”®, ar 
fi trebuit să atragă aici, bineînţeles, o atenție specială. În realitate, 
însă, poziția istorică a Criticii facultății de judecare poate deveni 
foarte clară doar dacă rezistăm încercării de a o proiecta anticipat la 
poziția biologiei moderne şi dacă o abordăm doar în cadrul mediului 
său propriu. Teleologia metafizică, aşa cum s-a dezvoltat în cele mai 
variate transformări şi ramificații din Antichitate şi până în secolul 
al XVIII-lea, constituie materialul pentru problema critică a lui 
Kant. Asta nu înseamnă că el primeşte de la ea liniile conducătoare 
decisive ale gândirii sale, ci doar că prin ea este desemnată tota- 
litatea obiectelor-problemă a căror soluţie se vrea a fi just apreciată. 
Desigur, poate nicăieri ca în acest punct nu apare atât de distinct 
opoziția acestei soluţii față de categoriile tradiționale ale gândirii 
metafizice; nicăieri „revoluția modului de gândire” nu este atât de 
decisivă ca aici, unde metafizica este căutată într-un domeniu văzut 
dintotdeauna ca teritoriul ei exclusiv. Kant începe şi aici cu acea 
turnură a întrebării corespunzătoare planului său metodic general. 
Privirea nu-i este încătuşată de specificul obiectelor; pentru el nu 
sunt puse în discuție condiţiile pentru existența plăsmuirilor conform 
scopului în natură şi artă; ci vrea să stabilească doar direcția spe- 
cifică pe care o ia cunoaşterea noastră când judecă un existent ca 
fiind conform scopului, ca reliefare a unei forme interne. Dreptul şi 
valabilitatea obiectivă a acestei judecăți sunt singurele lucruri 
vizate. Doar aici repartizarea problemei teleologice şi estetice într-o 
„critică a facultăţii de judecare” unitare îşi găseşte explicația şi 
justificarea sa profundă. În estetica germană, termenul de „forță de 
judecată”, introdus prima oară de Meier, discipolul lui Baumgarten, 
se afla deja în uz înainte de Kant; însă doar din întregul viziunii 


8 Vezi Critica facultăţii de judecare, p. 230. 

fundamentale critice i se naşte noua semnificație pe care o primeşte 
acum. Dacă ne situăm pe poziția realismului naiv sau al celui meta- 
fizic, punerea problemei, având punctul de plecare în analiza judecă- 
ţii, trebuie să apară atunci oarecum ca „subiectivă”: a porni de la 
judecată se află aici în opoziţie cu a porni de la obiect. Îndată ce 
reflectăm însă asupra faptului că, pentru Kant, conform convingerii 
generale stabilite deja de Critica rațiunii pure, judecată şi obiect 
sunt concepte strict corelative astfel încât în sens critic adevărul 
obiectului poate fi înțeles şi justificat întotdeauna doar pornind de la 
adevărul judecății, ajungem la o cu totul altă perspectivă asupra 
lucrurilor. Dacă cercetăm ce înseamnă relația unei reprezentări cu 
obiectul ei şi ce semnifică în genere presupunerea „lucrurilor” drept 
conținuturi ale experienței, găsim astfel ca dat ultim pe care ne 
putem baza diferența de valoare existentă între acele forme diferite 
ale judecății pe care Prolegomenele le-a distins ca judecăţi de percep- 
tie şi judecăţi de experiență. Doar necesitatea şi universalitatea 
valabilă pe care o atribuim acestora din urmă construiesc obiectul 
cunoaşterii empirice; sinteza apriorică pe care se bazează forma şi 
unitatea judecății este şi temeiul pentru unitatea obiectului, 
întrucât acesta este gândit ca „obiect al experienței posibile”. Astfel, 
în cadrul examinării teoretice, ceea ce numim existența şi realitatea 
empirică se dovedeşte a fi întemeiată în valoarea specifică a anu- 
mitor judecăți. O formă similară a cercetării ni s-a prezentat în 
construcţia eticii. În măsura în care una şi aceeaşi acţiune a fost 
abordată, mai întâi din punctul de vedere al cauzalitätii empirice, si 
ulterior, din cel al imperativului moral, imperiul naturii şi imperiul 
libertății au apărut astfel ca domenii strict diferite. Pornind de la 
aceste premise înțelegem imediat că, dacă în genere sfera estetică 
trebuie afirmată ca independentă, şi dacă, mai departe, alături de ex- 
plicatia cauzală şi mecanică a evenimentelor naturale, să fie menținută 
concepția teleologică despre lucruri ca „scopuri ale naturii”, ambele 
pot fi atinse doar prin faptul că se descoperă un nou domeniu de ju- 
decäti, diferite atât de cele teoretice, cât şi de cele practice, prin struc- 
tura şi valoarea lor obiectivă. Imperiul artei şi al formelor organice 
ale naturii prezintă o altă lume decât cea a cauzalitätii mecanice şi a 
normelor morale, deoarece legătura pe care o presupunem în cele 

două între plăsmuirile singulare se află sub o formă specifică a legii 
care nu poate fi exprimată nici prin „analogiile teoretice ale expe- 
rientei”, prin raporturile substanței, cauzalitätii şi acţiunii reciproce, 
nici prin imperativele etice. Care este această formă a legii şi pe ce se 
întemeiază necesitatea pe care i-o atribuim şi ei? Este ea o nece- 
sitate „subiectivă” sau una „obiectivă”? Se bazează ea pe un raport 
care există doar în reprezentarea noastră şi, pornind de aici, fixată 
în mod fals obiectelor? Sau este întemeiată în însăşi esența acestor 
obiecte? Este ideea de scop, după cum vrea Spinoza, doar un „asylum 
ignorantiae” sau constituie, cum susțin Aristotel şi Leibniz, funda- 
mentul obiectiv al oricărei explicații profunde a naturii? Sau, dacă 
transferăm toate aceste întrebări din domeniul naturii în domeniul 
artei, sub ce semn se află arta? Sub semnul „adevărului naturii” sau 
sub semnul „aparentei”? Este ea reproducerea unui existent sau o 
creație liberă a fanteziei care dispune de ceea ce este dat după bunul 
plac? Toate aceste probleme străbat întreaga evoluție atât a teoriei or- 
ganice a naturii, cât şi cea a esteticii. Se impune însă acum să le acor- 
dăm un loc sistematic stabil şi, prin aceasta, să le solutionäm parţial. 
Cu această sarcină, în evoluţia teoriei critice nu apare niciun 
moment nou. Deoarece începând cu clasicele scrisori kantiene către 
Marcus Herz, în care este pretinsă şi anunţată o nouă întemeiere şi 
pentru judecata de gust, întrebarea generală „transcendentală” este 
pusă astfel încât înțelege toate mijloacele prin care poate fi înteme- 
iată în genere o modalitate oarecare de valabilitate obiectivă, drept 
forme particulare ale sale.’ Această obiectivitate poate proveni din 
necesitatea conceptului sau a intuitiei, din necesitatea a ceea ce este 
sau a ceea ce trebuie să fie, şi totuşi, ea constituie întotdeauna 
o problemă unitară determinată. Critica facultății de judecare aduce o 
nouă distincție a acestei probleme; descoperă un nou tip de pre- 
tentie de valoare în genere, însă pentru aceasta rămâne în conti- 
nuare în cadrul deja stabilit prin primul proiect general al filosofiei 
critice. Adevărata intermediere între lumea libertăţii şi cea a naturii 
nu poate consta în aceea că noi intercalăm un oarecare imperiu 
intermediar între ceea ce este şi ceea ce trebuie să fie, ci în faptul că 


* Vezi mai sus, capitolul al doilea, „Descoperirea problemei critice”. 

descoperim o abordare care participă în acelaşi mod la principiul 
explicatiei empirice a naturii şi la principiul judecării morale. Între- 
barea este dacă nu cumva „natura” ar putea fi gândită şi astfel încât 
„legitatea formei ei să se acorde cel puţin cu posibilitatea scopurilor 
care trebuie realizate in ea conform legilor libertăţii.” Dacă räspun- 
dem afirmativ la această întrebare, ea ne deschide imediat o nouă 
perspectivă - ea nu conţine în sine nimic altceva decât o schimbare în 
poziția sistematică reciprocă a tuturor conceptelor fundamentale 
critice obținute şi stabilite până acum. Astfel ia naştere sarcina de a 
examina în detaliu în ce măsură vor fi confirmate fundamentele 
anterioare prin această turnură şi cât de mult vor fi extinse şi în- 
dreptätite ele prin aceasta. 


3. 


Problema formării individuale a realului, aflată în centrul 
Criticii facultății de judecare, îşi găseşte formularea în conceptul de 
finalitate de la care porneşte Kant. De pe poziţiile sentimentului mo- 
dern al limbii, desigur, această primă desemnare a problemei fun- 
damentale nu este total adecvată conținutului ei real: deoarece cu fi- 
nalitatea unei anumite plăsmuiri noi obişnuim să punem în legătură 
ideea a ceea ce este în mod conştient conform scopului, a ceea ce este 
creat intenționat, idee care aici, dacă vrem să înțelegem problema în 
adevărata sa universalitate, trebuie ţinută mai întâi la distanţă. 
Limbajul specific al secolului al XVIII-lea ia „finalitatea” într-un 
sens mai larg: el vede în ea expresia generală pentru orice con- 
cordantä a părţilor unui divers într-o unitate, indiferent pe ce cauze 
se bazează această concordanţă şi din ce surse poate proveni. (In 
acest sens, cuväntul reprezintä doar traducerea si reproducerea 
germanä a acelui concept pe care Leibniz, in cadrul sistemului säu, 
il exprimase prin „armonie”.) Un intreg este „conform scopului” 
dacä are loc in el o astfel de diviziune a pärtilor incät fiecare parte 
nu numai cä se aflä aläturi de celelalte, ci ea, in semnificatia sa, 


1 Vezi Critica facultăţii de judecare, pp. 21-22. 

se armonizează cu acestea. Doar într-un astfel de raport întregul se 
transformă dintr-un simplu agregat într-un sistem închis, în care 
fiecare componentă îşi are propria-i funcție, însă toate aceste funcţii 
sunt corelate unele cu altele astfel încât se sintetizează într-o rea- 
lizare globală unitară şi într-o semnificație de ansamblu. Pentru 
Leibniz, modelul unui astfel de raport de esență a fost universul 
însuşi, în care fiecare monadă se află pentru sine şi îşi urmează 
exclusiv legea proprie, independent de orice influenţă fizică exte- 
rioară, în timp ce, totuşi, toate aceste legi sunt ordonate astfel încât 
între ele are să se constituie cea mai bună corespondență şi, conform 
acestui lucru, să coincidă fără excepție în rezultatele lor. 

În raport cu această concepție metafizică, abordarea critică 
pare că îşi propune mai întâi o sarcină mult mai simplă. Conform 
tendinței sale de bază, ea nu vizează atât forma realității înseşi, cât 
forma conceptelor noastre despre real. Punctul de pornire nu îl con- 
stituie pentru ea sistemul lumii, ci sistemul acestor concepte. Căci 
unde ne confruntăm nu cu un întreg de lucruri, ci de cunoaşteri şi 
adevăruri, ni se pune de fapt aceeaşi problemă. Fiecare întreg logic 
de acest fel este în acelaşi timp o structură logică în care fiecare 
membru condiționează totalitatea celorlalte, fiind în acelaşi timp 
condiționat de ele. Elementele nu se inläntuie aici pur şi simplu, ci 
există doar unul prin celălalt: relația pe care o au în cadrul comple- 
xului aparține in mod necesar şi esenţial existenței lor logice. Acest 
tip de raport apare deja în sistemul cunoaşterilor pur matematice. 
Dacă examinăm un astfel de sistem, dacă avem în vedere de exemplu 
suma teoremelor pe care obişnuim să le unificăm în conceptul de 
geometrie euclidiană, aceasta se dovedeşte a fi atunci o construcție 
progresivă pe niveluri, în care, de la începuturi relativ simple, 
conform unei forme fixe a legăturii intuitive şi a raționamentului 
deductiv, se avansează către rezultate tot mai complexe. Acest tip de 
progres este răspunzător pentru faptul că nu se poate ajunge ni- 
ciodată la vreo componentă care n-ar fi determinabilă complet por- 
nind de la cele precedente, chiar dacă, pe de altă parte, fiecare pas 
nou extinde suma de până atunci a cunoaşterii şi îi adaugă în mod 

sintetic o nouă determinatie. Cu aceasta, aici domină o unitate a 
principiului care se dezvoltă în permanenţă într-o diversitate de 
consecințe, un germene simplu intuitiv care se desfăşoară pentru 
noi inteligibil şi care se desluseste într-un şir de noi structuri, ne- 
limitat în sine, şi totuşi complet controlabil. Avem deja aici acea 
armonie a părților care constituie momentul esențial în conceptul 
kantian de „finalitate”. Aşadar, „finalitate” nu există doar în plăs- 
muirile accidentale ale naturii, ci şi în cele riguros necesare ale 
intuitiei pure si ale conceptului pur. Înainte să le căutăm în domeniul 
formelor naturii, trebuie să le descoperim şi să le constatăm în 
domeniul figurilor geometrice. „Într-o figură atât de simplă cum este 
cercul, se află temeiul rezolvării unei mulțimi de probleme. Rezol- 
varea fiecăreia dintre acestea ar necesita o pregătire diferită, pe când 
aici ea rezultă oarecum de la sine, ca una dintre infinit de multele 
proprietăți minunate ale acestei figuri. [...] Toate secţiunile conice 
luate în sine şi comparate unele cu altele oferă principii pentru 
rezolvarea unei mulțimi de probleme posibile, oricât de simplă ar fi 
explicația pe care o determină conceptul. Este o adevărată plăcere să 
vezi râvna cu care cercetau vechii geometri proprietăţile liniilor de 
acest tip, fără să se lase derutati de întrebarea unor capete 
mărginite: «La ce ar folosi aceste cunoştinţe?» Ei au studiat, de 
exemplu, proprietățile parabolei, fără a cunoaşte legea gravitației 
terestre, care le-ar fi oferit aplicarea acestora la traiectoria cor- 
purilor grele [...] Vechii geometri, lucrând inconştient pentru poste- 
ritate, se delectau cu o finalitate în esenţa lucrurilor, pe care însă o 
puteau reprezenta cu totul a priori în necesitatea ei. Platon, el 
însuşi maestru în această ştiinţă, dând peste o astfel de alcătuire 
originară a obiectelor pe care o putem descoperi renunțând la orice 
experiență şi peste capacitatea minţii de a surprinde armonia celor 
existente din principiul lor suprasensibil [...], a fost cuprins de 
entuziasmul care l-a înălțat deasupra conceptelor empirice la Idei. 
Acestea i-au părut a fi explicabile numai printr-o comuniune intelec- 
tuală cu originea tuturor celor existente. Nu este de mirare că Platon 
îi excludea din Academie pe cei care nu cunoşteau geometria; fiindcă 

el intenționa să deducă din intuiţia pură, prezentă în interiorul 
spiritului omenesc, ceea ce Anaxagoras a conchis din obiectele expe- 
rientei şi din relaţiile lor finale. Căci în necesitatea a ceea ce are fina- 
litate şi este astfel alcătuit de parcă ar fi pregătit special pentru folosul 
nostru — ceea ce pare totuşi că revine în mod originar esenței obiec- 
telor, independent de utilizarea pe care le-o dăm - constă motivul 
marii admiratii pentru natură, nu atât în afara noastră, cât în propria 
noastră rațiune. Deci este cu totul scuzabil faptul că această admiraţie 
a urcat treptat, printr-o înțelegere greşită, până la exaltare.”'' 

Acest elan entuziast al spiritului care provine din uimirea 
asupra structurii interioare armonice a imaginilor geometrice face 
totuşi loc liniştitei convingeri critic-transcendentale, odată ce s-au 
înțeles complet rezultatele fundamentale ale esteticii transcenden- 
tale. Deoarece aici se dovedeşte că ordinea şi regularitatea pe care 
credem că le percepem în imaginile spaţiale sunt puse mai mult de 
noi înşine în acestea. Unitatea diversului în domeniul geometric este 
inteligibilă îndată ce suntem convinşi că diversitatea geometrică nu 
este una dată, ci una constructiv creată. Legea căreia i se 
supune aici fiecare element prin structura sa originară se dovedeşte 
a fi cauza apriorică pentru acel raport şi acea concordanță fără lacună 
pe care o admirăm la concluziile deduse. O cu totul altă stare de 
fapt, însă, şi cu aceasta, o problemă cu totul nouă, ni se oferă îndată 
ce, în loc să avem de-a face cu o diversitate matematică (cum este 
cea a spaţiului pur), avem de-a face cu o diversitate empirică. Toc- 
mai aceasta este presupozitia pe care o facem în cercetarea empirică: 
anume că nu doar întregul domeniu al „intuiţiilor pure”, ci şi 
domeniul senzatiilor şi perceptülor se lasă încadrat într-un sistem, 
similar şi comparabil cu cel al geometriei. Kepler nu gândeşte doar 
raportul sectiunilor conice ca imagini geometrice create întâmplă- 
tor, ci constată că aceste imagini dețin modelul şi cheia pentru 
înțelegerea şi prezentarea mişcării corpurilor cereşti. De unde 
provine această încredere că nu doar ceea ce este creat în mod pur, 
ci şi ceea ce este dat ar trebui să fie „inteligibil” în acest sens, adică 


N Critica facultăţii de judecare, pp. 194-195. 

faptul că putem privi elementele sale ca şi cum nu ar fi complet stră- 
ine unele în raport cu altele, ci ca şi cum s-ar afla într-o „înrudire” 
intelectuală originară care trebuie doar descoperită şi determinată 
mai îndeaproape? 

Desigur, ar putea părea ca şi cum această întrebare - în 
măsura in care are voie să fie pusă în genere - şi-ar găsi deja räs- 
puns prin rezultatele fundamentale ale Criticii rațiunii pure. Fiindcă 
critica rațiunii pure este critica experienței: ea vrea să demonstreze 
că ordinea legitimă pe care se pare că intelectul o găseşte dinainte în 
experiență este una întemeiată şi, prin urmare, necesară, prin 
categoriile şi regulile acestui intelect. Faptul că fenomenele se supun 
unităților sintetice ale gândirii, că în ele nu domneşte un haos, ci sta- 
bilitatea şi determinabilitatea unei ordini cauzale, că din fluxul 
„accidentelor” se conturează ceva persistent şi constant: noi inte- 
legem toate acestea îndată ce am văzut că ideile de cauzalitate şi de 
substantialitate aparțin acelei clase de concepte cu care noi „silabi- 
sim [...] fenomenele, pentru a le putea citi ca experiențe”.!? Cu 
aceasta, legitatea fenomenelor în genere a încetat să mai fie o enig- 
mă; deoarece se prezintă doar ca o altă expresie pentru legitatea 
intelectului însuşi. Structura concretă a ştiinţei empirice ne pla- 
sează însă în acelaşi timp în fața unei alte sarcini nesolutionate încă. 
Căci aici nu găsim doar o legitate a fenomenului, ci o relaţie şi o 
întrepătrundere a legilor particulare de aşa fel încât, prin ea, în- 
tregul unui anumit complex de fenomene se construieşte şi se struc- 
turează progresiv pentru gândirea noastră într-o succesiune stabilă, 
într-o evoluţie de la simplu la compus, de la mai uşor la mai dificil. 
Dacă examinăm exemplul clasic al mecanicii moderne, atunci în 
Critica raţiunii pure şi în Metaphysischen Anfangsgriinden der 
Naturwissenschaft, care se raportează la ea, se arată că celor trei 
legi fundamentale pe care le enunță Newton: legea gravitației, legea 
proportionalitätii dintre cauză şi efect şi legea identității dintre 
acţiune şi reacțiune, le corespund şi le stau la bază trei legi generale 
ale intelectului. Structura şi evoluţia istorică a mecanicii nu este 


12 Vezi Critica raţiunii pure, p. 283, vezi şi Prolegomene. 

însă, cu aceasta, suficient circumscrisä şi înțeleasă. Dacă urmărim 
evoluția sa de la Galilei la Descartes şi Kepler, de la aceştia la 
Huyghens şi Newton, observăm un alt raport decât cel pretins prin 
cele trei „analogii ale experienței”. Galilei începe cu observarea 
căderii libere a corpurilor şi a mişcării pe planuri înclinate, cât şi cu 
stabilirea parabolei aruncării; la Kepler se tin lanț constatärile em- 
pirice asupra orbitei planetei Marte; la Huyghens, legile mişcării 
centrifuge şi ale oscilaţiilor pendulului, până când, în cele din urmă, 
toate aceste momente se sintetizează la Newton, şi în această sin- 
teză devin capabile să cuprindă întregul sistem al universului. Deci, 
aici, din puţine elemente şi fenomene originare a fost proiectată 
treptat imaginea de ansamblu a realului, aşa cum ne apare ea în 
mecanica cosmică. Pe această cale nu ajungem doar la o oarecare 
ordine a fenomenului, ci la o ordine comprehensibilă şi vizibilă pentru 
intelectul nostru. Însă, o astfel de vizibilitate nu se lasă demon- 
strată şi înțeleasă ca necesară a priori doar pe baza legilor pure ale 
intelectului. Conform aceste legi, am putea crede mai mult că realul 
empiric s-ar supune principiului general al cauzalıtätii, că însă 
diferitele şiruri cauzale care se infiltrează în configuraţia sa ar de- 
termina in el în cele din urmă o astfel de complicatie, încât ar fi 
imposibil pentru noi să desprindem din întreaga țesătură complicată 
a realului firele singulare şi să le urmărim separat. Până şi în acest 
caz ar fi imposibil pentru noi să înțelegem datul în acea formă 
caracteristică a ordinii pe care se bazează ştiinţa noastră empirică. 
Căci această ordine cere mai mult decât o contrapunere a particu- 
larului empiric şi a universalului abstract, mai mult decât o materie 
care să se supună într-un oarecare mod, nedeterminabil mai în- 
deaproape, formelor pure ale gândirii aşa cum le prezintă logica 
transcendentală. Conceptul empiric trebuie să determine datul prin 
aceea că îl intermediază treptat spre universal, raportându-l la acesta 
printr-o succesiune continuă a nivelurilor conceptuale intermediare. 
Legile cele mai înalte şi supreme, pătrunzându-se reciproc, trebuie 
să se „specifice” față de particularitätile legilor singulare şi cazu- 
rilor singulare - după cum invers, acestea din urmă, înşiruindu-se şi 

clarificändu-se reciproc, trebuie sä lase in mod pur sä iasä la ivealä 
raporturile generale in care se aflä. Doar atunci obtinem acea legä- 
turä concretä si acea prezentare a facticului, aga cum o cautä si reven- 
dicä ideea noasträ. 

Făcând apel la istoria ei, am văzut deja cum se desăvârşeşte 
această sarcină în cadrul fizicii. Însă, şi mai clar şi determinat, se 
conturează ea în biologie şi în ştiinţa descriptivă a naturii din acea 
perioadă. Se pare că ne confruntăm aici cu un material ce nu poate 
fi trecut pur şi simplu cu vederea, pe care trebuie să-l acceptăm mai 
întâi bucată cu bucată şi să-l înregistrăm. Ideea că acest material se 
ordonează după anumite puncte de vedere, că se lasă clasificat în 
„specii” şi „subspecii”, înseamnă doar o cerință pusă experienţei, spre 
a cărei satisfacere aceasta din urmă nu pare în niciun caz obligată. 
Cu toate astea, gândirea ştiinţifică nu şovăie - netulburatä de 
meditatiile de natură filosofică şi cognitiv-critică — să pună această 
cerință şi să o aducă la îndeplinire în privința datului. Ea caută 
similitudini, determinatii comune şi „caracteristici” in singularul 
absolut şi nu se lasă înstrăinată de această direcţie originară a sa prin 
niciun aparent insucces. Dacă un anumit concept al clasei nu s-a do- 
vedit corespunzător, el este combătut prin noi observaţii, şi, desigur, 
trebuie să fie înlocuit printr-un altul; asocierea în „genuri” şi sepa- 
rarea în „specii” ca atare rămâne însă neafectată de toate aceste 
destine cărora li se supun conceptele singulare. Deci, se descoperă 
aici o funcţie neschimbătoare a conceptelor noastre care nu le prescrie 
dinainte un anumit conţinut, care este însă decisivă pentru întreaga 
formă a ştiinţelor descriptiv-clasificatoare. lar cu aceasta, am obti- 
nut acum şi o nouă viziune transcendentală de o însemnătate esen- 
tialä: căci „transcendentală” trebuie să se cheme orice determinatie 
care nu vizează direct obiectele însele, ci modul cunoaşterii despre 
obiecte. Până şi ceea ce numim „înrudirea” speciilor şi a formelor 
naturii găsim în natură doar pentru că trebuie să o căutăm în ea 
după un principiu al facultății noastre de judecare. Se arată desigur 
aici că relaţia dintre principiul cunoaşterii şi obiect se schimbă când 
o comparăm cu cea stabilită prin analitica intelectului pur. În timp 

ce intelectul pur s-a revelat ca „legislație pentru natură”, întrucât 
s-a dovedit că închidea în sine condiţiile posibilităţii obiectului său, 
tot aşa rațiunea se apropie aici de materialul empiric nu oferind, ci 
întrebând şi cercetând - nu constitutiv, ci regulativ; nu „deter- 
minând”, ci „reflectând”. Căci particularul nu este dedus aici din 
universal şi determinat prin aceasta în natura sa, ci în particular se 
va încerca, prin luarea pas cu pas în considerare a relaţiilor pe care 
le conţine în sine şi a similitudinilor şi diferențelor pe care 
componentele sale singulare le demonstrează, descoperirea unui 
raport care să poată fi exprimat tot mai clar în concepte şi reguli. 
Circumstanta că o ştiinţă empirică există şi că ea se dezvoltă 
progresiv ne oferă garanţia pentru faptul că această încercare nu 
este întreprinsă în zadar. Diversitatea stărilor de fapt pare că se 
potriveşte oarecum cunoaşterii noastre, pare că-i vine în întâm- 
pinare şi se adevereşte a-i fi supusă. Tocmai pentru că o astfel de 
concordanță a materialului pe care se sprijină cunoaşterea noastră 
empirică cu vointele de formă de care ea este condusă nu este de la 
sine înțeleasă - întrucât nu poate fi dedusă cu necesitate din prin- 
cipiile logice supreme, ci doar recunoscută ca accidentală, nu putem 
să nu întrevedem aici o finalitate specifică: o adecvare a fenomenelor 
la condiţiile facultății noastre de judecare. Această finalitate este 
„formală”, deoarece nu vizează direct lucrurile şi structura lor internă, 
ci conceptele şi legătura lor în spiritul nostru - însă, în acelaşi timp, 
ea este în totalitate „obiectivă” în sensul că pe ea nu se bazează 
nimic altceva decât permanenta ştiinţei empirice şi direcția cer- 
cetării empirice. 

Am încercat până acum să expunem problema în mod 
evolutiv doar în funcţie de conținutul ei pur obiectiv, fără să intrăm 
în amănunte în privința formulării specifice în care apare ea la 
Kant. Deoarece doar abordând astfel lucrurile poate ieşi clar la iveală 
faptul că evoluţia imanentă a sarcinilor obiective ale criticii rațiunii, 
şi nu continuarea şi desăvârşirea arhitectonicii conceptuale kan- 
tiene, este cea care conduce la Critica facultăţii de judecare, privită 
drept componentă specială a sistemului. Dacă aceste sarcini au fost 
exact înţelese, atunci nici denumirea pe care Kant o alege pentru ele 

şi nici contextul în care le introduce din punctul de vedere al con- 
ținutului nu mai prezintă vreo dificultate esențială. Kant a dat 
expunerea cea mai profundă şi exhaustivă, deopotrivă, a problemei 
fundamentale în primul proiect al unei introduceri la Critica facul- 
tätii de judecare, pe care, totuşi, în redactarea definitivă a operei, l-a 
retractat din cauza prea marei sale întinderi, înlocuindu-l cu o 
formulare mai succintă. Doar mai târziu, când Johann Sigismund Beck 
îi solicita contribuții pentru comentariile planificate de el la scrierile 
critice principale, a făcut din nou apel la acest prim proiect. Totuşi, 
Beck, căruia Kant i-a lăsat proiectul pentru a-l folosi după bunul 
plac, l-a publicat într-o formă prescurtată şi sub un titlu care 
derutează. De aceea, pentru a distinge întregul conținut al prezen- 
tării kantiene, trebuie să ne întoarcem la prima formă a introdu- 
cerii, la forma sa în manuscris.!* Kant intenţionează să mijloceascä 
aici opoziția dintre „teoretic” şi „practic”, care se pare că este un 
rezultat fundamental al întregului său sistem, prin introducerea 
unui nou concept. Însă, în scopul acestei căutate mijlociri siste- 
matice, era necesar ca el să facă mai întâi trimitere la o altă mijlocire 
populară care pare că se impune la prima privire. Uneori se crede că 
s-ar fi realizat deja o „unificare” a sferei practice şi a celei teoretice 
prin faptul că se are în vedere un oarecare principiu teoretic nu doar 
în funcție de temeiurile sale pur conceptuale şi de consecințele sale 
conceptuale, ci şi de utilizările pe care le permite. Astfel se opinează 
că, de exemplu, versatilitatea în politică şi economia națională aparțin 
ştiinţei practice, că igiena si dietetica medicinii practice, pedagogia, 
psihologiei practice, deoarece în toate aceste discipline nu este vorba 
atât despre obținerea de principii, cât despre utilizarea anumitor 
cunoştinţe, întemeiate în altă parte. Tezele practice de acest fel nu 
se disting realmente de cele teoretice şi conform principiului, ci 
această tranşare există doar acolo unde este vorba despre opoziția 
temeiurilor explicative ale cauzalitätii naturii şi a celor prin libertate. 


13 Acest manuscris a fost tipărit pentru prima dată în ediția de față a operelor lui 
Kant; vezi „Erste Einleitung in die Kritik der Urteilskraft” in Werke, vol. V, pp. 177- 
231. (Textul primei introduceri există si în traducere românească in ediţia citată. 
[n.t.]) 

'Toate celelalte aşa-numite teze practice nu sunt decât teoria despre 
ceea ce aparține naturii lucrurilor, aplicată doar la modul în care ele 
pot fi create de noi după un principiu. Astfel, soluționarea unei 
probleme oarecare a mecanicii practice (de exemplu, soluția sarcinii 
la o forță dată care trebuie să fie în echilibru cu o anumită greutate, 
de a găsi raportul pärghiilor respective) nu conţine în sine de fapt 
nimic şi nu are nevoie de niciun fel de alte premise decât de acelea 
deja pronunțate prin formula legii pârghiei; iar dacă eu îmbrac o dată 
sarcina însăşi în forma unei judecăți pure de cunoaştere, iar altă 
dată, în cea a unei indicaţii pentru producerea anumitor raporturi 
conditionale, este dată astfel doar o direcţie diferită a interesului 
subiectiv din momentul respectiv, nu însă o diferență în conținutul 
sarcinii. De aceea, astfel de teze ar trebui să fie numite mai mult 
teze tehnice în loc de teze practice; unde tehnica nu înseamnă atât 
un contrast al teoriei, cât mai mult realizarea ei având în vedere un 
anumit caz singular. Regulile ei aparțin artei de „a duce la inde- 
plinire lucrul a cărui înfăptuire e dorită — ceea ce, într-o teorie pusă 
la punct, e întotdeauna o simplă consecinţă şi nicidecum o parte de sine 
stătătoare alcătuită din indicaţii practice.” 

Acum, însă, de la conceptul median al tehnicii stabilit pe 
această cale, observaţia kantiană pătrunde mai departe şi atinge o 
nouă întindere şi aprofundare a domeniului teoretic însuşi. Căci, cum 
observă Kant, alături de tehnică, ca organizare singulară artificială 
umană care rămâne mereu inerentă aparentei bunului plac, există si 
o tehnică a naturii înseşi: întrucât privim natura lucrurilor ca şi 
cum posibilitatea ei s-ar întemeia pe artă sau, cu alte cuvinte, de 
parcă ar fi expresia unei voințe formatoare. În orice caz, o astfel 
de modalitate de înțelegere nu este deja dată prin obiectul însuşi — 
deoarece, văzută ca obiect al experienţei, „natura” nu este decât 
întregul fenomenelor, aflat sub legi universale, adică fizico-mate- 
matice -, ci ea este un punct de vedere pe care îl preluăm în „reflec- 
tie”. Ea nu provine din perceperea datului, nici din ordonarea lui in 
raporturi cauzale, ci este o interpretare unică şi autonomă pe care 


14 Vezi „Prima introducere” la Critica facultății de judecare, în ed. cit., p. 322. 

noi i-o atribuim. Desigur, într-un oarecare sens, de pe poziţia 
concepției critice despre lume se poate afirma în general că forma 
cunoaşterii este cea care determină forma obiectualitätii. Aici, însă, 
această afirmaţie trebuie luată într-un sens strict şi specific: căci 
observăm aici oarecum o formare de gradul al doilea. Un întreg care, 
ca atare, este deja conceput sub intuițiile pure ale spaţiului si 
timpului şi sub conceptele pure ale intelectului şi care şi-a găsit în 
acestea obiectivarea sa, primeşte acum un nou sens, întrucât depen- 
denta reciprocă a părților sale va fi subordonată unui nou principiu 
al cercetării. În felul acesta, ideea unei „tehnici a naturii”, în opoziție 
cu cea a succesiunii pur mecanic-cauzale a fenomenelor, este una 
care „nu determină nimic cu privire la firea obiectului, nici cu 
privire la felul de a-l produce, ci e judecată natura însăşi, dar e ju- 
decată numai prin analogie cu o artă, şi anume în legătură subiec- 
tivă cu facultăţile noastre de cunoaştere, iar nicidecum obiectiv, prin 
raport la lucruri.” Mai rămâne de investigat acum doar un singur 
lucru, respectiv dacă este posibilă această judecată — adică dacă ea 
este compatibilă cu prima, prin care diversul este conceput sub 
formele unitare ale intelectului pur. Nu putem anticipa încă aici 
răspunsul pe care Kant il dă acestei întrebări — putem totuşi pre- 
vedea că o astfel de compatibilitate a principiului cunoaşterii inte- 
lectului cu cel al facultăţii de judecare reflexive poate fi obținută doar 
dacă noul principiu nu intervine în sfera celui vechi, ci este repre- 
zentantul unei pretenții de valoare total diferită de acesta, care 
trebuie determinată şi delimitată în raport cu cele anterioare. 

Ideea unei „tehnici a naturii” şi ceea ce o diferenţiază de 
ideile unei organizări intenționate înspre atingerea unui oarecare 
scop exterior se conturează cel mai clar dacă facem abstracţie aici de 
orice relație cu vointele şi dacă avem în vedere doar relația cu 
intelectul, deci dacă pronuntäm forma care în el este împrumutată 
naturii, doar după analogia raporturilor logice ale formei. Este clar 
că există o astfel de analogie îndată ce reflectăm la faptul că „natura” 
nu semnifică pentru noi, în sens critic, decât totalitatea obiectelor 


15 Idem, pp. 322-323. 

experienţei posibile - şi că, mai departe, experienţa este tot atât de 
puțin doar o sumă de experimente singulare acumulate, ca şi sumă 
ubstractă de reguli şi principii universale. Doar legătura momentului 
singularului cu cel al universalului în conceptul unei „experienţe ca 
sistem după legi empirice” constituie întregul concret al experienţei. 
„E adevărat că experiența alcătuieşte un sistem pe bază de legi 
transcendente, care conțin condiția de posibilitate a experienţei in 
genere. Totuşi e cu putință o atât de nesfârşită varietate de legi em- 
pirice şi o atât de mare eterogenitate de forme ale naturii — care ur- 
mează să aparțină unei experiențe particulare -, încât ideea unui 
sistem potrivit cu aceste legi (empirice) trebuie să fie cu totul străină 
intelectului, nefiind de conceput nici posibilitatea, cu atât mai puțin 
necesitatea unui astfel de întreg. Nu-i mai puțin adevărat însă, că 
experiența particulară, închegată în linii generale după unele prin- 
cipii statornice, are nevoie si de această țesătură sistematică a legilor 
empirice, pentru ca facultatea de judecare să fie în stare a subsuma 
particularul sub general - oricât ar fi încă acesta de empiric - şi even- 
tual să se ridice astfel până la cele mai înalte legi empirice şi forme 
naturale adaptate lor, privind prin urmare agregatul experiențelor 
particulare drept un adevărat sistem al lor. Fără o asemenea pre- 
supozitie, nu poate avea loc nicio inläntuire generală de legi, adică 
niciun fel de unitate de-a lor."1€ Dacă eterogenitatea legilor empirice 
ar fi atât de mare încât ar fi posibilă chiar subordonarea unora 
dintre ele unui concept comun al clasei, niciodată însă înțelegerea 
totalităţii lor într-o succesiune pe niveluri unitare, ordonată după 
gradele generalitätii, în privința naturii noi am avea atunci doar un 
„agregat brut haotic”, chiar şi atunci când o gândim ca supusă legii 
cauzalitätii. Ideii unei lipse de formă i se contrapune însă acum 
facultatea de judecare, nu cu un act de autoritate asbolut logic, dar 
cu maxima care îi serveşte ca impuls şi ca indicator în toate cer- 
cetările sale. Ea „presupune” o legitate a naturii care trebuie să se 
cheme accidentală, după conceptele intelectului, pe care o presu- 
pune însă „doar în interesul ei propriu”.!! Desigur, pentru aceasta, 


16 Idem, pp. 324-325. 
11 Idem, p. 325. 

ea trebuie să rămână conştientă că, în această finalitate formală a 
naturii, adică în capacitatea sa de a se sintetiza pentru noi într-un 
întreg permanent de legi şi forme particulare, nu întemeiază nicio 
cunoaştere teoretică, niciun principiu practic al libertăţii, ci doar 
oferă un fir călăuzitor cercetării noastre. Filosofia, ca sistem doctri- 
nal al cunoaşterii naturii, precum şi ca libertate, nu primeşte cu 
aceasta nicio nouă parte. Dimpotrivă, conceptul nostru despre o 
tehnică a naturii, ca principiu euristic în judecarea acesteia, va apar- 
ţine criticii facultății noastre de cunoaştere. „Sentintele intelep- 


”15, cu care obişnuieşte să opereze in special ştiinţa 


ciunii metafizice 
descriptivă a naturii şi la care făcuse deja trimitere Critica rațiunii 
pure în secțiunea sa despre principiile regulative ale rațiunii, îşi 
primesc adevărata lor lumină doar pornind de aici. Toate acele for- 
mule cum că natura ar alege în permanenţă cel mai scurt drum, că 
n-ar face nimic degeaba, că n-ar suporta niciun salt în diversitatea 
formelor şi, deşi bogată în specii, ar fi totuşi săracă în genuri, nu 
apar acum ca determinatii absolute ale esenței sale, ci mai mult, ca 
„expresii transcendentale ale forței de judecare”. „În fapt, orice 
comparaţie a reprezentărilor empirice între ele spre a găsi în natură 
legi empirice şi forme specifice potrivite lor, forme ce, printr-o astfel 
de comportare a lor sunt totodată generic acordate între ele, presu- 
pune un lucru: anume că natura, chiar cu privire la legile ei empirice, 
a respectat o anumită economie pe măsura facultății noastre de 
judecare şi o uniformitate pe înțelesul nostru, iar această presupo- 
zitie trebuie să preceadă, ca principiu al facultății de judecare a 
priori, orice soi de comparaţie.”!? Căci şi aici este vorba despre un 
principiu aprioric, aici unde această gradare şi această „simplitate” 
formală a legilor naturii nu poate fi citită din experienţele singulare, 
ci doar constituie premisa pe a cărei bază putem folosi experienţele 
în manieră sistematică 


18 Critica facultăţii de judecare, p. 28. 
19 „Prima introducere”, p. 332. 
20 Vezi Critica facultăţii de judecare, p. 26 şi urm. 

Abia acum observăm turnura prin care se diferențiază în 
acest punct critica şi metafizica. Indiferent unde a fost dezbătută 
problema formei individuale a realului în metafizica prekantiană, ea 
a fost legată de ideea unui intelect absolut activ în vederea scopului 
care ar fi pus în existenţă o formare internă originară în raport cu 
care cea pe care noi o înfăptuim în conceptele noastre empirice ar fi 
doar un reflex şi o copie. Am văzut cum, de la primele începuturi la 
Plotin, teoria logos-ului a reţinut această idee şi cum i-a dat expresie 
în cele mai diferite forme. Şi aici Kant realizează reconfigurarea 
caracteristică, semnificativă pentru întreaga direcţie a idealismului 
său: dintr-o putere obiectiv creatoare în lucruri, ideea devine prin- 
cipiu şi regulă fundamentală a cognoscibilitätii lucrurilor ca obiecte 
ale experienţei. Însuşi faptul că raportăm în genere ordinea fenome- 
nelor, conform scopului pentru intelectul nostru şi în concordanță 
cu cerințele sale, la o finalitate de grad mai înalt, la o inteligență 
creatoare şi „prototipală”, îi apare ca un pas necesar revendicat de 
rațiunea însăşi. Dar iluzia începe îndată ce transformăm ideea unei 
astfel de raportări în ideea despre o ființă primordială existentă. 
Transpunem atunci, din cauza aceleiaşi sofisticări naturale a ratiu- 
nii pe care dialectica transcendentală o descoperise deja, un scop pe 
care-l are în vedere cunoaşterea experienţei şi de care nu poate face 
abstracție, într-o existență transcendentă ce se află în spatele ei; 
concepem o ordine ce se produce pentru noi în procesul cunoaşterii 
insesi şi care se întemeiază tot mai profund, pe fiecare nou nivel, ca 
existență obiectivă finalizată. Însă, pentru critica acestei poziţii, este 
suficient să ne amintim aici de convingerea transcendentală că 
„absolutul” nu este doar „dat”, ci mai mult „dat ca problemă”. In- 
clusiv unitatea obişnuită a formelor particulare ale realităţii şi a le- 
gilor particulare ale experienței poate fi astfel văzută ca şi cum un 
intelect (chiar dacă nu al nostru) ar fi produs-o în folosul facultății 
noastre de cunoaştere, pentru a face posibil un sistem al experienţei 
după legile specifice ale naturii — cu aceasta, noi nu afirmăm însă 
că în acest fel ar trebui realmente presupus un astfel de intelect, 
ci facultatea de judecare îşi dă doar sieşi, şi nu naturii, o lege, în 

măsura în care ea îşi proiectează propria-i manieră de abordare, 
Produselor naturii nu li se pot atribui, de exemplu, raportarea la 
scopuri (inclusiv la scopuri ale inteligibilitätii sistematice perma- 
nente); mai mult, acest concept poate fi utilizat doar pentru a reflecta 
asupra ei cu privire la legarea fenomenelor dată după legile empi- 
rice. Deci facultatea de judecare are şi ea în sine un principiu a 
priori pentru posibilitatea naturii, însă doar în privință subiectivă, 
prin care prescrie o lege nu naturii ca autonomie, ci sieşi ca heauto- 
nomie. „În consecință, atunci când spunem că natura îşi specifică 
legile generale potrivit principiului finalitätii pentru facultatea 
noastră de cunoaştere, adică pentru conformitatea cu intelectul 
uman în îndeletnicirea sa necesară de a găsi un particular, care îi este 
oferit de percepție, generalul, iar pentru divers legătura în unitatea 
principiului (care este, ce-i drept, pentru fiecare specie generalul), prin 
aceasta nici nu prescriem vreo lege a naturii, nici nu învăţăm de la 
ea vreuna prin observație (deşi principiul poate fi confirmat prin 
ea). Căci nu este un principiu al facultăţii de judecare determina- 
tive, ci doar al celei reflexive; ceea ce urmărim este ca, indiferent de 
modul de organizare al naturii potrivit legilor ei generale, să căutăm 
exclusiv legile ei empirice conform acelui principiu şi maximelor care 
se bazează pe el, căci numai cu ajutorul lui putem progresa în 
experiență şi putem dobândi cunoştinţe prin utilizarea intelectului 
nostru.”2! 

Contrastul metodelor este trasat acum strict şi evident. Me- 
tafizica speculativă caută să explice formarea individuală a naturii, 
în măsura în care o lasă să se instituie dintr-un universal care se 
specifică pe sine şi care specifică mai departe: viziunea critică nu 
ştie să spună nimic despre o astfel de autodesfăşurare a absolutului 
ca proces real, ci unde metafizica întrevede o soluţie ultimă, ea vede 
doar o întrebare către natură pe care trebuie în mod necesar să i-o 
adresăm, al cărei răspuns treptat trebuie să rămână însă în seama 
experienţei. Pot exista întregi regiuni ale experienței (şi există fără 
îndoială în fiecare dintre fazele sale singulare neîncheiate), în cadrul 


2! Critica facultăţii de judecare, p. 32. 

cărora această cerință să nu fie încă satisfăcută: deci, unde parti- 
eularul „dat” nu s-a pătruns încă realmente cu „universalul” gândit, 
ci mai sunt încă relativ direct în opoziţie. Într-un astfel de caz, 
facultatea de judecare nu-i poate impune pur şi simplu experienței 
principiul ei, nu poate orândui şi răstălmăci materialul empiric după 
bunul plac. Ea poate afirma un singur lucru, anume că întrebarea, 
întrucât nu este solutionatä, nu are voie să fie privită ca insolvabilă. 
Încercarea ei de intermediere contiuă a singularului cu particularul 
şi universalul nu se întrerupe nicăieri şi nu devine dependentă de 
un succes din respectivul moment, deoarece această încercare nu 
este întreprinsă aleator, ci este întemeiată într-o funcție esenţială a 
rațiunii înseşi. 

Iar acum, „tehnica” logică a naturii pe care am descoperit-o 
face trimitere în acelaşi timp la întrebarea profundă şi complexă cu 
care se desăvârşeşte întreaga structură a Criticii facultăţii de jude- 
care. Dacă abordăm natura în facultatea de judecare reflexivă ca şi 
cum îşi specifică legile fundamentale generale astfel încât să se sin- 
tetizeze pentru noi într-o ordine ierarhică, perceptibilă în genere, a 
conceptelor empirice, ea este văzută atunci ca artă. Ideea de „nomo- 
tetică [...] după legi transcendentale ale intelectului”, constituind 
adevărata cheie pentru deductia categoriilor, nu mai este suficientă 
aici, deoarece noul punct de vedere care apare acum nu mai poate 
valoriza dreptul său ca lege, ci doar ca „presupozitie”.”” Cum se pre- 
zintă însă acum subiectiv starea de fapt desemnată prin aceasta, 
în funcţie de aspectul obiectual din punctul de vedere al conti- 
nutului? Cum se exprimă şi reflectă în conştiinţă concepţia acelei 
particularităţi specifice „conform artei” a legilor naturii? Suntem 
nevoiți să punem aceste întrebări. Căci deja conform ideilor fundamen- 
tale metodice ale teoriei critice s-a stabilit că fiecare dintre proble- 
mele sale prezintă şi are nevoie de o astfel de dublă caracteristică. 
Aşa cum unitatea spaţiului şi a timpului era desemnată în acelaşi 
timp ca unitate a „intuitiei pure”, iar unitatea obiectului experi- 
entei ca unitate a „aperceptiei transcendentale”, la fel ne putem 


22 Vezi Prima introducere, p. 334. 

aştepta şi aici ca pentru noua determinare a conținutului pe care ni 
l-a deschis ideea de „tehnică a naturii” să poată fi indicată în acelaşi 
timp o nouă funcție a conştiinţei, corespunzătoare ei. Răspunsul pe 
care Kant îl dă acestei întrebări este desigur surprinzător; con- 
ținutul psihologic la care face trimitere acum este chiar acela pe 
care il desemnase în întreaga abordare precedentă - în Critica 
rațiunii pure, dar încă şi mai exact şi mai energic în Critica rațiunii 
practice — ca adevăratul exemplu al unui conţinut indeterminabil în 
mod legitim şi, ca urmare, care nu poate fi obiectivat. Expresia su- 
biectivă a oricărei finalitäti pe care o întâlnim în ordinea fenome- 
nelor este sentimentul de plăcere care se leagä de ea. Indiferent unde 
percepem o concordanță pentru care în legile generale ale inte- 
lectului nu se lasă înţeles niciun temei suficient, care se dovedeşte 
însă favorabilă pentru întregul forțelor noastre de cunoaştere, noi 
insotim această favorizare de care avem parte ca de o favoare liberă 
cu o senzaţie de plăcere. Ne bucurăm - chiar dacă într-o astfel de or- 
ganizare armonică a conținuturilor experienţei este vorba despre o 
întâmplare fericită, favorabilă scopului nostru - şi ne simțim „eli- 
berati de o nevoie”. Legile generale ale naturii, al căror prototip ar 
putea fi identificat în legile de bază ale mecanicii, nu aduc cu sine o 
astfel de determinare. Deoarece despre ele putem spune acelaşi 
lucru ca despre raporturile pur matematice: uimirea în ceea ce le 
priveşte încetează îndată ce le înțelegem în necesitatea lor strict 
deductibilă. „În schimb, este întâmplător, după puterea noastră de 
înțelegere, că ordinea naturii potrivit legilor ei particulare depăşeşte 
forța noastră de cuprindere prin cel puţin posibila diversitate şi 
neomogenitate, este totuşi într-adevăr adecvată acesteia. Găsirea 
acestei ordini este o îndeletnicire a intelectului care vizează un scop 
necesar al său, şi anume de a introduce în natură unitatea prin- 
cipiilor [...] Atingerea oricărui scop este legată de un sentiment de 
plăcere. Dacă această reuşită este condiționată de o reprezentare a 
priori, precum în acest caz de un principiu pentru facultatea de 
judecare reflexivă în genere, atunci sentimentul de plăcere este 
determinat şi printr-un principiu a priori, valabil pentru oricine [...] 

Coincidenta perceptiilor cu legile conforme conceptelor generale ale 
naturii (categorii) nu are, în realitate, nici cea mai mică înrâurire 
asupra sentimentului nostru de plăcere, şi nici n-ar putea să aibă, 
deoarece intelectul procedează aici neintentionat şi în mod necesar 
potrivit naturii sale. În schimb, descoperirea posibilității de a uni 
două sau mai multe legi empirice eterogene ale naturii sub un 
principiu care le cuprinde pe amândouă provoacă o plăcere vizibilă 
|...] Desigur, caracterul comprehensibil al naturii şi unitatea ei în 
împărțirea în genuri şi specii, singurele care fac posibile conceptele 
empirice prin care cunoaştem natura conform legilor ei particulare, 
nu ne mai provoacă o plăcere evidentă. Dar este sigur că ea a existat 
la vremea ei şi, doar pentru că experiența cea mai comună nu este 
posibilă fără ea, s-a contopit treptat cu simpla cunoaştere şi nu mai 
iese în evidenţă. [...] Dimpotrivă, ne-ar displăcea total o reprezen- 
tare a naturii prin care ni s-ar prezice că, în cazul celei mai neîn- 
semnate cercetări care depăşeşte experiența cea mai comună, ne-am 
lovi de eterogenitatea legilor naturii, care ar face imposibilă pentru 
intelectul nostru subsumarea legilor ei particulare sub legi empirice 
generale, deoarece aceasta contrazice principiul specificării subiectiv 
finale a naturii în genurile ei, precum şi, relativ la ele, facultatea 
noastră de judecare reflexivă.”% 

Constatăm în primul rând, pe baza acestor afirmaţii ale lui 
Kant, acea trăsătură semnificativă şi izbitoare în sens metodic. 
„Plăcerea”, considerată până acum eminamente empirică, este in- 
trodusă acum în cercul celor determinabile apriori şi cognoscibile 
apriori; ea, văzută până acum ca accidentalul individual prin exce- 
lentä, primeşte aici — cel puţin într-unul din momentele sale funda- 
mentale - o semnificaţie universală „pentru fiecare”. Cu aceasta, 
principiul criticii transcendentale este aplicat la un domeniu care 
părea până acum că i se opune. Deja prima ediție a Criticii rațiunii 
pure considerase deşartă speranța „excelentului analist Baumgarten” 
de a ajunge la o „critică a gustului” întemeiată ştiinţific, deoa- 
rece elementele plăcerii şi neplăcerii estetice constau în plăcere şi 


23 Critica facultăţii de judecare, pp. 32-34. 

neplăcere, acestea însă, după sursele lor, ar fi doar empirice, şi de 
aceea niciodată n-ar putea servi a priori legilor? Această viziune 
este indreptätitä acum: indreptätirea e dată de faptul că spre ea nu 
conduce observarea nemijlocită a fenomenului artei şi a structurii 
artistice, ci un progres în critica cunoaşterii teoretice. Doar o apro- 
fundare a conceptului de aprioritate a teoriei face posibil 
apriori-ul esteticii şi indică calea determinării şi dezvoltării ei. Căci 
s-a arătat că pentru forma completă a experienței, condiția legilor 
generale ale intelectului, deşi necesară, nu este suficientă -, întrucât 
s-a descoperit o formă şi o legătură proprie conform scopului a 
particularului care doar în ceea ce o priveşte desăvârşeşte conceptul 
sistematic al experienţei: de aceea se va căuta şi în conştiinţă un 
moment în care să se imprime legitatea particularului şi a „acciden- 
talului”. Însă, odată găsit acest moment, limitele cercetării de până 
acum se deplasează. Cercetarea nu mai vizează acum problema 
„individualului”, abordându-l drept ceea ce se schimbă de la caz la caz, 
şi de aceea, determinabil doar prin experiența nemijlocită şi prin 
factorul „material” al senzatiei -, ci caută si în acest domeniu, până 
acum închis, să descopere momentele de bază ale formării apriorice. 

Kant, trecând prin teoria pur logică a formării empirice a 
conceptului şi prin întrebarea asupra condițiilor cognitiv-critice ale 
unei sistematici şi clasificări a formelor naturii, ajunge astfel în 
pragul esteticii critice.” Conceptul unei „tehnici a naturii” a constituit 


2 Vezi Critica raţiunii pure, p. 72, notă. 

% În acest sens trebuie înțeleasă scrisoarea cunoscută a lui Kant către Reinhold care 
dă explicații asupra constituirii Criticii facultății de judecare. „Îmi permit să asigur, 
fără a mă invinoväti de infumurare - astfel scrie Kant în 28 decembrie 1787 (în 
Werke, vol. IX, pp. 343-346) - că, cu cât continui pe drumul meu, devin tot mai liniştit 
că poate apărea vreodată o contradicție sau chiar o alianță [asemenea lucruri nu sunt 
în prezent ceva neobişnuit] care să provoace o ruptură serioasă sistemului meu. 
Aceasta este o convingere profundă care îşi are rădăcinile în faptul că, în evoluţia 
spre alte activități, nu m-am aflat întotdeauna în consens cu mine însumi, şi dacă 
până acum nu ştiu exact cum să aplic metoda cercetării asupra unui obiect, mă pot 
ghida, pentru a ajunge la excluderi de care nu eram conştient, după acea însemnare 
generală a elementelor cunoaşterii şi a forțelor psihicului ce aparțin de aceasta. 
Astfel, mă preocup acum de critica gustului, ocazie cu care se vor descoperi alte 

aici, sub aspect obiectiv, analiza transcendental-psihologică a senti- 
mentului de plăcere şi neplăcere, iar sub aspect subiectiv, interme- 
dierea. Am văzut deja că natura, întrucât e gândită astfel încât se 
specifică in particularitätile claselor şi speciilor după un principiu 
inteligibil pentru facultatea noastră de judecare, este văzută astfel 


ca artă. Insă această organizare ingenioasă apare, luată în sine, în 


acelaşi timp ca „artistică”.2% Acest lucru este valabil şi în măsura în 


care ea nu se dezvăluie direct conştiinţei obişnuite, ci trebuie ade- 
menită să iasă la iveală doar prin turnura specifică a abordării 
teoretice a cunoaşterii. Intelectul uman comun acceptă existența [şi 
supraordonarea şi subordonarea sistematică] a legilor specifice ale 
naturii ca un factum dat pentru care nu cere nicio explicaţie. 
Tocmai de aceea, însă, întrucât nu vede aici nicio problemă, îi scapă 


principii a priori decât cele anterioare. Deoarece facultăţile sufletului sunt trei: 
facultatea de cunoaştere, sentimentul de plăcere şi neplăcere şi facultatea de a dori. 
Pentru prima dintre ele am găsit principii a priori în Critica rațiunii pure, pentru a 
treia în Critica rațiunii practice. Am căutat şi pentru cea de-a doua, şi deşi credeam a 
fi imposibil să găsesc astfel de principii, sistematica, care m-a lăsat să descopăr în 
descompunerea facultăţilor anterioare ale sufletului şi care trebuie admirată şi, 
eventual, analizată, îmi va da material suficient pentru zilele care mi-au mai rămas 
din viaţă, încât să o apuc pe acest drum astfel încât acum descopär trei părți ale 
filosofiei, fiecare dintre acestea având principiile sale a priori care pot fi numărate, 
iar aria unei asemenea cunoaşteri poate fi clar stabilită — filosofia teoretică, teleologia 
şi filosofia practică; dintre acestea, bineînţeles că cea din mijloc este considerată cea 
mai săracă din punctul de vedere al motivelor de determinare a priori.” Dacă luăm în 
considerare aceste explicaţii ale lui Kant, nu doar ad litteram, ci împreună cu ceea ce 
rezultă din Critica facultății de judecare despre raportul obiectiv al problemelor în 
spiritul lui Kant, atunci nu mai poate rămâne nicio îndoială în privința a ce rol a 
jucat „sistematicul” în descoperirea esteticii critice. Kant nu a inventat alături de 
cele două principii apriorice deja existente un al treilea, doar de dragul construcției 
simetrice, ci o continuare şi o formulare mai exactă a conceptului de aprioritate a fost 
cea cu care s-a confruntat mai întâi în domeniul teoretic - în ideile de „adecvare” 
logică a naturii pentru facultatea noastră de cunoaştere. Cu aceasta, însă, i s-a 
dovedit mai departe abordarea scopului în genere - sau, exprimat din punct de 
vedere transcendental-psihologic, domeniul plăcerii şi neplăcerii - drept un obiect 
posibil al determinării apriorice. Şi, pornind de aici, a mers mai departe, până când, 
în cele din urmă, a rezultat întemeierea apriorică a esteticii ca o parte a unui sistem 
al teleologiei generale. 

% Vezi Prima Introducere, p. 333. 

şi soluţia, şi sentimentul specific de plăcere legat de ea. Dacă, aşadar, 
natura nu a demonstrat nimic altceva decât finalitatea logică, ar 
exista atunci desigur, de dragul acesteia, un motiv să o admirăm: 
„[...] numai că de o asemenea admiraţie ar fi cu greu cuprins alt- 
cineva decât, poate, filosoful transcendental, iar chiar acesta n-ar 
putea numi un singur caz precis în care o astfel de finalitate să se 
vădească in concreto, el mărginindu-se doar s-o gândească în ge- 
nere.”2 În această îngrădire a rezultatului de până acum este 
desemnată clar în acelaşi timp direcția în care trebuie căutată 
continuarea şi extinderea sa sistematică. Există - aşa va trebui 
să întrebăm acum - o formă conform scopului a fenomenelor care să 
nu ni se releve doar prin intermediul conceptului şi reflectiei 
transcendentale, ci care să ne vorbească direct în sentimentul de 
plăcere şi neplăcere? Există o structură individuală a existenţei, 
o înrâurire a fenomenelor, care, în raport cu lumea gândirii pure şi 
empirice, să prezinte un specific evident şi, de aceea, neinteligibil în 
niciun caz, prin metodele clasificării şi ale sistematicii în legile 
ştiinţifice — si care să demonstreze totuşi o legitate specifică auto- 
nomă şi originară? Punând aceste două întrebări, suntem conduşi 
până în punctul în care sensul metaforic al artei, aşa cum ne-a 
apărut în ideea de „tehnică a naturii”, se transformă în sensul pro- 
priu-zis, şi în care, cu aceasta, sistemul teleologiei generale preia în 
sine, ca element important, critica facultății de judecare estetice. 


4. 


Cum problema formärii individuale a infäptuit trecerea de la 
lumea legilor pure ale intelectului la lumea legilor particulare, la fel 
poate servi această problemă şi următoarei introduceri directe în 
problemele fundamentale ale esteticii critice. Pentru că imperiul 
artei este un imperiu al formelor pure, fiecare fiind închisă în sine şi 
având un centru individual propriu, în timp ce, totuşi, aparține în 
acelaşi timp, împreună cu altele, unui raport caracteristic de esență 


2 Idem, p. 335. 

şi influență. Cum poate fi desemnat acest raport de esenţă şi cum se 
lasă el exprimat şi caracterizat astfel încât să nu se piardă unitatea 
autonomă şi viața proprie a formei praticulare? În domeniul teoriei 
pure şi în cel al rațiunii moral-practice nu avem niciun exemplu 
adecvat pentru un astfel de raport fundamental. „Singularul” teo- 
riei este întotdeauna doar cazul special al unei legi generale de la 
care doar el îşi primeşte semnificaţia şi valoarea de adevăr - cum 
„singularul”, ca subiect moral, conform ideii fundamentale a eticii 
kantiene, este abordat mereu doar ca purtător al imperativului practic 
universal valabil al rațiunii. Personalitatea liberă devine ceea ce 
este doar prin sacrificarea completă a instinctelor şi înclinațiilor 
sale „accidentale” şi în subordonarea sa necondiționată regulilor a 
ceea ce trebuie să fie, care, în general, au un caracter normativ. Cu 
aceasta, în ambele cazuri, se pare că individualul îşi găseşte ade- 
vărata întemeiere şi justificare doar prin aceea că trece în universal. 
Doar în intuiţia artistică se produce în această privinţă o cu totul 
altă relație. Opera de artă este ceva singular care se bazează pe sine 
şi îşi are scopul în sine, în mod pur. Şi, totuşi, în ea ni se prezintă în 
acelaşi timp un nou „întreg”, o nouă imagine de ansamblu a rea- 
litätii şi a cosmosului spiritual. Singularul nu face trimitere aici la ceva 
abstract-universal care-l transcende, ci el însuşi este acest universal, 
deoarece cuprinde în sine în mod simbolic conținutul acestuia. 

Am văzut cum, în abordarea teoretico-stiintificä, conceptul 
unui întreg al experienţei, pe măsură ce convingerea critică avansa, 
cu atât mai clar se dovedea a fi o cerință irealizabilă. Dorinţa de a 
cuprinde în gândire întregul lumii ne-a condus în mijlocul anti- 
nomiilor dialectice ale conceptului de infinit. N-am putut înțelege 
acest întreg ca dat, ci doar ca „dat ca problemă”; n-a constituit 
pentru noi un obiect, având formă şi strict delimitat, ci s-a dizolvat 
într-un proces fără bariere a cărui direcţie, şi nu scop, am putut să o 
determinăm. În acest sens, orice judecată teoretică de experiență 
rămâne în mod necesar un fragment şi se dovedeşte ca atare îndată 
ce a dobândit claritate critică. Orice membru al şirului experienţei 
are nevoie, pentru a fi înțeles ştiinţific, de o altă „cauză” decât cea 
care îi determină poziția spatio-temporalä. Însă, tocmai această altă 

cauză cade sub incidența aceleiaşi dependențe astfel încât el trebuie 
să-şi caute din nou cauza „în afara” sa. În măsura în care astfel se 
leagă element de element, şir de şir, se construieşte pentru noi obiec- 
tul experienţei, care, el însuşi, nu este decât o „sumă de raporturi”. 
Un cu totul alt mod de raportare a singularului la întreg, a diver- 
sului la unitate ni se prezintă însă dacă pornim de la factum-ul artei 
şi al formării artistice. Prespunem factum-ul însuşi în acest sens — la 
fel ca peste tot în cercetarea transcendentală. Nu întrebăm dacă 
este, ci cum este; nu reconstituim evoluţia sa istorică sau psiho- 
logică, ci căutăm să o percepem în existența sa pură şi în aceste 
condiţii. Pentru aceasta, ne vedem trimişi cu necesitate la o nouă 
formă a judecății. Căci orice raport de conţinuturi ale conştiinţei se 
exprimă, obiectiv conceput, ca judecată. Judecata însăşi transcende 
aici limitele definiţiei sale logice de până acum. Ea nu mai vizează 
să subordoneze particularul generalului sau să aplice o cunoaştere 
generală asupra particularului care, în Critica rațiunii pure (cu pre- 
cădere în capitolul despre schematismul conceptelor intelectului), a 
fost definită ca trăsătură fundamentală a „facultăţii de judecare 
determinativă”, ci la polul opus, prezintă un cu totul alt tip de re- 
latie. Dacă vrem ca specificul noului domeniu problematic să iasă la 
iveală, trebuie să delimităm mai întâi foarte clar acest tip de relaţie 
în raport cu toate celelalte sinteze ale conştiinţei. 

Înainte să facem această delimitare, să ne amintim faptul 
că, prin ea, unitatea funcţiei judecății înseşi şi convingerile critice 
esenţiale pe care le-a obținut despre ea nu au voie să fie anulate. 
Pentru Kant, o judecată nu este un act al „receptivităţii”, ci al „spon- 
taneitätii” pure: ea nu reprezintă - în măsura in care deţine reală 
valabilitate „apriorică” - un raport față de obiecte, ci este un 
moment al instituirii obiectului însuşi. În acest sens, mai există şi 
o opoziţie tipică între „facultatea de judecare estetică” a lui Kant 
şi ceea ce estetica germană a secolului al XVIII-lea desemnase şi 
încercase să analizeze ca „forță de judecare”. Forța de judecare 
porneşte de la operele date ale „gustului”, pentru ca, pornind de la 
ele, să pătrundă prin analiză şi comparaţie la reguli generale şi cri- 
terii ale gustului. Dimpotrivă, abordarea kantiană se realizează în 

direcție inversă. Ea nu vrea să abstragă regulile pornind de la 
oarecari obiecte date - deci, în acest caz, de la exemplele şi modelele 
date -, ci pune întrebarea asupra legitätii originare a conştiinţei pe 
care se bazează orice concepție estetică, orice etichetare a unui con- 
ţinut al naturii sau al artei ca „frumos” sau „urât”. Cu aceasta, ceea 
ce este gata format este pentru ea şi aici doar punctul de pornire de 
la care tinde să ajungă la condiţiile de posibilitate ale formării înseşi. 
Mai întâi, condiţiile pot fi delimitate doar negativ, în măsura 
în care nu determinăm ceea ce sunt, ci mai mult, ceea ce ele nu 
sunt. Am arătat deja că unitatea dispozitiei şi a formei estetice se 
bazează pe un alt principiu decât cel în baza căruia unificăm în 
empiria comună şi ştiinţifică anumite elemente în complexe şi reguli 
de ansamblu. În această ultimă unificare este vorba întotdeauna 
despre o relație a supraordonării şi subordonării cauzale, pentru 
producerea unui raport de condiţii ce poate fi înțeles ca analogon al 
unui raport de concepte şi consecințe. Un fenomen intervine în altul 
într-un soi de raport de dependenţă în care ambele se comportă 
precum „cauza” şi „efectul”. Dimpotrivă, înțelegerea estetică a unui 
întreg şi a momentelor sale singulare exclude o astfel de idee. Fe- 
nomenul nu este descompus aici în condiţiile sale, ci este păstrat aşa 
cum se oferă el nemijlocit. Nu ne adâncim aici în cauzele sau ur- 
mările sale conceptuale, ci rămânem doar la suprafață, pentru a ne 
lăsa exclusiv în seama impresiei pe care o trezeşte la simpla obser- 
vare. În loc de singularizarea părților şi a supraordonării şi subordo- 
nării lor în scopul unei clasificări conceptuale, ele trebuie cuprinse şi 
sintetizate aici într-o viziune totală pentru imaginaţia noastră: în 
loc să urmărim efectele prin care ele pătrund în lanțul cauzal al fe- 
nomenelor şi se continuă în acesta, mai bine să scoatem în evidență 
valoarea lor actuală pură, aşa cum se dezvăluie ea intuitiei înseşi. 
Este subliniată astfel şi diferența dintre conştiinţa estetică 
şi conştiinţa practică, dintre lumea formei pure şi cea a acţiunii si 
voinţei. Asa cum viziunea teoretică dizolvă existentul într-un com- 
plex de cauze şi efecte, de condiții şi conditionäri, tot aşa, viziunea 
practică îl dizolvă într-o țesătură de scopuri şi mijloace. Diversitatea 
dată a conţinutului este determinată şi organizată prin aceea că, 

într-un caz, un element există „prin” altele, iar în altul, un element 
există „de dragul altora”. Dimpotrivă, în contemplarea pur estetică, 
orice descompunere a conținutului în părți şi opoziții corelative este 
anulată. El apare aici în acea desăvârşire calitativă care nu are 
nevoie de nicio completare exterioară, de nicio cauză sau scop din 
afara sa si care nu suportă nicio astfel de completare. Constiinta 
estetică deţine în sine acea formă de umplere concretă prin care ea, 
dată în mod pur stării sale din momentul respectiv, percepe în 
această stare prezentă un moment cu o semnificație atemporală. 
„Înainte” şi „după”, pe care le cuprindem abstract în ideea de cauza- 
litate şi le transformăm în şiruri şi ordini temporale empirice, sunt 
aici la fel de şterse ca şi acea „intentie” spre un scop ce carac- 
terizează dorința şi volitia noastră. Am obținut astfel acum momentele 
esențiale ce se întrepătrund în definiția kantiană a „frumosului”. 
Dacă numim „plăcut” ceea ce încântă simțurile în senzaţie; dacă nu- 
mim „bine” ceea ce pe baza unei reguli a ceea ce trebuie să fie, aşadar 
prin rațiune, place prin simplul concept, atunci numim frumos ceea 
ce place în „contemplarea pură”. În această expresie a „contemplării 
pure” se află inclus în mod direct tot ceea ce constituie unicitatea 
concepției estetice în genere, de la ea fiind deductibile toate deter- 
minatiile ulterioare pe care le experimentează judecata estetică. 

Se impune în primul rând aici o întrebare, care, sub aspect 
metodic, reprezintă reflexul şi completarea necesară a rezultatului 
obținut până acum. Dacă până acum trebuia să arătăm specificul 
concepției estetice, pe de altă parte, trebuie să stabilim acum în mod 
univoc şi tipul de obiectivitate a obiectului estetic. Căci orice funcție 
a conştiinţei arată, indiferent de natura sa, o direcţie înspre obiectul 
ce-i aparține doar ei, dându-i o formulare particulară. Din nou se 
conturează în această privință determinatia negativă: obiectuali- 
tatea conținutului estetic este complet diferită de realitate, aşa cum 
este institutită ea în judecata empirică sau cum se tinde către ea în 
dorința empirică. Plăcerea care determină judecata de gust este 
lipsită de interes [dezinteresatä], unde prin interes înțelegem inte- 
resul pentru existența lucrului, pentru producerea sau existența 
lucrului contemplat. „Când cineva mă întreabă dacă găsesc frumos 

palatul pe care îl văd în față, pot, ce-i drept, să răspund că nu-mi 
plac astfel de lucruri care sunt făcute doar pentru a căsca gura sau, 
ca acel sachem* (şef de trib la indienii americani - n.t.) irochez, că 
nimic nu i-a plăcut mai mult la Paris decât rotiseriile; pe deasupra, 
pot condamna în manieră rousseauistă vanitatea celor mari, care 
store sudoarea poporului pentru astfel de lucruri inutile; în sfârşit, 
mă pot convinge foarte uşor că, dacă m-aş afla pe o insulă nelocuită, 
fără speranţa de a mă mai întoarce vreodată printre oameni, şi dacă 
aş putea prin simpla dorinţă să ridic acolo o astfel de clădire mă- 
reatä, nu mi-aş da nici măcar această osteneală, dacă aş avea deja o 
colibă care să fie destul de comodă. Toate cele de mai sus pot întruni 
acord şi incuviintare, dar nu despre asta este vorba acum. Vrem să 
ştim doar dacă simpla reprezentare a obiectului îmi produce satis- 
factie, oricât de indiferent aş putea fi la existența obiectului 
acestei reprezentări. Este uşor de văzut că, pentru a spune că obiec- 
tul este frumos şi pentru a dovedi că am gust, plec de la ceea ce se 
petrece în mine datorită reprezentării, nu de la ceea ce constituie 
dependența mea de existența obiectului. Oricine trebuie să recu- 
noască că acea judecată asupra frumuseții în care se amestecă cel 
mai neînsemnat interes este foarte părtinitoare şi nu reprezintă o 
judecată de gust pură. Pentru a putea fi arbitru în chestiuni de gust, 
nu trebuie să te intereseze nici în cea mai mică măsură existența 
lucrului, ci trebuie să fii în această privință total indiferent.”2% Par- 
ticularitatea spontaneitätii estetice si, cu aceasta, specificul „su- 
biectivitätii” estetice se conturează foarte clar aici. Spontaneitatea 
logică a intelectului vizează determinarea obiectului fenomenului 
prin legile generale; autonomia etică provine de fapt din izvorul 
personalităţii libere, însă ea vrea să introducă totuşi cerințele în- 
temeiate aici în lucrurile şi stările de fapt empirice date şi să le 
realizeze. Funcţia estetică nu întreabă ce este obiectul, ci ce impact 
are asupra mea reprezentarea acestuia. Conform naturii sale, realul 
se retrage, iar în locul său apar determinarea şi unitatea ideală a 
„imaginii” pure. 


% Critica facultăţii de judecare, pp. 45-46. 

În acest sens - şi doar în acesta -, lumea estetică este o lume 
a aparentei. Conceptul de aparenţă vrea să împiedice doar conceptul 
fals al unei realități care s-ar transfera din nou pentru noi în 
eficiența conceptului teoretic al naturii sau al conceptului practic 
al rațiunii. El scoate frumosul din cercul cauzalizății — întrucât şi 
libertatea este pentru Kant un tip de cauzalitate —, pentru a-l plasa 
în mod pur sub regula formării interioare. De la aceasta, desigur, şi 
aparenţa îşi primeşte legea sa -, deoarece primeşte de la ea legătura 
esențială a momentelor sale singulare. Cum peste tot acolo unde 
aplicăm opoziţia „subiectiv”-,„obiectiv”, trebuie să o determinăm de 
aceea şi aici cu mare grijă, pentru a evita dialectica ascunsă în ea. 
Faptul că face abstracţie de existența lucrului constituie tocmai 
obiectivitatea specifică reprezentării estetice. Căci doar aşa ea 
devine intuiţie a formei pure, în timp ce lasă în afară toate condiţiile 
colaterale şi consecințele secundare inerente „lucrului”. Unde cele 
două încă se mai amestecă, unde interesul pentru structura şi 
organizarea formei mai este încă înlocuit de interesul pentru realul 
la care ea, ca imagine, face trimitere: acolo încă nu este atins 
punctul de vizibilitate ce caracterizează esteticul ca atare. 

Până şi ideea de „finalitate fără scop”, prin care Kant de- 
limitează întregul domeniu al esteticului, este dezbrăcată acum 
de ultimul paradox care îi mai era inerent. Deoarece, după cum s-a 
arătat, finalitate nu înseamnă decât formarea individuală care 
vădeşte o formă totală în sine şi în structura sa, în timp ce scopul 
vizează determinarea exterioară care îi este ei atribuită. O plăs- 
muire finală îşi are centrul de greutate în sine, iar una conform 
scopului îl are în afara sa; valoarea primeia se întemeiază în exis- 
tenta sa, a celeilalte în urmările sale. Conceptul de „plăcere dezinte- 
resată” nu are nicio altă menire decât de a expune această situaţie 
sub aspectul său subiectiv. De aceea se interpretează greşit sensul 
propriu-zis al acestui concept-nucleu, dacă — aşa cum s-a întâmplat - 
idealul estetic al lui Kant este înțeles drept cel al „liniştii statice”, în 
opoziție cu idealul de frumusețe dinamic al lui Herder, şi Schiller 
care văd frumuseţea ca „formă vie”. Cerinta kantiană de renunțare 


% Vezi R. Sommer, Grundzüge einer Geschichte der deutschen Psychologie und 
Aesthetik von Wolff-Baumgarten bis Kant-Schiller, Würzburg 1892, pp. 296, 377 si 
urm. şi p. 349. 

lu orice interes îi lasă imaginaţiei un spațiu nelimitat. Doar miş- 
carea voinţei şi a dorinței sensibile o elimină, din cauze metodice, din 
pragul esteticului. Tocmai de aceea este respinsă fixarea de atracția 
si de nevoia directă, deoarece ea împiedică şi înăbuşă acea vivacitate 
nemijlocită a „reprezentării”, acea configurare liberă a fanteziei 
creatoare în care constă pentru Kant specificul artisticului. În 
măsura în care Kant nu se opune în niciun caz esteticii „energetice” 
a secolului al XVIII-lea, însă cum pentru el, centrul interesului 
estetic s-a deplasat din realitatea lucrului în realitatea imaginii, la 
fel se deplasează pentru el şi zbuciumul afectelor în cel al jocului 
pur al afectelor. În libertatea jocului se păstrează întregul zbucium 
pasional intern al afectului; însă, în ea, el se desprinde în acelaşi 
timp de fundamentul său material. De aceea nu afectul însuşi este 
implicat în această mişcare, ca stare psihologică distinctă, ci ele- 
mentele jocului constituie funcțiile fundamentale generale ale conştiin- 
fei, din care provine orice conţinut psihic singular. Pe baza acestei 
generalitäti se explică comunicabilitatea stării estetice pe care o 
presupunem atribuind judecății de gust o „valabilitate pentru toți”, 
deşi nu putem înțelege cauzele acestei valabilitäti afirmate şi n-o 
putem deduce din concepte. Starea spiritului în reprezentarea es- 
tetică este cea a unui sentiment al „jocului liber al facultăților de 
reprezentare provocat de o reprezentare dată în vederea unei cu- 
noaşteri în genere”. „Pentru ca dintr-o reprezentare prin care este 
dat un obiect să rezulte într-adevăr cunoaşterea, este nevoie de ima- 
ginafie, pentru sintetizarea diversului intuitiei şi de intelect, pentru 
unitatea conceptului care unifică reprezentările. Această stare de 
joc liber al facultăţilor de cunoaştere prilejuit de o reprezentare, 
prin care este dat un obiect, trebuie să poată fi universal comu- 
nicabilă, deoarece cunoaşterea, ca determinare a obiectului cu care 
trebuie să se acorde reprezentările date (indiferent de subiectul care le 
are), este singurul mod de reprezentare care este valabil pentru 
fiecare. Deoarece comunicabilitatea universală subiectivă a repre- 
zentării într-o judecată de gust trebuie să se realizeze fără a presu- 
pune un concept determinat, ea nu poate fi altceva decât starea 
sufletească proprie jocului liber al imaginației şi al intelectului 
(întrucât ele se acordă una cu alta aşa cum este necesar pentru o 
cunoaştere în genere), căci noi suntem conştienţi că acest raport 

subiectiv corespunzător cunoaşterii în genere trebuie să fie valabil 
în egală măsură pentru fiecare şi prin urmare universal comunicabil, 
aşa cum este orice cunoştinţă determinată, care totuşi se bazează 
întotdeauna pe acel raport ca o condiţie subiectivä.”” 

Desigur, odată cu această explicație a comunicabilitätii uni- 
versale a stării estetice, este ca şi cum am făcut să-i dispară din nou 
domeniul caracteristic: deoarece delimitarea acestei stări de senti- 
mentul sensibil-individual al plăcerii şi neplăcerii pare în cele din 
urmă a putea fi atinsă doar apelând din nou la abordarea logic- 
obiectivă. Dacă imaginaţia şi intelectul se unesc după cum este 
necesar pentru un „fragment de cunoaştere în genere” -, atunci, prin- 
tr-o astfel de unificare, folosirea empirică a imaginaţiei productive, 
aşa cum a dezvoltat-o Critica rațiunii pure, apare ca folosire specfic 
estetică a sa. De fapt, conform unei concepții fundamentale a criticii, 
prezentată mai ales în capitolul despre „schematismul conceptelor 
pure ale intelectului”, este deja vorba despre o acțiune comună a 
intelectului şi imaginaţiei pe care se bazează şi legătura spatio- 
temporală a perceptiilor simțurilor şi unificarea lor în obiecte ale 
experienţei. Determinarea reciprocă a acestor două funcții pare cu 
aceasta că nu construieşte nicio relaţie nouă, aşa cum s-ar fi pretins 
şi aşteptat de la ea în calitate de temei explicativ pentru noua 
problemă cu care ne confruntăm aici. Trebuie luat totuşi în seamă 
faptul că aici convingerea anterioară primeşte oarecum un nou 
accent. O „unitate a cunoaşterii” specifică este pretinsă atât pentru re- 
prezentarea teoretică, cât şi pentru cea estetică; însă, dacă pentru 
prima tonul şi accentul cade pe momentul cunoaşterii, atunci 
pentru cea de-a doua, acesta cade pe momentul unității. Atitudinea 
estetică se numeşte „finală pentru cunoaşterea obiectelor în genere”; 
însă tocmai prin aceasta ea renunţă la a mai clasifica obiectele in 
clase speciale, aşa cum sunt ele exprimate în conceptele empirice. 
Unitatea intuitivă a formei nu necesită această separare „discur- 
sivă” precedentă. Procesul liber al formării nu este limitat aici prin 
luarea în considerare a existenței obiective a lucrurilor, aşa cum o 
constatăm în conceptele şi legile ştiinţifice. Pe de altă parte, desigur, 

nici în această acţiune creatoare a imaginației nu trebuie interpre- 
tat greşit rolul „intelectului”, dacă luăm aici conceptul intelectului 
într-un sens mai larg decât cel logic-teoretic. Conform semnificației 
sale cele mai generale, intelectul este facultatea instituirii limitelor: 
cl este cel care „opreşte” activitatea continuă a actului de reprezen- 
tare şi cel ce o ajută la proiectarea unei anumite imagini. Când se 
produce această sinteză, când, fără a coti prin abstractiile concep- 
tuale ale gândirii empirice, ajungem la o fixare de acest fel a mişcării 
imaginației astfel încât ea să nu treacă în sfera nedeterminării, ci să 
se concentreze în „forme” stabile: se atinge atunci acea întrepătrun- 
dere armonică a ambelor funcții pe care Kant o pretinde ca moment 
fundamental al adevăratei atitudini estetice. 

Căci intelectul şi intuiţia nu se mai opun acum ca ceva 
„complet eterogen”, astfel încât să necesite mai întâi o apropiere şi o 
relationare printr-un schematism ingenios, ci sunt realmente ames- 
tecate. Facultatea care impune limite acționează nemijlocit în pro- 
gresul actului de formare şi intuire, în măsura în care comparti- 
mentează insufletind şirul curgător de imagini, mereu acelaşi. În 
judecata empirică de subsumare se află o anumită intuiție singulară 
care este subordonată unui anumit concept; aşa cum, de exemplu, 
rotunjimea farfuriei pe care o vedem în fața noastră este raportată 
la conceptul geometric al cercului şi este cunoscută prin acesta.?! In 
conştiinţa estetică nu se produce nimic de acest fel. Căci aici nu sunt 
contrapuse conceptul singular şi intuiţia singulară, ci se are în 
vedere aducerea la unison a funcției intelectului si a celei a intuitiei. 
„Jocul liber” revendicat nu vizează reprezentările, ci forțele de re- 
prezentare; nu rezultatele în care intuiţia şi intelectul se fixează şi 
în care ele oarecum se odihnesc, ci în dinamica vie în care ele se 
manifestă. Atât ajunge să cuprindă orice exteriorizare de acest fel, 
în care nu este comparată o anumită imagine cu un anumit concept, 
ci în care totalitatea forţelor spriritului se revelează în adevăratul 
său ermetism, şi nemijlocit „sentimentul vieţii” subiectului însuşi. 
„A percepe cu ajutorul facultăţii tale de cunoaştere (indiferent dacă 

o reprezentare este clară sau confuză) — citim în introducerea la 
Critica facultăţii de judecare estetice - o clădire regulată, adecvată 
scopului ei, este cu totul altceva decât a avea conştiinţa acestei 
reprezentări datorită senzatiei de satisfacţie. În cazul din urmă, 
reprezentarea este raportată în întregime la subiect, şi anume la 
sentimentul său vital, sub numele de sentiment de plăcere sau 
neplăcere. El stă la baza unei facultăţi de distingere şi apreciere cu 
totul deosebită, care nu contribuie cu nimic la cunoaştere, ci care 
reține numai reprezentarea dată în subiect față de întreaga facul- 
tate de reprezentare; spiritul devine conştient de această facultate 
prin sentimentul stării sale.” În judecata empiric-teoreticä, expe- 
rienta singulară prezentă mie este menținută în sistemul experien- 
telor (reale sau posibile), iar valoarea ei obiectivă de adevăr este 
determinată doar prin această comparație. În starea estetică, in- 
tuitia sau impresia prezentă a întregului forțelor senzoriale şi de 
reprezentare produce nemijlocit o vibraţie. Dacă unitatea experien- 
tei şi a obiectului ei trebuie construită acolo, trăsătură cu trăsătură, 
element cu element, în activitatea de formare a conceptului, opera 
de artă desăvârşită produce atunci, oarecum dintr-odată, acea uni- 
tate a dispozitiei care este pentru noi expresia directă pentru unitatea 
eului nostru, pentru sentimentul nostru concret al vieţii şi al sinelui. 
În acest nou raport ce se realizează între singularitate şi 
totalitate rezidă acum pentru Kant şi adevărata cheie pentru 
soluționarea problemei a cărei formă de generalitate îi este atribuită 
judecății estetice. Faptul că ea trebuie să conțină în sine un tip de 
generalitate este deja clar pentru Kant prin modul în care se 
apropie de problema fundamentală a esteticii. Căci în desăvârşirea 
conceptului său de aprioritate el se confruntă mai întâi cu problema 
facultății de judecare estetice. În acelaşi timp, însă, atitudinea 
conştiinţei obişnuite față de pretenţia la valabilitate universală pe 
care o ridică judecata de gust oferă deja adeverirea nemijlocită. În 
ceea ce priveşte judecata asupra a ceea ce este sensibil plăcut, fiecare 
se resemnează cu faptul că, întemeiată fiind pe un „sentiment 
privat”, trebuie să rămână limitată şi la persoană. Dimpotrivă, cu 

[rumosul se întâmplă invers. „Ar fi ridicol [...] dacă cineva care se 
consideră om de gust s-ar justifica spunând că acest obiect (clădirea 
pe care o vedem, haina pe care o poartă acela, concertul pe care-l 
auzim, poezia supusă aprecierii) este frumos pentru mine. Căci el nu 
trebuie să numească frumos ceea ce îi place doar lui. Multe lucruri îl 
pot atrage şi îi pot oferi o plăcere a simţurilor, dar faptul acesta nu 
interesează pe nimeni. Însă, atunci când afirmă că ceva este frumos, 
el atribuie şi celorlalți aceeaşi părere: el nu judecă doar pentru sine, 
ci pentru oricine şi vorbeşte despre frumuseşe ca şi cum ar fi o 
proprietate a obiectelor. De aceea, când spune: lucrul este frumos, el 
nu se aşteaptă la acordul celorlalți cu judecata sa de satisfacţie, în- 
trucât ştie că ei au împărtăşit părerea sa de mai multe ori, ci pre- 
tinde acest acord. [...] astfel, nu se poate spune că fiecare are gustul 
său particular. Aceasta ar însemna că nu există gust, adică o 
judecată estetică pentru care să se poată pretinde cu indreptätire 
adeziunea fiecäruia.”” Şi, totuşi, această pură valoare revendicată a 
esteticului nu trebuie confundată cu deductibilitatea sa din con- 
cepte, cum procedase estetica germană în general (căci Gottsched şi 
elvetienii, de exemplu, sunt de acord în acest punct). Sarcina critică 
în acest punct constă mai mult în examinarea modului în care este 
posibilă o generalitate care să nu respingă totuşi intermedierea prin 
conceptul logic. Am arătat astfel că, prin dispoziţia estetică, se con- 
stituie şi în ea un raport direct al oricărui conținut singular dat al 
conştiinţei cu totalitatea forţelor spiritului. Starea estetică se referă, 
desigur, doar la subiect şi la sentimentul său al vieții: el nu ia însă 
acest sentiment într-un moment izolat şi, astfel, accidental, ci în 
totalitatea momentelor sale. Numai unde această rezonanţă a între- 
gului există în particular şi singular, numai acolo ne aflăm în li- 
bertatea jocului şi simțim această libertate. Cu această senzaţie 
ajungem însă oarecum la deplina posesie a subiectivitätü înseşi. 
Dacă vorbim despre percepţia sensibilă, eul singular nu are atunci 
nicio altă cale de a o comunica unui alt eu decât prin transpunerea 
ei în sfera obiectualului şi determinând-o în aceasta. Culoarea pe 
care o văd, sunetul pe care îl aud sunt prezentate drept bun public 

al subiecţilor cunoscători, în măsura în care acestea vor fi transfor- 
mate în oscilații, prin aplicarea principiilor mărimilor extensive şi 
intensive, a categoriilor de substanță şi cauzalitate, oscilații cognosci- 
bile şi măsurabile exact. Însă, prin acest transfer în sfera măsurii şi 
numărului, condiţie a obiectivării ştiinţifice, desigur, culoarea şi 
sunetul ca atare au încetat să mai existe. În sens teoretic, exis- 
tenta lor s-a contopit în existența si în legitatea mişcării. Metoda 
„comunicării” universale, cum este ea exersatä în acceptie teoretică, 
a fäcut astfel sä disparä de fapt continutul pe care trebuia sä-l 
comunice, înlocuindu-l cu un semn abstract. Faptul că sunetul 
şi culoarea, în afară de semnificaţia lor ca elemente fizice, sunt şi 
trăiri într-un subiect sensibil, este complet eliminat în acest tip 
de determinare. Problema conştiinţei estetice începe în acest punct. 
Această conştiinţă susține o comunicabilitate universală de la subiect 
la subiect, care nu necesită deci trecerea prin obiectivul conceptual şi 
a declinului în el. În fenomenul frumosului s-a realizat faptul nein- 
teligibil, respectiv în contemplarea acestuia, orice subiect rămâne în 
sine şi este adâncit în propria stare interioară, în timp ce se ştie 
detaşat în acelaşi timp de orice particularitate accidentală şi se recu- 
noaste ca purtător al unui sentiment total care nu mai aparține 
„acestuia” sau „aceluia”. 

Abia acum înțelegem expresia „universalitätii subiective” pe 
care Kant o atribuie judecății estetice. „Universalitatea subiectivă” 
este afirmarea şi cerința unei universalitäti a subiectivitätii înseşi. 
Desemnarea „subiectivului” nu serveşte cu aceasta limitării preten- 
tiei de valabilitate a esteticului, ci invers, desemnării unei extinderi 
a domeniului de valabilitate care se realizează aici. Universalitatea 
nu se opreşte în fața subiecţilor ca singulari: căci, pe cât de adevărat 
este că aceşti subiecți vegetează nu numai în senzații pasive sau în 
dorinţe „patologice”, ci se pot ridica până la jocul liber al forțelor de 
reprezentare, la fel de mult se confirmă aici aceeaşi funcție fun- 
damentală esenţială. În această funcţie, care constituie de fapt eul 
ca eu, orice eu este înrudit cu un altul - şi, de aceea, ea are voie să fie 
presupusă în oricare altul. Sentimentul artistic rămâne sentiment 
al eului: însă, ca atare, el este în acelaşi timp sentiment universal al 

lumii şi al vieţii. „Sinele”, obiectivându-se într-o plăsmuire a fan- 
teziei estetice, se desprinde din singularitatea sa; emoția sa indivi- 
duală unică nu intră totuşi în această plăsmuire, ci există în el mai 
departe şi se comunică mijlocit tuturor celorlalți care sunt capabili 
de aprecierea sa pură. Subiectul se află astfel aici într-un mediu 
universal, şi totuşi cu totul altul decât mediul concretului în care ne 
transpune observaţia natural-stiintificä. Ce diferenţiază descrierea 
cea mai completă a unui peisaj, cum se întâmplă prin conceptele 
ştiinţei descriptive a naturii, de prezentarea sa artistică în tablouri 
sau în poezia lirică? Nimic altceva decât faptul că în acestea din 
urmă toate trăsăturile obiectului, pe cât de exact se conturează ele, 
se dovedesc în acelaşi timp cu atât mai intens drept trăsături ale unei 
emoții sufleteşti care se transmite prin forma picturală sau lirică 
celui care le contemplă. Emotia interioară se revarsă aici asupra 
obiectului doar pentru ca din el să fie reprimită şi mai puternic şi 
mai pur. Aşa cum eul nu rămâne legat în starea de contemplare es- 
tetică de reprezentarea sa din acel moment, ci conform expresiei 
kantiene, „reține [reprezentarea dată în subiect] față de întreaga 
facultate de reprezentare”, tot aşa i se revelează lui aici un nou 
cosmos, care nu este sistemul obiectivitätii, ci universul subiectivitätii. 
În acest univers se află închis atât el însuşi, cât şi individualitatea 
celorlalte euri. Astfel soluţionează conştiinţa estetică sarcina parado- 
xală: prezintă un universal care nu este opus individualului, ci este co- 
relatul său pur, deoarece nu-şi găseşte nicăieri realizarea decât în el. 

Odată cu aceasta este solutionatä şi problema „comunica- 
bilitätii universale” care, totuşi, nu are voie să fie „universal de- 
monstrabilă”. Căci în atitudinea estetică, cine contemplă se simte 
complet liber cu privire la satisfacția pe care el o dedică obiectului; 
el nu poate inventa atunci niciun fel de condiții private drept cauze 
ale satisfactiei de care ar depinde subiectul său, şi de aceea trebuie 
considerate întemeiate în ceea ce el poate presupune şi la toți 
ceilalți; prin urmare, trebuie să creadă că are motiv să bănuiască în 
cazul fiecăruia o satisfacție asemănătoare. „El va vorbi deci despre 

frumos ca şi cum frumuseţea ar fi o proprietate a obiectului, iar ju- 
decata ar fi logică (oferind prin concepte o cunoştinţă despre obiect), 
deşi ea este doar estetică şi conține numai o raportare a reprezen- 
tării obiectului la subiect; căci ea se aseamănă totuşi cu judecata 
logică prin aceea că valabilitatea ei poate fi presupusă pentru fiecare. 
Această universalitate nu poate rezulta însă nici din concepte.” 
„Trebuie observat deci că în judecata gustului nu se postulează 
nimic altceva decât acest asentiment universal privitor la satisfacția 
care nu este mijlocită prin concepte, deci posibilitatea unei judecăţi 
estetice care să poată fi considerată ca fiind valabilă pentru toți. 
Judecata de gust însăşi nu postulează acordul fiecăruia (ceea ce este 
permis doar unei judecăţi logice universale, deoarece ea poate aduce 
argumente), ci ea doar atribuie fiecăruia acest acord, ca un caz al 
regulii, relativ la care ea aşteaptă o confirmare nu prin concepte, ci 
prin adeziunea celorlati.”” 

De aceea, pe o nouă cale şi într-un cu totul alt context sis- 
tematic, Kant ajunge acum la problema principală care, în secolul 
al XVIII-lea, se află în centrul oricăror dezbateri estetice. Se lasă 
extrasă o regulă din operele de artă date, din modelele şi proto- 
tipurile clasice, regulă care prescrie creației anumite bariere obiective 
- sau aici domină exclusiv libertatea „imaginatiei”, independent de 
orice normă exterioară? Există o lege clar definită a creaţiei artistice, 
căreia, dacă scopul ei nu trebuie ratat, ea nu i se poate sustrage — 
sau totul este lăsat aici în seama bunului plac creator al subiectului 
genial, bun plac care porneşte dintr-un punct necunoscut către un 
scop necunoscut? Aceste întrebări, reluate în teoriile estetice ale se- 
colului al XVIII-lea în cele mai diferite forme, au fost aduse prin 
Lessing, în domeniul criticii literare, la o formulă dialectică clară. 
Războiul dintre geniu şi regulă, dintre imaginaţie şi rațiune - aşa ne 
învață dezbaterile decisive din Dramaturgia hamburgică - este lipsit 
de obiect: deoarece creația geniului nu primeşte nicio regulă din 
exterior, însă ea însăşi este această regulă. În creaţie se revelează o 
legitate şi finalitate interioară care nu se prezintă şi imprimă totuşi 

nicăieri altundeva decât în plăsmuirile artistice concrete. Fără în- 
doială, Kant recurge la această formulare lessingiană, însă ea îl 
retrimite la întreaga profunzime şi la universalitatea întrebărilor ce 
se sintetizează pentru el în ideea de autolegitate a spiritului. „Ge- 
niul - aşa defineşte şi el - este talentul (darul naturii) care prescrie 
reguli artei. [...] Orice artă presupune reguli; doar pe temeiul lor ne 
reprezentăm un produs ca posibil, dacă este vorba de un produs 
artistic. Dar conceptul artei frumoase nu permite ca judecata asupra 
frumuseţii produsului ei să se ghideze după o regulă care are ca fac- 
tor determinant un concept, deci care se bazează pe un concept al' 
modului cum e posibil acest produs. Ca atare, arta frumoasă nu poate 
să-şi inventeze singură regula după care îşi realizează produsul. Dar 
cum un produs nu poate fi artistic în absența unei reguli care să-l 
preceadă, natura din subiect (prin acordul facultăților sale) este 
aceea care prescrie reguli artei. Deci arta frumoasă nu este posibilă 
decât ca produs al geniului.”’‘ Aşadar, din unitatea „acordului” se 
produce aici unitatea obiectivă a plăsmuirii. Geniul şi acțiunea sa 
se află în punctul în care se întrepătrund indisolubil individualitatea 
şi universalitatea supremă, libertatea şi necesitatea, creativitatea 
pură şi legitatea pură. În fiecare trăsătură a acțiunii sale el este 
complet „original”, şi totuşi, complet „exemplar”. Căci exact acolo 
unde ne aflăm în adevăratul centru al personalităţii, unde aceasta, 
fără niciun scop exterior, se oferă sieşi în mod pur şi se exprimă în 
legea individuală necesară a creaţiei sale, cad orice bariere acciden- 
tale, inerente singulariilor în existența lor empirică şi în interesele lor 
empirice conexe. Adâncindu-se în această sferă personală, geniul 
găseşte misterul şi forța „comunicabilitätii universale”: iar orice 
mare operă de artă nu reprezintă decât obiectivarea acestei forte 
fundamentale. Opera geniului oferă dovada unică pentru maniera în 
care un proces sufletesc temporal unic nu revine niciodată în mod 
identic, pentru modul în care sentimentul „subiectiv” coboară totuşi 
în acelaşi timp până în cea mai adâncă sferă a valabilitätii pure şi a 
necesității atemporale. lar această formă supremă de comunicare 


% Idem, $ 46, pp. 144-145. 


KANT. VIAŢA ŞI OPERA 336 


este singura care stă la dispoziţia geniului. Dacă ar încerca să ne 
vorbească altfel decât prin opera sa, el s-ar desprinde de fundamen- 
tul în care îşi are originea. De aceea, ceea ce este şi înseamnă el ca 
„dar al naturii” nu poate fi redus la o formulă generală, prezentată 
ca un soi de prescriere, ci regula, în măsura în care există, trebuie 
abstrasă de la faptă, adică de la produs, care serveşte ca model nu imi- 
tatiei, ci imitatiei creatoare. Iar în acest punct este preluată de Kant 
teza lui Lessing conform căreia un geniu poate fi stârnit doar de 
către un alt geniu. „Ideile artistului trezesc idei asemănătoare la dis- 
cipolul său atunci când natura l-a înzestrat cu o alcătuire sufletească 
de acelaşi tip.” Această „proportie” reprezintă în creaţia geniului 
motivul propriu-zis creator. Distingem acum şi productivitatea ar- 
tistică de cea ştiinţifică. Cuvintele lui Kant, respectiv că în ştiinţe 
n-ar putea exista niciun geniu®®, pot fi apreciate corect doar dacă ne 
amintim că pentru el, în această întreagă dezbatere, este vorba doar 
despre diferența sistematică de semnificație a domeniilor culturii, şi 
nu despre diferența psihologică a indivizilor. Dacă nu cumva şi omului 
de ştiinţă ar putea să i se atribuie „un caz pentru o mie”, dacă nu 
cumva şi aici, pe lângă compararea discursivă a singularului, ar fi 
posibilă şi eficientă o anticipare intuitivă a întregului: acestea sunt 
întrebări asupra cărora nu trebuie să insistăm aici. Diferenţa deci- 
sivă rezidă doar în aceea că tot ceea ce vrea să fie privit ca idee ştiin- 
tificä, îndată ce trebuie comunicat şi întemeiat, nu deţine în acest 
sens nicio altă formă decât cea a conceptului şi a rationamentului 
obiectiv. Personalitatea creatorului trebuie radiată dacă trebuie 
păstrată obiectivitatea rezultatului. Doar în marii artişti nu există 
această separare: fiindcă tot ceea ce oferă un mare artist îşi primeşte 
valoarea propriu-zisă şi supremă doar prin ceea ce el este. El nu se 
înstrăinează în nicio realizare care să continue să existe apoi pentru 
sine ca o valoare obiectivă detaşată, ci el creează în fiecare operă a 
sa doar o nouă expresie simbolică a acelui raport unic fundamental 
dat în „natura” sa, în „alcătuirea facultăţilor sufletului” specifică lui. 


37 Idem, p. 147. 
38 Idem, p. 145 şi urm. 

Din punct de vedere istoric, această teorie kantiană a geniului 
semnifică o mijlocire între două lumi spirituale diferite: căci mai are 
în comun cu concepția de bază a epocii luminilor încă un motiv 
determinant, în timp ce, pe de altă parte, ea rezolvă din interior 
schema conceptuală a filosofiei luminilor. Teoria kantiană a geniului 
a devenit punctul istoric de pornire pentru toate acele dezvoltări 
romantic-speculative ale conceptului de geniu, în care imaginaţia 
estetică productivă însemna producerea lumii şi a realităţii. Teoria 
lui Schelling despre intuiţia intelectuală ca facultate transcendentală 
fundamentală, teoria lui Friedrich Schlegel despre eu şi despre „iro- 
nie” au evoluat în acest fel. Ceea ce separă totuşi definitiv concepția 
kantiană de toate aceste încercări este forma şi orientarea concep- 
tului său de aprioritate. Faptul că apriorismul său este apriorism 
critic se confirmă şi prin aceea că apriori-ul nu este condus aici la o 
singură facultate metafizică fundamentală a conştiinţei, ci că este 
păstrat în particularitatea riguroasă a aplicărilor sale specifice. Aşa 
se extinde pentru Kant conceptul de „ratiune”, dezvoltat în secolul 
al XVIII-lea, în conceptul mai profund de „spontaneitate” a constiin- 
tei. Acest concept nu se epuizează însă în nicio realizare a conştiinţei 
sau activitate a conştiinţei singulare. De aceea, spontaneitatea es- 
tetică a fanteziei nu poate, precum în romantism, să devină aici 
principiu fundamental şi ultim, deoarece scopul esenţial este de a o 
separa cu strictețe de spontaneitatea logică a judecății şi de cea etică 
a voinţei. Întreaga estimare a gradului de „subiectivitate” şi de „obiec- 
tivitate” prezentată de Kant, şi completarea şi finalizarea ei propriu- 
zisă doar în Critica facultăţii de judecare, serveşte în primul rând 
acestei sarcini. Existenţa legii naturii, imperativul legii morale nu 
trebuie abandonate jocului imaginației. Însă, pe de altă parte, acest 
joc are un domeniu autonom în care nu are voie să intervină niciun 
concept şi niciun imperativ moral. 

Limitarea conceptului de geniu la artă este semnificativă, 
întrucât ajută acest concept să-şi găsească expresia. Conceptul de 
„ştiinţe frumoase” obținuse în a doua jumătate a secolului al XVIII-lea 
o semnificaţie şi o răspândire periculoasă. Spirite riguroase şi pro- 
funde precum Lambert - care, într-o scrisoare către Kant din anul 

1765, şi-a exprimat poziţia în legătură cu aceasta” — n-au obosit să 
pătrundă până la definirea exactă ca fundament al oricărei cu- 
noaşteri ştiinţifice; în filosofia populară, trăsătura caracteristică a 
rămas totuşi amestecul domeniilor. Tânărul Lessing a observat 
odată, vizavi de această modă a timpului, că adevăratele „beaux- 
esprits” ar fi de cele mai multe ori adevăratele capete superficiale. 
Teoria kantiană a geniului trasează aici limita. Indiferent ce poate 
inventa un mare spirit ştiinţific, el nu poate fi numit totuşi un geniu; 
„căci ceea ce realizează el s-ar fi putut învăţa aflându-se pe drumul 
natural al cercetării şi meditatiei după reguli, şi nu se deosebeşte 
specific de ceea ce poate fi dobândit prin hărnicie datorită imitatiei. 
Astfel, tot ce a expus Newton în opera sa nemuritoare despre 
principiile filosofiei naturii se poate învăţa [...] în schimb, compune- 
rea de poezii adevărate nu se poate învăţa, oricât de amănunțite ar 
fi prescripţiile artei poetice şi oricât de bune ar fi modelele ei. 
Motivul este că Newton ar putea să descrie foarte clar, nu numai 
pentru el, ci şi pentru oricine altcineva, cu scopul de a fi urmat, 
fiecare din paşii pe care a trebuit să-i facă de la primele elemente de 
geometrie până la marile şi profundele sale descoperiri. Însă nici 
Homer, nici Wieland n-ar putea spune cum s-au născut şi cum s-au 
combinat ideile lor pline de fantezie, dar şi de miez, întrucât ei înşişi 
nu ştiu acest lucru şi deci nu-l pot transmite nimănui. În ştiinţe, cel 
mai mare descoperitor se deosebeşte deci doar gradual de imitatorul 
şi învățăcelul cel mai silitor; dimpotrivă, el se deosebeşte specific de 
cel pe care natura l-a dotat pentru arta frumoasă.”“ Si mai impor- 
tantă devine această viziune despre creaţia „inconştientă” a geniului 
artistic acolo unde ea închide în sine nu atât opoziţia față de înte- 
meirea teoretică, cât mai mult opoziția față de „scopul” dorinței şi 
acțiunii. Şi în această privință teoria kantiană transcende sistematica 
filosofică, atingând problemele culturale esenţiale ale timpului. În 
teoria lui Baumgarten, prima configurare a esteticii ca ştiinţă au- 
tonomă, conceptul frumosului este subordonat perfecțiunii. Orice 


% Vezi Johann Heinrich Lambert, scrisoare către Kant, din 13 noiembrie 1765, în 
Kant, Werke, vol. IX, pp. 42-45. 
40 Critica facultăţii de judecare, p. 146. 

frumuseţe este perfecțiune, totuşi una care nu poate fi cunoscută în 
conceptul pur, ci doar mediat, prin imagini sensibil-intuitive. Toată 
filosofia scolastică germană este dominată de această viziune, conti- 
nuată de Mendelssohn şi situată pe un fundament metafizic general; 
iar în afara acesteia, ea acționează mai departe până în cercul 
creației artistice. Încă „artiştii” lui Schiller reprezintă puțin mai 
mult decât o transcriere poetică şi continuare a ideilor lui Baumgarten. 
Critica lui Kant trasează şi în acest punct o linie de demarcaţie. 
„Finalitatea fără scop” pe care o găseşte realizată în opera de artă 
exclude în egală măsură conceptul trivial al utilității şi conceptul 
ideal al perfecțiunii. Deoarece orice concept de perfecțiune presu- 
pune un etalon obiectiv la care este raportată opera de artă şi cu 
care aceasta este comparată; iar a se reprezenta o finalitate formală 
obiectivă fără scop, adică doar forma unei perfectiuni (fără nicio 
materie şi concept despre ținta concordantei) ar fi o adevărată con- 
tradicție.“ Astfel, rigorismul etic, Kant cu alte cuvinte, în întemeierea 
esteticii, a produs primul ruptura cu raționalismul moral dominant. 
Aici nu există însă niciun paradox, ci mai mult completarea 
necesară şi confirmarea exactă a concepţiei sale etice fundamentale. 
Aşa cum plasase ceea ce ar trebui să fie pe conceptul pur al rațiunii 
şi încercase să ţină la distanță de el orice apel la „sentimentul 
moral”, la senzaţia şi înclinația „subiectivä” - tot aşa, pe de altă 
parte, trebuie păstrată partea estetică a sentimentului, şi nu aban- 
donată conceptului logic şi moral. Faptul că plăcerea şi neplăcerea au 
fost excluse din fundamentarea eticii nu înseamnă pentru ea, după 
cum se arată acum, vreo respingere necondiționată; ci drumul este 
deschis spre o nouă obiectivare şi face posibilă o altă formă a „uni- 
versalitätii” de care ele sunt capabile. Depăşirea utilitarismului etic 
şi hedonsimului le-a trasat aşadar ideilor calea de autolegitate şi 
scop în sine al artei. Conceptul de „plăcere dezinteresată” pentru 
frumosul naturii şi al artei nu reprezintă, din punctul de vedere al con- 
ținutului, o tendinţă nouă în evoluţia esteticii. El există deja la Plotin, 
iar în Epoca Modernă a fost dezvoltat mai departe de Shaftesbury, 
Mendelssohn şi de Karl Philipp Moritz în scrierea Uber die bildende 


#1 Idem, p. 68 şi urm. 

Nachahmung des Schönen. Însă doar prin poziția sistematică pe care 
a dobândit-o în teoria kantiană, a putut să-şi contureze semnificația 
propriu-zisă; a putut, în raport cu filosofia şi poetica luminilor, să înte- 
meieze un nou concept despre esența şi originea spiritualului însuşi. 

Kant a atins sinteza supremă între principiul fundamental 
etic şi cel estetic doar în a doua parte a criticii facultăţii de judecare 
estetice, în Analitica sublimului. În conceptul de sublim, interesul 
estetic şi cel etic intră într-o nouă relaţie şi, cu atât mai necesară se 
dovedeşte aici separarea critică a ambelor puncte de vedere. În 
dezbaterile cu privire la acest lucru, Kant se mişcă din nou pe teren 
propriu, teren numai al său. În Analitica frumosului se mai simte 
încă o oarecare înstrăinare, îndată ce cercetarea părăseşte domeniul 
principal si se reîntoarce la aplicări concrete: căci bogăția concepţiei 
artistice îi este refuzată lui Kant. Dimpotrivă, Analitica sublimului 
arată toate momentele spiritului kantian şi toate acele proprietăți 
semnificative atât pentru oameni, cât şi pentru scriitori, într-o de- 
săvârşire autentică şi în cea mai fericită întrepătrundere. Exacti- 
tatea analizei conceptuale este unită aici cu patosul moral care 
constituie nucleul personalităţii lui Kant; înclinația pentru detaliu 
psihologic pe care Kant o păstrase în Beobachtungen iiber das 
Gefühl des Schönen und Erhabenen se uneşte aici cu perspectiva 
„transcendentală” pe care a obținut-o asupra întregului conştiinţei. 
Putem observa cel mai clar poziția pe care problema sublimului o ia 
în sistemul esteticii critice dacă ne întoarcem la acea unică legătură 
produsă în fenomenul frumosului între facultatea fundamentală 
a conştiinţei. Acest fenomen trebuia să se producă din jocul liber al 
„imaginatiei” si „intelectului”: „intelect” nu însemna însă facul- 
tatea înțelegerii şi judecării logice, ci facultatea delimitativă. El a 
pătruns în mişcarea imaginaţiei şi, din ea, a lăsat să provină o 
configuraţie ermetică.“? De aici, însă, rezultă imediat o nouă între- 
bare. Constituie delimitarea un moment esențial al esteticului în 
genere? - Sau nu cumva mai mult, nelimitatul prezintă deja o 
valoare estetică proprie? Nu cumva ideea de nefinalizat, chiar aceea 
de nefinalizabil, conține deja un moment de o semnificație estetică 


42 Vezi mai sus, p. 273 şi urm. 

fundamentală? Conceptul de sublim răspunde acestei întrebări. Deoa- 
rece impresia de sublim se constituie de fapt acolo unde ne raportăm 
la un obiect ce depăşeşte toate mijloacele forței noastre de cuprin- 
dere şi pe care, de aceea, nu putem să-l cuprindem într-un întreg 
ermetic nici în intuiție, nici în concept. Noi numim „sublim” ceea ce 
este pur şi simplu mare - indiferent dacă este vorba aici despre 
mărimea întinderii sau despre cea a forţei, despre sublimul „mate- 
matic” sau cel „dinamic”. În obiecte ca atare nu poate exista însă un 
raport de acest fel; deoarece orice măsurare obiectivă a mărimilor şi 
orice apreciere a mărimilor nu sunt decât o comparare a mărimilor, 
în care, în funcție de etalonul aflat la bază, acelaşi conținut poate fi 
ba mic, ba mare, şi cu aceasta, mărimea este luată întotdeauna doar 
ca expresie pură a unei relații ideatice, şi nu ca o calitate aboslută 
şi ca „esentä” estetică oarecum neschimbätoare. Ultima determinatie 
survine totuşi când etalonul „obiectului” este aşezat în „subiect”, 
când el nu mai este căutat într-un lucru singular, dat spaţial, ci în 
totalitatea funcțiilor conştiinţei. Dacă acestei totalitäti i se opune 
acum „ceva ce nu poate fi măsurat” - nu ne mai aflăm atunci în fața 
lipsei de sfârşit a numărului, care, în cele din urmă, nu înseamnă 
decât repetarea după bunul plac a procedeului numărării, deci un 
pas înainte în indeterminat: ci, din anularea limitării, rezultă pentru 
noi o nouă determinatie pozitivă a conştiinţei. i 

Infinitul, devenit o idee dialectică în abordarea teoretică, 
devine astfel aici o totalitate simțită şi un adevăr. „Sublim - aşa 
sună acum explicația lui Kant - este ceva în comparație cu care orice 
altceva pare mic. Aici este uşor de observat că nu poate exista nimic 
în natură, oricât de mare l-am crede noi, care, considerat într-o altă 
raportare, să nu poată fi redus până la o micime infinită; şi invers, 
că nu poate exista nimic atât de mic, care, în comparație cu unități 
de măsură şi mai mici, să nu poată fi extins pentru imaginaţia 
noastră până la mărimea unei lumi. Telescopul este acela care ne-a 
oferit materialul bogat pentru prima observaţie, iar microscopul, 
pentru a doua. Deci nimic din ceea ce poate fi obiect al simţurilor nu 
trebuie numit sublim, considerat din acest punct de vedere. Însă toc- 
mai pentru că în imaginaţia noastră există o tendință spre progresie 

infinită, iar în rațiunea noastră, pretenţia la totalitatea absolută, 
înțeleasă ca o idee reală, chiar acea inadecvare a facultății noastre 
de apreciere a mărimii lucrurilor lumii sensibile pentru această idee 
trezeşte în noi sentimentul unei facultăți suprasensibile; ca atare, uti- 
lizarea pe care facultatea de judecare o dă în mod natural anumitor 
obiecte în vederea acestui sentiment este mare în mod absolut, şi nu 
obiectul simțurilor, în raport cu ea, orice altă utilizare este mică. În 
consecință, nu obiectul trebuie numit sublim, ci dispoziţia spiritului 
creată de o anumită reprezentare ce preocupă facultatea de judecare 
reflexivă. [...] sublim este ceea ce, prin simplul fapt că-l putem gândi, 
dovedeşte existența unei facultăţi a sufletului care depăşeşte orice 
unitate de măsură a simţurilor.” 

Doar dacă temeiul sublimului este transferat din obiecte în 
„dispoziţia spiritului”, doar dacă este descoperit nu ca o calitate a 
existenţei, ci ca o calitate a contemplării, este cu adevărat ridicat în 
sfera reflectiei estetice. Această sferă nu se mai învecinează însă 
aici, precum în abordarea frumosului, cu domeniul intelectului şi al 
intuitiei, ci cu ideile rațiunii şi semnificaţia lor suprasensibilä. Dacă 
în aprecierea frumosului imaginaţia s-a împletit cu „intelectul” într-un 
joc liber, atunci aici, în aprecierea a ceva ca sublim, ea se raportează 
la rațiune pentru a produce o dispoziţie a spiritului „conformă şi în 
armonie cu dispoziţia determinată de influența anumitor idei [...] 
asupra sentimentului.”** Orice determinatie a raţiunii se dizolvă 
însă pentru Kant în ideea libertăţii: iar astfel, ea este cea care stă 
peste tot la baza aplicării categoriei sublimului. Ceea ce aparține 
sentimentului nostru de sine şi al sarcinii noastre inteligibile s-a 
transformat aici într-un predicat de lucruri ale naturii doar printr-un 
vicleşug tipic, printr-o asumare tacită. Această aparență fireşte că 
trebuie să dispară imediat la o analiză profundă şi în fața conştiinţei 
de sine. „Cine ar putea numi sublime masivele muntoase diforme, 
îngrămădite unul peste altul într-o sălbatică dezordine, cu pirami- 
dele lor de gheață sau marea întunecată şi agitată s.a.m.d.? Însă 

spiritul se simte înălțat în propria-i apreciere atunci când, contem- 
plându-le fără să ţină seama de forma lor, se lasă în voia imaginaţiei 
şi a unei rațiuni unite cu ea fără un scop determinat, care doar o 
extinde, şi găseşte că întreaga forță a imaginaţiei e totuşi inadecvată 
pentru ideile rațiunii. [...] Ca atare, în judecata noastră estetică 
natura este declarată sublimă nu pentru că ne provoacă frică, ci 
pentru că trezeşte în noi acea tărie (care nu aparține naturii) nece- 
sară pentru a considera neînsemnat ceea ce ne îngrijorează (bu- 
nuri, sănătate şi viață), pe acest temei, forța naturii (căreia îi 
suntem desigur subordonați în raport cu acele lucruri) nu mai este 
privită, relativ la noi şi la personalitatea noastră, ca o putere în fața 
căreia ar trebui să ne plecăm atunci când este vorba de principiile 
noastre supreme, de afirmarea sau abandonarea lor. Aşadar, aici 
natura este numită sublimă doar întrucât înalță imaginaţia, pentru 
a infätisa acele cazuri în care sufletul poate simți sublimul propriei 
meniri, care este superioară naturii. "4% 

Fără îndoială, analizată mai bine, această soluţie critică a 
problemei sublimului conține în acelaşi timp în sine o nouă între- 
bare. Deoarece prin raportarea sublimului la ideea de autolegiferare 
şi de personalitate liberă se pare că, în măsura în care se desprinde 
de natură, revine în totalitate domeniului moralității. Specificul său 
estetic şi valoarea sa estetică autonomă ar fi însă anulate atât într-un 
caz, cât şi în celălalt. De fapt, şi analiza lui Kant arată imediat cât 
de aproape ne aflăm aici de acest pericol. Căci psihologia sublimului 
ne conduce înapoi la acel afect fundamental al respectului pe care 
l-am cunoscut deja ca forma generală în care se prezintă pentru noi 
conştiinţa legii morale. În fenomenul sublimului cunoaştem acel 
amestec între plăcere şi neplăcere, între rezistență şi supunere de 
bună voie, care constituie adevăratul conținut al sentimentului 
de respect. În el, ne simțim în acelaşi timp ca subiecți fizic-finiti, co- 
plesiti prin mărimea obiectului, aşa cum, pe de altă parte, ne simțim 
ridicați deasupra oricărei existente finite şi condiționate, descope- 
rind că această mărime îşi are originea în conştiinţa sarcinii noastre 

inteligibile şi în facultatea noastră a ideilor. Însă, în măsura în care 
sublimul este întemeiat în genere pe acelaşi sentiment fundamental 
ca şi moralitatea, se pare că am depăşit cu aceasta şi domeniul 
„plăcerii dezinteresate” şi am intrat în sfera voinţei. Dificultatea ce 
rezidă aici poate fi eliminată doar prin faptul că înțelegem că „vicle- 
şugul” prin care gândim în sublim o determinatie a sinelui nostru ca 
determinatie a obiectului naturii nu dispare nici atunci când este 
cunoscută ca atare. Intuitia noastră rămâne estetică doar dacă nu 
priveşte autodeterminarea facultăţii noastre spirituale în şi pentru 
sine, ci oarecum prin mediul intuitiei naturii; dacă reflectă „interiorul” 
în „exterior”, şi invers. Într-o astfel de oglindire reciprocă dintre eu 
şi lume, dintre sentimentul de sine şi sentimentul naturii, există 
pentru noi, la fel ca esența contemplatiei estetice în genere, şi esența 
acelei contemplări ce-şi găseşte expresia în sublim. Se prezintă aici o 
formă a insufletirii naturii, care conduce în cele din urmă în afara 
formei naturii, aşa cum s-a conturat ea simbolic şi în fenomenul 
frumosului - şi care, totuşi, pe de altă parte, se reîntoarce mereu la 
ea, deoarece doar în această opoziție se poate percepe. Numai aşa 
infinitatea naturii, anterior fiind doar o idee, îşi primeşte adevărul 
său concret, simţit, deoarece este văzută în reflexia infinitätii eului. 
Doar acum are semnificație teza din introducerea la Critica 
facultăţii de judecare, conform căreia „trebuie să existe un temei al 
unității suprasensibilului, care stă la baza naturii, cu conţinutul 
practic al conceptului libertăţii”. Şi de acum înainte înţelegem şi de 
ce a fost adăugată aici impunerea limitei, respectiv conceptul ce 
denumeşte această unitate nu ajunge nici teoretic, nici practic la o 
cunoaştere a acesteia, prin urmare nu are niciun domeniu propriu, ci 
doar face posibilă trecerea de la modul de gândire după principiile 
naturii la cel după principiile libertății. Aşa cum unitatea „teme- 
iului suprasensibil” se poate scinda astfel încât să ni se prezinte o 
dată în fenomenul naturii, iar altă dată sub imaginea libertăţii şi a 
legii morale: nu ne este permis cu privire la acest fapt să facem aici 
nici măcar o presupunere, cu atât mai puţin să dăm o „explicatie” 

teoretică. Dacă respingem însă orice speculații asupra acestui lucru, 
mai continuă să existe un fenomen ce nu poate fi tăgăduit, în care 
contemplarea naturii şi cea a libertăţii intră într-o cu totul nouă 
relație. Acest fenomen este cel al conceperii artistice. Orice operă de 
artă autentică este determinată sensibil, şi pare că nu vrea decât să 
persiste în cercul sensibilului; şi fiecare ajunge în mod necesar în 
afara acestui cerc. Ea conţine un fragment dintr-o viață concretă şi 
personală; şi, totuşi, se reîntoarce într-un adânc în care sentimentul 
eului se dovedeşte în acelaşi timp sentiment al universului. Din 
punct de vedere conceptual, acest fapt ar putea fi numit o minune: 
însă, în toate creaţiile supreme de artă (să ne gândim, de exemplu, 
doar la supremele creaţii lirice ale lui Goethe) această minune este 
înfăptuită astfel încât întrebarea asupra „posibilitätii” ei trebuie să 
înceteze. În această privință - şi doar în această privință —, arta face 
trimitere, fără să o trasformăm în meditaţie abstractă, la o nouă 
unitate a „sensibilului” şi „inteligibilului”, a naturii şi libertăţii; ea 
este expresia şi chezăşia directă a acestei unități. Calea pe care 
ajungem aici la ideea de suprasensibil corespunde liniei directoare 
critice: căci nu începem cu „esenta” suprasensibilului, pentru ca 
imediat să o descompunem în manifestările sale singulare, ci ideea 
sa se constituie pentru noi în măsura în care unificăm direcțiile 
fundamentale date în conştiinţa însăşi şi le lăsăm să se intersecteze 
într-un „punct imaginar”, aflat dincolo de experiența posibilă. 

În acest sens, nici teoria despre „substratul suprasensibil” al 
naturii şi al libertăţii nu vizează un lucru primordial, ci funcția 
primordială a spiritualului care ni se dezvăluie în estetic într-un 
sens nou şi într-o nouă profunzime. Căci „comunicabilitatea univer- 
sală” revendicată de orice judecată estetică ne trimite la un raport 
fundamental căruia îi aparțin subiecţii ca atare, independent de 
diferențele lor individuale accidentale şi în care, de aceea, nu se pre- 
zintă atât temeiul inteligibil al obiectelor, cât mai mult temeiul in- 
teligibil al umanităţii. „Inteligibilul este acela - astfel încheie Kant 
această dezbatere — către care [...] năzuieşte gustul, întru care se acor- 
dă facultăţile noastre superioare de cunoaştere înseşi şi fără de care 
între natura lor şi pretenţiile gustului s-ar naşte doar contradicții. 

Deci, în gust, facultatea de judecare nu este supusă unei eteronomii 
a legilor experienței, cum se întâmplă în judecarea empirică; ea îşi 
dă singură legea relativ la obiectele unei satisfacţii atât de pure, aşa 
cum procedează rațiunea relativ la facultatea de a dori. Totodată, 
atât datorită acestei posibilități interioare subiectului, cât şi datorită 
posibilității exterioare a unei naturi care se acordă cu ea, facultatea de 
judecare este pusă în legătură cu ceva din subiectul însuşi şi din 
afara lui, care nu este nici natură, nici libertate, dar care comunică 
cu temeiul ultimei, cu alte cuvinte cu suprasensibilul în care facul- 
tatea teoretică şi cea practică sunt unite într-un mod comun, dar 
necunoscut.” Acest „mod necunoscut” este cunoscut cel puţin în 
măsura în care putem denumi clar categoria universală pe care se 
bazează unirea. Din nou, conceptul de autonomie, conceptul de 
autolegitate a spiritului se dovedeşte centrul sistemului kantian. 
Căci acest concept are parte în domeniul estetic de o nouă adeverire 
şi de o nouă clarificare: de aceea vom fi conduşi prin el la un strat 
mai profund al „inteligibilului”. Din autonomia intelectului pur şi a 
legilor sale generale a rezultat natura ca obiect al experienţei 
ştiinţifice — din autonomia moralității a rezultat ideea de libertate şi 
de autodeterminare a raţiunii. Însă ele nu există izolat, ci se rapor- 
tează cu necesitate una la cealaltă: căci lumea libertăţii trebuie să 
aibă influență asupra lumii naturii, trebuie să aducă la îndeplinire 
cerinţele ei în lumea empirică a oamenilor şi a lucrurilor. De aceea, 
natura trebuie cel puţin să poată fi gândită şi astfel încât „legitatea 
formei ei să se acorde cel puțin cu posibilitatea scopurilor care 
trebuie realizate în ea conform legilor libertăţii”. Dar oricărei încer- 
cări de a o gândi aşa în domeniul pur teoretic îi apare mereu antino- 
mia dintre cauzalitate şi libertate. Oricât de departe putem merge 
aici, ne aflăm în cele din urmă din nou în fața „prăpastiei de necu- 
prins” care s-a deschis între domeniul conceptului naturii, ca sensibil, 
şi domeniul conceptului libertăţii, ca suprasensibil.** Doar viziunea 
artistică ne indică aici o cale nouă. Dacă concordanța obiectivă 
dintre natură şi libertate rămâne o sarcină ce nu poate fi niciodată 


“ Idem, p. 187. 
48 Idem, p. 21. 

îndeplinită, dacă liniile directoare ale amândurora se intersectează 
doar în infinit, atunci unitatea lor subiectivă este realizată deja în 
sfera conştiinţei înseşi, în sentimentul artei şi în creația artei. Aici, 
în jocul liber al facultăţilor spiritului, natura ne apare ca şi cum ar fi 
o operă a libertăţii, de parcă s-ar forma din interior conform unei 
finalitäti intrinseci ei - în timp ce, pe de altă parte, ceea ce este în 
mod liber creat, opera geniului artistic, ne apare ca ceva necesar şi, 
ca atare, ca o plăsmuire a naturii. Unim astfel aici ceea ce, conform 
simplei sale existente, este separat şi trebuie să rămână separat, 
într-o nouă abordare al cărei conținut, desigur, rămâne pentru noi 
doar dacă rezistăm încercării de a o trasforma într-o formă auto- 
nomă de cunoaştere teoretică a realului. Cu aceasta, „substratul supra- 
sensibil” la care ne trimite judecata de gust nu este accesibil din 
punct de vedere conceptual din fenomene, întrucât sunt fenomene 
obiective ale naturii; ci îşi are garanţia nemijlocită într-un compor- 
tament unic al conştiinţei înseşi, care se diferențiază strict atât de 
cunoaşterea conceptului şi a legii, cât şi de cea a determinării pure a 
voinței. Desigur, odată stabilit acest comportament în subiect, acest 
rezultat are influență atunci şi asupra imaginii realității obiective. 
Jocul armonis al facultăţilor spiritului dă naturii înseşi conținutul 
vieţii: facultatea de judecare estetică trece în cea teleologică. 


5. 


Rezultatul de până acum al Criticii facultății de judecare se 
lasă sintetizat în faptul că noțiunea de scop a obținut de acum 
înainte acea formă ce corespunde „revoluţiei modului de gândire” 
kantiene. Scopul nu este o putere obiectivă a naturii activă în lu- 
cruri şi în spatele lucrurilor, ci este un principiu spiritual de relație 
care apropie judecata noastră de totalitatea fenomenelor. S-a 
dovedit a fi un astfel de principiu atât în ideea de „finalitate 
formală”, cât şi în cea de „finalitate estetică”. „Finalitatea formală” 
ne-a apărut, în ordonarea naturii, într-un sistem de legi şi forme 
particulare ale naturii; însă, pentru cercetarea critică n-a constituit 
un moment nou în privința fenomenelor, ci mai degrabă o concor- 
dantä a fenomenelor cu revendicările intelectului nostru. Formarea 

estetică a fost oarecum direct pusă în realitate; însă, pe cât de pro- 
fund şi de pur a fost ea surprinsă, pe atât de clar s-a conturat şi în 
ea faptul că unitatea existenței pe care ea ne-o prezintă nu vrea să 
fie nimic altceva şi nu poate fi nimic altceva decât un reflex al uni- 
tätii „dispozitiei” şi a sentimentului pe care le experimentăm în noi 
înşine. Se naşte acum întrebarea dacă, prin aceste formulări ale ideii 
de scop, este epuizat şi întreg domeniul său de aplicabilitate. Nu 
există cumva o manieră de abordare în care scopul să nu ex- 
prime doar un raport al fenomenului dat la „spectator”, ci în care să 
fie văzut ca un moment obiectiv necesar al fenomenului însuşi? Şi în 
măsura în care o astfel de abordare există - atunci care este aceasta 
şi cum poate fi întemeiată şi justificată critic? 

Ideea de finalitate se distinge de toate celelalte categorii 
prin faptul că, prin ea, acolo unde apare, se afirmă un nou tip de 
„unitate a diversului”, un nou raport al unui întreg cu momentele 
sale singulare şi condiţiile sale. Astfel, în conceptul de finalitate 
formală, suma legilor particulare ale naturii a fost gândită aşa încât 
să nu prezinte doar un agregat, ci un sistem care se „specificä” pe 
sine conform unei anumite reguli — astfel, în sentimentul estetic, a 
fost descoperită o totalitate a conştiinţei şi a forţelor sale care 
premerge şi stă la baza oricărei descompuneri a conştiinţei în „fa- 
cultäti” disparate, opuse una alteia. În fiecare dintre aceste două 
modalități de abordare, întregul, despre care este vorba aici, este 
văzut deci ca şi cum nu s-ar compune din părţile sale, ci de parcă el 
însuşi ar fi originea părților şi temeiul determinării lor concrete. 
Însă, întâi de toate, acest întreg a fost de natură pur ideală: a con- 
stituit o premisă şi o revendicare pe care reflexia noastră s-a văzut 
nevoită să o apropie de obiecte, care însă nu intra nemijlocit în 
structura acestor obiecte şi nu se amesteca indisolubil cu ea. Există 
şi un domeniu de realităţi şi de probleme în care are loc şi această 
trecere caracteristică şi în care, cu aceasta, se pare că scopul nu ne 
apare ca un principiu al abordării subiective, ci ca o plăsmuire şi un 
conţinut al naturii înseşi. Acest pas se face acolo unde nu gândim 
natura ca o sumă de legi mecanic-cauzale care se ordonează ierarhic 
de la universal la particular, ci unde o concepem ca un întreg de 
forme de viață. Deoarece conceptul de viață desemnează tocmai 

faptul că în ea este presupusă un tip de acțiune care nu merge de la 
multiplicitate la unitate, de la părți la întreg, ci invers, de la întreg 
la părți. Un fenomen al naturii devine pentru noi un proces al vieţii 
când nu-l gândim ca evoluţie a singularitätilor diverse, dintre care 
unele se ordonează altora, ci când toate aceste particularități sunt 
pentru noi expresii ale unui fenomen şi ale unei „esente” ce se dez- 
văluie în ele în diverse forme. 

Spre deosebire de derularea evenimentelor, calea către o 
astfel de unitate a esenței constituie pentru noi specificul „evolu- 
tiei”. Unde există evoluţie autentică, acolo nu se constituie un întreg 
din părți, ci el este deja conţinut în ele ca un principiu director. În 
loc de o cadență uniformă a timpului [înainte şi după], în care 
fiecare moment premergător este înghițit de cel prezent, pierzându-şi 
oarecum existența în acesta, să ne imaginăm în fenomenul vieţii o 
întrepătrundere a momentelor singulare astfel încât trecutul ră- 
mâne păstrat în prezent, deja în aceste momente fiind activă ten- 
dinta spre viitoarea formă. Acest tip de raport obisnuim să-l desemnăm 
traditional prin conceptul de organism. Conform explicatiei pe care 
Aristotel o dăduse deja, în organism, întregul este înaintea părților, 
deoarece acesta nu este posibil prin ele, ci acestea sunt posibile doar 
prin el. Faza particulară a vieții îşi află interpretarea doar din 
totalitatea manifestărilor vieții căreia îi aparține; ea nu este inte- 
leasă în măsura în care o desprindem, drept condiție cauzală, din 
fenomen, ci dacă o abordăm ca pe un „mijloc” prezent „pentru” acea 
totalitate. „Într-un astfel de produs al naturii, fiecare parte, exis- 
tând numai prin intermediul tuturor celorlalte, este concepută, de 
asemenea, ca existând pentru celelalte şi pentru întreg. Este conce- 
pută deci ca instrument (organ). Dar acest lucru nu este suficient 
(căci ea ar putea fi şi instrument al artei). Fiecare parte trebuie 
concepută drept un organ care produce celelalte părți (deşi fiecare 
producându-se reciproc). Un astfel de organ nu poate fi un instru- 
ment al artei, ci numai un instrument al naturii, care furnizează 
întreaga materie necesară pentru instrumente, chiar şi pentru cele 
ale artei. Şi numai atunci şi din această cauză un astfel de produs, în 
calitate de ființă organizată şi care se organizează pe sine însăşi, 

poate fi numită scop natural.” Prin urmare, în măsura in care 
ideea de scop nu este raportată acum la facultăţile de cunoaştere ale 
spiritului, ci este intuită oarecum direct, concret şi obiectual, ia naş- 
tere ideea de organism: „obiecte, ca scopuri naturale, se numesc ființe 
organizate”. 

Cu toate astea, nici această concepție pur obiectuală nu are 
voie să genereze vreo neînțelegere. Nu ne situăm aici într-o meta- 
fizică a naturii, ci într-o critică a facultății de judecare. Cu aceasta, 
întrebarea nu este dacă natura, în câteva din produsele ei, proce- 
dează conform scopului, dacă activitatea sa creatoare ar fi condusă 
de unul dintre scopurile ei conştiente sau inconştiente, ci dacă 
judecarea noastră este indreptätitä să instituie şi să presupună o 
„formă a lucrului” care să se distingă de cea a corpului mecanicii 
abstracte şi să o depăşească. Şi aici trebuie stabilit mai întâi, în 
sensul metodicii transcendentale, faptul că această instituire, indife- 
rent cum poate suna decizia definitivă asupra dreptului ei, nu poate 
fi negată ca factum pur. Putem atât de puțin şterge ideea de viață 
organică din concepția noastră a naturii, pe cât de puțin putem 
trece cu vederea, în acceptia noastră a existenței spirituale, faptul 
voinței sau cel al intuitiei şi formării estetice. Diferentierea ambelor 
moduri de acțiune - unul mecanic-cauzal şi unul interior-conform 
scopului — aparține imaginii naturii înseşi pe care trebuie să o pro- 
iectăm după condiţiile cunoaşterii noastre; indiferent de modul în 
care putem răspunde întrebării metafizice, ea reprezintă o existență 
a conştiinţei cunoaşterii care-şi revendică recunoaşterea si expli- 
citarea. Opoziția între fenomene, aşa cum ni se oferă într-un cea- 
sornic şi aşa cum ni se oferă într-un corp insufletit, este demonstrabilä 
în privința fenomenului şi ca fenomen. „Într-un ceasornic, o parte a 
pieselor constituie instrumentul mişcării celorlalte, dar nu consti- 
tuie cauza eficientă care le produce; o parte există ce-i drept pentru 
cealaltă, dar nu prin cealaltă. [...] Deci nicio rotitä dintr-un cea- 
sornic nu o produce pe cealaltă, şi cu atât mai puţin un ceasornic pe 
celălalt, utilizând în acest scop (organizând) o altă materie. Prin 


19 Idem, pp. 204-205. 
50 Idem, p. 206. 

urmare, ceasornicul nu înlocuieşte de la sine părţile care i se iau, nu 
completează lipsurile față de organizarea inițială, apelând la cele- 
lalte părţi, şi nici nu se reglează singur când este dereglat. La ase- 
menea acte ne putem aştepta numai de la o natură organizată. - O 
fiinţă organizată nu este deci o simplă maşină, care are doar forță 
motrice, ci posedă în sine forță creatoare pe care o comunică mate- 
riilor, care nu o au [...], deci o forță creatoare care se transmite şi nu 
poate fi explicată numai prin capacitatea de mişcare (prin meca- 
nism).”5! Astfel, un copac creează în primul rând un alt copac după o 
lege cunoscută a naturii, cu aceasta se produce pe sine din nou, 
conform genului; în al doilea rând, însă, se creează şi pe sine ca 
individ, în măsura în care îşi inmulteste şi înnoieşte în permanență 
părțile singulare. Dacă numim din obisnuintä această din urmă 
acțiune „creştere”, trebuie totuşi să constatăm că ea, în funcţie de 
legile mecanice, este complet diferită de orice altă creştere a mări- 
mii: deoarece materia pe care şi-o adaugă planta este prelucrată de 
aceasta într-o manieră specifică, reprezentând deci o nouă formare 
şi o continuare a speciei sale, şi nu o dezvoltare a masei şi a cuantu- 
mului său? Obiectul naturii, determinat exclusiv ca mărime prin 
principiile intelectului pur, prin substantialitate, cauzalitate si acti- 
une reciprocă, primeşte aici, pentru prima dată, o calitate aparte 
care-l distinge de toate plăsmuirile, care nu este totuşi o proprietate 
a existenței sale, ci mai mult o proprietate a devenirii sale şi care 
trasează direcția individuală a înseşi acestei deveniri. 

Fenomenele naturii dobândesc aici o nouă semnificație, o 
îmbogăţire şi aprofundare a conţinutului lor, ce nu are nimic de-a 
face cu vreun scop străin, situat în afara lor. Deoarece, precum în 
întemeirea esteticii, la fel se impune aici aplicarea ideii de „fina- 
litate fără scop”. Această sarcină se dovedeşte cu atât mai stringentă 
cu cât Kant intră din nou în acest punct în opoziție conştientă cu 
epoca sa. Teleologia epocii luminilor este caracterizată prin confun- 
darea permanentă a ideii de finalitate cu cea a utilității comune. 
Cele mai profunde momente ale conceptului leibnizian de scop au fost 


51 Idem, p. 205. 
5 Idem, p. 202 şi urm. 

deja cedate la Wolff unei abordări categorice şi unui calcul al utili- 
tätii. Ideea metafizică universală a teodiceei se pierduse deja aici in 
acea mărginire strictă şi pedantă care a ştiut să descopere în fiecare 
trăsătură singulară a organizării lumii primatul omului şi, cu aceasta, 
înțelepciunea şi bunătatea creatorului. La Wolff, luminii soarelui i-a 
revenit o astfel de „justificare” teleologică: „Lumina zilei — observa 
el odată - ne aduce mari foloase: căci ne ajută să ne ocupăm comod 
de treburile noastre, care, seara, se lasă fie deloc făcute, fie cel puțin 
nu atât de comod şi cu ceva costuri.”® În literatura germană, 
Brockes a devenit poetul acestei concepții şi direcţii de gândire. Dar 
deja tânărul Kant se confruntase cu ea, amintindu-ne cât de mult 
l-a preocupat şi fermecat problema teleologiei naturii începând cu 
Allgemeine Naturgeschichte und Theorie des Himmels - făcând aici 
apel mai ales la cuvintele ironice ale lui Voltaire, conform cärora 
Dumnezeu cu sigurantä ne-a inzestrat cu nas doar pentru ca noi sä 
putem aşeza ochelarii pe el.* Critica facultății de judecare se 
întoarce la acest om de încredere fără a-l numi însă; dar depăşeşte 
concepţia fundamentală pozitivă a deismului lui Voltaire. Lumea nu 
mai este privită acum ca un mecanism de ceasornic care-şi găseşte 
ultima explicaţie în „ceasornicarul” divin ascuns; căci forma meta- 
fizică a argumentului cosmologic este cunoscută ca fiind la fel de 
fragilă ca şi cea a argumentului teleologic. Dacă, mai departe, trebuie 
să vorbim despre o finalitate a naturii, aceasta nu poate să însemne 
atunci apelul la un temei transcendent de care să depindă, ci doar 
apelul la structura sa imanentă. Această structură este conform 
scopului — în măsura în care finalitatea relativă pentru oameni sau 
pentru orice altă creatură rămâne separată de finalitatea internă ce 
nu pretinde niciun alt punct de comparație decât fenomenul însuşi 
şi structura părților sale. În privinţa primeia, finalitatea relativă, 
este clar că dovada pentru ea rămâne problematică în fiecare caz. 
Căci dacă am fi demonstrat că un fenomen singular al naturii sau 


% Citat după Josef Kremer, Das Problem der Theodicee in der Philosophie und 
Literatur des 18. Jahrhunderts mit besonderer Rücksicht auf Kant und Schiller, 
Berlin, 1909, p. 95. 

5% Vezi Einzig möglicher Beweisgrund, p. 138. 

natura ca întreg ar fi necesare şi revendicate teleologic de dragul 
unui altuia: atunci ce ne garantează nouă necesitatea acestui altul? 
Dacă am vrea să-l privim ca scop în sine, am introduce atunci 
un etalon nou, inacceptabil şi neutilizabil aici. Conceptul despre un 
ceva ca scop în sine nu aparține, după cum a arătat etica kantienă, 
domeniului naturii, ci celui al libertăţii. Dimpotrivă, dacă rămânem 
în cadrul naturii, din cercul relativitätilor nu mai există atunci scä- 
pare. „[...] se înțelege uşor că finalitatea exterioară (avantajul unui 
obiect pentru celelalte) poate fi considerată scop natural extern 
numai cu condiția ca existenţa aceluia căruia obiectul respectiv îi 
foloseşte direct sau indirect să fie pentru ea însăşi scop al naturii. 
Dar, fiindcă acest lucru nu reiese niciodată din simpla observare a 
naturii, urmează că finalitatea relativă, deşi indică, în mod ipotetic, 
scopuri naturale, nu poate justifica totuşi o judecată teleologică 
absolută.”5 Ideea de scop în sine, ca idee a valorii in sine, rămâne 
astfel limitată, în semnificaţia sa riguroasă, la sfera moralității, la 
ideea subiectului voinţei; în domeniul existenței obiective are însă, 
în fenomenul organismului (la fel ca înainte, în opera de artă), o 
replică simbolică. Deoarece toate părțile organismului sunt orien- 
tate spre un singur centru; acest centru se raportează însă doar la el 
însuşi. Existenţa şi forma individuală a organismului se întrepă- 
trund: se pare că una există doar de dragul celeilalte. 

În raport cu abordarea estetică, apare imediat aici o nouă 
întrebare. Între conceptul frumuseții naturii şi cel al legitätii naturii 
nu s-a ajuns la niciun conflict; căci valoarea pretinsă de cele două 
era de natură diferită. Constiinta estetică îşi creează propria lume si 
se ridică deasupra oricărui conflict şi confuzie cu „realitatea” empi- 
ricä, prezentänd-o ca pe o lume a „jocului” şi a „aparentei”. Această 
cale îi este însă refuzată judecății teleologice pe care o emitem asupra 
naturii şi plăsmuirilor sale: deoarece şi ea, şi judecata de experiență 
au un obiect comun. Poate însă să însemne natura în genere pentru 
filosoful critic şi altceva decât obiectul experienţei care se prezintă 
în forma spațiului şi a timpului, în categoriile de mărime şi realitate, 
de cauzalitate şi acţiune reciprocă şi care se epuizează în totalitatea 

acestor forme? Prea puțin putem obține pornind de la această de- 
terminare a obiectului experienţei — aşa se pare -, la fel cum prea 
puţin putem să-i adăugăm ceva. Ce se spune acum, când ideea de 
scop apare cu pretenția de a completa ideea de cauzalitate? Ne 
amintim că principiul cauzalitätii nu înseamnă în sens critic decât 
mijlocul indispensabil pentru obiectivarea succesiunii temporale a 
fenomenelor. Legătura cauzală nu este citită din succesiunea feno- 
menelor; ci invers, doar prin aceea că aplicăm conceptele de cauză si 
efect, condiție şi condiționat, asupra unui şir dat de percepții care 
determină ordinea temporală a elementelor lor.% Să reținem acest 
rezultat, şi vom înţelege imediat că nu există nicio posibilitate de a 
exclude un domeniu auxiliar al naturii din valabilitatea atotcuprin- 
zătoare a principiului cauzal. Căci îndată ce acest lucru s-ar întâm- 
pla, ar fi cu aceasta scos şi din ordinea temporală obiectivă, n-ar mai 
exista niciun „fenomen”, în sensul empiric al acestui termen. De 
aceea, pe cât de adevărat este faptul că evoluţia pe care o atribuim 
organismului este şi vrea să rămână un astfel de fenomen, la fel de 
adevărat este că şi ea trebuie gândită ca subordonată nelimitat legii 
cauzalitätii. Orice structură particulară ce apare într-un şir evolutiv 
trebuie să fie explicabilă pe baza celor anterioare şi pe baza condi- 
tiilor mediului înconjurător. Orice determinare a datului prezent 
printr-un ceva ce nu este încă dat, deci este viitor, trebuie aici să ră- 
mână exclusă. Doar ceea ce premerge condiționează şi instituie ceea 
ce urmează, deoarece numai în această formă de condiţionare în ge- 
nere se constituie fenomenul obiectiv al unei succesiuni temporale. 
În această acceptiune a naturii nu rămâne loc pentru ipoteza unei 
clase speciale de forțe active în vederea scopului, căci aici nu există 
niciun gol în care noua idee s-ar putea instala. 

De aici rezultă imediat că, pentru Kant, scopul, ca principiu 
special al explicării fenomenelor naturii - „anorganicä” sau „orga- 
nică” - nu poate intra în discuţie. Există doar un principiu şi un 
ideal al explicării naturii, iar acesta este determinat de fizica mate- 
matică. Un fenomen este „explicat” când este cunoscut şi determinat 
ca mărime în toate momentele sale singulare şi când poate fi dedusă 

apariția sa atât din legile generale ale mărimii, cât si din cunoaşte- 
rea anumitor constante specifice cazului particular. Faptul că acest 
demers deductiv nu ajunge niciodată la sfârşit, că fiecare caz şi fie- 
care formă individuală închid în sine o complicare nelimitată, are o 
valoare la fel de mare. Căci şi acolo unde analiza fizicii matematice 
nu este încă realizată efectiv, ea trebuie totuşi văzută în principial 
ca realizabilă — dacă obiectul în discuție nu trebuie să iasă afară din 
domeniul naturii care este circumscris prin legea generală a con- 
servării şi corolarele sale. În raport cu orice barieră a cunoaşterii 
noastre actuale, descompunerea oricărui fenomen în ecuații de mă- 
rime, transformarea „organismului” în „mecanism” trebuie consta- 
tată cel puţin ca cerință necondiționată. Căci Critica facultății de 
judecare teleologice nu lasă urmă de îndoială nici asupra acestui 
rezultat. Ea începe imediat prin constatarea că în „ideea generală a 
naturii”, ca sumă de obiecte ale simțurilor, nu există niciun temei 
pentru presupozitia că lucrurile naturii îşi servesc unele altora ca 
mijloace pentru scopuri şi că posibilitatea lor ar fi inteligibilă în mod 
satisfăcător doar prin acest tip de cauzalitate. Deoarece aceasta nu 
se lasă nici revendicată sau înțeleasă a priori, nici experienţa nu ne 
poate demonstra vreodată o astfel de formă de cauzalitate: „căci ar 
fi necesar în prealabil un sofism care să introducă conceptul de scop 
în natura obiectelor, în loc să-l scoată din obiecte şi din cunoaşterea 
lor empirică; utilizându-l deci mai mult pentru a ne face să inte- 
legem natura în analogie cu principiul subiectiv al înlănțuirii reprezen- 
tărilor în noi, decât s-o cunoaştem din principii obiective. ”57 

Dacă acesta ar fi rezultatul definitiv, cercetarea ar fi supusă 
desigur. viciului circularitätii. Căci tocmai aceasta era întrebarea 
care s-a impus asupra analizei finalitätii estetice a „facultăţilor 
spiritului” şi asupra dezbaterii finalitätii „obiective” sub conceptele 
noastre, respectiv dacă ideea de scop n-ar participa cel puțin mediat 
la construcţia lumii experienţei şi a obiectului ei şi în ce măsură ar 
deține valabilitate „obiectivă”. Dacă scopului îi este refuzată această 
valabilitate, atunci oricum, teleologia naturii nu mai reprezintă o 
problemă nouă în sens critic. Ar mai rămâne doar o singură cale de 

a concilia cerințele aparent incompatibile ale principiului final şi ale 
celui cauzal. Dacă principiul cauzal trebuie să rămână singurul 
concept constitutiv al naturii şi al experienţei - şi dacă, pe de altă 
parte, ideea de scop trebuie să aibă totuşi o relație autonomă cu ex- 
perienta: acest lucru poate fi gândit atunci doar prin faptul că această 
relație se produce prin intermediul conceptului cauzal. S-ar ajunge 
aici la o nouă funcţie a conceptului de scop doar dacă el n-ar intra în 
opoziție cu explicația cauzală, ci dacă ar revendica-o şi ar vrea să 
conducă tocmai această explicație. Şi în aceasta constă de fapt uti- 
lizarea sa autentică şi legitimă. Principiul final nu are semnificație 
constitutivă, ci regulativă; el nu serveşte la depăşirea interpretării 
cauzale a fenomenelor, ci mai mult invers, la aprofundarea şi apli- 
carea lor multilaterală. El nu se opune acestei interpretări, ci o pre- 
găteşte, în măsura în care îi indică fenomenele şi problemele cu care 
trebuie să se confrunte. Însă, este uşor de arătat faptul că, pentru 
fenomenele naturii organice, o astfel de pregătire este fertilă, indis- 
pensabilă chiar. Căci aplicarea nemijlocită a principiului cauzal şi a 
legilor cauzale generale nu găseşte aici, pe cât de puţin le putem 
contesta, niciun conţinut asupra căruia ar putea fi exercitată. Legile 
mecanicii şi ale fizicii nu se ocupă de „lucruri” ale naturii, aşa cum 
se oferă acestea în observație în mod direct, ci vorbesc despre „mă- 
suri” şi „puncte de măsură”. Obiectul trebuie dezbrăcat de deter- 
minarea sa concretă, trebuie readus la abstractiile pure ale analiticii 
mecanice dacă dorim să fie posibilă subordonarea sa aceloraşi legi. 
Dimpotrivă, unde avem de-a face, ca în cazul fenomenelor naturii 
organice, cu materia, dar nu ca materie dinamică, ci ca substrat al 
fenomenelor vieţii, unde forma naturii, în întreaga ei complexitate 
interioară, constituie scopul nostru propriu-zis —, acolo, înainte ca 
deducerea cauzală a singularului să înceapă în genere, trebuie des- 
cris mai întâi întregul asupra căruia se îndreaptă întrebarea. Din în- 
tregul existenței spatio-temporale, in care, în principiu, totul poate 
sta în legătură cu totul, trebuie desprinse anumite şiruri singulare 
clar determinate, ale căror componente vădesc o formă specială de 
apartenență una la alta. Conceptul de scop îndeplineşte această func- 
tie. El nu serveşte „deductiei”, precum conceptele fundamentale ale 
fizicii matematice, ci „inductiei”, nu „analizei”, ci „sintezei”: căci doar 

el creează unitățile relative pe care putem să le descompunem ul- 
terior în elementele şi în condiţiile lor cauzale. Procesul văzului 
trebuie explicat cauzal în toate detaliile sale: structura ochiului va fi 
cercetată însă pornind de la premisa că ochiul „este determinat 
pentru văz”, deşi nu a fost proiectat intenționat pentru acesta. 
Astfel, aprecierea teleologică, cel puţin problematic, este atrasă pe 
bună dreptate către cercetarea naturii: căci „conceptul de conexiuni 
şi forme ale naturii potrivite unor scopuri este totuşi cel puțin un 
principiu în plus destinat ordonării fenomenelor sub reguli, acolo 
unde legile cauzalitätii, corespunzătoare mecanismului simplu al na- 
turii, nu sunt suficiente. [...] Dacă, în mod contrar, am atribui 
naturii cauze care acționează intenționat, deci am pune la baza 
teleologiei nu numai un simplu principiu regulator pentru simpla 
apreciere a fenomenelor, față de care natura, în conformitate cu 
legile ei particulare, ar putea fi concepută ca supusă, ci prin aceasta, 
şi un principiu constitutiv al derivării produselor ei din cauzele lor, 
atunci conceptul de scop al naturii nu ar mai ține de facultatea de 
judecare reflexivă, ci de cea determinativă; însă atunci el nu ar mai 
aparține în realitate deloc facultăţii de judecare [...], ci, în calitate 
de concept al raţiunii, ar introduce o nouă cauzalitate în stiinta 
naturii pe care o împrumutăm totuşi numai de la noi înşine şi o 
atribuim altor ființe, fără să intentionäm, cu toate acestea, să ad- 
mitem că ele ar fi de aceeaşi specie ca şi noi. "58 

Aceasta este aşadar decizia critică pe care Kant o ia în 
vechea luptă pentru şi împotriva scopului. În interpretarea sa meta- 
fizică tradițională, conceptul de scop este de fapt „asylum ignoran- 
tiae”, după cum îl caracterizează Spinoza; însă, după utilizarea lui 
pur empirică, este mai mult mijlocul pentru o cunoaştere tot mai 
bogată şi mai exactă a raporturilor structurale ale naturii organice. 
Ca „maxime ale facultății de judecare reflexive” pentru cunoaşterea 
legilor naturii în experiență, el nu serveşte la înțelegerea posibili- 
tätii interne a formelor naturii, ci „numai pentru a cunoaşte natura 
în conformitate cu legile ei empirice.”° În acest punct se separă firul 

roşu al cercetării şi principiul explicitării fenomenelor particulare 
ale naturii. Pentru aceasta, trebuie să păstrăm prezent în minte că 
termenului de explicare a naturii, după cum îl concepe Kant, nu-i 
mai este nimic inerent din acea idee mitică cu care-l înconjura nos- 
talgia de a pătrunde „în interiorul naturii”, ci desemnează o funcție 
indispensabilă, dar întotdeauna singulară logică, a cunoaşterii. Orice 
explicaţie cauzală a unui fenomen prin altele se reduce în cele din 
urmă la faptul că unul îi determină celuilalt poziția în spațiu si în 
timp. „Modul în care” se face trecerea de la unul la altul nu este 
înțeleasă prin aceasta, ci este stabilită doar starea de fapt a coapar- 
tenentei necesare a elementelor în şirul experienţei. Inclusiv princi- 
piul final renunţă, când este utilizat în sens critic, la a mai vrea 
să dezlege misterul acestei treceri; însă el ordonează fenomenele în 
jurul unui nou punct central şi prezintă, cu aceasta, o altfel de formă 
a inläntuirii lor reciproce. Indiferent cât de departe poate merge 
deductia cauzalä şi indiferent cât spaţiu nelimitat îi putem acorda, 
ea nu poate niciodată să se dispenseze de această formă. Căci în 
cadrul fenomenelor vieţii poate fi arătat, desigur, pur cauzal, cum 
componenta următoare a evoluției ia naştere din cea precedentă: 
însă, în cele din urmă, ajungem întotdeauna, pe cât de departe putem 
merge, doar la o stare inițială a „organizării” pe care trebuie să o 
acceptăm drept premisă. Abordarea cauzală ne învață după ce reguli 
o structură trece într-o alta; ea nu poate însă să ne explice mai 
departe faptul că în genere există asemenea „germeni” individuali, 
că există construcţii originare, specifice, diferite una de alta, care stau 
la baza evoluţiei, ci poate doar să le enunte ca stare de fapt. Anti- 
nomia dintre conceptul de scop şi conceptul de cauză dispare aşadar 
îndată ce le gândim ca două modalități de ordonare diferite prin care 
încercăm să aducem la unitate diversitatea fenomenelor. În locul 
conflictului dintre doi factori metafizici fundamentali ai fenome- 
nului apare ulterior acordul între două „maxime” şi cerințe ale rati- 
unii care se completează reciproc: „[...] dacă spun: trebuie să consider 
toate evenimentele din natura materială, deci şi toate formele, ca 
produse ale naturii, după posibilitatea lor, în conformitate cu legile 
pur mecanice atunci nu rezultă de aici că ele sunt posibile numai în 

felul acesta (excluzând orice cauzalitate de alt tip), ci aceasta vrea să 
indice doar faptul că trebuie să reflectez întotdeauna asupra lor în 
conformitate cu principiul simplului mecanism al naturii şi că tre- 
buie deci să-l cercetez, pe cât pot, pe acesta, deoarece, fără să fie pus 
la baza cercetării, nu poate exista nicio cunoaştere propriu-zisă a 
naturii. Dar aceasta nu contrazice [...] a doua maximă, deci nu ne 
împiedică să examinăm anumite forme naturale (şi, pornind de la ele, 
chiar formele întregii naturi) în virtutea unui principiu şi să reflectăm 
asupra lor. Acest principiu este cu totul diferit de explicarea me- 
canică a naturii. El este principiul cauzelor finale. Reflexia conformă 
primei maxime nu este anulată prin aceasta, ci mai degrabă ni se 
impune, pe cât posibil, s-o urmăm. A doua maximă nici nu exprimă 
faptul că acele forme nu ar fi posibile în virtutea mecanismului na- 
turii, ci susține doar faptul că rațiunea umană, urmând acest princi- 
piu şi procedând astfel, nu va putea găsi nici cel mai neînsemnat 
temei pentru ceea ce constituie specificul unui scop natural, însă va 
găsi desigur alte cunoştinţe despre legile naturii.”%0 

Concilierea critică care rezultă aici între principiul final 
şi principiul mecanismului le leagă cu aceasta pe ambele de condiția că 
ele vor doar să fie modalităţi diferite şi specifice de ordonare a feno- 
menelor naturii şi, dimpotrivă, renunţă la a dezvolta dogmatic o teorie 
despre originea ultimă a naturii înseşi şi despre formele individuale 
ale sale. Într-un astfel de demers ar trebui să eşueze atât conceptul 
de scop, cât şi cel de cauză. Deoarece conceptul unei ființe care, 
grație intelectului său activ în vederea scopului şi voinței sale, este 
originea naturii, este posibil în sens formal-analitic, însă nu este de- 
monstrabil în sens transcendental; deoarece acestei ființe, pentru că 
nu poate fi scoasă din experiență şi nici nu este necesar pentru 
posibilitatea acesteia, nu i se poate asigura prin nimic realitatea obiec- 
tivă. Prin urmare, când este vorba despre cercetarea naturii, con- 
ceptul de scop rămâne întotdeauna un „străin în ştiinţa naturii” 
care amenință să anuleze mersul continuu al metodicii sale şi să 
devieze de la această semnificaţie fundamentală a sa conceptul de 
cauză care, pentru ea, desemnează exclusiv un raport în cadrul 

fenomenului.$! Pe de altă parte, între timp, trebuie ca şi ideea de cauză 
să renunțe la pretenţia de a putea examina „temeiurile” prime şi 
absolute ale vieţii organice, dacă rămâne conştientă de sarcina 
sa esenţială „de a silabisi fenomenele, pentru a le putea citi drept 
experiență”. Căci deja în cadrul fenomenelor, complexitatea in- 
finită pe care fiecare formă organică naturală o are pentru noi, 
face imediat trimitere la limita capacităţii sale de realizare. „Este cu 
totul sigur că nu putem cunoaşte nici măcar în mod satisfăcător 
ființele organizate şi posibilitatea lor internă numai pe baza prin- 
cipiilor mecanice ale naturii şi cu atât mai puțin ni le putem explica 
în acest mod. Lucrul este atât de sigur încât se poate spune fără 
ezitare că pentru oameni este absurd chiar şi faptul de a avea 
asemenea gânduri sau de a spera că s-ar putea ivi cândva un 
Newton care ne-ar face să înţelegem fie şi numai producerea unui 
fir de iarbă după legi ale naturii pe care nu le-a orânduit nicio in- 
tentie. Trebuie să contestăm pur şi simplu faptul că oamenii ar inte- 
lege aşa ceva. Dar am greşi, de asemenea, considerând că în natură, 
dacă am putea pătrunde în specificarea legilor generale pe care le 
cunoaştem până la principiul ei, n-ar putea să rămână neobservată o 
rațiune suficientă pentru posibilitatea unor fiinţe organizate, a căror 
producere (în cadrul mecanismului pur al naturii) să nu se bazeze 
pe nicio intenție. Căci de unde să ştim acest lucru? - Aici, unde este 
vorba de judecăţi ale raţiunii pure, nu-şi au locul probabilitățile.” 
Fireşte, putem încerca şi aici să lăsăm ca ambele linii, divergente 
pentru noi, să se intersecteze „în suprasensibil”; putem presupune 
că „temeiul” transcendent pe care se sprijină lumea fenomenală ar fi 
alcătuit astfel încât din el, după legi generale şi fără intervenţia 
oricărei intenţii aleatorii, trebuie să se producă o ordine finală a 
universului. Astfel, de pildă, în metafizica leibniziană a armoniei 
prestabilite, se va căuta concilierea imperiului cauzelor finale cu cel 
al cauzelor active, a conceptului de Dumnezeu cu conceptul de na- 
tură. Între timp, pentru Kant, „suprasensibilul” nu înseamnă nici 

aici substratul şi ultimul temei explicativ al lucrurilor, ci mai mult 
proiecția unui scop, intangibil în experiență, asupra limitelor ex- 
perientei. Cu aceasta nu se afirmă o certitudine teoretică despre ori- 
ginea absolută a existenței, ci doar este indicată o direcţie pe care 
trebuie s-o urmăm în aplicarea metodelor fundamentale ale cunoaş- 
terii noastre. Faptul că împăcarea între mecanism şi teleologie ar fi 
posibilă în suprasensibil — înseamnă în primul rând un singur lucru, 
anume că trebuie să utilizăm statornic ambele procedee pentru 
experiența însăşi şi pentru cercetarea raportului fenomenelor sale, 
căci fiecare este necesar şi de neînlocuit în cadrul cercului său de 
valabilitate. Pentru explicarea finalitätii naturii, metafizica apelase 
ba la materia moartă sau la un Dumnezeu neînsufleţit, ba la mate- 
ria vie sau la un Dumnezeu viu: pentru poziţia filosofiei transcen- 
dentale nu ne mai rămâne, în raport cu toate aceste sisteme, decât 
„să facem abstracţie de toate aceste afirmaţii obiective şi să apre- 
ciem critic judecata noastră numai în legătură cu facultățile noastre 
de cunoaştere spre a obține pentru principiul finalitätii valabilitatea 
unei maxime, dacă nu dogmatică, totuşi suficientă pentru utilizarea 
sigură a raţiunii. ”®* În acest sens, este valabil şi aici faptul că reu- 
nificarea principiului finalitätii cu cel al cauzalitätii „nu se poate 
baza pe un principiu de explicație (Explikation) a posibilității unui 
produs în funcţie de legile date pentru facultatea de judecare deter- 
minativă, ci numai pe un principiu de expunere (Exposition) a aces- 
tei posibilităţi pentru facultatea de judecare reflexivă. "6 Prin aceasta, 
nu spunem de unde vine şi încotro se îndreaptă „natura”, ca lucru 
în sine, ci doar stabilim conceptele şi cunoaşterile ce ne sunt indis- 
pensabile pentru a înțelege întregul fenomenelor ca o unitate închisă 
în sine şi ca una ordonată sistematic. 

Ca urmare, până şi acel principiu care părea cel mai hotărât 
să ajungă la temeiul prim transcendent al oricărei experiențe pă- 
trunde doar adânc în structura experienţei şi, în loc de a clarifica 
acest temei, clarifică mai mult doar bogăţia şi conţinutul fenome- 
nului însuşi. Realitatea care, privită sub ideea de cauzalitate şi de 

mecanism, apărea ca un produs din legile generale se formează pentru 
şi prin principiul finalitätii ca un întreg de forme de viață. Se con- 
turează clar aici atât raportul, cât şi opoziţia care există între cele 
două forme pe care le îmbracă ideea de scop în estetică şi în teleo- 
logia naturii. Chiar şi aprecierea estetică însemna, în raport cu 
realitatea intelectului pur şi a legilor sale generale, o totală transfor- 
mare; şi prin ea a fost descoperită şi întemeiată o nouă formă a exis- 
tentei într-o nouă funcţie a conştiinţei. Însă domeniul care a luat 
astfel ființă a persistat aici şi în autonomia determinării sale: el s-a 
separat, ca o lume a „jocului” autosuficientä, de lumea realitätilor si 
scopurilor empirice. Dimpotrivă, în abordarea teleologică a naturii şi 
a organismelor, nu are loc o astfel de separare; ci aici, între 
conceptul de natură pe care îl proiectează intelectul şi cel pe care îl 
prezintă facultatea de judecare teleologică are loc o continuă inter- 
dependenţă. Principiul finalitätii cheamă principiul cauzalitätü şi îi 
indică sarcinile. Nu putem lua în considerare o plăsmuire ca finală, 
fără a nu ne încâlci în cercetările asupra cauzelor naşterii sale; căci 
afirmaţia că naşterea sa s-ar datora unei intenţii a naturii sau a provi- 
dentei este lipsită de semnificaţie, întrucât este pur tautologică 56 
Astfel, trebuie făcută cel puţin încercarea de a reține ideea mecanis- 
mului şi de a o urma pe cât de departe posibil, deşi pe de altă parte, 
suntem siguri că în acest fel nu ajungem niciodată la o soluționare 
definitivă a problemei. Pentru cunoaştere, însă, tocmai în această 
nefinalizare continuă rezidă fertilitatea sa propriu-zisă. Prin acestui 
procedeu, misterul vieții organice nu este solutionat niciodată într-un 
mod abstract şi pur conceptual: cunoaşterea şi contemplarea for- 
melor individuale ale naturii va fi însă extinsă şi aprofundată con- 
tinuu. „Maxima facultății de judecare reflexive” nu poate realiza 
mai mult decât atât şi nici nu tinde spre mai mult: căci scopul ei nu 
constă în dezlegarea „misterului lumii”, în sensul unui monism me- 
tafizic, ci de a face tot mai ageră privirea pentru surprinderea bogăției 
fenomenelor naturii organice şi de a o lăsa să pătrundă tot mai de- 
parte în particularitätile şi detaliile fenomenelor vieţii şi a condi- 
ţiilor acestora. 


66 Idem, p. 241 şi urm. 

Ajuns în acest punct, Kant, cu o supremă rigoare metodică 
şi deplină constientä, se mai poate încă o dată opune principiului 
metafizicii tradiționale. Antiteza dintre intelectul „discursiv” şi cel 
„intutiv” la care apelase deja Critica rațiunii pure primeşte aici o nouă 
semnificație. Pentru un intelect absolut infinit şi absolut creator — 
precum cel de la care metafizica deduce finalitatea formelor naturii 
şi a ordinii naturii — s-ar omite opoziţia dintre „posibil” şi „real” de 
care suntem legaţi în cunoaşterea noastră. Căci pentru el simpla 
instituire în gândire si volitie ar include în acelaşi timp in sine 
existența obiectului. Distincția între existența gândită şi reală, între 
„accidental” şi „necesar”, ar fi lipsită de semnificație pentru un 
asemenea intelect; deoarece, pentru el, în prima componentă a şirului 
existenței pe care o are în vedere ar fi deja închisă totalitatea 
acestui şir şi întregul ideal şi real al structurii sale.” Dimpotrivă, 
pentru intelectul uman, o astfel de idee e pur şi simplu intangibilă. 
Căci întregul nu poate fi concept în ea altfel decât printr-o con- 
structie progresivă a părților. Locul său nu este în cunoaşterea pri- 
melor temeiuri ale existenţei, ci în compararea percepțiilor singulare 
şi în subordonarea lor unor reguli şi legi generale. Iar acolo unde 
urmează drumul deductiei pure, unde pare că merge de la universal 
la particular, el atinge întotdeauna doar universalitatea analitică 
care îi este proprie conceptului ca atare. „Intelectul nostru are pro- 
prietatea că, în cunoaşterea lui, de exemplu a cauzei unui produs, 
trebuie să treacă de la universalul analitic (de la concepte) la par- 
ticular (la intuiţia empirică dată). Aici el nu determină deci nimic în 
raport cu diversitatea particularului, ci trebuie să aştepte această 
determinare, pentru facultatea de judecare, de la subsumarea intui- 
tiei empirice (dacă obiectul este un produs al naturii) față de concept. 
Dar ne putem imagina şi un intelect, care, nefiind discursiv ca al 
nostru, ci intuitiv, trece de la universalul sintetic (de la intuiţia unui 
întreg ca atare) la particular, adică de la întreg la părți. Deci acest 
intelect şi reprezentarea sa a întregului nu conține în sine contin- 
genta legării părţilor pentru a face posibilă o formă determinată a 
întregului, de care are nevoie intelectul nostru, căci aceasta din 


67 Vezi mai sus, p. 292 şi urm. 

urmă trebuie să înainteze de la părți, drept cauze concepute in mod 
general, spre diferitele forme posibile, care trebuie subsumate aces- 
tora drept consecințe. [...] Dacă nu vrem deci să ne reprezentăm 
posibilitatea întregului ca dependenţă de părţi, cum este pe măsura 
intelectului nostru discursiv, ci pe măsura intelectului intuitiv 
(prototip), posibilitatea părților (în conformitate cu structura şi în- 
läntuirea lor) ca dependent de întreg, atunci acest lucru, tocmai 
datorită acestui specific al intelectului nostru, nu se petrece astfel 
încât întregul să fie cauză pentru posibilitatea inläntuirii părților 
(ceea ce ar fi contradictoriu pentru cunoaşterea discursivă), ci 
numai astfel încât reprezentarea întregului să conțină cauza posi- 
bilitätii formei sale si a inläntuirii părţilor care depind de aceasta. 
Dar, fiindcă întregul ar fi atunci un efect (produs) a cărui reprezen- 
tare este considerată drept cauza posibilităţii lui, iar produsul unei 
cauze al cărei factor determinant este numai reprezentarea efectului 
său se numeşte scop, urmează că ar fi o simplă consecință datorată 
alcătuirii specifice a intelectului nostru faptul că noi ne reprezentăm 
ca posibile produse ale naturii, pe baza unui alt tip de cauzalitate 
decât aceea a legilor naturale ale materiei, respectiv numai pe baza 
scopurilor cauzelor finale. Urmează, de asemenea, faptul că acest 
principiu nu se referă la posibilitatea unor astfel de obiecte ca atare 
(chiar considerate ca fenomene), corespunzătoare acestui mod de 
producere, ci numai la aprecierea acestora, care este posibilă pentru 
intelectul nostru. [...] În acest caz, ar fi cu totul inutil să mai de- 
monstrăm că este posibil un astfel de intellectus archetypus, dar 
trebuie dovedit că opoziția lui față de intelectul nostru discursiv 
care are nevoie de imagini (intellectus ectypus), precum şi contin- 
genta alcătuirii lui specifice ne conduc la acea idee (a unui intellectus 
archetypus) lipsită de orice contradicţie. ”68 

Toate liniile directoare pe care ni le-a prezentat până acum 
critica raţiunii coincid aici într-un punct; toate conceptele şi pre- 
misele ei se unesc aici pentru a determina foarte clar poziţia care-i 
revine ideii de scop în întregul cunoaşterii noastre. Dezbaterea ajunge 
aici la adevărate şi ultime profunzimi, la fundamentele construcției 


6 Critica facultăţii de judecare, pp. 231-238. 

conceptuale kantiene. Schelling a spus despre aceste teze ale Criticii 
facultății de judecare că poate niciodată n-au fost condensate în atât 
de puţine pagini atât de multe idei profunde. În acelaşi timp, însă, 
pe de altă parte, aici se prezintă toate dificultățile care învăluie 
teoria lui Kant despre „lucru în sine” şi concepţia sa despre „inteli- 
gibil”. Din întreaga abordare desprindem mai întâi rezultatul final 
ce indică direcția metodică a distinctiei între „intellectus archetypus” 
şi „intellectus ectypus”, între imaginile „prototipale” şi cele inter- 
mediate de intelectul sărac. Prin cele două elemente ale opoziţiei nu 
se vizează o diferenţă a lucrurilor reale, ci trebuie create doar două 
puncte de orientare sistematice pe care să se poată sprijini mijloacele 
noastre de cunoaştere, semnificaţia şi valabilitatea acesteia. Ne putem 
uşura această sarcină în măsura în care, pe lângă orientarea siste- 
matică, o acceptăm aici şi pe cea istorică. Conceptul de scop primeşte 
în istoria metafizicii două acceptiuni fundamentale şi două aprecieri 
opuse. Pe de o parte, avem teoria lui Aristotel, pe de altă parte, pe 
cea a lui Spinoza: pe de o parte, scopul este forma supremă a cu- 
noaşterii şi înțelegerii adecvate a existenței, pe de altă parte, este un 
mod de cunoaştere special „uman” care este pus în lucrurile însele 
şi în forma lor doar printr-o înşelăciune a imaginaţiei. Pentru 
Aristotel, scopul denumeşte fundamentul primordial inteligibil al 
oricărei ființe şi oricărui fenomen, TO ti nv Evo, pentru Spinoza, 
constituie mai mult un ingredient al imaginaţiei noastre prin care 
ne tulburăm şi învăluim imaginea pură a fiinţei, imaginea substanței 
care produce întregul modificărilor sale cu necesitate geometrică. 
Întreaga evoluție a metafizicii se mişcă între aceşti doi poli. Liber- 
tatea interioară obținută de Kant în raport cu rezultatele acestei 
evoluţii se arată de aceea din nou şi prin faptul că el respinge în 
egală măsură ambele soluţii tipice oferite aici pentru problema 
scopului. Pentru el, scopul nu este nici conceptul de „intellectus 
archetypus”, ca pentru Aristotel, nici ca pentru Spinoza, o plăsmuire 
a „intellectus-ului ectypus” care nu se apropie de adevărata contem- 
plare a esenței. Abordarea scopului se naşte mai mult printr-un nou 
raport care rezultă dacă intelectul nostru, condiţionat şi finit, are 
pretenţia la necondiționat - deci printr-o opoziție care, desigur, este 

posibilă doar de pe pozițiile modului nostru de cunoaştere, care 
pe de altă parte, se dovedeşte însă indispensabil şi necesar sub 
premisele acestui mod de cunoaştere. Conform acestui lucru, scopul 
este la fel de puţin un produs al gândirii „absolute” ca şi un tip de 
reprezentare pur „antropomorfă” pe care, în cunoaşterea intuitivă 
supremă, o îndepărtăm ca iluzie subiectivă. „Subiectivitatea” sa este 
mai mult de natură generală: conditionalitatea „raţiunii umane” îşi 
găseşte aici expresia. Conceptul de scop se produce din oglindirea 
experienţei în idee, din compararea formei gândirii noastre cate- 
goriale cu acele alte tipuri de înţelegere pe care ni le reproşează 
rațiunea în pretenţia ei la unitate sistematică şi completitudine a 
utilizării intelectului. Unicitatea sa şi particularitatea sa metodică 
este de aceea greşit interpretată dacă lăsăm să scape o componentă 
sau alta în această corelaţie. Dacă ne situăm pe poziția intelectului 
absolut şi prototipal - atunci, cu aceasta, orice aplicare a concep- 
tului de scop îşi pierde fundamentul. Deoarece, conform definiției 
lui Kant, finalitatea este „legitatea contingentului”°: pentru un 
intelect de acest fel, însă, conceptul de contingent ar fi lipsit de con- 
ţinut. Căci pentru el, care cuprinde într-o privire spirituală compactă 
singularul şi întregul, particularul şi universalul, opoziţia dintre 
„posibilitate” şi „realitate” de care suntem legaţi datorită legilor 
fundamentale ale modului nostru de cunoaştere ar fi anulată: pentru 
el, ar exista doar şirul unitar absolut al existenţei care, în idee, n-ar 
suporta nimic alături şi nimic în afara sa. Compararea unei ma- 
joritäti de cazuri posibile care constituie premisa pentru orice ju- 
decată în privinţa scopului ar fi deci omisă aici. Unde domină 
convingerea că întregul realității nu poate fi altfel decât este real- 
mente, afirmarea unui primat special al scopului al tocmai aceste 
existente îşi pierde acolo sensul şi dreptul ei." Pe de altă parte, 


69 Critica facultăţii de judecare, p. 235. 

” De aceea, Kant realizează aici direct şi critica la formularea leibniziană a 
conceptului de scop şi la metafizica care, la Leibniz, este întemeiată pe acesta. În 
teodiceea lui Leibniz, intelectul divin este cel care face o alegere între infinitele „lumi 
posibile” şi care „o transformă în realitate” pe cea mai bună dintre ele. Deficiența 
fundamentală a acestei concepţii constă după Kant în faptul că în ea este în mod fals 

totuşi, în niciun caz nu se spune cu aceasta că noțiunea de realitate 
empirică, gândirea noastră a fenomenelor, ar trebuie să renunțe sau 
ar putea renunţa la aplicarea conceptului de scop. Deoarece această 
gândire se mişcă tocmai în acel dualism al condiţiilor logice şi in- 
tuitive care constituie fundamentul pentru aplicarea acestui concept 
şi nu poate ieşi din această dualitate fără să renunţe la sine. Ea se află 
în cadrul opoziţiei dintre „universal” şi „particular”, şi, pe de altă 
parte, se simte chemată să o depăşească treptat. Conceptul de scop 
este de fapt forma acestei depăşiri încercate, niciodată însă definitiv 
realizată. De aceea, el este indispensabil pentru noi; el nu poate fi 


ipostaziată o opoziţie „subiectivă”, inerentă formei cunoaşterii noastre, şi este pusă 
în absolut. Faptul că pentru noi „posibilitatea” lucrurilor şi realitatea lor nu coincid 
se bazează pe aceea că în modul nostru de cunoaştere, sfera intelectului şi cea a 
intuiţiei, domeniul „gânditului” şi cel al „datului” nu au aceeaşi extensie, că, aşadar, 
aici poate fi gândit ceva ca posibil, care nu-şi găseşte niciun corelat şi niciun caz de 
realizare în intuiție. Pentru „intelectul intuitiv”, a cărui conducere este intuirea şi a 
cărui intuire este o gândire, trebuie să fie anulată distincţia dintre posibil şi real - in 
măsura în care admitem doar ideea unui astfel de intelect. „Dacă intelectul nostru ar 
fi intuitiv, atunci n-ar avea alte obiecte, în afară de real. Conceptele (care se referă 
numai la posibilitatea unui obiect) şi intuiţiile sensibile (care ne oferă ceva ce nu 
poate fi recunoscut însă ca obiect) ar fi suprimate şi unele, şi celelalte. [...] Prin 
urmare, afirmaţiile că pot fi obiecte posibile fără să fie reale [...] sunt perfect valabile 
pentru raţiunea umană, fără a dovedi prin aceasta că deosebirea rezidă chiar în 
obiectele înseşi. [...) Un intelect la care n-ar interveni această deosebire (Cassirer: 
opoziţie — dintre sensibilitate şi gândire - in loc de distincție) ar putea spune: toate 
obiectele pe care le cunosc sunt (există). Posibilitatea unor obiecte care totuşi nu 
există, respectiv contingenta lor când ele există, [...] n-ar putea să intervină deloc in 
reprezentarea unei astfel de ființe. Dificultatea în care se găseşte intelectul nostru 
atunci când încearcă, cu ajutorul conceptelor sale, să procedeze la fel ca rațiunea 
rezidă în aceea că pentru el, ca intelect uman, este transcendent (adică imposibil 
pentru condiţiile subiective ale cunoaşterii lui) tot ceea ce raţiunea instituie totuşi ca 
principiu obiectiv.” (vezi Critica facultății de judecare, pp. 232-233.) Doar aici, după 
cum se vede, este depăşită într-adevăr teodiceea leibniziană, în măsura în care nu 
atât rezultatul ei, cât mai mult temeiul propriu-zis al problematizării sale este cel 
împotriva căruia se îndreaptă atacul critic. Şi Kant reproşează un „antropomorfism” 
aplicării leibniziene a conceptului de scop în ideea de „cea mai bună dintre lumile 
posibile”. Însă nu este un antropomorfism de tip psihologic, ci de tip „transcen- 
dental”, pe care el îl descoperă în ea şi care, de aceea, conform lui, doar prin 
totalitatea analizei transcendentale şi a rezultatelor acesteia poate fi definitiv 
schimbat. 

scos în niciun fel din suma metodelor noastre de cunoaştere; însă, pe 
de altă parte, el are valoare doar pentru această sumă, şi nu pentru 
acea „fiintä” absolută de care se ocupă metafizica in forma sa 
tradițională. Doar ideea de scop şi cea a vieţii organice dă expe- 
rientei şi cunoaşterii noastre a naturii infinitatea caracteristică, 
apartenentă, imanentă ei. Ea transformă experienţele condiționate 
şi izolate în totalitate, în intuiţia unui întreg viu, ea indică însă in 
acelaşi timp şi limitele acestui întreg, cunoscându-l ca un întreg de 
fenomene. „Dacă mă opresc în cele din urmă la fenomenul originar — 
aşa spunea odată Goethe -, acest lucru este atunci doar resemnare; 
însă continuă să existe o mare diferență în privința faptului dacă mă 
resemnez cu limitele omenirii sau în cadrul unei limitări ipotetice a 
individului meu mărginit.””! Pentru Kant, fenomenul vieţii organice 
şi ideea de scop, în care se exprimă el pentru cunoaşterea noastră, 
este un astfel de fenomen originar. El nu este nici expresia absolu- 
tului însuşi, nici cea a unei limitări subiective contingente şi anulabile 
a judecății: ci conduce până la „limitele omenirii”, pentru a le înțelege 
ca atare şi pentru a se resema cu ele. 

Din cercul acestor meditații abstracte sutem plasați imediat 
în mijlocul imperiului contemplării intuitive, îndată ce Kant inten- 
tioneazä să garanteze viziunea fundamentală pe care a obținut-o în 
critica conceptului de scop în privinţa stărilor de fapt ale naturii 
înseşi şi a interpretării în detaliu a acestora. Sinteza principiului 
finalitätii şi a principiului „mecanismului” şi conditionalitatea reci- 
procă presupusă între ele în cadrul experienţei se prezintă distinct 
în conceptul kantian de evoluție. Evoluţia este ea însăşi un concept 
de scop: deoarece presupune o „formă definitivă”, un „subiect” 
unitar al fenomenului vieții care se menţine în toate transformările 
în măsura în care se transformă. Însă, în acelaşi timp, ea trebuie 
explicată cauzal în toate fazele ei singulare, mai ales că acestea 
trebuie să constituie un întreg temporal ordonat. De aceea pentru 
Kant această cerință a rămas neclintită de la început, deoarece ideea 


11 Vezi Johann Wolfgang von Goethe, „Uber Naturwissenschaft im Allgemeinen, 
einzelne Betrachtungen und Aphorismen”, in Werke, sect. a doua, vol. XI, pp. 103- 
163, citat p. 131. 


369 CRITICA FACULTĂŢII DE JUDECARE 


de evoluţie i-a apărut mai întâi în întreaga ei semnificație în contact 
cu lumea fenomenelor cosmice, cu lumea „mecanismului”. În prima 
sa încercare din tinereţe de a stabili întregul imaginii natural-şti- 
intifice a lumii, pentru el, teoria generală a cerului se transformase 
în acelaşi timp în istorie naturală generală a cerului. Sub acest 
punct de vedere a rezultat nu doar o abundență de noi rezultate, ci, 
ceea ce este decisiv în sens filosofic, un nou ideal de cunoaştere clar 
şi conştient opus procedeului dominant al clasificării sistematice a 
formelor naturale existente, aşa cum s-a realizat ea de pildă în teoria 
lui Linne. „Istoria naturii, care ne lipseşte aproape în totalitate - 
aşa caracteriza Kant acest ideal într-o scriere mai târzie despre 
diversitatea raselor umane -, ne-ar învăța schimbarea formei Pă- 
mântului, de asemenea şi cea a creaturilor Pământului (plante 
şi animale), pe care au suferit-o prin transformări naturale, dar şi 
degenerarea lor, provenită de aici, din prototipul genului de prove- 
nientä. Probabil ea ar reduce un mare număr de specii diferite la 
rase de acelaşi gen şi ar transforma sistemul scolastic vast al descrierii 
naturii într-un sistem fizic pentru intelect”. Deja aici se conturează 
ideea de bază cum că natura se sintetizează pentru intelect într-o 
unitate clară şi vizibilă doar dacă nu o concepem ca o existență ri- 
gidă de forme, ci dacă o urmărim în devenirea sa continuă. Critica 
facultăţii de judecare dă acestei idei o nouă extensie şi profunzime, 
creând pentru ea, în „principiul finalitätii formale”, întemeierea critică 
generală. Aici se arată că noi înțelegem o diversitate specifică doar 
dacă o gândim ca provenind dintr-un principiu care „se specifică” pe 
sine şi că o astfel de apreciere a diversului din punctul facultăților 
noastre de cunoaştere constituie mijlocul necesar pentru a-i face 
transparentă structura. Dacă aplicăm acest rezultat logic asupra 
existenței fizice, ajungem atunci nemijlocit la un nou concept al 
naturii care nu înşiruie una după alta specii şi clase, precum con- 
ceptul lui Linné, şi nu le separă prin trăsături neschimbätoare, ci 
care caută să facă cunoscută natura în evoluţia speciilor. 


12 Vezi Imm. Kant, „Von den verschiedenen Rassen der Menschen”, in Werke, vol. II, 
pp. 443-460, pentru acest citat, vezi p. 450 şi urm., în notă. 

Intelegem acum cä, dacä Immanuel Kant acceptä acest 
postulat în Critica facultății de judecare şi dacă încearcă să-l extindă 
asupra întregului domeniu de forme naturale, nu este vorba în 
niciun caz despre un „apergu” genial, ci despre o consecință ne- 
cesară provenită din premisele sale metodice. El începe cu cerința 
generală pentru o oarecare „explicaţie a naturii” care este pentru el 
instituită deja prin conceptul şi prin forma experienţei ştiinţifice. 
„Rațiunea are tot interesul să nu nesocotească mecanismul produ- 
selor naturale şi să nu-l omită în explicarea acestora, căci fără el 
nu poate fi înțeleasă natura obiectului. Chiar dacă se admite că un 
arhitect suprem a creat nemijlocit formele naturii, aşa cum sunt 
de la început, sau le-a predeterminat pe acelea care se formează pe 
parcurs în mod statornic după acelaşi model, totuşi cunoaşterea 
noastră asupra naturii nu progresează prin aceasta cu nimic, căci 
noi nu cunoaştem deloc modul de acţiune al acelei ființe şi nici ideile 
ei, care ar trebui să conțină principiile posibilității fiinţelor na- 
turale. Deci, pornind de la această ființă, de sus în jos (a priori), nu 
putem explica natura”. Pe de altă parte, în dezbaterile precedente 
s-a stabilit, ca o la fel de necesară „maximă a rațiunii”, ca principiul 
scopurilor să nu fie omis în produsele naturii: căci el, deşi nu ne 
explică modul de constituire a acestora, este totuşi un „principiu 
euristic” în cercetarea legilor particulare ale naturii. Dacă cele două 
principii se exclud în cazul aceluiaşi lucru al naturii, ca principii expli- 
cative şi de „deductie”, ele sunt totuşi compatibile ca principii ale 
„dezbaterii”. Cunoaşterea noastră are dreptul şi funcţia de a explica 
mecanic toate produsele şi evenimentele naturii, pe cât îi este posibil 
facultății noastre. Căci totuşi, înainte ca acest punct să fie atins, 
este lăudabil să cercetăm marea creaţie a naturilor organice prin 
intermediul unei „anatomii comparate”, „pentru a vedea dacă în ea nu 
se găseşte ceva analog unui sistem care să corespundă principiului de 
producere.” „Concordanta atâtor genuri de animale într-o anumită 
schemă comună, care se pare că nu stă numai la baza sistemului lor 
osos, ci şi la baza modului în care sunt dispuse celelalte părți, în care 
o admirabilă simplitate a schiţei, prin scurtarea sau prelungirea 

unor părți, prin involutia sau evoluţia lor, poate să dea naştere unor 
specii atât de variate, face să se nască în mintea noastră o rază de 
speranţă, ce-i drept slabă, că aici am putea obține ceva cu principiul 
mecanismului naturii, fără de care nu ar putea să existe de altfel 
nicio ştiinţă a naturii. Această analogie a formelor, întrucât par a 
fi produse cu toată diversitatea, conform unui prototip comun, 
întăreşte presupunerea unei înrudiri reale a acestora prin naşterea 
dintr-un strămoş comun, prin apropierea treptată a unor genuri de 
animale de altele, pornind de la genul în care principiul final se pare 
a fi cel mai bine confirmat, şi anume de la om, până la polip, de la 
acesta până la muşchi şi licheni şi, în sfârşit, până la treapta pe care 
o credem cea mai de jos a naturii, până la materia brută. Din aceasta 
şi din forţele ei, pe baza legilor mecanice (asemănătoare acelora prin 
care acționează în producerea cristalelor), se pare că rezultă în- 
treaga tehnică a naturii, care ne apare atât de neinteleasä la ființele 
organizate, încât considerăm necesar să ne imaginăm pentru aceasta 
alt principiu. Arheologul naturii poate deci să facă vădită, din 
urmele rămase ale celor mai vechi revoluţii ale naturii, în confor- 
mitate cu întregul ei mecanism, cunoscut sau presupus, acea familie 
mare de creaturi [...] El poate face să se nască din adâncul 
Pământului, care tocmai ieşise din starea sa haotică (asemenea unui 
animal uriaş), mai întâi unele creaturi cu o formă finală imperfectă, 
iar din acestea alte creaturi, care s-au adaptat mai bine la locul lor 
de apariţie şi la relaţiile dintre ele, până când resursa productivă ar 
fi secătuit, s-ar fi osificat şi ar fi limitat nasterile la specii deter- 
minate, care nu se mai ramifică. [...] Dar arheologul trebuie totuşi 
să-i adauge până la urmă acestei mame universale un mod de orga- 
nizare potrivit pentru toate aceste creaturi. În caz contrar, posibi- 
litatea formei finale a produselor din regnul animal sau vegetal nu 
mai poate fi concepută. Dar atunci el nu a făcut decât să amâne 
justificarea explicării şi nu poate să pretindă că a făcut producerea 
celor două domenii independentă de condiţia cauzelor finale”. 
Trebuia să redäm aceste afirmaţii ale lui Kant în întregul 
lor — oricât de renumite sunt ele; căci făcând abstracţie de convingerile 

fundamentale natural-stiintifice anticipate aici, se exprimă în ele 
încă o dată întregul caracter al gândirii kantiene. Exactitatea ex- 
perimentului singular şi forța sintetică a fanteziei, îndrăzneala 
intuitiei şi prudenta critică a judecății: toate acestea se găsesc aici 
unite ca într-un singur punct. Lui Kant i-a apărut ideea unui şir 
genealogic şi evolutiv al organismelor ca o „aventură a rațiunii”; 
însă, similar lui Goethe, el a fost decis să învingă cu curaj această 
aventură, având încredere în compasul filosofiei critice. Înainte să 
pornească în călătorie, el şi-a înţeles limitele; a văzut clar de la 
început „coloanele lui Hercule” care desemnau ceea ce se cheamă 
„nihil ulterius”.” Pentru el, evoluţia nu este un concept metafizic 
care pătrunde în originea transcendentă a existenței şi care reve- 
lează în ea misterul vieţii, ci este principiul pe baza căruia se pre- 
zintă în mod complet cunoaşterii noastre întreaga bogăţie şi 
raportul fenomenelor vieții. Nu trebuie să întrebăm de unde provine 
viața dacă în fața noastră vedem, în claritate intuitivă şi ordine 
conceptuală, doar totalitatea formelor sale şi clasificarea lor pe ni- 
veluri. În acest rezultat se pronunță încă o dată şi sub un nou aspect 
una dintre cele mai profunde trăsături ale sistemului kantian. Cri- 
tica facultăţii de judecare reţine cu toată rigurozitatea dualismul 
dintre „lucru în sine” şi „fenomen”; însă, din nou, acest dualism 
este mijlocit prin ideea că „lucrul în sine”, văzut ca idee, aduce la 
desăvârşire autentică conceptul de realitate a experienței. Deoarece 
ideea asigură doar completitudinea sistematică a utilizării intelec- 
tului în care obiectele nu ne sunt date ca fragmente ale existenței, ci 
în totalitatea lor concretă şi în inläntuirea lor continuă. Astfel, 
Critica facultăţii de judecare reţine premisele fundamentale ale 
gândirii kantiene, în timp ce, pe de altă parte, transcende domeniul 
ei de aplicabilitate de până acum. Procesul pe care Kant îl inten- 
tează împotriva metafizicii precritice şi-a atins aici punctul final: 
Critica facultăţii de judecare confirmă verdictul pe care îl dăduseră 
metafizicii dogmatice Critica rațiunii pure şi Critica rațiunii prac- 
tice. Şi, cu toate astea, filosofia critică se apropie acum de metafizică 
într-un cu totul alt sens. Căci ea a căutat-o în cel mai propriu 


7% Vezi Critica raţiunii pure, p. 344. 

domeniu al său şi s-a măsurat cu ea în determinarea şi soluționarea 
acelor probleme fundamentale care par că-i aparțin din vechime 
metafizicii. Desigur, pentru aceasta, teoria lui Kant nu a depăşit ca- 
drul „filosofiei transcendentale”, sarcina generală a unei analize 
a conţinuturilor şi a mijloacelor de cunoaştere. Aşa cum a putut să 
stabilească conținutul moralității doar prin faptul că a demonstrat 
existenţa principiilor necesare şi universal-valabile ale oricărei apre- 
cieri morale, tot aşa, nu putea să se apropie de problema artei, a vieţii 
înseşi chiar, altfel decât prin intermediul unei critici a facultății de 
judecare estetice şi teleologice. Însă şi mai distinct se arată acum că 
prin această turnură, întemeiată în esența metodicii kantiene, 
bogăţia realității intuitive nu trebuie să se piardă şi să degenereze 
într-un sistem de abstracții, ci invers, conceptul kantian de expe- 
rientä a suferit aici o extindere şi a aprofundare care abia acum îl fac 
realmente capabil să aibă o perspectivă asupra întregului vieţii 
naturale şi spirituale şi să-l înțeleagă din interior ca singur orga- 
nism al „ratiunii”. 


CAPITOLUL AL ŞAPTELEA 


Ultimele scrieri şi dispute: Religia în limitele 
raţiunii şi conflictul cu guvernul prusac 


Dacă ne întoarcem de la construcţia şi evoluţia sistemului 
kantian la viaţa lui Kant, atunci, după terminarea Criticii facultății 
de judecare, o regăsim exact în acelaşi punct în care am lăsat-o cu 
un deceniu în urmă. În această epocă atât de agitată şi de fertilă nu 
s-a schimbat nimic în ceea ce priveşte nivelul de trai al lui Kant şi 
raportarea sa la lume. Este ca şi cum orice eveniment s-ar fi revăr- 
sat exclusiv asupra operei sale, neatingându-i nicicum persoana. Din 
momentul în care, conştient şi metodic, îşi stabilise modul de viață, 
l-a respectat cu regularitate până în cel mai mic detaliu. În 1783 are 
loc ultima sa schimbare de locuință: ocupă casa de lângă santul cas- 
telului în care a locuit până la sfârşit. Amenajarea acestei case ne 
este cunoscută din descrierea primilor biografi ai lui Kant. Ea avea 
opt camere, Kant ocupând doar două, o cameră de lucru şi un dor- 
mitor. „În casă” - ne relatează Hasse — „domnea o linişte senină [...] 
urcând treptele, [...] o luai la stânga, prin vestibulul simplu, 
neîmpodobit, în parte afumat, într-o cameră mai mare ce reprezenta 
odaia de toaletă, care însă nu etala niciun lux. O sofa, câteva scaune 
îmbrăcate în pânză, un dulap de sticlă cu câteva portelanuri, un birou 
ce adăpostea argintul şi banii săi de rezervă, alături de un calori- 
metru şi o consolă [...] acestea erau toate piesele de mobilier ce 
acopereau o parte din pereții albi. Şi astfel se intra printr-o uşă, cu 
totul şi cu totul simplă, mizeră, în tot atât de sărăcăciosul Sans- 
Souci. Dacă cineva bătea la uşă, era invitat printr-un vesel «intră». 
[...] Întreaga cameră emana simplitate şi izolare, ferită de zgomotul 
oraşului şi al lumii”. Două mese, acoperite în mod obişnuit de cărți, 

o sofa simplă, câteva scaune şi o comodă constituiau întregul 
mobilier al camerei, a cărei singură podoabă era un portret al lui 
Rousseau, atârnat pe perete.! De când luase, în 1787, decizia să 
renunțe la masa de prânz în casa de oaspeți, eveniment ce consti- 
tuise aproape singura lui distracţie în anii de tinereţe şi de profeso- 
rat, şi să-şi facă propria sa gospodărie, Kant a fost legat de casă mai 
mult ca înainte. Din acest motiv, desigur, nu a renunțat la dorința 
de a socializa; aproape în fiecare zi primea la masă câțiva prieteni cu 
care petrecea amiaza în discuții insufletite şi stimulatoare. Indeo- 
sebi acest ospăț spiritual şi vesel a rămas de neuitat pentru membrii 
mai tineri ai cercului kantian. Poerschke, elevul lui Kant şi colegul 
său la Universitatea din Königsberg, a relatat că, aici, Kant ar fi 
irosit o bogăţie imensă a ideilor, că ar fi enunțat mii de idei geniale 
de care abia dacă a fost conştient după aceea. „In el” - afirmă acesta 
— „se vedea cum naivitatea şi genialitatea erau înrudite, spiritul său 
purta, pe lângă cele mai minunate fructe, infinite flori, care doar 
adesea, pentru o clipă, desfătau şi erau de folos”.? În acest fel, cele 
mai bogate impulsuri personale au rămas închise în cel mai restrâns 
cerc; deoarece Kant insista pe faptul că, conform unei maxime pe 
care şi-o impusese în privința vieţii sociale, numărul partenerilor la 
masă să nu fie mai puţin de trei, însă nu mai mult de nouă. Pe cât 
de puțin simțea el pe atunci un avânt meditator-ipohondric spre 
singurătate, pe atât de mult, pe de altă parte, se proteja conştient 
împotriva intervenţiei lumii exterioare. El însuşi stabilise limitele 
obligaţiilor sale față de aceasta, păstrând şi aici până în cele mai 
mici detalii regula fundamentală a „autonomiei”. 

Cel mai izbitor se manifestă această trăsătură a lui Kant în 
contextul noului element care intră, începând cu mijlocul anilor '80, 
în existența sa. Abia acum Kant are parte de gloria literară în 


! Vezi Johann Gottfried Hasse, Letzte Aeußerung Kant's von einem seiner 
Tischegenossen, Königsberg, ed. a doua, 1804, p. 6 si urm. [verificatä dupä Artur 
Buchenau, Gerhard Lehmann (editori), Der alte Kant. Hasse‘s Schrift: Letzte 
Äußerungen Kants und persönliche Notizen aus dem Opus posthumum, Berlin, 
Leipzig 1925, p. 13 si urm.] 

2 Vezi mai sus, p. 47 şi urm., primul capitol [citat Poerschke, Vorlesung bey Kants 
Geburtstagsfeyer, p. 542.] 

întreaga sa amploare şi cu tot ceea ce aceasta presupune. Pecetea 
filosofiei kantiene a fost pusă în Germania odată cu apariţia lucrării 
lui Reinhold, Briefen über die Kantische Philosophie, in 1786 şi in 
1787, in revista Deutscher Merkur a lui Wieland, si odatä cu fon- 
darea revistei Jenaische Allgemeine Litteraturzeitung prin Schütz si 
Hufeland, care a ajuns imediat adeväratul instrument al teoriei critice. 
Desigur, a fost necesar ca ea sä mai lupte mult timp impotriva 
intelegerilor gresite si atacurilor adversarilor de tot felul; insä aceste 
räzboaie doar reconfirmä pozitia pe care aceastä teorie o va avea de 
acum inainte in ansamblul vietii spirituale germane. Toate fortele 
traditionale vor fi invocate acum incä o datä impotriva ei. Nu existä 
aproape nicio formä si aproape niciun nivel al polemicii care sä nu fi 
fost reprezentat aici. De la glumele banale ale lui Nicolais pänä la 
obiectiile temeinice, cel putin conform intentiei, ale filosofiei sco- 
lastice wolffiene, care in asa-numitul Philosophisches Magazin, fondat 
de Eberhard si Maas la Halle, isi crease un instrument literar pro- 
priu, se gäsesc aici, in acest interval, toate genurile de criticä. Orien- 
tarea popular-filosoficä si popular-stiintificä a Academiei de Stiinte 
din Berlin se uneste, in luptele ei impotriva sistemului kantian, cu 
„adeptii” şi spiritele fanatice ale noilor revelații metafizico-reli- 
gioase; „intelectul uman sănătos” şi poziţia „intuitiei” filosofice se 
asociau în vederea respingerii „impertinentelor” transcendental-fi- 
losofice. Însă, prin toate aceste contradirectü, nu s-a schimbat nimic 
în privința extinderii şi eficienței tot mai puternice a sistemului 
kantian. Filosofia kantiană se afirmă cu toată puterea, deşi ea însăşi 
recade imediat în diferite direcții adverse, fiecare având pretenţia să 
fie singura interpretare corectă şi valabilă a ideilor fundamentale 
ale criticii rațiunii. Cu aceasta, însă, de Kant se apropiau tot mai 
mult cerințe care vizau să-l scoată în afara vieții sale autoimpuse şi 
a planurilor filosofico-scriitoriceşti şi să-l oblige la o anumită ex- 
plicatie în disputele purtate în jurul lui. În general, față de toate 
aceste încercări, Kant s-a comportat distant. El a văzut prea clar 
drumul pe care trebuia să-l mai străbată şi sarcina pe care mai 
trebuia să o îndeplinească, pentru a se menţine doar la simpla 
repetare şi interpretare a operelor sale mai vechi, după cum i se 
cerea. Unde - la fel ca în cazul criticii lui Feder şi a lui Eberhard - 

credea că vede o denaturare conştientă a ideii sale fundamentale, o 
urmărea, fireşte, cu o exactitate severă şi lipsită de scrupule - in 
general, însă, avea convingerea că, odată condusă discuţia spre 
punctul corect, din disputa părerilor ar rezulta tot mai determinat 
sensul problemei critice fundamentale. În rest, pe cât de nezdrun- 
cinată era conştiinţa sa în legătură cu conținutul şi valoarea siste- 
mului său, pentru războiul în jurul gloriei sale actuale şi postume, avea 
doar o foarte vagă senzaţie. „Dorinţa de a fi autor”, respinsă de el atât 
de mult în lunga perioadă de pregătire şi de maturitate a Criticii 
rațiunii pure, nu avea nici acum nicio putere asupra lui. Parcă nu 
putea să se regăsească în rolul scriitorului zelos ce-i revenea acum. 
Acele naivitäti scoase în evidenţă de Poerschke în caracterizarea pe 
care i-o face lui Kant şi pe care le găsea strâns înrudite cu trăsă- 
turile genialitätii sale erau adesea surprinzător de evidente. Când 
Schütz negocia cu el o colaborare la Jenaische Litteraturzeitung, s-a 
mirat foarte tare de modestia lui Kant, care nu doar că a declarat că 
renunţă la onorariul de autor, ci s-a şi oferit să redacteze recenzia la 
Ideile lui Herder, doar ca probă şi să lase hotărârea asupra acceptării 
ei în seama societăţii de la care a pornit fondarea revistei. Kant, 
astfel explică Poerschke într-o scrisoare către Fichte, „este cu 
certitudine un model de scriitor modest”. „[...] dintre toate sufletele 
omeneşti, el îşi simte cel mai puțin măreţia [...] adesea îl aud vor- 
bind cu nobleţe despre adversarii săi, atâta doar să nu îl atace precum 
călugării si personal [...]”.* O astfel de natură nu putea ieşi cu 


3 Vezi Christian Gottfried Schiitz, „Briefe an Kant”, scrisorile din 23 august 1784 
şi din 18 februarie 1785 (în Kant, Werke, vol. IX, p. 257 şi urm. şi 260 şi urm.). 
„Recenzia dumneavoastră la lucrarea lui Herder - scrie Schütz în ultima scrisoare — o 
veți revedea doar in forma tipărită. Oricine judecă natural crede despre ea că este o 
capodoperă de precizie [...] Dumnezeule, şi dumneavoastră aţi putut să scrieți că 
renunfafi la onorariu, dacă etc. Ati putut crede că o recenzie ca a dumneavoastră n-ar 
avea voie să placă! Involuntar mi-au dat lacrimile când am citit acest lucru. O 
asemenea modestie de la un om ca dumneavoastră! Nu pot să descriu sentimentul pe 
care l-am avut. Era bucurie, spaimă şi indignare, toate împreună, în special aceasta 
din urmă, când mă gândesc la lipsa de modestie a multor erudifi ai acestui secol care 
n-ar fi demni să-i dezlege unui Kant şireturile la pantofi.” (p. 260 şi urm. [X, 374 şi 
urm.]). 

1 Karl Ludwig Poerschke, scrisoare către Johann Gottlieb Fichte, din 14 martie 1797, 
în: Johann Gottlieb Fichte, Leben und litterarischer Briefwechsel, ed. de Immanuel 

niciun pas în afara traiectoriei sale, prin succes sau insucces: în în- 
treaga carieră de scriitor a lui Kant nu se găseşte niciun semn cum 
că l-ar fi deranjat vreodată această grijă şi că ea ar fi intervenit într-un 
oarecare fel în evoluţia sa ideatică. 

Nu urmărim aici influența istorică generală pe care a exer- 
citat-o teoria kantiană şi nici reconfigurarea pe care ea a suferit-o în 
acest sens. Facem doar trimitere pe scurt la câteva dovezi ce ne 
informează în detaliu cu privire la efectul noii teorii. Cuvintele bi- 
necunoscute ale lui Fichte, anume că nu datorează filosofiei 
kantiene doar convingerile sale fundamentale, ci şi caracterul său, 
chiar näzuinta la un asemenea caracter, sunt tipice în această 
privinţă. Ele exprimă în forma cea mai pregnantă o senzaţie ce s-a 
extins şi s-a intensificat tot mai mult, în special după apariția 
operelor etice kantiene. Corespondenta kantiană oferă în acest sens 
cele mai variate dovezi. Într-o scrisoare din 12 mai 1786, medicul în 
vârstă de 20 de ani, Johann Benjamin Erhard, relatează cum s-a 
cufundat în scrierile lui Kant, condus mai întâi de dorința unei 
combateri a acestora, până când filosofia kantiană, la o examinare 
mai profundă, l-a captivat în totalitate. „De o jumătate de an am 
început să citesc critica dumneavoastră, trezit doar de renumele ei. 
Încă nu am luat în mână nicio carte cu o asemenea amărăciune, şi 
să provoc la duel era cea mai mare dorinţă şi rugă a mea [...] 
Mândria mea avea propriu-zis vina orbirii mele, căci atâta timp cât 
în mine exista gândul că Immanuel Kant mi-a zădărnicit speranța 
sistemului meu viitor, interiorul meu s-a revoltat; imediat însă ce 
am înţeles că adevărul mi-l alesese pe el drept conducător - dintr-un 
ţinut furtunos unde voiam să-mi construiesc un palat pe un teren 
nesigur, pentru a mă apăra, el avea să mă conducă într-o regiune 
paradisiacă unde o permanentă primăvară nu m-ar obliga să caut 
siguranța sub un morman de pietre -, m-am conformat şi sunt sigur 
că el nu-mi va refuza mâna. [...] Metafizica moravurilor m-a făcut 
însă aliatul dumneavoastră, un sentiment de bucurie se revarsă în 
mine pe cât de des îmi amintesc de orele când v-am citit pentru 


Hermann Fichte, în două volume, Sulzbach, 1830, şi anii urm., vol. II, pp. 365-368: 
vezi p. 366. 

prima dată [...]”.5 Chiar şi în autobiografia sa, Erhard mărturiseşte 
că datorează operelor etice ale lui Kant o „renaştere a întregului său 
om din interior”. Până şi pentru Reinhold, acest moment a fost cel 
care l-a legat definitiv de Kant. Dacă în scrierile sale de mai târziu 
căuta să determine în primul rând principiul teoretic suprem al filo- 
sofiei transcendentale, au existat totuşi motive practice şi religioase 
care l-au condus către aceasta. Pentru el se produse aici „armonia 
dintre minte şi inimă” pe care, până acum, în zadar o căutase. Şi 
chiar şi un bărbat ca Jung-Stilling, pe care, cu siguranță, nu îl con- 
dusese nicio nevoie speculativă profundă spre teoria kantiană, a 
găsit din acest punct de vedere şi sub influenţa lucrării lui Reinhold, 
Briefen über die Kantische Philosophie, accesul către ea. Pentru 
efectul ei puternic este semnificativ faptul cä inclusiv acest spirit 
simplu si sfios a indräznit sä spunä cä teoria kantianä va exercita in 
curänd „o mult mai mare revolutie binecuväntatä si mai generalä 
[...] decât a fost reforma lui Luther“.’ Vedem peste tot aici cum 
sistemul lui Kant, înainte să fie înțeles şi asimilat complet din punct 
de vedere teoretic, a fost receptat imediat ca o nouă putere a vieții 
căreia nu i se putea rezista. Întrucât acest fundament al filosofiei 
critice era stabilit, forța sa istorică esenţială a rămas neatinsă în 
toate disputele şi în toate atacurile adversare periculoase. Scopul 
sistemului era stabilit clar în teoria transcendentală a libertăţii: se 
credea că acesta poate fi urmat până şi atunci când drumul ce trebuia 
să conducă spre el părea că se pierde din nou în obscuritate şi în com- 
plicatii dialectice. 

Fireşte că pentru Kant nu exista nicio scindare de acest fel 
între rezultatul şi metoda sa, între teoria critică şi aplicaţiile sale. 
Pentru el, în cadrul sistemului, fiecare parte conditiona şi sprijinea 
celelalte părți — şi el s-a opus încă o dată, cu toată exactitatea, într-un 


5 Vezi Johann Benjamin Erhard, scrisoare către Kant din 12 mai 1786, în: Kant, 
Werke, vol. IX, pp. 299-303: vezi p. 303 şi urm. 

6 Karl August Varnhagen von Ense (editor), Denkwürdigkeiten des Philosophen und 
Arztes Johann Benjamin Ehrhard, Stuttgart, Tübingen, 1830. 

1 Vezi Heinrich Jung-Stilling, scrisoare către Kant din 1 martie 1789, in Kant, Werke, 
vol. IX, pp. 378-381: vezi p. 380. 

tratat împotriva lui Garve din 1793, separării comode şi tradiţionale 
între teorie şi praxis, separare prin care filosofia populară germană 
căuta să ocolească „rigoarea” eticii sale. Însă, după ce întemeierea 
teoretică a sistemului său era terminată odată cu Critica facultăţii 
de judecare, el s-a adresat din nou cu precădere problemelor directe 
ale vieţii care frământau epoca. Întâi de toate, mai mult ca oricând, 
problemele politice se situează acum în centrul interesului. Kant 
foloseşte articolul împotriva lui Garve pentru a dezvolta un plan 
complet al politicii sale şi al teoriei sale a dreptului constituțional 
legat de întrebarea singulară de la care el pornise. Inclusiv cele mai 
mici tratate ale lui Kant ce apar în această perioadă în Berlinische 
Monatsschrift conţin peste tot trimiteri la relațiile politice specifice 
epocii şi la evenimentele timpului. Filosoful critic care tocmai şi-a 
desăvârşit sistemul devine publicist. El nu se mulţumeşte să expună 
doctrine abstracte şi cerinţe, ci îl preocupă să se raporteze la sar- 
cinile cotidiene şi să pătrundă nemijlocit în realitatea concretă, chiar 
dacă printr-un demers teoretic şi explicativ. Din acest punct de ve- 
dere, activitatea literară a lui Kant în această perioadă, risipită şi 
vastă la prima privire, obţine imediat un centru stabil şi unitar. 
Kant s-a asociat cu filosofia berlineză a luminilor ce avea drept 
instrument principal al său revista Berlinische Monatsschrift condusă 
de Biester, pentru ca, împreună cu ea, să înceapă războiul împotriva 
reacţiunii politice şi spirituale în Prusia, a cărei prefigurare a cunos- 
cut-o mai devreme şi mai exact decât oricine altcineva. Ceea ce îl 
separa, în concepția sa filosofică fundamentală, de acest iluminism 
se afla acum în plan secundar, în raport cu noua sarcină comună. 
Deja în 1784 încercase să sintetizeze toate aspiraţiile ce se grupau în 
jurul acestui nume şi să le definească, în cea mai profundă tendință 
unitară a lor, în Răspunsul la întrebarea: Ce este luminarea? Con- 
ceptul de iluminism este determinat şi întemeiat aici prin conceptul 
critic de autonomie. „Luminarea este ieşirea omului din starea de mi- 
norat a cărei vină o poartă el însuşi. Starea de minorat este neputinta 


8 Immanuel Kant, „Uber den Gemeinspruch: Das mag in der Theorie richtig sein, 
taugt aber nicht für die Praxis”, in Werke, vol. VI, pp. 355-398. 

de a se servi de mintea sa fără a fi condus de altcineva. Te faci tu 
însuţi vinovat de această stare atunci când cauza ei nu se află într-o 
lipsă a inteligenţei, ci în lipsa fermitätii şi a curajului de a te sluji de 
ea fără a fi condus de altcineva. Sapere aude! Ai curajul să te 
serveşti de propria minte! este, prin urmare, deviza luminării.”? 
Pornind de la această idee şi laitmotiv, Kant se împotriveşte imediat 
oricăror aspirații de a pune teoria critică în slujba unui „iratio- 
nalism” care, făcând din sentiment şi credință elementul oricărei 
convingeri teoretice, ameninţa să anuleze în cele din urmă funda- 
mentele conceptului teoretic de adevăr si de certitudine. El se impo- 
triveşte aici foarte clar filosofiei credinței a lui Friedrich Heinrich 
Jacobi. Şi tot în această direcţie, leagă imediat analiza conceptuală, 
în care descoperă diferența conceptului jacobian de credință față de 
propria sa teorie a „credinţei rațiunii”, de o perspectivă politică şi 
de un advertisment politic. Dezbaterea cognitiv-critică se sfârşeşte 
printr-o atenţionare şi apostrofare personală. „Bărbaţi capabili în- 
tr-ale spiritului şi cu vederi largi! Vă cinstesc talentele voastre şi 
iubesc simțul vostru privitor la oameni. Însă v-aţi gândit voi oare la 
ceea ce faceți şi cât de departe vreţi să mergeţi cu atacurile voastre 
asupra rațiunii? Fără îndoială, voi vreţi să obţineţi ca posibilitatea 
de a gândi libertatea să fie neîngrădită; deoarece, fără de aceasta, 
chiar şi liberele voastre avântări ale geniului vor avea în curând un 
sfârşit. [...] Prieteni ai neamului omenesc şi a ceea ce lui îi este mai 
sfânt! Primiti ceea ce vi se pare a fi cel mai credibil după o verificare 
minuțioasă şi dreaptă, fie că sunt la mijloc fapte, fie temeiuri ale ra- 
tiunii; numai nu îi contestaţi rațiunii ceea ce pentru ea este cel mai 
înalt bun pe fața pământului, anume privilegiul de a fi ultima piatră 
de încercare a adevărului! În caz contrar, nedemni de această liber- 
tate, o veţi pierde cu siguranţă şi veți atârna de gât acest ghinion 
şi celeilalte părți nevinovate, parte care ar fi înclinată de altfel să se ser- 
vească conform legii şi prin aceasta, şi teleologic, de libertatea sa, 


9? Vezi Kant, Răspunsul la întrebarea: Ce este luminarea? în Filosofia practică a lui 
Kant, volum coordonat de Mircea Flonta şi Hans-Klaus Keul, Editura Polirom, laşi 
2000, p. 118. 


KANT. VIAŢA ŞI OPERA 382 


spre binele lumii!” Doar arareori stilul lui Kant s-a ridicat la un 
astfel de patos personal insistent. În aceste cuvinte, scrise în anul 
morții lui Friedrich cel Mare, se simte cât de clar vedea Kant apariția 
noului regim, care prinde contur la puțin timp după, prin numirea 
lui Wöllner în minister şi prin emiterea edictului prusac cu privire la 
religie. 

Aşadar, pentru cel aproape în vârstă de şaptezeci de ani, 
după un deceniu de cea mai bogată şi profundă activitate spirituală, 
nu exista nicio clipă de răgaz, ci se vedea imediat încurcat în noi 
războaie pe care trebuia să le poarte în diferite direcții. Întâi de toate, 
trebuia să respingă interpretările greşite şi denaturările filosofiei 
sale care îi amenințau conținutul şi valoarea specifică. Dacă filosofia 
scolastică dominantă văzuse mai întâi în Kant pe „atotdistrugă- 
torul” — cum l-a simţit şi l-a numit Mendelssohn -, această părere a 
creat treptat un alt sentiment şi a făcut loc unei alte tactici. Prima 
impresie a negativității teoriei critice trebuia să se modereze pe mă- 
sură ce conținutul pozitiv al acesteia s-a conturat tot mai distinct, 
cel puțin mediat, în efectul pe care l-a avut. Trebuia făcută acum 
încercarea de a înțelege acest conţinut, oricât de puţin a putut fi el 
asimilat realmente, dar cel puţin pornind de la categoriile şi şabloa- 
nele istorice date. Aşa cum, la prima sa apariţie, „critica rațiunii” a 
fost asociată cu Berkeley, cum Hamann saluta în Kant pe „Hume cel 
prusac”, la fel s-au înmulțit acum vocile care făceau trimitere la 
înrudirea idealismului kantian cu cel leibnizian. Sistemul lui Leibniz 
n-a fost luat însă aici, în niciun caz, în adevărata sa universalitate şi 
profunzime, ci era văzut în întregime prin prisma filosofiei wolffiene 
şi în lumina manualelor de metafizică provenite din şcoala wolffiană. 
Traduse în limbajul acestor manuale, rezultatele lui Kant păreau doar 
să se dezbare de ciudätenia lor şi să se încadreze sferei de reprezen- 
tări cunoscute. Cu atât mai mult a luat însă acum amploare faptul 
surprinzător cum că filosofia transcendentală îmbrăcase un rezultat 
cunoscut în puncte esenţiale în forme şi formule ciudate. Toate 
distinctiile metodice fundamentale ale criticii raţiunii: opoziţia între 
sensibilitate şi intelect, între judecätile analitice şi sintetice, opoziția 


10 Was heisst: sich im Denken orientieren? (1786), p. 363 şi p. 365 şi urm. 

a priori-a posteriori, toate au fost lovite de această apreciere. Fiind 
desprinse, ca momente singulare, din contextul sistematic în care 
aveau poziția şi semnificaţia lor propriu-zisă, le-a fost întipărit un 
caracter fragmentar, pentru care, în lumi străine de idei, cu uşu- 
rintä se lasă indicat un analog şi o replică. Cercetările critice 
efectuate de Eberhard şi Maas în Philosophisches Magazin din 
1788/89 asupra problemelor fundamentale ale criticii rațiunii vizea- 
ză doar această direcţie, în ciuda aparentei lor de rigoare ştiinţifică 
şi exactitate. Kant se împotriveşte acestui procedeu cu o temeinicie şi 
amărăciune care amintesc de polemica sa împotriva lui Feder. În 
acest fel accidental şi fragmentar de abordare a filosofiei sale, 
păstrând vie în spirit filosofia critică ca întreg metodic, putând fi 
gândită doar ca un astfel de întreg, el nu putea să întrevadă decât 
falsificarea şi interpretarea eronată „premeditată” a ei. Prin aceasta, 
din punct de vedere pur psihologic, fără îndoială că le-a făcut ne- 
dreptate adversarilor săi; era atât de puţin capabil să se transpunä 
în limitarea scolastică a modului lor de gândire, încât era înclinat să 
atribuie această neputinţă mai degrabă voinței decât intelectului 
său. Cu atât mai mult s-a simţit însă chemat acum, în scrierea sa 
polemică împotriva lui Eberhard, să prezinte încă o dată cititorului 
toate conceptele principale ale sistemului său şi să le clarifice re- 
ciproc. În această privință, tratatul Uber eine Entdeckung nach der 
alle neue Kritik der reinen Vernunft durch eine ältere entbehrlich 
gemacht werden soll reprezintă o schiță care, în privința claritätii si 
pregnantei, se apropie de Prolegomene. Caracterul specific care ü 
revine sensibilitätii, spre deosebire de intelect, specificitatea meto- 
dicä a formei pure a spatiului si timpului, semnificatia lui a priori si 
opusul säu: toate acestea se contureazä incä o datä - si astfel, rezultä 
ca de la sine dovada acelei originalitäti, singura decisivă a sistemului, 
care nu trebuie apreciată după suma rezultatelor sale, ci după forța 
şi unitatea motivului său ideatic creator..! 

Dacă în scrierea împotriva lui Eberhard se prezintă încă o 
dată întreaga energie a stilului polemic al lui Kant -, respingerea 
unui atac, imediat următor, din partea lui Garve are un ton mai 


1 Vezi Uber eine Entdeckung. 

blând. Destinul acestui om nobil şi amabil, însă un mediocru 
gânditor, a fost să încrucişeze căile lui Kant. Contribuţia sa la 
recenzia rău famată a „criticii raţiunii” in Göttingschen Gelehrten 
Anzeigen i-a fost iertată de Kant imediat ce s-a explicat deschis şi 
sincer în legătură cu aceasta. Însă Bazele metafizicii moravurilor 
trebuia să trezească din nou reacţia lui Garve: rigoarea eticii kan- 
tiene contrazicea în egală măsură natura sa conciliantä şi modul de 
a gândi specific filosofiei sale populare. El nu se opunea în mod 
direct principiului eticii critice, cât mai ales posibilității realizării 
sale nelimitate. Vrând-nevrând, el permitea regula, pentru ca ime- 
diat să revendice şi să pună în valoare „exceptia”. Pentru Kant, 
însă, în această problemă nu exista niciun subterfugiu şi niciun 
compromis: şi până şi o tăcere a lui i-ar fi apărut ca un compromis. 
„Îmi place la bătrânul om - îi scria Goethe lui Schiller cu o ocazie 
ulterioară - că îşi repetă întotdeauna principiile şi la fiecare ocazie. 
Omul mai tânăr, practic, face bine să nu ia aminte la adversarii săi, 
cel mai bătrân, teoretic, nu trebuie să lase să-i treacă nimănui un 
cuvânt neiscusit. Vrem să păstrăm asta tot aşa în viitor.”!? Asemeni 
unui astfel de „cuvânt neiscusit” a preluat Kant locul comun al dis- 
tincţiei între teorie şi practică. În raport cu neconditionalitatea 
pretentiei morale ridicate de imperativul categoric, nu există nicio 
salvare în conditionalitatea prezumtivă a posibilităţilor de aplicare a 
legii morale. „[...] într-o teorie întemeiată pe conceptul de datorie, 
grija față de idealitatea vidă a acestui concept este suprimată com- 
plet. Căci nu ar fi datorie să tindem spre o acțiune anumită a voinței 
noastre, dacă aceasta n-ar fi posibilă şi în experienţă (indiferent 
dacă este gândită ca desăvârşită sau doar apropiindu-se mereu de 
desăvârşire); iar în tratatul de față este vorba doar despre acest gen 
de teorie. Căci despre ea nu arareori se pretextează, scandalizând 
filosofia, că ceea ce în ea poate fi corect, nu este totuşi valabil pentru 
praxis: şi chiar într-un ton în principal dispretuitor, o totală imper- 
tinentä, de a vrea să reformeze prin experienţă rațiunea însăşi, in 
ceea ce ea îşi statuează suprema ei onoare, şi într-o aroganță, 


12 Johann Wolfgang Goethe, scrisoare către Friedrich Schiller din 28 iulie 1798, în: 
Werke, sect. 4-a, vol. XIII, p. 23 şi urm. 

cu ochi de cärtitä care sunt fixati pe aceasta din urmă, de a putea 
vedea mai departe şi mai bine decât cu ochii care i-au revenit unei 
fiinţe făcute să stea vertical şi să contemple cerul. Această maximă 
devenită comună în timpurile noastre bogate în sentințe şi vide de 
fapte se adresează acum, dacă are în vedere ceva moral [...], celor 
mai mari prejudicii. Căci aici este vorba despre canonul rațiunii (în 
practic), unde valoarea praxis-ului se bazează în totalitate pe adec- 
varea sa cu teoria ce-i stă la bază, şi totul este pierdut dacă condiţiile 
empirice, şi de aceea accidentale, ale executării legii sunt făcute 
condiții ale legii înseşi, iar astfel o practică ce este calculată pe un 
rezultat probabil, după experiența de până acum, este cel mai mult 
indreptätitä să fie o teorie existentă pentru sine însăşi. ”"* 

Această pretenţie de nezdruncinat a teoriei pure în raport 
cu toate condiţiile secundare ce provin din materialul de aplicare 
empiric-concret este prezentată în trei direcţii: în abordarea subiec- 
tiv-etică, orientată exclusiv spre stabilirea maximei valabile pentru 
acțiunea morală a individului; în raportul imperativelor morale față 
de existența statală şi față de constituția de stat, şi, în cele din urmă, 
în acel sens cosmopolit ce extinde ideile de organizare statală şi mo- 
rală la întregul unităţilor particulare ale poporului şi statului şi, cu 
aceasta, la idealul unui drept internaţional universal valabil. În prima 
privință, dezbaterea trebuie doar să repete determinatiile pe care 
Bazele metafizicii moravurilor şi Critica raţiunii practice le dădu- 
seră cu privire la raportul dintre „materie” a dorinţei şi „forma” pură 
a voinţei. Ea face însă acum un pas mai departe, în domeniul 
problemelor concrete şi individual-psihologice, în măsura în care nu 
are în vedere doar valoarea pură a legii morale ca atare, ci eficiența 
sa reală în aplicarea la un caz particular. Şi inclusiv aici se arată 
acum că sentința este dată în totalitate în favoarea „formei”, împo- 
triva materiei, în favoarea „ideii” pure, împotriva sentimentului 
empiric de plăcere si aspiratiei spre fericire. Conceptului de datorie 
nu îi este proprie doar singura semnificație autentică normativă, ci 
şi singura forță activă motivatoare. „În întreaga sa curätie”, el nu 
este singur, fără nicio comparație, mai simplu, mai clar, lesne de 


13 Uber den Gemeinspruch, p. 359 (VIII, p. 276 şi urm.). 

înțeles pentru oricine pentru utilizarea practică, şi mai natural 
decât orice motiv procurat de fericire şi ținând cont de ea, ci şi în 
judecata însăşi a celei mai comune rațiuni umane, el este de departe 
mai puternic, mai infiltrant şi mai promițător în privința succesului 
decât toate aceste cauze împrumutate de la acest din urmă prin- 
cipiu.!* Dacă aici se află doar o continuare a ideilor etice fundamentale 
ale lui Kant în domeniul pedagogicului, se prezintă atunci o reală ex- 
tindere şi a cercului teoretic general în punctul în care Kant abor- 
dează viața statală. El se află aici în fața unei noi decizii principiale: 
întrebarea asupra raportului dintre „teorie” şi „praxis” se transformă 
în întrebarea particulară asupra raportului dintre etică şi politică. 
Conform concepției sale politice, Kant se bazează în totali- 
tate pe acele idei ce şi-au găsit expresia teoretică la Rousseau, iar 
eficiența practică în Revoluţia franceză. El vede în Revoluţia fran- 
ceză promisiunea realizării dreptului pur al raţiunii. Deoarece pentru 
el, problema specifică a oricărei teorii politice constă în întrebarea 
asupra posibilităţii unificării vointelor singulare într-o voință comună: 
în care, totuşi, autonomia vointelor particulare nu este anulată, 
ci trebuie să ajungă la valoare şi recunoaştere într-un nou sens. De 
aceea, înțeleasă din punct de vedere filosofic, orice teorie despre 
drept şi stat trebuie să vizeze exclusiv soluționarea problemei: cum 
libertatea fiecăruia, ieşind din necesitatea unei legi cunoscute a ra- 
ţiunii, trebuie să se limiteze astfel încât prin aceasta să accepte şi să 
întemeieze libertatea oricărui altuia. Astfel, teoria despre drept 
şi stat a lui Kant insistă în toate punctele pe premisele generale ale 
secolului al XVIII-lea: pe ideea drepturilor fundamentale inalie- 
nabile ale omului şi pe ideea contractului social. Nu fără dreptate 
afirmase Friedrich Gentz despre articolul lui Kant împotriva lui 
Garve că el ar conţine „teoria completă a drepturilor omului, atât de 
frecvent slävite şi atât de puţin înţelese [...], care provin din ratio- 
namentul calm şi modest al filosofului german, fără zgomot, într-o 
formă simplă, însă complet desävärsitä.”'° Bineînţeles, pentru Kant 


4 Op. cit., p. 359 şi p. 369. 

15 Friedrich Gentz, „Nachtrag zu dem Răsonnement des Hrn Professor Kant iiber das 
Verhältniß zwischen Theorie und Praxis”, în Berlinische Monatsschrift 22 (1793), 
pp. 518-554; vezi p. 535 şi urm. 

nu există nicio îndoială în privința faptului că, dacă pretinde uni- 
tatea teoriei dreptului public şi a praxisului politic, dacă pretinde 
configurarea vieții statale reale în conformitate cu ideea contrac- 
tului social, nu este anulat cu aceasta dualismul metodic dintre ceea 
ce este şi ceea ce ar trebui să fie. Teoria însăşi este aici teorie pură a 
ceea ce ar trebui să fie, care, în existența empirică, pe cât de desă- 
vârşit poate fi ea gândită, poate găsi întotdeauna doar o conturare 
condiționată şi relativă. Doar pretenția la realizare este neconditio- 
nată şi detaşată de orice barieră temporală şi contingentä - în timp 
ce îndeplinirea ei rămâne totdeauna limitată. De aceea, şi conceptul 
de contract social nu desemnează un fapt realizat într-un trecut 
oarecare sau unul ce trebuie realizat într-un viitor oarecare, ci ex- 
clusiv o sarcină care trebuie stabilită totuşi ca etalon pentru orice 
apreciere a facticului. O „coalitie” a vointelor singulare, cum este 
presupusă aici la nivel ideatic, nu are nevoie să fi avut vreodată loc 
astfel încât, de pildă, să necesite o dovadă, pornind de la istorie, că 
un popor ar fi făcut vreodată realmente un asemenea act şi ar trebui 
să ne lase o informatie sigură despre aceasta, oral sau scris, pentru a 
se considera legat de o asemenea constituţie civilă. Este vorba mai 
mult despre „o simplă idee a raţiunii, care însă îşi are realitatea sa 
(practică) incontestabilă: respectiv de a obliga pe fiecare legislator 
să emită legile sale astfel încât ar putea fi izvorâte din vointele unite 
ale unui popor întreg, şi să vadă pe fiecare supus, în măsura în care 
vrea să fie cetățean, ca şi cum el ar fi consimţit la o asemenea 
voință. Căci aceasta este piatra de încercare a legalității oricărei legi 
publice. ”'* Dimpotrivă, unde această regulă nu este respectată, unde 
suveranul îşi arogă drepturi care nu sunt compatibile cu ea - acolo, 
bineînţeles, atât individului, cât şi poporului îi revine tot atât de 
puţin un drept la o opunere forțată. Căci a acorda un astfel de drept 
ar însemna anularea temeiului real pe care se bazează orice ordine 
de stat ca atare. Autoritatea conducătorului statului trebuie să ră- 
mână intactă în existenţa sa faptică; însă, teoria pură, principiile 
etice universal-valabile au pretenţia ca interpretării lor nelimitate şi 
dezbaterii lor să nu le intervină nimic în cale. De aceea, rezistența 


16 Uber den Gemeinspruch, p. 381 (VIII, 297). 

autorizată împotriva puterii statului, necesară în anumite circum- 
stante, este de un tip pur spiritual. În orice fiinţă comună trebuie să 
domine o supunere față de mecanismul constituţiei statului, după 
legi de constrângere, însă în acelaşi timp un spirit al libertăţii şi, cu 
aceasta, al criticii publice a organizaţiilor existente. Conform acestui 
lucru, dreptul la opoziție pe care multe teorii legitime îl acordă cetă- 
teanului se dizolvă pentru Kant într-o „libertate a penitei”: aceasta 
trebuie să rămână însă inatacabilă şi pentru suveran ca „singura 
pavăză sfântă a drepturilor poporului”. 

Din nou recunoaştem aici dublul caracter al războiului în 
care este implicat Kant în timpul acestei epoci. El începe cu apărarea 
purității şi a valabilitätii nelimitate a conceptului său de datorie; 
această apărare îl retrimite însă la întrebarea fundamentală asupra 
raportului teoriei etice față de praxis. Înainte să fi fost stabilit clar 
şi univoc care dintre ambele momente opuse constituie aici măsura şi 
care măsuratul, dacă realul trebuie să servească drept normă în 
raport cu ideea, sau invers, ideea în raport cu realitatea, din punct 
de vedere metodic, nu s-a făcut niciun pas înainte. Conţinutul 
acestei decizii este fixat însă de la început, pe baza primelor sale 
premise critice. Aşa cum în sfera teoretică, cunoaşterea nu se orien- 
tează după obiect, ci obiectul după cunoaştere, tot aşa, imperativul 
pur oferă linia directoare în raport cu existentul şi realul empiric. În 
măsura în care Kant, bineînțeles, se pronunță pentru aplicabilitatea 
nelimitată a teoriei ca teorie, este delimitat cu aceasta, în acelaşi 
timp, cercul mijloacelor sale. Teoria persistă în propriul ei domeniu; 
în raport cu praxisul care se opune, ea renunţă la toate mijloacele de 
putere, pentru a se servi doar de mijloacele raţiunii. Cu aceasta, atât 
sub aspect pozitiv, cât şi negativ, este desemnată în acelaşi timp 
partea ce-i revine ştiinţei în viața statului. Ştiinţa, în toate formele 
sale exterioare, nu se poate sustrage puterii statului şi tutelei aces- 
tuia; ea se subordonează însă statului doar cu condiţia ca acesta, 
la rândul său, să-i lase neatins dreptul de examinare principială şi 
critică a tuturor orânduirilor sale. În aşa fel se extinde pentru Kant 
tema generală: de la o cercetare asupra problemelor fundamentale 


17 Idem, pp. 380-390 [citat p. 388 (VIII, 304).] 

ale sistemului şi de la o apărare a purității metodicii sale, el este 
condus mai departe la o întrebare asupra poziției teoriei filosofice în 
întregul culturii spirituale, unde ştiinţa şi religia, viața statală şi 
legitimă constituie doar părți singulare. Nevoia de a determina în- 
totdeauna limitele „facultätilor” conştiinţei şi de a veghea asupra 
respectării lor exacte se asociază cu impulsurile specifice pe care le 
oferea pentru Kant în această privință situaţia politică a timpului. 
Am anticipat aici tratatul lui Kant împotriva lui Garve, apărut în 
1793, întrucât acesta, ca punct final al unei anumite evoluţii idea- 
tice, desemnează cel mai clar întreaga orientare a acesteia; acum, 
trebuie însă să ne întoarcem, pentru a urmări mai întâi parcursul 
activităţii filosofice şi publicistice a lui Kant odată cu moartea lui 
Friedrich al II-lea. 

La doi ani de la moartea lui Friedrich al II-lea, Zedlitz 
demisionează din funcția de ministru al învățământului şi cultelor; 
postul i-a fost acordat, „din încrederea specială” a noului suveran, 
lui Johann Christoph Wöllner, pe care Friedrich îl numise cândva, 
într-o scurtă observaţie la un act oficial, un „preot perfid şi intri- 
gant”. Wöllner şi-a început activitatea prin emiterea cunoscutului 
„edict al religiei”, căruia i-a urmat în scurt timp emiterea unui alt 
edict cu privire la cenzură şi la instituirea unei comisii de cenzură 
pentru toate scrierile ce apar în Prusia. Războiul ortodoxiei împotriva 
liberilor cugetători şi luminiştilor trebuia purtat cu toate mijloacele 
puterii statale. Edictul religios promitea supuşilor toleranţă în pri- 
vinta convingerilor lor religioase, „atâta vreme cât fiecare îşi îndepli- 
neşte datoria ca un bun cetăţean, care ţine însă pentru sine părerile 
sale şi se fereşte cu grijă să nu le răspândească sau să-i convingă pe 
alții şi să-i inducă în eroare sau să le slăbească credinţa.”! La doi 
ani după aceea, la 9 decembrie 1790, el a fost completat printr-un 
decret care a fost emis consistoriilor şi care prevedea examinarea 
candidaţilor la teologie conform unei scheme clar prescrise.!* 


18 Edictul religios din 9 iulie 1788, în: Carl Ludwig Heinrich Raabe, Sammlung 
Preussischer Gesetze und Verordnungen, vol. 1, sect. 7, Halle 1823, p. 726 şi urm. 

19 Pentru mai multe detalii cu privire la edictul religios si la regimul lui Wöllner, vezi 
Wilhelm Dilthey, „Der Streit Kants mit der Censur über das Recht freier Religions- 

Profesiunea de credință a candidaţilor trebuia stabilită prin interviu 
riguros şi fiecare dintre ei era obligat, la sfârşitul examenului, prin 
promisiune solemnă, să nu depăşească limitele acestei credințe în 
îndeplinirea funcţiei lor de profesor şi pastor. 

Pentru a înțelege ce impresie i-au lăsat lui Kant toate aceste 
măsuri, să ne amintim atitudinea pe care el, din tinereţe, de când 
ajunsese la o convingere fermă în privința chestiunilor religioase, o 
adoptase față de orice crez şi sistem bisericesc. Când Lavater, în 
anul 1775, îl roagă să-şi spună părerea în legătură cu tratatul său 
„despre credință şi rugăciune”, Kant îi răspunde cu o mare sigu- 
rantä şi sinceritate: „Ştiţi oare - astfel îi scrie - cui vă adresati dum- 
neavoastră în legătură cu această chestiune? Unuia care nu 
cunoaşte alt mijloc care să ofere sprijin în ultima clipă a vieții decât 
cea mai curată franchete în privinţa pornirilor ascunse ale inimii si 
care consideră, împreună cu lov, că este o fărădelege a-l linguşi pe 
Dumnezeu si a-l face confesiuni smulse probabil din frică si cu care 
firea omenească nu se armonizează cu liberă credință. Eu separ 
învățătura lui Hristos de mărturia pe care o avem despre viața lui 
Hristos; pentru a o distila pur pe aceea, caut cu precădere să extrag 
legea morală, separat de toate statutele neotestamentare. Cu sigu- 
rantä, aceasta este învățătura fundamentală a Evangheliei, restul 
nu poate fi decât învățătură ajutătoare [...] Dacă însă învățătura 
despre buna petrecere a vieţii şi a curäteniei pornirilor întru cre- 
dintä (cum că Dumnezeu va completa El restul fără aşa-numite 
solicitudini de Dumnezeu slujitoare, în care a constat dintotdeauna 
deşertăciunea religiei, într-un mod pe care noi nu avem trebuintä să 
îl cunoaştem) va fi cândva suficient de elaborată încât să se poată 
mențină în lume, schelele trebuie atunci să cadă, clădirea fiind deja 


forschung”, Drittes Stück der Beiträge aus den Rostocker Kanthandschriften, Archiv 
für Geschichte der Philosophie 3 (1890), pp. 418-450; la Emil Fromm, Immanuel Kant 
und die preussische Censur. Nebst kleineren Beiträgen zur Lebensgeschichte Kants. 
Nach den Akten im Königl. Geheimen Staatsarchiv zu Berlin, Hamburg, Leipzig 
1894 si la Emil Arnoldt, Beiträge zu dem Material der Geschichte von Kants Leben 
und Schriftstellertätigkeit in Bezug auf seine „Religionslehre” und seinen Konflikt 
mit der preussischen Regierung (1898), in: Gesammelte Schriften, vol. IV, Berlin 
1909, pp. 23-207. 

ridicată. [...] Mărturisesc acum deschis că, în privința istoricitätii, 
scrierile noastre neotestamentare nu vor putea fi niciodată aşezate 
astfel la vedere încât să putem îndrăzni să ne închinăm fiecărui 
rând al lor cu o netärmuritä încredere şi să slăbim mai ales prin 
aceasta atenția asupra a ceea ce singură este necesară, credința 
morală, a cărei desăvârşire constă tocmai în aceea că toate străda- 
niile noastre se adună în jurul curäteniei pornirii noastre şi a consti- 
inciozitätii unei bune petreceri a vieții; aceasta, însă, în aşa fel încât 
legea sfantă să ne stea neîntrerupt înaintea ochilor şi să ne arate 
până şi cea mai mică abatere de la voința divină ca fiind damnată de 
către un judecător drept şi netrecător cu vederea, unde iaraşi nicio 
mărturie de credinţă, invocare de nume sfinte sau considerarea unor 
observate de Dumnezeu slujitoare nu pot fi de niciun folos [...]. 
Acum însă sare evident în ochi faptul că apostolii au dat întâietate 
acestei invatäturi ajutătoare a Evangheliei în detrimentul învă- 
täturii fundamentale a acesteia, şi că [...] în loc să laude învățătura 
religioasă practică a sfântului Învățător ca fiind esentialul, au în- 
curajat adorarea acestui Învățător şi a unui fel de a intra în grațiile 
sale prin linguşirea şi prealăudarea acestuia, cu toate că El le vor- 
bise atât de clar şi de des.”2 

O astfel de „religie a efortului pentru a obține o favoare”, pe 
care a privit-o dintotdeauna ca adevărata iluzie a religiei, Kant o 
vede de-acum înainte recunoscută şi pretinsă din partea statului - 
iar sensul transcendent de „obţinere a unei favori”, despre care este 
vorba aici, era amenințat în circumstanţele date să fie alăturat celor 
politic-practice evidente. Începând de acum, Kant n-a obosit să pro- 
testeze împotriva a ceea ce el simţea în acelaşi timp drept corupție 
religioasă şi statală. Aproape toate dintre scurtele tratate pe care le 
publică acum în Berlinische Monatsschrift se raportează, direct sau 
indirect, la această temă fundamentală şi de principiu.” Trimiterea 


20 Scrisoare către Johann Caspar Lavater, din 28 aprilie 1775, în: Werke, vol. IX, 
pp. 138-141 [X, 167-170]. 

21 La această raportare a făcut trimitere pe bună dreptate în special Arnoldt (Beitrăge 
zu dem Material der Geschichte von Kants Leben und Schriftstelertätigkeit, p. 107 
şi urm.) 

la Cartea lui Iov, pe care o conţine deja scrisoarea către Lavater, îi 
apare firească în acest context: o amplifică acum, opunând îndoielii 
autentice în privința examinării divinității ordinii lumii care se 
pecetluia în lov imaginea „linguşitorului față de Dumnezeu”, şi 
înzestrează această imagine - în mod aluziv — cu accente preluate de 
la tiranii prusaci de pe-atunci. „Iov - se spune în tratatul Über das 
Mißlingen aller philosophischen Versuche in der Theodizee — vor- 
beste după cum gândeşte şi după cum simte şi aşa cum s-ar simţi 
orice om în situaţia lui; dimpotrivă, prietenii lui vorbesc de parcă ar 
fi ascultați în ascuns de către mai-puternicul, despre ale cărui lu- 
cruri ei se pronunţă şi a cărui bunăvoință, pe care încearcă să o 
câştige prin judecata lor, le este mai importantă decât adevărul. 
Această perfidie a lor, de a afirma de fațadă lucruri despre care tre- 
buiau de fapt să recunoască că nu le înțeleg, şi simularea unei 
convingeri pe care de fapt nu o aveau, se disting complet, spre avan- 
tajul acestuia, de sinceritatea dreaptă a lui lov, atât de îndepărtată 
de linguşirea falsă care aproape că frizează aroganta.”” În conti- 
nuarea studiului apar şi mai clar indicii despre situaţia epocii, 
ascunse în această antiteză. „[...] Probabil că Iov ar fi avut parte 
de o soartă grea din partea oricărui tribunal de teologi dogmatici, a 
oricărui sinod, a Inchiziției, a unei clase onorabile sau a oricărui 
consistoriu al timpurilor noastre”. Aşadar, doar sinceritatea inimii, 
nu prioritatea convingerii, loialitatea în mărturisirea francă a îndo- 
ielilor şi oroarea de a simula convingerea atunci când nu simțim 
astfel [...] acestea sunt caracteristicile prin care s-a decis întâietatea 
omului de bunä-credintä, în persoana lui Iov, față de lingusitorul 
religios al sentintelor divine”.2 

O „observaţie finală” a fost imediat adresată, cu referire clară 
la noul regulament de examen al lui Wöllner si la obligaţia la cre- 
dintä ortodoxă prin promisiunea solemnă prevăzută în ea, împotriva 


22 Kant, „Uber das Mißlingen aller philosophischen Versuche in der Theodicee”, in 
Werke, vol. VI, pp. 119-138. 

23 O aluzie la consistoriumul suprem berlinez, care, sub conducerea lui Spalding, 
opusese o rezistență energică măsurilor lui Wöllner. 

24 Uber das Mißlingen, p. 133 (VIII, 266 si urm.). 

oricărui „mijloc de şantaj al veracitätii”: împotriva aşa-numitei „tortura 
spiritualis” în lucrurile despre care, conform naturii obiectului, nu 
este posibilă niciodată o convingere teoretic-dogmatică.2% Cine aici, 
doar pentru că i se cere să exprime o confirmare a credinței, fără să 
fi aruncat măcar o singură privire în sine însuşi pentru a vedea dacă 
este de fapt conştient de aprecierea acesteia ca fiind valabilă sau 
măcar într-un anumit grad: de fapt „minte şi nu numai că susține 
doar cea mai absurdă minciună (în fața unui cunoscător al inimii), 
ci şi cea mai nelegiuită, deoarece ea subminează cauza oricărei 
intenții virtuoase, bunä-credinta. Este uşor de prevăzut cât de re- 
pede astfel de confesiuni oarbe şi exterioare (care pot fi armonizate 
cu uşurinţă cu unele interioare la fel de neverosimile), atunci când 
vor să reprezinte un mijloc de trai, pot aduce treptat o certă 
falsitate în însuşi modul de gândire al fiinţei comune.”% Abia dacă a 
fost posibilă o explicație mai clară şi fără rezerve a lui Kant a noii 
direcții pe care vedea că o ia „ființa comună”: doar numele lui Wöllner, 
care nu contribuia cu nimic la chestiune, a fost aici asuprit, în timp ce 
scopul şi consecințele politicii sale au fost expuse atât de distinct, 
ca semne de atenţionare, că în această privință n-ar putea exista nicio 
îndoială şi nicio înţelegere greşită. 

Din acest motiv, era deja previzibil, ca inevitabil, conflictul 
dintre Kant şi cercurile dominante ale Prusiei din acea vreme. La 
început, guvernul îl menajase pe Kant; se temea să-l atace pe renu- 
mitul scriitor care, în plus, se bucura de încrederea personală a rege- 
lui şi care a fost evidenţiat în mod special de către acesta cu ocazia 
festivităților de încoronare în Königsberg. Kiesewetter, trimis de la 
Berlin la Königsberg pentru a studia filosofia kantiană, după întoar- 
cerea la curte, a activat ca profesor al copiilor regelui, demonstrând 
un foarte mare zel pentru a extinde în general teoria critică pe care 
el, bineînțeles, a inteles-o şi expus-o doar într-un mod plat popular. 
Opoziția tematică constrângea însă tot mai mult la o soluţionare clară. 
Se pare că deja în iunie 1791 a fost prezentată regelui de către consi- 
lierul consistorial Woltersdorf o moţiune prin care i se interzicea lui 


2% Op. cit., p. 135, notă (VIII, 268, notă). 
26 Vezi Uber das Mißlingen, pp. 132-138 [citat p. 135 şi urm.). 

Kant activitatea literară — conform unui zvon pe care Kiesewetter il 
aminteşte într-o scrisoare către Kant şi despre care el însuşi a spus 
că nu este demn de a fi crezut. „El este fragil acum în privinţa 
trupului şi a sufletului - astfel scrie Kiesewetter despre rege - stă 
ore întregi şi plânge. [...] Bischofswerder, Wöllner şi Rietz sunt cei 
care îl tiranizează pe rege. Se aşteaptă un nou edict religios şi 
plebea este nemulțumită din cauza constrângerii de a merge la bi- 
serică şi la împărtăşanie; în această privinţă, ea simte pentru prima 
dată că există lucruri pe care niciun principe nu le poate oferi şi 
trebuie să se ferească de faptul că scânteia nu se aprinde.” Între 
timp, cenzorul impus de Wöllner, Gottlieb Friedrich Hillmer, în mo- 
mentul în care i se prezintă în 1792 articolul lui Kant, Uber das 
radikale Böse in der menschlichen Natur, nu se poate decide mai întâi 
să refuze permisiunea tipăririi, a convenit să apară în Berlinische 
Monatsschrift în numărul din aprilie, liniştindu-se la gândul că 
„totuşi, doar eruditi profunzi citesc scrierile lui Kant.”% Însă, conti- 
nuarea acestui studiu, articolul Von dem Kampf des guten Prinzips 
mit dem boesen um die Herrschaft iiber den Menschen, a fost citit de 
această dată, întrucât s-a considerat că ar aparţine teologiei biblice, 
şi de cenzorul teolog Hermes, scandalizându-l şi interzicându-i tipă- 
rirea. Plângerea editorului revistei berlineze, Biester, la autoritatea 
de cenzură şi la rege a rămas zadarnică. Dacă nu voia să renunțe la 
publicare, Kant trebuia să facă alte demersuri; astfel, completând 
cele două articole destinate revistei cu alte două părți a făcut să apară 
întreaga scriere ca una independentă, în 1793, cu ocazia sărbătorii 
de Paste, sub titlul Religia în limitele rațiunii. El întrebase înainte, la 
Facultatea de Teologie din Königsberg, dacă ea vedea lucrarea ca apar- 
ţinând „teologiei biblice”, şi de aceea dacă ar avea pretenţia la cenzura 
ei”. Cum răspunsul a fost negativ, s-a adresat pentru o recomandare 


21 Vezi scrisoarea lui Johann Gottfried Carl Christian Kiesewetter către Kant, din 14 
iunie 1791, în Werke, vol. X, pp. 77-80; vezi p. 78 şi urm. 

28 Citat după Immanuel Kant, Zum Druck der Religion innerhalb der Grenzen der 
blossen Vernunft, in Werke, vol. XI, 1, p. 199. 

29 Vezi scrisoarea lui Kant cätre Carl Friedrich Staeudlin din 4 mai 1793, in Werke, 
vol. X, p. 205 si urm. 

Facultăţii de Filosofie de la Universitatea din Jena, al cărei decan de 
pe-atunci, Justus Christian Hennings, a aprobat tipărirea. 

Înainte să examinăm detaliile destinului ulterior al operei, 
dacă punem în discuție conținutul acesteia, trebuie subliniat mai 
întâi faptul că scrierea despre religie a lui Kant nu poate fi judecată 
după acelaşi etaloane, după cum a fost cazul operelor sale critice. Ea 
nu se află pe aceeaşi linie cu scrierile care stau la baza sistemului, cu 
Critica rațiunii pure sau Critica rațiunii practice, cu Bazele 
metafizicii moravurilor sau Critica facultăţii de judecare. Pe de o 
parte, sistemul kantian nu recunoaşte în filosofia religiei, în genere, 
o componentă autonomă a sistemului, un mod de abordare specific 
care se sprijină pe premise independente. Kant era străin de o astfel 
de valorizare, după cum a pretins-o mai târziu Schleiermacher 
pentru teoria filosofică a religiei: deoarece conținutul filosofiei sale a 
religiei constituie pentru el doar o adeverire şi un corolar la con- 
ţinutul eticii sale. Religia „în limitele rațiunii”, deci care nu are 
nevoie să cunoască conceptul de revelație, nu are niciun alt conținut 
esențial decât cel al moralei pure. Ea doar prezintă acest conținut 
sub un alt punct de vedere şi într-o anumită învăluire simbolică. 
Pentru Kant, religia este „cunoaşterea datoriilor noastre ca şi po- 
runci divine”! Cu aceasta, conceptul de datorie se află şi aici in 
centru; doar că abordarea originii sale şi a cauzei valorii sale ia o 
altă turnură decât în cazul întemeierii eticii. În loc să abordăm 
conceptul de datorie în mod pur ca ceea ce el semnifică şi în funcție 
de ceea ce el dispune, noi sintetizăm aici conținutul poruncii în ideea 
unei ființe supreme pe care o gândim drept creatoare a legii 
morale. O astfel de turnură este inevitabilă pentru oameni: căci 
orice idee, până şi ideea supremă cum este cea a libertăţii, este 
pentru el inteligibilă doar în imagini şi în „schematizare”. Pentru 
a înțelege naturile suprasensibile, avem întotdeauna nevoie de o 


3 Acordarea permisiunii pentru tipărire prin Hennings a fost demonstrată prima 
dată de Arnoldt (vezi Beitrage zu dem Material der Geschichte von Kants Leben und 
Schriftstellertaetigkeit, p. 31 şi urm.). 

31 Critica facultăţii de judecare, p. 564; vezi şi Critica rațiunii practice, p. 140; Religia 
în limitele rațiunii, p. 302; Metafizica moravurilor, p. 256. 

anumită analogie cu esentele naturale şi nu putem să ne dispensäm 
de acest „schematism al analogiei”.*? În aceasta nu rezidă doar ceva 
specific naturii noastre sensibil-intuitive, care trebuie să-şi reprezinte 
orice conținut spiritual în metafora spatio-temporalä, ci simultan - 
iar acest fapt a devenit evident pentru Kant după terminarea Cri- 
ticii facultăţii de judecare - o tendință fundamentală a conştiinţei 
noastre pur estetice.” Chiar dacă, cu aceasta, forțele care conduc la 


3% Religia în limitele raţiunii, p. 205 şi urm., notă. 

33 Cu totul şi cu totul distinct iese la iveală acest punct de vedere acolo unde Kant 
opune poziția sa a credinței etice a raţiunii poziției unei religii a sentimentului: 
deoarece, după el, sentimentul are semnificaţie pozitivă şi creatoare doar pentru 
structura lumii estetice. De aceea, pornind de aici, rezultă pentru el posibilitatea unei 
intermedieri care nu respinge necondiţionat adevăratul moment eficient şi nou 
în raport cu iluminismul secolului al XVIII-lea, care, de exemplu, era conţinut în 
filosofia sentimentului a lui Jacobi, însă îi dă o cu totul altă interpretare şi utilizare. 
„Însă la ce bun toată această dispută - astfel îşi încheie tratatul Von einem 
neuerdings erhobenen vornehmen Ton in der Philosophie (1796, in Werke, vol. VI, 
pp. 475-496] - între două partide care, de fapt, au aceeaşi bună intenţie, anume de a face 
oamenii înţelepţi şi creatori de dreptate? — Este o agitație pentru nimic, murdărie din 
înțelegere greşită care nu necesită nicio conciliere, ci doar o explicitare reciprocă [...] 
Zeița învăluită în fața căreia ne plecăm genunchii este legea morală în noi, in ma- 
iestatea sa invulnerabilă. Noi îi auzim vocea şi îi înțelegem porunca chiar foarte 
bine; însă, ascultând, ne îndoim dacă ea ar proveni de la om, din suveranitatea 
propriei lui rațiuni sau dacă de la altceva a cărei esenţă lui îi este necunoscută şi care 
vorbeşte omului prin această rațiune proprie a sa. De fapt, poate ar fi mai bine să ne 
scutim de această investigație; deoarece ea este pur speculativă şi ceea ce este de 
datoria noastră rămâne întotdeauna (obiectiv) acelaşi lucru, fie că punem la bază un 
principiu sau un altul: doar că, procedeul didactic de a aduce legea morală din noi la 
concepte distincte după procedura logică, de fapt singura filosofică, însă aceea de a 
personifica acea lege şi de a face o Isis învăluită, pornind de la rațiunea morală care 
porunceşte (dacă noi nu adăugăm imediat niciun fel de alte proprietăţi decât cele care 
au fost găsite după acea metodă), este o manieră estetică de reprezentare a aceluiaşi 
obiect, de care ne putem servi când prin prima, principiile au fost aduse în sfera pură, 
pentru ca prin prezentare sensibilă, chiar dacă doar analogică, să însuflețim acele 
idei, totuşi întotdeauna existând pericolul de a cădea în viziuni fantasmatice care 
înseamnă moartea oricărei filosofii.” (p. 494 şi urm. (VIII, 405]). Marea dificultate 
care există în a da religiei o poziție autentică autonomă în întregul criticii 
transcendentale iese la iveală aici într-un mod foarte caracteristic. După conținutul 
ei, ca religie a raţiunii, trebuie să coincidă cu etica pură de care se diferențiază doar 
prin forma sa: prin „personificarea” tocmai acestui conținut. Însă, această formă nu 

religia naturală şi la cea pozitivă nu numai că se lasă înțelese 
psihologic, ci se şi justifică critic, trebuie vegheat totuşi cu grijă 
asupra faptului că ele nu-şi arogă nicio falsă independenţă. Deja 
prefața la prima ediţie a scrierii despre religie spune că morala, în- 
trucât este întemeiată pe conceptul de om ca ființă liberă care însă 
tocmai de aceea, prin rațiunea sa, îşi impune singură legi necondi- 
tionate, nu are nevoie nici de ideea unei alte ființe superioare ei, 
pentru a-şi cunoaşte datoria şi nici de un alt impuls decât cel al legii 
înseşi, pentru a o respecta. Cel puțin, este vina omului dacă în el 
există o astfel de nevoie care nu poate fi însă înlăturată prin nimic 
altceva, deoarece ceea ce nu provine din el însuşi şi din libertatea sa 
nu constituie un supliment pentru lipsa moralității sale. „Aşadar, în 
sprijinul ei (atât din punct de vedere obiectiv, în ceea ce priveşte 
voința, cât şi subiectiv, în ceea ce priveşte capacitatea), morala nu 
are nicidecum nevoie de religie, ci îşi este sieşi suficientă, graţie 
raţiunii practice pure.””* Unde acest lucru se confundă, unde maniera 
religioasă de reprezentare permite chiar şi cea mai mică influență 
asupra adevăratei întemeieri a moralității, acolo nu este vorba doar 
despre ideile fundamentale pure ale eticii, ci şi despre cele ale religiei 
înseşi — buna slujire a lui Dumnezeu se transformă acolo într-o „proas- 
tă slujire”. 

Kant şi-a păstrat constant aceste idei de când le-a exprimat 
în scrisorile către Lavater. Până şi scrierea despre religie numeşte o 
adevărată „sminteală” când omul, în afara modului bun de viață, 
intenționează să mai facă şi altceva pentru a fi plăcut lui Dumnezeu 
- însă acțiunea noastră se poate numi „bună” doar dacă se înte- 
meiază în mod pur pe principiul autonomiei şi când, prin urmare, în 
recunoaşterea legii ca lege, se va face abstracţie de relaţia specială 


îi aparţine în mod specific; ci ea se reduce - dacă facem abstracţie de semnificaţia 
generală, pur teoretică a „schematismului” transcendental pe care îl dezvoltase 
Critica rațiunii pure - la funcţia fundamentală estetică a conştiinţei. Conform acestui 
lucru, după premisele kantiene, religiosul nu apare ca un domeniu propriu şi legitim 
al conştiinţei, ci doar ca un nou raport în care intră domeniile şi „facultätile” deter- 
minate şi delimitate anterior. 

4 Religia în limitele raţiunii, Bucureşti, Humanitas 2004, traducere de Radu Gabriel 
Pârvu, Prefatä la prima ediţie, p. 7. 

cu „legiuitorul”. În legătură cu o lipsă în această convingere funda- 
mentală nu mai este de ajutor nicio turnură a comportamentului 
exterior, indiferent cum poate fi el articulat. Ni n sfârşit, odată ce s-a 
trecut la maxima unei slujiri despre care se presupune că este în 
sine foarte plăcută lui Dumnezeu şi care, la o adică, ar putea chiar 
să-l împace, dar care nu e pur morală, nu există — în această ma- 
nieră oarecum mecanică de a-l sluji — nicio deosebire esenţială, 
care să avantajeze un om în raport cu altul. Conform valorii (sau 
mai degrabă, nonvalorii), ei sunt cu toții la fel şi e doar un moft ca, 
din cauza unei abateri mai fine de la unicul principiu intelectual al 
autenticei venerări a lui Dumnezeu, unii să se considere mai aleşi 
decât alții, care se fac vinovaţi de o coborâre, pasämite mai grobiană, 
spre sensibilitate. Este totuna şi are aceeaşi valoare dacă fariseul 
merge la biserică potrivit statutelor, ori face un pelerinaj la locurile 
sfinte din Loretto sau Palestina, sau dacă aduce la cunoştinţa au- 
toritätii cereşti formulele lui de rugăciune rostindu-le din vârful 
buzelor, ori recurge la o morişcă a rugăciunilor, aşa cum procedează 
tibetanul [...], sau indiferent ce alt surogat de slujire morală a lui 
Dumnezeu ar mai putea fi. - Aici nu e vorba atât despre diferentie- 
rea formei exterioare, ci totul depinde de adoptarea sau abandonarea 
principiului unic de a deveni foarte plăcut lui Dumnezeu fie doar 
graţie dispozitiei morale - în măsura în care aceasta se arată vie în 
faptele săvârşite, înțelese ca fenomene ale ei -, fie printr-un spec- 
tacol evlavios şi o trändävie cucernicä.””° 

Fireşte, în acest context, apare imediat problemă metodică 
dificilă, pusă în legătură cu religia şi dialectica inerentă ei. Pe de o 
parte, „schematismul” sensibil nu este separabil de esenţa religiei, 
fiind instituit inevitabil în acelaşi timp cu ea. Religia ar renunța să 
mai fie ea însăşi dacă ar vrea să renunțe la el. Pe de altă parte, însă, 
tocmai acest moment înseamnă pentru ea o periclitare permanentă 
a conţinutului ei cel mai profund şi originar; îndată ce se lasă în 
seama lui, fără critică, se vede cu necesitate transpusă în antiteza 
tendinței sale fundamentale. Ne vedem aşadar în fața alternativei: 


3 Op. cit., Partea a 4-a: „Despre buna şi proasta slujire sub domnia principiului 
Binelui sau Despre religie şi preofime”, pp. 243-244. 

fie dizolvăm religia în etică, şi astfel, o lăsăm să dispară ca plăsmu- 
ire autonomă - fie o afirmăm alături de ea, însă astfel în mod 
necesar împotriva ei. Deoarece deducerea şi întemeierea legii morale 
suportă la fel de puțin un suport sensibil ca şi o „completare” trans- 
cendentă: fiecare element „heteronom” pe care îl acceptăm trebuie 
să schimbe în mod necesar această întemeiere. Pentru Kant, soluția 
acestei antinomii se află din nou în stricta separare a empiricului şi 
inteligibilului, a ceea ce este dat şi a ceea ce este dat ca problemă. 
Trecerea religiei pure a raţiunii în etica pură este pretinsă, niciodată 
însă înfăptuită în lumea fenomenelor istorice; nici nu este realiza- 
bilă vreodată efectiv în aceasta. Punctul unificator pe care-l căutăm 
şi pe care trebuie să ne sprijinim se află în infinit. Însă, prin aceasta, 
el nu devine pentru noi în niciun caz un punct imaginar: el de- 
semnează mai mult, strict şi exact, direcţia de la care evoluţia 
religioasă nu are voie să se abată dacă vrea să nu-şi rateze scopul. 
Unde religia apare în realitatea istorică, ea trebuie să accepte 
formele conforme acestei realități. Pentru a fi comunicabilă, trebuie 
să se agate de semnele sensibile ale comunicării; pentru a influența 
viața comunităţii, are nevoie de ordinile exterioare si de obligaţiile 
acestei vieți comunitare. Astfel, în existența sa empirică, ea devine 
în mod necesar Biserică. Însă, pe de altă parte, ea se cufundă în 
această formă de existență doar pentru a se depăşi în permanenţă. 
Ea trebuie să opună mereu ideii despre ceea ce este ea „în sinele” 
său pur, modalităţile sale de manifestare temporale specifice şi 
limitate: adevărata sa „doctrină fundamentală” trebuie să se afirme 
neîncetat şi să se pună în valoare în raport cu „doctrina ajutătoare”. 
Astfel, continuă să existe războiul între conţinutul infinit spre care ea 
tinde şi modurile finite de prezentare în care ea poate să-l cuprindă, 
desigur, în fiecare dintre fazele sale. Însă tocmai în acest război ea 
îşi are viaţa şi eficiența sa istorică. În acest sens, Kant, asemeni lui 
Lessing, consideră religiile „pozitive” drept momente şi puncte de 
trecere în „educaţia speciei umane”; în acest sens, el pretinde de la 
ele ca în loc să se rigidizeze într-o dogmatică strictă, să recunoască 
pentru sine etalonul religiei etice a rațiunii şi, cu aceasta, desigur, 
să-şi pregătească propria depăşire şi dizolvare. 

Cu aceasta este trasată tema generală a teoriei kantiene a 
religiei, în timp ce, bineînțeles, unei expuneri clare a acestei teme în 
Religia în limitele rațiunii îi sunt impuse diverse bariere. Acestea 
constau mai ales în caracterul particular al scrierii care nu oferă în 
niciun caz o expunere exhaustivă a ideilor fundamentale kantiene 
filosofic-religioase, ci vrea doar să arate, pe seama exemplului unei 
anumite dogmatici presupuse, cum se poate obține o sumă de adevă- 
ruri fundamentale etice, pur „rationale” dintr-un sistem de teze ale 
credinţei date. Pe de altă parte, însă, prin această raportare, modului 
de abordare critic îi sunt trasate anumite limite. Nu faptul că dorea 
să renunțe în genere la principiul său: însă de acum înainte, aplică 
acest principiu la un material pe care îl preia ca dat din exterior. 
Religia în limitele raţiunii primeşte astfel caracterul unei lucrări de 
compromis. Ea scoate în evidenţă o natură stabilă a dogmei pentru a 
dezveli conținutul moral care se află ascuns în acest înveliş dog- 
matic. Tot ceea ce pare că contravine acestui conținut, fie va fi eliminat 
ca un adaos ulterior, fals, din „esenta” principiilor de credință abor- 
date, fie va fi reinterpretat într-un sens pe baza căruia se poate lăsa 
adaptat într-un oarecare fel metodei întregii abordäri. Prin 
aceasta nu numai că va fi fixat un punct de plecare accidental 
pentru abordare, ci prin această limitare la un cerc dogmatic dat se 
pare că este suportată şi reintrodusă o scolastică care, prin bazele 
teoretice ale criticii rațiunii, a putut fi deja definitiv depăşită. 
Trebuie să ne ferim să explicăm în mod pripit această lipsă pe baza 
barierelor pur întâmplătoare ale personalităţii şi caracterului lui 
Kant. În niciun caz nu l-a reţinut aici o anxietate a gândirii. Poate 
că atenţia exterioară la autorităţile statale şi bisericeşti au condus la 
multe ambiguitäti şi inväluiri ale expresiei, însă nucleul gândului 
n-a fost defel clintit. În principiu, Kant nu s-a opus religiei tradi- 
tionale altfel decât se opusese metafizicii tradiționale. Însă, pentru 


36 Acest caracter de compromis al Religiei în limitele raţiunii a fost accentuat în mod 
special de către Troeltsch, la ale cărui considerații fac aici trimitere: Ernst Troeltsch, 
Das Historische in Kants Religionsphilosophie. Zugleich ein Beitrag zu den Unter- 
suchungen über Kants Philosophie der Geschichte, in Kant-Studien 9 (1904), pp. 21- 
154: vezi p. 57 si urm. 

el, aici era vorba despre o altă sarcină: căci factum-ul unei anumite 
religii este dat într-un sens mult mai riguros decât cel al metafizicii, 
în care fiecare sistem care urmează pare că îl distruge pe cel pre- 
cedent: este dat ca unul care durează relativ şi ca un factum istoric, 
care, în trăsăturile principale, rămâne identic cu sine. De această 
factualitate empirică trebuie să ţină cont şi cel care aspiră să o 
depăşească ideal. Idealizarea se leagă de ceea ce este dat: nu pentru 
a-l justifica cu orice preţ, pentru a indica însă in el punctul de la 
care poate ieşi în afara lui, prin dezvoltarea propriilor germeni 
„rationali” presupusi în el. În această privință, Kant urmează cu 
deplină onestitate subiectivă doar o metodă de care se servise 
întreaga epocă a luminilor. El dovedeşte acea istetime a separării 
„exotericului” şi „ezotericului” pe care Lessing, în analiza şi critica 
sa a teologiei lui Leibniz, o evidentiase şi elogiase la acesta din urmă. 
Şi el a încercat să aprindă foc din cremene; însă nu şi-a ascuns focul 
în cremene." În acest sens, religia în limitele rațiunii nu aparține 
sferei sale de influență pur filosofice, ci mai degrabă celei pedago- 
gice. Kant s-a adresat aici atât poporului, cât şi guvernului în cali- 
tate de educator: şi de aceea a trebuit să înceapă cel puţin atât cu 
forma credinței poporului, cât şi cu forma de religiozitate dominantă 
în stat. Modul de gândire critic nu trecea astfel indirect într-unul 
dogmatic, a fost însă desigur „pozitiv” în sens strict. Întrucât nu 
viza distrugerea, ci construcţia, a lăsat existentul mai întâi neatins 
în natura sa, pentru ca, treptat, să-l transforme din interior încât să 
îmbrace o nouă formă, în conformitate cu cerințele raţiunii pure. În 
acest scop, Kant, față de istoric, era plin de acel optimism ce le-a fost 
caracteristic şi lui Lessing şi Leibniz. Mentinerea creştinismului de-a 
lungul secolelor a constituit deja pentru el dovada că în el trebuie să 
existe momente de o semnificaţie universal-valabilä; căci fără forța 
reproductivă a motivelor fundamentale ale religiei etice pure a 
rațiunii, nici această permanenţă a sa şi această existență în timp 
n-ar fi inteligibile. 


97 Vezi Gotthold Ephraim Lessing, „Leibniz von den ewigen Strafen”, in Sämtliche 
Schriften, vol. XI, Stuttgart 1895, pp. 461-487. 

Ne aflăm aici, bineînțeles, în fața unui al doilea moment al 
teoriei kantiene a religiei în care se revelează deopotrivă extensia 
planului său originar şi bariera în realizarea acestuia. Religia ratiu- 
nii, cum o gândeşte Kant, nu este în niciun caz, în raportarea ei la 
empiria istorică, trimisă dinainte la o anumită formă de manifestare 
a religiosului în istorie sau limitată la aceasta. Teologiei biblice i se 
opune în câmpul ştiinţelor o teologie filosofică, care, pentru ade- 
verirea şi explicitarea tezelor ei, foloseşte istoria, limbile, cărțile 
tuturor popoarelor, Biblia fiind inclusă, însă invocată mereu doar ca 
exemplu singular de frunte.* De aceea, alături de ea, pot fi numite 
în mod firesc şi Vedele, Coranul, Zendavesta, având acelaşi drept de 
a fi luate în considerare şi examinate. Însă, pentru Kant, aici este 
vorba doar despre un drept asigurat teoretic, care, în realizarea 
propriu-zis practică a concepției de bază, este nimicit din nou imediat. 
Căci întreaga literatură religioasă, în afara creştinismului, este 
apreciată de Kant, de fapt, doar în sens antropologic, şi nu în sens 
etic-religios. El i se opune cu atitudinea cunoscätorului care mani- 
festă interes pentru orice fenomen străin, însă nu este în mod intim 
mişcat de el. În raport cu iudaismul şi cu Vechiul Testament, Kant 
are de la început o partialitate subiectivă atât de puternică încât nu 
poate vedea în religia profeților şi psalmilor decât o colecţie de legi 
şi obiceiuri „statutare” (conform regulamentului). În aceasta însă se 
arată - independent de dreptul din punctul de vedere al conținutului 
şi de valoarea unor astfel de judecăţi singulare - imediat un cerc 
metodic caracteristic, conținut în abordarea kantiană a filosofiei 
religiei şi a istoriei religiei. Etalonul etic va fi oferit formelor singu- 
lare ale religiei drept criteriu universal-valabil şi obiectiv; însă, în 
modul aplicării sale, sentimentul şi trăirea subiectivă joacă inevita- 
bil un rol important. Întrucât încă din tinereţe a fost conştient de 
efectul moral al scrierilor Noului Testament, pentru Kant, de la bun 
început, este hotărât răspunsul la întrebarea asupra conținutului 
său unic şi incomparabil. Analiza rațională ar trebui doar să con- 
firme şi să explice aici în detaliu ceea ce pentru el era fixat deja 
în prealabil ca rezultat global. Forţa primelor impresii pietiste din 


% Religia în limitele raţiunii, ed. cit., Prefatä la prima ediţie, p. 15 şi urm. 

tinerețe nu se arată de fapt nicăieri atât de clar ca în scrierea sa 
despre religie. Deoarece chiar pietismul a fost cel care valorizase din 
nou acel principiu al exegezei „morale” a Sfintei Scripturi pe care se 
sprijină şi teoria kantiană despre religie. Deja în Evul Mediu, fireşte, 
era cunoscută şi frecventă această formă de interpretare, pe lângă 
altele. Toma din Aquino făcuse deja distincţia, cu o rigurozitate şi 
determinare sistematică, între „sensus allegoricus”, „sensus anago- 
gicus” şi „sensus moralis” sau „mysticus” al pasajelor din Sfânta 
Scriptură. În pietism, această manieră de interpretare a Bibliei luase 
imediat acea marcă tipică protestantă în care ea actionase asupra lui 
Kant. Cu ideea primatului necondiționat al rațiunii practice, el 
căuta în spatele fiecărui simbol religios încredințat lui, semnificația 
exclusiv etică. Întregul cerc dogmatic protestant: dogma căderii în 
păcat şi a mântuirii, a învierii şi a mântuirii prin credință va fi eva- 
luat în această intenție. Kant are încrederea subiectivă necon- 
ditionatä că ideea de bază şi călăuzitoare a religiei sale a rațiunii 
trebuie să fie în stare să domine complet acest cerc şi să-l umple cu 
eficacitatea sa; însă, tocmai din acest motiv, el nu tinde să-l trans- 
ceandă, pentru că este sigur că în el poate demonstra aplicarea mul- 
tiplă a principiului său. 

De fapt, întreaga analiză şi critică a dogmelor ce străbate 
scrierea despre religie este de la bun început concentrată asupra 
unui singur punct. Teoria lui Kant despre „răul radical” din natura 
umană, teoria sa despre personalitatea lui Hristos, interpretarea pe 
care o dă păcatului originar şi ideii de dezvinovätire,. conceptul său 
despre imperiul lui Dumnezeu şi opoziţia dintre legile pur morale şi 
cele „statutare”: toate acestea se raportează la singura întrebare 
filosofică fundamentală şi doar în ea îşi găsesc adevărata unitate. 
Pentru Kant, în aceste teorii este vorba despre momentele şi in- 
terpretările speciale ale conceptului de libertate. Libertatea şi opo- 
zitia dintre „heteronomie” si „autonomie”, dintre lumea sensibilă şi 
inteligibilă este factum-ul originar la care fac trimitere, într-o formă 
voalată şi simbolică, toate teoriile religioase fundamentale. Metoda 
filosofiei kantiene a religiei este orientată în permanență înspre 
evidenţierea acestui raport. S-a încercat stabilirea unei limite stricte 
între filosofia kantiană a religiei şi filosofia kantiană a moralei, prin 


KANT. VIAŢA ŞI OPERA 404 


faptul că, drept conţinut specific al primeia, a fost desemnat concep- 
tul de mântuire. Însă, dimpotrivă, pe bună dreptate s-a apreciat că 
motivul mântuirii pentru teoria kantiană a religiei nu înseamnă 
decât o anumită parafrazare a problemei libertății. El nu cunoaşte şi 
nu suportă nicio „mântuire” în sensul unei intervenţii divine supra- 
naturale care apare în locul propriei fapte a subiectului moral; ci vede 
în ea mai mult expresia faptei inteligibile înseşi, pe baza căreia auto- 
legitatea voinţei pure şi a raţiunii practice dobândeşte stăpâni- 
rea asupra instinctelor empiric-sensibile.* Astfel, şi pentru teoria 
kantiană a religiei, libertatea rămâne deopotrivă singurul mister şi 
singurul principiu explicativ. Ea iluminează sensul propriu-zis şi sco- 
pul doctrinei credinţei; însă, despre ea, desigur - din motivele pe 
care etica critică le-a prezentat -, nu mai există nicio „explicatie” 
teoretică ulterioară. Tot ceea ce putem face în raport cu ea, constă 
mai mult în înţelegerea ei tocmai in „neinteligibilitatea” ei.“ Stabi- 
lind astfel limitele înțelegerii noastre teoretice şi recunoscându-le, nu 
vom fi conduşi într-un întuneric mistic: deoarece pe cât de puţin se 
mai poate pune întrebarea asupra unui „de ce”, asupra unei „cauze” 
ulterioare a libertăţii, ea si conținutul ei, în pretenția neconditio- 
nată a ceea ce ar trebui să fie, sunt date totuşi ca ceva cert şi 
necesar. Religia, la fel ca etica, exprimă, fiecare pe limba ei, acest 
conţinut; el rămâne însă la origini unul şi acelaşi, pe cât de adevărat 
este că legea morală, conform esenței sale, este doar una, indiferent 
în câte forme şi simboluri putem încerca să o formulăm. 

Astfel, şi filosofia kantiană a religiei, în pofida tuturor am- 
bivalentelor, se arată totuşi dominată de o idee de bază unitară 
sistematică, în timp ce, desigur, în scrierea despre religie a lui Kant, 
această unitate poate fi prezentată doar condiționat şi nesatisfă- 
cător. De aceea, este de înțeles că şi primul efect pe care l-a avut 
Religia în limitele rațiunii a fost un dezacord. Polii între care se 
mişca aprecierea lucrării în epocă devin vizibili imediat ce confruntăm 


3 Vezi aici Kuno Fischer, Geschichte der neuern Philosophie, 4, ediția îmbunătăţită 
(ediția jubiliară), vol. V: Immanuel Kant und seine Lehre, partea a doua, Heidelberg 
1899, p. 289 şi urm, şi obiecțiile pe care Troeltsch (Das Historische in Kants 
Religionsphilosophie, p. 80 şi urm.) le ridică împotriva concepției lui Fischer. 

40 Vezi mai sus, capitolul al cincilea, „Construcţia eticii critice”. 

impresia pe care Goethe a avut-o despre operă cu părerea lui Schiller. 
Goethe s-a îndepărtat indignat de scrierea în care n-a putut să vadă 
decât o recunoaştere a ortodoxiei şi dogmaticii bisericeşti; şi mai 
sarcastic observă el într-o scrisoare către Herder, cum Immanuel Kant 
şi-ar fi „murdărit nelegiuit mantia sa de filosof cu pata urâtă a 
răului radical, cu aceasta şi creştinii sunt ademeniti să särute li- 
ziera”. Dimpotrivă, Schiller, la început nu mai puţin intrigat de 
teoria kantiană, se lasă în cele din urmă captiv definirii conceptuale 
kantiene şi argumentării sale; căci, de fapt, el trebuia să recunoască 
aici, chiar dacă într-o voalare proprie, ideile fundamentale ale teo- 
riei kantiene a libertăţii, pe care le adoptase deja în mod intim. Şi el 
îşi exprimă, în raport cu Körner, îngrijorarea că tendința kantianä 
de bază ar putea fi greşit interpretată: în timp ce intenţia lui Kant 
n-a fost decât să respingă existentul şi să se învoiască, de dragul 
acestuia, să lege rezultatele gândirii filosofice de rațiunea copilului, 
dogmatica dominantă ar pune imediat mâna pe întreg şi l-ar ex- 
ploata în scopurile ei — şi aşa, în cele din urmă, Kant nu făcuse decât 
să peticească „sistemul găunos al prostiei”. Pe cât de sceptic a apre- 
ciat el efectul teoriei kantiene a religiei, pe atât de clar credea că se 
afla deasupra conţinutului său propriu-zis. În raport cu conținutul 
dogmelor, credea că putea stabili în cazul lui Kant o atitudine spi- 
rituală complet independentă. Kant a procedat atât de liber, aşa 
cum au procedat filosofii şi poeţii greci cu mitologia lor.“ În ceea ce 
priveşte ortodoxia bisericească, ea nu putea să se lase înşelată nicio 
clipă în privința opoziției ireconciliabile în care se afla convingerea 
lui Kant cu sistemul favorizat şi pretins de stat. Desigur, guvernul 
mai căuta încă să se ferească de războiul deschis. Chiar şi în mo- 
mentul în care Kant îşi publica tratatul interzis de cenzură, într-o 
primă fază, guvernul nu s-a agitat. Între timp, articolul lui Kant din 
septembrie 1793 împotriva lui Garve, care trecea într-un mod 
amenintätor de la etica generală la teoria statului şi care nu afirma 
doar libertatea religioasă a conştiinţei, ci şi „libertatea de a scrie”, 


“1 Johann Wolfgang von Goethe, scrisoare către Johann Gottfried şi Caroline Herder, 
din 7 iunie 1793, in Werke, vol. X, p. 74 şi urm.; Fr. Schiller, scrisoare către Gottfried 
Körner din 28 februarie 1793 [in Briefe, vol. III, pp. 287-290]. 

ca singura pavăză sfântă a drepturilor poporului, şi o deducea din 
primele concepte de bază ale dreptului natural, trebuia să trezească 
deja din nou neîncrederea şi îngrijorarea puterilor politice. Kant a 
prevăzut iminentul conflict şi, pe cât de puţin îl căuta, dispretuia 
totuşi rezerva timidă care l-ar mai fi putut încă împiedica. „Mă 
grăbesc, mult pretuite prieten - îi scrie lui Biester in mai 1794, când 
îi trimite articolul Das Ende aller Dinge -, să vă trimit tratatul 
promis înainte să vină sfârşitul activității mele şi al dumneavoastră, 
ca scriitor. [...] Mulţumesc pentru vestea pe care mi-ati impärtäsit-o; 
convins că am acționat întotdeauna conştiincios şi conform legii, 
privesc liniştit sfârşitul acestor manifestări stranii. Dacă legi noi vor 
dispune ceea ce nu contravine principiilor mele, le voi respecta tot 
atât de mult; tocmai asta nu se va întampla, dacă ar interzice să nu-mi 
fac în totalitate cunoscute principiile, după cum am făcut şi până 
acum (lucru de care deloc nu îmi pare rău). - Viaţa este scurtă, mai 
ales cea care mai rămâne în urma celor 70 de ani deja trăiţi; pentru 
a duce fără griji la sfârşit ce mi-a rămas, se va găsi totuşi un colț de 
pământ.”“? Cu siguranţă, în aceste cuvinte nu se ascunde o dispo- 
zitie pentru război; însă, oricum, cel în vârstă de 70 de ani, care, cu 
toate obiceiurile sale şi cu întreaga sa ordine a vieţii derulată doar 
în oraşul său natal, şi care, deja cu două decenii în urmă, mărturisea 
ca ține de natura sa fizică şi spirituală să scape de fiecare schimbare 
exterioară, era acum pregătit să renunţe la postul său de profesor şi 
la drepturile sale în Prusia dacă nu-şi putea păstra altfel indepen- 
denta. In ceea ce privea articolul pe care Kant il trimisese lui 
Biester, el continea din nou trimiteri atät de clare la situatia epocii, 
dar si teorii atät de sarcastice impotriva detinätorilor prusaci ai 
puterii încât abia dacă puteau fi trecute cu vederea. „Crestinismul — 
se spune aici —, în afara celui mai mare respect pe care îl insuflă fără 
putință de împotrivire sfintenia legilor sale, mai are in sine şi ceva 
care merită să fie iubit. [...] Dacă, pentru ca lucrul să fie făcut aşa 
cum trebuie, îi mai este adăugată încă vreo autoritate (fie aceasta 
chiar şi cea divină, fie intenţia aceleiaşi cât se poate de binevoitoare 


42 Scrisoare către Erich Biester din 18 mai 1794, în Werke, vol. X, p. 240 şi urm. 
(XI, 481 şi urm.]. 


407 ULTIMELE SCRIERI ŞI DISPUTE 


şi scopul într-adevăr cât se poate de bun), în cazul acesta a dispărut 
orice ar putea merita să fie iubit la acesta: pentru că este o con- 
tradictie în a-i porunci cuiva nu doar să facă ceva, ci să facă şi cu 
plăcere. [...] Este, aşadar, modul liberal de a gândi - la egală dis- 
tantä de sensul sclaviei cât si de ruperea de orice chingi - de la care 
creştinismul aşteaptă un efect pentru învățătura sa, prin care reu- 
şeşte să câştige de partea sa inimile oamenilor al căror intelect este lu- 
minat chiar şi numai prin reprezentarea legii datoriei lor. Sentimen- 
tul libertăţii în alegerea scopului ultim este ceea ce face ca acestora 
să le fie plăcută legea. [...] Dacă s-ar ajunge vreodată ca creşti- 
nismul să înceteze a mai fi iubit (ceea ce s-ar putea întâmpla dacă 
acesta, în loc de spirit blând, s-ar înarma cu autoritate porunci- 
toare): ar trebui atunci ca modul dominant de gândire al oamenilor, 
întrucât în chestiuni ce țin de morală nu există neutralitate (şi cu 
atât mai puţin coalizare a unor principii opuse), să fie respingere şi 
opoziție împotriva acestuia. [...] caz în care, însă, deoarece creştinis- 
mul ar fi menit să fie religia generală a lumii, dar nu ar fi favorizat 
de soartă să ajungă aşa, s-ar instaura sfârşitul (inversat) al tuturor 
lucrurilor în privință morală.” Desigur, aceste afirmaţii sunt re- 
date în stilul baroc de bătrâneţe al lui Kant. Sensul lor propriu-zis 
nu trebuia totuşi greşit înțeles. Guvernul trebuia să se decidă să actio- 
neze împotriva persoanei incomode care avertizează, care iese treptat 
din cercul „eruditilor profunzi” în care credea initial că l-a închis bine 
şi care se îndrepta acum împotriva lor cu armele ironiei şi ale satirei. 
Astfel, la 1 octombrie 1794, s-a emis către Kant o cunoscută scrisoare 
a regelui în care i se reproşează că, deja de multă vreme, ar fi „abuzat 
de filosofia sa înspre denaturarea şi degradarea multor teorii funda- 
mentale ale Sfintei Scripturi şi ale creştinismului” şi prin care, pentru 
evitarea dizgratiei regelui, primeşte ordin ca pe viitor să nu se mai facă 
vinovat de nimic de acest fel: „în caz contrar, la împotrivire continuă, 


va trebui să vă aşteptaţi la dispoziţii cu siguranță nepläcute”.* 


43 Immanuel Kant, „Das Ende aller Dinge”, în Werke, vol. VI, pp. 409-424; vezi p. 422 
şi urm. [VIII, 337 şi urm.]. 

44 Vezi scrisoarea în „Prefata” la „Streit der Fakultäten”, in Werke, vol. VII, pp. 311-431; 
vezi p. 316 [VII, 6]. 

Atitudinea lui Kant față de reproşurile şi amenințările ce îi 
sunt făcute aici este cunoscută. În scrierea sa justificativă, el respin- 
ge mai întâi acuzaţia că, în calitate de profesor al tinerilor, adică, 
după cum a înţeles el, în prelegerile sale academice, ar fi introdus 
vreodată o apreciere a Bibliei şi a creştinismului, iar în acest sens, 
face apel la manualele lui Baumgarten pe care în permanenţă le 
pusese la baza prelegerilor sale şi care, deja de la sine, excludeau o 
astfel de apreciere. De asemenea, în scrierea sa, nu vorbeşte în 
niciun caz „în calitate de profesor al poporului”, ci vizează doar o 
„dezbatere între eruditii facultății”, aşa încât lucrarea ar trebui să 
fie pentru public una neinteligibilă şi ermetică. Deja din aceste 
motive, scrierea sa despre religie nu putea să conţină o „depreciere” 
a creştinismului şi a Bibliei, deoarece în ea, singura temă o consti- 
tuie evoluția religiei pure a raţiunii, şi nu critica anumitor forme 
istorice de credinţă; în rest, oricât de mult ar fi intrat în conținutul 
creştinismului, nu ar fi lăsat nicio îndoială în privința faptului că re- 
cunoaşte în el marca istorică desăvârşită a credinței pure a raţiunii. 
„În ceea ce priveşte al doilea punct - astfel se încheie justificarea lui 
Kant -, nu mă pot face vinovat pe viitor de o astfel de denaturare si 
degradare a creştinismului: astfel, pentru a înlătura şi cea mai mică 
îndoială în legătură cu aceasta, pentru cea mai mare siguranță, vă de- 
clar aici, în calitate de cel mai fidel supus al Maiestätii Regale, că de 
acum înainte voi renunţa în totalitate la toate conferințele publice 
care vizează religia, fie cea naturală, fie cea revelată, atât în prele- 
gerile mele, cât şi în scrieri. ”® 

Kant, în răspunsul său la ordonanța regelui, a cedat astfel 
practic la toate pretenţiile guvernului; a încercat să găsească pentru 
sine o justificare în acest sens doar prin faptul că, printr-o rezervă 
mentală, o limitează la durata guvernării şi a vieţii lui Friedrich 
Wilhelm II. Adaosul că el, ca „cel mai fidel supus al Maiestätii sale 
Regale”, se obligă de acum înainte la tăcere în privința lucrurilor 
religioase, trebuia, după cum însuşi Kant explică mai târziu, să 
conțină în sine în mod expresiv acest sens auxiliar. Adesea a fost 
dezaprobat acest comportament; însă reproşurile nu au atins un punct 


45 Op. cit., pp. 317-321 [citat: p. 320 (VII, 10)]. 

propriu-zis decisiv. Dacă Immanuel Kant, cu conştiinţa şi senti- 
mentul muncii filosofice de o viaţă - el nu a declarat niciodată că 
această muncă ar fi încheiată şi încă la 80 de ani se mai plângea 
de faptul că multe părți importante ale acesteia ar fi încă neter- 
minate -, s-ar fi decis să renunţe la războiul împotriva regimului lui 
Wöllner, întrucât acest război îi răpea forța vitală şi de muncă ce 
încă îi mai rămăsese, atunci în această privinţă ar fi limitat şi meschin 
să dorim să judecăm împreună cu el. Este dreptul fundamental al 
geniului de a-şi trasa singur calea şi sarcinile, dintr-o necesitate 
individuală care este în acelaşi timp suprema necesitate obiectivă. Şi 
întotdeauna rămâne ineficientă dorința de a plasa în locul acestui 
etalon interior unul exterior, abstract-doctrinar. De aceea, dacă 
Immanuel Kant şi-ar fi sacrificat activitatea publicistică sau şi-ar fi 
amânat-o pentru timpuri mai favorabile, pentru a obține spațiu şi 
răgaz pentru rezolvarea problemelor de acest fel care-l aşteptau, 
orice plângere cu privire la acest fapt ar fi atunci nefundamentată. 
Însă, în atitudinea sa față de plângerea guvernului există desigur o 
trăsătură care arată că el nu se mai opune acum în deplină libertate 
conflictului pe care îl prevăzuse atât de clar. El respinge cu fer- 
mitate până şi ideea unei retractări aparente. „Dezmintirea şi negarea 
convingerilor interioare — aşa spune una dintre însemnările sale din 
această perioadă — este ceva josnic; însă tăcerea, într-un astfel de caz, 
este datoria supusului; şi când tot ceea ce se spune trebuie să fie 
adevărat, atunci, de aceea, nu este o datorie de a spune public orice 
adevär.”“ Până şi aici, în maniera sa riguroasă şi metodică, el cântă- 
reşte cu grijă domeniul şi gradul datoriilor; subapreciază însă, inde- 
pendent de drepturile personale pe care şi le-a acordat împotriva 
puterilor politice, cel puţin puterea personală pe care o deținea efec- 
tiv în raport cu acestea. „Dacă cei puternici în lume - îi scrie lui 
Spener la acea vreme - se află într-o stare de beţie, fie aceasta o 
adiere a zeilor sau a unei muze, atunci un pigmeu, căruia îi este 
dragă pielea sa, ar trebui sfătuit să nu se amestece în ceartă, chiar 
dacă aceasta s-ar întâmpla prin cele mai blânde şi mai respectuoase 


46 [Verificat după Schubert, Immanuel Kant’s Biographie, p. 138; vezi şi Karl 
Vorländer, Immanuel Kants Leben, p. 186]. 

vorbe; mai ales pentru că de aceştia nici nu va fi auzit, iar de către 
alţii, care sunt colportori, ar fi rastălmăcit. - De astăzi în patru 
săptămâni intru în cel de-al 70-lea an de viață. Ce influență deo- 
sebită asupra unor oameni de spirit aş mai putea spera să am la 
această vârstă? Şi asupra mulțimii generale? Aceasta ar fi muncă 
zadarnică, înrudită de-a dreptul cu paguba aceluiaşi. În acest rest al 
unei jumătăţi de viață este de recomandat celor bătrâni să ia în 
considerare atât acel non defensoribus istis tempus eget, cât şi mă- 
sura puterilor, ceea ce nu mai lasă în urmă-i aproape nimic, în afară 
de dorința de linişte şi pace.” Tonul ironic al acestor afirmaţii este 
evident; însă, pe de altă parte, ele arată chiar întreaga sfială firească 
a eruditului şi gânditorului solitar, care simțea în permanență o 
teamă față de orice intervenție în „certurile lumii”. Nu teama de a-şi 
pierde postul a constituit aici elementul decisiv pentru Kant; el luase 
deja în calcul posibilitatea retragerii sale, fără ca prin aceasta ati- 
tudinea sa să fi fost influențată. Orice fals respect faţă de rang şi 
aristocrație ca atare se afla departe de el. Toate relatările despre 
relaţiile lui personale cu regele Friedrich Wilhelm II, pe care, ca rec- 
tor al Universităţii, a trebuit să-l salute la ceremoniile de încoronare 
în Königsberg, trădează degajarea şi sinceritatea naturală pe care 
le-a dovedit în această privință. Despre rolul pe care unul singur a 
putut să-l joace într-un stat absolutist, Kant a gândit însă destul 
de modest. Il retinea aici acel scepticism ce l-a făcut să renunţe de 
timpuriu la orice activitate practică reformatoare. În ceea ce privea 
teoria moralității, a religiei şi a dreptului statal, credea că a condus-o 
până în punctul din care aceasta, într-un progres treptat, şi-a putut 
câştiga influența crescândă asupra praxis-ului; dar nu se simţea 
chemat să dea o mână de ajutor în acest sens. Fără îndoială că în 
această privință s-a gândit prea puţin la influența pe care perso- 
nalitatea sa putea să o aibă, deoarece nu putea în niciun caz să esti- 
meze ceea ce filosofia sa semnifica deja ca putere ideală în întreaga 
viaţă a naţiunii. În aceasta rezidă poate adevărata lipsă şi eroare 
în atitudinea lui Kant faţă de ordonanța guvernului prusac. Însă, 


#7 Scrisoare către Karl Spener, din 22 martie 1793, in Werke, vol. X, p. 197 şi urm; 
vezi p. 198 [X, 402 şi urm.). 

pentru a o evita, ar fi trebuit să se simtă situat deasupra conjunctu- 
rilor istorice într-o cu totul altă măsură decât a fost la el cazul - ar fi 
trebuit să-şi atribuie o forță a influenței nemijlocite, una pe care 
niciodată nu şi-a acordat-o. 

În cadrul speculatiei filosofice, gândirea lui Kant rămâne 
însă orientată, la fel ca înainte, spre probleme politice fundamentale 
care îşi găsesc acum o nouă extensie şi aprofundare. De la consti- 
tutia statului, aria de probleme cuprinde şi ideea Ligii Naţiunilor pe 
care Kant încearcă să o întemeieze în scrierea sa Spre pacea eternă 
(1795) şi ale cărei condiții preliminare empiric-istorice indispen- 
sabile încearcă să le stabilească. În sens metodic, însă, toate şirurile 
conceptuale legate de această problemă trebuiau să conducă din nou 
la o bază unitară care nu avusese parte până acum de nicio abordare 
independentă în cadrul sistemului critic. Concepţia kantiană despre 
stat se bazează pe concepţia sa despre libertate - însă ideea de liber- 
tate nu este suficientă doar pentru sine, pentru a constitui conceptul 
concret al statului. Dacă statul, conform sarcinii sale ideale, face 
trimitere la sfera libertăţii, atunci el aparține mai mult, conform 
existenței sale factuale şi realizării sale istorice, sferei constrângerii. 
Cu aceasta, el este plasat într-o opoziție a cărei intermediere pro- 
gresivă este chiar una dintre determinatiile sale esenţiale. Ideea unei 
istorii universale în intenție cosmopolită făcuse deja trimitere la 
acest raport; îi lipsea însă un moment important, prin care conflic- 
tul dintre constrângere şi libertate să fie adus la cea mai tranşantă 
şi mai exactă expresie. În conceptul de constrângere se află condiția 
preliminară necesară pentru conceptul de drept. Fiindcă tocmai 
acesta face distincţia, crede Kant, între datoria morală şi datoria de 
drept, anume că prima nu pune sub semnul întrebării doar acțiunea 
însăşi, ci simultan şi mai ales „maxima” şi impulsul ei subiectiv, în 
timp ce datoria de drept face abstracție de abordări de acest fel, 
pentru a aprecia doar acțiunea ca atare în existența şi realizarea sa 
obiectivă. Concordanta sau neconcordanta unei acțiuni cu legile, 
fără a lua în considerare impulsurile acesteia, este ceea ce constituie 
legalitatea ei, în timp ce moralitatea ei este asigurată doar atunci 
când este stabilit în acelaşi timp faptul că a provenit din ideea de 
datorie ca unică cauză a sa. Cea din urmă concordanţă, întrucât 

vizează ceva pur interior, este exclusiv pretinsă; prima poate deveni 
în acelaşi timp cea obținută prin constrângere. Capacitatea exte- 
rioară de a constrânge la o acțiune este impusă de aceea prin con- 
ceptul de drept. „Dreptul strict” - în cazul căruia se face abstracţie 
de orice coactiune a conceptelor morale — poate şi trebuie „să fie re- 
prezentat ca posibilitatea constrângerii universale reciproce cu li- 
bertatea fiecăruia, după legi universale”. „După cum dreptul în 
genere are ca obiect numai ceea ce este exterior în acţiuni, tot aşa 
dreptul strict, anume cel căruia nu-i este inclus niciun element etic, 
nu revendică decât principii exterioare de determinare a bunului- 
plac; căci astfel el este pur şi neamestecat cu nicio prescripţie a 
virtuţii. Doar un drept care este cu totul exterior poate fi deci numit 
strict (restrâns). Acesta se întemeiază, ce-i drept, pe conştiinţa obli- 
gatiei fiecăruia conform legii; dar, în ceea ce priveşte determinarea 
bunului-plac, atunci când pretinde să fie pur, el nu are voie şi nici 
nu poate să se raporteze la această conştiinţă ca la un imbold, ci se 
întemeiază, de aceea, pe principiul posibilității unei constrângeri 
exterioare care poate coexista cu libertatea fiecăruia conform legilor 
universale. [...] dreptul şi împuternicirea de a constrânge reprezintă 
deci unul şi acelaşi lucru. Legea unei constrângeri necesare, reci- 
proce, concordante cu libertatea fiecăruia, sub principiul libertăţii 
universale, este oarecum construcția acelui concept, adică prezen- 
tarea acestuia într-o intuiție pură a priori, după analogia posibili- 
tätii mişcărilor libere a corpurilor sub legile egalității acțiunii şi 
reacţiunii. Aşa cum noi, în matematica pură, nu deducem direct de la 
concepte proprietăţile obiectului lor, ci le putem descoperi doar prin 
construcția conceptului, tot aşa, cel care face posibilă prezentarea 
acelui concept nu este atât conceptul de drept, cât mai mult, constrân- 
gerea, adusă sub legi universale, concordantä reciprocă şi aceeaşi. ”*8 

Prin Metaphysischen Anfangsgründen der Rechtslehre, ce 
apare la începutul lui 1797, Kant încearcă să ofere această expunere. 
Aceasta este ultima lucrare care încă mai aparține cercului marilor 
scrieri sistematice, propunând un principiu universal pentru un 
anumit domeniu obiectiv-spiritual al culturii, pornind de la care 


48 Metaphysik der Sitten, Rechtslehre, p. 33 şi urm. [VI, 232 si urm.]; vezi p. 19. 

trebuie să fie făcută inteligibilă specificitatea şi necesitatea struc- 
turii sale. Pentru Metaphysischen Anfangsgriinde der Tugendlehre, 
care urmează în cursul aceluiaşi an, lucrurile stau altfel. Deoarece 
principiul eticii se află aici ca unul deja întemeiat. Mai este necesară 
acum doar urmărirea sa într-o serie de aplicări, expunerea lui Kant 
se pierde însă de mai multe ori într-o schematică anevoioasă şi într-o 
cazuistică spinoasă. Până şi dezvoltarea dreptului privat, în prima 
parte a Metaphysischen Anfangsgründe der Rechtslehre, nu este 
scutitä — prin clasificarea drepturilor in personale, materiale si 
material-personale — de această înclinație predilectä spre schema- 
tizare căreia îi sunt ordonate şi subordonate întrebările concrete; 
mai ales construcția kantiană a căsătoriei ca un drept material- 
personal este semnificativă în această privință. Abordarea se ridică 
din nou la o perspectivă mai amplă doar în măsura în care se 
adresează problemelor dreptului public: dreptului statal şi dreptului 
poporului. Ceea ce Kant expusese anterior în mod izolat în scurtele 
sale tratate îşi primeşte acum întemeierea şi deductia pornind de la 
o idee unitară fundamentală. Problemele suveranităţii stăpânului şi 
a originii acesteia în suveranitatea poporului, diviziunea puterilor 
care rezultă de aici şi delimitarea drepturilor lor vor fi dezbătute 
într-o manieră sistematică şi, în acelaşi timp, printr-o raportare 
latentă la detaliul empiric-istoric. Metodica pe care Kant se sprijină 
în acest scop nu pare la prima vedere a diferi în niciun punct de 
modul de abordare a dreptului natural care domină filosofia drep- 
tului în epoca luminilor si a revoluțiilor. Teoria contractului 
social — mai ales în forma pe care o primise prin Rousseau - este 
presupusă aici ca fiind valabilă. Însă, încă o dată se conturează acea 
trăsătură, vizibilă deja în tratatul împotriva lui Garve, privind ra- 
portul dintre teorie şi praxis şi care îi împrumută întregii viziuni a 
lui Kant, în cadrul evoluţiei concepţiei despre dreptul natural, 
pecetea sa specială. Contractul social este ridicat în mod pur şi 
complet din sfera empiricului şi al, chipurile, istoricului, în sfera 
„ideii”. „Actul prin care un popor se constituie într-un stat, de fapt 
însă doar ideea acestuia, singurul prin care legalitatea acestuia 

poate fi gândită, este contractul originar conform căruia toți (omnes 
et singuli) renunţă la libertatea lor exterioară în popor, pentru ca ei, 
drept componente ale unei esențe comune, adică ale poporului 
considerat stat (universi), să o reia imediat, fără să se poată spune: 
statul, omul şi-au jertfit o parte a libertății lor înnăscute unui scop, 
ci omul a părăsit definitiv libertatea sălbatică, situată în afara legii, 
pentru a-şi regăsi libertatea într-o dependenţă legitimă, adică într-o 
stare legală, deoarece această dependenţă provine din vointele lor 
proprii legislatoare”.** Astfel, „inteligibilul” ideii de libertate garan- 
tează pentru Kant „inteligibilul” conceptului de drept şi de stat şi îl 
apără de confuzia cu un factic pur întemeiat exclusiv în raporturile 
de putere şi stăpânire existente efectiv.5 Comunitatea statului in 
care oricine este preluat şi căreia trebuie să i se dedea fără rezerve 
închide totuşi în sine, prin propria sa natură ideală, condiții ideale 
care se lasă sintetizate în teza că ceea ce întregul popor nu poate 
decide asupra lui însuşi n-are voie niciun legiuitor să decidă asupra 
lui.°! Acest spirit universal al contractului originar prezintă linia 
directoare şi norma pentru toate tipurile şi formele speciale de gu- 
vernare, care „treptat şi continuu trebuie schimbate astfel încât ele 
să coincidă, conform acţiunii lor, cu singura constituţie legitimă, 
respectiv a unei republici pure şi acele forme vechi empirice (statu- 
tare) care serveau doar supunerii poporului să se dizolve în cea 
originară (raţională), care doar ea face din libertate principiul şi con- 
ditia oricărei constrângeri care este necesară pentru o constituţie legi- 
timă în sensul propriu-zis al statului şi care va fi, în sfârşit, realizată, 
conform literei.” 

Dacă aici este vorba despre cele mai generale probleme ale 
filosofiei dreptului şi statului, atunci Kant, în scrierea sa următoare, 
revine la experienţele personale avute, în acțiunile sale literare şi 


® Op. cit., p. 122 [VI, 315 şi urm.). 

50 Pentru o imagine de ansamblu, vezi mai sus, capitolul V. 

51 Metaphysik der Sitten, Rechtslehre, p. 135. Pentru teoria kantiană a dreptului, vezi 
mai bine Erich Cassirer, Natur- und Völkerrecht im Lichte der Geschichte und der 
systematischen Philosophie, Berlin 1919. 

52 Metaphysik der Sitten, Rechtslehre, p. 148 [VI, 340 şi urm.]. 

filosofice, cu puterile statale existente. Desigur, în exterior, această 
relaţie - în afară de prefața scrierii — abia dacă s-a manifestat; ea 
constituie însă în mod distinct motivul din care s-a născut ideea ei 
de bază şi pe baza căruia se explică întreaga sa structură. Încă o 
dată, sistemul ştiinţelor şi ordinea componentelor principale este 
ceea ce Kant încearcă să stabilească aici. Însă, în loc să cerceteze 
ştiinţele în conţinutul lor şi în premisele lor obiective, el le concepe 
acum doar sub aspectul raportului pe care-l au cu statul şi cu 
guvernarea. Ceea ce se pune aici sub semnul întrebării şi pentru 
care se va pretinde un principiu stabil nu este atât existența lor 
logică, cât mai mult utilizarea lor conform specialitätii. Cearta şti- 
intelor, datorată acestei cotituri a abordării, devine o ceartă a fa- 
cultätilor. Căci statul trebuie cel puţin să ia la cunoştinţă despre 
ştiinţe, de parcă ele, în raport cu el, constituie anumite legături cu 
delimitări fixe reciproce, corporații independente care se bazează pe 
dreptul istoric. Doar în această formă exterioară a lor el le re- 
cunoaşte drept componente ale organizării sale, pentru care el preia 
atât un drept de control, cât şi o datorie de protecţie. Astfel, sub 
acest punct de vedere, întreaga ştiinţă este desigur apreciată doar 
conform poziției pe care o ocupă în ierarhia politică; astfel, 
cercetătorul are voie să conteze aici doar pe auz în măsura în care el 
poate să se legitimeze în acelaşi timp ca delegat şi funcționar al 
statului. În realitate, această problematică este păstrată de Kant în 
Streit der Fakultäten. Însă, în pofida exactitätii aride cu care o 
abordează, se simte clar umorul care aminteşte încă o dată de stilul 
operelor de tinerețe ale lui Kant. Şi, precum acolo, şi aici umorul 
este doar expresia şi reflexul unei autoeliberări filosofice interioare. 
Această autoeliberare, proprie lui Kant, consta în faptul că încerca 
să transforme conflictul personal cu puterea statului, conflict pe 
care tocmai îl trăise, într-un conflict metodic, încercând să-l apla- 
neze ca atare. În măsura în care, cu îngustime voită a sferei concep- 
tuale, ia poziția practicianului politic, el caută, chiar de pe această 
poziție, să demonstreze dreptul şi libertatea inatacabilă a teoriei 
filosofice şi a ştiinţei. Prin atitudinea şi intenţia politicianului, strä- 
bate aici adevărata viziune şi mentalitate a gânditorului critic: iar 

această dublură este cea care dă Cerţii facultăților acel amestec de 
ironie veselă superioară şi seriozitate în privința subiectului. 

Tonul ironic se simte deja în prima delimitare prin care 
Kant, continuând tradiţia, distinge facultatea de teologie, de drept şi 
de medicină ca facultăți „superioare”, în raport cu facultățile filo- 
sofice „inferioare”. Originea acestei distincţii tradiționale este, după 
cum observă el, cu uşurinţă de cunoscut: ea provine de la guvern, 
pentru care niciodată nu este vorba despre ştiinţă ca atare, ci doar 
despre acțiunile pe care le aşteaptă de la el poporul. Din această 
cauză el chiar a sancționat anumiţi profesori care s-au obligat la o 
influență folositoare, care însă nu au binevoit să prezinte anumite 
teorii. „[...] el nu îi învaţă pe alţii, ci le porunceste celor care îi învaţă 
pe alții (în privința adevărului celor spuse, fiecare să tragă conclu- 
ziile), deoarece s-au înțeles cu guvernarea în acest sens printr-un 
contract, la preluarea funcției lor. - O guvernare care s-ar ocupa şi 
de învățături, aşadar si de extinderea ştiinţelor, care ar vrea prin 
urmare să joace în cea mai înaltă ipostază rolul savantului, nu ar 
face altceva decât să piardă prin această pedanterie respectul ce i 
s-ar cuveni, şi este sub demnitatea ei să se facă una cu poporul (la 
nivelul de învățătură al acestuia), care nu înțelege nicio glumă şi 
care nu dă doi bani pe aceia care se ocupă cu ştiinţele.” În acest 
sens, pe baza mandatului său, guvernul obligă ştiinţele particulare 
la anumite statute, căci pentru el „adevărul” nu poate exista altfel 
decât în forma statutelor de acest fel. Teologului îi va fi prescrisä 
Biblia drept regulă şi linie directoare, juristului, dreptul încetățenit 
al zonei respective, medicului, regulamentul sanitar. Respectarea 
punctuală a acestor reguli le asigură teologiei, jurisprudenţei şi me- 
dicinei poziția în viața publică şi le ridică astfel la demnitatea de 
facultăți „superioare”. Doar un singur lucru: ştiinţa însăşi, de dragul 
cunoaşterii pure, rămâne liberă în privința acestor reglementări şi 
diviziuni, deoarece de la ea nu se aşteaptă o realizare esențială 
pentru scopuri nemijlocit practice. Dacă vrem totuşi să-i acordăm 
şi ei un loc, ea trebuie să se mulțumească atunci, în mod just, cu 


5 Streit der Fakultăten, p. 329 (VII, 19). 

rangul unei „facultăţi inferioare”. În ea, raţiunea rămâne indepen- 
dentă de dispoziţiile guvernului, însă tocmai de aceea rămâne şi 
ineficientă şi trebuie să se resemneze cu a nu avea influență în 
evoluţia lucrurilor. Dreptul ei inalienabil îi indică cu aceasta ultimul 
loc într-o apreciere convenţională. Facultatea filosofică se află ca 
atare în afara cercului ordonării şi supunerii: şi în natura omului 
rezidă faptul „că [...] cel care poate da ordine, dacă este asemeni unui 
supus umilit al altuia, se consideră totuşi mai nobil decât un altul, care, 
chiar dacă este liber, nu are pe nimeni căruia să-i dea ordine.”5 

Din această cauză rezultă acum o „opoziție legitimă” între 
facultăţi: o opoziţie întemeiată în însăşi esența ei şi care nu poate fi 
de aceea creată printr-o oarecare comparație, extrasă din lume, ci 
trebuie să continue să existe şi să fie susținută până la capăt. „Fa- 
cultätile superioare”, ca părți componente ale ierarhiei de stat, 
rămân mereu tot atât de mult să domine prin dorință la fel cum prin 
dorință sunt determinate să cunoască, în timp ce facultatea 
filosofică, dacă vrea să rămână fidelă sarcinii sale, trebuie să-şi pri- 
mească toate indicaţiile doar de la acestea din urmă. De aici poziția 
sa firească, cea a opoziţiei: totuşi, o opoziție aşa cum este ea nece- 
sară şi indispensabilă pentru succesul şi progresul pozitiv al întregului 
însuşi. Facultatea filosofică este reprezentanta eternei opoziții a 
„rationalului” față de ceea ce este doar „statutar”, a raţiunii stiin- 
tifice față de putere şi tradiție. În această funcție fundamentală a sa, 
ea nu are voie să fie împiedicată şi limitată de către stat, dacă acesta 
îşi înțelege corect propriile foloase şi propria determinare. Statul are 
voie să pretindă de la ea doar un singur lucru, anume ca ea să nu 
intervină direct în treburile sale administrative. Educarea şi for- 
marea oamenilor de afaceri de care el are nevoie pentru scopurile 
sale rămâne în seama facultăţilor superioare, care, pentru aceasta, 
se află sub supravegherea lui legitimă supremă. Însă, desigur, şi invers, 
se poate aştepta şi de la facultăţile superioare ca ele să nu depă- 
şească limitele ce le sunt trasate. Dacă teologul biblic invocă pentru 
o teză oarecare rațiunea, „atunci el sare (ca şi fratele lui Romulus) 


5 Op. cit., p. 330 (VII, 20]. 

peste zidul credinței mântuitoare şi cade în câmpul deschis, liber al 
propriei judecări şi filosofii, unde, scăpând de guvernarea spirituală, 
este expus tuturor pericolelor anarhiei.”® În mod similar, juristul 
trebuie să aplice, ca funcționar judecătoresc, ordonantele legale 
existente şi ar fi absurd dacă el, în loc de acestea, ar vrea să reven- 
dice sau să facă dovada că ele sunt conform rațiunii. Doar facultatea 
filosofică, ca adeptă a teoriei pure, nu poate niciodată să aprecieze 
această dovadă ca fiind suspendabilă. Căci se poate chiar întâmpla 
să urmăm doar din supunere o învăţătură practică; „ea însă, întrucât 
e o impunere [...] să fie acceptată ca adevărată, nu este doar obiec- 
tivă (ca o judecată care nu ar trebui să fie), ci şi subiectivă (ca una pe 
care niciun om nu o poate emite).”5 Conform acestui lucru, când 
sunt puse în discuție adevărul şi falsitatea, şi nu foloasele şi pagu- 
bele, nu poate exista un alt principiu suprem decât rațiunea: a-i 
limita autonomia într-un fel oarecare n-ar însemna decât anularea 
esenței conceptului de adevăr. 

Lucrarea despre religie a lui Kant a prezentat deja complet 
consecințele ce pot rezulta de aici pentru cearta dintre religia rațiunii 
şi credința bisericească, dintre filosofia pură a religiei şi ortodoxia 
biblică. Ceea ce prezintă în acest sens „cearta facultăților” este doar 
completarea şi confirmarea expunerilor anterioare în care este peste 
tot prezentă amintirea fazelor războiului personal pe care Kant 
trebuia să-l poarte. Abordarea ia o nouă turnură în măsura în care — 
în forma disputei între facultatea de drept şi cea de filosofie - începe 
să se ocupe de întrebarea asupra raportului dintre bazele natural- 
legitime şi cele pozitiv-legitime ale constituţiei statului. Este oare 
orice drept doar expresia raporturilor reale de putere? Constituie 
acestea fundamentul său propriu-zis? Sau colaborează în el un factor 
ideal, care, încet şi continuu, devine valabil şi ca factor politic efi- 
cient? Răspunsul la aceste întrebări nu conține în sine, conform lui 
Kant, nimic mai puţin decât judecata asupra faptului dacă istoria 
şi specia umană, în ascensiunea şi în progresul continuu, au ajuns la 
ceva mai bun sau dacă ambele, cu puţine oscilații, se menţin la un 


55 Op. cit., p. 334 (VII, 24]. 
56 Op. cit., p. 337 [VII, 27]. 

singur nivel de desăvârşire, sau, în ansamblu, sunt expuse căderii şi 
regresului. Dacă încercăm, din punct de vedere al fericirii, să ob- 
ținem un răspuns la aceste întrebări, atunci acesta nu poate fi altfel 
decât negativ: pesimismul lui Rousseau în raport cu cultura are aici 
dreptate. Eudemonismul, cu speranţele sale sangvinice, pare că nu 
se menţine, iar în favoarea unei istorii profetice a omenirii, cu 
privire la progresul în direcţia binelui, pare că promite puțin.” Însă, 
aici, intervine imediat reflectia metodică, conform căreia pe o cale pur 
empirică, problema nu poate fi solutionatä. Căci paradoxală este 
însăşi întrebarea asupra progresului moral al omenirii: aici este totuşi 
vorba despre încercarea de a prevedea ceva care, conform esenței 
sale, nu poate fi prevăzut şi nu trebuie să fie prevăzut. Destinul nea- 
mului omenesc nu este un Fatum dictat printr-o oarecare „natură” 
oarbă sau „predestinare”, ci este opera autodeterminării sale libere. 
Cum putem urma însă şi face vizibil cursul pe care o ia această 
determinatie inteligibilă în succesiunea empiric-cauzală a evenimen- 
telor, în succesiunea fenomenelor? O relaţie de acest fel este posibilă 
doar prin faptul că lumea fenomenală, adică progresul evenimen- 
telor istorice ale lumii, conţine în sine cel puţin o întâmplare sim- 
bolică, a cărei tălmăcire ne conduce de la sine şi în mod necesar 
la imperiul libertăţii. Există un astfel de semn al istoriei de care se 
poate lega speranța că neamul omenesc, ca întreg, este conceput în 
progres continuu? Kant răspunde la această întrebare făcând tri- 
mitere la Revoluţia franceză, care nu trebuie înțeleasă aici după 
beneficiile sale empirice, ci doar după sensul ei ideal şi conform 
tendinței sale. „Această întâmplare nu constă de exemplu în fapte 
sau crime importante, săvârşite de oameni, prin care ceea ce a fost 
mare a fost făcut mic printre oameni sau ceea ce a fost mic a fost făcut 
mare şi, la fel ca prin magie, vechile clădiri strălucitoare ale statului 
dispar, în locul lor venind altele ca din adâncurile Pământului. Nu, 
nimic de genul acesta. Doar modul de gândire a spectatorului este 
cel care, în acest joc, trădează public mari metamorfoze şi care dă pe 
față o atât de generală şi totuşi atât de dezinteresată participare a 
jucătorilor [...], însă (din cauza generalitätii) demonstrează totuşi 


5 Op. cit., p. 394. 

un caracter al neamului omenesc în întregime şi în acelaşi timp (din 
cauza dezinteresului) un caracter moral al acestuia cel puţin în si- 
tuatia pe care nu doar că o speră progresul spre mai bine, ci însuşi 
este deja un asemenea, atâta cât capacitatea acestuia este deocam- 
dată suficientă. Revoluţia unui popor plin de spirit pe care am vă- 
zut-o derulându-se în zilele noastre poate reuşi sau eşua; ea poate fi 
umplută cu mizerie sau fapte de oroare astfel încât un om care 
gândeşte bine, dacă ar putea spera să le facă pentru a doua oară în 
mod fericit, niciodată nu s-ar decide să facă totuşi experimentul cu 
asemenea costuri — eu spun că această revoluție găseşte în spiritele 
oricăror spectatori (care nu au fost şi ei părtaşi la acest joc) o parti- 
cipare, conform dorinţei care se învecinează cu entuziasmul şi a cărei 
exprimare era legată de pericol, deci nu putea să aibă nicio altă cauză 
decât o dispoziție morală în neamul omenesc.” Pe certitudinea acestei 
dispoziţii se întemeiază speranța evoluţiei unei constituţii natural- 
legitime în raportarea singularului la stat şi în cea a statelor singu- 
lare, unul față de altul. Un fenomen cum a fost cel al Revoluţiei 
franceze nu se mai uită, deoarece a descoperit o tendință spre mai 
bine în natura umană, fenomen pe care niciun politician nu lar fi 
inventat din mersul de până acum al lucrurilor şi care doar el unifică 
natura şi libertatea în neamul omenesc, după principii interne legi- 
time. Se arată acum că idealul statului, aşa cum marii teoreticieni 
sociali l-au imaginat drept idealul unei constituţii concordante 
cu drepturile naturale ale oamenilor, nu este o himeră, ci norma pentru 
orice constituţie civilă în genere. lar cu această viziune, şi „pacea 
eternă” încetează a mai fi doar un vis: deoarece întemeierea unei 
constituții strict democratice şi republicane, conform spiritului, în 
interior, oferă şi exteriorului — după cum făcuse deja scrierea Despre 
pacea eternă — garanţia pentru faptul că intenţia spre supunere nele- 
gitimă a unui popor prin altele cât şi mijloacele pentru realizarea 
acestei intenţii devin tot mai mult slăbite astfel încât apropierea de 
starea „cosmopolită” se realizează treptat şi în istoria popoarelor.5? 


58 Op. cit., p. 397 şi urm. (VII, 85). 
5 Vezi Immanuel Kant, „Zum ewigen Frieden. Ein philosophischer Entwurf”, în 
Werke, vol. VI, pp. 425-474. 

Activitatea filosofică a lui Kant se încheie cu acest scop al 
istoriei umanității în care ideea de libertate trebuie să-şi găsească 
concretizarea empiric-politică. Ideea de libertate constituie finalul 
filosofiei sale, după cum constituise şi începutul şi mijlocul acesteia. 
Căci ceea ce se mai leagă încă în activitatea scriitoricească a lui 
Kant de aceste dezbateri este doar o rară spicuire literară care nu 
mai adaugă conținutului propriu-zis al sistemului filosofic nicio 
trăsătură în plus. Deja ultima secțiune a lucrării, care pune în 
discuţie cearta facultăţii de filosofie cu cea de medicină, este doar 
anexată. În realitate, în acest tratat „despre puterea spiritului de a 
fi stăpân, prin hotărâre, asupra sentimentelor sale maladive”“ este 
vorba doar despre un număr de prescrieri dietetice pe care Kant le 
experimentase personal şi într-o metodică introspectie. Nici Antro- 
pologia din anul 1798 nu poate fi alăturată în niciun fel operelor 
sistematice, conform structurii şi conținutului: ea sintetizează doar 
„din perspectivă pragmatică” bogatul material pentru istoria omului 
şi a antropologiei, pe care Kant l-a adunat în timpul întregii sale 
vieți din observaţii proprii şi din surse străine si pe care l-a îmbo- 
gätit mereu prin notițele pentru prelegerile sale. Dimpotrivă, opera 
căreia Kant i-a acordat în acest din urmă timp o participare internă 
şi pe care o vedea direct apartenentă activităţii sale sistematice n-a 
mai ajuns la maturitate, oricât de mult s-a străduit el până în 
ultimii ani de viaţă şi până la stingerea totală a forțelor sale fizice si 
spirituale. Cu un efort de voință mereu înnoit el s-a dedicat acestei 
opere despre Ubergang von den metaphysischen Anfangsgriinden 
der Naturwissenschaft zur Physik, care trebuie să conducă mai 
departe la o perspectivă completă a aşa-numitului System der reinen 
Philosophie in ihrem Zusammenhang. Biografii săi dovedesc, con- 
cordant, cu câtă dragoste s-a dedicat acestei scrieri despre care obişnuia 
să vorbească „cu o adevărată insufletire” şi pe care o declara frec- 
vent ca „cea mai importantă operă a sa”! Adesea credea că se află 


6 Streit der Fakultäten, p. 411 (VII, 97). 

6! Vezi Jachmann, Immanuel Kant in Briefen an einen Freund (Scrisoarea a 3-a), 
p. 17 şi urm; Ehregott Andreas Christoph Wasianski, Immanuel Kant in seinen letzten 
Lebensjahren. Ein Beitrag zur Kenntnis seines Charakter und seines häuslichen 
Lebens aus dem täglichen Umgange mit ihm (Über Immanuel Kant, vol. III), 
Königsberg, 1804, p. 195. 

aproape de finalizarea acestei „chef d’euvre”, credea că mai necesită 
doar o scurtă redactare în scris pentru ca acest „întreg care desăvâr- 
şeşte sistemul” să poată fi imediat editat“? Să fi fost doar o auto- 
amăgire firească a bătrânului? S-a presupus acest lucru când a fost 
examinată forma manuscrisului. Aici se reiterează aceleaşi teze 
şi turnuri, într-un amestec pestrit se succed lucruri importante şi se- 
cundare; nicăieri nu se întâlneşte o dipozitie sistematică, o structură 
riguroasă şi un progres al ideii. Şi totuşi se arată, pe măsură ce 
citim, că adevărata lipsă nu vizează atât ideea însăşi, cât mai mult 
expunerea ei. Este ca şi cum forța creatoare a gândirii a rezistat mai 
mult decât forțele subordonate ale ordonării şi clasificării. Memoria 
îl lasă; la sfârşitul unei propoziții nu-şi mai aminteşte începutul 
acesteia, perioadele stilistice i se încurcă. Şi, cu toate astea, din mij- 
locul acestui haos al ideilor, ele iluminează cu o forță şi profunzime 
uimitoare - idei menite de fapt să facă încă o dată vizibil întregul 
sistemului până în ultimele sale motive. Mai ales în legătură cu 
semnificația metodică a opoziţiei dintre „lucru în sine” şi „fenomen” 
se găsesc aici explicaţii pe care, în operele anterioare, în zadar le-am 
căuta în aceeaşi determinare şi exactitate. Desigur, se pare că încer- 
carea de valorificare a conținutului ideatic al operei de bătrânețe, 
având în vedere scrisul lui Kant, va rămâne mereu zadarnică - şi 
aşa, pe cât de mult ne adâncim în probele operei publicate până 
acum, se naşte doar îndoiala dureroasă că însuşi Kant n-a mai fost 
autorizat să ridice această comoară. 

Încă în 1795, Wilhelm von Humboldt, după informaţiile 
primite de la Memel, poate să-i relateze lui Schiller că Immanuel 
Kant ar mai avea în minte o mulțime de idei neprelucrate, pe care se 
gândeşte să le elaboreze într-o anumită ordine: pentru care, desigur, ia 
în calcul viața ce i-a mai rămas mai mult după mulțimea rezervelor 


62 Vezi Hasse, Letzte Äußerungen Kants, p. 21şi urm. [Buchenau, Lahmann, Der alte 
Kant, p. 24, notă]. 

6 Părţi ale manuscrisului au fost publicate de Rudolf Reicke sub titlul „Ein unge- 
drucktes Werk Kants aus seinen letzten Lebensjahren”, in Altpreussische Monats- 
schrift 19 (1882), pp. 66-127, 255-308, 425-479 si 569-629; 20 (1883), pp. 59-122, 342-373, 
415-450 si 513-566; 21 (1884), pp. 81-159, 309-387, 389-420 si 533-620. Pentru 
conţinutul întregii opere, vezi mai ales prezentarea lui Erich Adickes, Kants Opus 
posthumum, Berlin, 1920. 

decât după probabilitatea obisnuitä.‘* În „anunţarea finalizării apro- 
piate a unui tratat despre pacea eternă în filosofie”, pe care Kant îl 
publică în 1797, Schiller găseşte încă o trăsătură juvenilă ce ar 
putea fi numită - după cum adaugă într-o scrisoare către Goethe — 
aproape estetică, dacă nu ne-ar pune în încurcătură prin forma 
îngrozitoare ce se apropie de un stil filosofic administrativ. Din 
informații personale, tânărul conte de Purgstall relatează despre 
impresia profundă pe care a avut-o în aprilie 1795 de pe urma 
prelegerilor lui Kant şi de pe urma luminozitätii şi claritätii care 
s-au răspândit asupra întregii sale gândiri; iar colegul lui Kant, 
Poerschke, adevereşte într-o scrisoare din 1798 către Fichte că spi- 
ritul lui Kant încă nu s-a stins deşi nu mai are capacitatea de gândire 
continuä.‘® Până şi în viața personală şi în administrarea afacerilor 
sale, Kant a demonstrat de multe ori în această perioadă că vechea 
sa forță volitivă şi de acțiune nu l-au părăsit. Desigur, începând cu 
vara lui 1796, el renunţă la prelegerile sale. În 23 iulie 1796 se pare 
că urcă pentru ultima dată la catedră.” El refuză şi conducerea 
rectoratului, când îi este oferită încă o dată în 1796, atrăgând 
atenția asupra vârstei sale şi a slăbiciunii sale fizice.S Totuşi, la doi 
ani după aceea, când s-a încercat limitarea atribuţiilor sale în cadrul 
senatului universității şi înlocuirea sa cu un „adjunct” care să con- 
ducă pentru el, s-a revoltat împotriva unor astfel de pretenții 
exagerate prin cele mai tranşante cuvinte şi printr-o argumentare 


& Wilhelm von Humboldt, scrisoare către Friedrich Schiller din 5 octombrie 1795, în: 
Briefwechsel zwischen Schiller und Wilhelm von Humboldt, cu adnotări de Albert 
Leitzmann, ediția a treia, Stuttgart 1900, pp. 153-156. 

65 Friedrich Schiller, scrisoare către Johann Wolfgang von Goethe din 22 septembrie 
1797, în: Briefe, vol. V, p. 263 şi urm. 

6 Karl Ludwig Poerschke, scrisoare către Johann Gottfried Fichte din 2 iulie 1798, 
în: Fichte, Leben und litterarischer Briefwechsel, vol. II, pp. 368-371. 

# În legäturä cu aceastä problemä, vezi materialul oferit atät de Arnoldt, „Beiträge 
zu dem Material der Geschichte von Kants Leben und Schriftstellertätigkeit”, cât şi 
de Arthur Warda, „Ergänzungen zu E. Fromms zweitem und drittem Beitrage zur 
Lebensgeschichte Kants”, (partea intäi), in: Altpreussische Monatsschrift 38 (1901), 
pp. 75-95. 

68 Scrisoare către rector din 26 februarie 1796, în: Imm. Kant, Gesammelte Schriften 
(Ed. Acad.), vol. XII, p. 461 şi urm. 

convingătoare.$* Desigur, sentimentul dureros de a vedea „o inche- 
iere deplină a socotelilor mele în lucruri care privesc întregul filoso- 
fiei” şi a nu mai putea atinge acest scop nu l-a mai părăsit începând 
de atunci înainte. El însuşi, într-o scrisoare către Garve, a numit 
acest sentiment „o durere tantalică”. În ciuda inclinatiei interioare 
ce îl conducea puternic în repetate rânduri la tema principală a aces- 
tei perioade, la problema „trecerii de la metafizică la fizică”, respinge 
acum întrebări asupra lucrărilor sale filosofice cu o convingere clară 
şi hotărâre. „Ah, ce poate însemna asta. Sarcinas colligere! Asupra 
acestui lucru, abia dacă mai pot să mă gândesc acum!” - astfel 
se adresa el adesea prietenilor, după cum aflăm din relatarea lui 
Borowski.” 

Este o coincidență literară ciudată faptul că nu suntem 
informați despre nicio secțiune a vieții lui Kant atât de exact cum 
suntem informați despre aceasta din urmă. În relatările prietenilor 
şi protectorilor săi fideli, ale pastorului Wasianski, impresionante 
tocmai prin simplitatea şi obiectivitatea lor, putem urmări de la an 
la an, aproape de la săptămână la săptămână, fazele întregii degra- 
dări. Nu este nevoie să intrăm aici în detaliile acestor relatări, 
deoarece ele nu vizează decât doar o istorie a bolii. Wasianski ne 
informează despre un „călător erudit” care îl vizitează pe Kant cu 
doi ani înainte de moarte că nu l-ar fi văzut pe Kant, ci doar 
învelişul său.'? Kant simțea acum tot mai mult povara unor astfel de 
vizite spre care multi erau ademeniti, în parte cu reale interese 
personale, în parte din simplă curiozitate. „Dumneavoastră vedeți în 
mine — obişnuia el să răspundă complimentelor unor astfel de 
vizitatori - un om bătrân sfârşit şi slab”.” În decembrie 1803 nu 
mai putea să-şi scrie numele şi nici nu mai putea să formuleze vreo 
expresie legată de viața comună; în cele din urmă, a început să 
confunde tot ceea ce îl înconjura. I-au rămas fidele doar trăsăturile 


6 Scrisoare către rector din 3 decembrie 1797, în Werke, vol. X, p. 330 şi urm. 

0 Scrisoare către Christian Garve din 21 septembrie 1798, în Werke, vol. X, p. 351 şi 
urm; vezi p. 351 [XII, 254]. 

71 Borowski, Darstellung des Lebens Kant's, p. 184. 

12 Wasianski, Kant in seinen letzten Lebensjahren, p. 202. 

73 Op. cit., p. 170. 

de bază ale caracterului său, chiar dacă şi-a pierdut forțele inte- 
lectuale; şi ceea ce ne relatează Wasianski în legătură cu aceasta e 
credibil, întrucât prezentarea sa trădează peste tot tonul celui mai 
pur adevăr, dispretuind orice spoială retorică. „Fiecare zi — ne infor- 
meazä el despre relația sa cu Kant în ultimii ani — îmi aducea câştig, 
deoarece zilnic descopeream o parte amabilă a bunei sale inimi; 
zilnic primeam noi asigurări ale încrederii sale. [...] Măreţia lui 
Kant ca erudit şi gânditor este cunoscută lumii, eu nu pot să o apre- 
ciez; însă nimeni n-a avut ocazia ca şi mine să observe cele mai fine 
trăsături ale bländetii sale.” „Existau întotdeauna câteva mo- 
mente în care marele său intelect, deşi nu atât de strălucitor ca 
altădată, încă se mai manifesta, momente în care cu atât mai mult îi 
lumina inima. În orele în care slăbiciunea îl dobora mai puţin îmi 
mulțumea pentru fiecare pregătire menită să-i uşureze destinul şi îi 
mulțumea efectiv supusului său, al cărui efort extrem de anevoios şi 
încredere neobosită i le-a răsplătit cu daruri importante.” Wasianski 
reține în mod special un eveniment din ultimele zile de viață ale lui 
Kant, care face vizibilă păstrarea finelor trăsături umane în perso- 
nalitatea lui Kant şi mai clar decât poate să o facă orice descriere 
doar mijlocită. „În data de 3 februarie - cam înainte cu o săptămână 
de moartea lui Kant - toate impulsurile vitale păreau a fi complet 
adormite, căci începând cu această zi, n-a mai mâncat deloc. 
Existenţa sa părea doar efectul unei forte de inerție după o mişcare 
de 80 de ani. Medicul său s-a învoit cu mine să-l vizitez în jurul unei 
anumite ore şi a dorit prezența mea pentru aceasta. [...] Pe când el 
îl vizita [...] şi Kant aproape că nu mai putea să vadă nimic, i-am 
spus că vine medicul. Kant se ridică de pe scaun, ajunge la mâna 
medicului şi vorbeşte despre funcții, repetă adesea acest cuvânt pe 
un ton de parcă ar vrea să fie ajutat. Medicul îl linişteşte spunându-i 
că la poştă totul ar fi comandat, deoarece atribuia aceste cuvinte fan- 
teziei. Kant spune: «multe funcţii, anevoioase funcţii, în curând din 
nou mult bine, în curând din nou recunoştinţă», totul fără legătură 
şi totuşi cu o căldură crescândă şi mai multă constientä de sine. 


74 Op. cit., p. 14 şi urm. 
% Op. cit., p. 180 şi urm. 

Eu i-am ghicit foarte bine intenţia. Voia să spună că, la numeroasele 
şi anevoioasele funcții, mai ales la rectorat, este foarte bine din 
partea medicului său că îl vizitează. «În totalitate corect» a fost 
răspunsul lui Kant, aproape răpus de slăbiciunea organismului său. 
Medicul îl roagă să se aşeze. Kant ezită stingherit şi neliniştit. Eu 
eram prea familiarizat cu modul său de gândire încât să mă înşel în 
privința adevăratei cauze a ezitării sale de a se aşeza, deşi poziţia îl 
obosea şi-l slăbea. I-am atras medicului atenția în privința adevă- 
ratei cauze, respectiv finul mod de gândire şi conduita galantă a lui 
Kant, şi l-am asigurat că se va aşeza îndată ce el, ca străin, se va aşeza 
primul. Medicul părea că pune la îndoială această cauză, a fost însă 
imediat convins de adevărul afirmației mele şi aproape mişcat până 
la lacrimi când Kant, după adunarea forțelor sale, cu o tărie provo- 
cată prin constrângere a spus: Sentimentul pentru umanitate încă 
nu m-a părăsit. Acesta este un om nobil, fin şi bun! ne-am strigat nouă 
înşine, într-un singur glas.” 

Aici ne este relatat un comportament întâmplător într-o 
situație specială; însă, dacă îl privim în ansamblul personalităţii lui 
Kant, el are o valoare universală şi simbolică. Biografii lui Kant 
povestesc că într-un timp în care lui îi venea greu să urmărească 
discuții cotidiene, talentul său de a cuprinde idei generale s-a men- 
ținut neschimbat. Era nevoie doar de conducerea discuţiei spre o 
temă general-filosofică sau ştiinţifică pentru ca el să fie imediat 
dispus la o vie participare. Aşa cum în această trăsătură se adeve- 
reşte forța şi permanenta ideilor teoretice fundamentale în spiritul lui 
Kant - tot aşa, în ceea ce se relatează despre manifestările sale în 
ultimii ani, se oglindeşte încă o dată direcția dominantă a voinţei 
sale. El a fost şi a rămas - astfel spune Wasianski — „omul hotărât al 
cărui picior adesea a slăbit, niciodată însă sufletul său puternic.” 
Pe cât de greu îi venea să formuleze o simplă opinie referitoare la o 
situație actuală şi concretă, îşi păstra totuşi opinia, chiar în cele mai 
dificile circumstanţele pentru el, îndată ce a surprins-o şi a justi- 


=» 


ficat-o într-o „maximă” conştient formulată. Iar alături de această 


76 Op. cit., pp. 202-205. 
77 Op. cit., p. 109. 

energie şi consecvență a voinţei ieşea în permanenţă la iveală 
şi delicatetea firii sale. Charlotte von Schiller spunea despre Kant că 
ar fi fost unul dintre cele mai mari fenomene ale umanității dacă ar 
fi fost în stare să simtă iubirea: însă, pentru că n-a fost cazul, ar fi 
intervenit ceva deficitar în natura sa.” În realitate, şi în relaţiile lui 
Kant cu oamenii apropiați, cu orice participare şi orice dăruire 
dezinteresată de care era capabil, nu este niciodată depăşită o anu- 
mită limită instituită prin „ratiune”: iar această domnie a rațiunii, 
unde ne credem indreptätiti să aşteptăm şi să pretindem o expri- 
mare directă a afectului, poate provoca cu uşurinţă aparența unei 
indiferente în abordarea lucrurilor şi a relaţiilor umane. Într-adevăr, 
toate afectele „de tip cald” - cum însuşi le-a numit — erau străine 
firii lui Kant. Însă, cu atât mai bogat şi mai fin era dezvoltat în el 
afectul pe care însuşi îl privea drept afect etic fundamental şi în care 
el credea că recunoaşte forța motrice pentru orice acțiune morală. 
Raportarea sa la ceilalți era condusă şi dominată de respectul față 
de libertatea persoanei morale şi a dreptului ei la autodeterminare. 
Iar acest respect nu a fost pentru el o cerință abstractă, ci acționa 
în el ca instinct viu ce determina fiecare manifestare în parte. Prin 
această trăsătură, Kant a obținut acea „amabilitate a inimii”, care, 
dacă nu se confundă cu iubirea, este totuşi înrudită cu ea. Al său 
„sentiment al umanităţii” pe care l-a păstrat până în ultimele zile de 
viață era detaşat de orice bază sentimentală. Tocmai în aceasta 
rezidă specificul său în raport cu timpul şi mediul, cu secolul sensi- 
bilitätii. Atitudinea lui față de oameni s-a definit prin mediul pur şi 
abstract al legii morale: însă tocmai în această lege a cunoscut şi a 
stimat în acelaşi timp forța supremă a personalității umane. De 
aceea, pentru el, ideea de umanitate şi cea de libertate nu au rămas 
limitate la un ideal politic-social şi pedagogic, ci au devenit mijlocul 
prin care a mişcat întregul cosmos spiritual, schimbându-l total. 
Ideea „primatului rațiunii practice” a condiţionat o transformare în 
concepția fundamentală a rațiunii teoretice: noul sentiment şi noua 


7 Vezi pentru aceasta şi pentru cele ce urmează Otto Schöndörffer, „Kant’s 
Briefwechsel”, vol. II, 1789-1794, în: Altpreussische Monatsschrift 38 (1901), pp. 96- 
134; p. 120 si urm. 

conştiinţă a umanității au condus la o „revoluţie universală a modu- 
lui de gândire” în care umanitatea şi-a găsit pentru prima oară justi- 
ficarea ultimă şi decisivă. 

Kant moare în 1804, în dimineaţa de 12 februarie. Fune- 
raliile sale s-au transformat într-o mare sărbătoare publică la care a 
participat întregul oraş şi populaţia tuturor raioanelor. Corpul său 
neînsuflețit a fost aşezat mai întâi în casa sa, unde o mare mutime 
de oameni „cu poziţii de la cele mai mari până la cele mai mici” s-au 
dus să-l vadă. „Toţi se grăbeau să folosească ultima ocazie [...] 
Multe zile la rând lumea s-a înghesuit la el, în fiecare moment al 
zilei. Mulţi au venit de două, chiar de trei ori, şi publicul încă nu-şi 
potolise dorința de a-l vedea.””? Ceremonia funerară a fost organi- 
zată de universitate şi de studenții care doreau să-i arate lui Kant o 
cinste specială. În sunetul tuturor clopotelor din Königsberg, trupul 
lui Kant a fost purtat de tineretul academic în casa sa, de unde, în- 
sotit de mii de oameni, au mers spre domul universității. Aici i-a fost 
aşezat trupul în aşa-numitul „cavou al profesorilor”. Mai târziu, aici 
s-a ridicat o hală proprie, aşa-numita „Stoa Kantiana”. 

Funeraliile au decurs în forme atât de fastuoase şi cu o par- 
ticipare atât de mare şi, cu toate că multi au venit să-i aducă, după 
expresia lui Wasianski, „cele mai clare urme de respect universal, 
pompă sărbătorească şi gust”®, totuşi, când Kant moare, el este 
aproape străin de mediul şi oraşul său natal. Deja în anul 1798 - cu 
şase ani înainte de moartea sa — Poerschke îi scrisese lui Fichte că 
Immanuel Kant, de când nu mai ţinea prelegeri şi de când nu mai 
întreținea relaţii sociale decât cu excepţia celor din casa Motherby, 
devenise treptat necunoscut şi în Kânigsberg.! Doar numele lui mai 
strălucea în vechea glorie; persoana sa a început însă să fie tot mai 
mult uitată. Efectul istoric al filosofiei sale urca tot mai sus şi spe- 
cificul teoriei sale se răspândea tot mai mult; însă personalitatea sa 
părea în ultimii ani de viață că aparține mai mult amintirii şi legendei 
decât prezentului istoric. Până şi în această privință se revelează o 


° Wasianski, Kant in seinen letzten Lebensjahren, p. 219 şi urm. 
8% Op. cit., p. 223. 
8 Poerschke, scrisoare către Fichte din 2 iulie 1798. 

trăsătură specifică a vieţii lui Kant. Deoarece măreția şi forța acestei 
vieți nu a constat în aceea că a dezvoltat toate momentele indivi- 
duale închise în spiritul şi voinţa lui Kant, ci că ea s-a pus tot mai 
determinat şi exclusiv în slujba pretențiilor obiective, a problemelor 
şi sarcinilor ideale. Formele personale ale vieții şi existenței nu-şi 
păstrează aici, ca atare, nicio valoare independentă; întreaga lor 
semnificație se rezumă la faptul că devin materie pentru viața ideii 
abstracte care progresează după lege proprie şi pe baza necesităţii 
sale imanente. Pe acest raport dintre persoană şi lucru se inteme- 
iază întreaga formă şi structură a vieții lui Kant - se întemeiază 
ceea ce constituie profunzimea sa şi ceea ce poate apărea drept li- 
mita sa propriu-zisă. Dăruirea totală scopurilor pur obiective pare 
desigur să aibă între timp drept consecință necesară o sărăcire în 
conținutul concret şi în bogăţia individuală a vieții; însă, pe de altă 
parte, tocmai aici iese la iveală întreaga forță cuceritoare a gene- 
ralului — acel general care se manifestă deopotrivă în lumea ideatică 
a lui Kant şi în lumea sa a voinţei, care se manifestă atât ca idee 
teoretică, cât şi practică. Ne amintim în ce forță şi prospețime, în ce 
vivacitate subiectivă se pronunța direcția fundamentală a lui Kant 
la începutul activității sale filosofice şi scriitoriceşti, în lucrarea 
Gedanken von der wahren Schätzung der lebendigen Kräfte. „Mi-am 
prefigurat deja calea - aşa scrie el la 22 de ani — pe care vreau să o 
păstrez. Voi porni pe acest drum şi nimic nu trebuie să mă împiedice 
să-l continui.”® Ideea lui Kant străbătuse acest traseu într-un sens 
mult mai amplu decât a putut-o prevedea entuziasmul său juvenil. 
În cele mai diferite direcţii, drumul a fost străbătut de la parte la 
întreg, de la individual la universal. Abordarea a început cu problema 
cosmologică şi cosmogonică, cu întrebările naşterii şi ordinii lumii. 
Mai întâi trebuia fixată o nouă poziţie a judecării. Nu doar că trebuia 
depăşită percepția sensibilă nemijlocită legată de detaliul spatio- 
temporal, de aici şi acum, ci şi imaginea matematico-stiintificä despre 
lume a lui Newton trebuia completată şi aprofundată, în măsura în 
care în aceasta era preluată întrebarea asupra originii temporale 
a sistemului lumii şi, cu asta, era creată o nouă dimensiune a 


8&2 Vezi capitolul I, nota 38. 

abordării. Doar acum cercul empiric-terestru se extinde la orizontul 
efectiv totalizant şi general al conceptului astronomic. O extensie 
analogă a experimetat-o imediat, în încercările lui Kant asupra 
fundamentării unei geografii fizice şi a unei antropologii empirice, 
conceptul de istorie a umanităţii, în măsura în care aceasta se ordona 
şi subordona, ca un caz particular, problemei generale a istoriei evo- 
lutiei organicului. Epoca critică a lui Kant păstrează apoi această 
tendință de bază: ea deplasează însă centrul de greutate din 
„natural” in „spiritual”, de la „fizicä” şi biologie în domeniul logic şi 
etic. Şi aici, pentru judecată şi acțiune, în măsura în care vor fi ară- 
tate bazele lor universal valabile, apriorice, trebuie conştientizate 
întreaga forță şi profunzime a valorii lor, trebuie stabilite însă în 
acelaşi timp limitele pe care aplicarea acestor principii nu le poate 
depăşi fără să nu se piardă în gol. Cele două momente, cel al inte- 
meierii şi cel al delimitării, devin pentru Kant unul, căci doar în rela- 
tionarea intelectului şi a voinţei printr-o lege universală şi necesară 
se produce ordinea obiectivă a lumii intelectului şi a lumii voinţei pe 
care se sprijină conținutul ei esențial. 

În cunoscuta paralelă pe care o face în Geschichte der 
Farbenlehre între Platon şi Aristotel, Goethe pune în opoziție două 
tipuri fundamentale de abordare filosofică. „Platon se raportează la 
lume asemeni unui spirit fericit căruia îi place să-şi găsească câtva 
timp adăpost în ea. Pentru el nu este atât vorba de a o cunoaşte, 
deoarece o presupune deja ca cea la care el îşi aduce contribuţia [...]. 
El pătrunde în adâncuri mai mult pentru a o umple cu esența lui 
decât pentru a o cerceta. El se mişcă către înalturi, cu nostalgia de 
a participa din nou la originea sa. Tot ceea ce el exteriorizează se 
raportează la un întreg etern - bine, adevărat, frumos - a cărui ce- 
rintä aspiră să o provoace în fiecare inimă. [...] Dimpotrivă, 
Aristotel stă în fața lumii ca un om, ca un constructor. Fiind aici, 
trebuie să acționeze şi să creeze. Se informează cu privire la baze, 
însă nu mai departe după ce găseşte cauza. De acolo şi până în 
punctul central al Pământului restul îi este indiferent. Trasează un 
cerc imens pentru clădirea sa, creează materiale sub toate aspectele, 
le ordonează, le stratifică şi urcă astfel, într-o formă regulată, 

piramidală, spre înălțimi, în timp ce Platon, asemeni unui obelisc, 
unei văpăi, caută cerul. Dacă câțiva oameni de acest fel se răspândesc 
oarecum în omenire ca reprezentanți separați; dacă au avut norocul 
să se formeze desăvârşit, să pronunţe desăvârşit ceea ce s-a format 
în ei şi nu în propoziții scurte, laconice asemeni maximelor oraco- 
lelor, ci în opere diverse, foarte bine elaborate; dacă aceste opere 
rămân ceea ce are omenirea mai bun şi, în continuare, sunt studiate 
şi abordate mai mult sau mai puţin: rezultă atunci în mod firesc că 
lumea, în măsura în care trebuie văzută ca sensibilă şi gânditoare, a 
fost nevoită să se dedea unuia sau altuia, să-l recunoască pe unul 
sau pe altul drept maestru, învăţător, conducător.” 

Faptul că Immanuel Kant se află în afara opoziției univer- 
sale spiritual-istorice căreia îi dă aici expresie Goethe într-o formă 
tipică marchează volumul şi profunzimea geniului său filosofic. Alter- 
nativa prezentată aici nu avea pentru el nicio forță şi valabilitate. În 
locul disputelor istorice de până atunci în motivele intelectuale 
ale filosofiei, apare la el o nouă unificare istorică. Dacă Platon şi 
Aristotel par a fi repartizați în omenire ca reprezentanţi ai unor 
proprietăți separate: Kant, cu realizarea sa filosofică, prezintă un 
nou concept global despre ceea ce îi este posibil şi tangibil omenirii 
în înțelegere şi desăvârşire, în gândire şi acțiune. Poate aici se află 
adevăratul mister al influenței istorice pe care a avut-o teoria sa. O 
veche dispută care a străbătut întreaga istorie a gândirii pare acum 
depăşită şi solutionatä pentru prima dată. Căci, în realitate, in Kant 
se îmbină tendinţele fundamentale pe care Goethe le pune în opo- 
zitie în caracterizarea pe care o face lui Aristotel şi Platon. Şi am- 
bele se află aici într-un echilibru atât de perfect încât abia dacă se 
mai poate vorbi despre un primat al uneia în faţa celeilalte. Kant 
însuşi s-a simţit platonician, cu precădere în întemeierea eticii sale: 
iar în Critica rațiunii pure s-a declarat cu fermitate pentru dreptul 
„ideii” platoniciene şi împotriva oricăror reproşuri împotriva ei, care 


provin din „apelul grosolan la experienţa aşa-zis conflictuală” 8 


83 J. W. von Goethe, „Materialien zur Geschichte der Farbenlehre”, in Werke, sect. 2, 
vol. III, p. 141siurm. 
% Vezi mai sus, capitolul V. 

Însă, când un curent la modă căuta să-l plaseze în locul dialecticia- 
nului şi eticianului Platon pe teologul mistic, când Schlosser, în 
acest sens, îl preamărea pe Platon ca filosof al suprasensibilului şi al 
„contemplatiei intelectuale”, Kant, nu mai puțin energic, se inte- 
resa atunci de „muncitorul” Aristotel pe care acea „filosofie în ton 
nobil” intenționa să-l aibă în vedere. „[...] nimănui altul decât fi- 
losofului contemplatiei, care nu se înalță prin munca herculeană a 
cunoaşterii de sine, ci o demonstrează de sus în jos printr-o apoteoză 
care nu-l costă nimic, nu-i poate trece prin minte să procedeze nobil: 
căci el vorbeşte doar pe baza a ceea ce vede şi de aceea nu este 
obligat să dea nimănui explicaţii.” Dimpotrivă, filosofia lui Aristotel 
este muncă: căci scopul metafizicianului Aristotel este, indiferent dacă 
şi cu ce mijloace este atins, orientat în orice caz spre diviziunea 
cunoaşterii a priori în elementele sale şi spre recompunerea ei din 
aceste elemente. Aici, într-un cuvânt, este desemnată dubla orientare 
în conceptul kantian al filosofiei. Inclusiv filosofia critică năzuieşte 
de la empiric-sensibil spre „inteligibil” şi ea îşi găseşte desăvârşirea 
reală doar în inteligibilul ideii de libertate. Însă drumul către acest 
scop conduce „prin munca herculeană a cunoaşterii de sine” Conform 
acestui lucru, aici nu au valoare niciun fel de „elan al geniului” şi 
niciun apel la oarecari iluminäri ale intuitiei, ci aici domină cerin- 
tele şi necesitățile riguroase ale conceptului; aici nu decide niciun 
sentiment mistic sau al evidenţei psihologice, ci analiza ştiinţifică 
realizată metodic şi „deductia transcendentalä” a formelor funda- 
mentale ale cunoaşterii. Inteligibilul autentic care „se află la baza” 
experienţei este atins doar în consolidarea şi în înţelegerea critică 
deplină a tocmai aceste experiențe. Tocmai această näzuintä ce con- 
duce în afara experienței către suprasensibil şi către „idee” conduce 
de aceea cu atât mai adânc în „bathos-ului rodnic al experientei”.?” 
Tocmai acest lucru se dovedeşte de acum înainte drept forţa ideii şi 
a idealismului: faptul că ambele, în măsura în care se ridică deasupra 
experienţei, aduc la înțelegere deplină forma şi legea lor structurală. 


8% Vezi Kant, Von einem neuerdings erhobenen vornehmen Ton, p. 478 şi urm. 
86 Op. cit., p. 478. 
87 Vezi capitolul 2.3, nota 36. 

Ideea tinde către absolut şi necondiționat: însă conştiinţa critică 
găseşte că adevăratul necondiționat nu este niciodată dat, ci în per- 
manentä dat spre a fi prelucrat şi că el coincide în acest sens cu ce- 
rinta totalitätii condițiilor. De aceea, pentru a păşi în infinit, este 
suficient să străbatem finitul. Dezvoltată complet, empiria însăşi con- 
duce la „metafizică” - aşa cum metafizica, în sens transcendental, 
nu vrea să expună şi să pronunţe nimic altceva decât întregul 
conținut al empiriei. Näzuinta spre necondiționat îi este congeni- 
tală rațiunii: însă ca ultim necondiționat până la care noi putem 
pătrunde se dovedeşte a fi sistemul complet al condițiilor rațiunii 
teoretice şi practice. În acest sens, se delimitează şi se determină în 
sistemul kantian conceptul de „explorabil” şi cel de „inexplorabil”. 
Ceva ce nu poate fi cercetat rămâne recunoscut; însă el nu se mai află 
aici ca simplă negatie, ci devine regulativ al cunoaşterii şi acțiunii. 
El nu mai este expresia unui scepticism lipsit de speranţă, ci vrea să 
indice drumul şi direcția în care trebuie să se mişte cercetarea şi în 
funcție de care ea trebuie să se desfăşoare multilateral. Astfel, pentru 
noi, în inteligibilul autentic, in inteligibilul sarcinii rațiunii, 
lumea fiinţei se transformă într-o lume a faptei. În această nouă rela- 
tie între condiționat şi necondiționat, între finit şi infinit, între ex- 
perientä şi speculație, Kant a creat, în raport cu Platon şi Aristotel, 
un nou tip de gândire filosofică. Conceptul modern al idealismului, 
construit la Descartes şi Leibniz, a ajuns în cazul său la îndeplinire şi 
desăvârşire sistematică. 

